
1. Unirea între ap şi Duhul Sfânt ca ă sân al omului nou

Prin despărţirea omului de Dumnezeu, Duhul n-a incetat de a susţine pe oameni şi de a conlucra cu ei la naşterea oamenilor următori. Căci fără Duhul nu se poate naşte nimic.

Dar ei se nasc acum in mod principal din "trup" şi poartă in ei amprenta "trupului", adică a fiinţei antecesorilor, căzută din mobilitatea interminabilă şi in continuă ascensiune a vieţii in Duh.

Fără Duhul nu se poate naşte mai ales minunea intotdeauna originală a unui alt om;

natura nu naşte decat forme monotone, numai in spirit e noutatea niciodată repetată. Dar oamenii născuţi după păcat, deşi născuţi intr-un anumit grad şi din Duhul, sunt in cea mai mare parte despărţiţi de Duhul. Din acest motiv ei se solidifică cu uşurinţă şi prin aceasta mor trupeşte şi spiritual.

Cuvantul dumnezeiesc prin intruparea Sa, a adus Duhul Sfant din nou şi intr-un grad deplin in comunicare cu creaţia. De acum, omul care se deschide prin credinţă lui Hristos se poate naşte din nou prin lucrarea precumpănitoare a Duhului. Duhul Se extinde şi in oamenii care cred in Hristos, prin Botez, refăcand chipul Logosului şi in ei.

Fiul lui Dumnezeu intrupat, deşi n-avea nevoie de această renaştere prin Botez, căci era născut de la inceput din Duh, acceptă Botezul pentru noi oamenii, pentru a fi şi in această privinţă primul om care se botează din apă şi din Duh. Prin aceasta a unit Duhul din El in mod actual cu apa, ca san şi susţinător al vieţii, de astă dată al vieţii nesupuse morţii, intrucat e deplin unit cu Duhul. Aşa a implinit Hristos toată dreptatea cu care avea să imbrace din nou pe oamenii care" vor crede. El a acceptat aceste două acte in mod succesiv, pentru că noi trebuie să trecem prin amandouă. De aceea Părinţii bisericeşti văd Botezul intemeiat atat in naşterea cat şi in Botezul Domnului. Cristelniţa este la ei atat chipul sanului Maicii Domnului, cat şi al Iordanului.

Botezul are o insemnătate cosmică. El inseamnă că materia insăşi, readusă la mobilitatea ei duhovnicească, devine mediu al Duhului creator, liber, mereu nou in actele Sale. Apa Botezului e in chip ascuns materia veacului viitor, care va purta in ea pe Fiul ca ipostas străveziu şi pe Duhul cu energiile Lui de viată făcătoare şi mereu noi.

2. Eficienţa multiplă a actului Botezului şi a declaraţiei rostite de preot

Actul Botezului constă in scufundarea intreită a primitorului in apă, insoţita de declaraţia constatatoare rostită de preot: "Botează-se robul lui Dumnezeu (n) in numele Tatălui, al Fiului şi al Sfantului Duh". Caracterul de declaraţie şi de constatare credincioasă al cuvantului "Botează-se", sau al celui analog din celelalte Taine ("Cunună-se", "impărtăşeşte-se"), arată pe de o parte că Taina se săvarşeşte vizibil prin actul şi cuvantul preotului, dar invizibil prin lucrarea lui Hristos. in afară de cazul Botezului de urgenţă, apa

primeşte o sfinţire prin Duhul Sfant incă inainte de scufundarea in ea a celui ce se botează.

Dar Taina ca un tot, in care intră şi lucrarea deplină a Duhului, se săvarşeşte prin intreita scufundare a celui ce se botează in numele Sfintei Treimi. în rugăciunea de sfinţire prealabilă a apei se cere venirea Duhului pentru curăţirea apei de lucrarea puterilor demonice, cu scopul ca ea să fie pregătită pentru pogorarea Lui deplină cand cel ce se botează va fi scufundat in ea.

Prin Botez, adică prin scufundarea omului in apă in numele Sfintei Treimi, se produce moartea omului vechi şi renaşterea lui la viaţa adevărată a iui Hristos. O dată cu aceasta omul se spală de păcatul strămoşesc şi de toate păcatele, Săvârşite mai inainte şi se imprimă chipul' iui Hristos in el.' Prin aceasta omul, unindu-se cu Hristos, este introdus in Biserică. Dar toate aceste efecte se cuprind unele in altele, sau sunt aspecte ale unuia şi aceluiaşi efect cuprinzător, incat nu se poate vorbi de unul fără să se vorbească şi de celelalte. Mai trebuie menţionat că ele au şi un caracter dinamic.

a. Botezul ca moarte a omului vechi şi ca renaştere.

Daca totuşi vrem sa vorbim despre aceste aspecte intr-o anumit ordine, cel mai mult iese in relief cel de renaştere. Din Botez, omul iese ca o existenţă cu totul nouă. Nu se innoieşte numai intr-o privinţă, ci insăşi existenţa lui e alta.

El este ca un nou-născut, dar in alt plan: in planul vieţii comune cu Hristos, plină de virtualităţile pnevmatizării. Existenţa Iui are acum o altă temelie şi o altă mişcare; ea e intr-un fel enipostaziată in Hristos, deşi nu pierde libertatea de a se despărţi de El. Dar paradoxul este că cel botezat rămane totodată acelaşi subiect. Botezul nu produce naşterea unui om care n-a mai fost, ci naşterea din nou a aceluiaşi (Tit 3, 5), adică a unui om care a existat şi inainte. Dar pentru ca omul născut a doua oară să nu se adauge celui

dinainte, trebuie ca omul cel vechi să moară, naşterea lui din nou urmează morţii omului născut inainte din trup.

Nicolae Cabasila a remarcat că această succesiune este inversă nu numai celei a omului natural, ci şi celei a lui Hristos, Care intai Se naşte şi apoi moare. Hristos insă nu trebuia să moară intai la Botez, ca să renască, pentru că chiar prima Lui naştere este fără de păcat şi de la Duhul Sfant. El Se botează pentru noi ca să intemeieze Botezul, sfinţind apele universale. El botează in Sine umanitatea, precum o şi naşte in Sine ca umanitate nouă.

Dar Botezul nostru are o legătură şi cu moartea şi cu - invierea Domnului, care e un fel de renaştere a Lui ca om la viaţa cea fără de moarte. Prin aceasta succesiunea inversă amintită are loc intr-un fel şi in Hristos şi de aceea se produce şi in noi intai moartea şi apoi naşterea la o viată nouă prin participarea la moartea şi invierea lui Hristos. Sfantul Apostol Pavel spune: "Şi dacă am murit impreună cu Hristos, credem că vom şi vieţui impreună cu El", (Rom. 6, 8).

Succesiunea moarte-renaştere, care se petrece cu omul la Botez, e inversă fată de succesiunea naştere-moarte a lui Hristos, numai cand inţelegem moartea noastră ca moarte fată de păcat, ca moartea omului vechi. Şi moartea noastră in Botez are şi acest inţeles. Dar moartea noastră in Botez are şi alt inţeles: ea e predare deplină a noastră Iui Dumnezeu, ca să nu mai trăim nouă, ci exclusiv lui Dumnezeu. Astfel moartea noastră in Botez nu e o moarte identică cu a lui Hristos, ci numai "intru asemănarea morţii Lui" pentru faptul că noi nu murim numai pentru a ne preda lui Dumnezeu, ci şi pentru că murim ca om vechi, păcătos, nu ca Hristos, omul fără de păcat. Sfantul Chiril al Ierusalimului vorbeşte de o "imitare" a morţii Domnului şi a invierii Lui, in Botez; dar vede putinţa imitării in participarea la starea Domnului.

Aşa se explică şi faptul că, pe de o parte, Botezul nostru este socotit drept chip al Maşterii şi Botezului lui Hristos, pe de alta, ca un chip al morţii şi al invierii Lui. Moi ieşim din baia Botezului Ia o viaţă de curăţie asemenea lui Hristos după Naşterea şi Botezul Lui, dar ieşim la o astfel de viaţă datorită faptului că am murit păcatului şi ne-am predat total lui Dumnezeu, intru asemănarea morţii lui Hristos. Efectul principal al Botezului este naşterea la o viaţă nouă pe pămant. Naşterea noastră cea din Botez inchipuie inceputul vieţii ce va să fie.

In acest sens trebuie să inţelegem cuvantul Sfantului Apostol Pavel: "Dandu-ne bine seama că omul nostru cel vechi a fost impreună răstignit cu El, ca să se nimicească trupul

păcatului, aşa incat să nu mai fim robi păcatului... Şi dacă am murit impreună cu Hristos, credem că vom şi invia impreună cu El, ştiind că Hristos, după ce a inviat din morţi, nu mai moare. Moartea nu mai are stăpanir.e asupra Lui. Căci ce a murit păcatului, a murit, iar ce viază, viază lui Hristos" (Rom. 6, 6, 8-10).

b. Botezul, ca putere de creştere spirituală continuă. Nerepetarea Botezului.

Continuarea şi adancirea st rii de jertf de la Botez se arat in virtu ă ă ă ţile noastre. Dar puterea pentru virtuţi ca jertfă continuă, ca renunţare neincetată la egoism şi ca trăire a unei vieţi pentru Dumnezeu şi pentru semeni, ne vine din puterea stării de jertfă a lui Hristos. Prin virtuţi ne oferim astfel continuu jertfă lui Dumnezeu impreună cu Hristos. Tot Sfantul Chirii al Alexandriei zice: "Hristos este insuşi jertfa cea sfantă, care răspandeşte buna mireasmă prin virtuţi". Dar virtuţile reprezintă in acelaşi timp dezvoltarea vieţii celei

noi in Hristos şi desăvarşirea noastră după asemănarea Lui. Desigur, pentru această viată de jertfă arătată in virtuţi, luăm puterea şi din Sfanta impărtăşanie. Dar virtuţile cresc şi din Botez. Hristos adaugă prin Sfanta Euharistie la puterea pe care ne-a dăruit-o prin Botez.

Viaţa cea nouă este un dar de Sus ce ne vine prin Botez, insă e dar care trebuie păstrat şi dezvoltat prin sarguinţa noastră. Sfântul Grigorie de Nazianz indeamnă: „Păzeşte curăţia, să nu-ţi vină iarăşi curgerea. Căci nu vei mai putea să te atingi de Hristos, ca să furi mantuirea. Căci Hristos nu Se lasă de multe ori furat, oricat de iubitor de oameni este... Ai fost ridicat de pe pat, mai bine zis ţi-ai luat patul, crezand in binefacere; să nu te arunci iarăşi pe pat păcătuind, paralizandu-ţi trupul prin moleşea-lă şi plăceri. Ci umblă

cum eşti, amintindu-ti de porunca: Tată, te-ai făcut sănătos, de acum să nu mai păcătuieşti, ca să nu ţi se intample ceva şi mai rău". Lazăre, după ce ai fost inviat a treia zi şi te-ai eliberat de legăturile mormantului, nu te face iarăşi mort (prin păcate) şi nu fi iarăşi cu cei ce locuiesc in morminte... Căci nu eşti sigur dacă vei invia din nou din morminte, inainte de invierea obştească, cand toată făptura va merge Ia judecată, nu pentru ca să fie tămăduită, ci ca să fie judecată şi să dea socoteală de depozitul ce şi 1-a adunat, bun sau rău".

In aceste cuvinte Sfantul Grigorie de Nazianz intemeiază nerepetarea Botezului prin obligaţia de a nu mai păcătui, o dată ce am primit puterea de a evita păcatul. Desigur, nu-i afirmată aici pierderea definitivă a celor pe care păcatele ulterioare nu-i scot din trupul tainic al Domnului, adică din Biserică, sau din legătura cu Hristos. Cei ce păcătuiesc răman incă intr-o anumită legătură cu Hristos, fără să mai trebuiască să se boteze. Slăbirea legăturii lor cu Hristos se vindecă prin Taina Pocăinţei. Altceva este insă cu păcatul renegării lui Hristos şi al ieşirii din trupul Lui tainic. Aceştia sunt pierduţi dacă nu revin iarăşi in Biserică, folosind puterea primită in Botez. Dar nici in acest caz nu sunt botezaţi din nou, pentru că harul Botezului nu se dă de două ori. Ei nu se renasc de două ori, pentru că nici din "trup" nu se nasc de două ori şi nu vin pe lume de două ori cu păcatul strămoşesc.

Viaţa cea nouă in Hristos, primită la Botez, e deci eliberarea de lanţurile păcatului strămoşesc.

Lucrarea omului de după Botez constă deci şi intr-un fel de asimilare, intr-o imprimare a curăţirii lui Hristos in fiinţa proprie, in aşa fel ca ea să nu mai poată fi depărtată din fiinţa lui. De aceea există şi nişte grade ale insuşirii puterilor şi bunătăţilor dumnezeieşti ale lui Hristos.

c. Botezul ca refacere a chipului lui Hristos în om.

Duhul Se uneşte cu omul in apa Botezului nu numai pentru că apa e principiul fundamental al vieţii in planul creaţiei, ci şi pentru că ea este mijlocul universal de spălare, adică de scoatere la iveală a chipului adevărat al existentelor definite, din care fiecare işi are frumuseţea sa proprie.

Păcatul slăbeşte caracterul nostru de persoană, in ceea ce ea are distinct, apropiindune de animalitatea inexpresivă inumană şi impersonală, sau neliberă, supusă mişcărilor automate ale aceloraşi pasiuni. Păcatul slăbeşte unitatea dintre puterile, constitutive ale omului şi chiar puterea fiinţei lui. Fiinţa lui devine neunitară şi neputincioasă pentru eforturile spre ceea ce e bun. Ea e mai mult tarată spre cele rele, cand de o pasiune, candde alta, apropiindu-1 de nimic. Trupul acestui om implineşte toate funcţiile biologice, dar omul insuşi este aproape absent din sine, "traieşte fara recunoaşterea sa şi fără conştiinţă". Omul decade intr-un "individ biologic". Neavand raza de la Dumnezeu, raza spre Dumnezeu, omul devine "intuneric", ca unul ce "nu e nimic". El trăieşte o existenţă nesubstanţială, inconsistentă, aproape ca o părere de existenţă, o "viaţă moartă". Nicolae Cabasila vorbeşte de "morţi fără moarte". intrucat slăbirea chipului dumnezeiesc in om sau

a relaţiei omului cu Dumnezeu coincide cu slăbirea fiinţei lui, nu e o deosebire intre efectul de viaţă dătător al apei Botezului şi funcţia ei de spălare sau de restituire a chipului. Prin insăşi restabilirea chipului dumnezeiesc in om, acesta recapătă viaţa dumnezeiască cea fără de moarte.

In această relaţie cu Dumnezeu, de chemare şi răspuns, intră omul deplin prin Botez.

De aceea prin Botez i se dă omului şi numele, care exprimă relaţia in care el e pus cu Dumnezeu şi pe care trebuie să şi-o cinstească şi să şi-o implinească. El e botezat pe nume, nu ca o fiinţă generală: "Botează-se robul lui Dumnezeu (N)". Propriu-zis, intrucat Hristos il ridică pe om prin Botez la o viaţă noua, El insuşi il aduce la această viaţă superioară, responsabilă, chemandu-1 pe nume cu puterea Lui absolut obligatorie, intemeind cu cel botezat o relaţie personală, o viaţă de răspundere eternă la chemarea Sa.

Prin aceasta omul e scos din masa indistinctă umană, din anonimatul general, ca o persoană cu răspunderi proprii, intemeiate pe răspunderea eternă in faţa Iui Dumnezeu.

Dar incă la Botez omul a primit, in forma lui de persoană/forma lui Hristos, pentru că a intrat in relaţie cu El. Cel botezat işi va aduce mereu aminte de această legătură intre sine şi Hristos, intre chipul lui personal şi chipul lui Hristos imprimat in el. in sensul acesta el s-a şi imbrăcat in Hristos incă de la Botez. Hristos i-a dat infăţişarea Sa şi omul trebuie s-o facă pe aceasta tot mai clară, silindu-se să vieţuiască tot mai mult după modelul lui Hristos.

Chipul lui Hristos e o adevărată haină luminoasă, este Hristos insuşi. "Caţi in Hristos v-aţi botezat, in Hristos v-aţi şi imbrăcat" (Gal. 3, 26).

Chipul personal al omului e atat de dependent şi de imprimat de chipul lui Hristos, sau răspunsul la apelul lui Hristos creşte atat de mult din puterea apelului lui Hristos, incat cel botezat, dacă rămane in această stare şi o dezvoltă, poate spune cu Sfantul Pavel: "Mam răstignit impreună cu Hristos şi acum nu mai trăiesc eu, ci Hristos trăieşte in mine" (Gal. 2, 20). Omul a renunţat de a mai trăi pentru sine, cum şi Hristos a renunţat de a mai trăi o viaţă care să nu fie inchinată lui Dumnezeu şi fiecărui om care crede in El. Botezul a insemnat astfel "innoirea" noastră, ieşirea din repetiţia monotonă. Botezul e numit de Părinţi "luminare". Omul se luminează prin Botez, pătrunzand in el lumina Cuvantului lui Dumnezeu. Viaţa la nivelul de răspundere personală incepe chiar din momentul Botezului.

Puterea Botezului trebuie inţeleasă ca o invoire cu Dumnezeu pentru o a doua viată şi pentru o vieţuire mai curată". E o obligaţie care nu trebuie călcată. Obligaţia aceasta cuprinzătoare asumată de om la Botez este exprimată prin declaraţia lepădării de Satana şi de toate lucrurile lui, ca şi prin declaraţia de impreunare cu Hristos, apoi prin mărturisirea mai specificată a credinţei in Hristos, prin rostirea Crezului. In declaraţia rostită de preot la Botez, acesta spune: "Botează-se robul lui Dumnezeu (N)" etc. Atat calitatea de

"rob" al lui Dumnezeu, cat şi numele propriu sunt menţionate in toate Tainele.

d. Botezul, uşă de intrare în Biserică.

Dar dacă omul este chemat la o viaţă de luptă personală pentru menţinerea şi creşterea relaţiei cu Hristos, pentru intărirea sa ca persoană liberă de pasiunile comune ale unei naturi căzute, invartoşate, aceasta nu inseamnă că e chemat la o existenţă individualistă, care şi ea este o robie a bunului plac, a orgoliului. Un alt paradox este că tocmai in forma de existentă comună in pasiunile naturii ingroşate, apar divergenţele care

sfaşie natura umană; o sfaşie in bucăţi identice, lipsite de adevăratele caractere personale. Dimpotrivă, forma de existenţă personală este o formă de existenţă in comuniune, in care fiecare creşte in originalitatea dăruirii sale, pe măsură ce se dăruieşte şi potrivit darului deosebit primit, sau se pune pe sine cu totul in slujba celorlalţi.

A se alipi de Hristos inseamnă a deveni mădular al Lui in corpul Bisericii, a se zidi ca o piatră vie in locaşul Domnului. De aceea, după Botez, care se săvarşeşte in tinda bisericii, cel nou botezat este dus in fata sfintelor uşi impărăteşti, unde e impărtăşit cu Trupul şi Sangele Domnului ca semn al incorporării depline in Biserică, iar cel de parte bărbătească este dus in altar, unde preotul inconjoară cu el sfanta masă, ceea ce inseamnă introducerea lui in cele mai inalte taine ale cunoaşterii lui Hristos. Săvarşirea validă a Botezului nu depinde de vrednicia personală a preotului, dacă Biserica il menţine ca slujitor al ei. Pentru că el săvarşeşte Taine in numele Bisericii.

Sfantul Grigorie de Nazianz răspunde celor ce evită să se boteze la anumiţi preoţi din cauza opiniei lor că aceşti preoţi sunt nevrednici: "Nu căuta vrednicia propovăduitorului, nici a botezătorului. Altcineva este judecătorul acestora şi arătătorul celor nearătate.

Pentru că omul caută la faţă, iar Dumnezeu la inimă... Puterea Botezului este egală şi fiecare este la fel de desăvarşitor, dacă e modelat de aceeaşi credinţă".

In ce priveşte recunoaşterea Botezului săvarşit in afara Bisericii, libertatea cu care s-a comportat Biserica faţă de un astfel de Botez săvarşit prin intreita scufundare sau vărsare, sau stropire cu apă in numele Sfintei Treimi, arată că Biserica il poate valida, prin iconomie, la primirea in Biserică a celui botezat astfel.

Botezul pune pe primitorul lui in relaţie intimă nu numai cu Hristos, ci cu intreaga Sfantă Treime, căci Hristos este Fiul Tatălui şi ne face şi pe noi, in Sine, fii ai Tatălui. Iar dragostea noastră faţă de Tatăl, Cel care ne intăreşte cu puterea şi cu iubirea nesfarşită a Lui, o incălzeşte Duhul, Care aduce dragostea Tatălui faţă de Fiul şi a Fiului faţă de Tatăl in inimile noastre unite cu Fiul. De aceea ne botezăm in numele Tatălui şi al Fiului şi al Sfantului Duh, adică ne scufundăm in iubirea reciprocă şi in puterea comună a Celor trei Persoane supreme.

3. necesitatea absolută a Botezului pentru mântuire şi Botezul copiilor

Dacă Botezul produce, prin unirea cu Hristos, desfiinţarea păcatului originar al despărţirii de Dumnezeu, imprimată in firea noastră, şi dacă fără această unire cu Hristos nu se poate intra in impărăţia lui Dumnezeu, evident că Botezul este absolut necesar pentru mantuire (In 3, 3). El este absolut necesar şi pentru copii, căci şi ei au această stare de despărţire de Dumnezeu, prin naşterea lor din trup, şi deci şi ei trebuie să treacă de la

starea de născuţi din trup şi destinaţi pierzaniei la starea de născuţi din apă şi din Duh şi, prin aceasta, de mantuiţi (In 3, 5-6). Intrucat nimeni nu e curat de intinăciune chiar dacă viaţa lui de pe pămant ar fi de o singură zi (Iov 14, 4), evident că această intinăciune o au şi copiii, nu prin păcătuire personală, ci prin naştere. Numai Hristos Se deosebeşte de noi ca om in privinţa aceasta, căci S-a făcut intru toate asemenea nouă, afară numai de păcat (Evr. 4, 15). Sfantul Apostol Pavel socoteşte pe toţi oamenii, fără excepţie, supuşi

păcatului din pricina lui Adam şi toţi trebuie să ingroape in Botez pe omul cel vechi al păcatului, pentru a se naşte ca oameni noi in Hristos. Faptul că moartea domneşte peste toţi este pentru el un semn că peste toţi domneşte păcatul şi osanda lui, căci moartea e plata păcatului (Rom 5, 12, 15). Botezul temnicerului din Filipi cu „toţi ai lui” (Fapte 16, 33), „am botezat casa lui Ştefana” (I Cor 1, 16), dar şi afirmaţia Sf. Irineu că in vechime şi pruncii se botezau (parvuli, infantes) reprezintă dovezi clare in sprijinirea botezului copiilor.

TDS 2, pag. 206 – 218

1. Definiţia. Botezul este Taina in care, prin intreita cufundare in apă, in numele Sfintei Treimi, cel ce se boteaz se cur de p catul ă ăţă ă strămoşesc şi de toate păcatele făcute pană la Botez, se naşte la o nouă viaţă spirituală şi devine membru al Trupului tainic al Domnului≫?.

2. Numirile. Sfinţii Părinţi vorbesc in scrierile lor foarte mult despre Botez şi-1 numesc in mod felurit. Numirile i s-au dat avandu-se in vedere fie partea văzută, fie cea nevăzută, fie ambele impreună.

După partea văzută se numea: baie , izvor sfant , apă etc.

După partea nevăzută se numea: luminare, Taina luminării, harismă, curăţire, sfinţire, perfecţiune, renaştere, renaştere in Dumnezeu, naştere spirituală, sigiliul lui Hristos, sigiliul credinţei, pecete sfantă, pecete tainică, spălarea păcatelor, moartea păcatelor, iertarea păcatelor, potopul păcatului, vehicul spre Dumnezeu etc.

Privit după partea văzută şi nevăzută se numeşte: baie tainică, baie mantuitoare, baia pocăinţei şi a cunoştinţei, baia renaşterii, baia vieţii, apa vieţii veşnice, Taina apei, Taina renaşterii noastre etc.

Sf. Ap. Pavel numeşte Botezul circumcizie (Col 2,11), mormant (Rm 6,4), răstignire (Rm 6, 6), intrucat il consideră ca o circumcizie spirituală şi ca un act prin care noi ne răstignim şi ne ingropăm impreună cu Hristos pentru a invia impreună cu El la o viaţă nouă.

3. Instituirea Tainei Botezului. Botezul este instituit de Mantuitorul Hristos.

Instituirea lui a fost insă precedată de o oarecare pregătire şi el este prefigurat prin circumcizie (Col 2,11) apă, deluviu şi corabia lui Noe (1 Ptr 3, 20-21), trecerea prin Marea Roşie (1 Co 10, 2), norul care conducea pe Evrei in pustie (1 Co 10, 2), stanca din care a curs apă in deşert (Iş 17, 6; 1 Co 10, 4), Marea de Aramă, Botezul prozeliţilor, scăldătoarea Vitezda, apa ce a izvorat din coasta Domnului (In 19, 34), Botezul lui Ioan etc. Botezul lui Ioan preinchipuia Botezul creştin, dar el era totodată şi un ritual pregătitor pentru primirea lui Mesia de către Evrei (Mt 3,11).

Botezul Iui Ioan, deşi e de la Dumnezeu (In 1,35; Lc 3, 2-3) şi se săvarşea prin cufundarea in apă ca şi cel creştin, totuşi e inferior Botezului creştin, intrucat prin el nu se conferea Harul.

Protestanţii invaţă că Botezul creştin nu se deosebeşte esenţial de botezul lui Ioan. Luther zicea că Botezul creştin e numai o perfecţionare a botezului lui Ioan.

Instituirea Tainei Botezului o face Domnul după invierea din morţi, cand S-a arătat Sfinţilor Apostoli şi, trimiţandu-i la propovăduire, le-a zis: „Mergand, invăţaţi toate neamurile, botezandu-le in numele Tatălui şi al Fiului şi al Sfantului Duh, invăţandule să păzească toate cate v-am poruncit vouă şi iată Eu cu voi sunt in toate zilele, pană la sfarşitul veacului" (Mt 28,19-20). Şi: „Cel ce va crede şi se va boteza, se va mantui, iar cel ce nu va crede se va osandi" (Mc 16,16). De aici se vede că Botezul creştin e instituit pentru toţi oamenii, nu numai pentru evrei, cum era botezul lui Ioan, pentru toate timpurile şi că e necesar pentru mantuire.

Teologii romano-catolici nu au o părere unitară cu privire la momentul instituirii Botezului. Unii (ex. Sf. Bernard şi alţii) sunt de părere că Domnul ar fi instituit Botezul in convorbirea cu Nicodim (In 3, 5). Alţii, ex. Petru Lombardul, Toma de Aquino ş.a., cred că Domnul a instituit această taină in momentul botezării Sale in Iordan. Alţii cred, ca şi noi, că Domnul a instituit Botezul după inviere, cand a dat Sfinţilor Apostoli porunca de a boteza. Alţii (ex. B. Bartmann) caută să impace părerile de mai sus spunand că adevărul se află in toate laolaltă.

4. Partea externă. Partea externa a Tainei consta pe de o parte din apă, iar pe de alta din cuvintele rostite cu ocazia săvarşirii lui. Botezul se săvarşeşte intrebuinţandu-se apa naturală (de izvor, de rau, de lac, de mare, de ploaie, de gheaţă sau zăpadă topită426). Necesitatea apei la săvarşirea Botezului o prescrie Domnul in convorbirea cu Nicodim cand spune că „apa şi Duhul" renasc pe om din punct de vedere spiritual (In 3, 5). Sfinţii Apostoli şi primii diaconi aşa au inţeles cuvintele Mantuitorului, de aceea ei săvarşesc Botezul numai cu apă. Sf. Ap. Petru zice: „Poate, oare, cineva să-i oprească de la apa Botezului pe aceştia, care au luat

Duhul Sfant ca noi? Deci a poruncit să fie botezaţi in numele lui Iisus Hristos" (FA 10, 47-48). După ce diaconul Filip 1-a binevestit pe Iisus famenului Candachiei, ajungand la o apă, famenul a zis: „Iată apă. Ce mă opreşte ca să nu mă botez... Şi s-au pogorat amandoi in apă, Filip şi famenul, şi 1-a botezat" (FA, 8, 36-38). Botezul săvarşit cu alt lichid in afară de apă e nul.

Cuvintele Sf. Ioan Botezătorul, că Botezul creştin va fi „cu Duhul sfant şi cu foc" (Mt 3,11) nu exclud apa ca element al acestei taine. Ele nu se referă la materia, ci la efectele Botezului. Ele exprimă ideea că Botezul creştin are efecte superioare botezului lui Ioan şi nicidecum că apa n-ar fi necesară pentru Botez.

Unii eretici (ex. Gnosticii, Valentin, Catarii etc.) luand cuvantul foc in sens literal, au introdus focul in ceremonia Botezului. Alţi eretici nu recunosc necesitatea nici a apei, nici a altei materii pentru săvarşirea Botezului. Maniheii de ex. considerand materia ca element rău, nu folosesc nici un fel de materie la

săvarşirea Botezului. Socinienii, Metodiştii şi Quakerii de asemenea nu recunosc necesitatea unei materii speciale pentru Botez. Ei spun că apa Botezului trebuie inţeleasă in sens metaforic, ea insemnand spălarea inimii de răutăţi şi principiul unei vieţi noi. Luther şi Calvin invăţau că nu numai apa, ci orice lichid poate servi ca materie a Botezului. Totuşi, mai tarziu, Luther a spus că nu e permis a boteza cu alte lichide afară de apă. Flagelanţii, in sec. XIII, bazandu-se pe textul de la Mt 20, 22-23, pe care-1 interpretau greşit, invăţau că sangele este materia Botezului.

5. Întreita cufundare. Botezul se face prin cufundarea intreită in apă. Necesitatea cufundării rezultă din Sf. Scriptură, Sf. Tradiţie şi istorie.

Cuvantul botez sau a boteza (Вάπτισμα, Вαπειςειν) inseamnă in greceşte cufundare şi a cufunda sau a spăla intreg capul. De aici urmează că Domnul, cand a trimis pe Sf. Apostoli să boteze, a determinat şi modul cum trebuie făcut Botezul Adică prin cufundare.

Expresia că „de nu se va naşte cineva din apă... nu va putea să intre in impărăţia lui Dumnezeu" (In 3, 5) iarăşi arată necesitatea cufundării, deoarece ca să te poţi naşte din apă, trebuie să fii in apă, să fii cufundat in apă. De asemenea, Botezul este asemănat şi cu mormantul Domnului (Rm 6, 4; Col 2, 12). Aceasta inseamnă că cel ce se botează se ingroapă impreună cu Hristos. Este cufundat şi acoperit de apă aşa după cum şi Hristos, prin ingropare, a fost acoperit in pămant.

Săvarşirea Botezului prin cufundare ne-o arată şi practica Sf. Apostoli şi a urmaşilor lor. Despre diaconul Filip citim, de exemplu, că atunci cand a botezat pe eunucul Candachiei, s-a pogorat şi a ieşit din apă (FA 8, 38-39). Aceasta inseamnă că 1-a cufundat in apă.

Literatura patristică ne dă nenumărate mărturii că in Biserica veche Botezul se săvarşea prin cufundare. Sf. Grigore de Nisa, după ce spune că Botezul e o imitare a ingropării Domnului, adaugă: „Noi nu ne-am ingropat cu adevărat prin Botez, dar apropiindu-ne de apa care, ca pămantul, este un element, noi ne ascundem (ne acoperim) in ea, cum s-a ascuns Domnul in pămant".

Cufundarea se făcea, la inceput, acolo unde se afla apa necesară: la un izvor, la un rau, intr-un lac etc. in timpul persecuţiilor, cufundarea se săvarşea chiar in catacombe, iar mai tirziu in aşa numitele baptisterii. Azi se face intr-un vas anume, numit colimvitră sau cristelniţă.

Botezul trebuie săvarşit prin cufundarea de trei ori in apă; Can. 50 Apostolic prevede pedeapsa caterisirii pentru clericul care se abate de la această randuiala şi nu ar boteza prin trei cufundări. Cele trei cufundări se fac atat in amintirea ingropării de trei zile a Domnului, cat şi intru pomenirea şi autoritatea fiecărei

persoane a Sf. Treimi.

6. Practici greşite. Pe langă cufundare, Botezul se săvarşea in Biserica veche şi prin turnare (vărsare) şi stropire. Aceasta insă numai in mod excepţional, cand era vorba de bolnavi (Botezul clinicilor), nu era apă suficientă sau in caz de urgenţă.

Unii cred că atat turnarea cat şi stropirea au fost practicate, in unele imprejurări, chiar pe timpul Sf. Apostoli. Sf. Ap. Pavel, de ex., a fost botezat de Anania in casă (FA 9,18; 22,16). In această imprejurare pare foarte probabil că Botezul n-a putut fi săvarşit decat prin turnare. Acelaşi lucru se poate spune şi despre Botezul

temnicerului, cu toată casa lui (FA 16, 33). Informaţii pozitive despre existenţa şi valoarea Botezului prin turnare, aflăm pe la sfarşitul sec. 1, in invăţătura celor doisprezece Apostoli (cap. 7). Despre validitatea acestui Botez vorbeşte şi Sf. Ciprian, Fer. Augustin etc. Ceea ce a fost excepţie in Biserica veche, a devenit cu timpul (sec. 14) regulă in Biserica romano-catolică.

Cauzele care au dus la inlocuirea cufundării prin turnare par a fi fost mai multe. Cele mai de seamă insă par să fi fost: a) teama de imbolnăvirea copiilor, mai ales in cazul cand Botezul se săvarşea pe timp de iarnă şi b) teama de contaminare a botezatului de diferite boli de piele, intrucat in aceeaşi apă erau

botezaţi mai mulţi copii.

Obiceiul de a săvarşi Botezul prin turnare, s-a introdus mai intai in Biserica apuseană. De aici a fost apoi imprumutat şi de Biserica Ortodoxă din Ardeal. Deşi acest Botez e valid, totuşi, intrucat se practica, in trecut, numai in cazuri excepţionale, ar fi de dorit să se procedeze şi azi la fel. Deci să fie lăsată peste tot la o parte, practica botezării prin turnare şi să fie inlocuită cu cufundarea. Să nu se facă regulă din ceea ce a fost numai excepţie.

Protestanţii şi Metodiştii săvarşesc Botezul mai ales prin stropire. Validitatea acestuia e recunoscută şi de Biserica romano-catolică şi de unii teologi ortodocşi.

Practica acestui Botez se bazează pe presupunerea că el ar fi fost săvarşit şi pe timpul Sfinţilor Apostoli, la prima Cincizecime creştină (FA 2,41). Se crede că nu era posibil, din punct de vedere material ca cele trei mii de suflete increştinate cu acea ocazie să fi fost botezate prin cufundare. Aceasta este insă numai o presupunere, care nu se poate dovedi pozitiv. Mărturii sigure despre săvarşirea Botezului prin

stropire avem numai de la sec. XIV incoace. In acest veac a fost botezată prin stropire, in Lituania, mulţimea ce se convertise la creştinism pe timpul lui Vladislav Iagelon, regele Poloniei. Deşi valid, totuşi acest Botez nu e permis să fie săvarşit decat in cazuri cu totul excepţionale.

7. Formula. De partea externă a Botezului se mai ţin şi cuvintele sau formula:

„Boteaz -se robul lui Dumnezeu (N), in numele Tat lui şi al Fiului ă ă şi al Sfantului Duh. Amin". Aceste cuvinte sunt prescrise de insuşi Mantuitorul, cu ocazia trimiterii Sfinţilor Apostoli la propovăduire şi botezarea oamenilor. De aceea, pronunţarea lor e absolut necesară pentru validitatea Botezului. Cele trei persoane ale Sfintei Treimi trebuie pomenite fiecare in parte. Nu e suficient să se pomenească numai Sf.

Treime, in general. De aceea nu e valid Botezul dacă atunci cand se face cufundarea se zice numai: „Botează-se robul lui Dumnezeu (N) in numele Sfintei Treimi".

Din Sf. Scriptură şi din vechile mărturii patristice rezultă că la săvarşirea Botezului trebuie pronunţat aparte numele fiecărei persoane a Sf. Treimi. Dar care erau cuvintele introductive la pomenirea acestor nume nu se spune. De aceea noi nu ne putem pronunţa cu absolută certitudine dacă, de exemplu, in sec I, săvarşitorul Botezului zicea: „Eu te botez in numele Tatălui..." sau zicea: „Boteazăse robul lui Dumnezeu (N) in numele Tatălui...". Prima formulă o aflăm azi in Biserica romano-catolică, unde se rosteşte in limba latină, iar a doua in cea ortodoxă, unde se rosteşte in limba naţională. in prima formulă se evidenţiază rolul preotului săvarşitor al Botezului, in a doua iese la iveală rolul Mantuitorului. Intrucat Biserica Ortodoxă recunoaşte ca valid Botezul săvarşit de Biserica romano-catolică, inseamnă că ea recunoaşte şi validitatea formulei romano-catolice. Formula aceasta e validă intrucat e trinitară şi exprimă credinţa in Sf. Treime, dar e mai

puţin corectă ca cea ortodoxă. Ea lasă impresia că preotul e cel care botează şi dă Harul.

Botezul săvarşit cu formula prin care nu se exprimă persoanele Sf. Treimi nu poate fi recunoscut ca valid. De aceea, Sinoadele au şi prescris rebotezarea tuturor celor ce au fost botezaţi cu o formulă incorectă.

Biserica noastră, cea romano-catolică şi cea anglicană mai cunosc, pe langă formula obişnuită, şi o formulă condiţională. Ea se foloseşte pentru copiii găsiţi, despre care nu se ştie dacă sunt sau nu botezaţi; apoi pentru copiii născuţi cu figuri alterate (monştri), precum şi pentru cei despre care există indoieli dacă in

acel moment sunt vii sau nu.

In Biserica noastră, formula condiţională, pentru copiii găsiţi este: „Botează-se robul lui Dumnezeu N., dacă nu este botezat, in numele Tatălui...". Pentru monştri se intrebuinţează următoarea formulă: „De este acesta om, botează-se robul lui Dumnezeu..." Pentru botezarea celor despre care nu se ştie sigur dacă sunt vii sau

nu, avem formula: „Dacă e viu, se botează robul lui Dumnezeu...".

8. Efectele Botezului

a) Curăţirea de păcatul strămoşesc, iar dacă cel ce se botează e adult, il curăţeşte şi de toate păcatele personale, săvarşite pană la Botez (FA 2,38; Mc 16,16).

b) Prin Botez ne naştem la o viaţă spirituală (1 In 3,5). Ne ingropăm impreună cu Hristos ca să inviem impreună cu El la o viaţă nouă.

c) Cel renăscut prin Botez devine fiu al lui Dumnezeu şi membru al Trupului tainic al Domnului.

d) Botezul fiind instituit pentru iertarea păcatului strămoşesc, el nu se repetă.

Acest păcat odată iertat nu mai reinvie in om, aşa că nu e nici un motiv de a repeta taina. In simbolul credinţei mărturisim un Botez spre iertarea păcatelor. Sf. Ap. Pavel spune că Botezul e unul, aşa după cum şi Dumnezeu e unul. „Este un Domn, o credinta , un botez" (Ef 4, 5). Despre nerepetarea lui vorbesc ţă şi Sf. Părinţi. Sf. Ioan Hrisostom scrie că „prin Botez ne-am ingropat impreună cu Hristos, in moartea Lui.

Deci, precum nu este cu putinţă ca Hristos să Se mai răstignească a doua oară, tot aşa nu e cu putinţă să ne botezăm a doua oară".

9. Necesitatea lui. Necesitatea Botezului pentru mantuire o neagă, de regulă, ereticii care neagă păcatul strămoşesc, cum sunt pelagienii, unitarienii ş.a. Biserica noastră invaţă şi a invăţat totdeauna că Botezul este necesar pentru mantuire.

Ideea aceasta o exprimă Domnul in convorbirea cu Nicodim (In 3,5), precum şi cu ocazia trimiterii Sfinţilor Apostoli la propovăduire, cand le zice că numai „cel ce va crede şi se va boteza se va mantui, iar cel ce nu va crede se va osandi" (Mc 16,16).

Patriarhul Chiril al Constantinopolului, cu sinodul, a formulat, in 1815, invăţătura despre soarta copiilor nebotezaţi, astfel: „Pruncii care mor nebotezaţi nu sunt chinuiţi, fiind curaţi de păcate ttare. De impărăţia lui Dumnezeu insă nu se invrednicesc, deoarece n-au fost curăţiţi prin baia dumnezeiască de pata păcatului strămoşesc şi n-au obţinut renaşterea duhovnicească. Se inţelege că vina acestei stări o poartă părinţii care işi lasă copiii să moară nebotezaţi.

10. Savârşitorul Botezului. Săvarşitorul Botezului este episcopul şi preotul.

Această oranduire este o oranduire lezeiască (Mt 28, 19). Episcopul şi preotul, născand pe cei botezaţi la o viaţă spirituală, uimiţi, incă din vechime, părinţi spirituali. In caz de nevoie, adică atunci cand copilul sau catehumenul e in pericol de moarte şi nu e la indemană episcop sau preot, Botezul poate fi săvarşit şi de

diacon, iar in lipsa acestuia mirean, bărbat sau femeie.

In Sfanta Scriptură aflăm cazuri cand botezau şi diaconii. Diaconul Filip, de exemplu, a at pe Simon Magul şi pe mulţi samarineni (FA 8, 12-13). Tot el a botezat şi pe eunucul Candachiei (FA 8, 38). Sfanta Scriptură pare a cuprinde şi cazuri de Botez săvarşite de mireni. Sf. Ap. Pavel a fost at in Damasc de „un ucenic anume

Anania" (FA 9, 10, 17 urm.). După opinia unora, e ibil că acesta a fost mirean. Biserica a admis, din cele mai vechi timpuri, ca in lipsă de clerici, Botezul să poată fi săvarşit şi de mireni. Cand zicem ii, inţelegem creştini laici, fie chiar şi unul din părinţii copilului. Principiul acesta este s şi de Biserica romano-catolică, dar nu e admis de calvini. Luteranii vechi il admiteau, nii din cei de azi sunt impotrivă. Biserica romano-catolică merge chiar şi mai departe. Ea admite că in caz de nevoie, Botezul să fie săvarşit şi de un păgan, „numai să ţină forma Bisericii aibă intenţia de a face ce face Biserica. Invăţătura aceasta e greşită, deoarece păganul, in afară de Biserică şi nefiind membru al Trupului tainic al Domnului, nu poate integra :ul in acest Trup. Nimeni nu poate fi săvarşitorul propriului său Botez. Mantuitorul, cand trimite pe Sf. toii in lume, le spune să boteze pe alţii, nu să se Boteze pe sine (Mt 28,19). Botezul e săvarşit numai de o persoană, nu de mai multe.Botezul săvarşit de eretici poate fi recunoscut de Biserică dacă e săvarşit in numele Sfintei Treimi.

11. Primitorul. Primitorul sau subiectul Botezului e orice om nebotezat, fie adult, fie copil. Mantuitorul Hristos, cand trimite pe Sf. Apostoli la propovăduire, le spune să boteze pe toţi cei care vor crede in El. Şi cum cei care pot crede sunt adulţii, porunca Domnului se referă in primul rind la aceştia. Dar ea nu exclude pe copii.

Consecvent acestui principiu, Sfantul Apostol Pavel, odată cu oamenii mari, el botează şi copii. Botează familii intregi. (1 Co 1,16; 14,15,16,23).

Conditiile ce se cer de Ia primitorul Botezului sunt: a) voinţa de a se boteza, b) credinţă şi c) căinţă. Aceste condiţii se cer numai de la adulţi, nu şi de la copii, intrucat aceştia nu-şi pot manifesta personal voinţa şi nu au credinţă şi căinţă.

Iar dacă ar fi vorba de necesitatea acelor condiţii şi pentru copii, acestea le indeplinesc ≪naşii in locul lor. Aceştia işi manifestă intenţia de a fi copiii botezaţi, ei ii aduc la Botez şi mărturisesc credinţa in locul lor şi tot ei iau garanţia educaţiei religios-morale a finilor lor. Sf. Scriptură ne dă mai multe exemple din care se vede că Dumnezeu mantuieşte pe unii pentru credinţa altora. Astfel, Domnul vindecă pe sluga sutaşului din Capernaum pentru credinţa stăpanului său (Mt 8, 5-13); vindecă pe fiica femeii cananeence pentru credinţa mamei ei (Mt 15, 22-28); pe fiul lunatic pentru credinţa tatălui său (Mt 17,14-18) etc. Despre existenţa naşilor vorbesc Tertulian454, Pseudo Dionisie Areopagitul, Fer. Augustin etc.

Morţii nu pot fi botezaţi intrucat trupul lor e fără suflet. Or, botezarea cadavrului e fără nici un rost. De asemenea, nu e permis să se boteze nici cei vii pentru morţi, deoarece nici o Taină nu poate fi primită decat personal. Obiceiul de a se boteza cei vii pentru morţi exista in Corint, pe timpul Sf. Ap. Pavel (1 Co 15,

29). Apostolul nici nu aprobă nici nu dezaprobă acest obicei, ci-1 foloseşte numai ca argument ad hominem. Prin el voia să pună in contrazicere pe cei ce negau invierea morţilor. Voia să le spună că dacă ei nu cred in inviere, de ce se botează pentru morţi?

12. Data. Botezul poate fi săvarşit oricand; la orice dată din an şi la orice oră din zi sau din noapte (cf. FA 16,33). Mantuitorul nu a fixat o dată anumită Ia care să se săvarşească Botezul, ci a cerut numai atat, ca cei ce se botează să fie pregătiţi

pentru aceasta. Principiul acesta, deşi a rămas totdeauna valabil, totuşi pentru a se da tainei un fast deosebit, in Biserica veche se preferau: Paştile, Rusaliile şi Epifania (Bobotează), ca zile de săvarşire a Botezului. Atunci se săvarşea Botezul in masă, fără a fi oprită săvarşirea lui şi in alte zile.

13.Botezul sângelui. Mantuitorul aminteşte pe langă Botezul cu apă şi Botezul cu sange. Acesta din urmă poate suplini, in anumite cazuri, pe cel dintai. Domnul zice: „Oricine care va mărturisi pentru Mine inaintea oamenilor, mărturisi-voi şi Eu pentru el inaintea Tatălui Meu celui din ceruri" (Mt 10, 32). Şi „cine işi va pierde sufletul pentru Mine, il va afla" (Mt 16, 25). A-şi pierde viaţa pentru Domnul, mărturisindu-L inaintea oamenilor, inseamnă a suferi voluntar şi din iubire moarte martirică pentru El. Efectul acestei morţi, după cum rezultă din cele de mai sus, este iertarea tuturor păcatelor. Este mantuirea. Deci un efect identic cu efectul Botezului. Efectul fiind identic, şi cauza - adică moartea martirică - trebuie să fie identică cu Botezul. Ea a şi fost numită Botez al sangelui. Sf. Tradiţie conţine foarte multe dovezi din care se vede că moartea martirică este egală cu Botezul; ca este un Botez al sangelui. Tertulian scrie: „Noi avem un al doilea Botez, pe cel al sangelui...".

14.Botezul dorinţei

Botezul dorinţei. in cazuri cu totul excepţionale, Botezul apei mai poate fi suplinit prin Botezul dorinţei. Acesta constă in iubirea lui Dumnezeu şi dorinţa fierbinte a cuiva de a se boteza, dar nu poate face aceasta din motive de forţă majoră. Exemplu: dacă cineva a fost catehizat şi se pregăteşte de primirea Botezului, dar moare fără de veste, inainte de Botez, unul ca acesta e considerat ca botezat cu Botezul dorinţei.

E drept că in privinţa acestui Botez nu avem o hotărare solemnă a Bisericii, ceea ce inseamnă că el nu e o dogmă, dar valabilitatea lui a fost recunoscută de Biserică prin practica de a considera ca sfinţi atat pe drepţii Vechiului Testament, cat şi pe catehumenii decedaţi fără de veste, deşi nici unii, nici alţii, nu au fost

botezaţi cu apă.

Ca temeiuri scripturistice pentru acest Botez pot fi invocate spusele Sf. Ap. Pavel, care scrie că „i s-a socotit lui Avraam credinţa ca dreptate" (Rm 4, 9).

Domnul zice despre femeia păcătoasă, care I-a spălat picioarele cu lacrimi: „Iertate sunt păcatele ei cele multe, căci mult a iubit" (Le 7, 47); iar Sf. Ap. Petru scrie: „Dragostea acoperă mulţime de păcate" (1 Ptr 4, 8). Mărturiile Sf. Tradiţii despre Botezul dorinţei sunt mai puţine decat pentru acela al sangelui. Dar ele sunt

suficiente pentru a arăta că şi unii din Sf. Părinţi au asimilat Botezul dorinţei cu cel al apei. Ex. Sf. Ambrozie, in cuvantarea pe care o ţine la moartea lui Valentinian II, mort pe cand se afla numai catehumen, spune următoarele: „Aud că vă intristaţi că n-a primit Taina Botezului. Dar spuneţi-mi: ce mai stă in puterea noastră, afară de voinţă şi rugăciune? Totuşi de mult el a avut dorinţa să se boteze, inainte de a veni in Italia şi mi-a spus că vrea să-1 botez eu in curand, pentru care lucru a şi venit la mine. Nu are, dar, Harul pe care 1-a dorit? N-a dobandit ceea ce a cerut? De bună seamă că ceea ce a cerut a şi dobandit... căci dacă martirii se spală cu propriul lor sange, pe acesta 1-a spălat pietatea şi credinţa sa". Sf. Ioan Damaschin numără intre Botezuri şi „Botezul prin pocăinţă şi lacrimi, care este cu adevărat greu".

E adevărat că alţi Sf. Părinţi şi indeosebi răsăriteni, nu recunosc un Botez al dorinţei. Sf. Grigorie de Nazianz de exemplu se exprimă impotriva acestuia cand scrie: „Dacă ai condamnat pentru asasinat pe cineva numai pentru că a voit să-1 săvarşească, ai putea privi ca botezat şi pe cel ce a voit să se boteze, fără să o fi

făcut. Dacă nu admiţi primul lucru, nu inţeleg cum il admiţi pe al doilea. Sau altfel: Dacă iţi ajunge, pentru a primi Botezul, dorinţa după el şi astfel judeci şi despre mărire, ajungă-ţi ţie dorinţa după mărire, ca s-o ai de fapt. Ce pagubă vei avea de nu vei obţine mărirea cand ai dorinţa'". Credem insă că acestea sunt păreri

personale şi nu exprimă spiritul de iubire al Bisericii. E probabil că Sf. Părinţi respectivi s-au exprimat astfel ca să confirme cat mai mult valoarea Botezului cu apă şi să spulbere credinţa unora că ar putea fi mantuiţi şi fără Botez. Se ştie că pe vremea aceea erau unii catehumeni care amanau Botezul pană pe patul de

moarte. Unii ca aceştia se mulţumeau cu dorinţa de a se boteza şi credeau că prin aceasta sunt mantuiţi. Or, faţă de astfel de catehumeni era logic să spună Sf. Grigore de Nazianz şi alţi Sf. Părinţi că dacă se mulţumesc aici pe pămant numai cu dorinţa Botezului, să se mulţumească şi in lumea de dincolo numai cu dorinţa

fericirii.

TTDE, pag. 183 - 184

Botezul (a boteza inseamnă a afunda in apă) este singura Taină menţionată in Crezul din 381, deoarece este instituită direct de Iisus (Mt. 28, 19-20), ca „naştere de sus" la o viaţă nouă, necesară pentru mantuire: „De nu se va naşte cineva din) apa şi din Duh, nu va intra in imparatia lui Dumnezeu " (In. 3, ă ă ăţ 5). „ Cel care va crede şi se va boteza, se va mantui; iar cel care nu va crede, se va osandi" (Mc. 16. 16). Iisus insuşi S-a botezat in Iordan de Profetul Ioan, ca semn de continuitate cu Vechiul Legămant. Botezul Lui a fost ocazie de arătare (epifanie) a Sfintei Treimi.

Toţi oamenii sunt solidari cu Adam, „părintele comun", iar prin natura lui umană, şi cu păcatul lui personal. La plinirea vremii, Dumnezeu L-a trimis pe Fiul Său să asume in persoana Sa proprie natura umană şi să o restaureze prin jertfa Sa adusă Tatălui, ca Mielul lui Dumnezeu şi in numele fraţilor Săi, care purtau aceeaşi

umanitate. Aceasta inseamnă că nu există natură neutră. Scopul intrupării este să scoată firea din cele contrare ei şi să o schimbe potrivit firii lui Hristos.

Această restaurare nu se operează de la distanţă şi fară participarea oamenilor. Fiecare trebuie să intre in ritmul vieţii lui Hristos, adică să moară şi să invieze impreună cu EL nu in mod fizic, ci in mod tainic, adică schimband umanitatea sa păcătoasă cu umanitatea indumnezeită a lui Hristos, devenind conform chipului lui Hristos. Hristos a săvarşit innoirea firii noastre in ipostasul Său, iar prin Taina Botezului, prin ritualul cufundării intreite, care redă şi actualizează moartea de trei zile şi invierea lui Hristos, ne uneşte pe noi cu Sine şi ne face mădulare ale trupului Său. Hristos pune tiparul chipului Său pe suflet sau haina lui

Hristos ia forma trupului celui botezat, care are acum un nume nou, căci ziua Botezului e ziua numelui: „Deci ne-am ingropat cu El in moarte prin Botez pentru ca, precum Hristos a inviat din morţi prin slava Tatălui, aşa să umblăm şi noi ininnoirea vieţii. Căci, dacă am crescut impreună cu El prin asemănarea morţii Lui, atunci vom fi părtaşi şi ai invierii Lui. Cunoscand aceasta, că omul nostru cel vechi a fost răstignit impreună cu El, ca să se nimicească trupul păcatului, pentru a nu mai fi robi ai păcatului" (Rom. 6, 4-6).

Botezul este o Taină de o mare bogăţie, aşa cum arată numirile multiple date in Noul Testament. El se dă nu numai pentru iertarea păcatului strămoşesc şi nu numai copiilor (In. 3, 3; Rom. 6, 3-5). Botezul este şi experienţă personală a Cincizeci-mii. Cel care a primit parga Duhului şi a păzit-o neatinsă va primi şi

plinătatea Duhului sub forma harismelor. Cel nou botezat intră acum in adunarea văzută a Bisericii, alăturandu-se celor care s-au sfinţit in Ierusalim. De aceea condiţia esenţială a Botezului este mărturisirea păcatelor şi afirmarea personală a Simbolului de credinţă: „Eu cred... ". „Eu cred... " trebuie repetat şi la primirea Tainei impărtăşaniei, care e nedespărţită de Botez.

Prezenţa Duhului Sfant in creştinul botezat este de o valoare incomparabilă. Aceasta este asigurarea fermă că cel botezat va fi cu Hristos in veci: „Caţi in Hristos v-aţi botezat in Hristos v-aţi şi imbrăcat" (Gal. 3, 27). „Imbrăcarea in Hristos" este insă o experienţă conştientă, activă. „Numai morţii nu simt cand sunt imbrăcaţi" (Simeon Noul Teolog, Cuvantare morală, IV). Creştinul botezat nu este un corp inert, un cadavru. De aceea, simţirea harului este un semn autentic al naşterii din nou, incepute la Botez. Creştinul este uns, consacrat, ca ostaş al lui Hristos, iar numele lui este inscris in Cartea vieţii.

In practica Bisericii apostolice, păstrată in tradiţia ortodoxă, Botezul, Mirungerea şi impărtăşania formează un singur şi inseparabil „ ritual de iniţiere ".

De altfel, Evanghelia de la Botez: Mt. 28, 16-20, introdusă de lectura Apostolului: Rom. 6, 3-11 şi de „Caţi in Hristos v-aţi botezat", se citeşte după ungerea cu sfantul Mir a copilului. După Botez şi după Mirungere, copilul este adus in faţa altarului unde primeşte Sfintele Taine. Cu aceasta, intrarea sa in Biserica văzută

este completă.
Subiectul 2: Taina Mirungerii

TDO 3, pag. 66 – 83

1. Legătura între Taina Botezului şi cea a Mirungerii.

 Această Taină este atât de strâns legată de Taina Bote​zului, încât s-ar putea spune că formează împreună cu aceea un singur tot cu două părţi distincte. Ea e ca un fel de continuare a Botezului. De aceea nu începe în slujba Bisericii cu o introducere deosebită, ca celelalte Taine, ci, după botezarea şi îmbrăcarea celui ce a primit Botezul, preotul citeşte în continuare o rugăciune prin care cere lui Dumnezeu să i se dăruiască celui "nou luminat prin apă şi prin Duh" "şi pecetea darului Sfântului şi întru tot puterni​cului Duh". Apoi îi unge cu Sfântul Mir părţile principale ale trupului, zicând: "Pecetea darului Sfântului Duh". Legarea strânsă a acestei Taine de Botez se arată şi în faptul că, după ungerea cu Sfântul Mir, preotul înconjoară de trei ori analogul, cu cel botezat şi miruit, cântând: "Câţi în Hristos v-aţi botezat, în Hristos v-aţi şi îmbrăcat. Aliluia". Acelaşi lu​cru îl arată faptul că preotul, ungându-l pe cel botezat cu Sfântul Mir şi spunând cuvintele: "Pecetea darului Duhului Sfânt", nu aminteşte numele celui ce e uns, ca în toate cele​lalte Taine, socotindu-se că s-a rostit acest nume la scu​fundarea lui în apă.

Legarea Mirungerii de Botez se arată şi în faptul că în rugăciunea amintită, preotul, după ce cere să i se dăru​iască celui "nou luminat prin apă şi prin Duh", pe care "a bi​nevoit să-l nască acum din nou", "şi pecetea darului Sfân​tului Duh", continuă: "Păzeşte-l pe dânsul întru sfinţenia Ta, întăreşte-l întru dreapta credinţă, mântuieşte-l de cel rău şi de toate meşteşugirile lui şi păzeşte sufletul lui întru frica Ta cea mântuitoare, întru curăţie şi dreptate, ca, întru tot lucrul şi cuvântul bineplăcut Ţie, să se facă fiu şi moşteni​tor cereştii Tale împărăţii". Se cere deci ca cel născut din nou prin Botez să fie păzit şi întărit în darurile primite prin Botez, în lupta împotriva celui rău care va căuta să-l lip​sească de ele, în păzirea făgăduinţei date de a păstra credinţa mărturisită la Botez şi starea de curăţie şi de dreptate în care a fost aşezat.

Dar păstrarea acestor daruri se face prin efort. De aceea Nicolae Cabasila spune că prin Sfântul Mir "se pun în lucrare" puterile date omului prin Botez: "înnoirea în Duh şi reînvierea prin Botez aduc cu ele, cum am văzut, puteri şi energii lăuntrice înrudite. Sfântul Mir este acela care le tre​zeşte la viaţă. El este cel ce pune în lucrare una sau alta din puterile duhovniceşti sau chiar mai multe deodată, după cât e de simţitor sufletul în lucrarea Tainei".

Teologul ortodox Al. Schmemann vede legătura între Mir şi Botez mai puţin ca punere în lucrare prin Mir a pu​terilor primite la Botez, cât ca viaţa faţă de naştere. El zice: "A doua Taină a iniţierii (a introducerii în Biserică, n.n), cum numim azi Ungerea (sau întărirea), a fost în Biserica Orto​doxă dintotdeauna o parte esenţială a rânduielii Botezului. Mirungerea nu e propriu-zis o altă Taină, ci mai degrabă îm​plinirea (completarea) Botezului, "întărirea" prin Duhul Sfânt. Ea poate fi deosebită de Botez numai în sensul în care se deosebeşte viaţa de naştere. în Duhul Sfânt, întreaga viată a Bisericii îşi află întărirea, pentru că ea e viaţă; e adeveri​rea Bisericii ca aparţinând "veacului ce va să vină", ca bucurie şi pace a împărăţiei cerurilor... Astfel Mirungerea este Cincizecimea personală a omului, intrarea lui în viaţa Duhului Sfânt, adică în viaţa adevărată a Bisericii. în această Taină el e consacrat ca om deplin. Căci a aparţine împără​ţiei lui Dumnezeu înseamnă numaidecât a fi om întreg şi deplin, în maturitatea lui".

Dar viaţa cea nouă se manifestă ca putere de menţi​nere şi de sporire în curăţie şi fapte bune, dezvoltate în vir​tuţile ce culminează în iubire. Ea nu e un simplu sentiment de euforie, ci o statornicie de gânduri şi fapte de bunătate, care e o adevărată preoţie generală, de dăruire a vieţii lui Dumnezeu.

Această identificare între viaţa pe care ne-o dăruieşte Mirungerea şi activitatea cea bună pe care trebuie să o des​făşurăm, sau preoţia generală, o exprimă Sfântul Chirii din Alexandria zicând: "Spălând pe Aaron cu apă, îl îmbracă în îmbrăcămintea sfântă a slujirii arhiereşti (leş. 29, 1-9). Tot aşa şi noi, după ce ne-am spălat în Botez şi am lepădat tot felul de necuraţii, ne-am îmbogăţit cu harul de Sus şi din cer, primind veşmântul veseliei, după cuvântul: "îmbrăcaţi-vă în Domnul nostru Iisus Hristos" (Rom. 13, 14)... în acelaşi fel se sfinţeau preoţii, care erau spălaţi cu apă şi unşi cu untdelemn, apoi astfel unşi erau îmbrăcaţi cu îmbrăcămin​te sfinţită şi li se sfinţeau mâinile, pentru a fi vrednici să aducă jertfele în chip curat şi neprihănit. Dar mai înainte li se ungeau capetele după cuvântul: "îngrăşat-ai cu untde​lemn capul meu" (Ps. 22,5). Aşa am fost îngrăşaţi şi noi la minte prin dăruirea Duhului... şi am fost sfinţiţi şi noi şi îm​podobiţi cu harul de Sus şi am fost unşi spre desăvârşirea dumnezeiască, pentru ca, îndrăznind, să aducem lui Dum​nezeu darul duhovnicesc cu mâini curate şi atotnevinovate".

Creştinii, fiind unşi ca Hristos sau participând la ungerea Lui, sunt preoţi şi ei. Dar preotul mai întâi e curăţit în minte şi la mâini, adică în izvorul gândurilor şi în organele îm​plinirii lor, şi apoi i se dă puterea Duhului spre a putea lucra curat cu mintea şi cu mâinile, aducând jertfe de gânduri şi de fapte bune lui Dumnezeu în favoarea Bisericii şi a seme​nilor săi.

Despre preoţia generală primită de credincioşi prin Taina Mirungerii, Sfântul Macarie Egipteanul spune: "Oamenii sfinţiţi prin Ungere devin creştini pentru a fi împăraţi, preoţi şi prooroci ai Tainelor cereşti".

Prin această Taină, cel unit prin Botez cu Biserica în Hristos devine din oarecum virtual unit cu ea, unit în chip actual. E un pas nou în întărirea unităţii Bisericii în Hristos.

2. Lucrarea specială a Sfântului Duh, în Taina Mirungerii

Prin Mirungere începe epifania sau arătarea lui Hristos în comportarea omului botezat, sau a luminii Duhului lui Hristos asupra fiinţei lui, arătându-1 ca un chip activ al lui Hristos şi ca un locaş viu al Lui, întrucât îl ajută să actuali​zeze chipul Lui imprimat virtual în el. Astfel, s-ar putea spune că prin Mirungere ni se face arătat faptul că nu nu​mai cu puterile noastre vom actualiza darurile primite la Botez, ci cu ajutorul Duhului. Acest ajutor începe imediat după Botez.

Fără această lucrare de ajutorare a Duhului, cu greu am putea actualiza darurile Botezului, sau nu le-am putea actualiza deloc; fără comunicarea continuă a Duhului cu noi, începută prin Taina Sfântului Mir, greu am putea să dezvoltăm viaţa noastră în Dumnezeu. Dialogul nostru, de fapte, cu Dumnezeu implică lucrarea ambilor parteneri, comunicarea activă continuă a ambilor, în Duhul Sfânt.

Aşa cum moartea omului vechi prin naşterea celui nou prin Botez nu este un dat static, ci un dat plin de intermi​nabile virtualităţi, aşa şi coborârea Duhului Sfânt la Cinci-zecime este începutul coborârii Lui continue pentru fiecare om care intră în Biserică şi rămâne în ea. Este punerea şi menţinerea în mişcare, prin comuniune reciprocă, a acelei morţi şi naşteri de care ne-am împărtăşit la Botez.

Sfântul Chirii al Ierusalimului merge atât de departe în afirmarea completării Botezului prin Mirungere, încât decla​ră că, de-abia prin primirea Mirungerii, cel botezat se nu​meşte creştin: "După ce aţi fost învredniciţi de ungerea cu Sfântul Mir, vă numiţi creştini; acum renaşterea voastră este întărită şi de numele ce-l purtaţi. într-adevăr, înainte de a fi învredniciţi de acest han propriu-zis nu eraţi vrednici de acest nume, ci eraţi doar pe cale de a ajunge creştini". Ceea ce spune Sfântul Chirii se explică prin faptul că Bo​tezul nu era privit şi practicat atunci ca o Taină separată de Taina Mirului, cum s-a petrecut mai târziu în Occident. Pe de altă parte în afirmaţia Sfântului Chirii se mai implică şi faptul că pentru el nu se poate distinge între calitatea de membru al Bisericii sau de creştin şi calitatea de om deplin unit cu Hristos, lucru care se săvârşeşte prin Mirungere. Prin Sfânta Taină a Mirungerii, credinciosul devine şi el un alt Hristos, asemenea lui Hristos, Care înseamnă Unsul. Deci devine şi el un uns, sau un creştin.

Ungerea cu Mir a fost socotită şi în Vechiul Testament mijlocul de comunicare al unei puteri dumnezeieşti proo​rocilor, preoţilor şi regilor pentru a ţine poporul în legămân​tul cu Dumnezeu. Hristos este Unsul prin excelenţă, pentru că El ca om nu primeşte numai o putere a Duhului, ci Du​hul ipostatic întreg, pentru a fi Proorocul, Arhiereul şi împă​ratul suprem, Care introduce şi ţine în familiaritatea lui Dumnezeu poporul lui Dumnezeu,ca alcătuit din fiii Lui în Hristos Fiul, şi a-1 conduce la deplina viaţă în Duhul iubirii lui Dumnezeu şi al iubirii de Dumnezeu, în viaţa veşnică. Sfântul Chirii din Ierusalim spune că după ce S-a botezat Iisus şi a ieşit din apă: "S-a coborât peste El Duhul Sfânt în chip ipostatic, odihnindu-Se Cel asemenea peste Cel ase​menea".

Hristos este uns prin aceasta cu Duhul deplin, iar această ungere o anunţă şi o interpretează El însuşi, prin aplicarea la Sine a unui loc din Isaia (Is. 61, 1), ca o trimitere a Sa ca om la activitatea Sa în slujba lui Dumnezeu şi în favoarea mântuirii oamenilor: "Duhul Sfânt este asupra Mea, pentru că M-a uns, trimiţându-Mă să binevestest săracilor, să vestesc celor robiţi slobozirea şi orbilor vederea, să dau dru​mul celor asupriţi şi să vestesc anul milei Domnului" (Lc. 4, 18-19).

Mărturie despre ungerea lui Hristos cu Duhul, spre slu​jirea şi activitatea Lui, o dă şi comunitatea din Ierusalim (Fapte 4, 27) şi Apostolul Petru, care între altele arată în cu​vântul despre Iisus, către Corneliu, "cum L-a uns Dum​nezeu cu Duhul Sfânt şi cu putere, cum a umblat din loc în loc făcând bine şi vindecând pe toţi cei asupriţi de diavolul" (Fapte 10, 38).

Ca urmare a sălăşluirii lui Hristos la Botez în cei ce cred, se împărtăşesc şi ei de ungerea cu Duhul Lui, în ace​laşi scop al întăririi lor în viaţa cea nouă, al pecetluirii lor în ea. Mărturia că acest lucru se făcea chiar de la începutul Bisericii o dă şi Sfântul Apostol Pavel,spunând: "Iar Cel ce ne întăreşte pe noi împreună cu voi, întru Hristos, şi Cel ce ne-a uns pe noi Dumnezeu este, Care ne-a şi pecetluit pe noi şi a dat arvuna Duhului în inimile noastre" (2 Cor. 1, 21-22). Mărturia lui se adaugă la aceea a Sfântului Apostol Petru: "Să se boteze fiecare din voi şi veţi primi darul Du​hului Sfânt" (Fapte 2, 38) şi la cea din Faptele Apostolilor, unde se spune că apostolii Petru şi Ioan, trimişi de toţi apostolii din Ierusalim, şi-au pus mâinile peste cei botezaţi de diaconul Filip: "şi au luat Duh Sfânt" (8, 15-17). Exem​plul Domnului şi practica Apostolilor pot fi socotite o dova​dă suficientă pentru instituirea acestei Taine de către Dom​nul însuşi.

După pilda Domnului, şi noi, ieşind din apa Botezului, ieşim având pe Hristos în noi, dar încă nearătat la suprafaţa noastră, iar drept urmare Duhul lui Hristos Se pogoară sau iradiază din Hristos şi în noi ca să ne arate şi pe noi "fii ai lui Dumnezeu", dar şi ca să confirmăm această calitate prin activitatea noastră de după aceea, ajutaţi de El, aşa cum a făcut Iisus după Botez. Cu ajutorul Duhului primit, începem să activăm totodată calitatea noastră de învăţători-prooroci ai împărăţiei lui Dumnezeu, de preoţi ce ne aducem pe noi şi natura ca jertfă lui Dumnezeu, de împăraţi peste natura noastră şi natura lumii, ca să nu mai fim stăpâniţi de ea spre o folosire pătimaşă şi neliberă a puterilor firii noastre. Dacă odată cu coborârea Duhului Sfânt peste Hristos ca om s-au redeschis cerurile peste al doilea Adam, rămânând mereu deschise, sau s-au deschis deplin cum nu au fost deschise nici chiar lui Adam dinainte de cădere, prin unge​rea cu Sfântul Mir plin de Duhul Sfânt fiecăruia i se arată cerurile deschise, întrucât e unit cu Hristos. Căci nu mai e o graniţă între viaţa creaturii unite cu Hristos şi ordinea ce​rească a Duhului. Precum Tatăl a recunoscut pe Fiul Său, după întrupare, şi ca om, ca Fiu al Său în mod arătat, prin coborârea Duhului Sfânt peste El, aşa ne recunoaşte şi pe noi, cei ce ne-am unit cu Hristos în Botez, dându-ne aceas​tă calitate prin ungerea cu Sfântul Duh, şi ajutorul să ne arătăm ca atare în fapt. Având prin coborârea Duhului peste noi şi "cerurile deschise", sau tainele vieţii viitoare, ne​sfârşite, superioare legilor naturii, într-o descoperire ce ni se actualizează treptat, de care ne vom împărtăşi deplin în viaţa viitoare, putem prooroci toţi venirea deplină a acelei vieţi, putem tălmăci toţi experienţa arvunii ei, aşa cum au proorocit Apostolii la Cincizecime; ne putem arăta prin viaţa nouă pe care o ducem, chiar în fiinţa noastră ca proo​roci ai vieţii viitoare. O dată cu Hristos şi cu primirea Duhu​lui Lui s-a arătat pentru oameni că viaţa limitată în cadrele naturii şi a veacului de acum, care sfârşeşte în moarte, nu e totul, ci în ea a izbucnit lumina şi puterea vieţii viitoare şi veşnice în Duh, a început arătarea sfârşitului acestui eon. Toate acestea le spune Sfântul Petru în ziua pogorârii Sfân​tului Duh: "Aceasta (ceea ce vedeţi la noi) este ceea ce s-a spus prin proorocul Ioil: "Iar în zilele de pe urmă, zice Dom​nul, voi turna Duhul Meu peste tot trupul şi feciorii voştri şi fetele voastre vor prooroci, copiii voştri vor avea vederi şi bătrânii voştri vor visa vise. Şi peste robii Mei şi peste roa​bele Mele voi turna, în acele zile, din Duhul Meu şi vor prooroci" (Fapte 2, 17-18).

În general, Duhul Sfânt primit în Taina Mirungerii este puntea de comunicare în iubire între noi şi Tatăl, comuni​care veşnic nouă şi mereu mai sporită. Aceasta înseamnă "cerurile deschise" şi calitatea de "fii", pe care ne-o comu​nică. El ne dă prin aceasta sensibilitatea filială, de tot mai mare delicateţe fată de Tatăl, ca şi cea de frăţietate în Dumnezeu, cu semenii noştri. Duhul, Care este purtătorul iubirii părinteşti a Tatălui fată de Fiul, devenit purtătorul aceleiaşi iubiri şi între Tatăl şi Hristos ca om, Se face şi pen​tru noi în Hristos purtătorul aceleiaşi iubiri şi sensibilităţi, pe de o parte înfocate, pe de alta delicate, numai prin aceasta El pune în mişcarea de înălţare continuă puterile primite în Botez pentru a împlini voia Tatălui, făcându-ne vii şi prin voinţă, şi pentru a întipări şi prin voinţă chipul Fiului tot mai adânc în fiinţa noastră totală, iubind ca El pe Tatăl şi făcându-ne ascultători Tatălui asemenea Lui. în sensul acesta Duhul primit în această Taină ne sfinţeşte. Dar prin aceasta însuşi chipul personal al omului se face tot mai clar, mai luminos, ieşind din ceata generală a naturii sau din simpla virtualitate. Căci Duhul Sfânt e Duhul puterii.

Faptul că, prin Taina ungerii cu Sfântul Mir, se inaugu​rează pentru creştini o continuă şi tot mai sporită conlu​crare a Duhului Sfânt cu ei pentru dezvoltarea vieţii noi primite la Botez, că deci creştinii devotaţi lui Hristos trăiesc o continuă Cincizecime, o continuă împărtăşire de Duhul Lui, îl vedem din Faptele Apostolilor, unde comunitatea din Ierusalim, după ce mulţumeşte lui Dumnezeu că "a uns pe Fiul Său Iisus", îi cere să-i dea şi ei putere "să propovădu​iască cuvântul cu toată îndrăzneala". Drept urmare, încă în timpul rugăciunii, "s-au umplut toţi de Duhul Sfânt şi ves​teau cu îndrăzneală cuvântul lui Dumnezeu" (Fapte 4, 29, 31).

Occidentul creştin, lăsându-se condus de aceleaşi divi​zări raţionale exacte ale etapelor vieţii omeneşti, care au dus în unele denominaţiuni la amânarea Botezului până la o vârstă "conştientă" individuală, mai bine zis individua​listă, a amânat "confirmarea" - cum numesc ei această Tai​nă - până la începutul adolescentei, când omul poate în​cepe de fapt - zic ei - să militeze pentru Hristos, neobser​vând că şi un copil înainte de această vârstă poate iradia, prin frumuseţea lui spirituală cea după chipul lui Hristos, pe Hristos în jurul lui. De fapt, cine poate indica momentul precis de când începe conlucrarea flintei umane cu Dum​nezeu pentru a străbate drumul desăvârşirii ei şi, prin aceasta, pentru a face pe Hristos cunoscut, după puterea ei, în mijlocul celor cu care trăieşte? Nu începe acest dia​log, al omului cu Hristos, încă dintr-o fază ascunsă celor maturi, pentru că el încă nu are posibilităţile de exprimare prin cuvinte prea bogate a ceea ce trăieşte, adică din faza celei mai fragede copilării? Nu se roagă copilul lui Dum​nezeu într-un chip adeseori mai curat decât adultul, nu se aprinde de un sfânt elan şi de o minunată curăţie împotri​va răului, nu se entuziasmează pentru ceea ce e bun cu mult mai mult decât mulţi din cei maturi? Nu trebuie ajutat el de mic să se deprindă în cele bune? Ce-ar fi dacă ne-am retine de la orice îndemn, ce simţim că trebuie să li-1 dăm, de a-i deprinde în cele bune? Dar dacă socotim necesare şi folositoare asemenea îndemnuri, înseamnă că copilul poate de fapt să le dea urmare. Fiindu-le greu să amâne împărtă​şania până după Confirmare, adică până la 14 ani, romano-catolicii împărtăşesc copiii la 7 ani, deci înainte de Con​firmare.

3. Semnificaţia actului văzut al Mirungerii

De actul văzut al acestei Taine tine: Mirul, ungerea cu el şi cuvintele: "Pecetea darului Duhului Sfânt". Mirul cu care este uns cel botezat e o fluiditate care se îmbibă şi persistă mai mult decât apa în făptura lui, şi îi împrumută mireasma.

Îmbibarea intimă înseamnă asimilarea stării de naştere a omului nou, persistenta înseamnă că Duhul Sfânt rămâne într-o comuniune continuă cu cel botezat, iar mireasma ce o împrumută acestuia înseamnă că Duhul îi devine atât de intim, încât lucrarea şi calitatea Lui devin lucrare şi calitate proprie a omului. Dar toate acestea nu se realizează fără strădania stăruitoare a omului, ajutat de Duhul primit. Apoi, îmbibându-se Mirul în trup, trupul se înmoaie, îşi pier​de rigiditatea, se lasă penetrat de Dumnezeu, omul şi Du​hul devin un singur izvor al miresmei vieţii celei noi şi deci al înseşi acestei vieţi.

Dar mireasma cea bună, răspândită de omul îmbibat de Mir, arată că Duhul îl face pe acesta să umple tot ce e în jurul Iui de mireasma vieţii lui curate şi a făptuirii lui pline de bunătatea şi de blândeţea insuflate lui de Duhul, închi​puit ca porumbel. Mireasma lui umple Biserica şi se răspân​deşte în comunitatea umană. Duhul îşi manifestă prin om forţa Lui de expansiune, blândă, delicată şi nevinovată a binelui, forţa de unificare a oamenilor în bine, forţă pe care o asimilează din Hristos în care se află şi Hristos care a desăvârşit umanitatea în treapta supremă.

Pentru toate aceste motive Noul Testament înfăţişează Mirungerea şi mireasma Duhului ca nişte stări consistente şi pline de dinamismul înfocat al efortului spre nevinovăţie şi spre generozitate, în creştini. Prin ele se arată ca persis​tente şi dinamice înseşi efectele Botezului. Despre perma​nenta plină de putere iradiantă a lucrării Duhului în creş​tini, Sfântul Apostol Pavel spune: "Mulţumită fie adusă, deci, lui Dumnezeu (Duhului Sfânt), Celui ce ne face puru​rea biruitori întru Hristos şi, prin noi, răspândeşte în tot locul buna mireasmă a cunoştinţei Lui, pentru că suntem lui Dumnezeu buna mireasmă a lui Hristos, şi între cei ce se mântuiesc şi între cei ce pier" (2 Cor. 2, 14-15).

Sfântul Chiril al Alexandriei a văzut această bună mi​reasmă pe care creştinii, aflându-se în Hristos, o răspân​desc, sau pe care Hristos însuşi o răspândeşte din ei prin Duhul, legată de starea de jertfă pe care o trăiesc ei în Hristos. Dar starea de jertfă este starea de moarte a omu​lui vechi al păcatului şi de vieţuire cu Hristos în curăţie şi în făptuire iubitoare. Duhul activează în creştin stările să​dite în el de Hristos, Cel ce S-a sălăşluit în el prin Botez. "Hristos, Care n-a făcut păcat, după Scripturi (1 Pt. 2, 22), Se aduce pentru Biserică spre miros de bună mireasmă, lui Dumnezeu şi Tatăl. De aceea a şi spus: "Pentru ei Mă sfin​ţesc pe Mine" (In 17, 19). "Mă sfinţesc", a spus,în loc de: "Mă aduc şi Mă predau ca prinos neprihănit lui Dumnezeu şi Tatăl". Căci se spune că Se predă lui Dumnezeu". "El însuşi este jertfa cea sfântă, care răspândeşte buna mireasmă prin virtuţi...". "Şi El însuşi sfinţeşte, ungând prin Duhul Sfânt pe cei ce au intrat în comuniune cu El". "Iar după asemă​narea cu El şi noi suntem jertfe sfinţite ca unii ce am murit păcatului, întrucât a fost omorât păcatul în noi şi trăim lui Dumnezeu viaţa cea întru sfinţenie".

Despre persistenţa Duhului ca "ungere" în noi, vorbeşte Sfântul Apostol Ioan, accentuând între efectele ei mai ales cunoaşterea, desigur o cunoaştere din experienţă şi pur​tând în ea îndemnul la activitate pentru a o face cunoscută şi altora. Dacă la Botez Hristos Se sălăşluieşte în noi într-un mod ascuns, de care nu ne dăm seama, prin Mirungere luăm puterea spre fapte, iar acestea ne fac să simţim pre​zenţa lui Hristos şi chiar să arătăm pe Hristos în noi; sau chiar faptele la care Duhul ne îndeamnă şi ne ajută implică în ele o conştiinţă a prezenţei lui Hristos în noi: "Iar voi un​gere aveţi de la Cel Sfânt (Care e Duhul, n.n.) şi ştiţi toate" (1 In 2, 20); şi: "Cât despre voi, ungerea pe care aţi luat-o de la El rămâne întru voi şi nu aveţi trebuinţă ca să vă în​veţe cineva şi precum ungerea Lui vă învaţă despre toate şi învăţătura aceasta adevărată este şi nu este mincinoasă, rămâneţi întru El, aşa cum v-am învăţat" (1 In 2, 27). Asi​gurarea dată de Sfântul Ioan în aceste cuvinte creştinilor, că n-au nevoie să fie învăţaţi de altcineva, nu înseamnă o întemeiere a unui orgoliu individualist, ci numai o asigurare că ei n-au nevoie să fie învăţaţi în cele duhovniceşti de cei ce sunt în afara Duhului lui Hristos. Căci în Biserică toţi îşi comunică experienţele vieţii în Duhul, iar ele sunt verificate la lumina învăţăturii Bisericii, păstrată dintotdeauna în uni​tatea ei, dar îndeosebi prin propovăduirea şi slujirea ierar​hiei şi a preoţiei slujitoare. Activitatea pentru Hristos, pen​tru care ne dă puterea Taina Mirungerii, înseamnă exerci​tarea unei preoţii generale, cum am văzut mai înainte din cele spuse de Sfântul Chirii din Alexandria. De aceea creş​tinul este uns ca şi Hristos.

Semnificaţia Tainei Mirungerii, ca întărire a celui botezat pentru dezvoltarea vieţii celei noi într-o împreună-lucrare a lui cu Duhul Sfânt, îşi găseşte expresia mai ales în faptul că cel botezat este uns cu Sfântul Mir la toate mădularele principale ale trupului, între care se numără organele sim​ţurilor. Prin aceste mădulare şi organe omul se pune în le​gătură cu lumea, dar prin ea şi cu Dumnezeu. Prin ele pri​meşte cele ale lumii, dar vede şi pe Dumnezeu prin lume şi exercită acţiunea lui asupra lumii din această vedere a lui Dumnezeu, pentru a o face mai conformă cu voia Lui. Această semnificaţie o scoate în relief Sfântul Chirii din Ierusalim,zicând: "Mai întâi aţi fost unşi pe frunte ca să fiţi sloboziţi de ruşinea pe care primul om călcător de poruncă o purta pretutindeni şi ca să priviţi cu faţa descoperită sla​va Domnului" (2 Cor. 3, 18). Se poate preciza că Duhul Se imprimă prin aceasta în mintea omului sau îi deschide ori​zonturile nelimitate ale luminii şi ale binelui, ca acesta să cunoască şi să cugete numai cele bune, ca să lupte împotri​va gândurilor rele care-1 îngustează şi ca să pătrundă cu uşurinţă în tainele nesfârşite ale cunoaşterii şi iubirii lui Dumnezeu. "Apoi aţi fost unşi la urechi, ca să dobândiţi urechi în stare să audă tainele dumnezeieşti; despre astfel de urechi Isaia zicea: "Domnul mi-a adăugat mie ureche ca să aud" (Is. 50, 5); iar Domnul Iisus zice în Evanghelie: "Cel ce are urechi de auzit, să audă" (Mt. 11, 15). Duhul e înti​părit în urechi, ca o putere deosebită de auzire sau de se​sizare a celor mai adânci înţelesuri duhovniceşti ale cuvin​telor, ca acestea să nu zăbovească la cuvintele urâte sau la înţelesurile lipsite de adâncime şi de curăţie ale cuvintelor, ci să se deschidă numai cuvintelor curate şi să sesizeze nu​mai ceea ce este curat şi adânc în ele, pentru ca astfel să se pătrundă de orice îndemn la bine aflător în ele. Cel bo​tezat e uns apoi la nări, ca acestea să nu se deschidă miro​surilor ispititoare la rău. După aceasta la piept, "ca să puteţi sta împotriva uneltirilor diavolului, după ce aţi îmbrăcat platoşa dreptăţii", adică a virtuţilor care reprezintă tot atâtea deprinderi bărbăteşti în bine (Ef. 6, 11, 14). "Căci după cum Hristos, după Botez şi după coborârea Sfântului Duh asupra Lui, S-a dus în pustie şi S-a luptat cu potrivni​cul, tot aşa şi voi, după ce aţi fost botezaţi şi aţi fost unşi cu Sfântul Mir, îmbrăcaţi cu toate armele Duhului Sfânt, să staţi împotriva puterii celei potrivnice şi s-o biruiţi zicând: "Toate le pot în Hristos care mă întăreşte" (Filip. 4, 13). în piept e şi puterea, dar şi inima cu simţirile ei. Duhul înti​părit în ele le face să fie curate, generoase, simţitoare, iu​bitoare de Dumnezeu şi de semeni, pline de bucurie, străi​ne de tristeţe, de pizmă, de duşmănie.

Este uns apoi la mâini şi la picioare, pentru ca să fie gata oricând să săvârşească binele şi să alerge spre ajuto​rarea celor ce au nevoie de ajutor, spre împlinirea apelu​rilor pe care le face Dumnezeu la el pentru săvârşirea bi​nelui şi ocolirea răului.

Sfântul Chirii al Alexandriei zice, la rândul său: "Hristos ne-a sădit un auz plin de binecuvântare, adică ascultător şi uşor de cârmuit şi apt pentru primirea dogmelor privitoare la El; un auz care nu suferă şoaptele şi vorbăria dezgustă​toare... Toate darurile deosebite le câştigăm în El şi prin El. De aceea a fost sfinţită şi mâna, înfăţişătoare a lucrării mântuitoare; şi piciorul, simbolul vădit al umblării drepte. Căci noi trebuie să ne împodobim cu fapte şi să mergem pe calea ce duce la toate cele plăcute lui Dumnezeu" (Ps. 118, 59; Prov. 4, 26; Evr. 12, 13).

Prin Mirungere, Duhul Sfânt pătrunde şi Se imprimă în aceste mădulare şi organe şi în puterile sufleteşti care stau la temelia lor şi persistă în ele ca o bună mireasmă, ca şi Mirul. El Se întipăreşte ca o pecete nu numai pe exteriorul acestor mădulare, ci şi în interiorul lor, dând omului un chip unitar duhovnicesc. Astfel cuvântul "pecete" are pe lângă sensul de întărire şi pe acela de întipărire. De altfel aceste două înţelesuri stau în legătură. Duhul întăreşte în​trucât Se întipăreşte şi accentuează în om un chip personal caracteristic, care este în acelaşi timp un chip duhovnicesc. Omul se întăreşte prin înduhovnicirea sa, ca per​soană cu o fermitate în cele bune greu de schimbat.

întrucât în fiecare mădular sufletesc şi trupesc, Duhul produce un efect sau imprimă o putere sporită potrivită cu acel mădular, iar unele persoane sunt mai active prin anu​mite mădulare decât prin altele - unele prin înţelegere, altele prin simţire, altele prin vreun fel de activitate —, Du​hul produce un dar special în fiecare om pe măsura întăririi mai puternice a unui anumit mădular al lui, producând un dar deosebit în fiecare membru al Bisericii. Dar aceasta im​plică şi o întărire a tuturor mădularelor. De aceea se ros​teşte la ungerea fiecărui mădular cuvântul: "Pecetea daru​lui Duhului Sfânt". Căci pe lângă aceea, în toate darurile speciale este activ acelaşi Duh împreună cu omul întreg, care e mai activ mai ales prin acel mădular. Astfel, în dife​ritele daruri ale Duhului se pune pe de o parte în lucrare harul cel unul al Botezului, pe de alta, se dezvoltă din el vreun dar sau vreunele daruri în mod mai deosebit, potri​vit cu predispoziţiile naturale ale acelui credincios. "Daru​rile sunt felurite, iar Duhul este acelaşi. Şi sunt felurite slu​jiri, dar e acelaşi Domn... Iar fiecăruia Duhul, în arătarea Lui, îi dă un dar spre folosul tuturor... într-adevăr, noi toţi într-un singur Duh ne-am botezat ca să fim un singur trup... Dar şi trupul nu este un singur mădular, ci mai multe" (1 Cor. 12, 4-7, 13-14; Rom. 12, 4-6). Astfel,deosebirea de da​ruri nu are să fie întrebuinţată în sens rău, pentru dezbina​rea între credincioşi, pentru mândria unora în faţa altora sau pentru supunerea altora, ci pentru completarea reci​procă, pentru întărirea Bisericii ca trup unitar al Domnului. Pe cât de mult au nevoie alţii de darul meu, pe atât de mult am eu nevoie de darurile celorlalţi. Deosebirea de daruri trebuie să fie temeiul pentru o preţuire şi iubire reciprocă între credincioşi, pentru silinţa fiecăruia de a cunoaşte ceea ce are unic fiecare din ceilalţi, pentru răspunderea sa faţă de ceilalţi.

Prin ungerea mădularelor principale şi ale organelor simţurilor se arată importanţa ce o acordă Biserica - sau, prin Biserică, Hristos - trupului omenesc, importantă ce i-a arătat-o El şi prin întruparea Sa. Prin trup se îmbogăţeşte şi se dă o orientare bună sau rea vieţii omului în total. Prin trup i se comunică chiar Duhul Sfânt. Căci trupul e stră​bătut de simţuri şi prin simţuri lucrează sufletul şi mintea ce se pot deschide şi dărui lui Dumnezeu. Ca urmare, prin ele lucrează şi Se comunică Dumnezeu însuşi. Nu poate exista o sfinţire a omului fără o sfinţire a trupului lui. Duhul Sfânt S-a revărsat şi în trupul Domnului şi din El iradiază şi în trupul nostru.

În Occident se obişnuieşte ca taina aceasta să se săvâr​şească prin punerea mâinilor episcopului, după exemplul din Fapte 8, 15-17, unde Apostolii Petru şi Ioan împărtă​şesc în Samaria prin punerea mâinilor Duhul Sfânt celor de curând botezaţi de diaconul Filip. în Răsărit s-a moştenit tot din timpul Apostolilor, pe baza locurilor amintite mai înain​te, practica săvârşirii acestei Taine prin ungerea cu Sfântul Mir. Aceasta are avantajul că face posibilă săvârşirea Tainei de către preot îndată după Botez, azi,când episcopii sunt la mare depărtare, cum de altfel s-a săvârşit curând după Botez şi de către Apostolii Petru şi Ioan în Samaria. Dar această practică lasă totuşi şi episcopatului un rol în săvâr​şirea acestei Taine, întrucât Mirul cu care unge preotul pe cei botezaţi e sfinţit de episcopatul unei Biserici autocefale, ca o manifestare a unităţii sau a sobornicităţii Bisericii în Duhul lui Hristos, cum s-a arătat şi la pogorârea Duhului Sfânt în ziua de Rusalii peste Apostolii aflaţi împreună. Pe lângă aceea, prin ungere se închipuieşte mai adecvat înti-părirea Duhului Sfânt în fiecare mădular şi organ trupesc şi sufletesc al omului în parte şi persistenţa acestei întipăriri.

Dar în rolul ce se acordă de Biserica Ortodoxă episco​patului ca corp în această Taină, se arată faptul că Duhul Sfânt ce Se comunică fiecărui credincios este Duhul Bise​ricii pogorât prin invocarea întregului episcopat; deci în fiecare din credincioşi coboară Duhul întregii Biserici şi fiecare credincios este introdus în Biserica întreagă, pentru ca prin darul lui special să îmbogăţească şi să ajute Biserica în totalitate, aşa cum Biserica în totalitate susţine şi promo​vează darul lui special. Numai în unitatea totală a Bisericii se poate mântui şi desăvârşi fiecare credincios. Numai în ea poate activa totalitatea puterilor sale întărite de Duhul Sfânt, chiar dacă unele din aceste puteri sunt mai accen​tuate în unii dintre credincioşi şi altele, în alţii. în săvârşirea acestei Taine iese astfel mai mult la iveală decât la Botez prezenţa întregii Biserici şi contribuţia ei la întărirea fie​cărui membru al Bisericii în Duhul Sfânt, pentru că cel ce primeşte pe Duhul Sfânt prin ea, manifestă mai efectiv con​tribuţia lui la viaţa Bisericii totale prin actualizarea în fapte a vieţii celei noi primite la Botez, iar Biserica contribuie şi ea mai efectiv la actualizarea şi dezvoltarea prin fapte a vieţii celei noi a aceluia. Căci omul nu poate lucra efectiv în lipsa unui mediu în care să lucreze şi care să-l încurajeze şi să-l ajute la aceasta, folosindu-se el însuşi de lucrarea fiecăruia. Astfel, prin faptul că Duhul Sfânt împărtăşit în această Taină ajută pe om în dezvoltarea unor daruri spe​ciale, el promovează caracterul distinctiv personal al lui. Dar prin faptul că acesta e Duhul Bisericii întregi, se arată că per​soana nu se poate dezvolta ca persoană decât în comunitatea bisericească, cu ajutorul ei şi lucrând în favoarea ei.

Mai e de menţionat că Taina aceasta, stând în strânsă legătură cu cea a Botezului, nu se repetă.

TDS 2, pag. 219 – 224

1. Definiţia şi numirea

Mirul este lucrarea sfântă instituită de Iisus Hristos prin care, ungându-se cu mir sfinţit membrele celui botezat şi rostindu-se cuvintele rânduite: „Pecetea darului Sfântului Duh. Amin", se împărtăşeşte primitorului harul întăririi şi perfecţionării vieţii duhovniceşti începute prin Botez. 

În Sf. Scriptură şi la Sfinţii Părinţi, Taina Mirului a primit diferite numiri, avându-se în vedere fie partea ei văzută, fie cea nevăzută şi efectele ei, fie ambele părţi deodată, ca: punerea mâinilor (FA 8,14-16; Evr 6, 2), ungere, ungere tainică, ungerea mântuirii, Taina ungerii, Taina Duhului, Taina sau împărtăşirea Duhului, simbolul Duhului, întărire, desăvârşire, pecete (sigiliu), pecetea Domnului, pecetea vieţii de veci.

2. Instituirea dumnezeiască şi partea externă

Ca şi celelalte Taine, Sfântul Mir provine de la Mântuitorul, cu toate că în Evanghelii, în Faptele şi Epistolele Apostolilor nu se arată direct instituirea ei de către Iisus Hristos, dar se arată indirect şi suficient aceasta.

Încă profeţii Vechiului Testament prezic o nouă revărsare a Duhului (Iz 35, 25; Ioil 2, 28), iar Mântuitorul făgăduieşte Apostolilor că le va trimite Duhul Sfânt (In 14, 26; Lc 12,12; ), care S-a şi pogorât peste ei, la Cincizecime. în această zi se declară, prin Ap. Petru, că Duhul Sfânt s-a revărsat nu numai asupra Apostolilor, ci se revarsă şi asupra tuturor celor ce vor crede, după cuvântul lui Dumnezeu de la profetul Ioil.

Apostolii împărtăşeau Duhul Sfânt celor botezaţi prin punerea mâinilor, practică înlocuită, în curând, şi încă prin Apostoli, cu ungerea cu Sfântul Mir. Creştinilor din Samaria, botezaţi de diaconul Filip, li s-a împărtăşit Taina Mirului de Apostolii Petru şi Ioan, care „îşi puneau mâinile peste ei şi luau Duh Sfânt" (FA 8,15-17); iar cei care primiseră în Efes botezul lui Ioan au fost botezaţi de Sf. Apostol Pavel şi după aceea, punându-şi Pavel mâinile, a venit asupra lor Duhul Sfânt (FA 19, 6).

Pe lângă punerea mâinilor se întrebuinţa, chiar pe timpul Apostolilor, şi ungerea cu Sf. Mir, ceea ce reiese din 2 Co 1, 21-22 şi 1 In 2, 20, 27: „Iar Cel ce ne întăreşte pe noi împreună cu voi în Hristos şi ne-a uns pe noi, este Dumnezeu, care ne-a şi pecetluit şi ne-a dat arvuna Duhului în inimile noastre"; Prin urmare, amândouă practicile - şi punerea mâinilor şi ungerea cu Sf. Mir - sunt apostolice. 

Originea dumnezeiască a Tainei o dovedesc şi numeroasele mărturii ale părinţilor şi scriitorilor bisericeşti. Teofil de Antiohia zice: „Noi de aceea ne şi numim creştini, pentru că am fost unşi cu dumnezeiescul Mir". Sf. Ciprian: „Cel botezat trebuie să fie şi uns, spre a putea deveni prin Mir, adică prin ungere, unsul lui Dumnezeu şi a dobândi harul lui Hristos". 

Numai protestanţii şi sectele lor nu recunosc ungerii cu Sfântul Mir caracterul de Taină. După ei, Apostolii şi-au pus mâinile peste cei botezaţi, nu pentru a săvârşi o Taină care să rămână totdeauna în Biserică, ci pentru a împărţi daruri speciale, ca vorbirea în limbi, facerea de minuni etc. Părerea protestantă este însă, cum s-a văzut, contrară Sf. Scripturi, Sf. Tradiţii şi practicii Bisericii vechi.

3. Partea internă
Harul care se împărtăşeşte prin Taina Mirului este cel care face să crească şi să se întărească viaţa spirituală în cei botezaţi. Precum îndată după naşterea fizică este necesară o serie de factori fizici, ca aer, căldură, lumină, hrană etc, care să întreţină viaţa şi s-o ajute în creştere şi dezvoltare, tot aşa şi în viaţa duhovnicească cel renăscut prin Taina Botezului are nevoie de harul divin pentru menţinerea şi întărirea vieţii spirituale începătoare din el. Botezul naşte în Hristos, dând fiinţa sau existenţa în Hristos, el este uşa de intrare în viaţa spirituală a Bisericii; mirul dezvoltă şi întăreşte viaţa duhovnicească începută prin Botez, el dă puterea în luptele spirituale şi perfecţionarea în Hristos, personalizând darurile primite prin Botez, adică făcându-le active ca proprietate personală a celui botezat.

Aceste adevăruri explică de ce Taina Mirului este atât de strâns legată de Botez şi de ce, deşi Taine deosebite, trebuie să se împărtăşească imediat după Botez, nu mai târziu.

4. Săvârşirea Tainei

Pentru săvârşirea Tainei Mirului se cere în primul rând Sfântul Mir, care ţine şi locul punerii mâinilor. Sf. Mir se prepară din untdelemn, vin şi 35 diferite aromate, sfinţindu-se numai de către episcopi (după can. 6 al sinodului, din Cartagina, 418, şi pe temeiul Sf. Scripturi, locurile amintite din Faptele Apostolilor). Ceremonia sfinţirii se face în altar, în Joia Patimilor, după ce amestecul a fost fiert, fierberea fiind însoţită de citirea Evangheliei. Amestecul acestor aromate simbolizează bogăţia şi felurimea darurilor Sf. Duh, de care se împărtăşesc primitorii Tainei.

Romano-catolicii prepară Mirul numai din untdelemn şi balsam şi mai discută încă dacă materia Tainei o constituie mirul sau punerea mâinilor.

La săvârşirea Tainei Mirului se unge cel nou botezat cu Sf. Mir în forma crucii şi se rostesc cuvintele: „Pecetea darului Duhului Sfânt. Amin". Ungerea se face în părţile mai însemnate ale trupului şi la organele simţurilor: frunte, ochi, nas, gură, urechi, piept, spate, mâini şi picioare. Practica ungerii organelor simţurilor şi a principalelor părţi ale trupului o au şi armenii, iacobiţii, nestorienii şi copţii, aceasta fiind o dovadă despre vechimea şi generalitatea acestei practici în Biserică. Romano-catolicii ungând cu Sf. Mir numai fruntea, s-au abătut de la practica Bisericii ecumenice. Tot abatere este şi practica dublă, existentă la romano-catolici, adică şi punerea mâinilor şi ungerea, întrucât, după mărturiile sinoadelor al 2-lea şi al 4-lea ecumenic, ca şi după ale Sf. Părinţi, punerea mâinilor a fost înlocuită de timpuriu cu ungerea. 

Săvârşitorul Tainei Mirului este episcopul şi preotul. Numai sfinţirea Mirului este rezervată celui dintâi. Fer. Ieronim zice: „Ce altceva, afară de hirotonie, face episcopul pe care să n-o facă şi preotul?" 

Temeiurile invocate de romano-catolici în sprijinul practicii lor sunt:

a) Faptul că diaconul Filip, botezând pe samarineni, nu i-a şi miruit (nu şi-a pus mâinile
peste ei, spre împărtăşirea Duhului Sfânt), ci Apostolii au săvârşit Taina Mirului mai târziu.

b) Din epistola a 73-a a Sf. Ciprian şi dintr-un comentariu la Faptele Apostolilor al Sf. Ioan Gură de Aur ar reieşi, zic unii, că Taina Mirului era săvârşită numai de episcop. 

c) Un text al lui leronim, în care se spune că episcopii mergeau din loc în loc, prin eparhiile lor, casă săvârşească taina mirului pentru cei botezaţi de preoţi sau de diaconi.

Primitorii Tainei Mirului sunt toţi cei botezaţi în numele Sfintei Treimi.

Taina Mirului a fost totdeauna, până în evul mediu, unită cu cea a Botezului, aceasta fiind regulă generală, atât în Răsărit, cât şi în Apus. Abia în veacul al 3-lea, romano-catolicii au introdus obiceiul de a mirui la mai mulţi ani după Botez, la vârsta de 12 ani, iar în caz de necesitate, la 7 ani.

Romano-catolicii caută să justifice practica lor prin aceea că primirea cu folos a Tainei ar trebui să fie precedată de cunoaşterea cel puţin sumară a adevărurilor credinţei şi de uzul raţiunii. Ca şi cum Biserica nu şi-ar fi dat seama de aceste lucruri timp de douăsprezece veacuri, trebuind să treacă atâta vreme până să le descopere apusenii şi să rectifice ceea ce au greşit Sf. Apostoli şi Sf. Părinţi... Inovaţia aceasta, cu totul neîntemeiată istoriceşte, nu se poate justifica nelacunar nici chiar din punct de vedere romano-catolic. Căci dacă Tainele lucrează cu necesitate, ex opere operato, iar pruncii pot primi harul Botezului, intrând într-o viaţă nouă, nu se poate invoca nici un motiv valabil pentru ce n-ar primi şi harul mirungerii, pentru întărirea şi desăvârşirea vieţii celei noi primite prin Botez. Şi mai departe: „dacă pentru primirea Tainelor este de trebuinţă utilizarea raţiunii, atunci ar trebui amânat şi Botezul, până la o vârstă corespunzătoare. 

Protestanţii nu recunosc ungerea cu Sfântul Mir, numită la ei tot Confirmaţiune, decât ca simplă ceremonie cu caracter pedagogico-educativ. Ei îndeplinesc această jertfă la vârsta de 14 ani, după învăţarea catehismului şi după un examen în legătură cu acestea. De obicei, Confirmaţiunea se face în ziua întâi a Paştilor.

TTDE, pag. 184 - 185


Mirungerea (instituire: F.A. 8, 14-17) este Taina în care, prin ungerea cu Mir (sfinţit de patriarhul Bisericii) pe organele de simţ ale trupului şi prin invocarea Duhului Sfânt: pecetea darului Duhului Sfânt. Amin" cel botezat este consfinţit în uni​rea sa cu Hristos, i se conferă darurile Duhului Sfânt, fiind consa​crat pentru o slujire în Biserica văzută. Mărturisirea de credinţă ortodoxă (1642) face o analogie între venirea Duhului Sfânt asupra Apostolilor la Cincizecime şi conferirea darurilor Duhu​lui celor botezaţi, prin Taina Mirungerii: „După cum, odinioară, Duhul Sfânt S-a pogorât asupra Apostolilor în chip de foc şi a revărsat asupra lor darurile Sale, tot aşa şi acum, când preotul, cu sfântul Mir, îl unge pe cel botezat, se revarsă asupra lui da​rurile Sfântului Duh" (întrebarea CIV). Nicolae Cabasila (Viaţa în Hristos, III, 1-7) găseşte un element comun între hirotonia preoţilor şi ungerea celor botezaţi, deoarece ambele se fac prin invocarea Duhului Sfânt şi prin punerea mâinilor: „Dumneze​iescul har... ", „Pecetea darului Duhului Sfânt... ".

Taina se dă celor botezaţi prin afundare întreită în apa, în numele Sfintei Treimi, după făgăduinţa făcută chiar în Vechiul Testament (Ioil 3, 1; F.A. 2, 17). Potrivit principiului: fiecare Taină are efectul ei propriu, Mirungerea este Taina „ comunică​rii Duhului Sfânt" (Viaţa în Hristos, III, 1). Dacă prin Botez creştinul participă la crucea, la moartea şi la învierea lui Hristos, prin Mirungere el participă la energiile Duhului Sfânt, primind pecetea (sphragis) sfinţeniei harului. înnoit prin baia Botezului, credinciosul devine „creştin" prin ungere (I In. 2, 20). Mirul este simbolul regenerării, dar şi al darurilor Duhului Sfânt: „Iar Cel Care ne întăreşte pe noi împreună cu voi în Hristos şi ne-a uns pe noi este Dumnezeu, Care ne-a şi pecetluit pe noi şi a dat ar​vuna Duhului în inimile noastre" (II Cor. 1, 21-22).

Mirungerea este o condiţie de primire în Biserica Ortodo​xă şi la împărtăşania acesteia, pentru cei care au primit Botezul în sânul şi după ritualul altei Biserici creştine. Potrivit practicii Bisericii vechi, unele confesiuni creştine separă timpul Botezu​lui de timpul Mirungerii sau sacramentul confirmării, pentru motive catehetice şi pedagogice (la o vârstă când copii sunt con​ştienţi şi responsabili). In acest caz, Confirmarea este făcută de episcopul locului, ceea ce pune în relief foarte bine integrarea copilului în Biserica locală, reprezentată de episcop.

La patruzeci de zile după Botez, copilul, băiat sau fată, este adus de părinţi, împreună cu naşii, la biserică, pentru ritualul numit „îmbisericire", care constă în introducerea copilului în altar şi închinarea lui în faţa sfintei Mese. Cu aceasta el sau ea devine, în mod deplin, mădular nou al parohiei respective.

Anuarul Sibiu 2000 – 2001   

(MIRUNGEREA CA TAINĂ) – şi acesta e un subiect foarte important !!!
Ce este Mirungerea?

a. Ungerea în Vechiul Testament

E îndeobşte cunoscut faptul că în Vechiul Testament se ungeau preoţii, impăraţii/regii şi profeţii/proorocii. Pasajul din cartea Ieşirii 30, 22-38 redă momentul instituirii de către Dumnezeu a poruncii referitoa​re la prepararea mirului (myron) care se va numi untdelemn sfânt (elaion chrisma hagion) a tot ceea ce s-a dedicat/afierosit lui Dumnezeu: cortul.

 Elaion = untdelemn, chrisma = cremă de uns, unguent, parfum, untde​lemn; ungere (I In 2, 20).

„Ungerea prin Duhul Sfânt12 (Is 11, 2; 42, 1; 61, 1) va fi semnul caracteristic al Preotului-Rege-Profet, Alesul şi Robul lui Dumnezeu, al Mântuitorului aşteptat, care îi dă valoarea chiar titlului său de Mesia/Unsul/Hristos".

b. Ungerea Mântuitorului

În acest sens, Sf. Ioan Botezătorul mărturiseşte: Cel ce m-a trimis să botez cu apă, Acela mi-a zis: peste Care vei vedea Duhul coborându-Se şi rămânând peste El, Acela este Cel ce botează cu Duh Sfânt. Şi eu am văzut şi am mărturisit că Acesta este Fiul lui Dumnezeu (In. 1, 33-34); pe Acesta L-a uns Dumnezeu cu Duhul Sfânt şi cu putere şi L-a pecetluit Dumnezeu-Tatăl. De aceea, a doua zi, Andrei îi declară fratelui său, Simon: am găsit pe Mesia (care se tâlcuieşte: Hristos). Botezul lui Hristos îmbină două evenimente inseparabile: afundarea în apă şi îndată  pogorârea Duhului ca un porumbel peste El.

Pe de altă parte, Duhul încă nu era (dat), pentru că Iisus încă nu fusese preaslăvit (In 7, 39). Ori, preaslăvirea înseamnă tocmai Botezul, adică moartea şi învierea. Mântuitorul înviat nu se lasă atins de Maria Magdalena pentru că încă nu S-a suit la Tatăl ca să-L trimită pe Duh. Stă în iconomia Duhului a-L face prezent şi actual pe Hristos cel înviat; nimeni nu poate spune Domn este Iisus decât în Du​hul Sfânt (I Cor 12, 3).

Pe scurt, botezul şi „ungerea Sa netrupească şi dumnezeiască" reprezintă tipul botezului (moartea şi învierea Domnului) şi ungerii (tri​miterea şi pogorârea Duhului Sfânt) Bisericii şi, prin aceasta, botezul şi ungerea fiecărui nou mădular al Bisericii (botezul şi mirungerea).

Trebuie să semnalăm aici importanţa cu care e privită sfinţirea mirului, prin care acesta primeşte puterea sfinţitoare. Aceeaşi importanţă o vom regăsi la Sf. Dionisie Areopagitul: „Dumnezeieştii noştri învăţători au socotit-o şi pe ea [sfinţirea mirului] de aceeaşi treaptă şi lucrare cu ceea ce se săvârşeşte în sfânta sinaxă [Liturghie]" (Ier. bis. IV, 3,3).

Pe de altă parte, ungerea mai era asociată punerii mâinilor / epithesis ton cheiron: Hristos a binecuvântat (Mt 19, 15) şi a vindecat (Mc 5, 23) punându-şi mâinile / epithes tas cheiras; pe apostoli i-a trimis să vindece ungând cu untdelemn (Mc 6, 13); la înăl​ţare le-a făgăduit că măinile-şi vor pune / cheiras epithesousin şi bine le va fi [oamenilor] (Lc 16, 18); totuşi, apostolii păstrează şi ungerea cu untdelemn (Iac 5, 14); prin punerea mâinilor lor, se fac minuni (F. Ap. 5, 12; 14, 3; 19, 11), se sfinţesc diaconii (F. Ap. 6, 6), preoţii (I Tim 5, 22; F. Ap. 14, 23), misionarii (F. Ap. 13, 3). 

Punerea mâinilor e însă asociată primordial cu pogorârea Duhului Sfânt: apostolii din Ierusalim, auzind că Samaria a primit cuvântul lui Dumnezeu, au trimis la ei pe Petru şi pe Ioan, care, coborând, s-au rugat pentru ei, ca să primească Duhul Sfânt. Căci nu Se pogorăse încă peste nici unul dintre ei, ci erau numai botezaţi în numele Domnului Iisus. Atunci îşi puneau mâinile peste ei, şi ei luau Duhul Sfânt. Este relevant faptul că umplerea de Duhul Sfânt coincide cu Botezul: şi a mers Anania şi a intrat în casă şi, punându-şi mâinile pe el, a zis: Frate Saul, Domnul Iisus, Cel ce ţi S-a arătat pe calea pe care iu veneai, m-a trimis ca să vezi iarăşi şi să te umpli de Duh Sfânt. Şi îndată au căzut de pe ochii lui ca nişte solzi; şi a văzut iarăşi şi, sculându-se, a fost botezat"0 (F. Ap. 9, 17-18).

d. Ungerea în secolele II-IV

Trebuie să ne referim mai întâi la tau - semnul ebraic în varianta veche canaanaică [X] (cf. Ioan Alexandru, Gramatica limbii ebraice vechi) şi numai apoi la tau - sem​nul grecesc [tau sau T], aşa cum ne îndeamnă traducerea sinodală a Bibliei (cf. supra, nota 35).

Tertulian (+240), De Baptismo:

Nu vreau să spun că apele ni-L dau pe Duhul Sfânt, ci apele, pe care le stăpâneşte îngerul, curăţindu-ne de crimele noastre, ne pregătesc pentru a-L primi pe acest Duh Sfânt . La ieşirea din scăldătoare, ni se face o ungere sfântă, care este vechea ceremonie în care era obiceiul să se ia untdelemn închis într-un vas pentru a unge pe cei ce erau sfinţiţi preoţi. Astfel a fost sfinţit Aaron de către Moise. Numele nostru de creştin vine de la această ungere care îi dă numele şi Domnuhd, de vreme ce El a fost Uns duhovniceşte al Duhului înaintea Tată​lui, precum este scris în Fapte: s-au adunat laolaltă, cu ade​vărat, în cetatea aceasta asupra Sfăntuhn Tău Fiu Iisus, pe care Tu L-ai ims (Fap. 4, 27). Astfel, ungerea pe care o primim se face cu adevărat asupra trupului, dar roadele ei se răs​frâng asupra sufletului.

După aceasta, se pun mâinile asupra noastră, invocăndu-se şi atrăgăndu-se asupra noastră Duhul Sfânt, prin rugă​ciunea care însoţeşte această sfântă ceremonie. Deci atunci Duhul Sfânt pogoară de bunăvoie din sânul Tatălui asupra su​fletelor astfel curăţite şi binecuvântate. Se odihneşte deasupra apelor botezului, ca şi când şi-ar recunoaşte vechiul tron. Căci S-a pogorât în acelaşi fel asupra Domnului nostru sub forma unui porumbel".

La Roma, Ipolit (+236), Tradiţia apostolică:

„Şi îndată, ieşind din apă (Mc. 1, 10), va fi uns de către preot cu unt​delemn de mulţumire cu aceste cuvinte: Te ung cu untdelemn sfinţit în numele lui Iisus Hristos. Şi astfel fiecare, după ce s-a şters, se va îmbrăca şi apoi vor intra în biserică. Episcopul, punând mâna peste ei, va rosti invocarea: Doamne Dumnezeule, Care i-ai învrednicit să dobândească iertarea păcatelor prin baia naşterii, învredniceşte-i să se umple de Duhului Sfânt şi trimite peste ei harul Tău ca să-Ţi slujească urmând voia Ta. Apoi, luând untdelemnul de mulţumire din mâna sa şi punându-l pe capul său va spune: Te ung cu untdelemn sfinţit în Dumnezeu Tatăl Atotputernicul şi în Hristos Iisus şi în Duhul Sfânt. Şi, după ce-l va fi însemnat pe frunte, i-l va da să-l sărute.

La Ierusalim, Sf. Chiril (+386), Cateheze, XXI (a IlI-a mistagogică): „ieşind din colimvitră, aţi primit ungerea / chrisma, ante tipul cu care S-a uns Hristos. Aceasta este Du​hul Sfânt" (III, 1). „Hristos nu a fost uns trupeşte de om cu untdelemn sau cu mir, ci Tatăl... L-a uns cu Duhul Sfânt, precum spune Petru (F. Ap. 10, 38); precum Hristos cu ade​vărat S-a răstignit, S-a îngropat şi a înviat, şi precum şi voi, prin botezul vostru, v-aţi făcut părtaşi prin asemănare crucii, gropii şi învierii Sale, tot astfel este şi cu ungerea / chrisma: Acela S-a uns cu untdelemn spi​ritual I elaio noeto, adică cu Duhul Sfânt..., iar voi aţi fost unşi cu mir / myro, fâcându-vă comuni şi părtaşi ai lui Hristos [primind comuniune şi părtăsie cu Hristos] / koinonoi kai metochoi tou Christou gencmenoi." (III, 2).

e. Ungerea - alte repere

Sf. Simeon (De sacramentis 1420, PG 155) afirmă în principiu că sunt şapte Taine, ungerea / chrisma fiind cea de-a doua, între botez şi împărtăşire; totuşi, el o identifică cu untdelemnul şi Mirul dumnezeiesc, despre care asigură că a suc​cedat punerii mâinilor Apostolilor, primind această putere prin rugăciunile şi bine​cuvântările sfinte ale patriarhilor şi ale ierarhilor, şi intitulează capitolul: sfânta sfinţire a sfântului mir (urmând Sf. Dionisie) iar în loc să prezinte ungerea post-baptismală echivalentă sacramentului latin al con​firmării, descrie prepararea Mirului şi ceremonia binecuvântării sale solemne din Joia Mare. 

Contrar unei interpretări răspândite a capitolelor II-IV din lucrarea sa Despre ierarhia bisericească Sf. Dionisie nu prezintă tainele de iniţiere într-o triadă, aşa cum sunt ele astăzi înţelese pentru că nu distinge mai multe taine în cadrul ritualului de iniţiere creştină; pentru el ungerea e parte integrantă a Bote​zului şi e tratată în cap. despre Botez, iar în triada: Botez (cap II) - Sinaxă (cap. III) - Sfinţirea Mirului (cap. IV), aceasta din urmă ru se referă la ungerea post-baptismală. ci la sfinţirea Mirului / telete myrou, Mir ce reprezenta în viziunea sa o realitate diferită de cea a ungerii post-baptismale şi mult mai largă decât aceasta. de vreme ce era folosit „pentru aproape orice lucrare ierarhică sfinţitoare", de valoare egală cu Euharistia.

2. Iconomia Duhului cunoscându-se progresiv, şi simboalele refe​ritoare la ea s-au dezvoltat progresiv spre o tot mai desăvârşită limpe​zime:

Ţinând cont de faptul că epoca apostolică este deopotrivă iudeo- şi eleno-creştină, putem afirma că simboalele lucrării Duhului nu s-au ex​clus reciproc niciodată, ci au convers în funcţie de mediul şi mentalita​tea locală; totuşi, Biserica a reţinut cu preferinţă mirul; se ridică două întrebări:

a. De ce? Pentru că mirul are vechime şi autoritate incontestabile (Ieş 30, 22-33), pentru că este numele lui Iahve/Hristos vărsat (Cânt. 1, 2), Hristos însuşi, pentru că se utilizează prin ungere, semn universal al desăvârşirii, şi distinctiv al lui Mesia=Hristos=Unsul de către Duhul Sfânt şi, prin aceasta, semn al tuturor celor unşi de Duhul Sfânt. Înainte de întrupare, Dumnezeu Cuvântul „era un Mir ce rămânea asupra Lui însuşi"; prin Întruparea Sa, Cuvântul a miruns umanitatea cu Dumnezeirea Lui.

b. Ce s-a întâmplat cu celelalte simboale? Biserica le-a reţinut pe toate, dar le-a redirecţionat înspre toate actele sale sfinţitoare pe care le numim Sfinte Taine / Mysteria sau Rânduieli / Teletai. Astfel, punerea mâinilor a dobândit caracter primordial la Preoţie şi Mărturisire, şi secundar la Cununie (punerea cununii prin mâinile preo​tului şi ale naşului) şi Maslu (punerea Evangheliei pe cel bolnav); cununa a dobândit caracter primordial la Cununie; pecetea s-a asimilat ungerii cu semnul X sau + (semnul lui Hris​tos sau al Crucii) atât pre- cât şi postbaptismale; veşmântul a dobândit caracter secundar la Botez şi primor​dial la Tunderea în monahism.

Teologia şi liturgica mirului urmează aceeaşi progresivitate a re​velării Duhului: dacă în perioada primară mirul se referea primordial la Hristos şi numele Său (J. Danielou), mai apoi primordialitatea se trans​feră asupra lucrării şi prezenţei Duhului Sfânt: mirungerea de la Bo​tez este pecetea darului Duhului Sfânt (Canonul 7 II Ec), iar Taina mi​rului, „de aceeaşi treaptă şi lucrare cu ceea ce se săvârşeşte în sinaxă [Sf. Liturghie]" (Sf. Dionisie).

3. Potrivit, deci, Sf. Dionisie, două sunt tainele fundamentale ale Bisericii": „Euharistia-Taina Tainelor" (Ier. bis. III, I) şi „Sfinţirea Mirului - de o treaptă cu ea" (Ier. bis. IV, I). Ele corespund iconomiei Fiului, respectiv a Duhului Sfânt şi se lucrează în mod neamestecat şi neschim​bat, neîmpârţit şi nedespărţit. 

Botezul lui Hristos la Iordan nu este Botezul cu care ne botezăm noi, ci doar pregătirea acestuia (Crucea [Lui] este Botezul [nostru] ( Sf. Ioan Gură de Aur, Omilii la Romani) prin amestecarea Duhului cu apa.

4. Ritualul de iniţiere este, prin urmare:

- indisolubil: amânarea sâlăşluirii Duhului înseamnă lipsa desă​vârşirii/plenitudinii,82 iar anularea ei, hibridizarea83 noilor-născuţi/neo-fiţilor;

- unic şi irepetabil: nimeni nu se naşte de două ori;

- tipologic spre re-actualizare: toate actele / Tainele Bisericii se raportează la el: Euharistia îl retrăieşte zilnic, Mărturisirea şi Maslul îl re-abilitează, Preoţia, Cununia, Tunderea în monahism şi înmormânta​rea îl re-închipuie, Sfinţirea Mirului şi a Aghiasmei îi răs-frânge lucra​rea asupra întregii făpturi.

Iată de ce Biserica nu îşi numără Tainele, ci le raportează în mod unitar la ritualul de iniţiere în funcţie de viaţa ierarhică, socială sau biologică a mădularelor sale şi în funcţie de accidentele ei. Astfel, toate actele Bisericii care în-chip-uie iconomia lui Hritsos prin simboalele Du​hului sunt Taine. Iluminarea e o Taină. Euharistia e o Taină. Mirul e o Taină. Şi Mir-ungerea e o Taină, dar alături de ea şi toate celelalte acte de mi-ungere (a Bisericii, a împăraţilor ...) sunt Taine.

Subiectul 3: Dumnezeiasca Euharistie (a se citi In 6; I Cor 12 şi Lc 24)

TDO 3, pag. 83 – 126
1. Legătura între cele trei Taine ale iniţierii (introducerii în Biserică)

Botezul, Mirungerea şi Euharistia sunt cele trei Taine prin care cel ce crede în Hristos este unit deplin cu El sau introdus deplin în Biserică. Ele sunt cele trei Taine ale iniţierii. Dacă

Mirungerea dă puterea dezvoltării vieţii celei noi în Hristos primită prin Botez, prin Euharistie se desăvârşeşte această viaţă ca unire deplină cu Hristos, sau cu Biserica. Dacă Botezul este Taina începutului. Mirul, Taina mijlocului, Eu​haristia este Taina sfârşitului sau a desăvârşirii. Desigur, noul membru al Bisericii, deşi primeşte îndată după Botez şi după ungerea cu Sfântul Mir Euharistia, nu se poate so​coti ajuns la desăvârşire, din punct de vedere al contribu​ţiei pe care trebuie să o dea şi el. Dar el are concentrat în sine tot drumul său în Hristos, care, pornind de la Botez, are să înainteze prin contribuţia adusă de el sau prin folo​sirea puterii date pentru acest drum întreg, până Ia starea care încununează străduinţele sale de a dezvolta viaţa cea nouă primită în cele trei Taine. Starea aceasta finală tre​buie să se întipărească mereu ca potentă prezentă a Sa în fiinţa omului prin Sfânta împărtăşanie, pentru a-1 atrage pe acesta spre ea, pentru a efectua asimilarea tot mai accen​tuată a lui cu ea. Desăvârşirea trebuie trăită anticipat sau pregustată în mod mereu reînnoit, rămânând pe de altă parte o ţintă atractivă pentru om.

Euharistia este Taina care încoronează Botezul şi Mi​rungerea nu numai ca plenitudine a puterii şi a vieţii celei noi, începută virtual prin Botez şi având în ea puterea vir​tuală, dezvoltată prin Mirungere. Euharistia implică în ea puterea morţii depline faţă de existenţa separată de Dum​nezeu, începută prin Botez şi dezvoltată prin Mirungere.

În Botez cel ce crede în Hristos moare păcatului, sau moare ca om vechi, luând putere din moartea lui Hristos pentru a trăi cu El viaţa întru ascultare de Dumnezeu. Dar în moartea aceasta a omului vechi e inclusă şi o oarecare moarte ca predare a existenţei proprii, lui Dumnezeu. Fără cea din urmă n-ar putea fi cea dintâi. Dar de aceasta de​venim apţi prin Euharistie. Existenţa noastră pământească e menţinută după Botez pentru înnoirea şi dezvoltarea ei ca viaţă în Hristos, prin virtuţi, având în ea amândouă fe​lurile de morţi. Iar puterea pentru această viată şi pentru amândouă felurile de morţi e luată nu numai din Hristos care S-a născut curat şi a murit pentru păcatele noastre, ci şi din Hristos care a murit predându-Se Tatălui ca să învie la viaţa de veci. Iar moartea pentru păcate şi puterea pen​tru viaţa cea nouă primite prin Botez se dezvoltă din pu​terea Duhului lui Hristos şi a vieţii lui Hristos după naşterea şi după botezul Lui, o dată cu primirea Duhului Sfânt prin Botez şi Mir, şi din moartea Lui pentru păcatele noastre, iar predarea noastră lui Dumnezeu spre înviere, primită prin Euharistie, e din moartea lui Hristos, ca predare Tatălui, şi din învierea Lui.

În Euharistie, omul renăscut în Hristos şi întărit prin Duhul Sfânt nu se mai uneşte cu Hristos care Se naşte şi moare pentru păcatele noastre, ci cu Hristos care moare Ia sfârşitul activităţii Sale, pentru a învia la viata eternă.

Euharistia sădeşte astfel în noi puterea pentru a preda total existenţa noastră lui Dumnezeu, spre a o primi um​plută de viaţa Lui eternă, asemenea lui Hristos, prin în​viere. Euharistia nu este atât pentru viaţa reînnoită de pe pământ, după asemănarea vieţii de pe pământ a lui Hristos, ci mai ales pentru viaţa de veci. Ea presupune că omul a progresat sau va progresa dincolo de viaţa înnoită de pe pământ, pe care o va realiza din puterea Botezului şi a Mirului, într-o viaţă eternă, adică dincolo de o viaţă care s-a consolidat în curăţia primită Ia Botez şi în virtuţi din pu​terea Tainei Sfântului Mir, deci dincolo de o viată ferită de păcate, la viata eternă. Pentru păcatele care se mai săvârşesc după Botez şi după Mirungere se obţine în general iertarea prin Taina Pocăinţei. Dacă se spune şi de Euharis​tie că este spre iertarea păcatelor şi nu numai spre viata de veci, aceste păcate sunt cele care au mai rămas ascunse conştiinţei noastre şi n-au putut fi iertate în Taina Pocăinţei pe baza mărturisirii. în mod principal Euharistia se dă pen​tru viaţa de veci, deci pentru ridicarea deasupra vieţii pă​mânteşti.

Euharistia e forţa unui agent magnetic ce lucrează în viaţa noastră pământească atrăgând-o spre ea; e steaua polară ce călăuzeşte corabia vieţii noastre pe valurile exis​tenţei pământeşti; e fermentul sau aluatul care preface via​ţa noastră pământească treptat în viaţa de veci. Viaţa cea nouă din Botez, ce urmează morţii omului vechi, nu poate exista fără perspectiva şi arvuna vieţii de veci susţinută de Euharistie. De aceea Euharistia se dă îndată după Botez şi după Mirungere. Viaţa cea nouă de pe pământ n-ar avea nici un rost şi nici o putere fără perspectiva şi arvuna învierii.

Sfântul Apostol Pavel spune: "Deci ne-am îngropat cu El în moarte, prin Botez; aşa încât, după cum Hristos a înviat din morţi, prin mărirea Tatălui, tot aşa şi noi să umblăm întru înnoirea vieţii; că dacă ne-am făcut cu El o singură tulpină întru asemănarea morţii Lui, vom fi părtaşi şi în​vierii Lui" (Rom. 6, 4-5). "Moi totdeauna purtăm în trup moartea lui Iisus, ca şi viaţa Lui să se arate în trupurile noastre... ştiind că Cel ce a înviat pe Domnul Iisus ne va învia şi pe noi cu Iisus şi ne va înfăţişa împreună cu voi" (2 Cor. 4, 10-14).

"Cel ce mănâncă trupul Meu şi bea sângele Meu are viată veşnică şi Eu îl voi învia în ziua cea de apoi" (In 6, 54)> Căci "cel ce mănâncă trupul Meu şi bea sângele Meu, rămâne întru Mine şi Eu întru el" (In 6, 56). Cel ce are pe Hristos cel mort dar înviat în sine, prin Euharistie, poate spune cu Sfântul Apostol Pavel: "Moarte, unde este biruinţa ta? Moarte, unde este boldul tău?" (1 Cor. 15, 55).

Sfântul Eutihie, patriarhul Constantinopolului (553-557), deosebeşte între jertfa tainică a Domnului de Ia Cina cea de Taină, între moartea Lui reală de după aceea şi între de​săvârşirea morţii tainice care începe din ziua învierii. Moar​tea tainică a lui Hristos o realizăm şi noi în Botez, cea de a doua, în mucenicie sau, în afară de mucenicie, în moartea noastră reală. Iar desăvârşitul Paşte tainic, de care dă să înţelegem că leagă Euharistia, o efectuăm în ziua învierii.

Biserica, ţinând însă seama de conţinutul real al cuvin​telor de la Cina cea de Taină, o consideră pe aceasta nu ca chip al Botezului, sau nu numai al Botezului, ci şi al Euha​ristiei. Poate că patriarhul Eutihie consideră Cina cea de Taină ca şi chip al Botezului, fără să excludă considerarea ei şi ca chip al Euharistiei, întrucât şi în Botez are loc o moar​te tainică şi deci Botezul este un fel de anticipare a Euha​ristiei. Dar întrucât Cina cea de Taină e un chip sensibil an​ticipat al morţii tainice depline a Domnului de după înviere, deci şi al Euharistiei ca reprezentare sensibilă a acestei morţi, Cina,cea de Taină este în mod principal şi propriu prima Euharistie. Iar întrucât moartea reală a Domnului, ce urmează, este pregătită de moartea Lui tainică de la Cina cea de Taină, Euharistia este şi pentru noi o pregătire pen​tru moartea reală, prin moartea tainică mai accentuată ce o trăim prin ea, dar şi pentru depăşirea ei în înviere, şi pen​tru împărtăşirea noastră mai adevărată de Hristos cel aflat în starea de înviere şi de deplina moarte tainică după în​viere, împărtăşire ce va avea loc când şi noi vom fi înviat cu Hristos.

În Euharistie, noi mâncăm trupul Lui şi bem sân​gele Lui, mort şi înviat şi pnevmatizat. Prin aceasta ele dau calitatea lor şi trupului şi sângelui nostru, care poartă astfel în ele împreună cu Hristos moartea tainică în Dumnezeu şi pregustarea învierii ce se lucrează în ele. Fără îndoială trupul şi sângele lui Hristos rămân şi trupul şi sângele Lui personal. Dar ele sunt prelungite în trupul şi sângele nos​tru, încât acestea se încadrează în trupul şi sângele Lui, primind calitatea lor. Rezultă astfel pe lângă trupul personal al n Domnului, şi trupul Lui extins,» fără să se poată despărţi între ele, dat fiind că focarul trupului extins e trupul per​sonal al Domnului.

Unirea deplină în care ne atrage Hristos cu Sine prin prelungirea Sa cu trupul Său în noi, înseamnă şi o unire a noastră cu ceilalţi credincioşi, în care Se prelungeşte Hristos cu acelaşi trup al Său. De aceea, Euharistia este şi actul de realizare şi sporire continuă a unităţii depline a Bisericii, ca trup extins al lui Hristos, desăvârşind şi în acest sens lucrul început prin Botez şi prin Mirungere. Astfel, Euharistia este prin excelenţă Taina unităţii Bisericii.

Cei ce se împărtăşesc împreună se află deja într-o uni​tate de credinţă, pentru că s-au împărtăşit şi mai înainte din acelaşi trup şi sânge al Domnului, începând din momentul ce a urmat Botezului. De aceea încă mai înainte de anafo-raua liturgică (de rugăciunea ce precede prefacerea) toţi credincioşii cântă: "Să ne iubim unii pe alţii, ca într-un gând să mărturisim". Şi rostesc împreună Crezul. Apoi se împăr​tăşesc împreună pentru sporirea acestei unităţi. Iar în ru​găciunea din Liturghia Sfântului Vasile cel Mare, de după prefacerea darurilor în trupul şi sângele Domnului şi înainte de împărtăşire, preotul cere în numele tuturor: "Iar pe noi pe toţi, care ne împărtăşim dintr-o pâine şi dintr-un potir, să ne uneşti pe unul cu altul prin împărtăşirea aceluiaşi Duh". Dacă Euharistia este Taina unităţii mai adânci în acelaşi trup şi sânge al lui Hristos şi în aceeaşi credinţă şi iubire, pe baza unei unităţi deja existente, şi ea este împărtăşită în Biserică pentru întărirea unităţii ei, e firesc ca ea să nu se dea celor ce se află în afara Bisericii şi intenţionează să rămână în afara ei. Căci în acest caz s-ar lua în deşert scopul ei.

Desigur, această unitate nu desfiinţează persoanele cre​dincioşilor. Deşi se împărtăşesc împreună, fiecare este che​mat pe nume: "împărtăşeşte-se robul lui Dumnezeu (N)".

2. Prezenţa reală a trupului şi sângelui Domnului în Euharistie, şi prefacerea pâinii şi vinului

Dacă în celelalte Taine Hristos este prezent în chip ne​văzut prin lucrarea Sa, în Euharistie este prezent prin însuşi trupul şi sângele Său sub chipul pâinii şi vinului. Prin această Taină El Se dă deplin membrilor Bisericii, adică Bisericii, constituind-o şi susţinând-o deplin ca trupul Său extins, întrucât duce până la capăt sălăşluirea Lui în cei ce cred.

Dar rostul acesta îl împlineşte Euharistia numai dacă ea înseamnă prezenţa reală a lui Hristos cu trupul şi cu sân​gele Său sub chipul pâinii şi vinului spre a-L primi în lăuntrul nostru. Despre această prezenţă trebuie să se vor​bească deci în primul rând.

a. Prezenţa reală a trupului şi sângelui Domnului în Euharistie. Euharistia este împlinirea iconomiei mântuirii, a iconomiei iubirii lui Dumnezeu faţă de oameni şi a unirii Sale cu noi. Dacă Fiul lui Dumnezeu a voit să vină atât de aproape de oameni încât să Se unească cu ei, ca singur mod al mântuirii şi îndumnezeirii lor, El nu Se putea mul​ţumi să Se întrupeze numai ca un om cu intenţia de a ră​mâne separat de ceilalţi, ci ca să meargă mai departe, întrupându-Se aşa zicând în toţi oamenii, neîmpiedicându-i de a rămâne persoane deosebite şi neîncetând de a ră​mâne El însuşi o persoană deosebită pentru practicarea iubirii desăvârşite. El trebuie să vină în noi, dar nu o sin​gură dată, ci mereu, deci pe de o parte trebuie să fie în noi, pe de alta să rămână deosebit de noi şi mai presus de noi, ca să poată veni mereu într-un mai mare grad în noi, spre sporirea continuă a relaţiei de iubire, spre alimentarea iu​birii, care se arată şi prin unirea trupului nostru cu trupul şi cu sângele Său preacurat. Un prieten, deşi ţi-a devenit inte​nor prin faptul că ţi s-a dăruit o dată, ti se dăruieşte mereu, sporind interioritatea lui în tine.

Sfântul Ioan Gură de Aur spune acest lucru în modul următor: "Dacă a venit la firea noastră, e vădit că a venit la toţi; iar dacă a venit la toţi, a venit şi la fiecare... Căci Se uneşte cu fiecare dintre cei credincioşi prin Taine şi hră​neşte prin Sine însuşi pe cei ce i-a făcut. Iar prin aceasta te convinge iarăşi că a luat trup".

Făcând aceasta numai din iubire, o face pentru a da oamenilor viata duhovnicească cea adevărată. Cei făcuţi de Dumnezeu nu pot avea viata şi nu pot spori în ea decât din El, ca sursă a vieţii. De aceea Dumnezeu îi naşte din nou. Dar Dumnezeu nu-i poate lăsa pe cei născuţi din El fără să-i hrănească cu viata din Sine. Dacă unele mame după ce au născut un copil, îl dau altei femei să-1 alăpteze din trupul lor, căci în definitiv sângele lor nu e mai bun ca al acelora, Dumnezeu, după ce a constatat că oamenii nu pot dura etern fără viata din El, îi hrăneşte El însuşi cu viata Sa, pentru ca să sporească în viată şi să rămână etern în ea.

Astfel, Euharistia este urmarea firească a Botezului. Dacă Botezul e o renaştere din Hristos, Dumnezeu-omul, Euha​ristia este o hrănire a omului din El. Amândouă urmează din întrupare, care este semnul iubirii lui Dumnezeu fată de oameni.

Pe lângă aceea, viata adevărată, prezentă în sângele lui Hristos, se manifestă şi în puritatea lui. Un sânge intoxicat este un sânge pe cale de descompunere. De aceea "El în​suşi ne hrăneşte pe noi cu sângele propriu şi ne împleteşte pe noi în toate cu Sine", căci singur sângele Său este preacurat.

Asigurarea despre prezenta Sa reală în Euharistie cu trupul şi cu sângele Său şi semnificaţiile acestei prezente, cu explicarea posibilităţii ei, ne-o dă însuşi Mântuitorul. El a pus baza ei prin actele Sale, a instituit-o şi a lămurit-o prin cuvintele Sale. Mântuitorul instituie formal Taina Eu​haristiei la Cina cea de Taină, atât prin cuvintele cât şi prin prima săvârşire a ei de către El însuşi. Cu acea ocazie, Iisus "luând pâinea, a binecuvântat, a frânt şi dând ucenicilor a zis: "Luaţi, mâncaţi, acesta este trupul Meu"; şi luând paha​rul şi mulţumind, le-a dat lor, zicând: "Beri dintru acesta toţi, acesta este sângele Meu, al Legii celei noi, care pentru mulţi se varsă spre iertarea păcatelor" <Mt. 26, 26-28). în Evanghelia de la Luca se adaugă, la oferirea trupului, la cuvintele "care se dă pentru voi", "aceasta să o faceţi întru pomenirea Mea" (Le. 22, 19). La Marcu (14, 22-24) se dau numai cuvintele de la Matei.

Dar mai trebuie observat că, după toţi trei evangheliştii sinoptici, Mântuitorul a mai rostit şi următoarele cuvinte, după Luca, imediat înainte de oferirea trupului şi a sângelui Său sub chipul pâinii şi al vinului (Lc. 22, 18), după Matei şi Marcu, imediat după aceea: "Ci vă spun vouă, nu voi mai bea de acum din acest rod al viei, până în ziua când îl voi bea cu voi nou întru împărăţia Mea" (Mt. 26, 29; Mc. 14, 25). Din aceste cuvinte şi din faptul că Mântuitorul spune, oferind pâinea: "Acesta este trupul Meu care pentru voi se frânge", iar oferind potirul: "Acesta este sângele Meu care pentru voi se varsă spre iertarea păcatelor", rezultă că Eu​haristia îşi are temeiul în jertfa de pe cruce a Mântuitorului, iar pe de alta, că în ea va fi prezent în toate timpurile vii​toare trupul şi sângele Său cel înviat. învierea Lui va face nou vinul, deci şi sângele Domnului, pe care ni-1 va împăr​tăşi în această Taină întru împărăţia Lui care începe odată cu Biserica. Dacă Hristos nu S-ar fi răstignit şi n-ar fi înviat, n-ar fi fost posibilă Cina cea de Taină şi Euharistia din Bi​serică. Hristos trăieşte la Cina cea de Taină anticipat şi tai​nic moartea Sa pe cruce, dar şi moartea tainică de după aceea.

Desigur, ca să Se răstignească şi să învie, trebuia să Se întrupeze. De aceea baza Euharistiei este asumarea trupu​lui nostru, jertfirea Lui pentru noi şi învierea Lui. Euharistia de Ia Cina cea de Taină este anticiparea tainică a jertfei de pe Golgota şi a învierii. Este dovada că Hristos a trăit la Cina cea de Taină în mod tainic jertfirea Sa şi învierea Sa, aşa cum le va trăi în Euharistia Bisericii, ca să le imprime şi în trupul şi în sângele nostru.

Aşa cum au fost necesare Jertfa pe Cruce şi învierea Lui pentru instituirea Euharistiei, aşa a fost necesară şi Cina cea de Taină. Fără ea Apostolii nu şi-ar fi însuşit în mod real moartea şi învierea tainică a lui Hristos şi nu ni le-am fi însuşit nici noi; nu s-ar fi făcut trecerea de la moartea Domnului pe Golgota şi, de la învierea Lui, la trăirea lor de către noi, sau la trăirea lor de către El în noi. în afară de aceea, fără Cina cea de Taină n-am fi ştiut că Domnul a instituit pe baza morţii şi învierii Sale Euharistia, prin care să rămână cu noi şi să vină în noi totdeauna ca Domnul cel jertfit şi înviat.

Astfel, prin Euharistie se perpetuează "amintirea" fap​tului că Hristos S-a întrupat, S-a jertfit şi a înviat. Avem în ea dovada acestui fapt. Dar, "amintirea" lui se perpetuează ca un fapt continuat cu noi înşine în mod real. "Amintirea" aceasta este o amintire prin rămânerea lui Hristos cel întru​pat, jertfit şi înviat în unire cu noi. 

Hristos este real prezent cu trupul şi cu sângele Său jertfit şi înviat în Euharistie, pentru că numai prin aceasta putem muri şi învia şi noi împreună cu El; Prezentarea Euharistiei ca o trăire în continuare a celor trei momente: Cina cea de Taină, Jertfa de pe Cruce şi în​vierea, o avem de la Sfântul Ioan Gură de Aur şi de la Sfân​tul Eutihie, patriarhul Constantinopolului. 

Sfântul Ioan Gură de Aur a interpretat cuvântul lui Iisus despre vinul cel nou în sensul că trupul lui Hristos însuşi va fi după înviere, deci şi în Euharistie, "nepătimitor şi nestricăcios (incoruptibil)". Propriu-zis numai aceasta va face posibilă prefacerea euharistică şi mâncarea mântuitoare a trupului Lui. Pentru că numai aceasta va însemna deplina unire a dumnezeirii lui Hristos, cu trupul Său asumat de EI, şi prin aceasta şi unirea Lui cu noi sub chipul pâinii şi vi​nului prin acest trup. Căci numai prin aceasta trupul Lui ne este spre viată eternă. Avem în aceasta deci o explicare a prezentei reale a Domnului cu trupul şi cu sângele Lui în Euharistie şi a trebuinţei împărtăşirii noastre, în Euharistie, de ele.

Caracterul pnevmatizat al trupului Său după înviere şi deci din Euharistie îl afirmă clar şi Mântuitorul însuşi, când anunţă că cei ce vor vrea să intre în viată, vor trebui să mă​nânce cu credinţă trupul şi sângele Lui. Cuvintele acestea sunt o altă dovadă despre prezenta reală a trupului şi sân​gelui Domnului în Euharistie şi o altă dovadă a instituirii Eu​haristiei de către El. în cap. 6 din Evanghelia după Ioan, după ce declară de mai multe ori că numai "cel ce mănâncă trupul Său, pe care-1 va da pentru viata lumii, va fi viu în veci" (In 6, 51), văzând sminteala ucenicilor, Domnul adau​gă explicaţia: "Aceasta vă sminteşte?... Duhul este care dă viată; trupul nu foloseşte la nimic. Cuvintele pe care vi le-am spus sunt Duh şi viată" (In 6, 61, 63). Adică Duhul pre​zent în trup. Duhul care a pnevmatizat trupul, face trupul Său hrană spre mântuire şi viată în Taina Euharistiei. Ipos-tasul Cuvântului dă trupului o calitate ca a unuia coborât din cer, iar Duhul face trupul acesta capabil să fie ridicat la cer (In 6, 50, 62), sau trup pnevmatizat. Sfântul Ioan Gură de Aur scrie,: "Cel ce socotea că El este din Iosif nu primea cele spuse. Dar cel odată convins că a coborât din cer (pen​tru că era format prin Ipostasul coborât din cer şi va urca la cer prin Duhul care-L va pnevmatiza, n.n.) va da crezare mai uşor celor spuse. După acestea, adaugă şi altă explica​re, zicând: "Duhul este care face viu, iar trupul nu foloseşte la nimic" (In 6, 63). Iar ce spune este aceasta: Trebuie să înţelegeţi cele despre Mine, duhovniceşte. Căci cel ce le în​ţelege trupeşte nu primeşte nimic bun... Deci trebuie aştep​tat timpul cuvenit... "Cuvintele ce vi le-am spus sunt Duh şi viată" (In 6, 63), adică dumnezeieşti şi duhovniceşti, neavând nimic trupesc, nici cauzalitate naturală. Ele sunt libere de orice astfel de necesitate şi sunt deasupra legilor de aici".

Ceea ce spune Sfântul Ioan Gură de Aur se poate rezu​ma în următoarele: Domnul poate fi prezent cu trupul în Euharistie şi ni Se poate da spre mâncare în vederea vieţii eterne, întrucât trupul Lui e strâns unit cu Dumnezeu-Cu-vântul prin întrupare, adică e coborât din cer, şi pnevmati​zat prin înviere şi înălţare, adică urcat la cer prin copleşirea Lui de Duhul dumnezeiesc, ajuns la unirea culminantă cu dumnezeirea.

Fără îndoială, prezenta Domnului cu trupul şi cu sân​gele Său în Euharistie şi prefacerea pâinii .şi vinului pentru mâncarea Lui de cătrefnoi este o mare Taină. Unirea strânsă a acestui trup cu Cuvântul şi pnevmatizarea Lui de către Duhul Lui poate explica posibilitatea acestei prefaceri, dar nu modul cum se efectuează. încercarea de a proiecta câteva raze în mister e condusă numai de intenţia de a nu-1 lăsa cu totul opac, ci de a face mai evidentă profunzimea şi complexitatea lui.

b. Prezenţa  trupului şi sângelui Domnului în Euharistie şi prefacerea pâinii şi vinului.

 Cuvântul lui Dumnezeu este Raţiunea în care îşi au originea şi modelul raţiunile tuturor lucrurilor. Prin întrupare, Raţiunea divină făcându-Se Ipostasul trupului omenesc, atrage în cea mai profundă intimi​tate a Sa raţiunea trupului asumat, ca chip al unei raţiuni din sine. Oarecum El însuşi ca Raţiunea dumnezeiască a ra​ţiunilor tuturor făpturilor devine şi raţiune a trupului asu​mat, fără să o desfiinţeze pe aceasta în sine, deci nici tru​pul. Dar raţiunea trupului Său scufundat în Raţiunea divină se uneşte acolo şi cu raţiunea pâinii şi a vinului, care între​ţin trupul, sau sunt destinate să fie asimilate de acesta. Pre​facerea raţiunilor pâinii şi vinului în raţiunea trupului şi sân​gelui, care se produce în planul vieţii pământeşti printr-un întreg proces de asimilare naturală, se produce în sânul Ra​ţiunii divine, datorită intimităţii supreme în care ajung acolo cu trupul, într-o singură clipă. Astfel, pâinea şi vinul Euharistiei rămân fără o temelie a existenţei lor în raţiunile lor separate, rămân ca simple chipuri ale raţiunilor lor scu​fundate în raţiunea trupului Logosului întrupat. Dar în Ra​ţiunea divină, raţiunea trupului asumat îşi regăseşte inter-penetrarea deplină şi cu raţiunea oricărui alt trup omenesc. Atârnă numai de deschiderea fiecărui om ca să accepte această interpenetrare a raţiunii trupului Domnului cu raţiu​nea trupului său. Acela poate mânca trupul Domnului, ajungând în strânsă unire cu el în Cuvântul lui Dumnezeu în Care-şi are scufundată raţiunea sa. Pnevmatizarea trupu​lui Domnului face transparentă şi copleşitoare prezenţa Ipostasului Cuvântului prin el, încât poate fi primit de cei ce cred, în trupul lor, într-o supremă unire. Această prezenţă a trupului pnevmatizat şi copleşit de transparenţa Cuvântu​lui, şi ca urmare înviat şi nemuritor, dă şi trupului nostru acest ferment al nemuririi, al transparenţei Cuvântului prin el, al pnevmatizării. Depinde de noi ca să actualizăm sau să asimilăm real, prin contribuţia noastră, spre puritate şi virtute, aceste calităţi ale trupului nostru, care înaintează prin aceasta într-o nebănuită subţirime duhovnicească. Dar chiar dacă, facem aceasta în modul cel mai deplin, trupul nostru tot rămâne supus legii generale a procesului de slăbire şi descompunere prin moarte. însă calităţile lui noi şi spirituale trec şi la sufletul nostru, care le va păstra până la învierea de obşte, când,cu ajutorul lor va putea să refacă trupul omenesc în stare înviată, adică pnevmatizată, mai ales că atunci Cuvântul lui Dumnezeu, Raţiunea supremă, va aduna raţiunile sau temeliile de existenţă ale tuturor făp​turilor în Sine, unindu-le intim cu Sine însuşi.

Unirea intimă a pâinii cu trupul Domnului, ipostaziat în Cuvântul, preface pâinea în trupul Domnului, pentru că aceasta este raţiunea pâinii: să se prefacă în trup. Nu tot aşa se întâmplă cu trupul Domnului prin unirea intimă a Lui cu el şi nici cu trupul nostru prin unirea cu trupul Cuvântu​lui. Trupul Domnului numai se îndumnezeieşte şi se pnev-matizează, căci raţiunea lui este să persiste chiar în unirea ipostatică cu Dumnezeu. Cu atât mai puţin se preface în altceva trupul nostru în unirea cu trupul asumat şi pnevma​tizat de Cuvântul, o dată ce şi unul şi altul rămân trup. Tru​pul nostru numai porneşte şi el pe drumul pnevmatizării şi îndumnezeirii, ca şi trupul Domnului. Căci raţiunea fiecărui trup este să rămână trupul unei persoane, fie a Persoanei Logosului, fie a unei persoane umane deosebite.

Dar de ce trebuie să se producă unirea trupului şi sân​gelui Domnului cu trupul şi cu sângele nostru prin chipul pâinii şi vinului? Ca Taină trebuie să ni se facă sensibil actul împărtăşirii de trupul nevăzut al lui Hristos prin ceva.

Iar pâinea şi vinul sunt elementele fundamentale şi cele mai susţinătoare ale trupului şi sângelui omenesc, cele mai înrudite cu ele. Ele reprezintă şi trupul Domnului hrănit de ele, şi trupul nostru. Pâinea şi vinul sunt natura urcată la starea de aliment şi băutură directă a trupului nostru. Prin legea firii din noi, trupul nostru preface în substanţa sa aceste substanţe. Tot aşa preface şi Hristos aceste sub​stanţe, în trupul Său. Dar prin Duhul Său El preface instan​taneu pâinea Euharistiei în trupul Său, care e organ de manifestare a Ipostasului şi a Duhului Său.

Trupul euharistie nu e decât trupul personal al lui Hristos, pe cale de hrănire mai departe a trupului Său tainic, des​chis acestei hrăniri şi doritor de ea. Trupul tainic, sau co​munitatea euharistică, are pe de o parte ceva în plus fată de trupul personal al Domnului, în alcătuirea lui intrând şi trupurile credincioşilor; în iubirea dintre oameni, fiecare dă şi cere pururea. în iubirea euharistică, comunitatea numai cere şi Hristos nu​mai Se dă. Dar şi cererea e din puterea a ceea ce are deja şi are importantă în realizarea iubirii şi în primirea ei; în sensul acesta, are şi ea un rol pozitiv în producerea aces​tei noi veniri a lui Hristos, care pe de altă parte este în ea şi deci vine şi din ea. De aceea Euharistia nu poate avea loc decât în Biserică şi împărtăşirea de ea, la fel.

3. Euharistia ca Jertfă şi ca Taină

Dacă prin( Taina Dumnezeu ne împărtăşeşte lucrarea Sa, ca har şi ca dar, iar prin jertfă noi oferim Iui Dumnezeu cele ale noastre şi însăşi fiinţa noastră, în Euharistie se întâlnesc aceste două mişcări: de Ia noi la Dumnezeu şi de la Dumnezeu la noi, în modul cel mai complex şi mai accen​tuat. Euharistia se constituie din numeroase simţiri, acte şi semnificaţii ce pornesc de la noi spre Dumnezeu şi de la Dumnezeu spre noi, întocmai ca o fată umană care se con​stituie din întâlnirea într-un desen complex a nenumărate linii ce vin din noi, din natură şi de Sus, ca să-i dea direcţia spre cer, spre exterior şi spre interior.

Aspectul de Jertfă şi cel de Taină al Euharistiei sunt ne​despărţite. Chiar ca Jertfă ea este o Taină, căci dăruindu-ne lui Dumnezeu ne înălţăm şi ne împărtăşim de sfinţirea şi de binecuvântarea Lui. Şi chiar Taina este o Jertfă, căci trupul Domnului care ni se dă este în stare de trup jertfit şi înviat şi ne imprimă starea de jertfă, prin care ne înălţăm şi înaintăm spre înviere.

De altfel, toate Tainele au nu numai caracter de Taină, ci şi de jertfă. Căci în toate Hristos Se dă pentru noi şi ne dă împreună cu Sine Tatălui, dar ni Se dă şi nouă. în Botez El ne sădeşte o viaţă nouă capabilă să se jertfească lui Dumnezeu cu El, în Mirungere ne dă puterea înaintării în virtuţi, care sunt forme de autojertfire. Pocăinţa e harul ier​tării care se întâlneşte cu renunţarea noastră la plăcerile egoiste. Preoţia e consacrarea celui ce se hirotoneşte lui Dumnezeu şi puterea pentru o viaţă închinată Lui şi Bise​ricii. Căsătoria e un dar al iubirii şi dăruirii adevărate, îmbi​nată cu o înfrânare a egoismului.

Prin acestea toate. Tainele stau într-o legătură cu jertfa lui Hristos. în toate Tainele primim puterea de a ne jertfi, din starea de jertfă a lui Hristos. Nu din amintirea jertfei Lui de pe Golgota, căci în acest caz puterea şi-ar da-o omul şi deci Tainele n-ar mai fi Taine, ci dintr-o stare actuală de jertfă a Lui, care e o prelungire a predării Sale ca om Tată​lui, predare pe care, aflându-Se El în trup capabil să moară, a dus-o până la capăt, acceptând moartea sângeroasă; dar după moartea trupească o menţine ca predare spirituală totală a umanităţii Sale Tatălui, pentru a fi umplută desă​vârşit de dumnezeire, care o ţine ridicată la starea de în​viere, înălţare şi pnevmatizare.

în Euharistie Hristos nu ne dă numai o iradiere a stării Sale de jertfă şi de înviere, ci însuşi trupul Său în această stare. De aceea Euharistia este culminarea tuturor celor​lalte Taine. Credincioşii urcă spre ea, sau se pregătesc pen​tru primirea deplină a lui Hristos, la început prin Taina Bo​tezului şi a Mirungerii, iar după aceea, dacă au făcut păca​te, prin Taina Pocăinţei, sau în orice caz prin post şi printr-o deosebită ferire de gânduri şi de fapte necuvenite. Astfel, întăriţi de primirea lui Hristos în Euharistie, ei pot primi şi puterea jertfei Lui spre închinarea sau jertfirea vieţii lor lui Dumnezeu şi Bisericii, sau îndatoririlor pline de Duhul lui Hristos fată de semeni.

Protestantismul, socotind că problema mântuirii noas​tre s-a rezolvat în mod juridic, prin suportarea de către Hristos a morţii în locul nostru, e firesc nu numai să nu admită Euharistia ca jertfă, ci şi să ia temelia tuturor Taine​lor, al căror conţinut interior e puterea stării de jertfă actua​lă a Iui Hristos.

Catolicismul, considerând problema mântuirii rezolvată tot într-un mod juridic, a menţinut Euharistia ca Jertfă şi toate celelalte Taine pe baza tradiţiei Bisericii vechi, dar nu mai pune Jertfa euharistică în legătură cu starea de jertfă actuală a lui Hristos, ci recurge la tot felul de alte explicaţii neconvingătoare ale caracterului de jertfă al Euharistiei şi nu mai vede strânsa legătură între împărtăşirea credincio​şilor de Hristos şi starea Lui de jertfă; ci o vede numai ca unirea din iubire cu Hristos, ca izvor de putere, de bucurie şi de înviere. Deci separă caracterul de taină al Euharistiei de cel de jertfă, şi, în acord cu aceasta, nu mai vede nici în celelalte Taine un aspect de jertfă. Iar acest fapt stă în le​gătură cu eliminarea eforturilor ascetice din viata credin​cioşilor, afirmându-se numai importanta semnelor de pu​tere, neobservând că o putere lipsită de trăsătura ascetică devine o putere de caracter lumesc, neduhovnicesc.

Dispoziţia activă de jertfă echivalează cu mişcarea de convergentă; dar nu numai între Fiul lui Dumnezeu devenit om şi cei ce cred în El, ci şi între toţi aceştia. Căci voia lui Dumnezeu cu care se pun ei de acord, voieşte ca ei să se afle în raportul de jertfă şi de convergentă şi între ei.

Creştinismul afirmă credinţa că contradicţia este expre​sia păcatului, iar jertfa, departe de a fi contrară mişcării, este mişcare de convergentă spre înaintare. Mişcarea nu-şi pierde astfel noima prin întoarcerea ei eternă în cerc, ci duce pe parteneri la o cunoaştere mereu mai aprofundată a infinităţii fiinţei şi dragostei treimice, ceea ce dă putinţa unei participări veşnic noi la această infinitate a persoane​lor umane.

Tainele, întreţinând în viaţa credincioşilor în Hristos pu​terea lor de a se jertfi fără sfârşit, susţin în ei prin aceasta mişcarea de convergenţă şi de înaintare nesfârşită.

în Euharistie Hristos Se aduce jertfă Tatălui ca om, dar nu în mod juridic, ci El ne deschide prin aceasta calea spre Tatăl. Deci pentru aceasta Se pune El la dispoziţia noastră în Euharistie: ca o dată cu Sine să ne ofere şi pe noi Tatălui. Căci, întrucât la Tatăl nu putem intra decât în stare de jertfă curată, starea aceasta de jertfă curată n-o putem dobândi decât numai din starea de jertfă curată a lui Hristos, Care în sensul acesta Se aduce continuu Tatălui, pentru a ne da puterea să ne aducem şi pe noi cu Sine. "Aşadar în Hristos câştigăm putinţa de a veni în faţa lui Dumnezeu, căci ne în​vredniceşte de acum de privirea Lui, ca unii ce suntem sfin​ţiţi"; sau: "Căci totdeauna şi în mod sigur noi vom fi pri​miţi în chip favorabil de Tatăl, dacă Hristos ne introduce ca Preot la El".

Dar Hristos ne aduce ca jertfe nu ca pe nişte obiecte, ci ca persoane, deci ca jertfe care ne aducem şi noi pe noi înşine. Aceasta trebuie să o facem noi printr-o viaţă trăită pentru Dumnezeu şi moartă patimilor care ne leagă de lume, sau ne închid în noi înşine: "Murind lumii prin mortifi​carea trupului, noi trăim pentru Dumnezeu prin viaţă evan​ghelică şi, ridicându-ne prin jertfa Duhului, noi vom răspân​di o mireasmă bineplăcută şi vom afla intrare la Tatăl prin Fiul".

Dar puterea pentru această viaţă de jertfă o luăm din starea de jertfă în care ne transpunem cu Hristos în Eu​haristie. Astfel prin faptul că Hristos ne ia şi pe noi ca să ne aducă, prin împreuna-noastră jertfire cu Sine, jertfă Tatălui, se produce o uniune strânsă între jertfa Lui şi jertfa noas​tră, în sensul că jertfa noastră face parte din jertfa Lui, şi jertfa Lui din jertfa noastră, sau noi suntem în El, Cel ce Se aduce, şi El în noi care ne aducem: "După ce S-a sculat din morţi Emanuel, noul rod al omenirii întru nestricăciune, S-a suit la cer, ca să Se arate acum pentru noi în faţa lui Dumnezeu şi Tatăl (Evr. 9, 24), nu aducându-Se pe El însuşi sub vederea Lui (căci este pururea împreună cu El şi nu e lipsit de Tatăl ca Dumnezeu), ci aducându-ne în Sine sub vederea Tatălui, mai vârtos pe noi cei ce eram în afara feţei şi sub mânia Lui din pricina neascultării în Adam". Sau: "Fumul ce se ridică din Miel dimineaţa şi spre seară e un tip al Celui ce dimpreună cu noi şi din mijlocul nostru Se înalţă spre Tatăl întru miros de bună mireasmă, aducând împreu​nă cu Sine şi viaţa celor ce au crezut în El".

Aceasta se datorează mai ales faptului că El a devenit prin întrupare ipostasul nostru fundamental. Jertfa Lui nu e jertfa pentru El, ci pentru noi. Dar pentru aceasta trebuie să ne însuşim jertfa Lui cea pentru noi, ca şi El să-Şi însuşeas​că jertfa noastră în mod actual, aducând-o ca jertfă a Lui. Mireasma jertfei Lui devine astfel mireasma jertfei noastre, şi mireasma jertfei noastre, mireasma jertfei Lui. "Căci în Hristos este aducerea noastră şi prin El ne apropiem noi cei întinaţi. Dar ne îndreptăm prin credinţă şi ne oferim Tatălui spre miros de bună mireasmă, nemaiavându-ne pe noi în​şine, ci pe Hristos în noi, buna mireasmă duhovnicească".

Pâinea adusă ca prescură lui Dumnezeu e ceea ce în​treţine viaţa oamenilor, deci comunitatea anunţă prin ges​tul acesta că pune însăşi viaţa ei la dispoziţia lui Dum​nezeu. Dar pâinea ca şi viaţa proprie o au oamenii ca dar de la Dumnezeu. în pâinea pe care o aduc lui Dumnezeu întorc deci acest dar, sau condiţia vieţii lor şi deci însăşi viata lor în devenire. Iui Dumnezeu. Dar prin coborârea Du​hului Sfânt pâinea oferită sau viata oferită ca dar e prefăcută în trupul lui Hristos, care dându-se credincioşilor, ca un dar superior, înaltă toată viata lor la o stare îndumnezeită. Dar, ca să prefacă pâinea oferită de comunitate în trupul Său, Hristos trebuie să o ia în Sine ca o jertfă a acesteia. Euha​ristia se constituie astfel ca un dialog şi ca o întâlnire de da​ruri între oameni şi Dumnezeu în Hristos, ca o culminare a acestui dialog şi întâlniri. Dialogul acesta se desfăşoară nu numai în viată, ci şi de-a lungul întregii Liturghii, înăltându-se până la treapta culminantă pe care o ia în Euharistie.

Nu există nici o separaţie individualistă între jertfa lui Hristos şi jertfa noastră. E o întâlnire deplină între Hristos şi noi, o comunicare intimă în dispoziţia de jertfă şi în sta​rea de jertfă a Lui şi a noastră. Deci pe de o parte ne ofe​rim lui Dumnezeu, dar pe de alta ne ia Hristos şi ne înca​drează în jertfa Lui, sau actualizează jertfa Lui pentru noi, ca jertfă a noastră adusă de El, sau face a Lui jertfa noas​tră. "Fiecare îşi oferă viata sa ca dar Dumnezeului atotstăpânitor". Dar ea e încadrată de Hristos în jertfa Lui, ofe​rind-o ca o rodire a jertfei Lui pentru noi, ca o actualizare a ei.

Dar, precum nu există o separaţie individualistă între jertfa mea şi a lui Hristos, aşa nu există nici între jertfa mea şi a celorlalţi. De aceea, Euharistia este a Bisericii, a comu​nităţii. Iar comunitatea bisericească s-a oferit nu numai prin pâine, ci prin toate rugăciunile ei, prin toate declara​ţiile ei de predare lui Dumnezeu, declaraţii în care se expri​mă simţirile ei: "Pe noi înşine şi unul pe altul, şi toată viata noastră lui Hristos Dumnezeu să o dăm". Ea se ridică spre unificarea cu Hristos prin rugăciunile de cerere a Duhului Sfânt peste viata ei şi, în momentul culminant, prin invo​carea Duhului Sfânt, când preotul spune: "Trimite Duhul Tău cel Sfânt peste noi şi peste aceste daruri ce sunt puse înainte".

Duhul preface jertfa de pâine şi de vin a comunităţii, a vieţii ei, în jertfa lui Hristos, în trupul Lui jertfit, pe care Hristos îl aduce Tatălui, dar apoi îl dă spre mâncare şi bău​tură comunităţii, pentru ca ea să se umple şi mai mult de tru​pul Lui jertfit. în scopul acesta a prefăcut pâinea şi vinul în trupul şi sângele Său, aducându-Se Tatălui şi împărtăşindu-Se credincioşilor sub chipurile acestora.

Trupul Său personal jertfit se întâlneşte cu trupul Său tainic, jertfit în pâinea şi în vinul euharistie. Trupul jertfit al Domnului în Euharistie e numai trupul Lui, dar are în El darul comunităţii, sau jertfa ei ca să o prezinte astfel în Sine, şi pe aceasta, Tatălui. Comunitatea, deşi prezentă ca jertfă în pâinea prefăcută în trupul Lui, nu se confundă totuşi cu trupul lui Hristos cel personal, ci rămâne mai departe într-un raport dialogic cu El, ca rezervă infinită de daruri. Comuni​tatea şi-ar pierde în cazul confundării în Hristos cel perso​nal caracterul comunităţii de persoane, depersonalizându-se. Credincioşii păstrează totdeauna conştiinţa că prin Hristos se aduc şi ei înşişi, deşi se aduc prin puterea lui Hristos şi prin aceasta îi aduce şi Hristos. îi aduce însă în jertfa Lui, ca persoane distincte, nu ca obiecte amalgamate.

Mai ales în momentul împărtăşirii, comunitatea, deşi strâns unită în El de mai înainte, primeşte numai trupul lui Hristos. Căci totdeauna Hristos rămâne distinct de ea ca Cel ce Se împărtăşeşte. Unitatea cu Hristos trece prin dife​rite gradaţii, dar totdeauna persoanele credincioşilor ră​mân distincte, ca partenere ale dialogului şi ca cele ce se împărtăşesc de Hristos, nu ca cele care se dau unele alto​ra spre împărtăşire, sau ca cele care se împărtăşesc în vreo anumită privinţă de ele însele. Iar aceasta se întâmplă şi cu comunitatea: oricât de unită ar fi cu Hristos, ea e totdeau​na cea care se împărtăşeşte de Hristos, şi Hristos, Cel care Se dă spre împărtăşire, niciodată comunitatea nu se împăr​tăşeşte şi de ea însăşi. Caracterul personal distinct al cre​dinciosului şi faptul că se împărtăşeşte numai de Hristos şi nu şi de comunitate este afirmat în cuvântul preotului de la împărtăşanie: "împărtăşeşte-se robul lui Dumnezeu (N), cu cinstitul trup şi sânge al Domnului şi Dumnezeului nostru Iisus Hristos".

Ca în toate Tainele, aşa şi în Euharistie, prin Taină se inaugurează o relaţie personală sau o treaptă nouă a rela​ţiei personale a lui Hristos cu fiecare persoană, deşi aceas​ta are loc în cadrul comunităţii, într-o legătură a fiecărei persoane cu celelalte. Harurile Tainelor se dăruiesc persoa​nelor, pentru că lor li se încredinţează răspunderea pentru actualizarea şi dezvoltarea lor, prin eforturile unei vieri de jertfă, din puterea jertfei lui Hristos.

Dialectica asumării noastre ca jertfă în Hristos şi men​ţinerii noastre distincte se concretizează şi în faptul că, pe lângă prescura din care se ia agnetui, ca trupul viitor al lui Hristos, credincioşii aduc şi prescurile din care se iau păr​ticelele care sunt aşezate în jurul agnetului, împreună cu ale Sfinţilor şi a Maicii Domnului. Practica miridelor nu e po​menită înainte de sec. XI. Se ştie dinainte de acel timp că se pomeneau simplu numele celor ce o cereau, după proa-ducerea darurilor. Aceasta înseamnă că jertfele credin​cioşilor se considerau şi atunci că sunt asumate de Hristos în jertfa Lui. Dar mai târziu, pentru a se evita ideea deper​sonalizării jertfelor credincioşilor, s-a socotit necesar să se precizeze şi persistenta lor ca persoane în aducerea jertfei lor, punându-se părticelele lor lângă agneţ.

În sensul acesta, Sfântul Chiril al Alexandriei ne vede pe de o parte incluşi ca jertfe în Hristos, pe de alta, afirmă deosebirea jertfelor noastre, de jertfa lui Hristos. El redă faptul dialectic că cei ce se jertfesc unii altora, sau unii pentru alUi, pe de o parte converg între ei, pe de alta se disting, sau mor loruşi, numai unei existenţe individualiste, separate, şi nu de tot, nu unei vieţi de săvârşire a binelui, expresie a responsabilităţii personale. "Aşadar, şi noi în Hristos ne vom opri de la străduinţele pământeşti, împli​nind sabatismul spiritual. Dar nu ne vom opri de Ia faptele sfinţite, adică de la datoria de a aduce lui Dumnezeu jertfe duhovniceşti şi daruri spirituale. Ci păşind pe urmele lui Hristos, după cum s-a scris (1 Pt. 2, 21), ne vom jertfi pe noi înşine".

De aceea nu s-a adoptat ideea că aceste miride, repre​zentând jertfirea vieţii personale a credincioşilor, s-ar pre​face şi ele în trupul lui Hristos. Desigur, cu atât mai puţin se putea admite ideea că ele se prefac în trupurile celor ce le aduc. Aceasta ar fi implicat ideea că credincioşii se îm​părtăşesc şi cu ei înşişi sau cu alţii, lucru care a voit să se evite prin introducerea miridelor. Astfel, s-a conciliat faptul că credincioşii se împărtăşesc de trupul lui Hristos, cu fap​tul că ei rămân chiar prin împărtăşire într-o existenţă dis​tinctă de Hristos, mai bine zis, neconfundată cu a Lui. Dia​lectica unităţii credincioşilor în Hristos, dar fără împărtăşi​rea unora de alţii ca de trupul lui Hristos, ci numai de pu​terea lui Hristos ce iradiază din toţi, sau din unii mai mult, iar din alţii mai puţin, s-a concretizat pe de o parte prin pre​facerea jertfei de pâine a comunităţii în trupul lui Hristos, pe de alta, prin aşezarea tuturor miridelor'pentru credin​cioşi în jurul agneţului.

În comuniunea tmpuluU^inic al Domnului intră şi(sfln-rţipşi mai ales/Maica Domnului). într-un fel, părticelele lor reprezintă preaârea lor tainică lui Dumnezeu, după asemă​narea lui Hristos; într-alt fel, închinarea tuturor biruinţelor lor duhovniceşti ca daruri aduse lui Hristos, în calitate de dovezi ale rodirii jertfei Lui în ei, ca pilde ale ei spre urmare de către cei vii. Deşi uniţi la maximum cu Hristos, totuşi ei sunt şi prin miride reprezentaţi ca persoane distincte; şi tocmai de aceea nu se prefac nici ele în trupul lui Hristos, precum nu se prefac nici în trupurile lor; pentru că nu ne împărtăşim nici cu ei, ci ne bucurăm doar de iradierea pu​terii lui Hristos prin ei. De aceea ei sunt pomeniţi pentru a slăvi pe Hristos şi jertfa Lui, dar şi spre slăvirea lor. Sfântul Chirii al Alexandriei zice undeva în scrierea închinare în Duh şi Adevăr: "Biruinţele sfinţilor sunt daruri ce trebuie în​chinate lui Hristos, Arhiereul tuturor, şi nu trebuie să rămâ​nă nearătate popoarelor".

Dar e de remarcat că nu numai Hristos Se aduce pe Sine şi aduce şi comunitatea ca jertfă, ci şi comunitatea, aducându-se pe sine jertfă din puterea jertfei lui Hristos, îl aduce pe Hristos. Prin aceasta se afirmă şi mai mult persis​tenţa comunităţii ca comunitate de persoane şi reciproci​tatea dintre Hristos şi comunitate în aducerea jertfei. "încă aducem Ţie această jertfă cuvântătoare şi fără de sânge şi cerem şi Te rugăm şi cu umilinţă la Tine cădem: Trimite Duhul Tău cel Sfânt peste noi şi peste aceste daruri ce sunt puse înainte!".

Aceasta arată că momentul aducerii lui Hristos ca jertfă coincide cu momentul prefacerii darurilor. Dar arată şi că aducerea jertfei implică şi o anumită sfinţire a comunităţii. 4 pjrin pogorârea Duhului Sfânt, deci un aspect de Taină. Cre​dincioşii se aduc pe ei, oferind pâinea şi vinul amestecat cu apă, care reprezintă însăşi substanţa vieţii lor. Intenţia de a se aduce pe ei înşişi în aceste daruri se arată şi prin rugă​ciunile cu care însoţesc această aducere, care exprimă mai clar însăşi dăruirea lor duhovnicească. Pentru că cel ce se roagă, se dăruieşte lui Dumnezeu.

Mai trebuie amintit că substanţele destinate să se pre​facă în trupul credincioşilor sunt în acelaşi timp substan​ţele principale din care s-a constituit şi trupul Iui Hristos: pâinea, vinul şi apa. Ele se prefac la Liturghie în mod in​stantaneu în trupul şi sângele lui Hristos şi, pe calea aceas​ta, în trupul şi sângele credincioşilor. Unirea comunităţii cu Hristos în rugăciune sporeşte puterea duhovnicească prin care se săvârşeşte această prefacere. Căci totul se înduhovniceşte din puterea trupului înduhovnicit al lui Hristos.

Totuşi, întrucât sfinţirea deplină depinde de împărtăşi​rea de jertfă, se intercalează o distantă între momentul pre​facerii sau al realizării Euharistiei ca jertfă şi cel al împărtă​şirii, sau al realizării ei ca Taină. Acest spaţiu e umplut de rugăciuni, pentru pregătirea credincioşilor în vederea îm​părtăşirii cu trupul şi cu sângele Domnului. Dar persistarea aspectului de jertfă şi în aspectul de Taină e indicat de însuşi faptul că credincioşii se împărtăşesc sub chipul pâi​nii şi vinului, şi preotul declară la fiecare credincios că se împărtăşeşte de trupul şi de sângele Domnului, dar şi de frângerea trupului imediat înainte de împărtăşire şi de ros​tirea concomitentă a cuvântului: "Se sfărâmă şi Se împarte Mielul lui Dumnezeu, Cel ce Se sfărâmă şi nu Se desparte, Cel ce Se mănâncă pururea şi niciodată nu Se sfârşeşte, ci pe cei ce se împărtăşesc îi sfinţeşte". Chiar sfinţirea credin​cioşilor ce se împărtăşesc este un efect al împărtăşirii de jertfă, însemnând o şi mai deplină transpunere a credincio​şilor în starea de jertfă din puterea jertfei Iui Hristos. Propriu-zis, de-abia prin actul împărtăşirii credincioşilor se în​cheie Euharistia ca jertfă şi ca Taină, căci abia acum se în​făptuieşte scopul ei de jertfă adusă Tatălui, dar şi pentru sfinţirea credincioşilor; abia acum se rosteşte numele fie​cărui credincios, ca la toate Tainele.

Frângerea trupului dinainte de împărtăşire duce la ca​păt o frângere începută la proscomidie, care reprezintă naş​terea Domnului, şi arată că încă în ea era implicată desti​naţia Lui pentru Cruce şi pentru împărtăşire. Această rân​duire a Lui de la naştere ca să fie jertfit, îl arată că nu e în stare de jertfă numai în timpul răstignirii, ci şi după înviere şi înălţare,, ca să ne putem împărtăşi de El în stare de jertfă, pentru a ne însuşi şi noi această stare.

De aceea, credincioşii ortodocşi se apropie de trupul jertfit al Domnului după un anumit post, reprezentând dis​poziţia lor spre jertfă. Din această învăţătură a Părinţilor bisericeşti despre starea de jertfă a lui Hristos după înviere a rezultat şi ideea lui nicolae Cabasila că momentul adu​cerii lui Hristos ca jertfă coincide cu prefacerea darurilor, întrucât trupul lui Hristos, care ia în acel moment locul pâi​nii, e trupul jertfit al Lui.

Neştiind de această stare de jertfă în continuare a lui Hristos, pentru că teoria juridică a satisfacţiei nu cuprinde acest aspect, teologii catolici au căutat soluţii artificiale şi neangajante pentru viata noastră la întrebarea despre esen​ţa şi momentul actului de jertfă în Euharistie; adică plasa​rea ei la proscomidie sau la împărtăşire, reducerea actului de jertfă la înfăţişarea trupului şi sângelui despărţite sub chipul pâinii şi vinului, distrugerea intenţionată prin prefa​cere, transpunerea lui Iisus în stare de mâncare etc..

Dar Biserica afirmă şi o împărtăşire în viata viitoare, de Hristos cel jertfit şi înviat, pe care o anticipează împărtăşirea în timpul de acum cu acelaşi Hristos. In această îm​părtăşire eternă se încheie iconomia mântuirii ca unire eternă a oamenilor cu Dumnezeu în hristos. Euharistia în viaţa de veci este, ca încoronare a iconomiei dumnezeieşti, acea unire desăvârşită între creaţie şi Hristos, în care "Dum​nezeu va fi totul în toate" (1 Cor. 15, 28).

4. Preotul ca săvârşitor al Euharistiei

Săvârşitorul văzut al Euharistiei este preotul sau epis​copul ca organ al lui Hristos şi ca reprezentant al Bisericii. Credincioşii trăiesc în aceasta faptul că Hristos care Se aduce pentru ei este deosebit de ei; şi ca atare Se foloseşte de o persoană deosebită de ei şi rânduită de El însuşi prin-tr-o sfinţire specială, ca organ al săvârşirii văzute a Tainelor. Preotul e sfinţit printr-o sfinţire specială, cum şi Hristos în​suşi a fost sfinţit, ca om, de Tatăl prin Duhul, pentru adu​cerea Sa ca jertfă.

Aceasta leagă Euharistia de Biserică. Fiindcă episcopul sau preotul sunt sfinţiţi de Dumnezeu în Biserică şi pentru Biserică, având să săvârşească Tainele în ea şi pentru ea. Căci Hristos care e în cer e acelaşi care e şi în Biserică, ea fiind trupul Lui tainic; nu e alt Hristos cel din cer, decât cel din Biserică. Iar în spatele preotului stă Biserica. El înalţă rugăciunile ei, comunitatea îl acompaniază, el aduce jertfa Iui Hristos, ca jertfă pentru Biserică şi într-alt sens ca jertfă a Bisericii. Episcopul şi preotul nu au luat de la ei această cali​tate şi deci nu aduc de la ei înşişi pe Hristos ca jertfă, ci Hristos trebuie să indice şi să sfinţească în acest scop o persoană deosebită. Dar aceasta o face în Biserică. Aceasta mai ales că Hristos Se aduce jertfă nu pentru unul singur, ci pentru toţi, pentru întreaga comunitate, sau pentru Bi​serica locală. De aceea nu se poate face cineva de la sine aducător al jertfei lui Hristos pentru toată comunitatea. Sfântul Chirii al Alexandriei spune că aşa precum în Legea veche numai în Ierusalim se putea jertfi mielul pascal, aşa în Legea noului Testament numai în Biserică, prin preotul legiuit, se poate aduce Hristos ca jertfă. "Căci singurul loc cuvenit tainei lui Hristos este sfânta cetate, adică Biserica, în care este preotul legiuit şi prin mâini sfinţite se săvârşesc cele sfinte... Aşadar ereticii care strâmbă cele drepte dis​preţuiesc legea cu privire la aceasta, căci jertfesc Mielul nu în sfânta cetate, nici prin mâinile celor aleşi prin Duhul pen​tru sfânta slujbă, ci, cum spune Sfântul Pavel, răpindu-şi loruşi cinstea şi aducând jertfă în tot locul".

În afară de aceasta, credincioşii trebuie să trăiască fap​tul că nici jertfele lor personale, reprezentând viata lor ca jertfă, nu le prezintă Tatălui ei înşişi, ci prin Hristos, iar aceasta se arată în faptul că El rânduieşte persoana umană prin care săvârşeşte vizibil actul primirii jertfelor şi rugăciu​nilor lor pentru a le prezenta Tatălui. Altfel, raportul lui Hristos cu credincioşii se subtilizează într-o simţire subiec​tivă în care e foarte greu de distins realitatea Lui obiectivă, adică într-o iluzie.

Preotul dă fermitate simţirii sale şi a credincioşilor că prin el lucrează Hristos, prin importanta ce o are în slujba lui rugăciunea Bisericii pentru comunitate şi pentru credin​cioşi. Importanta lui e implicată în smerenia lui, manifes​tată în rugăciunea autorizată de Hristos şi de Biserică. în aceasta se simte prezenta lui Hristos. Prin rugăciunea Bi​sericii el se supune lui Hristos, aşteptând totul de la El, dar se şi uneşte cu El. Şi nu se supune şi nu se uneşte ca per​soană particulară, ci ca reprezentant al comunităţii şi al credincioşilor, căci el se roagă pentru comunitate şi pentru credincioşi şi în el şi cu el se roagă comunitatea şi credin​cioşii. El însuşi îşi face inima largă în rugăciune, încât simte cum cuprinde comunitatea şi pe credincioşi, rugându-se în rugăciunea lui. De aceea în chemarea Duhului Sfânt peste daruri e şi comunitatea în el, o comunitate ce se oferă prin rugăciune şi prin darurile euharistice lui Dumnezeu. E ne​cesară de aceea unitatea comunităţii în credinţa cea dreap​tă şi în rugăciunea ce rezultă din ea, deci şi unitatea ei cu Hristos în Duhul Sfânt, unitate exprimată şi susţinută de rugăciunea şi credinţa preotului că Duhul Sfânt efectuează prefacerea darurilor o dată cu sfinţirea comunităţii. De aceea Biserica Ortodoxă nu poate admite slujba prefacerii euharistice şi împărtăşirea cu cei de alte credinţe.

Eliminarea epiclezei în liturghia catolică stă în legătură cu diminuarea importantei rugăciunii preotului şi a comu​nităţii în prefacerea euharistică. Iar odată cu aceasta, şi cu / diminuarea rolului Duhului Sfânt. Căci Duhul lucrează prin rugăciune. Prefacerea a devenit urmarea automată a cuvin​telor de instituire a Tainei de către Hristos la Cina cea de Taină, deci a unor cuvinte rostite în trecut. Prin epicleză iese în relief importanta rugăciunii episcopului sau a preo​tului, ca expresie a simţirii smerite a lucrării Duhului lui Hristos care lucrează prin el şi ca mijloc de trăire vibrantă a rugăciunii comunităţii, unită în el şi cu el, în rugăciune. Unitatea Bisericii se pierde acolo unde inşii se roagă sepa​rat, sau caută o unitate a rugăciunii lor în vaga simţire momentană, iar prefacerea nu e legată de rugăciunea comuni​tăţii unite în Hristos, care îşi trăieşte această unitate a rugă​ciunii într-o persoană reprezentativă şi văzută ca centru obiectiv de convergentă a ei. Aşa e cazul în protestantism. Ea se slăbeşte şi acolo unde membrii ierarhiei se folosesc de mijloace străine de rugăciune pentru menţinerea unităţii Bisericii în Hristos, aceasta fiind concepută mai mult ca unitate impersonală şi antipersonală, dezlegată de Hristos, cum e cazul, în catolicism, unde de asemenea prefacerea nu e legată de această unitate a Bisericii, prin rugăciune, cu Hristos.

În Biserica Ortodoxă, toate Tainele se săvârşesc prin Duhul Sfânt, invocat prin rugăciunea preotului ca rugăciu​ne a Bisericii şi ca expresie a conştiinţei smerite că totul vine de la Dumnezeu prin rugăciunea Bisericii, că deci ru​găciunea lui e rugăciunea Bisericii şi a fiecărui credincios, făcută din puterea Duhului prezent în Biserică şi venind în Biserică. în conştiinţa acestei smerenii preotul sau episco​pul constată că Taina se săvârşeşte, în urma acestei rugă​ciuni, de Duhul lui Hristos şi nu declară că el o efectuează. El spune: "Botează-se", nu "Eu te botez" etc. Totuşi această smerenie nu înseamnă anularea persoanei lui, căci fără persoană nu e rugăciune şi fără o persoană în care se con​centrează rugăciunea tuturor nu se realizează concret uni​tatea comunităţii.

În catolicism se trece de la afirmarea rolului individua​list al preotului, lucrător mai mult prin declaraţii decât prin rugăciuni, la socotinţa că rolul lui în Taine nu e indispen​sabil, văzându-se unitatea eficientă a Bisericii într-o persoa​nă depărtată. Şi în legătură cu aceasta nu se pune accent nici pe relaţia personală a primitorului Tainei cu preotul săvârşitor ca organ văzut al lui Hristos. Astfel Botezul poate fi săvârşit nu numai la necesitate fără preot, cum e şi în Biserica Ortodoxă, ci chiar în afara Bisericii. Confirma​rea e săvârşită de episcop. Taina nunţii o săvârşesc cei ce se căsătoresc, preotul fiind doar martor. Hirotonia o săvâr​şeşte episcopul. în Mărturisire penitentul trăieşte o relaţie cu legea divină şi bisericească abstractă, nu cu faţa preo​tului reprezentând faţa personală iubitoare a lui Hristos. Maslul, ca extremă ungere a muribundului, nu mai are în acesta un partener conştient al relaţiei cu preotul. Rămâne singură Euharistia, în care rolul preotului îşi păstrează ne​cesitatea, dar fără epicleză ca rugăciune care accentuează calitatea lui de persoană ca centru al rugăciunii comunită​ţii, transsubstanţierea făcându-se oarecum de la sine, prin repetarea cuvintelor de instituire ale Mântuitorului.

Astfel scăzând rolul preotului ca persoană, scade şi im​portanţa relaţiei şi a angajării personale a primitorului cu preotul; acesta nu mai e numit pe nume. Preotul declară numai: "eu te botez!', "eu te absolv", "trupul lui Hristos". Aceste cuvinte se pot referi la oricare ins dintr-o masă uni​formă şi indistinctă. Exerciţiul unei puteri asupra unei Bise​rici a cărei unitate e concepută ca aceea a unei mase, nu ca o unitate a persoanelor ce se întâlnesc prin rugăciune, stă în legătură cu acest fel de a administra Tainele unor inşi neindicaţi pe nume. Puterea jurisdicţională a papei, nele​gată de o Taină specială în originea şi practicarea ei, chiar când vrea să se considere "primat de slujire", nu e primat de rugăciune, pentru că în acest caz n-ar putea fi primat de jurisdicţie.

Alt fel de primat nu poate exista. Căci episcopii şi preo​ţii care sunt slujitori în rugăciune nu reduc pe cei pentru care se roagă la o unitate de masă. Ba, mai mult, ei înşişi se roagă unii pentru alţii.

Protestanţii neagă preoţia slujitoare specială, pentru că ei nu consideră prezentarea în continuare a Iui Hristos ca jertfă în faţa Tatălui pentru credincioşi şi trebuinţa acesto​ra ca ei să aducă jertfa lor, pe care Hristos să o primească, unind-o cu jertfa Sa. Ei contestă necesitatea continuării jertfei lui Hristos şi necesitatea jertfei credincioşilor, soco​tind că mântuirea a fost obţinută prin jertfa adusă de Hristos pe Golgota, care e echivalentul substitutiv juridic al păcatelor omenirii odată pentru totdeauna. Pentru ei nu e deci necesară o actualizare a acestei jertfe, pentru ca cei ce vor să se mântuiască, să se unească cu Hristos cel ce continuă să fie în stare de jertfă, nemaitrăindu-şi lui ca om, ci lui Dumnezeu.

TDS 2, pag. 224 – 243

1. Definiţie şi numiri

Sfânta Euharistie este Taina în care, sub chipul pâinii şi al vinului, se împărtăşeşte credincioşilor însuşi Trupul şi Sângele Iui Iisus Hristos, spre iertarea păcatelor şi spre viaţa de veci, înfăţişându-se totodată, real şi nesângeros, jertfa de pe cruce a Mântuitorului. Astfel, Sfânta Euharistie are caracter dublu, şi de Taină şi de Jertfă.

Diferitele numiri care s-au dat acestei Taine exprimă diferite aspecte ale ei şi stau în legătură cu instituirea, fiinţa, însemnătatea, săvârşirea, scopul sau efectele ei, scoţându-i în relief fie caracterul de Taină, fie pe acela de Jertfă. Euharistie (εύχαριστια = mulţumire) se numeşte pentru că la instituire, la Cina cea de Taină, Domnul a mulţumit lui Dumnezeu Tatăl, înainte de a frânge pâinea şi a o da Apostolilor şi pentru că este şi jertfă de mulţumire a Bisericii. Tot aşa, numirea de binecuvântare (tvAoyia) se referă la faptul binecuvântării pâinii şi a vinului de către Domnul, la Cina cea de Taină, înainte de a fi date Apostolilor (Mt 26, 27). Cuminecătură, comuniune, unire (xotvovia, vcoaic) se numeşte pentru că uneşte pe credincioşi cu Iisus Hristos şi între ei. Alte numiri sunt: cina Domnului (1 Co 10,17-21), Cina cea de taină şi dumnezeiască, masa Domnului (I Cor 11, 20), masa lui Hristos, masa sfântă, Taina altarului, pâinea Domnului, pâinea Iui Dumnezeu, pâinea cerească, pâinea spre fiinţă, paharul binecuvântării, paharul vieţii, paharul mântuirii, Trupul lui Hristos, trupul Domnului, Trupul Sfânt, Sângele lui Hristos, sânge preţios, Sfintele şi dumnezeieştile şi înfricoşatele Taine, Jertfă sfântă, tainică, înţelegătoare etc.

2. Însemnătatea Sf. Euharistii

Sfânta şi dumnezeiasca Euharistie este cea mai însemnată dintre Taine. Prin trei însuşiri covârşeşte ea pe toate celelalte Taine:

Cu mult mai mult decât celelalte Taine, Sf. Euharistie depăşeşte puterea de înţelegere naturală. Nici în celelalte Taine nu se poate pricepe cum elementul spiritual se uneşte cu cel material şi cum lucrează prin acesta, dar totuşi nu se petrece nici o schimbare a elementului material în sine; dar în Sf. Euharistie, deşi simţurile nu observă nici o schimbare, pâinea şi vinul se prefac în Trupul şi Sângele Domnului. In privinţa adâncimii misterului, Sf. Euharistie stă alături de Sfânta Treime şi de întruparea Cuvântului. Acestea sunt cele mai mari şi mai nepătrunse taine ale credinţei creştine, taine strâns legate între ele. Căci Sf. Treime se face deplin cunoscută lumii prin întruparea Cuvântului lui Dumnezeu, iar Sfânta Euharistie actualizează până la sfârşitul veacurilor jertfa mântuitoare, unind pe oameni de Dumnezeu întrupat şi îndumnezeindu-i. în aceste trei mistere se rezumă şi se concentrează tot creştinismul.

Prin celelalte Taine se împărtăşeşte harul divin, dar prin Sfânta Euharistie se dă nu numai harul, ci însuşi izvorul harului, Iisus Hristos, cu care credinciosul se uneşte în chip mistic.

Sfânta Euharistie nu este numai o Taină, ci şi Jertfa nesângeroasă, adusă lui Dumnezeu, Jertfa trupului şi sângelui lui Iisus Hristos.

3.Fiinţa ei: A. instituirea, B. partea văzută, C. partea nevăzută, D. prezenţa reală, E. fiinţa Sfintei Euharistii.

A) Instituirea dumnezeiască

Pentru primirea marii Taine a Euharistiei Mântuitorul i-a pregătit din vreme pe oameni şi apoi a aşezat-o, la Cina cea de Taină, cu o zi înainte de Pastile iudaice şi la începutul patimilor Sale. Promisiunea instituirii Tainei e relatată de Evanghelistul Ioan. Mântuitorul, după ce săturase în chip minunat mulţimea şi după ce aceasta, văzând minunea, voia să-L proclame împărat, ţinu o cuvântare despre pâinea cea cerească, arătând cu claritate necesitatea ca oamenii să se împărtăşească cu Trupul şi Sângele Său, ca să poată ajunge în viaţa cea veşnică.

„Eu simt pâinea vieţii; cine vine Ia Mine nu va flămânzi şi cine crede în Mine nu va înseta niciodată... Amin, amin, grăiesc vouă: cel ce crede în Mine are viaţă veşnică. Eu sunt pâinea vieţii. Părinţii voştri au mâncat mană în pustie şi au murit. Pâinea ce se pogoară din cer este aceea, din care, dacă mănâncă cineva, nu mai moare. Eu sunt pâinea cea vie, care s-n pogorât din cer. Cine mănâncă din pâinea aceasta, viu va fi în veci. Iar pâinea pe care Eu voi da-o este Trupul Meu, pe care îl voi da pentru viaţa lumii... Amin, amin, grăiesc vouă, de nu veţi mânca Trupul Fiului Omului şi nu veţi bea Sângele Lui, nu veţi avea viaţă întru voi. Cel ce mănâncă Trupul Meu şi bea Sângele Meu are viaţă veşnică şi Eu îl voi învia în ziua cea de apoi. Căci Trupul Meu este adevărată mâncare şi Sângele Meu adevărată băutură. Cel ce mănîncâ Trupul Meu şi bea Sângele Meu rămâne întru Mine şi Eu întru El" (In 6, 34,47-51, 53-56).

Instituirea Sfintei Euharistii la Cina cea de taină este istorisită de Evangheliştii sinoptici astfel: „Iar pe când mâncau ucenicii, Iisus luând pâine, a binecuvântat, a frânt şi dând ucenicilor, a zis: luaţi, mâncaţi, acesta este Trupul Meu. Şi luând şi paharul şi mulţumind, le-a dat, zicând: beţi dintru acesta toţi; acesta este Sângele Meu, ai Legii celei noi, carele pentru mulţi se varsă, spre iertarea păcatelor" (Mt 26, 26-28; Mc 14, 22-24; Lc 22,17-20). Despre instituirea Sfintei Euharistii, Sf. Apostol Pavel spune Corintenilor: „De la Domnul am primit ceea ce am dat vouă: cum că Domnul Iisus, în noaptea în care a fost prins, a luat pâine şi după ce a mulţumit, afrânt-o şi a zis: acesta este Trupul Meu, care st frânge pentru voi. Aceasta s-o faceţi pentru pomenirea Mea. Asemenea şi paharul pentru cină, zicând, acest pahar este Legea cea nouă întru sângele Meu. Aceasta s-o faceţi ori de câte ori veţi bea spn pomenirea Mea. Pentru că, de câte ori mâncaţi această pâine şi beţi acest pahar, moartea Domnului vestiţi, până la venirea Lui" (1 Co 11, 23-26). Sfânta Euharistie a fost aşadar instituită pentru totdeauna, săvârşindu-se întru pomenirea Domnului şi pentru iertarea păcatelor, până la a doua venire a Lui (Lc 22,19; i Co 11, 24-26).

Instituirea dumnezeiască a Sfintei Euharistii este atât de precisă şi necontestabilă, încât şi protestanţii s-au văzut siliţi să recunoască Sfânta Euharistie ca Taină aşezată de însuşi Iisus Hristos.

B. Partea văzută a Sf. Euharistii. 

După învăţătura Bisericii noastre, la săvârşirea Sfinte Euharistii se întrebuinţează pâine şi vin, care se sfinţesc la Sf. Liturghie, prin invocare; Duhului Sfânt. Pâinea trebuie să fie de grâu curat şi dospită, iar vinul din struguri, curat ş amestecat cu puţină apă (Mărt. Ort. 1,107).

După Sf. Scriptură şi Sf. Tradiţie, întrebuinţarea pâinii dospite este singura practic; îndreptăţită şi adevărată. Căci instituirea Sfintei Euharistii s-a făcut cu pâine dospită şi a acest fel de pâine s-a săvârşit această Taină în toată Biserica, în primele veacuri, aşa cum s< practică şi astăzi în Biserica Ortodoxă.

Practica romano-catolicilor de a întrebuinţa azimă în loc de pâine dospită, este o inovaţii fără temei, nici scripturistic, nici tradiţional. Ea s-a introdus târziu, în veacul al VH-lea, îi Spania, în al VUI-lea în Anglia, în al IX-lea în Germania, generalizându-se în Apus abia îi veacul al Xl-lea. 

Temeiul dogmatic al practicii ecumenice ortodoxe, cu pâine dospită, îl constituie modul serbării Paştilor de către Mântuitorul, când a instituit Taina Sfintei Euharistii. La Cina cea de taină, Mântuitorul n-a serbat Paştele iudaic, căci încă nu era vreme acestuia, ci un Paşte deosebit, deci pâinea euharistică a fost pâine dospită, nu azimă. Romano catolicii susţin că Mântuitorul a serbat Pastele iudaic, în perioada în care nu se mânca decâ azimă, aşa că pâinea euharistică a fost azimă.

Interpretarea şi practica romano-catolică se sprijină îndeosebi pe evangheliile sinoptice, după care s-ar părea că Mântuitorul a serbat, la Cina cea de taină, Pastele iudaic. Dar Evanghelistul Ioan spune precis că Iisus Hristos a fost judecat şi răstignit înainte de Paşti. Contrazicerea dintre sinoptici şi Ioan este numai aparentă şi ea dispare printr-o mai atentă examinare.

Dacă Iisus ar fi serbat la Cina cea de taină Pastele iudaic, masa aceea ar fi trebuit să fie numită Paşti (πασχα) dar ea e numită cină (δείπνον), iar pâinea de la ea este pâine dospită (άρτος), nu azimă (άζυμον).

Practica Bisericii primare a fost cu pâine dospită. Faptele Apostolilor (2,42-46; 20, 7) şi Sf. Apostol Pavel (1 Co 10, 16; 11, 21), vorbind despre Cuminecătură, numesc pâinea euharistică άρτος = pâine dospită, nu άζυμον = azimă. De altfel, în Biserica primară mai ales, ca şi mai târziu, pâinea pentru săvârşirea Sf. Euharistii se lua din aceea adusă ca prinos de creştini la biserică, iar ea era pâinea obişnuită în casele lor, adică pâine de grâu dospită.

Sf. Justin Martirul numeşte al doilea element euharistic amestecare, băutură amestecată (χράμα), fiind vin amestecat cu apă. După Sf. Ciprian, amestecarea vinului cu apă înseamnă unirea poporului cu Hristos. 

Sfinţirea elementelor euharistice sau prefacerea pâinii şi a vinului în Trupul şi Sângele Domnului se realizează prin Duhul Sfânt, la rugăciunea de invocare rostită de săvârşitor: „încă aducem Ţie această slujbă cuvântătoare şi fără de sânge şi cerem şi ne rugăm şi cu umilinţă la Tine cădem: Trimite Duhul Tău cel Sfânt peste noi şi peste aceste daruri ce sunt puse înainte şi fă, adică, pâinea aceasta cinstit Trupul Hristosului Tău, iar ce este în potirul acesta cinstit Sângele Hristosului Tău, prefăcându-le cu Duhul Tău cel Sfânt". în timpul acestei rugăciuni, împreunată cu binecuvântarea darurilor în formă de cruce, pâinea se preface în Trupul Domnului şi vinul în Sângele Lui, rămânând vederii omeneşti numai formele sau chipurile pâinii şi vinului (Mărt. Ort. 1,107).

Romano-catolicii susţin că sfinţirea pâinii şi a vinului nu se face prin rugăciunea de invocare, ci prin cuvintele: „Luaţi, mâncaţi, acesta este Trupul Meu... Beţi dintru acesta toţi, acesta este Sângele Meu..." pe care le-a rostit Mântuitorul la Cina cea de taină, când a împărţit Apostolilor pâinea şi vinul, prefăcute în Trupul şi Sângele Său. Cuvintele acestea constituie, după romano-catolici, formula sau forma sacramentală a Tainei Euharistiei. Teza romano-catolică este însă greşită şi aceasta se vede cu toată claritatea din Sf. Scriptură şi Sf. Tradiţie.

Romano-catolicii confundă temeiul Tainei, sau cuvintele prin care Mântuitorul a instituit Taina Sfintei Euharistii, cu forma Tainei, sau cu cuvintele de consacrare a elementelor euharistice. Mântuitorul n-a rostit cuvintele: „Luaţi, mâncaţi... Beţi dintru acesta toţi...", ca rugăciune şi nu prin ele a prefăcut pâinea şi vinul, ci prin aceste cuvinte cheamă pe Apostoli la împărtăşire şi le atrage luarea aminte la ceea ce vor mânca şi vor bea nu este pâine şi vin, ,ci Trupul şi Sângele Său, în care pâinea şi vinul se prefăcuseră mai înainte, prin binecuvântarea Sa.

C. partea nevăzută a Sf. Euharistii: prezenţa reală. 

În Sf. Euharistie este prezent real însuşi Iisus Hristos, Dumnezeu întrupat, ipostatic şi substanţial, sub chipul pâinii şi al vinului. Prezenţa reală a Domnului în Sf. Euharistie este un adevăr fundamental al credinţei creştine şi mărturisit totdeauna de Biserică.

Adevărul prezenţei reale a lui Iisus Hristos în Sf. Euharistie se confirmă de Sf. Scriptură, de Sf. Tradiţie şi de practica Bisericii. Mântuitorul însuşi promiţând oamenilor împărtăşirea cu Trupul Său, zice: „Eu sunt pâinea cea vie, care s-a pogorât din cer De va mânca cineva din pâinea aceasta viu va fi în veci. Iar pâinea pe care Eu o voi da-o este Trupul Meu, pe care Eu îl voi da pentru viaţa lumii" (In 6, 51). 

La Cina cea de Taină, instituind Sf. împărtăşanie, Mântuitorul lămureşte din nou şi deplin prezenţa reală a Sa în Sf. Euharistie. Cuvintele: „acesta este Trupul Meu" şi „acesta este Sângele Meu al Legii celei noi" înseamnă că pâinea pe care o ţinea Mântuitorul în mână şi o oferea Apostolilor era în realitate Trupul Lui, iar ceea ce se găsea în pahar era în realitate Sângele Lui, prin care se stabileşte legătura cea nouă între Dumnezeu şi oameni. 

Împrejurările în care Mântuitorul instituie Taina Euharistiei arată de asemenea că în ea nu avem un simbol, ci o realitate. Cuvintele de instituire au fost rostite cu câteva ceasuri înainte de patimi şi puţin înainte de moarte, într-un timp când nu mai vorbea în parabole (In 12, 29). 

Cuvântul transsubstantio apare, pentru a indica prefacerea euharistică, mai întâi la Hildebert de Tour, pe la 1134, apoi la sinodul al IV-lea din Lateran (1225) şi oficial în sinodul tridentin, devenind curent în teologia catolică. Transsubstanţiaţia implică premiza filozofică aristotelică, după care fiinţa unui lucru se împarte în substanţă şi accidenţi, astfel ca, în prefacerea euharistică, substanţa pâinii şi a vinului se preface în Trupul şi Sângele Domnului, iar accidenţii rămân neschimbaţi. Se încearcă astfel să se explice raţional modul prefacerii pâinii şi vinului în Trupul şi Sângele lui Iisus Hristos, cum adică în Sf. Euharistie avem prezenţa reală a Domnului şi totuşi vedem numai pâine şi vin.

Despărţirea aceasta, în lucruri, între substanţă, invizibilă şi transendentă accidenţilor, purtând fiinţa şi fără aceştia, şi accidenţi purtaţi de substanţă şi accesibil simţurilor, ca văz, gust, miros, nu este filozofic întemeiată şi nici n-are înţeles decât din punct de vedere aristotelic. Ea mai lasă a se înţelege şi că, în Sf. Euharistie, nu întreagă pâinea şi nu întreg vinul se prefac, ci numai substanţa lor, ca şi cum Mântuitorul n-ar fi spus despre toată pâinea ce-o avea în mână şi despre tot vinul din potir: „acesta este Trupul Meu" şi „acesta este Sângele Meu", ci numai despre o parte a lor. După sensul aristotelic al transsubstanţiaţie!, cuvintele Mântuitorului: „acesta este Trupul Meu" ar avea însemnarea de: „în aceasta este Trupul Meu". Astfel, teoria romano-catolică, raţionalizantă, a transsubstanţiaţiei prepară teoria luterană raţionalistă a impanaţiei.

Teologia ortodoxă, urmând sfaturile Sfinţilor Părinţi evită împărţirile, distincţiile şi raţionalizările din teologia romano-catolică şi afirmă, cu întreagă Sf. Tradiţie, că pâinea şi vinul euharistie deşi rămân şi după binecuvântare, pentru simţuri, pâine şi vin, nu sunt pâine şi vin, ci Trupul şi Sângele Domnului, cel care se împărtăşeşte cu ele împărtăşindu-se cu Trupul şi Sângele lui Iisus Hristos. Modul prefacerii rămâne însă un mister de nepătruns (Mărturisirea lui Dositei, decr. 17). 

Deosebit de ortodocşi şi romano-catolici învaţă protestanţii, la care nu există o doctrină unitară, ci felurită, după reformatori.

După Luther, în Sf. Euharistie, Iisus Hristos este prezent cu adevărat, însă nu prin prefacere, ci prin impanaţie (per impanationem) sau prin consubstantiaţie. Pâinea şi vinul rămân în Euharistie ceea ce sunt, pâine şi vin, dar în, cu şi sub pâine (in pane, cum pane şi sub pane), sunt prezente real însă invizibil Trupul şi Sângele lui Hristos. 

Pentru Zwingli, care reprezintă poziţia protestantă cea mai extremistă şi ale cărui idei sunt foarte puţin creştine, Sf. Euharistie nu este decât comemorarea Cinei celei de taină. Adevăratul Trup al lui Hristos este Biserica. Deci, nu poate fi vorba despre o prezenţă reală sau despre o mâncare a Lui, nici chiar spirituală. Mâncarea Trupului lui Hristos ar însemna canibalism.

După Calvin, care în genere ţine calea de mijloc între Luther şi Zwingli, în Euharistie nu avem numai un simbol sau o icoană, ca la Zwingli, nici o prezenţă reală prin coexistenţă, ca la Luther, ci o prezenţă virtuală, adică prezenţă prin putere sau dinamică a Mântuitorului. La împărtăşire, Iisus Hristos se coboară din cer în Euharistie şi, prin Duhul Sfânt comunică, dar numai celor aleşi, puterea făcătoare de viaţă a Trupului Său preamărit. Cei reprobaţi, neavând credinţă, nu primesc decât simplă pâine şi vin.

D. Prezenţa reală

Urmările prezenţei reale. Consecinţele dogmatice ale prezenţei reale a lui Iisus Hristos în Sf. Euharistie sunt următoarele:

a) Domnul este prezent real în Sf. Euharistie nu numai cu Trupul şi Sângele, ci cu sufletul şi cu dumnezeirea Sa, adică cu întreagă fiinţa Sa. Prezenţa reală implică deplinătatea fiinţei, adică a naturii dumnezeieşti şi a celei omeneşti unite nedespărţit în persoana Cuvântului întrupat.

b) Domnul este prezent în Sf. Euharistie nu numai în momentul prefacerii, ci şi după aceea, permanent, cât timp elementele euharistice există. Celelalte Taine există numai în momentul săvârşirii lor, rămânând apoi numai efectele lor. Sf. Euharistie durează, adică Domnul este real de faţă cât durează pâinea şi vinul nealterate.

c) Domnul este prezent întreg în fiece părticică a pâinii şi a vinului, căci Hristos este unul şi fiinţa Lui nu poate fi împărţită. Prin împărţirea de la împărtăşire nu se împarte fiinţa Domnului, ci numai înfăţişarea externă a elementelor euharistice.

d) Acelaşi Trup şi Sânge al Domnului, unul, întreg şi nedespărţit, există pretutindeni în Biserică, în pâine şi în vin, oricâte liturghii s-ar săvâirşi şi în oricâte locuri (Mt 2. Dositei, Decr. 17).

e) Mântuitorul fiind, prin prefacere, real prezent în pâinea şi vinul euharistie, în
deplinătatea fiinţei Sale, Sfintei Euharistii se cuvine aceeaşi închinare ca şi persoanei Sale
(Mărt. Ort. I, 56).

Efectele Sfintei Euharistii. 

a) Curăţă de păcate şi pregăteşte spre viaţa de veci. Credinciosul se împărtăşeşte „spre iertarea păcatelor şi spre viaţa de veci", după cuvintele Mântuitorului: „Cel ce mănâncă Trupul Meu şi bea Sângele Meu are viaţă veşnică". 

b) Dă nădejde în nemurire şi încredinţează despre învierea trupurilor spre viaţă veşnică. „Cine mănâncă din pâinea aceasta, viu va fi în veci" (In 6,50-51,54). 

c) întăreşte sufletul în ispite şi fereşte de păcate. „Vrăjmaşul sufletelor nu îndrăzneşte să facă vreun rău aceluia în care vede că petrece Hristos" (Mărt. Ort. 1,107).

Se înţelege că aceste efecte ale Sf. Euharistii apar numai în sufletele celor ce o primesc cu vrednicie, adică ale celor ce s-au pregătit după cuviinţă pentru primirea ei. Celor nepregătiţi, deci nevrednici, dimpotrivă, le aduce osândă de la Dumnezeu (1 Co 11, 27-29).

6. Săvârşitorul şi împărtăşirea cu Sf. Euharistie. 

Slujitorul Tainei Sf. Euharistii este episcopul şi preotul, în virtutea puterii date lor de Mântuitorul, prin Apostoli (Lc 22,19). Acest adevăr se confirmă de Sf. Părinţi şi de practica şi canoanele bisericeşti. Diaconii nu pot săvârşi Sf. Euharistie, iar laicii nu pot ajuta la slujirea propriu zisă a preoţilor, nici nu se pot împărtăşi singuri. Diaconilor li se permite numai să împărtăşească pe laici în caz de nevoie şi aceasta numai cu învoirea episcopului şi a preotului. Iar obiceiul din primele veacuri de a păstra creştinii Sf. Euharistie, ca să se poată împărtăşi singuri, în cazul ameninţării cu moartea de către persecutori, a încetat odată cu persecuţiile.

Primitorii Sfintei Euharistii sunt toţi creştinii, inclusiv copiii, sub ambele forme. Sunt excluşi de la împărtăşire toţi aceia scoşi din sânul Bisericii, cei opriţi de la primirea Tainei de către duhovnic, ereticii, schismaticii şi apostaţii.

Practica împărtăşirii copiilor a fost generală până în veacul al Xll-lea, când romano-catolicii s-au abătut de la ea şi, după ei, şi protestanţii. Drept justificare a abaterii, teologia romano-catolică susţine că împărtăşirea cu Sf. Euharistie nu este indispensabilă pentru mântuire şi că primitorul trebuie să-şi dea seama de însemnătatea Tainei. Amândouă motivele sunt însă neîntemeiate. Căci dacă Sf. Euharistie nu-i necesară pentru mântuire, ea nu este necesară nici pentru vârstnici; iar dacă e necesară conştiinţa însemnătăţii Tainei, copiii n-ar trebui să fie nici botezaţi.

Tot aşa, împărtăşirea tuturor creştinilor sub ambele forme, şi cu Trupul şi cu Sângele Domnului, este o practică de origine apostolică, poruncită de Mântuitorul, generală până la abaterea de la ea a romano-catolicilor, de prin veacul al XlII-lea. De atunci, la romano-catolici, numai preoţii liturghisitori se împărtăşesc cu Trupul şi Sângele, iar laicii sunt împărtăşiţi numai cu Trupul. Motivele invocate, atât cele practice cât şi cele doctrinare, sunt neîntemeiate. Ele sunt contrare poruncii Mântuitorului şi practicii apostolilor şi Bisericii, ceea ce a făcut pe papii Leon şi Gelasie I să declare sacrilegiu practica maniheilor de a respinge pe laici de la potir.

Protestanţii s-au întors la practica Bisericii vechi, împărtăşind pe toţi sub ambele forme.

Motivele teoretice invocate de romano-catolici sunt:

Cuvintele Domnului: „Beţi dintru acesta toţi..." ar privi numai pe Apostoli şi pe urmaşii lor, episcopii şi preoţii, nu şi pe mireni. După această socotinţă ar rezulta că Sf. Euharistie a fost instituită numai pentru clerici, întrucât la Cina cea de Taină numai Apostolii au fost împreună cu Mântuitorul. Ar mai însemna ca şi alte porunci date de Mântuitorul Apostolilor să se refere numai la clerici, ca de pildă: „Poruncă vă dau vouă ca să vă iubiţi unii pe alţii. După cum Eu v-am iubit pe voi, aşa şi voi să vă iubiţi unul pe altul" (In 13,34). în sfârşit, ar rezulta că Apostolii şi Biserica n-au înţeles pe Mântuitorul, trebuind să treacă 11 veacuri, ca să vină teologii romano-catolici să corecteze pe Apostoli şi să arate ei adevăratul sens al cuvintelor Mântuitorului.

Cea mai însemnată dintre justificările teoretice este teoria concomitentei, formulată de Toma de Aquino, după care unde este Trupul Domnului, acolo este şi Sângele Lui, prezenţa Trupului viu - cum este al Domnului în Sf. Euharistie - neputându-se cugeta fără aceea a Sângelui. Astfel, laicii, primind pâinea euharistică, primesc deodată cu ea şi Sângele Domnului.

Prin această teorie se recunoaşte indirect, poate fără voie, necesitatea împărtăşirii tuturor şi cu Sângele Domnului, cu care se susţine că se şi împărtăşesc de fapt toţi, primind Trupul Domnului. 

c) împărtăşirea sub o singură formă ar exista şi în Biserica Ortodoxă, la Liturghia
Darurilor celor mai înainte sfinţite şi în cuminecarea bolnavilor şi ar fi existat şi în Biserica
veche, la eremiţi în pustie şi la creştinii care păstrau în casele lor Sfintele Taine sau le purtau
cu ei, împărtăşindu-se numai cu Sfântul Trup. De asemenea, copiii s-ar împărtăşi la ortodocşi
numai cu Sângele Domnului.

E. Fiinţa Sfintei Euharistii

Sfânta Euharistie ca jertfă. Biserica noastră învaţă, ca şi romano-catolicii şi diferit de protestanţi, că Sf. Euharistie nu este numai Taină, ci şi Jertfă adevărată, Jertfa Sângelui lui Iisus Hristos, sub forma pâinii şi a vinului (Mărt. Ort. I, 107). Jertfa euharistică este Jertfa de pe Golgota actualizată pe altare, având toate elementele constitutive ale jertfei, al cărei act constă din nimicirea ofrandei, prin ucidere ori ardere sau prin prefacere: victima, care este Hristos, sub forma pâinii şi a vinului, jertfitorul, care este tot Hristos, prin preotul slujitor şi Dumnezeu, căruia se aduce jertfă, pentru păcatele oamenilor.

Caracterul de jertfă al Sfintei Euharistii îl dovedesc mai întâi modul şi cuvintele instituirii. Mântuitorul instituie Euharistia sub două forme, a pâinii şi a vinului, despărţite, indicând prin despărţirea lor despărţirea mistică a trupului de sânge, deci arătând caracterul de jertfă al Euharistiei. Expresiile „se frânge", „se dă" şi „se varsă spre iertarea păcatelor" din cuvintele de instituire arată, de asemenea, caracterul de jertfă, căci frângerea trupului şi vărsarea sângelui pentru alţii, spre iertarea păcatelor, este jertfă adevărată de ispăşire, vărsarea sângelui constituind fiinţa unei jertfe adevărate.

Caracterul de jertfă al Sfintei Euharistii rezultă din demnitatea arhierească a lui Iisus Hristos. Mântuitorul, arhiereu veşnic după rânduiala lui Melchisedec (Evr 7, 17, 21, 24, 25), înlocuieşte preoţia provizorie a Vechiului Testament prin preoţia Sa definitivă. Răscumparând pe oameni şi împăcându-i cu Dumnezeu prin Jertfa de pe cruce, dar suindu-Se la cer, Hristos trebuia să aşeze o nouă jertfă văzută şi o preoţie corespunzătoare, ceea ce şi face la Cina cea de Taină, instituind Sf. Euharistie prin cuvintele: „Luaţi, mâncaţi, acesta este Trupul Meu, care se frânge pentru voi, spre iertarea păcatelor... Beţi dintru acesta toţi, acesta este Sângele Meu, al Legii celei noi, care pentru voi şi pentru mulţi se varsă, spre iertarea păcatelor"; iar preoţia prin cuvintele: „Aceasta să o faceţi întru pomenirea Mea".

Raportul dintre Jertfa euharistică şi Jertfa de pe cruce. 

Deosebirea dintre Jertfa euharistică şi cea de pe cruce constă numai în forma şi scopul jertfei. Pe cruce, Mântuitorul S-a adus pe Sine jertfă în chip sângeros şi murind; în Sf. Euharistie se jertfeşte El, prin preot, în chip nesângeros, în forma pâinii şi a vinului şi misterios, fără să moară. Prin jertfa de pe cruce Hristos a adus lumii mântuirea obiectivă, împăcând-o cu Dumnezeu; iar Jertfa euharistică se aduce cu scopul însuşirii personale a bucuriilor crucii, adică pentru mântuirea subiectivă. De aceea, Jertfa de pe cruce s-a adus o singură dată, iar cea euharistică, fără să fie altă jertfă, se aduce mereu până la sfârşitul timpului. Şi tot de aceea, Jertfa de pe cruce a adus-o singur Mântuitorul. Iar la cea euharistică participă şi Biserica. În fiinţa ei, Jertfa euharistică este identică şi cu Jertfa de la Cina cea de taină.

Actul prin care se săvârşeşte Taina euharistică este sfinţirea sau consacrarea darurilor euharistice, pâinea şi vinul, în timpul epiclezei, coincizând cu prefacerea. Sf. Euharistie este jertfă reală de împăcare, jertfă răscumpărătoare sau mântuitoare, adusă pentru toţi creştinii, vii sau morţi. Dar ea mai este şi jertfă de laudă, de mulţumire şi de cerere, atât pentru vii cât şi pentru morţi.
TTDE, pag. 186 - 187

 Taina Euharistiei (instituire: Lc. 22, 19-22; I Cor. 11, 23-27) ocupă un loc central în viaţa Bisericii şi se deosebeşte de celelalte Taine, ierurgii şi slujbe cultice, prin aceea că aici nu este vorba de împărtăşirea tainică a harului, ci de cuminecarea cu Trupul şi Sângele Mântuitorului, „cărbunele aprins" care arde păcatele, pâinea cerească ce se dă spre iertarea păcatelor, spre comuniunea cu Duhul Sfânt, spre viaţa de veci: „Mâncare şi băutură ai dat oamenilor spre desfătare..., iar nouă ne-ai dă​ruit, prin Fiul Tău, mâncare şi băutură duhovnicească şi viaţă veşnică" (Didahia, X, 2). Nicolae Cabasila descrie caracterul unic al împărtăşaniei, astfel: „Fără îndoială că Hristos Se află în toate Tainele, El Care este şi Ungerea şi Botezul şi hrana noastră, ba este de faţă şi în cei care iau parte la săvârşirea Sfintelor Taine, împărtăşindu-le din darurile Sale, dar, în fiecare din Taine, El este de faţă în alt chip. Pe cei botezaţi îi curăţeşte de întinăciunea păcatului şi întipăreşte în ei din nou chipul Său. In cei miruiţi face mai lu​crătoare puterile Duhului, a căror comoară s-a făcut Trupul Său prin ungere. Când îl duce însă pe credincios la Sfânta Masă şi-i dă să mănânce din însuşi Trupul Lui, Mântuitorul schimbă întru totul lăuntrul primitorului, împrumutăndu-i însăşi perso​nalitatea Sa, iar noroiul care primeşte vrednicie de împărat nu mai este noroi, ci se preface în însuşi Trupul împăratului: ceva mai fericit decât această soartă nici nu s-ar putea închipui. De aceea, Sfânta împărtăşanie este Taina cea mai mare, pentru că mai încolo de ea nu se mai poate merge, nici nu se mai poate adăuga ceva. Căci, de regulă, după o treaptă vine a doua, după aceasta a treia şi apoi tot aşa până la cea din urmă. După Sfân​ta împărtăşanie însă nu mai este loc unde să păşeşti, de aceea trebuie să te opreşti aici şi să te gândeşti cum să faci, ca să poţi păstra până la sfârşit comoara pe care ai dobândit-o " (Viaţa în Hristos, IV).

 Aducerea şi sfinţirea darurilor euharistice au un caracter de jertfă, fără ca Liturghia euharistică să fie o repetare a Jertfei unice de pe Cruce a lui Iisus Hristos. El este „jertfa cea vie şi nejertfită ", Care „ o dată pe Sine ca jertfă Părintelui Său adu-cându-Se, pururea Se junghie". între cele două veniri ale lui Hristos-Domnul, comunitatea locală aduce, prin episcopul sau prin preotul ei, această „jertfă duhovnicească şi fară de sânge spre pomenirea Pastelul, a morţii şi a învierii lui Hristos " (Lc. 22, 19) şi spre vestirea împărăţiei lui Dumnezeu: „Ori de câte ori mâncaţi din pâinea aceasta şi beţi din potirul acesta, vestiţi moartea Domnului până va veni El" (I Cor. 11, 25).

În legătură cu caracterul de jertfa al Liturghiei euharistice, se mai pot adăuga următoarele: pâinea care se frânge pe disc arată Trupul lui Hristos Care Se frânge pe Cruce, iar vinul care se varsă în potir arată Sângele Lui Care Se varsă spre iertarea păca​telor (cf. Mt. 26, 26-28). „Nu se jertfeşte Trupul cel înălţat al lui Dumnezeu-Cuvăntul, coborându-Se din cer, ci cum a zis oare​care dintre Sfinţi, însăşi pâinea şi vinul se prefac în Trupul şi Sângele lui Hristos, prin slujirea tainică cu credinţă, cu frică, cu dor şi cu evlavie, a celor care s-au învrednicit de dumneze​iasca preoţie, primind schimbarea din acelea în acestea, prin lucrarea şi venirea Prea Sfântului Duh; nu facăndu-se alt trup decât acela al Domnului; ci, prefăcându-se în acela, nestricăci-os şi nu stricăcios aflăndu-se. " (Teognost, „Despre preoţie", 73, Filocalia IV, p. 274). Euharistia este astfel singura Taină în care darurile oferite se prefac în mod real în ceea ce ele semnifică. La botez , apa nu devine Duh Sfânt, deşi este purtătoare de puterea sfînţitoare a harului. „Euharistia, zice sfântul Ignatie, este Tru​pul Mântuitorului nostru Iisus Hristos, Trupul care a suferit pentru păcatele noastre şi pe Care Tatăl, în bunătatea Sa, L-a înviat" (Către Smirneni, VII, 1). Pentru a exprima caracterul unic al Jertfei lui Hristos, numai o singură Liturghie se celebrea​ză într-o zi liturgică, la acelaşi altar, de către aceeaşi parohie, într-un anumit loc.

Cuminecarea sau mâncarea Trupului euharistie nu în​seamnă consumarea fizică a Trupului lui Iisus. Trupul Se gustă în mod real sub forma pâinii şi a vinului. Apoi, Trupul şi Sânge​le aparţin Fiului întrupat, răstignit, înviat, înălţat şi încoronat ca Domn şi nu Tatălui sau Duhului Sfânt. Desigur, darurile devin „ euharistie " (mulţumire) prin lucrarea comună a Sfintei Treimi. Şi, deoarece Fiul este unit cu Tatăl şi cu Duhul Sfânt, credincio​şii pot spune după împărtăşire: „Am primit Duhul cel ceresc". în Taina Cuminecăturii, Hristos Se dă întreg fiecăruia, neîm-părţindu-Se şi nemicşorându-Se în cei care se fac părtaşi de El.

Instituită de însuşi Iisus în Joia Patimilor Sale, în timpul ultimei Cine cu Apostolii, Euharistia este săvârşită acum Du​minica. „Zi în care Dumnezeu, schimbând întunericul şi mate​ria, a creat lumea, iar Iisus Hristos, Mântuitorul nostru în ace​eaşi zi a înviat din morţi" (Iustin, Apologia I, cap. LXVII). încă de la începutul Bisericii în Ierusalim, creştinii, părăsind calenda​rul cultic urmat de Sinagogă şi de Templu, n-au mai ţinut zi de odihnă şi jertfa sâmbăta, ci s-au adunat pentru a celebra „Mul​ţumirea " (Euharistia) în prima zi a săptămânii, Duminica, pen​tru o retrăire săptămânală a Paştelui.

Potrivit regulii apostolice transmise de Iustin Martirul, nu poate participa la Euharistie decât numai „ cel care crede că cele propovăduite de noi sunt adevărate şi care a trecut prin baia iertării păcatelor şi a renaşterii, trăind mai departe aşa cum ne-a transmis Hristos" (Apologia, LXVI). Biserica Ortodoxă nu acceptă la Cuminecătură creştini care aparţin unei Biserici ce nu mărturiseşte aceeaşi învăţătură de credinţă, mai ales în privinţa Euharistiei şi Preoţiei.

Subiectul 4: Taina Mărturisirii, al doilea Botez

TDO 3, pag. 126 – 149

Taina Euharistiei urmeazã, la începutul vieţii în Hristos, dupã Taina Botezului şi cea a Mirungerii, desãvârşind unirea celor intraţi în Bisericã, cu Hristos. În cursul vieţii creştine ulterioare, ea urmeazã însã de obicei dupã Taina Mãrturisirii, întrucât întãreşte din nou unirea cu Hristos a celui ce prin pãcate a pus o distanţã sau o contradicţie între sine şi Hristos. Prin mãrturisire iese din aceastã despãrţire. Pentru cei ce n-ar sãvârşi nici un pãcat dupã Botez, sau ar dezvolta atât cât se poate puterile date lor la Botez, Euharistia ar putea fi împãrtãşitã fãrã Taina Mãrturisirii, cu scopul unic de a uni pe aceia tot mai mult cu Hristos, sau de a alimenta continuu viaţa lor din Hristos. Dar întrucât nu

existã om care sã nu greşeascã, sau sã dezvolte deplin puterile ce i s-au dat prin Botez, prin cea a Mirungerii şi prin Euharistie la început, Euharistia se împãrtãşeşte dupã mãrturisirea greşelilor sau datoriilor neîmplinite şi dupã iertarea lor în Taina Pocãinţei. Taina Mãrturisirii, sau a Pocãinţei, constã în iertarea pãcatelor, celor ce le mãrturisesc şi se cãiesc pentru ele, de cãtre episcop sau preot - în mod vãzut, şi de cãtre Hristos - în mod nevãzut.

1. Instituirea Tainei şi practicarea ei de la începutul Bisericii: Taina aceasta a fost instituitã de Hristos prin faptul cã El însuşi a sãvârşit-o, acordând cel dintâi iertarea pãcatelor unor persoane şi prin faptul cã a dat puterea iertãrii pãcatelor şi ucenicilor Sãi şi urmaşilor acestora. De fapt cel dintâi care a sãvârşit aceastã Tainã este Hristos, prin iertarea pãcatelor acordatã numeroaselor persoane care mãrturiseau credinţa în El, cerând ajutorul Lui şi prin aceasta mãrturisind implicit pãcatele lor şi acceptând îndemnul Lui de a nu mai pãcãtui. În cele mai multe cazuri Hristos a împãrtãşit harul vindecãrii şi implicit al curãţirii de pãcate prin mâna Sa, sau printr-o materie atinsã de mâna Sa şi pusã în contact cu cel bolnav, sau printr-o putere ce iradia din trupul Sãu, sau pur şi simplu prin apropierea celui bolnav de El şi prin cuvântul Lui plin de puterea Lui dumnezeiascã, deci printr-o relaţie personalã directã cu cel bolnav (Mt. 9, 28-29; 9, 22; 9, 25; 8, 31 etc.).
În preajma înãlţãrii la cer, dat fiind cã nu va mai putea acorda iertarea pãcatelor în mod vizibil, dã putere ucenicilor Sãi ca sã acorde aceastã iertare. Aceastã putere le-o dã, comunicându-le Duhul Sãu cel Sfânt. Puterea aceasta este propriu-zis puterea Lui însuşi, lucrând în ei. De aceea, iertarea acordatã de ucenicii Lui şi de urmaşii acestora este acordatã de Hristos însuşi, adicã este o iertare acordatã în cer. ªi grãind acestea, a suflat şi le-a zis: “Luaţi Duh Sfânt, cãrora veţi ierta pãcatele, iertate vor fi; şi cãrora le veţi ţine, ţinute vor fi” (In. 20, 22-23). E o putere pe care le-a fãgãduit-o Iisus ucenicilor de mai înainte, pregãtindu-i pentru acest dar: “Adevãr grãiesc vouã: oricâte veţi lega pe pãmânt, vor fi legate şi în cer şi oricâte veţi dezlega pe pãmânt, vor fi dezlegate şi în cer” (Mt. 18, 18). În sensul cã Cel ce iartã prin preoţi este Hristos însuşi, trebuie sã înţelegem cuvintele Sfântului Ioan Gurã de Aur: “Câte le fac preoţii jos le întãreşte Hristos Sus, şi judecata robilor o confirmã Stãpânul”. Cãci spune Sfântul Ioan Gurã de Aur: “Ei au fost ridicaţi la aceastã putere, întrucât s-au mutat mai înainte în cer şi au depãşit firea omeneascã şi s-au eliberat de patimile noastre”. Adicã preoţii înşişi s-au mutat la cer, unindu-şi judecata lor cu judecata lui Hristos, într-o totalã libertate de patimi şi de necãutare la faţa omeneascã, sau lãsând judecata lui Hristos sã se exprime prin ei. 

Putinţa manifestãrii puterii Sale prin alte persoane a arãtat-o Iisus cât a fost încã pe pãmânt, vindecând persoane de la distanţã, prin persoane care au stat în relaţie nemijlocitã cu El (Mt. 15, 28). Dar puterea specialã şi permanentã de a ierta pãcatele o dã Hristos ucenicilor Sãi şi urmaşilor lor, nu tuturor celor ce au ajuns în legãturã cu El; şi o dã printr-un act verificabil obiectiv, ca sã se vadã cã nu se fac stãpâni prin voinţa lor pe puterea lui Hristos. Numai persoanele alese de Hristos într-un mod obiectiv verificabil, cum au fost aleşi şi apostolii, pot avea şi pot exercita puterea lui Hristos cu seriozitate şi pot fi luaţi în serios de ceilalţi în exercitarea ei, având atât cei aleşi, cât şi ceilalţi în acest fapt garanţia obiectivã cã ei au fost aleşi de Hristos.
Garanţia aceasta o au în faptul cã cei aleşi au fost arãtaţi ca atare de cãtre Duhul Sfânt printr-un act de consacrare sãvârşit în Bisericã şi garantat de Bisericã, prin invocarea Acestuia de cãtre un episcop ca altã persoanã consacratã în ea, pânã la apostoli. Numai aşa se poate verifica obiectiv cã o persoanã omeneascã nu şi-a luat de la sine puterea lui Hristos de a ierta pãcatele. Numai aşa se pot evita contestãrile unor persoane alese de Hristos, în mod verificabil, de a putea exercita aceastã putere; numai aşa se poate evita pretenţia neverificabilã a unora cã au primit puterea de la Hristos. Cãci altfel ar putea pretinde toţi credincioşii cã sunt investiţi cu puterea iertãrii. Dar în acest caz, iertarea reciprocã ar putea cãdea într-un exerciţiu de complezenţã. Cum s-ar putea trage o frontierã între credincioşii care iau în serios exercitarea acestui act, cu cei ce nu-l iau în serios, sau fac din el un temei de complezenţã sau de resentiment?
În raportul cu Hristos şi cu Biserica, persoanele alese în mod obiectiv pentru exercitarea acestei puteri, pe de o parte, primesc aceastã putere de la Hristos, pe de alta, o primesc printr-un act sãvârşit în Bisericã şi garantat de Bisericã, adicã de cãtre o altã persoanã aleasã printr-un act sãvârşit în Bisericã, printr-o rugãciune şi rânduialã a Bisericii, o persoanã garantatã deci de comunitatea bisericeascã în comuniune cu toate celelalte comunitãţi bisericeşti. Alegerea unei astfel de persoane e deci un act al Duhului Sfânt, dar şi al Bisericii; sau al Duhului Sfânt lucrãtor printr-un act vizibil sãvârşit în Bisericã, sau de Bisericã. Actele sãvârşite de persoana consacratã în modul acesta au calitatea de acte ale lui Hristos, prin faptul cã au girul Bisericii. Biserica în calitate de trup al lui Hristos, plinã de Hristos, e mediul vizibil în care şi prin care Hristos alege unele persoane pe care le investeşte cu puterea Sa, ca sã exercite El însuşi prin ele aceastã putere.
Taina iertãrii pãcatelor de cãtre episcopii şi preoţii Bisericii a fost practicatã de la începutul Bisericii. Cazul lui Anania şi al Safirei dovedeşte, prin abatere, regula mãrturisirii greşelilor, în faţa apostolilor (Fapte 5,3). E drept cã în epistolele lui Iacob se dã sfatul: “Mãrturisiţi-vã unul altuia pãcatele şi rugaţi-vã unul pentru altul, ca sã vã vindecaţi, cã mult poate rugãciunea dreptului în lucrarea ei” (Iac. 5, 16). Dar în acest text, precum se vede, nu se spune cã prin aceastã mãrturisire reciprocã credincioşii se elibereazã de pãcate. Pentru aceasta, trebuie o iertare de la Dumnezeu, şi aceasta o pot da numai episcopul sau preotul ca aleşi şi trimişi de Dumnezeu. Credincioşii îşi vindecã numai, prin mãrturisirea reciprocã şi prin rugãciunile ce le fac unii pentru alţii, slãbiciunile care-i duc la pãcatele ce şi le-au arãtat. Pe lângã aceea, în Bisericã se practicã şi o iertare a credincioşilor între ei pentru sporirea duhovniceascã a lor. Dar ea e numai o condiţie, ca Dumnezeu sã dea ultima iertare (Tatãl nostru, Parabola celor doi datornici, Mt. 3,23-25). Dezlegarea pãcatelor a arãtat-o Sfântul Iacob prin versetul imediat anterior ca producându-se prin rugãciunea preoţilor. Despre practicarea acestei Taine încã de la începutul Bisericii în toate cele trei componente ale ei (mãrturisirea pãcatelor în faţa preoţilor, cãinţa pentru ele şi iertarea acordatã de preot) existã numeroase mãrturii.
Referitor la mãrturisirea pãcatelor, Epistola lui Varnava spune creştinului: “Sã-ţi mãrturiseşti pãcatele tale” (Cap. 19). La fel îi spune Clement Romanul: “E mai bine sa-ţi mãrturiseşti pãcatele decât sã-ţi împietreşti inima”, fãcând menţiune şi de rolul preotului în primirea mãrturisirii şi în impunerea penitenţei ce îi urma (prima epistolã cãtre Corinteni, cap. 5 şi 15). Prin adresarea cãtre persoana a doua la singular, aceşti ucenici ai apostolilor aratã cã vorbesc despre o mãrturisire individualã a pãcãtoşilor, nu de una în masã. Despre mãrturisirea pãcatelor, în perioada imediat urmãtoare apostolilor, vorbesc şi Ignatie Teoforul92 şi Sfântul Irineu. În sec. III Tertulian aseamãnã mãrturisirea pãcatelor cu arãtarea rãnilor în faţa medicilor. Cei ce nu le descoperã din ruşine, mor roşi de ele. “Eu nu dau loc ruşinii, deoarece câştig mai mult din lipsa ei”.
Pe larg s-a ocupat de mãrturisirea pãcatelor înaintea preotului, de pocãinţa pentru ele şi de iertarea lor prin preot, Sfântul Ciprian. El vede în preot de asemenea un medic sufletesc şi accentueazã mult trebuinţa mãrturisirii pãcatelor în faţa episcopului sau a preotului şi a curãţirii de ele înainte de Sfânta Împãrtãşanie. El spune despre cei ce, în faţa unui pericol de moarte, trebuie sã se curãţeascã de pãcate imediat: “De sunt prinşi de vreo strâmtorare sau primejdie de boalã, sã nu aştepte prezenţa noastrã (ca episcop, n.n.), ci pot sã facã mãrturisirea pãcatelor lor la orice preot... ca, punându-şi mâinile spre penitenţã, sã vinã la Domnul cu pace”. Sfântul pãrinte cere o mãrturisire individualã a pãcatelor, ca preoţii sã-şi poatã face o judecatã dreapta despre starea celor ce se mãrturisesc şi despre penitenţa ce trebuie sã le-o impunã. El îndeamnã pe cei ce voiesc sã obţinã iertarea de la preot ca, în loc sã o obţinã cu sila, sau cu vorbe perfide, sã-şi deschidã inimile, ca “piepturile lor acoperite de tenebrele pãcatelor sã cunoascã lumina penitenţei”. Origen considerã şi el mãrturisirea pãcatelor la preot ca o arãtare a rãnilor sufleteşti la medici, pentru vindecarea lor prin penitenţa ce li se recomandã. “Cãci Acela a fost cãpetenia medicilor, Care putea vindeca orice boalã şi orice neputinţã; iar ucenicii Lui, Petru şi Pavel, dar şi proorocii, sunt şi ei medici, ca şi toţi care, dupã apostoli, au fost puşi în Bisericã şi cãrora le-a fost încredinţatã disciplina vindecãrii rãnilor, pe care i-a voit Dumnezeu sã fie doctorii sufletelor în Biserica Sa”. 
Existenţa mãrturisirii individuale înaintea episcopului (deci şi a preotului) şi dezlegarea de cãtre episcop este certificatã în sec. III şi de Didascalia Apostolilor, care constituie textul de bazã al cãrţii I şi II din Constituţiile apostolice, alcãtuite mai târziu. Didascalia spune episcopului: “Sã nu dai pentru fiecare pãcat aceeaşi sentinţã, ci pentru fiecare una proprie, judecând cu multã chibzuialã fiecare greşealã, pe cele mici şi pe cele mari, şi într-un fel pe cea cu lucrul, într-altul pe cea cu cuvântul, în mod deosebit pe cea cu intenţia, sau calomnia, sau bãnuiala. ai unora le vei impune ajutorarea sãracilor, altora posturi, iar pe alţii îi vei despãrţi (aorisei") pe mãsura pãcatului lor”. Despãrţirea aceasta însemna oprirea de la Sfânta Împãrtãşanie, de la comuniunea cu Hristos şi deci şi de la comuniunea cu ceilalţi (excomunicare).

2. Elementele constitutive sau fazele Tainei

Elementele constitutive ale Tainei sunt: mãrturisirea pãcatelor, cãinţa pentru ele şi dezlegarea preoţeascã. Dar mãrturisirea pãcatelor nu se poate privi ca un act al penitentului despãrţit de preot, iar cãinţa lui trebuie sã se concretizeze în împlinirea unor fapte recomandate de preot. Astfel cã rolul preotului nu se reduce la simpla dezlegare de la sfârşit, ci se exercitã în toatã desfãşurarea Tainei.

a. Mãrturisirea pãcatelor şi valoarea ei spiritualã.

Se poate spune cã Taina aceasta este o Tainã a comunicãrii intime şi sincere între penitent şi preot, sau chiar o Tainã a comuniunii între ei. În ea preotul pãtrunde în sufletul penitentului, care i se deschide de bunãvoie; nu rãmâne la un contact trecãtor şi superficial. Atât contribuţia penitentului, cât şi a preotului este cu mult mai mare în aceastã Tainã. În celelalte Taine harul lucreazã pe planul obiectiv, ontic, la rãdãcina fiinţei, în mod adeseori nesimţit. Aici lucreazã prin angajarea mai amãnunţitã şi mai vibrantã a penitentului, prin mãrturisire şi cãinţã, apoi a preotului în aprecierea mijloacelor recomandate penitentului pentru vindecarea sufleteascã a celui îmbolnãvit de pe urma unor pãcate grele şi apoi iarãşi prin contribuţia penitentului în împlinirea lor. Aceasta se explicã din faptul cã dacã prin Taina Botezului şi cea a Mirungerii i s-au iertat primitorului pãcatele prin simpla mãrturisire a credinţei şi angajare la pãzirea ei şi a poruncilor lui Hristos, Taina Pocãinţei se sãvârşeşte cu un om care a dovedit cã nu a conlucrat cu harul Botezului, ceea ce îl face mai vinovat şi dã dovadã cã în el s-a produs o boalã, sau o slãbiciune, care-l poate duce şi dupã aceastã Tainã la noi cãderi. Deci el trebuie sã explice din ce motive a cãzut şi care sunt slãbiciunile lui, pentru a fi vindecat. Apoi trebuie sã arate prin cãinţã şi prin fãgãduinţa de a nu mai pãcãtui o angajare cu mult mai hotãrâtã în a combate slãbiciunile care au dat dovadã ca pot birui cu uşurinţã firea lui. 
Rostul acestei Taine aratã cã pentru recidiviştii în aceleaşi pãcate grele, mijloacele de remediere a slãbiciunilor trebuie aplicate cu şi mai multã stricteţe. Altfel Taina nu are ca efect remedierea durabilã a omului şi nu-l face iarãşi un om cu adevãrat nou. De aceea în aceastã Tainã penitentul nu face numai o mãrturisire generalã de credinţã şi nu îşi ia numai un angajament general pentru o viaţã nouã în Hristos, ci şi destãinuie intimitãţile sufletului sãu în ceea ce au ele neputincios sã reziste cu fermitate pãcatelor; destãinuie slãbiciunile care l-au dus la pãcate şi care s-au dezvoltat de pe urma pãcatelor. Iar preotului i se cere sã cunoascã aceste slãbiciuni care stau la baza pãcatelor cunoscute de oameni şi ale celor necunoscute, odatã cu aceste pãcate. Penitentul manifestã prin aceasta o încredere în preot ca în nici un alt om şi aşteaptã de la el sfat, ajutor şi dezlegare. De aceea preotul trebuie sã urmãreascã cu atenţie mãrturisirea, sã pãtrundã real în sufletul celui ce şi-l deschide, ca sã poatã da un sfat şi un ajutor potrivit cu slãbiciunile destãinuite. I se cere pe lângã autoritatea lui de reprezentant vãzut al lui Dumnezeu, pe lângã o apreciabilã autoritate moralã, şi o bunã cunoaştere a modului în care se pot lecui diferitele slãbiciuni omeneşti. 

Mai mult, preotul trebuie sã ajute şi sã îndrumeze prin întrebãri pe penitent sã meargã spre lucrurile esenţiale în mãrturisirea lui, pentru ca acesta sã nu devieze, cu intenţie sau din neştiinţa lucrurilor importante, într-o vorbãrie sentimentalã neesenţialã, prin care el acoperã mai mult adevãratele pãcate şi slãbiciuni şi pleacã netãmãduit sau fãrã recomandãrile necesare tãmãduirii. Omul, care e dispus sã micşoreze cu superficialitate sau sã exagereze slãbiciunile sale dintr-o conştiinţã extrem de scrupuloasã, nu se poate ajuta singur în tãmãduirea lor. El nu poate fi ajutat nici de cãtre oricare alt om. Unii prieteni pot bagateliza slãbiciunile lui, alţii le pot exagera şi mai mult, dintr-o grijã prea mare faţã de el. Nici chiar cei cu cunoştinţe bogate de ordin psihologic şi psihiatric nu-l pot ajuta aşa cum ajutã un preot, pentru cã omul are nevoie şi de încrederea într-un ajutor dumnezeiesc ca sã poatã pune la contribuţie toate eforturile voinţei lui în vederea vindecãrii. De la început pânã la sfârşit Taina aceasta se petrece între douã persoane într-o relaţie de intimitate. Şi relaţia aceasta este înlesnitã pentru penitent de faptul cã preotul i se înfãţişeazã ca vorbindu-i în numele Domnului, atât cu iubirea iertãtoare a lui Dumnezeu care nu-l face sã dispere, cât şi cu seriozitatea care-l opreşte de la bagatelizarea slãbiciunilor sale. În faza mãrturisirii penitentul îşi descoperã taina sa preotului ca nimãnui altuia şi preotul cunoaşte exclusiv taina lui.
Penitentul ştie cã preotul nu va spune nimãnui taina lui. Între ei are loc o tainã şi din acest punct de vedere. Deci între ei se realizeazã o legãturã sufleteascã profundã şi intimã în acelaşi timp, cu totul deosebitã. Numai preotul poate cunoaşte cu adevãrat pe penitent, cãci numai lui i se destãinuie penitentul cu toatã sinceritatea, ştiind cã preotul nu va râde niciodatã de slãbiciunile lui, nu le va divulga şi nici nu va manifesta surprindere ascultând cele mai grele abateri ale lui. Am putea spune cã cei doi se leagã într-o prietenie unicã; sufletele lor se ating şi vibreazã în aceastã atingere cu ceea ce au mai intim şi mai serios în ele. Penitentul realizeazã cu preotul comuniunea maximã care se poate realiza cu un om. E un nou motiv pentru care Taina aceasta e Taina unei comuniuni cum nu existã alta: e Taina restabilirii comuniunii depline între un credincios şi preotul ca organ vãzut al lui Hristos şi ca reprezentant al Bisericii. De aceea e Taina readucerii penitentului în comuniune cu Hristos şi cu Biserica, pregãtindu-l pentru comuniunea lui cu trupul lui Hristos. Nici un alt om nu poate împlini rolul de intermediar al comuniunii mai extinse cu alţi oameni şi cu Dumnezeu, decât preotul în Taina Mãrturisirii. 

Dar intimitatea realizatã între preot şi penitent încã din faza aceasta a mãrturisirii nu e numai de ordin sufletesc, cãci în ea intra un aer de neobişnuitã seriozitate, de voinţa a penitentului de revenire la puritate şi a preotului de ajutorare realã a lui. Seriozitatea aceasta are la bazã conştiinţa cã în aceastã relaţie este prezent în mod nevãzut, dar transparent şi simţit în mod tainic, Însuşi Hristos, Care le cere şi-i ajutã în aceastã intenţie a lor, Hristos, în faţa Cãruia amândoi se simt rãspunzãtori, sau uniţi prin rãspundere. Penitentul are încredere în preot tocmai pentru cã simte în el rãspunderea faţã de Hristos pentru sufletul sãu, îl simte cã-l ascultã în numele lui Hristos şi cu o putere realã de ajutorare ce-i vine din Hristos. Iar aceasta îl face sã-şi deschidã sufletul şi sã-şi destãinuie pãcatele şi slãbiciunile cu toatã sinceritatea, seriozitatea şi cãinţa. Hristos însuşi lucreazã în aceastã Tainã prin întâlnirea intimitãţii sensibilizate a celor doi. Însãşi mãrturisirea cu încredere, cu seriozitate şi cu cãinţã a penitentului este un efect al lucrãrii lui Hristos. Cãci altor oameni penitentul nu-şi descoperã toate pãcatele, sau îşi descoperã numai unele din ele, şi adeseori cu un fel de bravare. Având pe Hristos lucrãtor prin intimitatea serioasã şi vibrantã stabilitã între ei, Taina aceasta îi înalţã din planul sufletesc în planul duhovnicesc în care lucreazã Duhul Sfânt. De aceea se spune cã preotul este duhovnic în aceastã Tainã şi lucrarea lui în ea este o lucrare duhovniceascã. Spaţiul spiritual al Tainei, când se sãvârşeşte cu aceastã seriozitate, a devenit sau a început sã devinã un spaţiu al sfinţeniei, care va avea un efect real asupra îndreptãrii penitentului. Lucrarea de duhovnicie o va exercita preotul, mai ales, în a îndruma penitentul spre o viaţã de cãinţã sau de pocãinţã, pe care trebuie sã o împlineascã pentru vindecarea sa de rãnile pãcatelor. Faptul cã preotul lucreazã ca organ vãzut al Iui Hristos şi ca reprezentant al Bisericii nu diminueazã responsabilitatea lui şi deci putinţa trãirii comuniunii personale între el şi penitent în Hristos. Dimpotrivã, responsabilitatea lui se ascute, pe mãsura conştiinţei lui cã este organ vãzut al lui Hristos.

În cursul spovedaniei penitentul depãşeşte într-un anumit grad pãcatul sau puterea lui tocmai datoritã acestei comuniuni între douã responsabilitãţi ce se compenetreazã. Cu cât e penitentul mai pãcãtos, cu atât preotul vibreazã de o mai mare responsabilitate de a recâştiga sufletul lui, de o mai mare compãtimire pentru el şi de o mai acutã trãire a datoriei de a-l face sã revinã pe drumul mântuirii. Iar aceasta trezeşte o mai acutã responsabilitate pentru pãcate în penitentul însuşi. Prezenţa lui Hristos între ei doi se sugereazã prin faptul cã preotul ascultã mãrturisirea penitentului în faţa icoanei lui Hristos, sau îi spune penitentului dupã rugãciunile introducãtoare: “Iatã, fiule, Hristos stã nevãzut, primind mãrturisirea ta cea cu umilinţã. Deci nu te ruşina, nici te teme, nici nu ascunde de mine nimic din cele ce-ai fãcut, ci toate mi le spune fãrã sã te îndoieşti şi fãrã sfialã, ca sã iei iertare de la Domnul nostru Iisus Hristos”.
Preotul îi cere deplinã sinceritate, cãci mãrturisirea lui nu se face numai înaintea omului, care poate fi minţit, sau în faţa cãruia mãrturisirea poate fi socotitã ca o umilire nedemnã de mândria omului, ci mai ales în faţa lui Hristos. Adeseori omul contemporan se ruşineazã sã-şi divulge pãcatele, sau socoteşte nedemn pentru el sã facã acest act de umilire în faţa unui preot. Dar pe de o parte simte şi el nevoie sã-şi descarce conştiinţa înaintea cuiva, iar pe de alta, îşi dã seama cã preotul îi inspirã încredere deosebitã prin marea lui responsabilitate faţã de Hristos şi prin smerenia cu care-l ascultã şi care-l face sã nu se socoteascã mai bun decât penitentul. De fapt, preotul se şterge cu totul în faţa lui Hristos, punând în faţa conştiinţei penitentului pe Hristos, ca for supreme în fata cãruia nu se simte umilit nici un om, for care este în acelaşi timp Persoana cu cea mai înţelegãtoare şi iertãtoare iubire a neputinţelor omeneşti, El, Care S-a rugat şi pentru iertarea celor care L-au rãstignit pe cruce. Dar de ce e necesarã mãrturisirea pãcatelor pentru iertarea lor? Încã Tertulian a observat cã Domnul nu cere mãrturisirea pãcatelor pentru cã nu le-ar cunoaşte, ci pentru cã mãrturisirea lor e un semn de cãinţã realã şi mãreşte cãinţa, fiind în acelaşi timp un semn de încredere în Dumnezeu şi în preotul care-L reprezintã. Domnul are bucurie de mãrturisire pentru cã ea este începutul comuniunii în care reintrã penitentul cu Hristos, şi întrucât intrã cu un om care I se înfãţişeazã în numele Lui. Penitentul recapãtã prin aceasta o smerenie sau o delicateţe sufleteascã şi se jeneazã de pãcat, de supãrarea lui Hristos; e o delicateţe opusã rigiditãţii pornirii spre pãcat, egoismului nepãsãtor sau disperat. El revine deci la capacitatea de comuniune în puritate cu ceilalţi oameni. El face primul act de ieşire din închisoarea individualistã orgolioasã în el însuşi, din nepãsarea şi insensibilitatea spiritualã care-l ţin în afara comuniunii.
Mãrturisirea însãşi îl înalţã pe om, întrucât ea include cãinţa smeritã pentru pãcatele mãrturisite şi voinţa de a se elibera de stãpânirea pãcatelor. Prin mãrturisire penitentul face primul act de ridicare deasupra pãcatului, ajutat de rugãciunile introducãtoare şi de îndemnurile preotului, sau şi de întrebãrile lui. Preotul îl ajutã tot timpul mãrturisirii, prin încurajarea la mãrturisire, nemanifestând vreo lãcomie interesatã de a şti, sau vreun semn de deosebitã surprizã neplãcutã, care ar putea frâna pornirea penitentului spre mãrturisire; dar nici nepãsare, absenţã sufleteascã, plictisire sau grabã, ci o foarte umanã înţelegere, care totuşi vrea sã creeze şi sã menţinã starea de cãinţã în penitent. El trebuie sã arate prin faţa lui cã pãcatele aflate nu creeazã o situaţie de disperare pentru penitent, dar nici nu trebuie bagatelizate. Penitentul trebuie ajutat sã se cãiascã cu adevãrat pentru ele, cãci prin cãinţã se deschide poarta iertãrii, şi ea îi dã o speranţã garantatã de autoritatea lui Hristos, ajutându-l sã depãşeascã el însuşi pãcatele şi slãbiciunile sale. Duhovnicul se face sensibil la pãcatele penitentului, pentru a trezi şi spori sensibilitatea lui, dându-i prin aceasta puterea sã se ridice din ele. El coboarã cu Hristos, Cel ce Se coboarã la neputinţele omului, dar într-o coborâre dãtãtoare de putere. Pentru acest prilej de sensibilizare şi cãinţã, cu ajutorul duhovnicului, Hristos îi cere penitentului sã-şi mãrturiseascã pãcatele. Dar şi pentru putinţa ca el sã fie ajutat sã facã alt pas mai departe în învingerea slãbiciunilor sale, cum spune Tertulian. Forţa pãcatului, aflatã în slãbiciunile penitentului, devenite ca o a doua fire, nu se destramã într-o trãire sentimentalã de un sfert de orã sau ceva mai mult, cât ţine mãrturisirea. Pentru destrãmarea ei trebuie ca aceastã stare sentimentalã contrarã pãcatului sã se concretizeze în fapte şi atitudini contrare acelor slãbiciuni, pentru a slãbi obişnuinţa lor şi a crea în fire alte obişnuinţe. Cu aceasta începe faza pocãinţei penitentului, care dezvoltã cãinţa sau regretful pentru pãcatele sãvârşite şi hotãrârea luatã de el de a nu mai pãcãtui. 

b. Epitimiile recomandate de preot.

În recomandarea acestor fapte şi atitudini rolul preotului iese pe primul plan. Dacã în ascultarea mãrturisirii, el a exercitat rolul unui prieten înţelegãtor, amestecat cu acela al unui judecãtor şi medic care apreciazã natura şi ponderea gravitãţii celor ce i se mãrturisesc, acum el exercitã mai ales rolul unui judecãtor dublat de al unui medic, care apreciazã mijloacele potrivite sã vindece slãbiciunile aflate. El e judecãtor nu ca sã rosteascã sentinţe, ci ca sã aprecieze cu iubire pentru penitent şi cu pricepere de medic sufletesc mijloacele potrivite pentru vindecarea lui. Lucrarea de judecãtor e o simplã lucrare de apreciere pusã în slujba celei de medic. Preotul dã “canonul”, sau “epitimia”, adicã aplicã canoanele prevãzute pentru diferitele pãcate. Acestea nu au ca scop pedepsirea, ci vindecarea penitentului. Necesitatea preotului e pusã în evidenţã, în aceastã fazã, prin faptul cã penitentul nu-şi poate fixa el însuşi mijloacele de tãmãduire şi nu i le poate da nici alt semen al sãu, cu suficientã autoritate, pentru a-l face sã le împlineascã. Ele trebuie sã i se dea în numele Domnului, reprezentat de o persoanã deosebitã de el, care are autoritatea de a fi aleasã de Hristos şi de a indica mijloacele corespunzãtoare voii lui Hristos. Penitentul însuşi sau oricare alt om poate fi sau prea îngãduitor, sau prea sever în mijloacele ce le recomandã. Duhovnicului i se cere sã fie în stare, prin citiri de cãrţi duhovniceşti, prin urmãrirea diferitelor procese sufleteşti, prin experienţã, nu numai sã dea cu o anumitã siguranţã sfaturile cele mai eficiente, ci şi sã le argumenteze în faţa penitentului, ca acesta sã se lase convins sã le urmeze. 

Tradiţia Bisericii nu cunoaşte pãcate neiertabile. Expresia Mântuitorului “cãrora le veţi ierta pãcatele” are un înţeles general, iar Sfinţii Pãrinţi şi mai ales Herma, Origen şi Augustin considerã cã prin aceastã Tainã se iartã toate pãcatele. Apostolul Pavel iartã pe incestuosul din Corint (1 Cor. 5, 1-5; 2 Cor. 2, 7), supunându-l în prealabil unei epitimii, iar Apostolul Ioan aduce la pocãinţã şi întoarcere pe un tânãr care devenise cãpitan de hoţi şi sãvârşea tot felul de nelegiuiri. Dupã mãrturia lui Irineu, au fost primite la mãrturisire publicã unele femei care au fost seduse la necinste de gnosticul Marcu, iar Dionisie al Corintului declarã cã toţi cei ce se reîntorc dupã orice greşealã sau din orice erezie trebuie sã fie primiţi.
Biserica a condamnat pe montanişti, care îi contestau dreptul sã ierte uciderea, desfrânarea şi idolatria, pe novaţieni, care considerau neiertabile nu numai pãcatele amintite, ci şi toate pãcatele grele, ba, dupã unii istorici, chiar şi pe cele uşoare. De asemenea a condamnat pe donatişti, care afirmau cã nu trebuie primiţi trãdãtorii (traditores), din timpul persecuţiilor. Dacã în Evanghelia dupã Matei (12, 31-32), se spune cã blasfemia împotriva Duhului Sfânt nu se va ierta niciodatã, sau în Epistola întâi a lui Ioan (5, 16) se deosebesc pãcatele în cele spre moarte şi cele nu spre moarte, cele dintâi trebuie înţelese ca învârtoşãri ale celor ce nu vor sã se cãiascã pentru pãcatele lor. În Epistola cãtre Evrei (6, 4-10 şi 10, 26-29) se spun cuvinte aspre despre cei ce, cunoscând pe Hristos şi având harul Lui prin Botez, au cãzut de tot de la Hristos; deci se afirmã greutatea acelora de a se reînnoi, odatã ce s-au obişnuit de a nu lua în serios pe Hristos (“Au cãlcat în picioare pe Fiul lui Dumnezeu”, 10, 29). Dar putinţa iertãrii e totuşi admisã, cãci tot în Epistola cãtre Evrei (6, 12), se recunoaşte putinţa unei anumite zãbave în împlinirea voii lui Hristos.

Dar deşi prin Taina aceasta se iartã toate pãcatele, primirea la Sfânta Împãrtãşanie este amânatã în cazul pãcatelor grele, acolo unde nu se vede o cãinţã pe mãsura greutãţii tor şi înainte ca penitentul sã fi arãtat prin fapte aceastã cãinţã şi sã fi cãutat sã-şi vindece slãbiciunile create de pe urma acestor pãcate, care vor fi pricina repetãrii lor. Obligaţia de a nu mai sãvârşi pãcatele grele mãrturisite trebuie demonstratã prin atitudini şi fapte contrare lor, care constau şi din anumite reparaţii. Preotul le cere acestea pe baza cuvintelor Mântuitorului, Care declarã cã nu e suficient sã fãgãduiascã cineva lui Dumnezeu cã va trãi de aci înainte viaţa ca un dar închinat Lui, ci, dupã ce face aceastã promisiune, sã se ducã şi sã se împace cu pârâşul sãu (Mt. 5, 23-25). De aceea Biserica a stabilit încã de timpuriu o vreme de pocãinţã prin fapte de reţinere şi de vindecare a urmãrilor pentru unele pãcate grele ca omuciderea (inclusiv avortul), desfrânarea celor necãsãtoriţi, adulterul, apostazia şi erezia, grave rãpiri de bunuri strãine în diferite forme fãţişe şi violente, sau ascunse şi viclene (furt, înşelare negustoreascã, cãmãtãreascã, exploatare a celor mai slabi etc.).

Duhovnicul nu poate decât dezlega pe penitent, sau constata cã încã nu poate fi dezlegat, pânã nu se dezleagã şi el însuşi interior de legãturile pãcatului, pânã nu s-a deschis el însuşi putinţei de comunicare între el şi Bisericã, între el şi Hristos. Acesta e şi un act de credinţã deplinã în Hristos şi în

Bisericã. De aceea, ca şi la Botez, ca şi la Euharistie, penitentul este întrebat şi el de credinţa sa, cãci nu poate fi primit nici la Euharistie, nici la Pocãinţa necesarã în prealabil, cineva din afarã de Bisericã.

În lumina acestui fapt se înţelege de ce Biserica Ortodoxă nu poate accepta intercomuniunea. Euharistia este nu numai împãrtãşirea de trupul lui Hristos, ci, în special, şi aducerea jertfei în comun de cãtre cei ce se împãrtãşesc. Dar aceasta înseamnã şi aducerea lor înşişi ca jertfã în Hristos. Pentru aceasta trebuie sã se identifice total cu Hristos şi întreolaltã în credinţã. De aceea înainte de aducerea jertfei comunitatea mãrturiseşte credinţa într-un gând, şi pe baza aceasta îşi manifestã unirea în iubire. Iar dupã Crez preotul spune: “Harul Domnului nostru Iisus Hristos, dragostea lui Dumnezeu Tatãl şi împãrtãşirea Sfântului Duh sã fie cu voi, cu toţi”. Cei ce aduc jertfã sunt deja în comuniunea de credinţã şi deci în comuniunea Sfântului Duh, pe baza comuniunii în credinţã. Penitentul trebuie sã fie şi el restabilit în aceastã comuniune ca sã poatã sã ia parte la aducerea jertfei lui Hristos şi sã se împãrtãşeascã de ea. Iar comunitatea constatã şi ea cã respectivul s-a aşezat el însuşi în afarã de comuniunea cu ea şi acceptã aceastã situaţie cu durere, pânã ce respectivul nu dã din partea lui dovezi cã s-a rupt de acele pãcate în mod statornic şi prin aceasta a restabilit interior comuniunea cu El. Ea se apãrã în felul acesta de efectele de descompunere pe care le poate avea acest agent de destrãmare a unitãţii ei asupra ei. Astfel, şi duhovnicul cere penitentului sã împlineascã unele fapte prin care sã restabileascã acordul de credinţã şi de vieţuire moralã cu comunitatea bisericeascã. Aceastã “disciplinã penitenţialã” a stabilit-o Biserica pe baza locurilor amintite din Noul Testament, sau pe baza locului şi mai clar din 1 Cor. 5, 9-12: “V-am scris în epistola mea sã nu vã amestecaţi cu desfrânaţii. Dar nu - în

întregime - cu desfrânaţii acestei lumi, sau cu agonisitorii lacomi, sau cu jefuitorii, sau cu slujitorii idolilor, cãci altfel ar trebui sã ieşiţi afarã din lume. Ci eu v-am scris sã nu aveţi amestec cu vreunul care, frate fiind cu numele, este desfrânat, sau zgârcit, sau închinãtor la idoli, sau beţiv, sau rãpitor. Cu unul ca acesta nici sã nu şedeţi la masã. Cãci ce am eu sã judec pe cei din afarã? Însã pe cel dinãuntru oare nu-l judecaţi voi?” Preotul deci lucreazã în Taina Pocãinţei şi în numele comunitãţii, care-şi dã asentimentul implicit, ca la toate actele lui. 

Rolul mijloacelor recomandate de preot pentru vindecarea celor cu pãcate grele se aratã nu numai în faptul cã ele sunt adaptate mãrimii şi felului pãcatelor, situaţiei şi capacitãţii fiecãrui penitent, ci în faptul cã ele pot fi scurtate atunci când preotul observã la el o râvnã deosebitã de a se rupe interior de obişnuinţa pãcãtoasã, sau când e ameninţat de o moarte apropiatã. Sfântul Vasile cel Mare prevedea o depãrtare de la Euharistie timp de 7 ani pentru desfrânaţii necãsãtoriţi, de 15 ani pentru adulter, de 20 de ani pentru ucigaşi. Canonul trulan 102 cere ca aplicarea riguroasã a vechilor canoane sã se facã numai în cazuri extreme: “Cei ce au luat de la Dumnezeu puterea de a lega şi dezlega trebuie sã priveascã la calitatea pãcatului şi la promptitudinea spre îndreptare a celui ce a pãcãtuit şi aşa sã aplice doctoria acomodatã bolii, ca nu cumva sã dea greş în mântuirea bolnavului. Cãci boala pãcatului nu e simplã, ci variatã şi de multe feluri şi odrãsleşte multe mlãdiţe vãtãmãtoare, din care rãul se întinde mult şi înainteazã departe, pânã ce pune stavilã puterii tãmãduitoare. De aceea cel ce are ştiinţa medicalã a Duhului, mai întâi trebuie sã cerceteze dispoziţia celui ce a pãcãtuit şi sã vadã de tinde spre sãnãtate, sau, dimpotrivã, prin purtãrile lui îşi stârneşte boala împotriva lui; şi cum îşi duce viaţa în acest timp (al pocãinţei, n.n.), şi de nu lucreazã împotriva medicului, şi de nu cumva mãreşte boala prin aplicarea doctoriilor. ªi aşa, sã mãsoare mila dupã vrednicie. Cãci toatã grija lui Dumnezeu şi a celui ce mânuieşte puterea de pãstor este sã readucã oaia cea rãtãcitã, iar pe cea muşcatã de şarpe sã o vindece şi nici sã n-o împingã în prãpastia deznãdejdii, nici sã nu slobozeascã frâul spre o slãbire şi o nesocotire a purtãrilor. Ci în tot modul, fie prin doctorii aspre şi dureroase, fie prin altele mai dulci şi mai blânde, sã stea împotriva patimii şi sã lupte pentru cicatrizarea rãnii, probând roadele pãcatului şi cãlãuzind cu înţelepciune pe omul chemat la strãlucirea de sus. Cãci amândouã trebuie sã le ştim noi: şi cele ale rigurozitãţii, şi cele ale compãtimirii.

Pãrinţii ulteriori au procedat la scurtãri importante ale timpului de oprire de la Sfânta Împãrtãşanie. Aşa “Teodor Studitul nu cunoaşte epitimii ce se prelungesc mai mult de 3 ani şi numai faţã de pãcãtoşii ce nu se pocãiesc gãseşte necesar sã se observe vechile canoane severe (anume, ale Sfântului Vasile cel Mare)”. Ioan Postitorul, care dupã unii este patriarhul Constantinopolei (la sfârşitul sec. VI), dupã alţii, un ieromonah din sec. XI112, reduce epitimiile pentru pãcatele desfrâului la cei sub 30 de ani, pânã la 2 sau 3 ani, iar la cei peste 30 de ani, pânã la 3 sau 4 ani113. Dar dacã pãcatele acestea sau sãvârşit dupã fire, şi nu contra firii, epitimiile pot fi scurtate pânã la un an sau chiar pânã la o jumãtate de an, desigur dacã în timpul acesta penitentul se înfrâneazã de la pãcatele amintite. Celor ce-şi ţin pãcatele, le ţine şi duhovnicul. Dar uciderile, inclusiv avorturile şi incesturile, se canonisesc pânã la 12 sau 15 ani. Între epitimiile prevãzute de Nicodim Aghioritul sunt şi cele reparatorii. “Dacã femeia a lepãdat pruncul, sã-i dai canon (pe lângã celelalte ale lui Ioan Postitorul) sã hrãneascã un prunc sãrac, de are mijloace... Zi ucigaşului, o, duhovnice, cã precum rânduiesc prea sfinţitul patriarh Atanasie şi împãratul Andronic 1, Vlastares, slova F. cap. 8, trebuie sã împartã averea sa la fieştecare copil ce are, iar o parte sã o dea celui omorât, adicã femeii aceluia şi copiilor sãraci ce au rãmas dupã acela. Iar de nu are (femeie şi copii), sã o dea de pomanã pentru sufletul celui ucis şi sã se roage lui Dumnezeu din tot sufletul şi aşa sã facã sã tacã strigarea ce o face sângele celui ucis care cere asupra lui rãsplãtire”.

Astãzi, când foarte mulţi se împãrtãşesc destul de rar, oprirea de la Sfânta Împãrtãşanie pentru un an, doi sau trei nu mai e simţitã ca un canon eficient. Mai eficientã e recomandarea înfrânãrii de la pãcatele mãrturisite şi anumite reparaţii corespunzãtoare. Prin faptul cã scopul acestor recomandãri este tãmãduirea sufleteascã a penitentului şi ele pot fi scurtate sau prelungite dupã râvna cu care acesta le observã, sau dupã nepãsarea faţã de ele, urmeazã cã duhovnicul trebuie sã rãmânã într-o legãturã sufleteascã cu el, sau într-o prietenie duhovniceascã, care ea însãşi îi poate fi aceluia de mare folos. Mai trebuie menţionat cã eficienţa recomandãrilor date de duhovnic atârnã în mare mãsurã de trãirea duhovnicului însuşi în conformitate cu ele. El nu va avea autoritatea sã cearã penitentului înfrânãri pe care el însuşi nu le observã.  De aceea se spune în sfaturile date duhovnicului în Euhologiu: “Cel ce ia asupra sa sarcina cea grea a duhovnicului, dator este sã se facã chip şi pildã tuturor, cu înfrânarea, cu smerenia, cu lucrarea a tot felul de fapte bune, rugându-se în tot ceasul lui Dumnezeu ca sã i se dea lui cuvântul înţelegerii şi al cunoştinţei, ca sã poatã îndrepta pe cei ce nãzuiesc cãtre dânsul. Mai întâi de

toate dator este sã posteascã întâi el însuşi miercurea şi vinerea peste tot anul, dupã cum porunceşte dumnezeiasca pravilã, ca pe temeiul faptelor bune ce le are el sã poatã porunci şi altora sã le facã. Fiindcã de va fi el însuşi fãrã învãţãturã şi neînfrânat şi iubitor de dezmierdãri, cum va putea învãţa pe alţii faptele cele bune? Sau oare cine va fi atât de nepriceput încât sã-l poatã asculta în cele ce zice el, vãzându-l pe dânsul fãrã de rânduialã; sau beţiv fiind el, cum poate sã înveţe pe alţii sã nu se îmbete?... Unul ca acela, cu pravila se va pedepsi, ca un cãlcãtor de dumnezeieşti canoane. Pentru cã nu s-a pãgubit numai pe sine, ci şi pe toţi câţi s-au mãrturisit la el. Cãci sunt nemãrturisiţi şi toate câte

a legat şi a dezlegat sunt nedezlegate”, dupã unele canoane ale Sinodului din Cartagina.

c. Dezlegarea datã prin preot penitentului.

Faza a treia şi ultima a Tainei este dezlegarea de pãcate rostitã de duhovnic. Acesta roagã pe Hristos sã-l dezlege pe penitent, apoi adaugã şi dezlegarea sa. Aceasta aratã cã cel ce iartã de fapt pe penitent în acel moment este Hristos; dar rugãciunea duhovnicului este aceea care aduce efectiv iertarea din partea lui Hristos. Venirea iertãrii prin rugãciunea preotului aratã în acelaşi timp poziţia smeritã a preotului, dar şi necesitatea lui, ca rugãtor, pentru producerea iertãrii. Dezlegarea preotului, care se adaugã, este ca un fel de constatare a iertãrii date de Hristos, prin rugãciunea lui ca reprezentant autorizat al Bisericii şi ca organ vãzut prin care Hristos sãvârşeşte Taina. În Taina aceasta nu existã o altã materie decât mâna şi epitrahilul preotului aşezat pe capul penitentului, ca semn al trimiterii preotului de cãtre Hristos şi de cãtre Bisericã şi al rãspunderii aşezate pe umerii lui. Prin trupul şi prin veşmântul lui liturgic vine harul lui Hristos asupra penitentului, cum curgea prin trupul şi prin veşmintele Domnului în cei ce îi cereau ajutorul cu credinţã. În fond tot prin mâna preotului vine harul în fiinţa primitorului şi în alte Taine printr-o materie.

Dar – datã fiind întrepãtrunderea spiritualã deosebitã dintre duhovnic şi penitent în aceastã Tainã, întrepãtrundere în care e prezent Hristos însuşi, în cursul mãrturisirii penitentului şi a sfãtuirii lui de cãtre preot – s-ar putea considera cã aceastã întâlnire intimã este materia prin care lucreazã Duhul Sfânt în aceastã Tainã, ca Duhul comuniunii, ca Duhul care uneşte pe cei doi întrunul, sãdindu-Se ca un singur Duh în ei, datoritã deschiderii pline de cãldurã a fiecãruia din cei doi, cãtre celãlalt. Mâna şi epitrahilul preotului aşezate pe capul penitentului ar putea fi expresia şi încoronarea vãzutã a acestei comuniuni spirituale care s-a realizat între ei, comuniune în care preotul este organul prin care vine Duhul lui Hristos, iar penitentul, cel în care pãtrunde Duhul lui Hristos. Taina în general se aratã şi aci ca unitatea formatã de doi sau de mai mulţi în Hristos. Tainã este şi unitatea celor doi în cãsãtorie prin Duhul Sfânt chemat de preot. Cãci numai în Dumnezeu cele multe pot fi una. P. Florensky, explicând cuvintele Domnului: “Cãci unde sunt adunaţi doi sau trei în numele Domnului, acolo sunt şi Eu între ei” (Mt. 18, 19-20), zice: “Doi” nu sunt “unul şi celãlalt”, ci ceva cu mult mai înalt dupã esenţã, ceva cu mult mai însemnat şi mai puternic dupã esenţã. Aceasta e o nouã unitate a chimiei Duhului, cãci “unul şi celãlalt” se preschimbã calitativ şi alcãtuiesc un “al treilea”. În aceastã nouã calitate superioarã ei cunosc printr-o experienţã tainele împãrãţiei cerurilor, tainele iubirii care uneşte. Datoritã acestui fapt, ei pot lega şi dezlega. “Cunoştinţa tainelor sau în special puterea de a lega şi dezlega este şi rugãciunea comunã a celor doi, care au devenit una pe pãmânt, adicã s-au umilit

desãvârşit unul în faţa celuilalt şi au depãşit contradicţiile, gândurile şi sentimentele contrare pânã la unitate de fiinţã întreolaltã. O astfel de cerere comunã este totdeauna împlinitã, spune Mântuitorul. De ce aceasta? Pentru cã adunarea a doi sau trei în numele lui Hristos înseamnã împreunã-intrarea oamenilor în tainica atmosferã spiritualã din preajma lui Hristos, participare la puterea Lui haricã; aceasta îi preface într-o nouã esenţã spiritualã, fãcându-i din douã pãrticele ale trupului lui Hristos o întrupare vie a Bisericii. Este de înţeles deci cã acolo îndatã e şi Hristos “în mijlocul lor”. E în mijlocul lor ca sufletul în fiecare membru al trupului însufleţit de El”. E de precizat cã întâlnirea preotului şi a penitentului a devenit o întâlnire în numele Domnului, pentru cã penitentul îl recunoaşte pe preot ca organ vãzut al lui Hristos; prin aceasta acordul între ei în Hristos e uşurat de prezenţa preotului. De aceea, deşi la rugãciunea de iertare participã şi penitentul din poziţia lui care are lipsã de iertare, rugãciunea lor se unificã în rugãciunea preotului şi prin aceasta se împlineşte ca rugãciune a preotului cu care e de acord şi penitentul. În poziţia preotului ca punct de convergenţã se manifestã primatul lui Hristos în acest acord. Acest primat se manifestã şi în faptul cã iertarea se dã prin declaraţia de dezlegare a preotului însoţitã de punerea mâinii şi a epitrahilului pe capul penitentului.

1. Definiţia

Pocăinţa este Taina în care Dumnezeu iartă, prin duhovnic, păcatele creştinilor care se căiesc sincer şi se mărturisesc înaintea preotului. Pocăinţa este virtute şi Taină. Ca virtute o găsim la toate popoarele, dar ca Taină ea e specifică numai creştinismului. În Vechiul Testament era o mărturisire publică şi alta particulară. Pe cea publică o făcea arhiereul în ziua expierii, pe cea particulară şi-o făcea păcătosul lui însuşi, cum au făcut, de exemplu, David şi Manase. În creştinism mărturisirea păcatelor se face în faţa preotului duhovnic.

2. Numirile

Taina aceasta are diferite numiri. Se numeşte pocăinţă, pentru că cel ce o primeşte trebuie să regrete, în mod sincer, păcatele; penitenţă, derivat după unii de la poenarn tenere, ce înseamnă actul prin care omul se pedepseşte pentru păcatele săvârşite, iar după alţii, din paene, paenitus, o durere a inimii pentru păcatele săvârşite; mărturisire sau spovedanie463, întrucât creştinul îşi mărturiseşte păcatele în faţa preotului; al doilea Botez, pentru că prin ea se spală păcatele întocmai aşa ca prin Taina Botezului; iertare; dezlegare (veniam), pentru că prin ea se iartă, se dezleagă păcătosul de legătura păcatelor; împăcare , pentru că ne împacă cu Dumnezeu; scândură (punte de scăpare după naufragiu), pentru că ne oferă posibilitatea de a trece din starea de păcat în cea de virtute etc.

3. Instituirea dumnezeiască

a) Taina pocăinţei a fost instituită de Mântuitorul pentru curăţirea sufletelor de păcate,
pentru ca oamenii să-şi poată redobândi sănătatea spirituală şi odată cu aceasta şi comuniunea
cu Dumnezeu. Puterea de a ierta păcatele nu a păstrat-o însă numai pentru Sine, ci a promis-o şi apoi a dat-o şi Sfinţilor Apostoli şi urmaşilor lor. Promisiunea aceasta o realizează, după învierea Sa din morţi, când a suflat asupra Sfinţilor Apostoli şi le-a zis: „Luaţi Duh Sfânt; cărora veţi ierta păcatele le vor fi iertate; cărora le veţi ţine, vor fi ţinute" (In 20, 22-23). 

Sf. Scriptură ne arată că Sf. Apostoli au exercitat adeseori puterea judecăţii spirituale, primită de la Domnul. Pe când era Sf. Ap. Pavel în Efes, „mulţi dintre cei ce crezuseră veneau şi se mărturiseau şi spuneau faptele lor" (FA 19,18). Şi desigur că la Taina Pocăinţei se gândeşte şi Sf. Ap. Ioan când zice: „Dacă mărturisim păcatele noastre, El este credincios şi drept ca să ne ierte păcatele şi să ne curăţească pe noi de toată strâmbătatea" (In 1, 9).

b) Puterea dată Sfinţilor Apostoli şi urmaşilor lor, de a ierta păcatele, nu este limitată. Ea
se extinde asupra tuturor păcatelor, fără excepţie. Aceasta rezultă din spusele Domnului:
„Oricâte veţi lega pe pământ vor fi legate şi în cer şi oricâte veţi dezlega pe pământ vor fi dezlegate şi în cer" (Mt 18,18). 

Învăţătura despre posibilitatea iertării tuturor păcatelor a existat totdeauna în Biserica creştină. Cei ce au învăţat altfel, cum au fost de exemplu montaniştii, novaţienii şi donatiştii, au fost condamnaţi. Aceştia recunoşteau Pocăinţa ca Taină; dar susţineau că prin ea nu se pot ierta păcatele grele. Montaniştii ziceau că nu se pot ierta: apostazia, omuciderea şi desfrâul. Novaţienii mergeau mai departe şi susţineau că Biserica nu poate ierta nici un păcat greu, iar donatiştii refuzau să ierte pe cei ce au fost trădători în timpul persecuţiilor.

c) Protestanţii nu recunosc că Domnul a instituit Pocăinţa ca Taină. în această categorie se numără şi Wiclif (1387), care spune că „dacă omul se căieşte de ajuns, orice mărturisire exterioară este superfluă şi inutilă”. Luther (1546) nu a avut o linie dreaptă în privinţa Tainei Pocăinţei. Uneori o numără între Taine, iar alteori îi neagă acest caracter. Calvin (1564) e şi mai categoric. După el, Pocăinţa nu este altceva decât aducerea aminte de credinţa mărturisită Ia Botez şi această aducere aminte are ca urmare iertarea păcatelor . 

4. Partea văzută

Partea văzută a Pocăinţei o constituie: a) căinţa sau părerea de rău, b) hotărârea de a nu mai păcătui, c) mărturisirea propriu zisă şi d) dezlegarea. Fără acestea nu există Pocăinţă şi nici iertare de păcate.

a) Căinţa este părerea de rău sau regretul pentru păcatele săvârşite. Este o durere a sufletului şi ura faţă de păcat. Ea se referă la păcatele săvârşite în trecut, iar în ce priveşte păcatele viitoare, căinţa se transformă în hotărârea de a nu mai păcătui. Sf. Ioan Hrisostom scrie: „Dacă lacrimile lui Petru au putut şterge un păcat aşa de mare (al întreitei lepădări), cum să nu le ştergeţi şi voi pe ale voastre, prin lacrimile voastre? Căci lepădarea de Domnul nu este ceva neînsemnat, ci dimpotrivă foarte însemnat şi totuşi lacrimile l-au şters. Plângeţi, dar, şi voi pentru păcatele voastre, dar nu faceţi aceasta numai de ochii lumii. Plângeţi amar, cum a făcut Petru. Vărsaţi şiroaie de lacrimi din adâncul inimii, ca Domnul să se milostivească spre voi şi să vă dea iertare" (Cuvânt III despre Pocăinţă).

b) Hotărârea de a nu mai păcătui este al doilea moment al mărturisirii. Ea este îmbinată în mod natural cu căinţa, deoarece cel ce simte un regret pentru păcatul făcut, înseamnă că ar fi dorit să nu-1 fi săvârşit. Prin aceasta el se simte îndemnat să nu-1 mai facă în viitor.

c) Mărturisirea păcatelor înaintea duhovnicului este atât o necesitate psihologică, atunci când omul e pătruns de căinţă perfectă, cât şi o poruncă dumnezeiască. Fiinţa omenească este astfel alcătuită, încât simte nevoia, de a-şi manifesta sentimentele şi gândurile; de a-şi exterioriza bucuria sau necazul precum şi toate cugetele ce o frământă. Acestei reguli nu i se poate sustrage nimeni. Drept aceea şi în cazul când sufletul omenesc se simte dezechilibrat prin păcate, el caută să-şi regăsească echilibrul prin mărturisire, aceasta fiind singura cale ce-i dă tihnă. 

La început mărturisirea se făcea uneori înaintea preotului în public, în faţa comunităţii, iar din sec. IV încoace ea se face în secret, fiind de faţă numai preotul şi penitentul. In Biserica romano-catolică avem mărturisirea auriculară, adică mărturisirea la urechea preotului, fără ca acesta să vadă pe penitent sau penitentul, pe preot. Aceasta este o slăbire a mărturisirii, ca act de călcare peste mândrie. Biserica noastră nu aprobă acest mod de mărturisire, întrucât el slăbeşte încrederea şi comuniunea dintre penitent şi duhovnic şi ia, în bună parte, posibilitatea duhovnicului de a exercita o influenţă mai mare asupra penitentului. Ea abstractizează Taina.

Mărturisirea trebuie să fie deplină, adică trebuie să cuprindă toate păcatele săvârşite după Botez sau de la ultima mărturisire. Păcatele uşoare ajunge dacă sunt mărturisite în general, dar cele grele trebuie mărturisite fiecare în parte. Păcatele mărturisite o dată şi iertate nu mai trebuie mărturisite a doua oară. O mărturisire nouă a acestora este nu numai inutilă, ci şi lipsită de evlavie, deoarece cel ce o face se îndoieşte de efectele Tainei Pocăinţei.

d) Dezlegarea este al patrulea element al pocăinţei. Pe aceasta o rosteşte preotul după ce a ascultat mărturisirea penitentului. Deci dezlegarea poate fi luată numai oral, nu şi în scris, şi numai penitentului care e prezent. Ea este următoarea: „Domnul şi Dumnezeul nostru Iisus Hristos cu darul şi cu îndurările iubirii Sale de oameni să te ierte pe tine, fiule (N), şi să-ţi lase toate păcatele. Şi eu, nevrednicul preot şi duhovnic, cu puterea ce-mi este dată, te iert şi te dezleg de toate păcatele tale, în numele Tatălui şi al Fiului şi al Sfântului Duh, Amin".

5. Partea nevăzută

Partea nevăzută o constituie: a) Iertarea păcatelor. Odată cu această iertare, creştinul redobândeşte starea de nevinovăţie pe care a primit-o la Botez. Acest efect îl arată Domnul când zice: „Cărora veţi ierta păcatele, le vor fi iertate" (In 20, 23).

Restabilirea comuniunii omului cu Dumnezeu. în clipa în care credinciosul a primit Harul iertării, în acea clipă el scapă de robia păcatului şi intră în comuniune cu Dumnezeu, aşa după cum şi Fiul rătăcit a intrat în comuniune cu tatăl său din clipa în care acesta l-a iertat (Lc 15,17-24).

Eliberarea de orice pedeapsă pentru păcat şi prin aceasta dobândirea speranţei vieţii veşnice. Aceasta se vede, între altele, din înseşi cuvintele Domnului, rostite către tâlhar: „Astăzi vei fi cu Mine în rai" (Lc 23, 43). Ceea ce înseamnă că, după ce i s-au iertat păcatele, el nu mai avea să sufere nici o pedeapsă, prin care ar fi trebuit să dea satisfacţie lui Dumnezeu. Din acest punct de vedere există o deosebire între învăţătura Bisericii noastre şi aceea a celei romano-catolice. După doctrina romano-catolică, păcatele atrag după ele pedepse veşnice şi temporale. Prin Pocăinţă se iartă omului păcatul şi pedeapsa veşnică, dar nu i se iartă totdeauna şi pedeapsa temporală. Aceasta trebuie ispăşită de om, fie în viaţa pământească, fie în viaţa de dincolo, în purgatoriu. Liniştirea conştiinţei este un alt efect al mărturisirii; ea se obţine întrucât prin Pocăinţă se elimină din suflet păcatul care tulbură pe om.

6. Săvârşitorul

Săvârşitorul Tainei Pocăinţei este episcopul şi preotul. Aceasta rezultă din cuvintele instituirii Tainei, prin care Domnul a dat numai Sfinţilor Apostoli şi urmaşilor lor puterea de a lega şi dezlega. 

Puterea preotului de a dezlega nu se pierde nici în cazul când el e pătat cu păcate grele. Valdenzii însă şi Hus învăţau că Taina Pocăinţei săvârşită de un preot păcătos nu e valabilă. Şi tot ei susţineau, mai departe, că un mirean aflat în stare harică, poate dezlega, în mod valid, păcatele.

7. Primitorul

Primitorul Pocăinţei este orice creştin ortodox (Mărt. Ort., 1,113) care ştie că are păcate şi vrea să se curăţească de ele. Este de la sine înţeles că primitorul trebuie să aibă o anumită vârstă ca să-şi poată da seama de ce e bine şi de ce e rău. Pravila Târgovişteană zice în această privinţă (cap. 321) că băieţii să se spovedească de la 14 ani, iar fetele de la 12 ani. în cap. 324 spune însă că dacă sunt şi mai repede dezvoltaţi la minte, atunci se pot spovedi şi înainte de această vârstă, deoarece „vei afla copii de 12 ani de vor avea minte mai multă decât omul cel ce este de 50 ani...".

8. Canonul sau epitimia

Canonul sau epitimia este o certare sau un medicament spiritual pe care îl impune duhovnicul unor penitenţi pentru vindecarea lor de boala păcatului. Ca epitimii se dau: rugăciuni, milostenii, post, mătănii, cercetarea locurilor sfinte etc. (Mărt. Ort. I, 113). Ele trebuie să fie totdeauna potrivite cu păcatele săvârşite şi cu starea morală a penitentului. Exemplu: celui zgârcit i se va cere să facă acte de caritate, celui lacom i se va da epitimia să postească etc.

Epitimiile nu sunt pedepse propriu-zise, prin ele nu se urmăreşte satisfacerea dreptăţii dumnezeieşti, nu sunt o răzbunare a lui Dumnezeu faţă de om - aşa cum învaţă Biserica romano-catolică -, ci sunt pedepse medicinale şi mijloace pedagogice date pentru vindecarea fărădelegilor.  Sf. Grigorie cel Mare scrie: „Nu se potriveşte pentru toţi unul şi acelaşi sfat, pentru că nu toţi sunt de acelaşi temperament; adesea pe unii îi vatămă ceea ce altora le e de folos. Pentru că şi cele mai multe plante care hrănesc pe unele animale, pe altele le ucid; un şuierat uşor, pe cai îi domoleşte, dar pe câini îi aţâţă şi o doctorie care uşurează o anumită boală, pe alta o agravează; pâinea care întăreşte viaţa celor tari, pe cea a copiilor mici o nimiceşte".

Din punct de vedere ortodox, epitimiile nu sunt nici parte esenţială, nici parte întregitoare a Tainei Pocăinţei. Îndreptarea se obţine şi fără ele. Penitentul primeşte şi fără canon toate roadele binefăcătoare ale Tainei. Acestea nu sunt condiţionate de epitimii. Condiţiile absolut necesare pentru iertare sunt numai căinţa cu mărturisirea.

Pocăinţa, Spovedania sau Mărturisirea păcatelor (instituire: In. 20, 22-23) este Taina iertării păcatelor săvârşite după Botez, de unde şi denumirile ei: înnoirea Botezului, împăcarea cu Biserica văzută, făgăduinţa pentru a doua viaţă creştină. într-adevăr, creştinul beneficiază nu numai de Tainele de iniţiere spre iertarea păcatului strămoşesc, ci şi de posibilitatea „înnoirii" Botezului, de etape de ridicare prin pocăinţă atunci când a căzut. De aici necesitatea Pocăinţei şi a Spovedaniei pentru toţi cei care au păcătuit după Botez (I In. 1, 9). „Dacă zicem că nu avem păcat, ne înşelăm singuri şi adevărul nu este în noi" (I In. 1, 8).

„Pocăinţa sau harul cel de al doilea, dacă vrem, poate să ne ridice fărăşi la frumuseţea străveche. Dacă nu putem să rămâ​nem cum am fost botezaţi, atunci numai curăţia, câştigată prin ostenelile şi prin durerile pocăinţei, poate să readucă sufletul la frumuseţea originară" (Petru Damaschin, „învăţături duhovni​ceşti", I, II, 1, Filocalia, V, p. 40, 192). Rugăciunea penitentului este: „Am păcătuit ca un om, iartă-mă ca un Dumnezeu". Răs​punsul lui Dumnezeu este: „Spune tu întâi păcatele tale, ca să te îndreptezi".

Taina are mai multe elemente esenţiale:

Recapitularea sau înnoirea mărturisirii de credinţă făcută de penitent la Botezul său: „ Cred în Unul Dumnezeu-Tatăl. Cred în una sfântă, sobornicească şi apostolică Biserică... Cred şi mărturisesc un sfânt Botez...";

Conştiinţa stării de păcat şi hotărârea de a pune un început nou, de a schimba viaţa (prin „înnoirea minţii" (Rom. 12, 2) inspirate de iubirea faţă de Dumnezeu. Creştinii au modele de căinţă pentru păcate, atât în Vechiul Testament (Dan. 10, 10, unde se vorbeşte de căderea în genunchi pe mâini în faţa lui Dumnezeu şi de rugăciunea lui Mânase - 2 Cronici 33, 12-18), cât şi în Noul Testament: smerenia vameşului în raport cu boga​tul (Lc. 18, 14), întoarcerea la casa părintească a fiului plecat: „ Tată, greşit-am cerului şi faţă de Tine; nu mai sunt vrednic să mă numesc fiul tău" (Lc. 15, 18-19);

Pomenirea păcatelor grave şi mărturisirea lor, pe nume, de​oarece creştinul se află în captivitatea lor. Aceasta se făcea, în trecut, în mod public, în mijlocul Bisericii, ceea ce arăta că Spo​vedania este un act de împăcare cu comunitatea. Mărturisirea este totdeauna necesară, dar, mai ales, în cazul păcatelor grave şi după o lungă separare nejustificată de comunitatea liturgică. Mărturisirea individuală şi deplină a păcatelor grave (Biserica nu admite mărturisirea colectivă şi dezlegarea sacramentală ge​nerală, decât în situaţii excepţionale) este urmată de rugăciunea de dezlegare sau de iertare a păcatelor care este formulată de preot în numele lui Hristos, Singurul care are puterea de a lega şi dezlega (Mc. 2, 7, 10; In. 20, 21-23), dar şi în numele comuni​tăţii: „Domnul şi Dumnezeul nostru Iisus Hristos, cu harul şi cu iubirea Sa de oameni, să-ţi ierte ţie fiule/fiică (N) toate păcatele tale ". Noul Testament dă un mare exemplu: unul din condamna​ţii răstigniţi împreună cu Hristos a zis: „Pomeneşte-mă, Doam​ne, când vei veni în împărăţia Ta". Iisus i-a răspuns: „Adevărat grăiesc fie, astăzi vei fi cu Mine în rai" (Lc. 23, 42-43);

Prin dezlegarea sacramentală se iartă pedeapsa cuvenită păcatelor mărturisite, pentru care există „pocăinţă de faptele moarte" (Evr. 6, 1). De aceea, canonul de pocăinţă (epitimia) nu e o compensaţie pentru păcate, o satisfacţie legalistă. Singura formă de penitenţă cunoscută în Tradiţie este reţinerea pentru un timp de la Cuminecătură. Excluderea de la împărtăşanie nu în​seamnă însă separarea de Biserică. Penitentul primeşte anafora (antidoron) în locul Euharistiei (Sfântul Ioan Postitorul, can. 33). Mai mult, celui ce se pocăieşte i se aplică totdeauna metoda iconomiei, a creditului pastoral, nu cea a acriviei, a verdictului aspru (Sinodul trulan, Can. 102). Spovedania are un caracter terapeutic: „Iată, te-ai făcut sănătos: de acum să nu mai păcătuieşti"(m. 5, 14).

Subiectul 5: Taina Hirotoniei sau a Preoţiei

TDO 3, pag. 149 – 183
1. Deosebirea Hirotoniei de celelalte Taine

În fiecare Taină Hristos Se dăruieşte printr-o lucrare a Sa celor ce cred în El, iar în Taina Euharistiei Se dăruieşte cu însuşi trupul şi sângele Său. Dar fiind nevăzut şi voind să ne dăruiască totuşi acestea, adică trupul şi sângele Său, în chip văzut, trebuie să Se dăruiască prin persoane văzute. Pe aceste persoane le alege şi le sfinţeşte El însuşi prin Tai​na Hirotoniei. Astfel, dacă în celelalte Taine Hristos e primit ca Cel ce Se dăruieşte prin preot, în Taina Hirotoniei Se leagă ca subiect ce ni Se dăruieşte în chip nevăzut de o per​soană umană, pe care consacrând-o ca preot sau episcop, face văzută dăruirea ba către noi prin celelalte Taine. Dacă celelalte Taine reprezintă mijloacele văzute prin care preo​tul ne mijloceşte o putere din cele date nouă de Hristos, sau însuşi trupul şi sângele Lui, preoţia califică însăşi per​soana văzută care împlineşte aceste mijloace, prin care Hristos dăruieşte puterile Sale sau trupul şi sângele Său prin acele Taine.

Dacă Hristos ni S-ar dărui în mod văzut, sau n-ar fi per​soană, n-ar avea nevoie de o persoană care să împlinească actele văzute prin care ni Se dăruieşte. Dar dăruindu-Se în mod nevăzut, subiectul Său cere un chip văzut al Său, sau un alt subiect ca chip văzut al Său, prin care să ni Se dă​ruiască. Taina, ca mijloc al unui har al lui Hristos, nu se poate efectua singură. Preotul, ca organ personal al Taine​lor, implică caracterul personal al Dăruitorului nevăzut al puterilor lor.

Fără un subiect uman, care să-L reprezinte pe Hristos ca subiect în chip văzut, Hristos nu ne-ar putea împărtăşi ca persoană darurile Sale, sau nu S-ar putea dărui pe Sine însuşi în celelalte Taine, ca prin mijloace văzute. Dăruirea Sa nu s-ar putea face decât în mod nevăzut. Dar aceasta ne-ar menţine fără ieşire în nesiguranţă dacă Hristos ni S-a dăruit în mod real, sau suntem robii unor iluzii subiective; nu am avea trăirea lui Hristos ca subiect deosebit de noi în persoana preotului care ne întâmpină în numele Lui. în orice caz aceasta ar menţine un individualism de nedepăşit care ar destrăma orice unitate de credinţă şi deci chiar scopul şi siguranţa unei revelaţii reale, a unui fapt real al mântuirii în Hristos. De aceea, de preoţie atârnă Biserica şi mântuirea în Hristos.

Preotul şi episcopul sunt organele Bisericii ca comuni​tate. Prin ei sunt primite celelalte Taine de credincioşi sau ei se alipesc simplu de Biserică prin Tainele săvârşite de preoţi. Hirotonia îl face pe cel ce o primeşte reprezentant al Bisericii, săvârşitor al Tainelor prin care ea continuă să se menţină şi să se prelungească. Hirotonia e prin exce​lenţă Taina Bisericii, pe lângă faptul că e Taina care-L face pe Hristos trăit prin preoţi, ca subiect deosebit de credin​cioşi. Hirotonia e condiţia celorlalte Taine, deşi ea nu-şi poate împlini menirea fără acelea. La început a fost Hristos trimis ca Arhiereu, Care, devenind nevăzut, a lăsat pe Apostoli şi pe urmaşii lor ca arhierei văzuţi, organe ale Lui.

Dar dacă preotul şi episcopul sunt organe văzute prin care Hristos însuşi ca subiect împărtăşeşte celor ce cred darurile Sale şi pe Sine însuşi, evident că ei nu-şi pot lua de la ei înşişi această calitate de organe ale lui Hristos ca dă​ruitor al puterilor Lui. nici comunitatea creştină nu poate impune lui Hristos aceste organe prin care să dăruiască El însuşi puterile Sale şi pe Sine însuşi. Dar actele de care de​pinde existenta ei însăşi fiind săvârşite de preot şi de episcop, Taina Hirotoniei, prin care aceştia sunt consacraţi ca atare, este condiţia prin care ea se prelungeşte şi se menţine. Ei sunt plantaţi chiar prin hirotonia lor ca centre şi ca mijloace intermediare, vizibile ale harurilor prin care se susţine ea, întrucât sunt organele lui Hristos, centrul şi izvorul ei invi​zibil. Dar hirotonia lor nu se face în afara comunităţii, ci în sânul ei, de către purtătorii autorizaţi ai ei, adică de către episcopii existenţi şi dintre membrii ei. Şi ea dă garanţie că aceştia îi sunt daţi, prin aceia, de către Hristos. Căci ei sunt ridicaţi la această calitate printr-un act vizibil săvârşit prin episcopii ei existenţi. Şi aşa, până la Apostoli. Duhul lui Hristos îi face preoţi şi episcopi pe unii din membrii ei, prin mijlocirea episcopilor ei existenţi, urmaşi ai Apostolilor, prin rugăciunea lor însoţită de rugăciunea Bisericii.

Dacă în planul creaţiei omul a fost creat ca un subiect după chipul Logosului, ca partener al Lui, având să adune în sine raţiunile creaţiei ca să le ofere Logosului, gândite de el, aşa cum le-a oferit Logosul ca dar şi conţinut accesibil şi necesar spiritului omenesc, preotul şi episcopul sunt su​biecte după chipul Logosului întrupat, devenit El însuşi prin întrupare Preotul deplin restaurat, având să slujească Aces​tuia în lucrarea Lui de readunare a oamenilor împrăştiaţi în Sine, prin împuternicirile preoţeşti sacramentale ce li se împărtăşesc, prin propovăduirea învăţăturii Lui unificatoa​re, prin călăuzirea lor spre Logosul cel întrupat.

2. Preoţia nevăzută a lui Hristos, izvorul preoţiei văzute din Biserică

Ca preotul să poată fi un chip personal al Cuvântului cel întrupat, trebuie ca Acesta însuşi să fie Preotul originar şi izvorul preoţiei. De fapt, însuşi Cuvântul lui Dumnezeu S-a făcut prin întrupare Preotul prin excelentă al creatiunii, al readucerii ei la Dumnezeu, al readunării oamenilor risi​piţi din unitatea lor primordială, în Dumnezeu. Oamenii, în starea de risipire şi de afirmare individualistă orgolioasă, nu pot fi toti preoţi ai acestei lucrări. Făcându-Se om pentru realizarea acestei adunări, în care oamenii au suferit un eşec, Hristos e unicul Preot deplin, pentru că e unicul om care se poate dărui cu un devotament absolut Tatălui. El nu aşteaptă numai, ca înainte de întrupare, ca oamenii să se adune în El, în calitatea lor comună de preoţi şi să adu​ne şi creaţia, fiindcă oamenii n-au răspuns acestei aştep​tări. El Se face omul deplin curat din puterea Ipostasului Său divin, deci omul central, singurul om care are intrare la Tatăl şi ne poate duce în Sine şi pe noi, singurul om unifi​cator cu adevărat, căci nu S-a făcut om pentru Sine, închis într-un ipostas omenesc limitat, ci a luat natura omenească în Ipostasul larg deschis întregii umanităţi. El S-a făcut prin aceasta singurul preot eficient, rămânând şi Dumnezeu, în care ca preot, deci ca om, adună pe oameni în mod efec​tiv. Numai prin aceasta poate reda viata veşnică oamenilor, ca viată din Dumnezeu. El rămâne prin aceasta Preot în veci, unicul Preot deplin, unicul om în care avem intrarea şi putinţa şederii lângă Tatăl. Şi pentru că este nevăzut în urma înălţării Sale, El, ca unicul Preot deplin, este izvorul întregii preoţii văzute.

Misiunea aceasta de unic Preot deplin I-a dat-o lui Hristos Dumnezeu cel în Treime, şi Şi-a dat-o şi EI ca Dum​nezeu, nu ca om. Căci ca om a primit-o. "S-a făcut deci Emanuel Arhiereu pentru noi şi prin El avem aducerea la Tatăl şi Dumnezeu şi ne-am reînnoit potrivit cu ceea ce eram la început". Ca Arhiereu ne aduce în Sine drept dar sau jertfă bineplăcută lui Dumnezeu. Căci aduce mai întâi umanitatea noastră asumată de El în mod curat. Dar unin-du-Se cu noi, ne curăteşte şi pe noi şi ne aduce, ca dar curat, lui Dumnezeu. "Când S-a făcut deci Hristos Arhiereul nostru şi am fost aduşi prin El în mod inteligibil (nu sensi​bil, n.n.) întru miros de bună mireasmă lui Dumnezeu şi Tatăl, atunci ne-am învrednicit şi de bunăvoinţa Lui din belşug şi am avut chezăşia sigură că moartea nu va mai avea putere asupra noastră". Nu va mai avea moartea putere, pentru că, aducându-ne lui Dumnezeu ca jertfe curate, ne umple de dumnezeirea Sa. Şi în unirea strânsă ce se realizează între noi şi Dumnezeu, avem izvorul vieţii netrecătoare şi nesfârşite. Aşa cum Aaron şi Melchisedec - chipuri anticipate ale lui Hristos ca Arhiereu - nu şi-au luat preoţia de la ei, tot aşa nici Hristos nu Şi-a luat-o de la El. Numai omul sfinţit de Dumnezeu poate intra la Dumnezeu. Căci nesfinţit, nu poate intra la Dumnezeu, iar sfinţirea nu şi-o poate da el însuşi. Hristos ca om a fost sfinţit de Dumnezeu, întrucât S-a făcut om curat prin iniţiativa Cuvântului lui Dumnezeu şi prin lucrarea Duhului Sfânt, cu vrerea Tatălui.

"Căci e necesar să ştim că nici Fiul însuşi, Cuvântul lui Dumnezeu-Tatăl, nu s-ar putea spune că a fost Preot şi în treapta de Liturghisitor (de Slujitor), dacă nu s-ar înţelege că S-a făcut ca noi. Şi precum a fost numit Apostol şi Prooroc (Evr. 3, 1) pentru umanitatea Sa, aşa, şi Preot" (Evr. 5, 5-6). "Căci I-a trebuit chipul slujirii pentru a face lucrurile slujirii, deci chenoza". "Căci Cel ce este în chipul Tatălui şi deo​potrivă cu El şi Căruia îi stau înainte Serafimii şi-I slujesc mii de mii de îngeri, fiindcă S-a umilit pe Sine, se spune când face aceasta că e şi Slujitor (Liturghisitor) al Sfintelor şi al cortului celui adevărat. Atunci S-a şi sfinţit cu noi Cel ce este mai presus de toată zidirea... Deci Cel ce sfinţeşte ca Dumnezeu, când S-a făcut om şi S-a sălăşluit între noi şi S-a făcut frate al nostru după umanitate, se spune că Se sfinţeşte împreună cu noi. Deci trebuinţa de a sluji ca preot şi de a Se sfinţi împreună cu noi ţine de iconomia întru​pării".

3. Preoţia şi unitatea Bisericii

Precum Fiul lui Dumnezeu a venit în trup ca să ne deschidă în Sine intrarea la Tatăl şi este astfel unicul om în care ne unim cu Tatăl şi între noi, la fel El Se foloseşte de oameni în trup şi de câte un om pentru Fiecare comunitate de credincioşi pentru a ne ţine uniţi cu Sine. Iar acesta tre​buie să se împărtăşească de sfinţirea Lui, ca să se poată în​tinde prin el sfinţirea Lui, ca putere unificatoare. Credin​cioşii trebuie să aibă în acest om luat dintre ei, cum a fost luată natura Sa omenească din noi, un organ ales de Sus ca mijloc al unificării lor cu Hristos pe care-L reprezintă. Prin preoţi lucrează Hristos însuşi, ca Preotul unic propriu-zis, Ia unificarea văzută şi nevăzută a oamenilor în Sine. Având pe Hristos unicul Preot lucrând prin ei, toţi preoţii sunt organele văzute ale preoţiei Lui unice. Hristos nu a luat mâna omenească degeaba; dar nemailucrând prin mâ​na Sa în mod vizibil, mâna Sa e activă prin mâna celor prin care prelungeşte în planul văzut preoţia Sa nevăzută. La fel, nemairostind prin gura Sa în mod văzut cuvintele Sale, le rosteşte nevăzut prin gura organelor văzute ale Preoţiei Sale. El lucrează prin mâna acestora întrucât ei fac toate gesturile sfinţitoare şi spun toate cuvintele şi rugăciunile Lui şi către El cu conştiinţa că slujesc Lui sau cu El, şi, prin El, Tatălui. Trupul omenesc e important nu numai când se primesc Tainele prin el, ci şi când se săvârşesc, întrucât e activ prin el Duhul din trupul lui Hristos.

Sfinţirea sau hirotonirea acestor oameni e tocmai actul prin care Hristos, sub o formă văzută, îi alege şi învesteşte pe aceştia ca organe prin care, când ei vor săvârşi actele sacramentale, El însuşi le va săvârşi nevăzut; iar când vor învăţa şi păstori în numele Lui, El însuşi va învăţa şi va păstori prin ei. Dar prin sfinţire nu-i învredniceşte numai la aceasta, ci îi şi obligă. Aceasta înseamnă că-i învesteşte cu o "harismă" sau cu un "dar", pentru a săvârşi cu seriozitate, cu răspundere şi ca o datorie aceste lucrări, pentru ca, ceea ce săvârşesc ei, să săvârşească însuşi Hristos prin ei.

Preoţii nu sunt numai chipuri văzute, dar de-sine-stătătoare, ale lui Hristos ca Preot, ci organe văzute ale Preoţiei Lui nevăzute. învăţătura pe care o comunică nu e a lor, prin mâna lor nu se comunică binecuvântarea lor şi harurile lor, ci ale lui Hristos. Deci ei n-au motive să se mândrească. Dar mâna lor şi gura lor nu se mişcă fără voia lor, ci cu voinţa lor de a le face slujitoare lui Hristos. Ei nu sunt instrumente pasive ale lui Hristos. Deci se învrednicesc şi ei de cinste. Dar se învrednicesc de o cinste cu atât mai mare, cu cât se pun mai deplin la dispoziţia lucrării lui Hristos prin ei. în râvna lor maximă se arată smerenia lor, sau viceversa. Adică conştiinţa că nu a lor este puterea, ci a lui Hristos. De aceea dacă Hristos ca Arhiereu e Slujitor, cu atât mai mult preoţii sunt slujitorii slujirii mântuitoare a lui Hristos. Ei nu dau de la ei nimic, decât slujirea. Dacă n-o dau pe aceasta din toată inima, nu numai că nu mai împlinesc lucrarea mântuitoare a lui Hristos, aşa cum trebuie, ci în mare parte împiedică împlinirea ei.

Dar Hristos exercită lucrarea Sa de Preot unic şi unifi​cator nu numai prin faptul că în fiecare comunitate Preoţia Sa se exercită printr-un unic organ, ci şi prin faptul că aces​te organe sunt aduse şi ele la unitate, într-un centru unic văzut al lor. Acesta este episcopul. Episcopul este reprezentantul deplin al lui Hristos, Ar​hiereul unic şi unificator. Fiecare episcop este capul unei Biserici locale, "capul plinătăţii lui Hristos". Căci Hristos îl învesteşte pe acesta nu numai cu harisma şi cu răspunderea săvârşirii Tainelor, săvârşite şi de preot, ci şi a Tainei Hirotoniei, pentru ca toţi preoţii să-şi aibă preoţia prin aces​ta şi să stea sub ascultarea lui. Dacă Hristos face prin sfin​ţire pe un preot organ şi chip văzut al Său în săvârşirea celorlalte Taine, pe episcop îl face organ şi chip văzut al Său şi în sfinţirea organelor văzute prin care săvârşeşte celelalte Taine.

De aceea, episcopul este prin excelenţă reprezentantul văzut al lui Hristos şi lucrează "în voia lui Hristos". De aceea, întrucât Biserica este în chip nevăzut în Hristos, ea este în chip văzut în episcop, organul Lui plenar: "Episcopus in Ecclesia et Ecclesia in Episcopo". "Fără episcop nu poate exista Biserica", pentru că fără el, Hristos nu are un organ şi un chip văzut prin care să hirotonească organele văzute ale săvârşirii celorlalte Taine, prin care adau​gă membri noi la Biserică şi întreţine viaţa Bisericii, sau a trupului Său tainic, în unitate. Fără episcop, nu are organul prin care sfinţeşte organele personale ale tuturor Tainelor. Căci "unde se arată episcopul, acolo să fie mulţimea, pre​cum unde este Iisus Hristos, acolo este şi Biserica univer​sală. Fără episcop nu e îngăduit nici a boteza, nici a săvârşi Euharistia..., nimeni să nu facă ceva din cele ce aparţin Bisericii, fără episcop; aceea să se socotească Euharistie sigură, care e săvârşită de episcop sau de cel căruia îi per​mite el... E bine să se ştie de Dumnezeu şi de episcop". "Episcopul e chipul Tatălui". El deţine în chip văzut locul lui Hristos ca învăţător, preot şi păstor.

Rezumând aprecierile vechilor Părinţi despre episcop, Dositei al Ierusalimului zice: "Demnitatea episcopului este aşa de necesară în Biserică, încât fără ea nu poate fi şi nu se poate numi nici Biserică, nici creştin. Căci cel învrednicit să fie episcop, ca urmaş apostolic..., este icoana vie a lui Dumnezeu pe pământ... El este aşa de necesar în Biserică, pe cât e de necesară răsuflarea în om şi soarele în această lume sensibilă... Ceea ce e Dumnezeu în Biserica cerească a celor întâi născuţi, şi soarele în lume, aceea este fiecare arhiereu în Biserica locală". "El este izvorul Tainelor dumnezeieşti şi al darurilor prin Duhul Sfânt; el singur sfin​ţeşte Mirul, şi hirotoniile tuturor treptelor sunt ale Iui. El leagă şi dezleagă în ultima şi suprema instanţă..., el învaţă în primul rând Sfânta Evanghelie şi apără credinţa cea dreaptă".

Dar aceasta nu-1 scoate pe episcop din categoria sluji​torului. Puterea ce se exercită prin el nu este a lui, ci a lui Hristos. El trebuie să fie copleşit mai mult decât orice om de faptul că,fiind prin sine om pieritor ca oricare altul, sau poate mai slab ca mulţi alţii, prin el se săvârşeşte cea mai deplină lucrare mântuitoare a lui Hristos. El trebuie să fie copleşit de răspunderea ce apasă pe umerii lui pentru Bise​rică; dar, în acelaşi timp, conştient că-şi împlineşte această răspundere cu atât mai mult, cu cât frânează mai mult mândria de-a socoti că Biserica depinde de el şi se pune mai mult pe sine la dispoziţia lui Hristos. năzuinţa lui tre​buie să tindă a-şi identifica cu smerenie cât mai total voia sa cu voia lui Hristos, în loc de a lua pe Hristos în slujba pre​tenţiilor sale de domnie. EI va avea cu atât mai multă efi​cienţă în lucrarea sa, cu cât va contribui să-L facă mai văzut şi mai lăudat pe Hristos.

Episcopii sunt ţinuţi în duhul smereniei şi prin faptul că nici unul nu e de-sine-stătător, sau stăpân al tuturor, ci e încadrat în comuniunea tuturor episcopilor, ca să ţină îm​preună învăţătura lui Hristos şi rânduiala liturgică şi cano​nică unitară a Bisericii, singura prin care lucrează Hristos şi prin care deci se împlineşte mântuirea oamenilor. Ei tre​buie să asculte de Hristos, dar Hristos e în Biserică şi a rân​duit să lucreze prin Tainele ei mântuirea, să Se facă cunos​cut ca Acelaşi, prin învăţătura pe care ea o păstrează neal​terat, sau pe care episcopii o păstrează împreună, şi cu toată Biserica. Episcopii se întâlnesc în Hristos cel unul prin comuniunea între ei, dar şi în legătura lor smerită cu toată Biserica, trupul lui Hristos, ferindu-se de a face din comu​niunea între ei o formă de corp separat care-şi apără nişte privilegii lumeşti. Precum e de greşit primatul unei singure persoane, tot aşa de greşit e primatul unui corp restrâns, înţeles în acelaşi spirit.

Comuniunea episcopală, care-şi are o manifestare mai accentuată în sinoadele episcopale ale Bisericilor locale şi în comuniunea între ele, iar - în cazuri excepţionale - în Sinodul ecumenic, moşteneşte duhul comuniunii aposto​lice, care se completează reciproc cu smerenia. Căci sarci​na înţelegerii lui Hristos şi a dreptei Lui propovăduiri şi a călăuzirii poporului lui Dumnezeu spre mântuire este atât de grea, că unul nu îndrăzneşte s-o împlinească fără împre​una sfătuire cu ceilalţi. Prin aceasta, unitatea reprezentată de preot - ca centru al parohiei şi de episcop - ca centru al eparhiei, nu devine singularitate, ci se încadrează în comuniunea întregii Bise​rici, cum s-au încadrat Apostolii, prin comuniunea între ei şi prin marea lor răspundere pentru Biserică, în acelaşi Hristos, singurul centru unic cu adevărat eficient în privinţa mântuirii, Care nici El nu e singur, ci în Treime. "Petru în​treabă una, Filip alta, Iuda alta, Toma alta, şi nu acelaşi lu​cru toţi, nici unul toate, ci fiecare în parte şi câte una...

Vrea să spună Filip ceva şi nu îndrăzneşte singur, ci ia şi pe Andrei (In 12, 22). Are nevoie Petru să afle ceva şi în​deamnă pe loan să întrebe, făcându-i semn (In 13, 24). Unde este aici rigiditatea? Unde e iubirea de stăpânire? Cum altfel ar fi arătat că sunt ucenicii lui Hristos celui blând şi smerit la inimă şi devenit rob pentru noi robii, dând Tatălui toată slava în toate, ca să ne dea nouă chip de bună rânduială şi modestie?".

4. Instituirea preoţiei şi existenţa celor trei trepte ale ei, de la începutul Bisericii

Am pornit de la preoţi ca centre ale unităţilor parohiale şi am urcat la episcopi ca centre ale unităţilor bisericeşti locale, suind până la comuniunea episcopatului în Sinod, care e centrul văzut al Bisericii întregi, şi una şi alta - unite în Hristos. Am pornit de la preoţi ca centrele cele mai con​crete ale poporului credincios. Dar baza unităţii Bisericii s-a pus istoric de sus în jos şi de fapt de sus în jos se păs​trează unitatea Bisericii ca întreg. Baza iniţială a unităţii Bisericii este Hristos, Arhiereul prin excelenţă, sfinţit nemijlocit de Dumnezeu Tatăl prin Duhul Sfânt, şi El rămâne în veac baza unităţii ei. Dar nu fără organe văzute unite între ele şi cu El - Arhiereul unic, prin excelenţă. El a ales pe cei doisprezece ucenici, care sunt trimişii sau Apostolii Lui, aşa cum El este trimisul sau Apostolul Tatălui (Evr. 3, 1).

Prin Apostoli, Hristos dă o bază văzută mai largă Bise​ricii Sale pentru timpul când El va trece în planul nevăzut. Baza aceasta e mai largă, pentru că şi Biserica se va ex​tinde de la grupul celor ce cred la început în Hristos şi pre​figurează Biserica. Dar baza aceasta rămâne totuşi unitară, prin comuniunea Apostolilor în Hristos, Care rămâne cu ei. Pentru ca unitatea văzută a Bisericii să nu-şi găsească centrul ultim în planul văzut, ci în Hristos, Hristos lasă nu un singur apostol şi pe urmaşii lui ca centru al ei, ci o comu​nitate de apostoli şi de episcopi, pentru ca să aibă con​ştiinţa că unitatea lor ultimă şi a Bisericii este în Hristos, că singur El este unicul Arhiereu, că şi El Se află în Treime. Toţi episcopii trebuie să se depăşească pe ei, într-o unitate superioară lor, în Hristos.

Prin trimiterea Sa, apoi prin alegerea şi sfinţirea celor doisprezece Apostoli la Cincizecime, se instituie Taina Hiro​toniei. Dar conţinutul misiunii celor astfel aleşi şi hirotoniţi şi a urmaşilor lor îl indică Mântuitorul în toate ocaziile când le porunceşte şi le dă puterea să boteze, să ierte păcatele, să săvârşească Euharistia, "să spună, la lumină, ceea ce au auzit de la El, la ureche" (Mt. 10, 27) şi ceea ce au văzut la El, să îndemne să fie păzite "câte a poruncit El" (Mt. 28, 20). Chiar în definirea diferitelor puteri şi lucrări ale Apostolilor şi urmaşilor lor de către Hristos, avem şi dovada instituirii lor ca episcopi şi preoţi. în Evanghelia după Ioan (20, 22), Iisus le transmite Apostolilor şi urmaşilor lor puterea epis​copală sau preoţească de a ierta păcatele, prin suflarea Du​hului Sfânt, care este arvuna Hirotoniei, ce le va fi dată complet la Cincizecime. Îtrucât învăţătura Sa a dat-o tot timpul cât a fost cu ei şi faptele Sale au umplut de asemenea tot acest răstimp, se poate spune că prin toată învăţătura şi activitatea Sa Iisus a indicat conţinutul misiunii lor de organe văzute ale lucrării Lui în continuare. Iar întrucât, trimiţându-i la învăţă​tură şi la săvârşirea Tainelor, i-a asigurat că va fi cu ei până la sfârşitul veacului (Mt. 28, 20) şi că: "Cine vă primeşte pe voi, pe Mine Mă primeşte" (Mt. 10, 40) şi: "Nu voi sunteţi care vorbiţi, ci Duhul Tatălui vostru este care grăieşte întru voi" (Mt. 10, 20), prin acestea a arătat că ei sunt subiectele prin care El însuşi, ca subiect-izvor, îşi comunică mai de​parte învăţătura Sa şi harurile Sale în Taine: El însuşi este Arhiereul, învăţătorul şi Păstorul în ei. Prin toată învăţătura şi activitatea Sa mântuitoare, încredinţată Apostolilor şi ur​maşilor lor spre predare şi continuare văzută, Hristos a dat un conţinut slujirii la care au fost chemaţi Apostolii şi ur​maşii lor.

Apostolii, urmând exemplului şi poruncii Mântuitorului şi pe baza asigurării Lui că va fi până la sfârşitul lumii cu cei ce învaţă, botează şi îndeamnă, au transmis urmaşilor lor misiunea dată lor de Mântuitorul. Aceasta o făceau prin rugăciuni şi .prin punerea mâinilor peste cei chemaţi la vrednicia de urmaşi ai lor (Fapte 14, 23; 2 Tim. 1, 6). La început, numirea de "preoţi" şi "episcopi" se da tuturor celor pe care Apostolii îi hirotoneau ca urmaşi ai lor (Fapte 20, 17-28). S-ar putea ca, atât timp cât comunităţile creştine erau mici şi la mari distanţe, ca unele ce luau fiinţă mai ales în oraşe, aceşti urmaşi să fi fost de cele mai multe ori propriu-zis episcopi, incluzând în ei calitatea de preoţi. Dar la destul de scurt timp după ce comunităţile cresc şi se în​tind şi la sate, aceşti episcopi apar ca înzestraţi cu puterea de a hirotoni preoţi ca ajutoare ale lor (Tit 1, 5) şi de a supraveghea activitatea acestora (1 Tim. 5, 19).

Dar, ca urmaşi în deţinerea plenitudinii harului aposto-lesc, episcopii nu sunt totuşi egali în toate cu Apostolii. Aceştia au ceva ce nu s-a putut transmite. Acest ceva l-au avut numai cei doisprezece: faptul de a fi fost în tot timpul activităţii mântuitoare a lui Hristos lângă El şi de a fi fost martori că acest Hristos cunoscut de ei în mod exact şi deplin a înviat. Numai cei ce au fost tot timpul lângă Hristos au putut da de fapt mărturie că El a înviat sau că înviatul este Hristos însuşi, după ce L-au văzut înviat (Fapte 1,21-22). Fiind unicii martori ai învierii Lui şi cunoscători deplini ai lui Hristos şi, ca atare, temelia credinţei Bisericii (Ef. 2, 20), a fost de mare importanţă ca ei să meargă peste tot să dea această mărturie şi să comunice cunoştinţa despre El; deci chiar mai mulţi în aceleaşi locuri, pentru întărirea măr​turiei unuia prin altul. Ca atare ei n-au fost episcopi statorniciţi într-un anumit loc, deşi aveau plenitudinea harului în ei. Tocmai pentru a da Bisericilor întemeiate de ei păstori statornici, care să extindă Bisericile din diferite locuri şi să le menţină, au hirotonit pe seama lor episcopi. Spunând că cei doisprezece Apostoli, ca unii ce au stat tot timpul lângă Iisus şi L-au văzut înviat, au fost martorii prin excelenţă ai învierii Lui, nu excludem că pe lângă ei au fost şi alţi mar​tori importanţi; dar aceştia au fost mai ales dintre cei ce, petrecând şi ei multă vreme în jurul lui Iisus, nu au stat totuşi tot timpul lângă El, deci nu L-au cunoscut deplin (1 Cor. 15, 6; Lc. 10, 1). De aceea toată credinţa în Hristos îşi are ultima bază în Apostoli.

Episcopii de Ia început au putut să se numească şi preoţi întrucât în harul episcopatului se cuprinde de fapt şi cel al preoţiei, dar nu şi invers. în sensul acesta, şi Petru, ca episcop, se numeşte "împreună preot" (1 Pt. 5, 1); la fel Apostolul Ioan (3 In 1, 1). Pe lângă episcopii şi preoţii aşezaţi încă de Apostoli, tot aceştia au aşezat prin punerea mâinilor şi pe primii diaconi (Fapte 6, 6). Treapta lor a continuat apoi încă din timpul Apostolilor (1 Tim. 3, 12). Urmând tradiţiei apostolice, Biserica Ortodoxă a păstrat până azi aceste trei trepte ale ierarhiei în Biserică, fiind trepte ale unui har special pentru fiecare din ele. Pentru ob​ţinerea harului unei trepte superioare dintre acestea, tre​buie să se fi obţinut în prealabil harul treptelor inferioare. Celelalte trepte care au apărut nu sunt de "drept divin", adică nu au un har special. Ele sunt trepte de hirotesie, nu de hirotonie, şi au numai semnificaţii administrative.

În orice caz aceşti "prezbiteri" de la început nu aveau în​ţelesul de "bătrâni", în sensul de înaintaţi în vârstă, sau de aleşi ai comunităţii, fără un har special, cum îi înţelege lumea protestantă, căci ei aveau slujba de "păstori" ai celor​lalţi credincioşi şi primeau pe Duhul Sfânt de la Apostoli, nu de la comunitate (Fapte 14, 23; 2 Tim. 1, 6; Tit 1, 5). (Pentru cuvântul "bătrân" după vârstă limba greacă are cuvântul yepcov). "În săvârşirea Tainelor prezbiterul-preot se roagă de fapt în numele credincioşilor şi în numele lor aduce jertfa cea nesângeroasă. Dar el sfinţeşte cinstitele daruri şi săvâr​şeşte toate Tainele şi lucrează toate, în numele lui Hristos (in persona Christi) şi cu împuternicirea Lui, al Cărui sluji​tor şi reprezentant este, deşi nevrednic. întrucât Hristos, ca adevăratul şi unicul Păstor, alege pe preoţi ca organe ale Lui spre săvârşirea Tainelor, transmiţându-le harul şi pu​terea de la Tatăl, ca să devină preoţi şi învăţători şi păstori şi să exercite aceste trei slujiri ale Lui, preoţii primesc harul şi puterea preoţească de la Hristos, nu din partea credincio​şilor; căci aceştia nu pot procura preoţilor puterea pe care nu o au". "Noi am primit cuvântul vestirii şi am venit de la Dumnezeu; aceasta este demnitatea episcopală şi a preo​ţiei în general". Sfântul Apostol Pavel le spune "prezbiterilor Bisericii", chemaţi la sine, la Milet: "Drept aceea luaţi aminte de voi şi de toată turma, în care Duhul Sfânt v-a pus episcopi, ca să păstoriţi Biserica lui Dumnezeu, pe care a câştigat-o prin sângele Său" (Fapte 20, 17, 28). Ei nu păstoreau pe baza delegaţiei de la credincioşi, ci în baza puterii Duhului, pri​mită de la Apostoli (2 Tim. 1, 14; 2, 1-2; 1 Tim. cap. 5-6).

5. Caracterul duhovnicesc al preoţiei slujitoare creştine şi preoţia generală

E drept că în Noul Testament credincioşii hirotoniţi de Apostoli, iar mai apoi de episcopi în treapta de "prezbiter", nu se numesc 'jertfitori" sau "sacerdoţi" (iepeic,), cum se nu​mesc cei din Vechiul Testament. Acest nume li se dă numai mai târziu. Protestanţii trag de aici concluzia că ei nu erau propriu-zis "preoţi" (iepeig), pentru că orice jertfă de a cărei aducere e legată slujba de "preot" a încetat în Hristos. Pen​tru a-şi întemeia refuzul "preoţiei", protestanţii s-au văzut siliţi să conteste caracterul de jertfă al Euharistiei. Dar Sfân​tul Apostol Pavel declară că şi creştinii au un "altar" pe care se aduce jertfă (1 Cor. 9, 13: G-oaiaotripiov). El consideră ca astfel de jertfă trupul şi sângele Domnului, pe care o opune jertfelor de animale, dar şi de mâncăruri şi băuturi aduse idolilor: "Cele ce le jertfesc păgânii, le jertfesc demonilor, şi nu lui Dumnezeu. Şi nu voiesc să firi părtaşi demonilor. Nu puteţi să beţi paharul Domnului şi paharul demonilor; nu puteţi să vă împărtăşiţi din masa Domnului şi din masa de​monilor" (1 Cor. 10, 20-21). La început creştinii au numit pe aceşti slujitori "prezbiteri", şi nu "jertfitori" (iepeiq), pentru că acest nume era prea legat de ideea de aducători de jertfe sângeroase de ani​male. Creştinii voiau să se distingă şi prin această nouă nu​mire a slujitorilor lui Hristos, de cultul iudaic.

Faţă de jertfele de animale evreieşti şi păgâneşti, jertfa lui Hristos era în fond o jertfă "duhovnicească" (autojertfire voluntară). întrucât ea era o aducere "duhovnicească" per​manentă a Persoanei lui Hristos cel înviat, cei prin care se săvârşea vizibil această aducere trebuiau să se aducă şi ei duhovniceşte. Căci pentru aceea Se aduce Hristos în conti​nuare, ca să se poată adăuga la ea şi aceştia ca jertfă ase​menea Lui. Ba nu numai ei, ci toţi credincioşii. Această adu​cere consta într-o dedicare a lor, Iui Dumnezeu, în mod du​hovnicesc, spre lauda lui Dumnezeu prin cuvinte şi fapte. Dar această jertfă de laudă a lor prin cuvinte şi fapte nu poate avea loc fără jertfa trupului şi sângelui Domnului în continuare şi fără împărtăşirea noastră de ea. Despre amân​două se spune în Epistola către Evrei: "Avem altar din care nu au dreptul să mănânce cei ce slujesc cortului... Aşadar printr-însul, prin Hristos, să aducem lui Dumnezeu jertfă de laudă, adică rodul buzelor, care preamăresc numele Lui. Iar facerea de bine şi dărnicia să nu le nesocotim" (Evr. 13, 10,15, 16).

Pentru actualizarea jertfei lui Hristos pentru diferitele comunităţi, singura "prin care" pot aduce şi creştinii jertfă de laudă, sunt necesari preoţii. Dar aceşti preoţi trebuie să efectueze şi o împreună-aducere duhovnicească a lor cu Hristos, împreună cu credincioşii. Jertfa Iui Hristos nu lu​crează magic, pentru că nu îşi produce efectul numai prin sângele vărsat odinioară, asemenea sângelui animalelor; ci lucrează prin sângele Lui preacurat sau plin de puterea Du​hului, care umple şi pe cei ce se împărtăşesc de El de aceeaşi putere de aducere a lor, lui Dumnezeu. Întrucât au comun cu credincioşii aducerea lor duhov​nicească din puterea jertfei lui Hristos, slujitorii creştini nu mai sunt separaţi de credincioşi în modul în care erau preo​ţii din legea veche, sau cei păgâni. E un alt motiv pentru care se evită la începutul Bisericii numirea lor cu numele de sacerdoţi, folosită în Vechiul Testament şi în păgânism.

Toţi creştinii sunt în acest sens o "preoţie împărătească" (1 Pt. 2, 9). Dar jertfele creştinilor, sau ei înşişi ca jertfe, tre​buie să se alăture jertfei lui Hristos. Căci numai prin Hristos ca jertfă pot intra şi ei ca jertfă la Tatăl. O iniţiativă a lor în jertfire e necesară, căci dacă ar fi făcuţi jertfă cu sila, nu s-ar sfinţi în lăuntrul lor, cum nu se sfinţeau păgânii sau evreii. Dar cineva, trebuind să reprezinte pe Hristos care Se aduce jertfă pentru toţi, primeşte jertfele particulare ale cre​dincioşilor în unitate cu jertfa lui Hristos şi în unitatea lor întreolaltă, ca să se realizeze jertfa Bisericii în Hristos. Acesta e "preotul" noului Testament. El primeşte jertfele şi rugăciunile tuturor şi le uneşte cu jertfa lui Hristos, pe care o aduce în numele tuturor şi pentru toţi. El încadrează jert​fele şi rugăciunile tuturor în jertfa şi rugăciunea Bisericii ca întreg. Preoţii slujitori nu aduc numai jertfele şi rugăciunile lor personale, ci ale comunităţii ca întreg şi ale tuturor cre​dincioşilor, alăturate la jertfa lui Hristos. în preot se reali​zează unificarea tuturor, ca în chipul văzut al lui Hristos, Cel ce Se aduce prin el jertfă în chip nevăzut.

Astfel, preotul Noului Testament se deosebeşte de preo​ţii ca simpli jertfitori ai Vechiului Testament şi ai păgânilor. El se deosebeşte şi pentru că, în acord cu preponderenţa ce o are ca factor duhovnicesc unificator, în misiunea lui intră şi predicarea cuvântului şi păstorirea credincioşilor, pentru formarea duhovnicească a lor, având să se foloseas​că şi de ele ca mijloace de menţinere a unităţii credin​cioşilor în Hristos şi în Biserică şi ca mijloace de configu​rare a lor după chipul lui Hristos. Aceste slujiri le-a exercitat şi Hristos, ca Arhiereu. Slujirile acestea ale preotului contribuie şi ele la întipărirea lui Hristos în fiinţa credincioşilor. Aceştia îşi realizează astfel şi ei preoţia lor generală cu ajutorul preoţiei sluji​toare, nu numai ca aducători ai jertfelor lor personale, ci şi ca împăraţi peste patimile lor şi ca învăţători în familie şi în societate, sfinţindu-se prin toate aceste slujiri pe ei înşişi şi contribuind la sfinţirea lumii, dar fără să facă aceasta ca reprezentanţi calificaţi ai Bisericii.

În rugăciunea dinainte de Taina Mirungerii preotul cere ca cel ce se va mirui "să placă lui Dumnezeu în tot lucrul şi cuvântul", şi să-i fie păzit sufletul "întru curăţie şi dreptate". Aceasta înseamnă "consacrarea întregii lui vieţi slujirii preo​ţiei împărăteşti". "Laicii nu au acces la săvârşirea mijloa​celor harului; dar sfera lor este viaţa harului, penetrarea ei în lume. Aceasta e "liturghia cosmică" în lume, operând prin simpla prezenţă a "fiinţelor sfinţite", a "locaşurilor Sfintei Treimi", cum sunt numiţi cei ce se vor mirui, în rugăciu​nea de sfinţire a Mirului, săvârşită de episcopi. Minucius Felix (sec. III) declară: "Cel ce scapă un om de pericol adu​ce o jertfă grasă. Iată jertfele şi Liturghia pe care noi le aducem lui Dumnezeu". Iar Origen zice: "Toti aceia care au fost imprimaţi de ungerea cu Sfântul Mir au devenit preoţi... Fiecare poartă în el însuşi arderea cea de tot şi el însuşi aprinde focul pe altar..., ca să se consume fără sfâr​şit. Dacă eu renunţ la tot ce posed, dacă eu port crucea mea şi urmez lui Hristos, am adus o ardere de tot pe altarul lui Dumnezeu... Dacă eu iubesc pe fraţii mei până la a-mi dărui viata mea pentru ei, dacă lupt pentru dreptate şi ade​văr până la moarte, dacă mă mortific..., dacă lumea s-a răstignit mie şi eu lumii, am oferit o jertfă lui Dumnezeu şi mă fac preotul propriei mele jertfe".

În general, credinciosul ca preot împărătesc, luând pu​tere din jertfa adusă de preotul slujitor la Liturghie, "con​tinuă acest act extra muros, oficiind liturghia prin viata sa de toate zilele... Prezenta lui în lume e ca o epicleză per​petuă. E o chemare a Duhului Sfânt peste el şi peste ziua care începe, peste munca sa şi roadele pământului". Semnificaţia aceasta o are şi înconjurarea pe care o face preotul cu pruncul, după Taina Botezului şi cea a Mi-rungerii, în jurul analogului. Dacă candidatul la preoţie în​conjoară Sfânta Masă, arătând hotărârea lui de a aduce toată viata lui pe Hristos ca jertfă pentru credincioşi şi de a săvârşi Tainele şi de a învăţa în Biserică, mireanul sau membrul preoţiei generale e închinat slujirii neîntrerupte a lui Hristos în afara altarului, în lume, prin alte mijloace decât prin săvârşirea Tainelor, dar căutând să tină şi el lu​mea în jurul lui Hristos, ca pe sine însuşi.

Dacă preotul e chemat să formeze pe credincioşi în aducerea unor astfel de jertfe şi să-şi închine în modul acesta toată viata lui Hristos, premergând el însuşi cu exemplul, se poate spune că preoţia Noului Testament este împlinirea preoţiei nedepline a Vechiului Testament şi a re​ligiilor păgâne în care se exprima, mai mult prin acte exte​rioare, nădejdea sfinţirii adevărate a lumii prin jertfele adevărate, alimentate din jertfa desăvârşită a lui Hristos.

Dar pentru că slujirea învăţătorească şi pastorală a preoţilor contribuie de fapt şi ea la dezvoltarea preoţiei ge​nerale a credincioşilor şi la menţinerea unităţii lor în Hristos, sau a Bisericii, la configurarea tuturor după acelaşi chip unitar şi autentic al lui Hristos, ea trebuie să se exercite de asemenea în mod unitar. Pentru asigurarea acestei unităţi de învăţătură, de săvârşire a Tainelor, de păstorire, sau de formare a credincioşilor după chipul lui Hristos şi de vieţui​re a lor înşişi după acest chip, e necesar ca preoţii să aibă un centru superior al lor învestit cu puterea de Sus pentru păstrarea neschimbată a învăţăturii, a săvârşirii Tainelor şi a conducerii credincioşilor, conform orânduirii apostolice a Bisericii. Acest centru superior este episcopul. Biserica a asigurat dependenta preoţilor de episcop în primul rând prin hirotonirea lor de către acesta. Prin Hirotonie preoţii primesc harul care înseamnă dreptul şi puterea de săvâr​şire a Tainelor, de propovăduire a învăţăturii şi de păsto​rire. Dependenta de episcop asigură împlinirea acestor slu​jiri în acelaşi mod unitar în toată eparhia, după ce epis​copul s-a asigurat că cei ce primesc hirotonia au dobândit capacitatea de a împlini cum se cuvine aceste activităţi.

Episcopul unei eparhii, la rândul său, trebuie să stea într-o comuniune cu episcopii altor eparhii pentru ca uni​tatea de învăţătură, de săvârşire a Tainelor şi de vieţuire evanghelică asigurată de el în eparhia sa să fie în acord cu învăţătura, cu săvârşirea Tainelor şi cu vieţuirea apostolică a Bisericii de pretutindeni. Pentru asigurarea acestei unităţi încă din perioada apostolică s-a rânduit ca orice nou episcop să fie hirotonit de trei sau cel puţin de doi episcopi, iar înainte de hiroto​nie să facă pe larg mărturisirea credinţei lui, dovedind că este aceeaşi cu a episcopilor care-1 hirotonesc în numele episcopatului întreg al unei Biserici autocefale, care se află în comuniune cu întregul episcopat al Bisericii. Prin aceas​ta el dă garanţia că va avea grijă ca în eparhia sa să se pro​povăduiască, sub îndrumarea şi învăţătura lui, învăţătura Bisericii de pretutindeni şi de totdeauna, să se săvârşească aceleaşi Taine şi să se îndrume viaţa credincioşilor după aceleaşi norme evanghelice de la începutul Bisericii. Această mărturisire amănunţită a credinţei nu se cere preotului şi diaconului, ci numai celui ce are să primească harul arhieriei, pentru că el are să garanteze păstrarea învăţăturii şi a rânduielilor Tainelor şi a celor canonice în Biserica păsto​rită de el.

6. Succesiunea apostolică

Transmiterea aceluiaşi har de la episcopi la episcopi, începând de la Apostoli, odată cu transmiterea puterii şi obligaţiei de a păzi aceeaşi învăţătură şi aceleaşi norme ale Tainelor şi ale păstoririi, se numeşte succesiune apostoli​că. De acest har ce vine de la Apostoli se împărtăşesc, pe măsura slujirii lor mai restrânse, de la episcopul fiecărei eparhii, toţi preoţii acelei eparhii, primind odată cu el pu​terea şi obligaţia de a predica aceeaşi învăţătură şi de a păzi aceeaşi rânduială în săvârşirea Tainelor şi în păstorirea sufletelor pe căile conforme cu tradiţia venită de la Apos​toli. Biserica trăieşte astfel totdeauna duhovniceşte din acelaşi har apostolic şi din aceeaşi învăţătură şi rânduială sacramentală şi evanghelică apostolică.

Episcopii sunt ramurile care, pornind din aceeaşi tul​pină apostolică, extind harul şi conţinutul vieţii apostolice în toate rămurelele care sunt preoţii, şi în toate frunzele sau rodurile care sunt credincioşii. Mai bine zis, aceeaşi sevă care este Hristos se extinde prin episcopi şi preoţi în tot pomul Bisericii, aflându-se în mod nemijlocit în fiecare mădular al ei. Fără harul succesiunii apostolice al ierarhiei şi fără învăţătura apostolică transmisă odată cu el, n-ar fi creştini botezaţi, nu s-ar împărtăşi creştinii cu Hristos în Euharistie, nu L-ar cunoaşte pe Hristos în lucrarea Lui în ei aşa cum a fost şi cum a lucrat în tot trecutul.

Factorul interior al acestei succesiuni este Hristos în​suşi şi Duhul Său cel Sfânt, iar factorul vizibil este Biserica întreagă în prelungirea ei, păstorită de episcopi. I. Karmiris zice: "E necesar să se adauge că succesiunea apostolică nu se limitează numai la şirul istoric neîntrerupt al episcopilor, sau la succesiunea învăţăturii apostolice (successio doctri-nae), ci se extinde şi la succesiunea apostolică a slujirii şi demnităţii sfinţitoare, ca şi la şirul continuu şi neîntrerupt al generaţiilor de creştini din toate veacurile, la succesiu​nea apostolică a întregii Biserici. Aceasta, după moartea Apostolilor, a fost purtătoarea generală şi principală a apostolicităţii şi a slujirii apostolice, ţinând seama că Duhul Cincizecimii S-a răspândit nu numai peste cei doisprezece Apostoli, ci şi peste tot poporul lui Dumnezeu al legii celei noi şi peste toată Biserica prin mulţime de daruri, trans​mise succesiv... în sensul acesta larg, se poate spune că există o succesiune apostolică a tuturor credincioşilor bo​tezaţi în Biserică, pe baza chemării lor la păstrarea mărtu​riei credinţei şi a învăţăturii apostolice prin diferite daruri ale credincioşilor ce participă într-un anumit grad la întrei​ta demnitate a lui Hristos, sub înrâurirea Duhului Sfânt ce lucrează în Biserică".

Despre succesiunea apostolică a ierarhiei s-a vorbit în Biserică de la începuturile ei. Clement al Romei zice: "Apos​tolii ne-au vestit Evanghelia trimişi de Domnul Iisus Hristos, iar Iisus Hristos a fost trimis de Dumnezeu". Apoi,apos​tolii "propovăduind în ţări şi cetări... au pus, cercându-i prin Duhul, pe episcopii şi diaconii celor ce aveau să creadă... şi au dat dispoziţia că, dacă vor adormi ei, să le urmeze alti bărbaţi cercaţi în slujba lor". După Ipolit al Romei, epis​copii "sunt socotiţi succesorii Apostolilor şi părtaşi ai ace​luiaşi har şi păzitori ai arhieriei şi învăţăturii Bisericii". Iar după Eusebie, "întâi-stătătorii, judecătorii şi sfătuitorii cetăţii celei frumoase (a Bisericii) şi-au luat începutul de la Apostolii şi ucenicii Mântuitorului, iar din succesiunea lor încă şi acum, odrăslind ca dintr-o sămânţă bună, strălucesc întâi-şezătorii Bisericii lui Hristos".

Sfântul Irineu spune că Apostolii au lăsat pe episcopi ca succesori în locul lor. Ba Sfântul Irineu afirmă că şi preoţii "au succesiunea de la Apostoli" (successionem ab Apostolis habent), întrucât şi ei "au primit prin succesiunea episcopală harisma sigură a adevărului, după buna plăcere a Tatălui". Prin succesiunea apostolică a episcopatului se asigură păstrarea integrală a învăţăturii apostolice, adică nu numai în forma ei fixată în Noul Testament, ci şi în forma ei expli​cită, numită Sfânta Tradiţie. Aceasta s-a păstrat prin succe​siunea apostolică în forma orală şi aplicată. "Hon enim per Htteras traditam illam, sedper vivam vocem", spune Sfântul Irineu. Şi se ştie că ceea ce se lasă în scris nu acoperă niciodată tot ce se transmite prin viu grai şi prin aplicare. Dar bogăţia acestui tezaur oral şi aplicat nu şi-o pot însuşi de la antecesori decât cei ce au stat timp îndelungat cu ei. Suc​cesiunea apostolică a ierarhiei implică şi această împreună-petrecere a celor mai tineri cu cei mai bătrâni, această ucenicie practică.

Harisma episcopală este harisma care poartă în sine puterea de a transmite toate harurile şi darurile ce se di​fuzează începând de la Apostoli în tot timpul în Biserică, sau pe Hristos însuşi şi pe Duhul Său cel Sfânt, prezenţi şi lucră​tori în aceste haruri şi daruri. Dacă-i aşa, ea nu trebuie în​ţeleasă numai ca un canal ce aduce până la noi ceva vechi, ci ca un foc ce se transmite cu aceeaşi putere de încălzire, sau ca apa unui fluviu mereu puternic ce pătrunde în solul nou Ia care ajunge, fertilizându-1. Focul şi apa harurilor per​sistă în Biserică de la începutul ei. Dar ele nu vin numai din trecut, ci şi de Sus în fiecare timp, căci Biserica e mereu deschisă cerului. Ele sunt soarele care încălzeşte toate generaţiile, fiind prin razele lui în ele, dar patrunzându-Ie de Sus. Pe Hristos, pe Care îl primim noi azi prin Tainele şi prin învăţătura preoţilor hirotoniţi de episcopi, dar şi de la pă​rinţii noştri, îl simţim prezent şi viu în ei şi de aceea poate pătrunde şi în noi. El nu e un Hristos al trecutului, decât în sensul că tot El a fost viu şi lucrător şi în generaţiile trecute. El e mereu viu. Prin succesiunea apostolică se asigură per​manenţa pururea vie a lui Hristos, prezenţa aceluiaşi Hristos în mod continuu în toate generaţiile. Nu Hristos trece, ci generaţiile trec. Dar toate au fost vii în Hristos. Şi numai în acelaşi Hristos suntem vii şi noi. Dar noi primim pe Hristos cel viu din cei ce trăiesc în El, cu care noi continuăm să trăim o vreme în acest Hristos viu. Atât numai că ei L-au primit puţin înaintea noastră. Succesiunea e şi o concomi​tentă continuă.

Învăţătura despre Hristos nu constituie singură conţinu​tul succesiunii apostolice, sau al Tradiţiei; ea ar deveni în acest caz o învăţătură teoretică, care poate părea după un timp învechită, Nici harul Tainelor ca lucrare a lui Hristos ce ni se comunică nu formează singur conţinutul Tradiţiei. Ca lucrarea luj Hristos să aibă deplină eficacitate în noi, tre​buie să ştim mai pe larg cine este El şi ce cere El de la noi. Numai împreună, harul lui Hristos şi învăţătura Lui şi de​spre El, ni-L transmit pe Hristos în deplinătatea Lui vie şi eficientă. Întrucât Hristos ca Dumnezeu şi om adevărat nu se învecheşte, nici lucrarea Lui şi învăţătura despre El nu se învechesc. Dar descrierea Persoanei Lui infinite prin dum​nezeirea Ei şi pururea actuală prin umanitatea Ei în mod suprem realizată, trebuie făcută înţeleasă la nivelul înţe​legerii fiecărui timp, pentru a face evident adevărul Ei unic, în plenitudinea lui. De aceea Sfântul Ioan Gură de Aur şi Sfântul Grigorie de Nazianz au insistat asupra importanţei slujirii învăţătoreşti a preoţilor şi episcopilor.

Dacă păstrarea şi propovăduirea învăţăturii integrale a lui Hristos ţine de slujirea treptelor Hirotoniei, Biserica Ortodoxă nu poate recunoaşte ca valide hirotoniile altor Biserici care au alterat această învăţătură. Nu poate avea loc o succesiune a harului nici de la episcopii căzuţi de la această învăţătură la cei pe care-i hi​rotonesc ei. Altfel am cădea într-o înţelegere magică a haru​lui; el n-ar mai fi o forţă duhovnicească împreunată cu ade​vărata cunoaştere de Dumnezeu. Dacă Biserica Ortodoxă recunoaşte ca hirotoniţi pe membrii ierarhiei catolice şi vechi-orientale (problema celor ai ierarhiei vechi-catolice ar merita o considerare spe​cială după ce Biserica noastră s-ar asigura că acea formaţie creştină nu s-a abătut de la învăţătura integrală a Bisericii de totdeauna), aceasta o face pe baza iconomiei, adică în cazul când aceia intră în Biserica Ortodoxă completându-şi credinţa lor ştirbită întrucâtva, din momentul hirotoniei.

Mai grea este problema recunoaşterii hirotoniilor angli​cane, dată fiind marea varietate şi fluiditate din Comuniu​nea anglicană, nu numai în privinţa învăţăturii, ci chiar a Tainelor. Căci întrucât pentru unii din ei s-a diluat învăţă​tura despre Taine, nu e socotită necesară de toti nici Preo​ţia. Deocamdată Biserica Ortodoxă aşteaptă de la Comuniu​nea anglicană înaintarea spre mai multă unitate şi fermitate în învăţătură, într-un spirit de apropiere de cea ortodoxă. Faptul că Hirotonia face capabili, pe cei ce o au, să transmită altor credincioşi ai Bisericii harul Tainelor, nu dintr-o vrednicie personală, ci din calitatea lor de reprezen​tanţi ai Bisericii şi mărturisitori ai credinţei ei, e una din ex​plicaţiile învăţăturii Bisericii despre nerepetarea Tainei Hi​rotoniei şi despre revenirea preoţilor şi episcopilor, cateri​siţi şi căzuţi în erezii, la capacitatea săvârşirii valide a Tai​nelor o dată cu ridicarea caterisirii lor şi a reintrării în sânul Bisericii. Capacitatea de a săvârşi valid Tainele, cu care au fost învestiţi, prin ieşirea lor din ambianţa de har a Bisericii a devenit numai nelucrătoare, dar nu s-a desfiinţat cu totul în ei.

Această explicaţie trebuie completată însă cu aceea că Taina aceasta, ca şi cea a Botezului şi a Mirungerii, îl pune pe om într-o anumită relaţie fundamentală cu Hristos, spre deosebire de Euharistie şi de Nuntă, care întăresc în planul conştient această relaţie, şi de Pocăinţă şi Maslu, care o refac. Această relaţie se imprimă în fiinţa omului, lăsând în el nişte urme chiar fără voia lui. E ceva analog cu urma pe care o lasă în perechea celor căsătoriţi relaţia întemeiată între ei prin căsătorie toată viaţa. De aceea şi Taina Nuntii se consideră, în general, indisolubilă, şi Biserica nu aprobă cu plăcere căsătoria a doua şi cu şi mai puţină plăcere pe cea de a treia.

7. Aspectele văzute ale Hirotoniei şi puterea nevăzută acordată prin ea

a. Săvârşitorul şi primitorul Tainei. Săvârşitorul Tainei este episcopul eparhiei sau delegatul lui un arhiereu -pentru preoţii şi diaconii chemaţi să slujească în cadrul ei, iar pentru un episcop, trei sau cel puţin doi episcopi, repre​zentând episcopatul Bisericii autocefale respective. Prin aceasta se menţine unitatea preoţilor din eparhie şi a cre​dincioşilor care primesc Tainele de la ei, în unicul Hristos, reprezentat de episcop, şi unitatea episcopilor între ei în arhieria primită din arhieria şi din Duhul aceluiaşi Hristos, asemenea celei a Apostolilor.

După tradiţia Bisericii Ortodoxe, nu pot fi hirotoniţi decât membrii de sex bărbătesc ai Bisericii, care mărturisesc credinţa ei şi vor să-şi împlinească faţă de Biserică înda​toririle ce ţin de treapta ierarhică în care sunt introduşi. în acest scop Biserica a cerut ca ei să fie întregi la minte şi la trup şi să aibă o pregătire teologică şi un nume necompromis. La treapta episcopală nu pot ajunge, după hotărârea Sinodului V-VI ecumenic, decât cei neînsuraţi sau văduvi prin decesul soţiei, deveniţi în prealabil ieromonahi. Pentru preoţi şi diaconi nunta este oprită după hirotonie. Sunt derogante pentru autoritatea unui preot unele situaţii.

Condiţiile acestea cerute primitorilor Tainei au semnifi​caţia lor spirituală. Membrii ierarhiei nu pot fi decât bărbaţi, pentru că sunt chemaţi să fie organele văzute ale lui Hristos, unicul săvârşitor nevăzut al Tainei; iar Hristos a fost bărbat. Femeile îi nasc şi îi pot creşte pentru preoţie pe copiii lor asemenea Maicii Domnului. Ele sunt mamele preoţilor şi episcopilor, Dumnezeu exercitând prin ele cea mai mare autoritate spirituală asupra lor. "Raportul atât de misterios între mamă şi copil face ca femeia, Eva - sursa vieţii - , să vegheze asupra a toată fiinţa, să ocrotească viaţa şi lumea. A şti dacă femeia va fi soţie, mamă sau sponsa Christi (mireasa lui Hristos) e o problemă accesorie. Harisma ei, care este cea a "maternităţii" interiorizate şi universale, poartă pe orice femeie spre cel flămând şi lipsit şi preci​zează admirabil esenţa feminină; fecioară sau soţie, orice femeie este mamă in aeternum. Componentele sufletului ei o predispun să încălzească tot ce înaintează pe drumul său, să descopere în flinta cea mai virilă şi mai tare un copil slab şi fără apărare".

Femeia are în liniştea ei o siguranţă şi o capacitate de a da încredere bărbatului, care, dincolo de demonstraţia de putere, simte nevoia susţinerii unei mame. loan, Apos​tolul, e încredinţat de Iisus Sfintei Sale Mame, ca Mamei lui. "Femeie, iată fiul tău". Episcopii au şi ei mamele lor, care-i îndrumă cu înţelepciunea lor şi cu tăria lor de credinţă. Ast​fel, se poate spune că în preoţia bărbatului e implicat un suport feminin. în catacomba Sfântului Calist, un băr​bat, episcopul, întinde mâna asupra pâinii euharistice, dar înapoia lui stă o orantă, o femeie în rugăciune. Bărba​tul fără femeie se pierde în abstracţiuni; femeia îl tine legat de viafă, care-şi are baza în viata dumnezeiască, în Duhul Sfânt. Rolurile nu pot fi amestecate.

Episcopul trebuie să fie necăsătorit, pentru că slujirea lui constă nu numai în săvârşirea personală a Tainelor şi în învăţarea personală a creştinilor în cele ale credinţei, ci şi în supravegherea acestor slujiri din partea preoţilor ca ajutători ai lui. Fiinţa lui trebuie să fie ocupată în întregime de grija Bisericii, să uite de orice interes al lui sau al fami​liei, asemenea lui Hristos, al Cărui reprezentant deplin este.

Dacă prin celelalte Taine se pune o bază de viată nouă personală, sau se promovează această viată, slujirea preo​ţească şi arhierească se acordă celor ce au deja această viată şi au dat dovadă că au colaborat cu adevărat cu harul la întărirea ei în flinta lor. Slujirea celor trei trepte ierarhice este legată de Litur​ghie, pentru că îndatorirea membrilor lor constă în mod principal în săvârşirea Tainelor şi în învăţarea poporului, iar Taina culminantă este Euharistia, care se săvârşeşte la Sfânta Liturghie; şi tot în cursul acesteia se dă în mod prin​cipal învăţătura.

Nu poate ajunge cineva la o treaptă superioară în ierar​hie fără să fi trecut prin cele inferioare, începând cu cea mai de jos, a diaconatului; nici nu poate trece în cursul aceleiaşi Liturghii de la o treaptă inferioară la cea supe​rioară. Căci dacă s-ar da treapta arhieriei de la început, preoţia şi diaconia s-ar confunda cu ea şi nu s-ar mai putea da în mod deosebit. Iar dacă s-ar da de la începutul Litur​ghiei diaconia, apoi mai târziu preoţia şi apoi arhieria, ar​hiereul n-ar mai putea săvârşi îndată întreaga Liturghie. De aceea hirotonia diaconului se săvârşeşte după pre​facerea Sfintelor Daruri, ca să nu mai aibă rost să devină preot în cursul aceleiaşi Liturghii, nemaiavând putinţa să oficieze prefacerea Sfintelor Daruri, care e punctul esenţial al Sfintelor Liturghii şi să pună în practică la aceeaşi Litur​ghie slujirea principală a diaconului, care este aceea de a ajuta pe preot la împărtăşirea credincioşilor. Tot de aceea hirotonia preotului are loc după intrarea cu Sfintele Daruri, pentru a împlini imediat la aceeaşi Liturghie slujirea pre​facerii lor - actul esenţial al Liturghiei şi al slujirii preoţeşti în cadrul Liturghiei. Iar după aceea, nu mai are rost să fie înaintat Ia treapta arhieriei, nemaiavând ce face, ca arhie​reu, Ia aceeaşi Liturghie. Şi din acelaşi motiv, arhiereul e hi​rotonit după cântarea trisaghionului, ca să supravegheze imediat, la aceeaşi Liturghie, citirea Apostolului şi a Evan​gheliei, care reprezintă slujirea învăţătorească, esenţială pentru episcop, iar apoi să oficieze prefacerea Sfintelor Daruri.

b. Rânduială hirotoniei în cele trei trepte şi săvârşitorul ei nevăzut. Candidaţii celor două trepte inferioare sunt in​troduşi în altar, adică la slujirea jertfei Iui Hristos, viitorul diacon de către doi diaconi, iar viitorul preot de către doi preoţi. Aceştia îi conduc şi în jurul Sfintei Mese de trei ori. în timpul acestei înconjurări candidaţii sărută de fiecare dată cele patru colţuri ale ei şi mâna arhiereului hirotonisi-tor, care şade pe scaun în partea dinspre miazănoapte a Sfintei Mese. O dată cu mâna sărută şi omoforul şi epigo-natul, făcând trei metanii înaintea lui. în jurul Sfintei Mese viitorul diacon e condus de doi diaconi, ceea ce semnifică o iniţiere a viitorului diacon în diaconie şi o anumită pri​mire a noului diacon în rândul cetei lor. Un lucru analog semnifică şi conducerea candidatului Ia preoţie de doi preoţi.

Prin înconjurarea Sfintei Mese de trei ori şi sărutarea colţurilor ei, viitorul diacon şi preot arată că preocuparea şi iubirea lui se va mişca toată viaţa în mod neîntrerupt în jurul lui Hristos, prezent nevăzut pe Sfânta Masă şi văzut în persoana episcopului de lângă ea. Prin cele trei metanii făcute de fiecare dată în faţa ar​hiereului şi prin sărutarea omoforului, epigonatului şi mâi​nii lui drepte, candidatul Ia diaconie şi preoţie îşi arată voinţa de a asculta pe arhiereul său, care reprezintă în mod văzut pe Hristos, omoforul fiind semnul grijii Iui pentru po​porul păstorit, epigonatul - semnul puterii lui duhovniceşti, iar mâna lui dreaptă - organul prin care Hristos însuşi trans​mite lucrarea Sa în Tainele pe care le săvârşeşte.

Diaconul îngenunchează apoi cu piciorul drept în fata Sfintei Mese, pune mâinile una peste alta pe ea, iar capul şi-1 reazemă pe ele. El arată prin aceasta că se predă acum ca jertfă vie lui Hristos, căci pe Sfânta Masă Se află tot​deauna Hristos ca jertfă. Arhiereul îşi scoate mitra, ca să arate că nu el ca om va învesti cu puterea diaconiei pe candidat, ci Hristos însuşi. Pune mâna dreaptă peste capul aceluia, ca organ ("mate​rie") prin care se transmite harul lui Hristos, şi rosteşte cu​vintele: "Dumnezeiescul har, cela ce totdeauna pe cele ne​putincioase le vindecă şi pe cele cu lipsă le împlineşte, pro-hiriseşte pe cucernicul ipodiacon (N), în diacon. Să ne ru​găm dar pentru dânsul ca să vină peste el harul întru tot Sfântului Duh". Deşi harul diaconiei se transmite prin mâna episcopului, el declară cu smerenie că harul însuşi îl ridică pe primitor în treapta diaconiei. Dar aceste cuvinte sunt nu​mai introducerea la rugăciunea care urmează şi pe care o rosteşte episcopul, dar la care cere să se asocieze toţi cei din altar. în săvârşirea Tainei, arhiereul nu se singularizea​ză, ci se află în comuniunea Bisericii. în prima rugăciune cere lui Hristos, ca însuşi El "să dăruiască harul Lui" celui prohirisit întru diacon. într-o a doua rugăciune arhiereul cere tot lui Hristos ca El însuşi "să umple, pe cel ce 1-a în​vrednicit de a intra în slujba diaconiei, de toată credinţa, dragostea, puterea, sfinţenia, prin venirea Sfântului şi de-viaţă-făcătorului Duh asupra lui". "Căci nu prin punerea mâi​nilor mele peste dânsul, ci prin puterea îndurărilor Tale celor multe se dă celor vrednici ai Tăi harul."

Conştiinţa că Hristos însuşi e de faţă şi lucrează în această Taină uneşte într-o adâncă cutremurare şi respon​sabilitate pe săvârşitorul Tainei cu cei ce-1 asistă pe de o parte şi cu primitorul ei pe de alta. în această întâlnire de suflete, pătrunse de conştiinţa prezentei şi lucrării aceluiaşi Hristos, se săvârşeşte trecerea puterii lui Hristos de la slu​jitorii de mai înainte, la slujitorul cel nou. Semnele capacităţii slujirii diaconeşti i le încredinţează arhiereul înmânându-i orarul şi mânecutele înaintea uşilor împărăteşti, după ce le arată credincioşilor şi declară de trei ori: "Vrednic este", iar poporul răspunde tot de trei ori, confirmând: "Vrednic este". La evenimentul consacrării unui nou slujitor al lui Dumnezeu şi al Bisericii participă cu asentimentul lui şi poporul credincios. În momentele văzute ale hirotoniei preotului se cuprind câteva deosebiri, care punctează ceea ce este propriu slu​jirii preoţeşti. Candidatul la preoţie îngenunchează în fata Sfintei Mese cu amândouă picioarele, arătând că se predă mai accentuat lui Hristos. în prima rugăciune, arhiereul cere lui Hristos să-i dăruiască "acest mare har" al preoţiei, iar în rugăciunea a doua se specifică slujirile preotului, de săvârşitor al Tainelor şi de propovăduitor al cuvântului dumnezeiesc: "Să se facă vrednic a sta fără prihană înain​tea jertfelnicului Tău, a propovădui Evanghelia împărăţiei Tale, a lucra cu sfinţenie cuvântul adevărului Tău, a aduce Ţie jertfe şi daruri duhovniceşti, a înnoi pe poporul Tău prin baia naşterii de a doua".

Apoi,în fata poporului, pe lângă veşmintele care repre​zintă capacitatea lui de săvârşitor al Tainelor, i se înmâ​nează şi Liturghierul care reprezintă slujirea lui principală de săvârşitor al Sfintei Liturghii. Iar după prefacerea Sfin​telor Daruri, arhiereul îi încredinţează sfântul trup al Dom​nului pe burete ca să-1 ţină pe mâna dreaptă, aşezată cruciş peste cea stângă, cu cuvintele: "Primeşte odorul acesta şi-1 păzeşte pe el până la a doua venire a Domnului nostru Iisus Hristos, când El are să-1 ceară de la tine". Apoi preotul se retrage în partea de răsărit a Sfintei Mese, ţinând sfântul trup în mâinile sale aşezate deasupra ei, oarecum identifi​cate cu ea. Preotul va tine trupul Domnului jertfit pe seama credincioşilor până la sfârşitul lumii atât ca reprezentant al tuturor preoţilor Bisericii, cât şi ca preot singular, care tre​buie să ţină la dispoziţia credincioşilor acest trup până la sfârşitul vieţii Iui, care, pentru el, coincide cu sfârşitul lumii, căci cum va încheia viaţa lui aşa se va scula în faţa Domnului la înviere, sau se va prezenta după moarte.

Răspunderea arhiereului de a preda preotului trupul Domnului şi răspunderea acestuia de a-1 primi se întâlnesc şi se întregesc într-o răspundere comună în faţa lui Hristos, dar şi în faţa poporului căruia trebuie să i se pună şi ţină la dispoziţie trupul lui Hristos, adică pe Hristos însuşi în toată viaţa Iui, pentru a fi predat altor episcopi şi altor preoţi până la sfârşitul lumii. Deschiderea eshatologică a Preoţiei şi a Euharistiei iese prin aceasta puternic în relief. Preotul priveşte, ţinând trupul Domnului pe mâini, spre viaţa veş​nică, atunci când se va cere de la el trupul tainic. În această unire realizată prin vibraţia comună a celei mai adânci răspunderi faţă de Hristos, faţă de Biserica pre​zentă şi faţă de viitorul ei eshatologic, şi de tot drumul ei până atunci, răspundere a cărei scadenţă va avea loc în eternitate, Hristos îşi procură prin mijlocirea episcopului un nou organ văzut al Său, un nou organ al lucrării Sale, în Tainele ce le va săvârşi. în răspunderea aceasta comună, cel ce hirotoneşte şi cel ce e hirotonit devin complet stră​vezii pentru lucrarea lui Hristos însuşi, pentru că de fapt Hristos este cel ce lucrează prin Duhul Său. "Dacă n-ar fi Duhul Sfânt, n-ar fi păstori şi învăţători în Biserică. Căci aceştia se fac prin Duhul, cum zice şi Pavel: "întru care Du​hul Sfânt v-a pus episcopi". Căci aceasta este hirotonia: se pune mâna bărbatului, dar Dumnezeu lucrează totul şi mâna Lui e aceea care se atinge de capul celui ce se hiro​toneşte, dacă se hirotoneşte cum trebuie... Căci dacă n-ar fi arvuna Duhului... nu am avea preoţi, nici n-ar putea fi aceste hirotonii fără acea venire (a Duhului)".

La hirotonia arhiereului, se pune pe capul candidatului nu numai mâna unuia din episcopi, ci şi Sfânta Evanghelie, indicându-se pe de o parte sarcina principală ce o primeşte noul arhiereu, pe de alta, accentuându-se credinţa că Hristos însuşi şi-1 face organul deplin al Său. în prima rugăciune se vorbeşte de "jugul Evangheliei" pe care îl primeşte noul arhiereu, iar în a doua, după ce se aminteşte de îndatorirea lui de a "aduce jertfă şi prinos pentru tot poporul", e numit "iconom al harului"; apoi e pus într-o legătură specială cu Hristos, adevăratul Păstor, ca să-şi pună şi el sufletul pen​tru credincioşi, cum Şi 1-a pus Hristos, desăvârşindu-1 prin pilda, învăţătura şi toată lucrarea Sa: "Fă-1 următor Ţie, ade​văratul Păstor, punându-şi sufletul pentru oile Tale, povă-tuitor orbilor, lumină celor dintru întuneric, certător celor neînţelepti, ajutător pruncilor, luminător în lume, ca, desă​vârşind sufletele cele ce i s-au încredinţat lui în viaţa aceas​ta, să stea ne-ruşinat înaintea judecăţii Tale."

După aceea, el primeşte ca veşminte, peste cele preo​ţeşti, sacosul, omoforul şi mitra. Păstrând veşmintele preo​ţeşti şi întărindu-le prin sacos, el va păstra şi completa slu​jirea de preot săvârşitor al Tainelor, nedespărtindu-se de comunităţile euharistice şi duhovniceşti restrânse şi de cre​dincioşii concreţi, prin faptul că menţine şi treapta unei preoţii cu o mai extinsă lucrare unificatoare. Primind omo​forul, el asumă răspunderea pastorală pentru toată obştea credincioşilor, asemenea lui Hristos, Care Şi-a pus sufletul pentru mântuirea fiecăruia din noi, ca Păstorul care lasă pe cele nouăzeci şi nouă de oi şi pleacă în căutarea celei pri​mejduite; aceasta dă o semnificaţie duhovnicească puterii sale împărăteşti, simbolizată prin mitră. Ea e putere duhovnicească, responsabilitate pentru mântuirea tuturor credin​cioşilor. Ca organ al lui Hristos, arhiereul are cea mai cutremu​rătoare răspundere pentru mântuirea sufletelor, având să imite pe Hristos în smerenie, pildă de curăţie, de dezinte​resare, de blândeţe, de jertfire de sine. Dacă îşi înţelege rolul de reprezentant al lui Hristos ca un temei pentru o putere în spirit lumesc, el s-a depărtat interior de Hristos şi prin el nu se mai înfăptuieşte cu toată eficienta lucrarea lui Hristos cel blând, smerit, curat şi în stare de continuă jert​fă. Ca organ al lui Hristos, el trebuie să fie un slujitor model al lui Hristos şi va avea să dea seama la judecata lui Hristos de felul cum şi-a împlinit slujirea lui: dacă şi-a împlinit-o bine, va avea plată mai mare, dacă şi-a împlinit-o rău, va avea parte de osândă mai mare.

1. Definiţie

Hirotonia este Taina în care, prin punerea mâinilor arhiereului şi prin rugăciune, se împărtăşeşte persoanei anume pregătite, Harul, care dă puterea de a învăţa cuvântul lui Dumnezeu, a săvârşi Sfintele Taine şi a conduce pe credincioşi la mântuire. Hirotonia înseamnă atât intrarea în cler, cât şi primirea unei puteri spirituale sau a unei trepte din acea putere.

2. Numirile

Taina aceasta, săvârşindu-se prin punerea mâinilor - ceea ce în greceşte se cheamă χειροτνία sau χειροθεσία - a primit şi numele de Hirotonie sau Hirotesie. Cu timpul însă a rămas pentru ea numai cuvântul hirotonie, iar cel de hirotesie exprimă altceva decât ideea de Taină a preoţiei, deşi ea are oarecare legătură cu această Taină. Azi, hirotesia este o ierurgie prin care se instituie gradele inferioare ale ierarhiei bisericeşti (citeţ, ipodiacon) şi ranguri sau demnităţi bisericeşti (arhidiacon, protopop). Alte numiri ale Tainei sunt: hirotonie mistică, sfinţire, desăvârşire preoţească, binecuvântare preoţească, servirea lui Dumnezeu, slujirea Noului Testament etc.

Apusenii o numesc: ordinatio, benedictio, presbiterii ministerium, ordo sacerdotalis etc.

3. Instituirea

Protestanţii contestă Hirotoniei caracterul de Taină, deci de lucrare sfântă instituită de Domnul. Pentru ei, ea nu e decât o autorizaţie pe care o dau credincioşii unuia din ei de a învăţa. Sau e investirea rituală în oficiul de predicator, fără caracter tainic.

Ideea aceasta e contrazisă atât de Sf. Scriptură cât şi de învăţătura Bisericii de totdeauna. Sf. Scriptură ne arată că Domnul, dorind ca opera Sa de mântuire să se continue peste veacuri şi să fie folositoare tuturor oamenilor, şi-a ales Apostoli, pe care i-a luat din mulţimea celor ce-L crezuseră (Lc 6,13). Pe aceştia i-a ţinut în jurul Său şi timp de 3 ani i-a învăţat tainele împărăţiei lui Dumnezeu. Apoi le-a dat puterea de a-I continua opera. Aceasta se vede din cuvintele pe care le rosteşte către ei, după învierea Sa: „Precum M-a trimis pe Mine Tatăl, vă trimit şi Eu pe voi. Şi grăind aceasta a suflat şi le-a zis: luaţi Duh Sfânt; cărora veţi ierta păcatele le vor fi iertate; cărora le veţi ţine, vor fi ţinute" (In 20, 21-23). 

E foarte probabil ca ritualul punerii mâinilor să fi fost prescris chiar de Mântuitorul. El a fost aplicat totdeauna în Biserică. Prin acest ritual li se împărtăşeşte celor şapte diaconi, Harul de a fi ajutătorii Sf. Apostoli. în Faptele Apostolilor citim că, alegând credincioşii 7 bărbaţi de vază, „i-au înfăţişat înaintea Apostolilor, care, după ce s-au rugat, şi-au pus mâinile peste ei" (FA 6, 6).

Harul slujirii lui Dumnezeu îi primesc, tot prin punerea mâinilor, şi episcopii. Acest har a fost transmis prin Sf. Ap. Pavel, episcopilor Tit şi Timotei. Sf. Ap. Pavel scrie lui Timotei, despre care se ştie că era episcop: „Te îndemn să ţii aprins darul lui Dumnezeu, cel ce este în tine, prin punerea mâinilor mele" (2 Tim 1, 6). Harul Hirotoniei se transmite prin punerea mâinilor, dar el nu-şi are izvorul în cel ce pune mâinile, ci în Dumnezeu. Sf. Ioan Hrisostom scrie: „Se pune mâna peste om, dar toate le face Dumnezeu şi mâna Lui se atinge de capul celui ce se hirotoneşte, dacă hirotonia se face cum se cuvine" (Omilia 14 la Faptele Apostolilor).

Canoanele sinoadelor ecumenice (2, IV; 5, VII) arată că acest Har nu e permis să fie mijlocit pe bani.

4. Partea văzută

Partea văzută a Hirotoniei constă în punerea mâinilor arhiereului pe capui celui ce se hirotoneşte. Sf. Ap. Pavel ne arată că de această punere a mâinilor depinde Harul preoţiei (2 Tim î, 6). Fără ea nu este preoţie. Acest ritual a fost practicat de Sfinţii Apostoli pentru toate cele trei trepte ierarhice şi ei au prescris ca şi urmaşii lor să facă la fel (1 Tim 5, 22). Şi în Biserica romano-catolică, Hirotonia se face tot prin punerea mâinilor.

Punerea mâinilor la Hirotonie este însoţită de rugăciunea următoare: „Dumnezeiescul dar, care pe cele neputincioase le vindecă şi pe cele ce lipsesc le împlineşte, hirotoneşte pe cucernicul ipodiacon (N.) în diacon (sau diacon, în preot, sau preot în episcop). Să ne rugăm dar pentru el, ca să vină asupră-i Harul Sfântului Duh". Această rugăciune nu o aflăm în Sf. Scriptură, ci ea e alcătuită de Biserică pe baza ideii din Sf. Scriptură, în care ni se spune că Sfinţii Apostoli când hirotoneau, îşi puneau mâinile pe cei desemnaţi şi se rugau (FA 6, 6; 14, 23). Se înţelege că, întrucât rugăciunea lor nu putea avea alt conţinut decât invocarea lui Dumnezeu ca să dea Harul preoţiei persoanei ce se hirotoneşte, Biserica a moştenit această idee şi pe baza ei a alcătuit rugăciunea ce o avem azi.

5. Efectele

Prin Hirotonie şe împărtăşeşte primitorului Harul, care ajută şi îndreptăţeşte la împlinirea atribuţiilor ce revin treptei ierarhice pentru care se face hirotonia. Acest efect îl evidenţiază Sf. Ap. Pavel când spune lui Timotei: „Te îndemn să ţii aprins darul lui Dumnezeu, cel ce este în tine, prin punerea mâinilor mele" (2 Tim 1, 6).

Precum Hirotonia este una, aşa şi Harul este unul, dar el se împarte în mod gradat celor trei trepte ierarhice. Diaconul îl primeşte într-o măsură mai mică, preotul în una mai mare, iar episcopul îl primeşte în plenitudinea lui. Caracterul unitar de Taină al Hirotoniei nu e desfiinţat prin existenţa celor trei trepte ierarhice.

Hirotonia nu se repetă. Harul acestei Taine se împărtăşeşte unei persoane, pentru aceeaşi treaptă, o singură dată şi el rămâne în ea pentru totdeauna. Canoanele pedepsesc cu depunerea atât pe cel ce primeşte Hirotonia a doua, cât şi pe cel ce hirotoneşte o persoană care a fost odată hirotonită în mod valid (68 ap.).

Harul Hirotoniei rămânând pentru totdeauna în cel hirotonit (1 Tim 4,14), unul ca acesta nu mai poate deveni mirean. El rămâne în starea de cleric pentru toată viaţa. Cel ce face însă unele abateri de la îndatoririle clericale, poate fi oprit de la exercitarea funcţiunilor preoţeşti, dar Harul Hirotoniei nu-i poate fi luat.

Principiul nerepetării Hirotoniei a fost respectat de Biserică chiar şi când e vorba de hirotoniile săvârşite de eretici sau schismatici. Biserica recunoaşte Hirotoniile acestora, în cazul când după învăţătura lor, Hirotonia e socotită ca Taină şi e săvârşită după normele canonice. 

6. Săvârşitorul

Săvârşitorul Hirotoniei e numai episcopul. Hirotonia e singura Taină pe care e îndreptăţit să o săvârşească numai episcopul. Aceasta se vede din Sf. Scriptură, care ne arată că în Biserica primară hirotoneau numai Sfinţii Apostoli, care, la rândul lor, au încredinţat această misiune numai episcopilor. Sf. Apostol Pavel scrie lui Tit ca să instituie preoţi prin cetăţi (Tit 1,5), iar lui Timotei ca să fie cu băgare de seamă pe cine hirotoneşte (1 Tim 5, 22).

7. Primitorul

Primitorul Hirotoniei este creştinul ortodox liber, major, de sex masculin, sănătos trupeşte şi sufleteşte şi pregătit spre acest scop, din punct de vedere intelectual şi moral. Diaconii şi preoţii pot fi căsătoriţi, însă trebuie să fie cununaţi înainte de Hirotonie, căci după Hirotonie nu mai e permis să se cunune. Episcopii nu au voie să fie căsătoriţi. Dispoziţia aceasta, referitoare la episcop, datează de la sinodul Trulan încoace. Ea e de ordin canonic, nu dogmatic. Biserica romano-catolică impune celibatul tuturor clericilor.

Femeile nu pot primi Taina Hirotoniei. Aceasta li se interzice atât de Sf. Scriptură (1 Co 14, 34) cât şi de dispoziţiile bisericeşti ulterioare. Montaniştii însă hirotoneau şi femei, iar unele secte protestante admit femeile în rândurile pastorilor, cu drepturile de a îndeplini toate funcţiunile pe care le îndeplinesc bărbaţii pastori. Diaconiţele, care existau în Biserica veche, până în sec. XII, nu aveau Hirotonia de diacon. Ele primeau, numai o binecuvântare care era o ierurgie şi prin care li se încredinţa o misiune în cadrul vieţii bisericeşti. Slujba lor era: să instruiască pe catehumene asupra ceremoniilor Botezului şi să ajute la Botezul femeilor, să poarte grijă de văduve, să supravegheze, în timpul serviciului divin, uşile femeilor în biserică şi alte câteva servicii similare. în altar însă nu făceau nici un serviciu, nu binecuvântau şi nu îndeplineau slujbe din cele ce fac preoţii sau diaconii.

TTDE, pag. 187 - 188

Taina Preoţiei sau a Hirotoniei (instituire: II Tim. 1, 6; I Tim. 3, 1; Tit 1,5) este Taina introducerii în succesiunea apos​tolică, prin consacrare sacramentală, a slujitorilor bisericeşti, consacraţi acelor slujiri pe care Apostolii le-au recunoscut ca fiind după porunca lui Hristos şi fără de care identitatea şi unita​tea Bisericii văzute nu pot fi garantate. Hirotonia nu conferă harisma şi demnitatea Apostolilor, unice şi netransmisibile, ca membri ai grupului „ Celor Doisprezece". Apostolii - simbolul poporului lui Dumnezeu - au un rol unic, netransferabil, de ace​ea, în această poziţie ei nu au succesori. Primind de la Hristos autoritatea să lucreze în numele Lui (Lc. 10, 16) şi să transmită mai departe ceea ce au primit, Apostolii au instituit slujiri care au un caracter şi o funcţie apostolică. Aceste slujiri au forme diverse, dar ele au fost introduse sub supravegherea Apostolilor şi prin punerea mâinilor lor, ritual prin care se dă autoritatea slujirilor (cf. F.A. 13, 3; 20, 28).

În ritualul Hirotoniei, cele două elemente sunt insepara​bile: punerea mâinilor episcopului cu rugăciunea de invocare a Duhului Sfânt, Care împarte un har special pentru o misiune specifică în Biserică, şi trimiterea de a sluji în numele lui Hris​tos după voia Sa. Slujitorii bisericeşti (episcopi, preoţi şi dia​coni) nu lucrează în locul lui Hristos, ca şi când Acesta ar fi ab​sent. Ei nu sunt propriu-zis vicari, reprezentanţi sau înlocuitori, ci au darul de a manifesta văzut, de a da garanţie obiectivă des​pre prezenţa continuă şi activă a lui Hristos cu poporul Său. Tocmai de aceea, numai episcopii şi preoţii hirotoniţi în conti​nuitate cu Apostolii pot sluji cu puterea Duhului Sfânt, spre pre-dicarea Evangheliei, spre iertarea păcatelor, spre celebrarea Tai​nelor. Numai ei sunt trimişi prin actul hirotoniei, să dea un semn eficient de lucrarea lui Hristos în mijlocul poporului.

„Dăruirea Sfântului Duh se face prin atingerea mâinilor trupeşti (F.A. 8, 17), care transmite, celui care se apropie cu sinceritate şi cu adevărat, lucrarea dumnezeiască şi harul dum​nezeiesc, care la rândul ei se transmite prin acesta fărăşi altuia şi prin el fărăşi altuia şi trece prin succesiune, întinzăndu-se împreună cu tot timpul" (Grigorie Palama, „Despre împărtăşirea dumnezeiască", 20, Filocalia VII, p. 398).

De altfel, în actul Hirotoniei, pe care episcopul o săvârşeşte în virtutea succesiunii apostolice: „Darul pe care l-ai vărsat peste Sfinţii Apostoli ai binevoit să se întindă pană la noi", Hristos este Cel Care pune mâna. La Hirotonia preotului, epis​copul se roagă: „ Tu însuţi Stăpâne al tuturor, pe acesta pe care ai binevoit să pui mâinile prin mine, binevoieşte să primească acest mare har al Duhului Sfânt... ca să aibă viaţă vrednică de această mare cinste de preot, dăruită lui prin providenţa Ta atotputernică" (Hirotonia preotului, Arhieraticon, p. 80). In orice act sacramental, Arhiereul bisericesc este slujitorul Mare​lui Arhiereu ceresc: „ Căci nu prin punerea mâinilor mele peste el, ci prin trimiterea îndurărilor Tale celor multe se dă celor vrednici ai Tăi harul" (Hirotonia diaconului, Molitfelnic, p. 76). Hirotonia episcopului se face numai Duminica în cadrul Litur​ghiei euharistice.

 Faptele Apostolilor (Cap. 6; 20,28; 11,29-30; 14, 23; 15, 2, 4, 23; 21,8), ca şi epistolele pauline (I Tim. 3, 1-13; 5, 17), atestă existenţa distinctă şi complementară a celor trei slujiri sacerdotale, instituite prin Hirotonie. în secolul următor, Sfântul Ignatie al Antiohiei, el însuşi episcop, va explica pe larg şi simbolismul episcopului, preotului şi diaconului, (Către Filad. 4; Către Magn. 6, 1; 3, 1-2; Către Trai. 3). Ca succesori ai Apostolilor, episcopii au o răspundere şi o misiune apostolică. Episcopul este conducătorul unei Biserici locale, în calitate de membru al colegiului episcopal, colegiu care reprezintă grupul „ Celor doisprezece ". Episcopul reprezintă Biserica universală şi de aceea are autoritate în Biserica locală. E singurul care conferă Taina în cele trei trepte sau slujiri. Prezbiterii (preoţii) exercită funcţiile sacerdotale în unitate deplină cu episcopii. împreună formează preoţimea sau cinul preoţesc care are răspundere de Biserica locală. Preotul primeşte de la episcop răspunderea pas​torală pentru o parohie. Diaconii se află în serviciul episcopului. Deşi n-au preoţia necesară săvârşirii Tainelor, ei au diverse funcţii în Biserică: predicarea Evangheliei, diaconic

 Preoţia - harismă şi slujire recunoscute şi consacrate prin hirotonie - se exercită în mai multe direcţii:

Predicarea Evangheliei (Efes. 3, 6-9) sau „slujirea cuvân​tului" (F.A. 6, 4), şi nu numai simpla citire şi interpretare a Sfintei Scripturi (Rom. 10, 14-15), care erau obligatorii şi pentru sinagogă (Rom. 15, 4). Predicarea Evangheliei înseamnă, pe lângă vestirea istorică a lui Iisus Hristos şi a învăţăturii Lui, propovăduirea într-o perspectivă eshatologică (Mt. 24, 31). De​sigur că slujirea kerigmatică şi misionară nu era privilegiul ex​clusiv al celor hirotoniţi. Didahia menţionează profeţi şi didascali itineranţi.

Săvârşirea Sfintelor Taine şi, în primul rând, a Euharistiei (I Cor. 14, 16-17; I Tim. 2, 1). Prezbiterii nu sunt altceva decât „iconomi ai harului". (I Pt. 4, 10). Adevărata Euharistie este cea celebrată de „ episcop " sau de cel căruia episcopul i-a îngă​duit (Către Smirneni, 8, 1).

Slujirea pastorală (I Cor. 12, 18) care nu înseamnă doar a conduce şi a oficia, ci, mai ales, a păstori, adică a apăra, a oferi o hrană, a întreţine prin jertfa. Iisus Hristos Se numeşte pe Sine „Păstorul cel bun", întrucât îşi pune viaţa pentru oile Sale (In. 10, 11). Prin porunca „Paşte oile Mele" (In. 21, 16-18), Petru şi ceilalţi Apostoli, ca şi urmaşii lor, sunt chemaţi să actualizeze pentru fiecare generaţie, loc şi timp, actul în care Hristos însuşi pe Sine S-a dat pentru viaţa lumii.


Ierarhia în Biserică nu este o instituţie clericală, de sine stătătoare, deoarece şi mirenii participă la preoţia lui Hristos. Nicolae Cabasila (Viaţa în Hristos, III, 1 -3) face o analogie între Hirotonia preoţilor şi Mirungerea celor botezaţi, deoarece ambe​le se fac prin punerea mâinilor şi invocarea Duhului Sfânt: „Dumnezeiescul har Care vindecă orice slăbiciune şi împlineşte orice lipsă", „Pecetea darului Duhului Sfânt... ".

Subiectul 6: Taina Nunţii

TDO 3, pag. 183 – 211

Taina Nuntii este un act sfânt, de origine dumneze​iască, în care, prin preot, se împărtăşeşte harul Sfântului Duh, unui bărbat şi unei femei ce se unesc liber în căsă​torie, care sfinţeşte şi înaltă legătura naturală a căsătoriei la demnitatea reprezentării unirii duhovniceşti dintre Hristos şi Biserică.

1. Locul Nunţii între celelalte Taine

O primă întrebare care s-ar putea naşte în legătură cu această Taină este cea referitoare la locul care i se acordă ei în înşirarea Tainelor. Această întrebare implică şi pe cea referitoare la locul Hirotoniei. Dacă săvârşitorul tuturor Tainelor este preotul, de ce nu se pune Hirotonia fie la înce​putul, fie la sfârşitul tuturor Tainelor? De ce aşază tradiţia Bisericii Hirotonia după Botez, Mirungere, Euharistie şi Pocăinţă, şi înainte de nuntă şi Maslu? Un prim răspuns ar putea fi acela că prin cele patru Taine anterioare omul este pus într-o relaţie directă cu Hristos şi numai indirect este pus într-o relaţie de slujire şi cu ceilalţi oameni, pe când prin Taina Nuntii omul e pus în primul rând într-o relaţie strânsă cu un semen al său, iar prin Maslu i se dă un ajutor pentru trupul său, şi numai prin ele e pus în relaţie cu Hristos. Deci aceasta ar justifica şi aşezarea Hirotoniei după cele patru Taine care pun pe om în relaţie directă cu Hristos, întrucât de acestea depinde mântuirea lui, iar rolul principal al preotului e să-i ajute, prin Hristos, pe oameni să-şi dobân​dească mântuirea.

Acest răspuns poate avea şi forma următoare: cele pa​tru Taine aşezate înaintea Hirotoniei dau omului harul cu care, conlucrând, el îşi dobândeşte mântuirea, dar fructifi​carea acestui har se face în mod deplin prin preoţie şi că​sătorie. Majoritatea oamenilor trăiesc plinătatea relaţiei de căsătorie prin realizarea virtuţilor ca roade ale colaborării lor cu harul, sau ca forme ale sfinţirii lor în această relaţie neîntreruptă şi intensă. Iar odată intrat în această relaţie, calitatea ei de o anumită înălţime determină în sens bun toate celelalte relaţii ale omului în societate, pe care căsă​toria le multiplică. Cu atât mai mult se întâmplă aceasta cu preoţia. Deci Taina Nuntii şi Taina Preoţiei ajută pe credin​cioşi, prin harul ce Ii—1 dau, să pună într-o aplicare cuvenită harurile celorlalte Taine, în situaţia concretă familială şi so​cială în care trăieşte, prin natură, marea lor majoritate, sau în rolul bisericesc asumat de către unii dintre ei; îi ajută ca în relaţia cu semenii lor, în căsătorie şi în preoţie şi în multiplele probleme şi relaţii ce li le impun acestea, să se întâlnească cu Dumnezeu, sau să dezvolte relaţia cu Hristos mai ales printr-un semen cu care se unesc pe viaţă, sau cu credincioşii pentru care sunt răspunzători. Nunta şi Preoţia ca Taine fac vădit faptul că persoana nu se reali​zează decât în comuniune, că persoana şi comuniunea sunt doi poli inseparabili; fac vădit faptul că Tainele îşi au rodirea lor în răspunderea oamenilor unii faţă de alţii. Din acest punct de vedere, Preoţia e un rod mai bogat al celor​lalte Taine şi deci e justificată aşezarea după ele şi înainte de celelalte în care acelea rodesc.

Poate faptul că monahii, printr-o harismă care biruieşte natura,reuşesc să se menţină printr-un efort în afara relaţiei de căsătorie şi a complexului de relaţii necesare şi de pro​bleme impuse de ea, menţinându-se într-o relaţie directă şi oarecum strict personală cu Hristos, explică de ce Biserica nu consacră printr-o Taină intrarea în monahism, ci numai printr-o ierurgie. Paul Evdokimov observă: "Prin harul Tainei (Nunţii) eşecurile nu sunt răni mortale, nici infidelităţile - condam​nări fără recurs. Ceea ce monahii realizează nemijlocit, cei căsătoriţi o fac mijlocit, şi mijlocul prin care o fac este locul sacramental al harului. Cei doi privesc pe Hristos, privindu-se unul pe altul, şi acest "altul" e iubirea Lui, care e darul harului".

Faptul că putem vedea pe Dumnezeu prin altul, că iu​birea faţă de altul ni-1 face pe acela transparent al lui Dum​nezeu, e un dar al întrupării Cuvântului. Prin aceasta Cuvân​tul lui Dumnezeu ne-a dat putinţa să-L vedem prin faţa omenească, mai întâi în El însuşi, apoi în toţi cei în care Hristos Se sălăşluieşte, sau continuă să Se întrupeze prin Taine. Numai pentru că Hristos ca Dumnezeu e transparent în altul şi înfrumuseţează pe altul, acest altul ni se arată vrednic de o iubire nesfârşită; iubirea fată de acest altul nu se epuizează niciodată. în afară de Hristos, iubirea perma​nentă fată de un om concret ar fi fost imposibilă. "Pentru cine se plasează în afara întrupării, diferenţa infinită, cali​tativă, de netrecut, între Dumnezeu şi om, alteritatea lui ab​solută, face iubirea nenorocită şi toată comuniunea, chiar co​municarea, indirectă şi voalată. Proiectată în raporturile celor căsătoriţi, această alteritate radicală a altuia face în mod con​cret iubirea nenorocită şi imposibilă". Monahul, deşi necă​sătorit, stă totuşi în relaţie cu Dumnezeu ca persoană, deci într-o stare de acută responsabilitate. De aceea literatura patristică numeşte monahismul "adevărata filosofie".

Faptul că în căsătorie Dumnezeu e cunoscut prin ce​lălalt, iar în Maslu - prin mângâierea primită de la El în stare de boală (prin trup), face ca aceste două Taine să fie aşe​zate la urmă, după ce preotul a pus pe om în legătură di​rectă cu Hristos prin celelalte patru Taine. Dar faptul că for​ma mijlocită în care se cunoaşte Hristos prin cele două Taine din urmă e totuşi o cunoaştere directă a Lui prin trans​parenta celuilalt sau a trupului slăbit, deci nu e o simplă cunoaştere deductivă sau posterioară cunoaşterii semenu​lui sau trupului bolnav, precum şi faptul că atât căsătoria cât şi boala sunt forme de situaţii concrete în care se fruc​tifică harurile celorlalte Taine, leagă aceste două Taine cu cele patru dinainte. Dar Preoţia e legată şi mai mult atât cu cele patru Taine anterioare prin care e primit Hristos ca Mântuitor personal, cât şi cu cele două din urmă, prin rela​ţiile mai responsabile cu oamenii în care trebuie să se ma​nifeste rodirea harului primit.

2. Căsătoria ca legătură naturală pe viată între un bărbat şi o femeie

Căsătoria ca legătură naturală pe viată între un bărbat şi o femeie se întemeiază pe faptul că bărbatul şi femeia numai împreună alcătuiesc umanitatea completă. "Nu e decât o suferinţă a fi singur". Nici Dumnezeu nu e o sin​gură persoană. Căci în acest caz n-ar fi iubire, ba n-ar fi în întregime persoană, deci Dumnezeu. De aceea, nici omul n-ar fi chipul lui Dumnezeu, dacă ar fi o monadă închisă. în acest caz existenţa lui ar fi un chin, dacă ar mai exista peste tot. Facerea spune că Dumnezeu a făcut pe Eva pen​tru că a văzut că "nu e bine să fie omul singur" (2, 18). Nu numai ca să-1 ajute pe Adam crease Dumnezeu şi pe Eva, ci şi pentru ca să-1 ferească de singurătate, căci numai pen​tru că se completează reciproc ei sunt omul deplin. "Bărbat şi femeie i-a făcut pe ei şi i-a binecuvântat; şi a chemat numele Iui om (Adam), în ziua în care i-a făcut pe ei" (Fac. 5, 2). Omul este o unitate completă, deci chip al lui Dum​nezeu, pentru că unitatea sa de om se realizează în duali​tatea personală neuniformă, ci complementară de bărbat şi femeie: "Şi a făcut Dumnezeu pe om, după chipul lui Dumnezeu 1-a făcut pe el, bărbat şi femeie i-a făcut pe ei" (Fac. 1, 27). "Vorbind de doi, Dumnezeu vorbeşte de unul singur", notează Sfântul Ioan Gură de Aur. Iar Sfântul Chi​rii al Alexandriei spune: "Dumnezeu a creat coexistenţa".

Scoaterea Evei din Adam înseamnă că Eva a fost cu​prinsă virtual în Adam şi înainte de aducerea ei distinctă la existenţă. Dar a fost în Adam nu ca ceva identic cu el şi deci ea nu e rezultatul unei simple dezvoltări a lui. Omul e bipolar în sine însuşi. Numai aşa e fiinţă dialogică. Parte​nerii în dialog trebuie să aibă şi ceva comun, dar şi ceva deosebit, mai deosebit decât are un individ de acelaşi sex faţă de alt individ. "Adam a fost totdeauna Adam-Eva". "Se poate spune că aceste două aspecte (masculin şi feminin) ale omului sunt în aşa măsură inseparabile în iubirea lui Dumnezeu, că o fiinţă umană, luată izolat şi considerată în sine, nu e deplin om. Nu e, aşa zicând, decât o jumătate de om, într-o existentă izolată de complementarul său". Nu e decât o jumătate neuniformă cu cealaltă jumătate.

Deosebirea complementară trupească redă şi condiţio​nează o diferenţă complementară sufletească. Aceasta nu face pe fiecare mai puţin om. Dar umanitatea este trăită de fiecare în alt mod şi într-o completare reciprocă. Fiecare e la fel de om, dar integritatea umană şi-o trăiesc numai îm​preună, în completarea reciprocă. Cu alte cuvinte, această unitate umană diferenţiată şi complementară este o unitate conjugală. "Fiinţa umană este o fiinţă conjugală". Pere​chea umană din rai era o pereche conjugală. "Aceasta era căsătoria paradisiacă, avându-şi baza în natura umană duală". Dar ea avea şi un har.

Pentru a fi o unire desăvârşită, căsătoria comportă o iu​bire desăvârşită. De aceea ea trebuie să fie indisolubilă. Astfel, căsătoria avea de la început atributele unităţii şi indisolubilităţii. Bărbatul avea, în mod deplin, în unirea de​săvârşită cu o femeie, tot ce-1 completa esenţial; şi femeia la fel. Trecerea de la legătura cu o femeie la legătura cu alta, sau de la un bărbat la altul, nu procură nici unuia com​pletarea deplină printr-o unire desăvârşită. Femeiescul e mereu căutat fără să fie găsit deplin, în acea dăruire a lui deplină şi pentru toată viata; şi bărbătescul la fel. Fiecare jumătate rămâne mai mult sau mai puţin un individ necom​plet ca om, mai mult sau mai puţin într-o singurătate. Unirea deplină între un bărbat şi o femeie, corespun​zând unei iubiri desăvârşite, e netrecătoare. Căci fiecare a găsit în celălalt nu un obiect, ale cărui posibilităţi de satis​facere sunt limitate şi care se ascunde ca persoană atunci când e tratat ca obiect, ci o persoană inepuizabilă şi veşnic nouă în capacitatea şi imaginaţia ei de autodăruire.

Cei doi se iubesc pentru că se completează, pentru că nu-şi sunt uniformi. Iubirea nu se naşte între două suflete care sună la fel, ci care sună "armonic", spune Schiller. Iubirea este un schimb de flintă, o întregire reciprocă. Iu​birea îmbogăţeşte pe fiecare pentru că primeşte şi dăru​ieşte la nesfârşit, pe când ura sărăceşte, pentru că nu dă şi nu primeşte nimic. Bărbatul găseşte în femeie o taină indefinită. Ea îşi cu​noaşte nişte insuficiente care se cer după o întregire prin bărbat, de aceea îl iubeşte pe bărbat; şi bărbatul, la fel. Că​sătoria e în acelaşi timp dragoste şi ajutor, bucurie de ce​lălalt şi răbdare a lui. Pentru toate acestea se dă celor doi ce se căsătoresc harul dumnezeiesc. Iubirea uneşte uimi​rea în fata tainei celuilalt şi răbdarea neputinţelor lui şi aju​torarea lui în ele. în iubire, amândoi devin tari.

Căsătoria ca legătură naturală a fost slăbită şi desfigu​rată în multe forme după cădere, prin egoismul descătuşat şi dezvoltat de cădere. Ea a pierdut prin aceasta harul legat de starea primordială. Totuşi ea n-a fost desfiinţată în esen​ţă. Căci nici natura umană n-a fost distrusă. Bărbatul se întregeşte aşa de mult prin femeie, deoa​rece ea este cealaltă jumătate a speciei şi numai împreună cu ea bărbatul formează omul întreg şi numai în unire cu ea se realizează ca bărbat. Şi femeia la fel. Căci bărbatul e cel ce completează femeia, şi viceversa. Şi dacă bărbatul nu completează de fapt femeia şi nu e completat de ea, nu se realizează ca bărbat, precum nici femeia, ca femeie. în felul acesta, în femeia lui, bărbatul are toată cealaltă jumătate a speciei, şi viceversa, încât nici unul nu are nevoie de alt bărbat sau de altă femeie.

Dar orice bărbat sau femeie e nu numai un exemplar uniform al unei jumătăţi a speciei, ci poartă şi caracterele unice ale unei persoane nerepetate. Vieţuind împreună, cele două persoane se configurează una după cealaltă, încât bărbatul se completează şi ca persoană prin femeie, şi invers. Fiecare devine un fel de co-persoană şi amândoi o unitate co-personală. De aceea, bărbatul care ar trece de la o femeie la alta nu se mai realizează ca persoană, defi​nită prin convieţuirea cu o singură persoană ca femeie. Trăsăturile lui personale vor deveni fluide, nedefinite. Propriu-zis el va deveni mai mult un individ-specie, căci cel ce e lipsit de o adevărată şi permanentă comuniune perso​nală, e mai mult un individ uniform al speciei decât o per​soană, în el se dezvoltă mai mult pasiunile speciei, near​monizate şi neînfrânate în trăsăturile unei persoane cu ca​ractere spirituale reliefate în mod propriu. Prin educaţie ca​racterele lor personale îmbinate le capătă şi copiii lor; sau şi cei doi se resimt cu vremea de trăsăturile personale ale copiilor. Aşa se pregătesc oamenii să devină o universală comunitate co-personală în împărăţia cerurilor. Această re​ciprocă configurare personală n-a lipsit cu totul nici după cădere, ba ea a fost ajutată într-un fel chiar de legea na​turii. Slujba ortodoxă afirmă: "nici păcatul de la început, nici potopul n-au stricat sfinţenia căsătoriei". Sfântul Efrem Şirul adaugă: "De la Adam până la Domnul, iubirea conjugală autentică era Taină desăvârşită". Mai precis vorbeşte Fericitul Augustin, spunând la rândul său: "Hristos a întărit la Cana ceea ce a instituit în rai". Totuşi atributele naturale ale căsătoriei, unitatea şi indi-solubilitatea, erau de multi şi chiar de multe popoare în​tregi nesocotite. Dar conştiinţa că ea e una şi indisolubilă persista între oameni. Din această conştiinţă pun fariseii lui Iisus întrebarea: "Se cade, oare, omului să-şi lase femeia sa pentru orice pricină?" (Mt. 19, 3).
3. Întărirea şi înălţarea căsătoriei de către Hristos

Hristos întăreşte din nou legătura căsătoriei dintre băr​bat şi femeie şi o înaltă, din ordinea naturii, în ordinea ha​rului, învăluind-o, prin participarea Sa la nunta de la Cana, în ambianta harică ce iradia din Persoana Sa. Săvârşind acolo cea dintâi minune, prin puterea Sa mai presus de fire şi dând perechii ce se căsătorea să bea din vinul iubirii en​tuziaste turnate de El prin harul Său, El vrea să arate că în​cepe înălţarea vieţii omeneşti în ordinea harului de la întă​rirea şi înălţarea căsătoriei. El afirmă apoi direct trebuinţa revenirii căsătoriei la uni​tatea şi indisolubilitatea ei de la început. La întrebarea fari​seilor, de ce Moise a permis părăsirea femeii, El răspunde: "Fiindcă Moise, după învârtoşarea inimii voastre, v-a dat vouă voie să vă lăsări femeile voastre, dar la început n-a fost aşa. Ci Eu vă zic vouă: Oricine va lăsa pe femeia sa -nu pentru desfrânare - şi se va însura cu alta, preacurveşte, şi cine s-a însurat cu cea lăsată, preacurveşte" (Mt. 19, 8-9).

Iisus consideră ca adulter pe cel ce-şi Iasă femeia sa şi ia pe alta, sau pe cel ce o ia pe cea părăsită, deoarece socoteşte că legătura căsătoriei nu s-a desfiinţat între cel ce şi-a lăsat soţia sa, prin faptul că a părăsit-o. Aceasta o spune şi direct mai înainte, răspunzând la întrebarea dacă e permis cuiva să-şi lase femeia sa, pentru orice pricină, în afară de cea a adulterului. în acest răspuns, El afirmă uni​tatea celor căsătoriţi, bazat pe faptul că Dumnezeu a făcut pe om ca bărbat şi ca femeie şi deci cel ce se uneşte cu o femeie se completează în mod atât de total cu ea, încât alcătuiesc o unitate. Bărbatul a devenit omul întreg prin această femeie sau viceversa. Dumnezeu însuşi i-a împreu​nat prin faptul că a făcut pe om bărbat şi femeie, deci prin faptul că fiecare devine omul întreg în unirea cu celălalt, iar această unitate pe care şi-a găsit-o fiecare nu se poate de​zintegra şi reface cu alt partener. Nemairespectându-se unul pe altul ca persoană, ci tratându-se ca obiecte de plăcere care nu fine mult, aceştia cad din demnitatea de om, pe care au primit-o prin creaţie: "Răspunzând, El a zis: Oare n-afi citit că Cel ce i-a făcut de la început, bărbat şi femeie i-a făcut? Şi adaugă: Pentru aceea va lăsa omul pe tatăl său şi pe mama sa şi se va lipi de femeia sa şi vor fi amândoi un trup. Aşa încât nu mai sunt doi, ci un trup. Deci, ce a împreunat Dumnezeu, omul să nu despartă" (Mt. 19, 4-6).

Bazată pe cuvântul Mântuitorului, Biserica Ortodoxă nu divorţează pe cei căsătoriţi decât în cazul când unul din ei a rupt unitatea dintre ei prin adulter. Dar nu cunună pe ci​neva mai mult decât de trei ori. Pentru a doua căsătorie impune o pocăinţă şi o oprire de la Sfânta împărtăşanie pe timp de doi ani, iar pentru a treia - pe timp de cinci ani. Iar în rugăciunile de la această căsătorie se cere iertarea păca​telor celor ce se cunună: "Stăpâne, Doamne Dumnezeule... iartă fărădelegile robilor Tăi, chemându-i pe dânşii Ia po​căinţă, şi dându-le lor iertarea greşelilor, curăţirea păcate​lor... celor de voie şi celor fără de voie, Cela ce ştii nepu​tinţa firii omeneşti". Dar când unul din soţi a decedat, ce​lălalt e admis la căsătorie fără divorţ bisericesc, căci căsă​toria se consideră stinsă (Rom. 7, 2). Dar unitatea aceasta indisolubilă, alcătuită între bărbat şi femeie, fiind o unitate în planul uman, nu e atât o uni​tate organică, fiziologică, ci o unitate prin iubire. Ea se ba​zează pe iubirea între două existente umane ce se com​pletează nu numai pe planul trupesc, ci şi pe cel spiritual. Pentru aceasta ea primeşte în Biserică un har. Ca atare, el nu trebuie primit pasiv, ci dezvoltat activ de cei doi. Astfel indisolubilitatea implicată în fire şi refăcută prin har e şi o operă a voinţei celor doi.

Dacă o concep numai ca mijloc de satisfacere a poftei trupeşti, cei doi se plictisesc repede unul de altul. Căsă​toria începe cu o iubire în care se sintetizează atracţia tru​pească şi cea spirituală, cu o iubire în care fiecare preţu​ieşte taina celuilalt şi afirmă în iubirea sa disponibilităţi nelimitate de a-1 respecta ca persoană, de a accepta toate jertfele şi oboselile pentru el. Dar sinteza acestei iubiri totale iniţiale e o legătură ce se actualizează în fapte, aspectul spiritual căpătând un loc tot mai important în ea. Fiecare din cei doi înscrie în fiinţa sa tot mai multe semne de atenţie, de înţelegere, de slujire şi de jertfire din partea celuilalt, iar acestea îi leagă tot mai strâns, îi fac să se cunoască şi să se preţuiască tot mai mult, iar această "memorie" spirituală vie, care înaltă pe fie​care din cei doi ca persoană, înălţându-1 pe unul prin celă​lalt, face să se penetreze de tot mai multă spiritualitate şi familiaritate actele lor de iubire trupească.

Trupul fiecăruia devine pentru celălalt un transparent al spiritualităţii lui, capătă o adâncime spirituală tot mai mare, devine un loc evident al spiritului lui; fiecare devine pentru celălalt o taină tot mai cunoscută şi tot mai indefinibilă în acelaşi timp. Iar această taină a fiecăruia se vădeşte deplin numai celuilalt, se realizează numai prin el şi pentru el. Taina fiecăruia dintre ei se îmbină cu a celuilalt într-o taină unică, căci fiecare poartă tot mai mult din celălalt în per​soana sa. Astfel .căsătoria este o adevărată taină vie a dua​lităţii sau a unităţii duale, care începe să se simtă şi să se realizeze din momentul unirii celor doi în căsătorie, sau şi de mai înainte, dar îşi actualizează virtualităţile în tot cursul vieţii lor, fără să se plictisească unul de altul. Un rol important în această spiritualizare treptată a le​găturii dintre ei îl are exerciţiul şi creşterea responsabilităţii unuia pentru altul. Iubirea creşte din exerciţiul responsa​bilităţii reciproce, şi responsabilitatea creşte din iubire. Iu​birea între flintele condiţionate de atâtea nevoi ale vieţii în trup nu e numai o fericită contemplare a frumuseţii trupeşti şi apoi o tot mai trăită contemplare şi a celei sufleteşti a celuilalt, deşi este şi aceasta; ci ea e motorul unor nesfâr​şite acte de responsabilitate pentru acela. Iar aceasta se imprimă ca un important factor de spiritualizare în actele de iubire trupească.

Responsabilitatea aceasta se manifestă în fapte în mijlo​cul societăţii, căci familia proprie nu poate fi slujită fără îm​plinirea unor îndatoriri în societate. Harul dat celor căsă​toriţi are astfel efecte în societate şi în Biserică. "Atâta timp cât privim căsătoria numai în legătură cu aceia care se că​sătoresc, şi nu o raportăm la Biserica întreagă şi prin aceas​ta Ia lumea întreagă, nu vom înţelege niciodată caracterul sacramental al ei, acea mare Taină de care vorbeşte Sfân​tul Apostol Pavel: "Iar eu vorbesc în Hristos şi în Biserică"... în acest sens, Taina Căsătoriei este mai cuprinzătoare decât familia. Este Taina iubirii dumnezeieşti, Taina cuprinză​toare a existenţei peste tot, şi acesta e motivul pentru care ea interesează toată Biserica şi, prin Biserică, întreaga lu​me". O familie sănătoasă e o celulă sănătoasă a edificiului Bisericii şi a societăţii.

În exerciţiul acestei responsabilităţi omul îşi dobândeş​te toată seriozitatea şi gravitatea lui. El devine cu adevărat om, care înseamnă "om pentru alţii". Responsabilitatea aceasta îl face cu adevărat persoană, factor de mare efi​cienţă conştientă în viaţa celuilalt şi a societăţii, dar ea se susţine şi din respectul celuilalt ca persoană. Prin recipro​ca jertfelnicie, fiecare din cei doi îşi accentuează caracterul şi îl accentuează şi pe al celuilalt; unirea lor se accentuează tot mai mult ca o comuniune personală, în care fiecare per​soană creşte spiritual pe măsura unirii între ele. Fără trăi​rea şi exercitarea acestei responsabilităţi, omul rămâne într-o stare vecină cu inconsistenta, deosebindu-se de copil doar prin lipsa de inocentă.

În responsabilitatea aceasta se face tot mai străvezie, pentru fiecare prin celălalt, prezenta lui Dumnezeu cel per​sonal ca factor care dă valoare nemăsurată partenerului de căsătorie. Pe măsură ce celălalt îşi descoperă adâncimea, devine mai transparent pentru Hristos care-i garantează va​loarea lui eternă de om, prin faptul că El însuşi S-a făcut om. Iar aceasta sporeşte responsabilitatea fiecăruia pentru celălalt. Fiecare e pus astfel prin celălalt într-o relaţie di​rectă cu Hristos, fără ca valoarea şi consistenta lui să se diminueze. Fiecare trăieşte pe Hristos într-un mod specific prin celălalt, ca transparent unic. Amândoi trăiesc pe Hristos ca pe Cel ce apare prin celălalt ca printr-un mediu transparent şi unic al revelării Sale complete şi ca Cel ce impune nişte responsabilităţi speciale în legătură cu acela. Amân​doi trăiesc pe Hristos ca pe Cel ce 1-a dat pe fiecare celui​lalt, ca mediu special de revelare şi de dezvoltare a comu​niunii şi a persoanelor, prin slujirea lor reciprocă. Prin aceas​ta fiecare se descoperă celuilalt în umanitatea lui cea mai profundă şi mai tainică, mai cuceritoare, nici unul din ei n-ar putea trăi pe Hristos într-un mod tot mai adânc şi într-o atât de accentuată responsabilitate şi nici un alt bărbat sau altă femeie nu s-ar revela atât de deplin în taina lui şi în taina comuniunii personale continuu adâncită, dacă s-ar despărţi de celălalt soţ, dacă ar realiza uniri trecătoare, cu alt bărbat, sau cu altă femeie. în acest caz, fiecare unire ar fi o unire mai mult trupească, incapabilă să progreseze la nesfârşit în unirea şi în cunoaşterea reciprocă a spiritua​lităţii lor profunde în Hristos.

În modul acesta Taina unirii indisolubile între un bărbat şi o femeie, ca unire care se spiritualizează într-o tot mai adâncă comuniune, este Taină în Hristos. Unirea lor în Hristos este o Biserică mică, după cum arată Sfântul Ioan Gură de Aur, sau o parte a Bisericii. Căci şi Biserica se con​stituie din astfel de unităţi ale celor căsătoriţi prin Duhul Sfânt, Care suflă în Biserică. "Taina aceasta mare este, iar eu zic în Hristos şi în Biserică", spune Sfântul Apostol Pavel (Ef. 5, 32). "Căsătoria este un chip tainic al Bisericii", spune Sfântul Ioan Gură de Aur. Clement Alexandrinul zice: "Cine sunt cei doi sau trei adunaţi în numele lui Hristos, în mijlocul cărora este şi Domnul? Nu sunt bărbatul şi femeia uniţi în Dum​nezeu?". Iar Sfântul Ioan Gură de Aur spune: "Când băr​batul şi femeia se unesc în căsătorie, ei nu mai sunt ceva pământesc, ci chipul Iui Dumnezeu însuşi". Iar Teofil de Antiohia zice: "Deci a creat pe Adam şi pe Eva pentru cea mai mare iubire între ei, ca să reflecte taina unităţii dum​nezeieşti".

Femeia este omul cel mai apropiat de bărbatul ei, şi, vi​ceversa. Şi este aceasta, pentru că îl completează. Bărbatul are în femeie umanitatea ajunsă la intimitatea supremă cu el. Şi viceversa. Ei îşi sunt unul altuia deplin descoperiţi, într-o totală sinceritate; fiecare îi este celuilalt ca un alt "eu", rămânând totuşi un "tu" care îi este necesar pentru a se descoperi. Fiecare se uită pe sine, făcându-se eu-1 ce​luilalt. Sfântul Ioan Gură de Aur zice: "Cel iubit este pentru cel ce iubeşte identic cu sine. însuşirea iubirii este de aşa fel, că cel ce iubeşte şi cel iubit nu mai par să formeze două persoane deosebite, ci un singur om". Iar altă dată spune: "Cine are un prieten are o altă sine". Prin aceasta fiecare din cei doi sori realizează starea după care năzuieşte şi se realizează ca persoană în reciprocă comuniune. Dar se realizează numai când dragostea trupească e penetrată de cea spirituală şi copleşită de ea.

Când femeia i-a ajuns bărbatului o astfel de umanitate intimă şi curată prin copleşirea dragostei trupeşti de către cea spirituală, el poate privi cu ochi curaţi orice femeie, şi femeia, orice bărbat. Căsătoria este astfel un drum spre spiritualizarea celor doi sori nu numai în relaţia unuia fată de altul, ci şi în toate relaţiile cu ceilalţi oameni. Toate fe​meile primesc o adâncime spirituală pentru bărbatul ajuns aici, în persoana femeii sale, şi toţi bărbaţii, pentru femeie, în persoana bărbatului ei. Atunci, fiecare cunoaşte pe toţi în dimensiunea lor spirituală. Dar bărbatul rămâne unit cu femeia lui, pentru familiaritatea lui cu unicitatea ei, pentru realizarea sa ca persoană şi pentru cunoaşterea lui Hristos prin mediul acestei unicităţi. Şi femeia la fel. Aici se arată din nou importanta socială a căsătoriei.

Dar trebuie precizat că şi cunoscând această mare im​portantă a căsătoriei, creştinismul rămâne totuşi realist. El nu dispreţuieşte trebuinţa unirii trupeşti între bărbat şi fe​meie. Rugăciunile de la Cununie nu evită deloc să vorbeas​că despre ea. Dar socoteşte că numai în căsătorie ea de​vine un mijloc de unire sufletească completă, sau o adân​ceşte tot mai mult pe aceasta. Deci aprobând căsătoria pentru satisfacerea trebuinţei de unire trupească între băr​bat şi femeie, consideră această unire în acelaşi timp ca mijloc de promovare a unirii sufleteşti. De aceea el nu cunoaşte decât două atitudini drepte fată de pofta trupească: sau înfrânare totală de la ea în afa​ra căsătoriei, sau o folosire a satisfacerii ei ca mijloc de uni​re sufletească şi de înaintare în ea. Aceasta e neprihănirea patului de care vorbesc rugăciunile de la Cununie, sau cas​titatea conjugală. Biserica atribuie şi căsătoriei o castitate şi o consideră ca un drum spre o tot mai mare castitate. Ca şi castitatea monahală, şi ea este o libertate a spiritului. Şi pentru amândouă se cere o luptă spirituală. Satisfăcută în afara căsătoriei, pofta trupească îl robeşte pe bărbat în aşa măsură, că nu mai vede în femeie decât un instrument al satisfacerii ei, şi viceversa. Aceasta se poate întâmpla însă şi în căsătorie, dar numai unde cei doi nu fac efortul de a transfigura şi spiritualiza prin unirea sufletească unirea lor trupească. Şi aceasta se întâmplă aproape totdeauna acolo unde lipseşte harul credinţei. în acest caz, pofta trupească plictisită repede de o femeie sau de un bărbat, îşi caută sa​tisfacţia în altă parte.

Din înţelegerea realistă a neputinţei celor mai mulţi de a stăpâni cu totul pofta trupească şi din înţelegerea căsă​toriei ca unic mijloc de transfigurare a ei, de transformare a ei prin penetrarea unirii trupeşti de unirea sufletească între bărbat şi femeie, rezultă marea cinste ce o acordă Biserica Tainei Nunţii. E drept că Sfântul Apostol Pavel a spus: "... e bine pen​tru om să nu se atingă de femeie. Dar ca pază împotriva desfrâului, fiecare bărbat să-şi aibă femeia lui şi fiecare fe​meie să-şi aibă bărbatul ei... Dacă însă nu pot să se înfrâ​neze, să se căsătorească. Fiindcă mai bine este să se căsă​torească decât să ardă" (1 Cor. 7, 1,2, 9).

Dar prin acest cuvânt el n-a înţeles căsătoria numai în sensul negativ, de remediu al manifestării dezordonate a concupiscenţei, ca mijloc tolerat de satisfacere a unei por​niri păcătoase, fără efectele de dezordine socială, pe care le are când e satisfăcută în afara căsătoriei. El a arătat în alte locuri înaltul conţinut pozitiv al unirii dintre bărbat şi femeie, în căsătorie (Ef. 5, 28-32). Alţii, trecând peste justificarea căsătoriei ca remediu contra concupiscenţei, au considerat că ea îşi justifică exis​tenţa numai prin naşterea de prunci. Dar în aceasta se in​clude şi mai vădit înţelegerea ei ca o unire mai mult decât trupească. între reprezentanţii de seamă ai acestei înţele​geri a căsătoriei trebuie menţionat Fericitul Augustin. Pavel Evdokimov, combătând această interpretare, consideră le​gătura căsătoriei sublimă în ea însăşi, neavând nevoie pen​tru a se justifica de naşterea de prunci. El dezaprobă cu dreptate îndoielile privitoare la calitatea morală ireproşa​bilă a legăturii trupeşti.

De fapt, Sfântul Apostol Pavel nu acceptă satisfacerea poftei trupeşti în afara căsătoriei. Deci o consideră ca păcat când e satisfăcută în afara căsătoriei. Dar de ce e păcat în afara căsătoriei? Desigur nu numai pentru dezordinea so​cială pe care o provoacă, ci şi pentru netransfigurarea ei printr-o unire sufletească, produsă de iubirea spirituală din căsătorie. De fapt, cine nu ştie că cel ce priveşte femeia din afara căsătoriei o vede îngustată la calitatea unui obiect carnal de plăcere epidermică? Numai în căsătorie ea se descoperă ca persoană cu toată complexitatea de proble​me, în care are nevoie să fie ajutată, să nu fie singură, cum are nevoie şi bărbatul; numai căsătoria ridică legătura între bărbat şi femeie la prietenie şi adâncă responsabilitate prac​tică reciprocă, în care fiecare trebuie să se angajeze total.

În felul acesta, căsătoria este nu un simplu remediu to​lerat pentru satisfacerea unei pofte ce rămâne mai departe păcătoasă, ci un mijloc care face ca legătura dintre bărbat şi femeie să fie cu adevărat o legătură completă, o legătură a unei comuniuni totale între persoane, în care se realizea​ză fiecare complet ca persoană, sau ca om adevărat, aju-tându-1 şi pe celălalt în acest scop, aşa cum a voit-o Dum​nezeu când a creat pe om ca bărbat şi femeie, spre o com​pletare reciprocă. în acest sens. Biserica concepe legătura soţilor ca o legătură completă, trupească şi sufletească. în căsătoria adevărată ei progresează în unirea sufletească, pentru că de fapt numai în aceasta se poate progresa. Acest progres trebuie să-1 ajute ei şi cu voinţa. în acest sens li se dă harul acestei Taine. Ei trebuie să aibă conştiinţa că dacă legătura lor se reduce la satisfacerea poftei trupeşti, aceasta alunecă spre păcat şi e pândită de destrămare.

Fără să conteste importanţa legăturii trupeşti, creştinis​mul nici n-o justifică în exclusivitatea ei. Când Sfântul Apostol Pavel declară căsătoria ca un remediu împotriva arderii dificil de suportat, sau a satisfacerii ei dezordonate, el include în acest rost al căsătoriei pe acela de mijloc de transfigurare a unirii trupeşti. Acest înţeles se include şi mai vădit în cuvintele Sfântului Ioan Gură de Aur, în care atribuie căsătoriei şi rostul naşterii de prunci. "Sunt două motive pentru care a fost instituită căsătoria... pentru a face pe om să se mulţumească cu o singură femeie şi pen​tru a face copii. Dar motivul principal e cel dintâi... Cât de​spre procreare, căsătoria nu o antrenează în mod absolut... Dovadă sunt multele căsătorii care nu pot avea copii. Iată de ce prima raţiune a căsătoriei este să reglementeze viaţa sexuală, mai ales acum când neamul omenesc a umplut tot pământul". Că el atribuie căsătoriei şi rostul realizării unei uniri spirituale, o arată în alte daţi, când o prezintă ca chip al unităţii.

De fapt, un mijloc important care ajută pe cei doi soţi să înainteze spre o unire sufletească tot mai adâncă este naşterea şi creşterea de prunci. Actele de unire trupească se îmbibă prin asumarea acestei responsabilităţi de un ele​ment spiritual şi mai accentuat. în felul acesta, în faza întâi a căsătoriei un mare rol în transfigurarea legăturii trupeşti, care deţine un loc mai mare în unirea dintre soţi, îl are asu​marea răspunderii naşterii de prunci, ca în partea a doua această legătură să fie în mare măsură depăşită în fiinţa ei de unirea spirituală în care soţii au progresat. E adevărat că în textul de mai sus, Sfântul Ioan Gură de Aur declară că o căsătorie e realizată şi când se împlineşte numai scopul ei principal: reglementarea sexualităţii, fără împlinirea scopului al doilea: naşterea de prunci. Dar el adaugă că ea e rea​lizată fără naşterea de prunci, când pruncii lipsesc nu din voinţa soţilor, ci fără voia lor. Căci, când naşterea de copii e evitată cu voia, legătura între soţi cade într-un simplu prilej de satisfacere a poftei trupeşti, ce trece astfel la acte păcătoase.

Copiii născuţi şi crescuţi nu iau loc în afara legăturii din​tre soţi, ci ei sporesc în mod esenţial comuniunea dintre soţi, prin responsabilitatea comună, în care ei se unesc, deci adâncesc esenţa căsătoriei, care fără copii se sără​ceşte de substanţa spirituală interioară. Soţii devin în acest caz de cele mai multe ori o unitate egoistă în doi, poate de un egoism mai accentuat decât cel de unul singur, pentru că un soţ are în celălalt aproape tot ce-i trebuie pentru a se satisface în ordinea material-trupească şi pentru a nu suferi nici de singurătate atât de mult ca cel închis în egoismul de unul singur. Prin copii soţii depăşesc acest egoism, deschizându-se spre alţii. Prin copii se deschid mai mult spre societate în general, de care au nevoie pentru creşterea copiilor, pentru încadrarea lor în societate. Prin ei intră în relaţii mai bogate cu societatea. P. Florensky spune că societatea - deci şi Biserica - este formată din unităţi duale, nu din indivizi; am zice din molecule, nu din atomi. Dar o familie care nu are copii nu e necesară în sens deplin societăţii. Familia promovează coeziunea socială, bisericească, nu indivizii. Celula familiei, deşi nu se dizolvă în organismul bisericesc sau social, trebuie să fie într-o comunicare cu celelalte ce​lule prin "sângele" comun al lor, prin copii.

Desigur naşterea şi creşterea de prunci, slujirea Bise​ricii şi a societăţii, ca înfrânare a egoismului în doi (sau în mai mulţi: cu copii cu tot), înseamnă o cruce. De aceea se cântă la slujba Cununiei un imn închinat mucenicilor. Soţii care nu-şi înfrânează egoismul în doi vor deveni până la urmă netransparenţi chiar şi lor înşişi. Vor constitui un ego​ism de instincte, de mic grup animalic, grupul insensibil la alţii al familiei de tip biologic, un grup închis ca o cetate în zidurile proprii şi capabil numai de ieşiri acaparatoare, nu şi de ieşiri dăruitoare. "O căsătorie care nu-şi răstigneşte statornic lăcomia şi autosuficienţa proprie şi nu se depă​şeşte pe sine prin această năzuinţă", nu e familie creştină. După învăţătura creştină, păcatul propriu al familiei de azi este nu divorţul sau lipsa de "acomodare", sau "sălbăticia spirituală", ci autoadorarea familiei, refuzul de a vedea că​sătoria ca orientată spre împărăţia lui Dumnezeu. Există o pornire de a face "totul pentru familie", dacă trebuie, chiar a fura. Familia nu mai este spre slava lui Dumnezeu; ea a început să nu mai fie o intrare sacramentală în prezenţa Lui. Mu lipsa de sfială sfântă faţă de familie face ca divorţul să apară ca un proces aproape natural, ci această autoido-latrizare a familiei face ca familia modernă să se sfărâme aşa de uşor; este acea identificare a familiei cu succesul şi cu refuzul de a purta crucea... O căsătorie creştină se în​cheie între două persoane, iar fidelitatea comună a celor doi faţă de al treilea — Dumnezeu - îi păstrează pe aceştia într-o adevărată unitate între ei şi cu Dumnezeu". Propriu-zis Hristos este cel care săvârşeşte Taina căsătoriei, dar o săvârşeşte unindu-i pe cei doi în Sine şi ca atare El rămâne permanent ca mijloc de unire între ei. Dacă ei se despart de EL se slăbeşte şi unitatea dintre ei. Înfrânarea acestui egoism în doi include şi înfrânarea de a folosi legătura căsătoriei pentru o simplă plăcere, cu evitarea naşterii de prunci.

4. Aspectele constitutive ale Tainei şi semnificaţia lor pentru puterea spirituală acordată prin ea: 

Enunţarea mai explicită a tuturor scopurilor căsătoriei creştine, înălţată prin har, se face în însăşi rânduiala Tainei prin care harul dumnezeiesc se împărtăşeşte celor ce se căsătoresc, în vederea realizării lor. Săvârşitorul Tainei este în Biserica Ortodoxă preotul, pentru că prin el vine în fata celor ce se căsătoresc şi în mijlocul lor în mod invizibil însuşi Hristos, Care pecetluieş​te legătura naturală pe care ei o realizează prin consimţirea între ei şi care îi menţine pe aceştia uniri în El; şi pentru că prin preot căsătoria celor doi se inserează ca celulă vie a Bisericii, umplută de harul lui Hristos din ea. A considera căsătoria încheiată numai prin consimţirea soţilor, ca în Ca​tolicism, unde preotul e numai martor, înseamnă a o vedea numai la nivelul ei de legătură naturală. încă Sfântul Ignatie Teoforul, în Epistola către Policarp (începutul sec. II), a spus: "Cei ce se căsătoresc să nu efectueze legătura lor decât cu aprobarea episcopului". Binecuvântarea căsă​toriei prin preot e atestată de canonul 7 de la Neocezareea.

Primitorii sunt doi credincioşi ai Bisericii, de sex diferit, necăsătoriţi, din care nici unul nu a fost căsătorit bisericeşte mai mult de trei ori şi care nu au între ei o rudenie mai apropiată de gradul cinci. Căsătoriile mixte între ortodocşi şi eterodocşi sunt permise cu condiţia ca pruncii să fie crescuţi în credinţa ortodoxă, iar Taina să se săvârşeas​că ortodox. Căsătoria nu e admisă după hirotonie dia​conilor şi preoţilor, iar la treapta arhieriei nu e admis cel ce a fost căsătorit vreodată, afară de cazul când soţia a murit, sau s-a retras în monahism.

În ce priveşte rânduiala săvârşirii Tainei, ea are o intro​ducere în logodnă, adică în făgăduinţa ce şi-o dau viitorii soţi de a se uni în căsătorie, făgăduinţă binecuvântată şi ea de preot. Ea se producea şi se mai produce şi azi uneori cu oarecare timp înainte de Cununie, ca cei doi tineri să se pregătească pentru ea, dar şi pentru a se angaja reciproc înainte de a fi gata pentru Cununie. Dar întrucât Biserica consideră pe cei logodiţi ca fiind obligaţi unul fată de altul ca şi prin căsătorie, astăzi de cele mai multe ori logodna se săvârşeşte imediat înainte de Cununie.

Logodna se săvârşeşte prin schimbarea inelelor între viitorii soţi, după ce preotul i-a însemnat cu ele în semnul crucii, spunând la bărbat cuvintele: "Logodeşte-se robul lui Dumnezeu (N), cu roaba lui Dumnezeu (f/), în numele Tată​lui şi al Fiului şi al Sfântului Duh". Acelaşi lucru îl face şi la femeie, indicând-o şi pe ea pe nume, ca să se arate egali​tatea personală a lor şi libertatea fiecăruia în săvârşirea acestui act. Dar la fiecare se aminteşte şi numele celuilalt şi cu fiecare inel e însemnat la frunte fiecare din ei, ca să se arate că prin inele ei sunt legaţi unul de altul pe toată viata în numele Sfintei Treimi, rinându-se seama şi de semni​ficaţia puterii spirituale a crucii pentru întărirea unităţii lor. Încă de la începutul rânduielii logodnei, bărbatul şi fe​meia, sau nunii în numele lor, rin câte o lumânare aprinsă, arătând că vor umbla în lumina lui Hristos şi a voii Lui, făcând prin aceasta din căsătoria lor o căsătorie plină de un sens superior.

Dacă logodna a început-o preotul cu "Binecuvântat este Dumnezeul nostru...", ca pe o ierurgie, Cununia o începe cu "Binecuvântată este împărăţia Tatălui şi a Fiului şi a Sfântului Duh", ca la orice Taină, prin care se dă harul. Căci de abia acum încep obligaţiile convieţuirii, care au nevoie de ajutorul harului. Şi de abia acum cei doi se încadrează ca o unitate a iubirii şi roditoare de prunci în împărăţia lui Dumnezeu, sau în Biserică, menită să crească. în prima rugăciune preotul cere lui Hristos ca El însuşi să fie de faţă ca la nunta de la Cana şi să dea celor ce se cunună "viaţă paşnică, lungime de zile, minte întreagă, dragostea unuia faţă de altul, să-i menţină în lungime de zile, dar de prunci, cununa cea neveştejită a slavei..., să păzească patul lor neispitit", belşug din roadele pământului, "ca să dea şi celor lipsiţi". Deci toate lucrurile pozitive de care are nevoie unirea celor doi, dar mai presus de toate dragostea între ei şi ferirea de ispita infidelităţii, al cărui gând se poate furişa în unul sau altul. Dar nu se uită nici de obligaţia dărniciei faţă de cei lipsiţi. Că​sătoria nu e o monadă preocupată cu zgârcenie numai de ea însăşi.

În a doua rugăciune, după ce se aminteşte că Dum​nezeu a creat pe om ca "împărat al zidirii" şi, socotind că nu este bine să fie singur, i-a dat femeia ca să fie un trup ne​despărţit cu ea, preotul cere lui Dumnezeu mai mult păzi-rea de tot felul de primejdii a celor ce se cunună. în legă​tură cu aceasta, cere lui Dumnezeu să le dea bucuria pe care a avut-o împărăteasa Elena când a aflat Crucea şi să-şi aducă aminte de cei doi, precum şi-a adus aminte de cei 40 de mucenici, trimiţându-le cununi din cer. Se face deci aluzie la greutăţile care pot surveni în familie şi la crucea pe care ele o reprezintă şi pe care ei trebuie să o poarte cu răbdare, ca să ia cununa din cer. Se arată prin aceasta şi acest înţeles al cununilor cu care vor fi încununaţi cei doi, care reprezintă şi necesitatea unui efort plin de fermitate în viata de familie. Şi iarăşi preotul cere de la Dumnezeu pen​tru ei "prunci buni", "o întocmire de gând a sufletelor şi a trupurilor", sporire spre tot lucrul bun. Căsătoria fericită implică armonia sufletelor şi a trupurilor, care amândouă depind de "unitatea de gând" a celor doi.

În rugăciunea a treia, preotul cere: "Şi acum, însuti Stă​pâne, trimite mâna Ta din sfântul Tău locaş şi uneşte pe robul Tău (N), şi pe roaba Ta (N), pentru că de la Tine se uneşte bărbatul cu femeia. Uneşte-i pe dânşii întru unirea gândului (onovoia), încununează-i într-un trup, dăruieşte-le lor roadă pântecelui, câştigare de prunci buni". Unirea lor trupească izvorăşte dintr-o unitate de gând, dintr-un acord al inimilor, care concură spre această unire. Ea e "simfonia" de care vorbea mai înainte P. Florensky. Fiecare din cei doi se păstrează ca persoană, căci fiecare gândeşte şi voieşte şi simte, dar gândeşte, voieşte şi simte în acord cu celălalt, pentru acela, în convergentă cu acela, nici un gând contrar celuilalt nu-şi face loc în legătura lor. Prin aceasta, unirea lor e ca o cunună de mărire şi de cinste. Dar numai pentru că acceptă eventualitatea zămislirii pruncilor, spiritualizân-du-se şi prin această asumare de responsabilitate comună. În felul acesta unirea trupească dintre bărbat şi femeie devine, dintr-un act de concupiscentă păcătoasă, cum e în afară de căsătorie, un act voit de Dumnezeu şi binecuvân​tat de El.

După a treia rugăciune, preotul aşază cununa pe capul bărbatului, după ce a atins cu ea fruntea fiecăruia şi a făcut semnul crucii pe fata bărbatului, rostind cuvintele: "Cunună-se robul Iui Dumnezeu (N), cu roaba Iui Dumnezeu (Pi), în numele Tatălui şi al Fiului şi al Sfântului Duh. Amin". Apoi aşază în acelaşi fel cununa pe capul miresei. Acesta e actul central al Tainei, act prin care ea se realizează de fapt. Atingând cu fiecare cunună fruntea fiecăruia din cei doi şi amintind pe amândoi la aşezarea cununii fiecăruia, arată că cununa fiecăruia este într-un fel şi a celuilalt; fiecare îşi poartă cununa sa întrucât e unit cu celălalt, întrucât ea e unită cu a celuilalt. în iubirea între ei stă cununa şi mărirea fiecăruia.

Cununa e semnul măririi şi al cinstei, o spune preotul îndată după încununare: "Doamne, Dumnezeul nostru, cu mărire şi cu cinste încununează-i pe dânşii". Mărirea e lega​tă de cinste şi invers. Mărirea şi cinstea lor e văzută de Dumnezeu şi de oameni. Ea constă în fidelitatea şi în iubi​rea dintre cei doi, în jertfelnicia unuia pentru altul, în exer​ciţiul răspunderii unuia fată de altul, în asumarea străduin​ţelor necesare vieţii de familie. în împlinirea tuturor aces​tora constă realizarea unei perechi fericite, atât cât e cu putinţă pe pământ. Creaţia întreagă câştigă de la armonia acestei perechi pe drumul ei spre armonizarea voită de Dumnezeu.

Cununa este în acelaşi timp o coroană, semn al cinstei şi al demnităţii. Coroana o poartă împăratul; împărat este şi Hristos şi arhiereul. Ea e semnul unei seriozităţi, al unei maturităţi şi al unei răspunderi ce se încredinţează cuiva pentru apărarea, ocrotirea şi călăuzirea celorlalţi. Prin înco​ronare se arată că cei doi au ieşit de sub grija părinţilor, au primit răspunderea pentru propria lor viată, răspunderea unuia pentru altul, răspunderea comună pentru familia lor şi pentru copiii lor viitori, ca cetate a lor. Omul nu e întreg până ce nu a ajuns apt să primească această răspundere pentru sine şi pentru alţii. Dacă omul a fost adus la exis​tentă de Dumnezeu ca "împărat al creaţiei", el îşi realizează această demnitate, care-i o demnitate de răspundere, în mod special şi concret prin asumarea responsabilităţilor le​gate de viata de familie, în care sunt implicate şi responsa​bilităţi pentru viata socială şi pentru viata lumii în general.

"Sfântul Ioan Gură de Aur vede în cunună simbolul as​cezei conjugale, pentru a atinge castitatea, integritatea fiin​ţei". Cununile se dau de fapt mucenicilor pentru răb​darea lor în credinţă. Soţii au de răbdat şi ei asaltul multor ispite în viaţa conjugală; trebuie să rabde multe greutăţi, ca să ia cununa iubirii depline. Mărirea ce o dă cununa este împreunată şi cu suportarea unei asceze, a unei înfrânări şi răbdări şi cu împlinirea plină de eforturi a unor responsa​bilităţi. De aceea se face cu cununa semnul crucii pe faţa celor pe al căror cap e aşezată.

După citirea Apostolului şi a Evangheliei, preotul cere într-o rugăciune iarăşi "păzirea cinstită a nunţii lor" şi "păzi-rea nespurcată a patului", desigur de o poftă oarbă şi ires​ponsabilă şi de un gând de infidelitate, care amândouă îi coboară pe amândoi de la respectul reciproc ca persoane şi de la comuniunea ca persoane. Cu cât e dragostea mai deplină, mai adâncă, cu atât e mai castă. De aceea preotul cere în continuare lui Dumnezeu ajutor ca "să fie legătura lor fără de păcat", numai aşa iubirea lor este deplină. Patul nespurcat, ca legătură neprihănită sau castă, constă în spi​ritualizarea celor căsătoriţi, în spiritualizarea legăturii lor trupeşti prin toată iubirea, respectul şi răspunderea de a se răbda şi ajuta reciproc şi de a progresa în ele, câştigând prin aceasta şi respectul celorlalţi oameni şi al măririi de la Dumnezeu. Li se dă apoi să bea dintr-un pahar comun, arătându-se că se vor îndulci din dulceaţa comună a dragostei şi a bucuriei.

Preotul îi conduce apoi,legaţi de mână(în jurul tetrapo-dului de trei ori, ceea ce înseamnă neîntreruperea legăturii şi iubirii lor. "Drumul vieţii conjugale nu mai e un simplu itinerariu; el este plasat pe axa eternităţii; de acum mersul lor comun este asemenea axei nemişcate a unei roţi care se învârteşte", a mişcării stabile a sufletelor în Dumnezeu, nimic nu va întrerupe iubirea şi fidelitatea lor, nimic nu se va intercala în ea, nimic nu o va scoate din statornicia ei. În timpul acestui drum, se cântă imnul de bucurie al lui Isaia pentru zămislirea Fiului lui Dumnezeu în pântecele Fecioarei. Acum s-a pus temeiul unor noi oameni, chipuri ale lui Hristos cel întrupat. Cei ce se vor naşte din această căsătorie vor fi şi ei membri ai împărăţiei eterne a lui Dum​nezeu. Cerul însuşi se bucură pentru această sporire a împărăţiei Iui Dumnezeu. în timpul înconjurării se mai cere Sfinţilor Mucenici ca prin rugăciunile lor să se mântuiască sufletele celor ce se cunună, printr-o răbdare care imită răbdarea lor. Bucuria naşterii de prunci, bucuria iubirii între soti nu e lipsită de înfrânări, de suportări de dureri şi de strădanii. Sunt aceleaşi imne care se cântă şi la Botez şi la Hirotonie pentru aceleaşi motive: pentru naşterea de noi membri ai împărăţiei lui Dumnezeu, pentru creşterea lor viitoare, care nu e lipsită de eforturile înfrânării, ale răb​dării şi ale strădaniilor.

Luând cununile de pe capul celor încununaţi, preotul vorbeşte iarăşi de mărirea lor, căci ei vor purta în chip ne​văzut toată viata cununile lor de vor trăi în iubire adevă​rată, în curăţia fidelităţii şi în răspundere şi respect reci​proc. Cu aceste cununi ei vor merge chiar în împărăţia ce​rurilor: "Dumnezeule... primeşte cununile lor în împărăţia Ta, păzindu-i nespurcati şi fără prihană şi neispitiri". În otpustul rânduielii Nunţii sunt pomeniţi împăraţii Constantin şi Elena şi mucenicul Procopie. Cei cununaţi sunt ridicaţi la o cinste împărătească şi la conlucrare pen​tru credinţă, asemenea împăraţilor Constantin şi Elena, şi la răbdarea greutăţilor asemenea mucenicilor. Bucuria de cele bune, înălţarea la dragostea curată şi desăvârşită e îm​preunată cu lupta pentru cele bune, cu greutăţile înfrânării şi ale răbdării. Greutăţile se amestecă cu dulceaţa unirii tru​peşti şi sufleteşti, având un rol în spiritualizarea ei.

Creştinismul este realist, nu se avântă în promisiuni de fericire neumbrită de greutăţi, căci viata e îmbinată din amândouă laturile. Dar fericirea are totuşi câştigul final. Cine aşteaptă numai fericire de la căsătorie, numai plăceri, nu o va putea suporta lung timp. Rezumând, se poate spune că harul dumnezeiesc e cerut pentru cei ce se căsătoresc ca să poată frâna tendinţa spre satisfacerea exclusivă a poftei trupeşti, care coboară pe fiecare din cei doi la starea de obiect al egoismului pătimaş al celuilalt, ca să poată frâna orice alt fel de egoism şi infidelitate a unui soţ în raporturile cu celălalt; e cerut pentru întărirea răbdării fiecăruia fată de insuficientele celuilalt şi a voinţei de ajutorare a lui, ca să facă adâncă iubirea lor în Hristos, care nu e posibilă fără înfrânarea ego​ismului fiecăruia; în sfârşit, e cerut pentru naşterea de prunci, care echivalează şi ea cu înfrânarea egoismului de toate felurile şi cu înaintarea spre comuniunea deplină. Toate acestea dau o castitate legăturii căsătoriei, o cinste şi o no​bleţe fiecăruia din soţi, o deschidere reală a unuia spre altul, spre Dumnezeu, spre semeni; prin toate acestea ei îşi câştigă mântuirea. Toate acestea şi le promit şi ei unul altu​ia şi pentru toate se roagă şi ei şi rudeniile lor împreună cu preotul, în timpul slujbei. Sau într-o altă formulare şi mai rezumativă: harul aces​tei Taine se dă pentru dragostea totală şi deci neprihănită între cei ce se căsătoresc, pentru ajutorul şi răbdarea reci​procă, pentru suportarea şi biruirea cu răbdare a tuturor greutăţilor. Viaţa în doi e complexă, având parte şi de bucurii procurate de dragostea şi de dăruirea reciprocă, care are în ea o anumită infinitate, dar şi de greutăţi şi de neputinţe legate paradoxal cu indefinitul tainic al persoa​nelor umane.

1. Definiţie

Nunta este Taina în care un bărbat şi o femeie, învoindu-se în mod liber să trăiască împreună toată viaţa, pentru a naşte şi a creşte copii şi a se ajuta reciproc, primesc, prin preot, Harul care sfinţeşte legătura lor şi ajută la atingerea scopului ei.

2. Numirile

Taina aceasta se numeşte: Cununie, întrucât la săvârşirea ei se pun cununi pe capetele mirelui şi miresei; nuntă (de la nuptiae), căsătorie etc, iar la romano-catolici se numeşte: conjugium, matrimonium, (de la mater, care indică maternitatea), conubium nuptiae, nuptiale mysterium etc. În limba română e numită foarte adesea, în mod simplu: căsătorie. Numirea aceasta nu e însă corectă. Ea poate fi numită Taina căsătoriei, dar nu simplu, căsătorie. Căsătoria e un contract, dar şi o stare. E un contract ce se încheie la un moment dat în faţa autorităţii civile între un bărbat şi o femeie cu scopul de a trăi împreună toată viaţa şi e o stare de convieţuire legală a celor căsătoriţi. Pentru a evita orice confuzie, e bine ca această Taină să fie numită sau Taina Căsătoriei sau Taina Nunţii sau Cununie, întrucât cuvântul acesta implică de la sine şi ideea de Taină. 

3. Instituirea

Convieţuirea bărbatului cu femeia este o instituţie dumnezeiască ce datează deodată cu neamul omenesc. Ea are de scop: a) înmulţirea oamenilor, b) ajutorul reciproc şi c) remediu împotriva pasiunilor  .

a) Dumnezeu, creând pe om, a voit înmulţirea oamenilor pe faţa pământului. Dar la scopul acesta nu se poate ajunge numai prin bărbat, Dumnezeu a făcut şi femeie, din convieţuirea căreia cu bărbatul să se nască copii şi astfel să continue existenţa neamului omenesc pe pământ. în Sf. Scriptură citim că, după ce a făcut Dumnezeu pe Eva, a zis primilor oameni: „Fiţi roditori şi vă înmulţiţi şi umpleţi pământul şi stăpâniţi-l" (Fc 1, 28).

b) Adam, aşa cum a ieşit din mâinile lui Dumnezeu, a fost creat pentru a fi fericit. Dar cum fericirea nu se poate atinge în singurătate, deoarece omul singur nu-şi poate satisface toate trebuinţele, Dumnezeu i-a făcut un semen ca ajutor. El a zis: „Nu este bine să fie omul singur, îi voi face iui un ajutor pe potriva lui" (Fc 2,18). Prin cuvintele acestea nu se exprimă ideea că numai femeia e făcută pentru a fi ajutor bărbatului, ci şi aceea că şi bărbatul este de ajutor femeii. Aşadar, starea de convieţuire a bărbatului cu femeia are şi scopul de ajutor reciproc. Acest ajutor şi-1 dau soţii cu atât mai dezinteresat cu cât legătura sufletească, adică iubirea dintre ei, este mai mare. La origine, scopurile căsătoriei erau numai acestea două: naşterea şi creşterea copiilor şi ajutorul reciproc.

c) După ce însă omul cade în păcat, fiinţa lui e copleşită de pasiuni trupeşti, care dacă au frâu liber, nenorocesc pe om. De aceea, ele trebuie canalizate şi limitate, în însuşi interesul omului. Aceasta se poate face prin căsătorie. Ceea ce înseamnă că ea are şi scopul de a fi un remediu împotriva pasiunilor trupeşti. Sf. Ap. Pavel scrie: „Ca pază împotriva desfrânaţilor, fiecare bărbat să-şi aibă femeia lui şi fiecare femeie să-şi aibă bărbatul ei" (1 Co 7, 2).

„Taina aceasta este mare, ci eu zic în Hristos şi în Biserică” ( Efeseni 5, 32). Din spusele Sf. Ap. Pavel rezultă că în creştinism, însoţirea dintre soţi este o icoană a legăturii dintre Hristos şi Biserică. Legătura dintre Hristos şi Biserică însă e de natură spirituală, e pătrunsă de iubire şi străbătută de Har. Ceea ce înseamă că şi căsătoria, pentru a fi un reflex al unirii lui Hristos cu Biserica, trebuie să fie străbătută de Harul divin, de iubirea şi de puterea Duhului. 

Caracterul de Taină al Nunţii îl arată foarte clar şi Sf. Tradiţie. Sf. Ignatie scrie: „Se cuvine mirilor şi mireselor a se uni cu aprobarea episcopului, pentru ca să fie căsătoria după Domnul şi nu după poftă" (Epistola către Policarp). 

4. Partea văzută

Partea văzută a Tainei Nunţii constă în consimţământul mirelui şi al miresei, concretizat în declaraţia făcută de ei în faţa preotului că se unesc de bună voie. Acolo unde lipseşte consimţământul, preotul nu poate săvârşi Taina.

De partea văzută se ţin şi cuvintele pe care le rosteşte preotul când pune cununiile pe capetele celor ce se cunună. Ele sunt: „Cunună-se robul lui Dumnezeu (N.) cu roaba lui Dumnezeu (N.), în numele Tatălui şi al Fiului şi al Sfântului Duh". Acestea se repetă de trei ori pentru mire şi de trei ori pentru mireasă, după care preotul rosteşte rugăciunea: „Doamne, Dumnezeul nostru, cu mărire şi cu cinste încununează-i."

5. Săvârşitorul

Săvârşitorul Cununiei este episcopul şi preotul. Literatura patristică şi istoria ne dovedesc că în tot decursul existenţei Bisericii, numai ei au fost cei ce au săvârşit Cununia. Biserica romano-catolică învaţă că săvârşitorii Cununiei sunt înşişi mirii. Binecuvântarea preotului e numai o ierurgie, nu Taină. Preotul e numai un martor al încheierii căsătoriei şi prezenţa lui dă Nunţii caracterul de publicitate, iar nu de Taină.

6. Primitorii

Primitorii sunt creştinii adulţi de ambele sexe. în vechime se cerea ca ambii soţi să fie ortodocşi (can. 14, IV; 72, VI etc). Azi însă se permite Cununia şi cu eterodocşii. Un ortodox poate fi cununat cu o creştină de altă confesiune, dar nu poate fi cununat cu o necreştină, întrucât necreştinii nu pot primi nici o Taină (afară de Botez). În cazul în care mirii nu sunt ambii ortodocşi, se cere ca pruncii să fie botezaţi în credinţa ortodoxă.

De la primitori se mai cere să îndeplinească şi alte condiţii, bunăoară să aibă o anumită vârstă (care variază după regiunile în care trăiesc), să-şi poată exprima consimţământul în mod liber, să nu fie înrudiţi în anumite grade, să nu fie hirotoniţi înainte de Cununie etc. Despre aceste condiţii tratează îndeaproape Dreptul bisericesc.

7. Efecte şi calităţi

Dumnezeu împărtăşeşte celor ce primesc această Taină Harul care sfinţeşte şi înalţă legătura conjugală la rangul de icoană a unirii lui Hristos cu Biserica şi o face să fie una şi indisolubilă, aşa după cum şi unirea lui Hristos cu Biserica e una şi indisolubilă. Harul Cununiei ajută soţilor să-şi poată îndeplini îndatoririle căsniciei, naşterea şi creşterea de prunci, ajutorul reciproc şi ferirea de desfrânare. Pentru ca Harul să poată produce aceste efecte, se cade ca cei ce se cunună să nu fie pătaţi de păcate de moarte. Se cere să se afle într-o stare de curăţie sufletească şi trupească. Pentru dobândirea curăţiei sufleteşti e bine ca mirii, înainte de Cununie, să se mărturisească şi să se cuminece.

Monogamiei îi sunt opuse poligamia şi poliandria. Creştinismul admite ca după moartea soţiei sau a soţului, soţul rămas în viaţă să se poată recăsători. Sf. Ap. Pavel scrie că femeia măritată e legată de soţul ei numai atât cât trăieşte soţul ei, dar după moartea acestuia e liberă să se căsătorească cu cine vrea (Rm 7, 2-3). Biserica Ortodoxă, luând în considerare slăbiciunea naturii omeneşti, admite ca cineva să fie căsătorit de trei ori, dar cununiile ce urmează după prima se săvârşesc într-un mod mai puţin sărbătoresc. Căsătoria a patra e interzisă. Cei căsătoriţi a doua oară nu pot fi clerici. Aceasta e o dispoziţie de natură canonică, nu dogmatică.

A doua calitate a Căsătoriei creştine e tăria sau indisolubilitatea ei. Ceea ce înseamnă că odată săvârşită nu se mai poate desface decât prin moarte. „Ce-a împreunat Dumnezeu, omul să nu despartă" (Mt 19, 6; 1 Co 7, 10). Moartea poate fi fizică sau morală. Prin moartea morală se înţelege adulterul, întrucât prin el se nimiceşte iubirea ce menţine legătura dintre soţi. în cazul acesta Mântuitorul permite desfacerea căsătoriei. El spune: „Oricine va lăsa pe femeia sa - nu pentru desfrânare - şi se va însura cu alta, preacurveşte" (Mt 19, 9). 

TTDE, pag. 188 - 189


Cununia (instituire: Efes. 5, 25, 32) este cea dintâi dintre Tainele creştine amintite de Noul Testament (In. 2, 1-11; Mt. 19, 4-6). De fapt, căsătoria (alianţa matrimonială) există şi în Vechiul Testament, dar Iisus îi dă o semnificaţie unică, sacră, eternă. Nunta este Taina în care se binecuvântează unirea bărbatului cu femeia, cu trup şi suflet, într-un mod unic. Unii exegeţi biblici cred că textul: „Acolo unde sunt doi sau trei uniţi în numele Meu" (Mt. 18,
20) se referă la unirea dintre bărbat şi femeie.

Ritualul de consacrare a perechii bărbat-femeie cuprinde: Liberul consimţământ sau legătura naturală bazată pe iubi​re, a celor care se căsătoresc, membri botezaţi ai Bisericii. Acest contract matrimonial este indispensabil nunţii, dar aceasta nu o face o instituţie divină.

Caracterul sacramental propriu Nunţii îl dă binecuvântarea unirii (mâinilor) împreună cu ritualul încoronării săvârşit de preot, în numele lui Hristos şi după modelul unirii lui Hristos ci Biserica, Mireasa Sa (Efes. 5, 25-32), prin care se dăruieşte un har special mirilor. Momentul principal al Tainei este rugăciu​nea de unire a soţilor: „Şi acum, întinde mâna Ta din Sfanţul Tău locaş şi uneşte Tu însuţi pe robul Tău (N) şi roaba Ta (N), pentru că de Tine se însoţeşte bărbatul cu femeia. Uneşte-i pe ei într-un singur trup, încununează-i cu dragoste, dăruieşte-le lor roadă păntecelui, ca să dobândească mulţime de copii". Cu mâinile împreunate, soţii primesc cununiile pe cap ca semn al alianţei lor, cu binecuvântarea: „Se cunună robul lui Dumne​zeu... ". Preotul îi conduce pe cei cununaţi împreună cu naşii lor, într-o ocolire, ca la Botez.

Ca orice Taină, Cununia trebuie să se oficieze în legătură cu Liturghia. Prin iconomie, este permis să se facă separat de Liturghie, iar împărtăşania să fie înlocuită cu pâine şi cu vin binecuvântate.


Scopul Căsătoriei este o unire completă între soţi, care să asigure sfinţirea reciprocă (I Cor. 7, 14), integritatea familiei prin fidelitate comună, naşterea pruncilor, ordinea morală a societăţii şi a creaţiei. Semn al fidelităţii şi al alianţei cu Hristos, Căsătoria este unică. Este o legătură conjugală indisolubilă (Mt. 19, 9), o monogamie perpetuă. Iisus Hristos a interzis divorţul - diaxyghion, repudium (Mt. 5, 3; 19, 6; Mc. 10, 9), deoarece separarea soţilor împinge la adulter, iar Sf. Ap. Pavel vorbeşte despre cinstea căsătoriei (Evr. 13,4). Adulterul este păcat, deoa​rece uzurpă fidelitatea unui soţ. De asemenea, divorţul este in contradicţie cu indisolubilitatea căsătoriei. Biserica nu permite recăsătorirea. Totuşi, ea admite divorţul ca o concesie. Prin moartea unui soţ căsătoria este stinsă (Rom. 7, 2; I Cor. 7, 39). Tot prin iconomie, Biserica poate să accepte prin pocăinţă şi mărturisirea păcatelor a doua sau a treia căsătorie, dar niciodată a patra. Recăsătorirea are totdeauna un caracter penitenţial (după Sfanţul Vasile cel Mare, canonul 5, cei recăsătoriţi nu sunt ex​cluşi de la Cuminecătură, dar trebuie să se abţină, în semn de pocăinţă, doi ani). Biserica recomandă văduvelor să rămână ne​căsătorite, căci moartea nu rupe unirea dintre soţi.

Reţinerea de la relaţii sexuale proprii soţilor, cât şi căsă​toria sunt legitime din punct de vedere natural şi moral. Celiba​tul, ca şi castitatea conjugală, este o recomandare, nu o poruncă (I Cor. 7, 5-8). Căsătoria nu trebuie să fie redusă la simpla satis​facere a instinctelor sexuale, nici ca remediu împotriva concu​piscenţei, care ar fi rea în sine. De asemenea, Căsătoria n-a fost niciodată justificată exclusiv prin procreatie, naştere de prunci. Căsătoria implică naşterea de copii (I Tim. 2, 15), dar ea este mai mult decât aceasta (I Cor. 7, 4-5), este, adică, dăruirea reci​procă a trupului: „Să nu vă lipsiţi unul de altul". în intimitatea bărbatului şi femeii uniţi prin Nuntă, sexualitatea lipsită de pro​creatie, mai ales, în caz de sterilitate, nu se cade să fie condam​nată, fără a considera motivele naturale şi morale.

Refuzul căsătoriei pentru motive de confort, lux, liberta​te, frică de răspundere, ura faţă de copii, nu intră în disciplina creştină. De asemenea, morala creştină interzice practici care pun în joc demnitatea şi libertatea persoanei: relaţii sexuale cazu-ale, cu diferite persoane, homosexualitatea, avortul, masturbaţia, libertatea erotică în general. Toate acestea sunt subiecte delicate care nu trebuie să fie judecate legalist, fără examinarea conştiin​ţei persoanelor în cauză, sub îndrumare spirituală şi pastorală serioasă.

Cununia se administrează celor botezaţi în aceeaşi Bise​rică, cea Ortodoxă. Căsătoriile mixte, cu neortodocşii, care se fac fără presiuni din partea altei Biserici, pot să fie binecuvânta​te, cu condiţia ca soţul ortodox să continue să rămână fiu al Bi​sericii sale şi să lucreze pentru unitatea Bisericilor. în asemenea situaţii, preotul trebuie să ceară îndrumarea episcopul său: „Tre​buie ca cei care se însoară şi cele care se mărită să facă unirea cu aprobarea episcopului, ca să fie căsătoria lor după Domnul, şi nu după poftă. Toate să se facă spre cinstea lui Dumnezeu " (Ignatie Teoforul, Către Policarp, V, 2).

Subiectul 7: Taina Maslului

TDO 3, pag. 211 – 218

1. Definiţia şi scopul principal al Tainei

În Taina Maslului se împărtăşeşte credinciosului bolnav în chip nevăzut harul tămăduirii sau uşurarea durerii tru​peşti, al întăririi sufleteşti şi al, iertării de păcatele rămase după mărturisire, prin ungerea cu untdelemn sfinţit, înso​ţită de rugăciunile preoţilor. Practicarea ei în timpul Apostolilor, deci provenirea ei prin Apostoli de la Hristos însuşi, e atestată în Epistola lui Iacob: "De este cineva bolnav, să cheme preoţii Bisericii şi să se roage pentru el, ungându-1 cu untdelemn în numele Domnului. Şi rugăciunea credinţei va mântui pe cel bolnav şi-1 va ridica pe el Domnul, iar de va fi făcut păcate se vor ierta lui"((5, 14-15).

Una dintre cauzele principale ale deprimării şi descurajării omului este/boală; Şi de multe ori nici boala, nici (deprimarea nu^ot^ învinse numai cu mijloace omeneşti. Bolnavul credincios e chinuit şi de conştiinţa că boala lui are cauza şi în unele păcate pe care nu le-a putut mărtu​risi, sau că eventual va muri fără iertarea acestor păcate. Şi cine nu trece în viata lui prin boală şi prin aceste deprimări şi îngnjorări, care-i măresc suferinţa? Ele intră în compo​nenta existentei omeneşti. E posibil să credem că Dum​nezeu nu S-a gândit şi la un ajutor dat omului în aceste situaţii de boală şi de slăbire sufletească? Taina aceasta arată că Dumnezeu îşi manifestă mila Lui şi fată de cei su​ferinzi care-şi pun nădejdea în El, care apelează la El când ajung în aceste situaţii. De aceea, în toate rugăciunile Mas​lului se apelează mai ales la mila lui Dumnezeu, iar Dum​nezeu apare în această Taină lucrând ca "Doctorul" plin de .milă. în (pripeala cântării lui Arseniey de la sfinţirea untde​lemnului cu care se unge bolnavul, pripeală ce se repetă după fiecare tropar, se cere: "Stăpâne Hristoase, Milostive, miluieşte pe robul tău". Iar în podobia glasului IV se cere: f "Doctorul şi ajutătorul celor ce sunt întru dureri... dăruieşte tămăduire neputinciosului robului Tău, Milostive, miluieşte pe cel ce mult a greşit şi-1 mântuieşte de păcate". Uneori harul lui Dumnezeu lucrează mai mult sau mai puţin direct asupra trupului, vindecându-1, deşi, chiar şi în acest caz, se produc şi întărirea sufletească, şi iertarea pă​catelor celui bolnav. Alteori, vindecarea se produce mai mult prin întărirea puterilor sufleteşti; iar alteori, prin ier​tarea păcatelor nemărturisite, întrucât aceasta întăreşte su​fletul şi, prin suflet, şi trupul. Dar prin harul acestei Taine se dă în mod principal vindecarea trupului, numai când este rânduit ca bolnavul să moară, nu se produce acest efect principal, ci numai celelalte.

Taina aceasta poate fi socotită, prin excelentă, Taină a trupului, sau Taina rânduită pentru însănătoşirea trupului. Prin ea se pune în relief valoarea pozitivă acordată de Dum​nezeu trupului omenesc, ca Unul care însuşi a luat trup şi îl*tine în veci, ne mântuieşte prin el, împărtăşindu-ne viata dumnezeiască. În rugăciunea citită după al doilea Apostol şi a doua Evanghelie se cere lui Hristos însănătoşirea bolnavului, pe baza faptului că El S-a întrupat şi "S-a zidit (creat) pentru zidirea Sa", arătând voinţa Lui de a mântui trupul şi de a-1 înălţa în împărăţia lui Dumnezeu, de a face din trupuri un mijloc de comunicare veşnică între Dumnezeu şi oameni. De aceea, tot în aceeaşi rugăciune se cere sălăşluirea Duhului Sfânt în cel bolnav, potrivit cuvântului Sfântului Apostol Pavel (1 Cor. 6, 19; 3, 16-17): "Caută dintru înălţi​mea Ta cea sfântă, mântuindu-ne pe noi păcătoşii şi ne​vrednicii robii Tăi, cu darul Sfântului Duh, în ceasul acesta, şi-L sălăşluieşte pe dânsul întru robul Tău (N)". Duhul Sfânt e închipuit şi comunicat prin untdelemnul sfinţit chiar în timpul acestei Taine de către preoţi, untdelemn cu care se unge bolnavul.

2. Scopurile secundare ale Tainei
Existenţa omului este nespus de complexă. E imposibil de separat între trup şi suflet atâta timp cât omul trăieşte, deci între lucrarea harului asupra trupului şi asupra sufle​tului, însăşi vindecarea trupului e simţită de bolnav ca un har dat lui ca persoană umană integrală. Trupul e plin de energiile sufletului; prin el lucrează sufletul; fără el sufletul nu poate lucra. De aceea harul nu lucrează asupra trupului fără să lucreze şi asupra sufletului. Asupra sufletului lu​crează, însă, întărindu-1 şi curătindu-1 de păcate şi liniştin-du-i prin aceasta conştiinţa, ceea ce are un efect întăritor şi asupra trupului, ca să-1 facă un instrument al lucrării bune a sufletului şi ca să întărească şi sufletul.

De aceea în rugăciunile Tainei se cer împreună: tămă​duirea trupului, iertarea de păcate şi curăţirea sufletului de păcate. Sălăşluirea Duhului are mai ales scopul curăţirii de păcate şi al tămăduirii de patimi şi al ridicării omului la o viată de sfinţenie, de slujire curată a Iui Dumnezeu. întru​cât păcatul este o boală a sufletului mai ales când s-a înde​sit în patimi, şi ca atare e şi o cauză a bolii trupului, Maslul este socotit atât ca o tămăduire a trupului, cât şi a sufletu​lui, şi Dumnezeule numit "Doctorul sufletelor şi al trupu​rilor". El e socotit necesar şi pentru vindecarea patimilor, întrucât, chiar dacă păcatele care au provenit din ele, sau le-au produs pe ele, au fost mărturisite, ele nu se pot tă​mădui aşa de uşor şi e imposibil ca să nu ţâşnească din ele fapte păcătoase aproape continuu.

Insistenţa cu care se cere, cu mult mai mult decât în Taina Pocăinţei, tămăduirea bolnavului de patimile sufle​teşti o dată cu tămăduirea trupului, ne dă să înţelegem că mai ales la aceste rădăcini ale păcatelor se referă Taina Maslului, căci la această fază progresată a slăbiciunilor pă​cătoase ale omului, provenită din nesocotirea Tainei Pocăinţei şi a conlucrării sale cu harul Botezului şi al Mirungerii, se reduce de fapt păcătoşenia. Spovedania anterioară Maslului a adus bolnavului iertare de păcatele mărturisite, dar el n-a avut timp să topească, prin conlucrare cu harul redobândit, slăbiciunile păcătoase, hrănite printr-o obiş​nuinţă îndelungată cu păcatul, slăbiciuni care explică ade​seori şi boala trupului. Sau, poate, bolnavul n-a putut de​scrie în mod corespunzător aceste slăbiciuni, care se pierd adeseori în ceata indefinitului. Pe lângă aceea, pe cât de imposibil este să se separe între trup şi suflet, tot pe atât de imposibil este să se se​pare între omul total şi influenta fenomenelor văzute şi a forţelor rele nevăzute asupra lui. Eliberarea de influentele văzute se face şi prin întărirea simţurilor trupului cu harul Sfântului Duh, a cărui introducere în ele se face prin unge​rea lor cu untdelemnul sfinţit. Prin aceasta simţurile sunt curăţite, sfinţite, întărite în ele înseşi împotriva ispitelor ce vin de la lucrurile din afară şi de la foiţele rele nevăzute prin mijlocirea lor.

Astfel, în rugăciunile Maslului în care se cer deodată tămăduirea trupului, iertarea de păcate şi tămăduirea de patimi, eliberarea simţurilor de influentele rele şi alungarea vrăjmaşului, toate acestea se cer, pentru ca bolnavul, de​venit sănătos trupeşte şi sufleteşte, să poată trăi o viată curată, închinată slujirii lui Dumnezeu. Aceasta arată că Taina Maslului nu e pentru moarte ca în catolicism, ci pen​tru o viată întru sănătate şi curăţie. Lucrarea Sfântului Duh în om, care e cerută şi acordată prin Taina Maslului, nu s-ar putea efectua însă fără o des​chidere a sufletului bolnavului, prin credinţă şi căinţă. Poate mira faptul că bolnavului care primeşte această Tai​nă nu i se cere o mărturisire de credinţă ca la Botez, unit cu Mirungerea, şi ca la Euharistie, o mărturisire a păcatelor unite cu mărturisirea credinţei, ca în Taina Pocăinţei; dar preoţii au temeiul să o considere dată, aşa cum consideră episcopul mărturisirea de credinţă dată de cel ce se hiro​toneşte întru diacon sau preot (prin certificat teologic şi prin spovedanie înainte de Hirotonie), sau învoirea dată de cei ce se căsătoresc. însuşi faptul că bolnavul cheamă preoţii să se roage pentru el implică credinţa lui în lucrarea lui. Dumnezeu prin această Taină. Pe lângă aceea, de obi​cei, el se mărturiseşte înainte. ApoLomul bolnav are o sen​sibilitate deosebită pentru Dumnezeu. El îşi dă seama de neputinţa sa ca om şi a omului în general şi îşi pune supre​ma nădejde în Dumnezeu. Dumnezeu i-a devenit mai trans​parent prin slăbiciunea trupului. De aceea, preotul se întemeiază şi pe credinţa şi căinţa bolnavului, cerând de la Dumnezeu harul Lui tămăduitor şi curăţitor.

Iată câteva texte din rugăciunile Maslului, edificatoare pentru aceste scopuri ale lui şi pentru deschiderea bol​navului faţă de ele. Mai întâi, în rugăciunea amintită (după a doua Evan​ghelie), după ce s-a cerut sălăşluirea Duhului Sfânt în cel bolnav, se spune: "Căci el şi-a cunoscut păcatele şi a venit cu credinţă la Tine. Deci, primindu-1 cu iubirea Ta de oa​meni, ori de a greşit cu cuvântul sau cu gândul, iertându-1, şterge-1 şi curăţeşte-1 pe el de tot păcatul şi, petrecând pu​rurea împreună cu el, păzeşte-1 în ceilalţi ani ai vieţii lui, ca, umblând întru îndreptările Tale, să nu mai fie o batjo​cură a diavolului, ca şi în dânsul să se mărească preasfânt numele Tău". Iar înainte de acestea s-a cerut tămăduirea trupului bolnavului. Într-o cântare, mai înainte de sfinţirea untdelemnului, se cere: "Caută din cer, Cela ce eşti neajuns, ca un milostiv, cu mâna Ta cea nevăzută însemnând, Iubitorule de oameni, prin untdelemnul Tău cel dumnezeiesc, simţurile acestuia ce aleargă la Tine cu credinţă şi-şi cere iertarea greşelilor, dăruindu-i tămăduire sufletului şi trupului, ca să Te preamărească pe Tine cu dragoste, mărind stăpânirea Ta". Preoţii ung pe bolnav cu untdelemn la simţurile princi​pale/în semnul crucii, iar semnificaţia crucii în această un​gere o arată cântăreţul care cântă în timp ce preotul săvâr​şeşte această ungere: "Doamne, armă asupra diavolului crucea Ta ai dat nouă, că se scutură şi se cutremură nesuferind a căuta spre puterea ei, căci morţii i-ai sculat şi moartea ai surpat". însuşi Hristos cel jertfit Se sălăşluieşte prin semnul crucii în bolnav, dându-i puterea înfrânării de Ia păcate, a rezistentei la orice egoism al pornirilor păcă​toase; cu ea se va întări sufletul lui, pentru ca să biruiască boala din trup. Crucea e mijlocul prin care vine puterea din trupul lui Hristos, Care a biruit moartea. Împotriva acţiunii forţelor nevăzute se cere şi ajutorul nevăzut al sfinţilor, al mucenicilor, al Maicii Domnului.

Mai e de menţionat că Maslul se face de obicei cu par​ticiparea mai multor credincioşi, care se roagă şi ei conco​mitent cu preoţii. Din această largă comuniune, din acest semn al dragostei pe care i-1 dau mai mulţi semeni în starea lui de boală şi neputinţă, bolnavul prinde de asemenea pu​tere de refacere trupească şi sufletească. Cuvântul lui Homiakov: "Nimeni nu se mântuieşte singur, ci se mântu​ieşte prin rugăciunile Bisericii, ale Sfinţilor, ale Maicii Dom​nului", se adevereşte şi la săvârşirea acestei Taine. Însăşi săvârşirea acestei Taine de către mai mulţi preoţi (de şapte, sau măcar de doi) manifestă voinţa Bisericii de a pune mai multe forţe ale ei în mişcare, prin comuniunea în rugăciune şi în dragoste, pornirea mai multora de a scă​pa un membru al ei de situaţia de neputinţă şi de durere în care se află. Mai ales la boală simte omul trebuinţa sim​patiei şi a comuniunii, mai ales în această ocazie se ade​vereşte cum omul slăbit prinde putere din dragostea mai multora. Dar această comuniune îi dă puteri omului nu numai prin ceea ce are omenesc în ea, ci în primul rând prin fap​tul că toţi cei ce vin şi intră într-o comuniune cu semenul lor bolnav, vin cu credinţa în Hristos, Care a vindecat toată boala şi neputinţa, a biruit moartea, a vindecat pe unii oa​meni pentru rugăciunile altora şi a spus că unde sunt doi sau trei adunaţi*în numele Lui, adică în credinţa în El şi în dragostea între ei, este şi El în mijlocul lor. Ei îl ajută pe cel bolnav numai pentru că fac transparentă şi lucrătoare, prin credinţa şi rugăciunea lor, prezenţa şi puterea lui Hristos, numai pentru că înlesnesc comuniunea bolnavului cu Hristos prin credinţa lui, întărită de credinţa lor.

Ca în toate Tainele, tot aşa şi în această Taină comuniu​nea cu preotul şi cu alfi semeni ne ajută să intrăm în comu​niune cu Hristos. În cele de mai sus s-au spus cele necesare şi despre elementele constitutive ale Tainei: despre preoţi ca săvârşitori, despre primitorii ei, despre untdelemnul sfinţit, despre mâna preotului care unge pe bolnav cu el, în nu​mele Domnului, despre deschiderea bolnavului, prin cre​dinţă şi căinţă, harului tămăduitor al trupului şi al slăbiciu​nilor sufleteşti şi al iertării păcatelor, ce i se împărtăşeşte. Mădularele trupului sunt unse de şapte ori în semnul crucii, după citirea a şapte pericope evanghelice şi din Apostol, şi după citirea a şapte rugăciuni, pentru că şapte sunt darurile Sfântului Duh, pentru că şapte au fost du​hurile rele scoase din femeia păcătoasă, pentru că numărul şapte simbolizează totalitatea formelor răului, dar şi a da​rurilor lui Dumnezeu. După numărul şapte vine numărul opt care simbolizează odihna şi fericirea nesfârşită.

În toate se arată o insistenţă, pentru că boala tru​pească şi sufletească în care a căzut omul îl face inapt de viaţa normală, sau îl ameninţă cu sfârşitul vieţii pămân​teşti. El trebuie ajutat în mod stăruitor, prin puterea lui Hristos, să se facă sănătos trupeşte şi sufleteşte, sau măcar sufleteşte, dacă sfârşitul lui se va dovedi apropiat. Întrucât mântuirea stă în comuniunea cu Hristos, atot-iubitoarea Persoană dumnezeiască devenită om, iar omul s-ar putea ca din boala prezentă să treacă în moarte, lipsit, din pricina patimilor sale, de capacitatea pentru această comuniune, întrucât n-a înaintat, prin celelalte Taine şi prin conlucrarea sa, în ea. Biserica face un efort maxim să-1 pregătească pentru această comuniune cu Hristos şi să-1 deschidă comuniunii cu semenii, deci un efort maxim pen​tru mântuirea lui prin mai mulţi preoţi, prin mai multe ru​găciuni, prin mai mulţi credincioşi, care se roagă împreună, deschişi comuniunii cu Hristos şi dornici să întărească co​muniunea cu cel bolnav.

TDS 2, pag. 264 – 269

1. Definiţia

Maslul este Taina în care creştinul bolnav, care este uns cu untdelemn sfinţit, dobândeşte prin rugăciunile preoţilor Harul vindecării de bolile trupeşti şi sufleteşti.

2. Numirile

Numirea obişnuită a acestei Taine este: Maslu. Dar pe lângă aceasta ea mai are şi alte numiri, care însă se folosesc mai rar. Acestea sunt: untdelemn, untdelemn împreunat cu rugăciune, ungere cu untdelemn sfinţit etc. În Apus, Maslul se numeşte: extrema unctio, oleum, unctio, unctio infirmorum, sacramentum exeunctium, sanctum oleum, sacramentum onctionis, sacramentum muribundorum etc. Prin numirile acestea se accentuează una sau alta din părţile Tainei, fie materia folosită (exemplu: untdelemn), fie ungerea corpului, fie persoanele cărora se împărtăşeşte, (bolnavi etc).

3. Instituirea

Ungerea cu untdelemn a bolnavilor era, pe vremea Domnului, cunoscută şi practicată atât de păgâni cât şi de iudei. Untdelemnul era considerat ca un foarte bun medicament pentru trup. în parabola Samarineanului milostiv citim că cel rănit de tâlhari e uns cu untdelemn (Lc 10, 34), iar Şf. Apostoli când au fost trimişi, înainte de învierea Domnului să propovăduiască pocăinţa,-„ungeau cu untdelemn pe mulţi bolnavi şi-i făceau sănătoşi" (Mc 6, 13). Mântuitorul consfinţeşte această practică şi o ridică la rangul de Taină. Dar împrejurările în care face aceasta nu ne sunt cunoscute. Sf. Scriptură nu conţine nici un text în care să se indice precis timpul şi locul când a instituit Mântuitorul Taina Maslului. Ea conţine însă mărturii indirecte din care sepoate vedea clar că Maslul e o Taină instituită de Domnul. O astfel de mărturie o oferă Sf. Ap. Iacob, care scrie: „Este cineva bolnav între voi? Să cheme preoţii Bisericii şi să se roage pentru el, ungându-l cu untdelemn, întru numele Domnului. Şi rugăciunea credinţei va mântui pe cel bolnav şi Domnul îl va ridica şi de va fi făcut păcate, se vor ierta lui" (Iac 5,14-15).

Protestanţii nu recunosc Maslului caracterul de Taină şi interpretează cele spuse de Sf. Iacob ca referindu-se sau la o vindecare a bolilor pe cale naturală, deci la o vindecare medicinală, sau la o vindecare miraculoasă, harismatică.

4. Partea externă

Partea externă a Maslului constă din untdelemnul sfinţit de preoţii care săvârşesc Taina. Aceasta se vede atât din cuvintele Sf. Ap. Iacob, cât şi din practica de totdeauna a Bisericii. Sfinţirea untuluidelemn se face printr-o rugăciune rostită de 7 ori de preoţi, în partea primă a Tainei Maslului. După aceea, cu acest untdelemn e uns bolnavul, în chipul crucii, de şapte ori, la frunte, nări, faţă, buze, piept şi ambele părţi ale mâinilor.

La romano-catolici untdelemnul ce se foloseşte ca materie a Tainei se sfinţeşte de episcop, iar preoţii numai ung cu el. Practica aceasta e greşită, deoarece din cuvintele Sf. Iacob rezultă că untdelemnul trebuie sfinţit de preoţi cu prilejul săvârşirii Maslului şi nu mai înainte de episcop. Pentru a menaja susceptibilităţile creştinilor orientali uniţi cu Roma, sinoadele din Florenţa şi Trident recunosc valoarea untdelemnului sfinţit de preoţi. Aceasta pentru că, după datina veche, în Biserica veche orientală, binecuvântarea untdelemnului o făceau preoţii, ceea ce recunosc şi aprobă papii Clement VIII şi Benedict XIV. În ce priveşte ungerea, şi în Biserica romano-catolică sunt mai multe ungeri, însă în caz de necesitate e de ajuns o singură ungere, la frunte.

De partea externă se ţine şi rugăciunea rostită de 7 ori când se fac cele 7 ungeri. Ea este următoarea: „Părinte sfinte, doctorul sufletelor şi al trupurilor, Cel ce ai trimis pe Unul născut Fiul Tău, Domnul nostru Iisus Hristos, să vindece toată boala şi din moarte să izbăvească, tămăduieşte pe robul tău (N.) de neputinţa trupească şi sufletească ce 1-a cuprins şi fă să vieze cu darul Hristosului Tău, pentru rugăciunile Preacuratei Stăpânei noastre, Născătoarei de Dumnezeu şi pururea Fecioara Măria. Că Tu eşti izvorul tămăduirilor, Dumnezeul nostru şi Ţie slavă înălţăm...".

5. Efectele

Prin această Taină se oferă Harul care vindecă bolile trupeşti şi iartă păcatele (M. O. I., 119). Rugăciunea credinţei mântuieşte pe cel bolnav ,,şj Domnul îl va ridica şi de va fi făcut păcate se vor ierta lui" (Iac 5,15). Deci, ea are un efect fizic şi altul spiritual.

Efectul fizic sau vindecarea de bolile trupeşti rezultă din recomandarea pe care o face Sf. Iacob bolnavilor, ca să primească această Taină. Dacă le-o recomandă, înseamnă că prin ea se urmăreşte vindecarea lor trupească, atunci când aceasta e folositoare pentru mântuirea sufletului. Iar că această vindecare şi urmează, o arată cuvintele: „şi rugăciunea credinţei va mântui pe cel bolnav şi Domnul îl va ridica". Adică îl va mântui de boală şi-1 va ridica din patul suferinţei. Expresia „îl va ridica" mai înseamnă însă şi îi va ridica moralul, adică va întări sufleteşte pe cel bolnav ca să suporte mai uşor boala. Şi când cineva are tăria sufletească de a suporta boala, şi aceasta este un fel de însănătoşire. Experienţa ne arată de fapt că nu toţi cei ce primesc Taina Maslului se şi vindecă de boală, fie din cauza puţinei lor credinţe, fie din cauza preştiinţei lui Dumnezeu că vindecarea nu le-ar aduce vreun folos pentru mântuire. De altfel, dacă Maslul ar avea totdeauna ca urmare vindecarea trupească, ar însemna ca oamenii să nu mai moară niciodată, întrucât ei ar recurge mereu la primirea lui, de câte ori sunt bolnavi, în acest caz s-ar desfiinţa legea morţii, ceea ce Domnul nu a intenţionat prin Maslu, legea morţii urmând să fie desfiinţată numai prin învierea generală. Domnul nu a voit să dea omenirii, prin Maslu, nemurirea pe pământ. Dar dacă nu urmează totdeauna însănătoşirea fizică, în schimb cel ce o primeşte cu cuviinţă şi are dispoziţia sufletească potrivită, dobândeşte totdeauna tăria sufletească de a răbda boala şi de a se afla prin aceasta pe calea mântuirii.

Iertarea păcatelor, adică vindecarea de boala spirituală, este al doilea efect al Maslului, căci scrie Sf. Iacob: „de va fi făcut păcate, se vor ierta lui". Efectul acesta este indicat şi prin rugăciunea ce se citeşte cu ocazia ungerii, precum şi prin alte rugăciuni ce se fac în decursul săvârşirii Tainei. în rugăciunea VII, de exemplu, se zice: „Ne rugăm Ţie, (Doamne), şi Te chemăm în ora aceasta, ascultă rugăciunea aceasta şi o primeşte ca o tămâie, şi cercetează pe robul Tău acesta, şi de a păcătuit ceva, cu lucrul, cu gândul sau cu vorba, ori în zi, ori în noapte, ori a căzut în afurisenie preoţească sau a sa, pe Tine Te rugăm iartă, slăbeşte, lasă, Dumnezeule, trecând cu vederea păcatele şi fărădelegile lui".

6. Săvârşitorii

Săvârşitorii Maslului sunt preoţii. Aceasta o spune categoric Sf. Iacob. De aici însă nu urmează că episcopul n-ar fi îndreptăţit la săvârşirea lui, deoarece având episcopul plenitudinea Harului, poate săvârşi toate Tainele. Sf. Iacob însă face amintire numai de preoţi, întrucât preoţii sunt mai la îndemâna credincioşilor şi pot fi chemaţi mai repede să vină în ajutorul bolnavilor, decât un episcop, care e la depărtare şi din punct de vedere practic nici nu ar putea săvârşi toate slujbele Maslului din eparhie.

Din expresia „să cheme preoţii" s-a dedus că pentru săvârşirea Maslului e nevoie de mai mulţi preoţi. Biserica a fixat numărul de şapte, dar acest număr poate fi şi mai mic. în caz de nevoie şi în lipsă de mai mulţi preoţi, Maslul poate fi săvârşit şi de un singur preot. Textul citat nu exclude o astfel de interpretare, întrucât în Sf. Scriptură mai sunt cazuri când se foloseşte pluralul, deşi e vorba de o singură persoană. Exemplu: Domnul zice către leproşi: „Duceţi-vă şi vă arătaţi preoţilor" (Lc 17,14), cu toate că după Legea mozaică (Lv 14) era de ajuns arătarea făcută şi numai unui preot. De aceea, cele spuse de Sf. Iacob la plural, se pot înţelege şi în sensul ca bolnavul să cheme pe vreunul din preoţii Bisericii.

La romano-catolici, Maslul se săvârşeşte, în mod obişnuit de un singur preot.

7. Primitorul

Primitorul sau subiectul Maslului e orice creştin bolnav. Sf. Iacob scrie: „Este cineva bolnav între voi?" Deci, între creştini. Ceea ce înseamnă că numai creştinii pot primi această Taină. Boala la care se gândeşte Sf. Iacob e de natură fizică. Nu e vorba numai de o boală gravă, cum cred romano-catolicii, ci de boală în general, care poate fi şi mai uşoară. De aceea, şi cei uşor bolnavi pot primi Maslul. Dar pentru aceasta ei trebuie să cheme preoţii să-I săvârşească. Şi cum bolnavii nu ar putea face aceasta totdeauna personal, ei trebuie să-şi manifeste dorinţa de a primi Maslul. Pentru toate acestea se cere să fie conştienţi de sine, să aibă uzul raţiunii. Aceasta se cere şi pentru motivul că cel ce primeşte Taina Maslului, trebuie să primeasă mai întâi pe a Pocăinţei. Ori, aceasta nu poate fi primită de cei ce nu-şi dau seama de starea lor. Dacă însă cineva e grav bolnav şi nu e deplin conştient de sine, dar se ştie că e om evlavios, unul ca acesta poate primi Maslul deoarece implicit el are dorinţa de a primi Taina şi nu pune piedică acţiunii Harului.
Din cele de mai sus ar urma că pruncii, întrucât nu au responsabilitate morală, nu pot fi împărtăşiţi de Taina Maslului. Ei nu se pot nici spovedi şi nici nu-şi pot exprima dorinţa să fie cnemaţi preoţii pentru a săvârşi Maslul. Totuşi, credem că dacă părinţii vor cere să li se facă Maslul, se poate face, întrucât Taina aceasta e instituită pentru sănătatea fizică a creştinilor, iar Harul ce se dă prin el operează acolo unde nu se pune piedică. Copiii, nepunând piedică Harului, pot primi Maslul.

Biserica romano-catolică administrează Maslul numai celor grav bolnavi, celor de pe patul de moarte, şi-i consideră ca o pregătire pentru călătoria în viaţa de dincolo. De aceea, se şi numeşte extrema unctio, „ungerea cea mai de pe urmă". Practica aceasta e greşită atât din punct de vedere biblic, dogmatic, cât şi psihologic. Sf. Iacob vorbeşte despre bolnavi în general şi nu numai despre cei grav bolnavi; acelaşi Apostol spune mai departe că Maslul nu e destinat pentru moarte, ci pentru vindecarea bolnavului: „Şi rugăciunea credinţei va mântui pe cel bolnav, şi Domnul îl va ridica..." (Iac 5,15). Adică îl va ridica din boală.

Din punct de vedere dogmatic, spunând romano-catolicii că Maslul este o pregătire, o merinde pentru viaţa de veci, micşorează prin aceasta valoarea Euharistiei, care singură este merinde pentru acea viaţă. Din punct de vedere psihologic, adminis-trându-se Maslul numai celor greu bolnavi, şi ştiindu-se că el e pregătire pentru moarte, Taina în loc să însenineze şi să încurajeze pe bolnavi - îndeosebi pe cei slabi de credinţă - ea mai mult îi îngrozeşte, ştiind ei că li se apropie moartea.

Maslul se poate împărtăşi de câte ori se simte necesitatea primirii lui.

TTDE, pag. 189 - 190 

Maslul este Taina în care cel bolnav fizic, prin ungerea cu untdelemn sfinţit şi prin invocarea harului Duhului Sfânt de către preoţi, recapătă sănătatea şi integritatea firii odată cu tă​măduirea trupului şi cu iertarea păcatelor. O referinţă directă despre această Taină se găseşte în Epistola lui Iacov (5, 14-15): ,JEste cineva bolnav între voi? Să cheme preoţii Bisericii ca să se roage pentru el ungăndu-l cu untdelemn, în numele Domnu​lui. Şi rugăciunea credinţei va mântui pe cel bolnav şi Domnul îl va ridica, şi de va fi făcut păcate, se vor ierta lui". Una din slujirile mesianice ale lui Hristos este cea taumaturgică, aşa cum reiese, de altfel, din cele şapte pericope evanghelice care se ci​tesc la Taina Maslului (In. 5, 26-37; 19, 1-10, Mt. 10, 1, 5-6; 7, 14-23; 25, 1-13; 15, 21-28; 9, 9-13). Preoţii Bisericii, prin pute​rea Duhului Sfânt, continuă în Biserică slujirea pe care însuşi Iisus a încredinţat-o Apostolilor Săi: „Şi mergând, ei (cei doi​sprezece) propovăduiau pocăinţa. Şi scoteau mulţi demoni şi ungeau cu untdelemn pe mulţi bolnavi şi-i vindecau" (Mc. 6, 12-13). Taina tămăduirii prin rugăciune şi ungere nu trebuie confundată cu harisma vindecărilor (I Cor. 12, 28). Tămăduirea trupului - însoţită de iertarea păcatelor - este unul din semnele anticipate ale împărăţiei lui Dumnezeu: „Puterea Domnului se arată în tămăduiri" (Lc. 5, 17).

Maslul cuprinde câteva elemente principale:

- Pocăinţa, deoarece iertarea păcatelor stă la originea tămă​duirii bolii. Păcatul şi suferinţa merg împreună aşa cum sufletul şi trupul sunt inseparabile în firea umană: „ Ce este mai uşor? A zice: iertate sunt păcatele tale, sau a zice: Scoală şi umblă? Iar ca să ştiţi că Fiul Omului are pe pământ puterea să ierte păca​tele, a zis slăbănogului: Ţie îţi zic: Scoală-te, ia patul tău şi mergi la casa ta " (Lc. 5, 23-24).

Citirea celor şapte pericope biblice, din Apostol şi din Evanghelii, care înseamnă că actul tămăduitor nu este intervenţie medicală sau o vindecare miraculoasă, ci un act de compasiune a lui Hristos, „ doctorul sufletelor şi al trupurilor, Cel Care poartă fără durere neputinţele noastre, cu a Cărui rană toţi ne-am vin​decat. Căci precum este slava Ta, aşa este şi mila Ta", de aceea El a poruncit să iertăm de şaptezeci de ori câte şapte celor care cad în păcate;

Şapte rugăciuni pentru binecuvântarea untdelemnului, înso​ţite de tot atâtea ungeri ale bolnavului de către preoţi (şapte sau măcar doi), spre sănătate şi spre izbăvire de toate bolile; untde​lemnul este simbolul milei dumnezeieşti (Lc. 10, 33-34), al bu​curiei şi al sfinţeniei: „ Căci n-ai binevoit a ne curaţi prin sânge, ci ai dat în untdelemnul sfinţit chipul Crucii". „ Şapte rugăciuni, ungeri şi preoţi" şi cât mai mulţi credincioşi, înseamnă plenitu​dinea Bisericii, care, întocmai ca un organism, resimte suferinţa, infirmitatea şi neputinţa unui mădular: „Dacă un mădular sufe​ră, toate mădularele suferă împreună" (I Cor. 12, 26).

 Taina Maslului se dă oricărui bolnav în vederea vindecă​rii în orice caz de suferinţă, la orice vârstă. Ea numeşte o pregă​tire pentru moarte („ extrema unctio ") şi nici nu se practică o singură dată în ultimele clipe ale vieţii („in articulo mortis"), fiară speranţa însănătoşirii, cum se practică în Biserica Romano-catolică. Desigur, preoţii se roagă „să se facă voia Lui", căci „ nimeni nu este fără de păcat pe pământ".

Jean-Claude Larchet: Terapeutica bolilor mintale

Cuvânt înainte p. 5-26:
În toate timpurile şi în tot locul, oamenii s-au purtat cu bolnavii mintali în chip contradictoriu; i-au socotit ba solitori ai unei alte lumi ori mijloci​tori între pământeni şi zei, cinstindu-i ca pe nişte adevăraţi preoţi şi prooroci, ba, cel mai adesea, înfrăţiţi cu duhurile rele şi slugi ale lor, vrednici de alungare, buni de pus în fiare ca animalele şi chiar daţi morţii. Tot aşa, dintotdeauna omenii s-au întrebat ce sunt bolile mintale şi care c pricina lor. E limpede că ele, mai mult decât bolile trupeşti, trimit - dacă nu prin originea lor, cel puţin prin ma​nifestările şi nedumeririle pe care le iscă - la cele trei laturi ale fiinţei omeneşti: fizică, psihică şi spirituală. Insă cei care au încercat să le explice cel mai ade​sea n-au ţinut seama de toate aceste laturi şi, cerce​tând istoria „psihiatriei" (în înţelesul larg al terme​nului), constatăm că acesteia i-a fost întotdeauna greu să le includă într-un tot, arătându-se de timpu​riu divizată între tendinţe care acordau însemnătate numai uneia dintre ele.

Psihiatria modernă păstrează, paradoxal, aceste diviziuni, dând loc la teorii şi terapeutici eterogene şi chiar contradictorii. Clasicul Manual de psihiatrie întocmit de H. Ey, P. Bernard şi C. Brissct constată coexistenţa astăzi a patru mari tipuri de teorii: 1) teoriile organo-mecaniciste, care consideră că maladiile mintale au o origine organică; 2) teoriile psihodinamice ale inconştientului patogen, care le priveşte drept efect al forţelor inconştiente (Frcud şi discipolii săi, Jung); 3) teoriile sociopsihogenice ale factorilor de mediu, care socotesc bolile mintale drept reacţii patologice de natură pur psihologică la situaţiile dureroase sau dificile (şcoala anglo-sa-xonă, Pavlov), sau la eşecurile de comunicare, mai ales în sânul familiei (Batcson, Watzlawick şi şcoala lui Palo Alto); 4) teoriile organogenice dinamiste, care afirmă că maladiile mintale sunt produse prin-tr-o destmeturare a fiinţei psihice, condiţionată de factori organici (Jackson, Janet, Ey). Aceste poziţii diferite, în principiu, se exclud una pe alta: cea dintâi susţine o etiologie pur organică, respingând aşadar orice factor psihogen sau socio-gen; a doua, punând în prim plan factori psiho​geni, respinge orice fundament organic al bolilor mintale şi, chiar dacă admite importanţa anumitor factori relaţionali, îi socoteşte pe aceştia endogeni; cea de-a treia, respingând orice etiologie organică şi orice intervenţie a unui inconştient psihic, atri​buie maladiile mintale exclusiv unor factori exogeni; a patra exclude astfel de factori, ca şi orice re​curs la inconştient şi, admiţând un substrat organic al maladiilor mintale, nu consideră că simptomelc depindă direct şi mecanic de acest substrat, ci acor​dă dinamicii forţelor psihice un rol esenţial în struc​tura şi evoluţia acestor maladii.1

Uneori, în cadrul aceleiaşi direcţii teoretice şi practice, putem afla variaţii considerabile, diver​genţe şi contradicţii - lucru cu totul evident dacă ne uităm numai la psihoterapii, şi chiar la psihote-rapiile de acelaşi tip, ca, de exemplu, psihanaliza freudiană şi cea a lui Jung. In realitate însă mulţi psihiatri dau dovadă de eclectism în practica lor, care nu poate fi aşadar de​plin coerentă, ci c mai curând o tatonare, dacă nu chiar un soi de „bricolaj" mai mult sau mai puţin elaborat. Constatarea că, în ceea ce priveşte rezultatele, toate terapiile sunt bune2 nu poate decât să ne pu​nă pe gânduri. Faptul că metode atât de eterogene, fondate pe principii teoretice atât de diferite sau chiar contradictorii, au efecte echivalente, contra​riază principiul logic al noncontradicţici şi conduc la concluzia că eficacitatea lor ţine de altceva decât de ceea ce le este specific, adică de atenţia acordată bolnavului, de ascultarea şi îngrijirea lui, de care acesta se poate bucura la fel de bine şi cu acelaşi re​zultat şi în afara unui mediu specializat.

Dacă privim la nereuşite, atunci iarăşi putem spu​ne că toate aceste felurite terapii sunt la fel de ne​putincioase şi lipsite de rost în faţa unei naturi care, şi în aceste cazuri, potrivit vechiului principiu hipo-cratic, îşi arc propriile sale mijloacele de tămăduire.

Putem constata de altfel, în multe cazuri de ne​vroze sau de psihoze, puţinul efect pe care îl are toată această mulţime de terapii. Medicamentele psihotrope acţionează asupra simptomclor maladi​ilor şi în majoritatea cazurilor nu ajung la cauza lor. Ele aduc indiscutabil o uşurare a bolii, redu​când manifestările patologice, dar cu preţul unei îngreunări şi al unei inhibiţii interne şi externe care îi produc bolnavului aceleaşi suferinţe ca şi boa​la. Mulţi psihiatri au înţelepciunea să nu vadă în aceste medicaţii decât simple adjuvante, menite mai întâi de toate să-1 facă pe bolnav accesibil la o terapeutică de bază, pe plan psihologic. La aceas​ta însă în fapt se ajunge rar şi atunci, tot aşa, rar e încununată de succes. Se ştie că psihanaliza, ca​re este una dintre cele mai elaborate psihoterapii din epoca noastră, nu reuşeşte să vindece cele mai multe dintre psihoze, iar în cazurile confirmate de nevroză, arc doar reuşite limitate. Frcud de altfel n-a crezut niciodată că este posibilă o vindecare totală, iar mulţi psihanalişti se mărginesc, în mod decent, la a-i ajuta pe bolnavi să-şi asume starea şi să-şi îndure mai bine suferinţele.

Varietatea teoriilor psihiatrice îngreunează fireş​te acordul în ceea ce priveşte definirea şi clasificarea bolilor mintale.1 Putem constata diferenţe conside​rabile de la o ţară la alta, de la o şcoală la alta. Pu​tem chiar afirma, fără nicio rezervă, că „nu există modele de clasificare". Evoluţia contemporană a psihiatriei, departe de a merge în sensul unei unificări sau cel puţin al unei armonizări, nu face decât să accentueze divergenţele şi să consfinţească divizarea. Cât priveşte problemele legate de definirea bolilor mintale, „schizofrenia" es​te cel mai bun exemplu; astfel, în Franţa această no​ţiune se referă la ceva foarte precis, în timp ce şcoa​la anglo-saxonă îi atribuie un sens foarte larg, care înglobează aproape toate psihozele şi chiar pune alături psihozele şi nevrozele (distincţia clasică din​tre aceste două mari categorii de boli fiind ea însăşi adesea contestată, mai ales de şcoala antipsihiatrică). Cât priveşte problemele legate de etiologic, semni​ficativ este autismul; nicicând n-a existat o dispută mai aprinsă între susţinătorii unei cauzalităţi psiho​logice şi cei ai unei cauzalităţi genetice.3

De altfel, însăşi noţiunea de boală mintală pune probleme. Potrivit mişcării antipsihiatrice, care a luat amploare în anii '60, ca ar fi un mit (Szasz), o invenţie a societăţii (Cooper), şi nicidecum o boa​lă. Psihiatrii anglo-saxoni de tip psihanalitic, su​bliniind importanţa factorilor sociali şi de mediu, au fost si ei înclinaţi să elimine conceptul de boală mintală (Sullivan). In celebra sa Histoire de la folie a Vage classique\ Michel Foucault a susţinut teza că noţiunea de „maladie mintală" e rezultatul unei aproprieri abuzive şi simplificatoare a nebuniei de către ştiinţa medicală care abia lua naştere, după ce fusese identificată, la fel de abuziv, cu lipsa de raţiune şi respinsă ca atare de raţionalitatea domi​nantă în societate şi preţuită de ea. Atitudinea instituţiei psihiatrice faţă de bolnavii mintali reflectă toate aceste divergenţe şi contradic​ţii. In actuala stare de lucruri, după cum remarcă Hcnry Ey şi colaboratorii săi, psihiatria „nu poate decât să stea în cumpănă între două tendinţe, care o fac când să ţină seama mai mult de boală decât de bolnav, când să se intereseze mai mult de bolnav decât de boală"2.

Spitalizarea are şi ea o anumită ambiguitate. Pinel, dezlegându-i din lanţuri, în 1793, pe alienaţi şi tratându-i ca pe nişte bolnavi obişnuiţi, i-a eli​berat de condiţia lor de condamnaţi; însă după aceasta au fost prinşi în alte lanţuri, ale legilor şi azilelor. Pe de o parte, spitalizarea şi izolarea bolna​vilor mintali pot fi privite drept mijloace de ajutorare a celor respinşi de familie şi de societate1, pe de alta, drept forme de izolare, ceea ce-i face pe mulţi să socotească spitalele de acest gen drept adevărate închisori.

Descoperirea neurolepticelor pare a fi fost, în această privinţă, o eliberare, dar multe voci au de​nunţat înlocuirea în acest fel a vechii cămăşi de for​ţă cu o nouă cămaşă de forţă, „chimică". S-au făcut mari progrese în ceea ce priveşte umanizarea con​diţiei bolnavilor mintali spitalizaţi şi adaptarea pre​scripţiilor la fiecare caz în parte.2 Dar, pentru că în mediul spitalicesc clasic de acest gen predomină teo​riile organogene şi terapiile chimice, adesea îngri​jirea pacienţilor se limitează la acestea din urmă. Problemele psihologice ale bolnavului, socotite po​trivit logicii acestor teorii drept epifenomene, în multe cazuri nu fac obiectul niciunei psihoterapii. Bolnavul însuşi, cât priveşte aplicarea tratamentului şi împlinirea nevoilor materiale, nu beneficiază de​cât de o atenţie limitată din partea personalului spi​talicesc - cel mai adesea nu îndeajuns de numeros şi, evident, puţin instruit în această privinţă. Mcdicaţia pe care o primeşte potrivit condiţiei sale de bolnav mintal arată până la urmă că se ia în considerare şi se tratează mai curând boala decât bolnavul. Astfel, boala fiind „confiscată" de medic, privit ca singurul competent s-o trateze, bolnavul - sortit să rămână o victimă a fenomenelor psihochimice, care scapă şi voinţei, şi înţelegerii sale, fiind pur medicale -este lipsit de orice posibilitate de a lua parte la pro​priul său tratament şi la propria sa vindecare. In parte, ca reacţie împotriva acestei stări de lucruri s-au ivit experimentele comunităţilor terapeutice instituite de fondatorii antipsihiatriei din Anglia (Cooper, Laing) şi de cei ai mişcării de psihiatric critică, Psichiatria democratica, din Italia (Basaglia), prima urmărind să-i facă pe bolnavi responsabili de modul lor de viaţă şi părtaşi la deciziile terapeutice care-i privesc, a doua vizând încetarea tuturor fe​nomenelor de excludere a lor şi integrarea lor cât mai mult cu putinţă în viaţa socială normală. Aces​te încercări însă au rămas din nefericire marginale.

E cu totul adevărat că, în afara instituţiei specia​lizate, relaţia cu bolnavul mintal este întotdeauna dificilă şi problematică. Pentru că întotdeauna el perturbă ordinea socială şi familială, dar mai cu seamă contestă valorile stabilite, ridicând prin în​săşi starea sa problema criteriului dominant al nor-malităţii, ceea ce constituie un pericol pentru echi​librul câştigat cu greu şi adesea fragil al celor din jur. Antipsihiatria, văzând în boala mintală o sănă​toasă contestare a unei structuri sociale sau fami​liale bolnave, exagerează fără nicio îndoială. E ade​vărat însă, cel puţin în parte, că prin izolarea insti​tuţională a bolnavului se răspunde unei voinţe de excludere a lui, mai mult sau mai puţin afirmată, din partea societăţii, a familiei sau a unui grup de indivizi care îşi simt ameninţate propriul lor echilibru şi propria lor sănătate. Bolnavul mintal este prin excelenţă acel „altcineva", privit de toţi ca în​tru totul deosebit şi străin de ci. E semnificativ fap​tul că, mai în toate societăţile, el a fost socotit fie suprauman, fie subuman - adică lipsit de raţiune, definitorie pentru om, stăpânit de forţe inumane, nesupuse liberului arbitru şi voinţei, care sunt şi ele însuşiri specific omeneşti; străin, aşadar, dc condiţia umană, „alienat" -, şi numai arareori un om ca toţi oamenii.

Studiul de faţă - a treia parte a trilogiei având drept subiect concepţia creştină despre boală, aşa cum reiese din textele patristice şi hagiografice ale creştinismului răsăritean din veacul I şi până în vea​cul al XlV-lca1 - îşi doreşte să fie o contribuţie la istoria maladiilor mintale şi a terapeuticilor lor, în​tr-un domeniu în care ea n-a fost până în prezent decât puţin cercetată. In faţa numeroaselor probleme pe care le ridică şi astăzi, după cum vom vedea, înţelegerea nebuni​ei2, tratamentul maladiilor mintale şi relaţia cu bolnavii mintali, acest studiu vrea de asemenea să înfăţişeze aportul, chiar dacă modest, al vechii gân​diri şi experienţe creştine.

Contextul istoric şi social este, fireşte, foarte di​ferit şi nu dorim în niciun fel să prezentăm toate concepţiile vechilor Părinţi pe această temă drept referinţe, nici toate practicile lor terapeutice drept modele de urmat.

Anumite poziţii sunt indiscutabil depăşite. Pro​gresele medicinii au dat la iveală de multă vreme ca​racterul eronat al celor mai multe dintre concepţiile hipocratice şi galenice, care serveau pe atunci la ex​plicarea anumitor maladii mintale, iar tratamentele corespunzătoare lor sunt evident depăşite. Pe de altă parte, trebuie să subliniem faptul că Părinţii tratează acest subiect - care nu făcea parte din preocupările lor prioritare - numai indirect şi ocazional. In privinţa bolilor mintale, din pricina caracterului fragmentar şi lacunar al surselor, nu putem desprinde o viziune la fel de coerentă, sis​tematică, precisă şi completă ca în cazul bolilor tru​peşti şi mai ales al celor spirituale. De aceea, sinte​za elaborată pe baza acestor surse poartă marca nedesăvârşirii. Chiar şi aşa, considerăm că, pe lângă faptul că demolează anumite prejudecăţi şi risipeşte unele neînţelegeri în privinţa concepţiilor patristice, ea oferă gândirii şi practicii actuale şi soluţii care nu sunt de neglijat.

In vreme ce psihiatria modernă se arată a fi în marc parte destrămată de teorii contradictorii, fie​care dorind să-i fie preţuit exclusiv punctul său de vedere, e interesant să constaţi că gândirea creştină a dezvoltat o concepţie complexă despre bolile min​tale, recunoscându-le trei cauze posibile: organică, demonică şi spirituală, aceste trei etiologii lăsând loc pentru terapeutici diferite, specifice fiecăreia dintre ele. Aceasta dezvăluie, de la bun început, deplina falsitate a afirmaţiei, destul de răspândită printre is​torici, că întotdeauna creştinismul a socotit nebunia şi bolile mintale drept efect al posedării demonice. Iarăşi, în vreme cc psihiatria modernă, în fiecare dintre tendinţele ei, se arată a fi în multe privinţe simplificatoare, concepţia Părinţilor are meritul de a ţine seama de toate cele trei dimensiuni ale fiinţei omeneşti, trupească, psihică şi spirituală. Şi pentru că fenomenul nebuniei, după cum se admite din ce în ce mai mult, trimite la sferele cele mai profunde ale fiinţei omeneşti, la valorile ei esenţiale, vedem că Părinţii o abordează întotdeauna din perspectiva legăturii omului cu Dumnezeu şi în raport cu deve​nirea întregii sale fiinţe. Referinţa la planul spiritu​al este lămuritoare pentru felul în care înţeleg ei ne​bunia, asigurând unitatea şi coerenţa gândirii lor în această privinţă, în ciuda diversităţii şi aspectului ci fragmentat la prima vedere. De aceea, ideea că societatea bizantină n-ar fi avut decât reprezentări incoerente asupra nebuniei şi ar fi fost lipsită de orice sistem terapeutic recunoscut ca atare1 e şi ea discutabilă.

Mai întâi de toate, Părinţii admit fără nicio reţi​nere faptul că anumite forme de nebunie au cauze organice şi că tratamentele folosite de medicina din acea vreme sunt bune pentru tămăduirea lor. Lucrul acesta trebuie remarcat, chiar dacă ei vor​besc puţin pe această temă şi părerile lor par sim​ple, iar teoriile şi practicile medicinii de atunci sunt astăzi depăşite. Pe de o parte, se contrazice astfel prejudecata potrivit căreia creştinismul pune la ori​ginea bolilor mintale numai cauze supranaturale. Iar, pe de altă parte, corecţia adusă concepţiei pur naturaliste a medicinii timpului lor în privinţa ne​buniei este încă actuală, pentru că aceasta este şi concepţia psihiatriei organo-mecaniciste din zilele noastre, moştenitoare din acest punct de vedere a medicinii hipocratice. In faţa unei concepţii care re​duce în fond boala mintală la o tulburare corporală, Părinţii susţin existenţa unui factor psihic. Dar în-temeindu-se pe o antropologic în care sufletul, deşi strâns legat de trup, îşi păstrează în raport cu el o anumită independenţă, ei afirmă că maladiile min​tale care au o cauză organică sunt tulburări ale ex​presiei sufletului în latura trupească, iar nu ale sufle​tului însuşi. Lucrul acesta nu e lipsit de importanţă, pentru că permite, pe plan teoretic, afirmaţia că identitatea fiinţei umane se menţine (chiar în cazul bolilor mintale), iar în practică îndreptăţeşte respec​tul absolut datorat omului, în orice stare s-ar afla.

În al doilea rând, Părinţii afirmă posibilitatea unei cauzalităţi demonice, exercitată direct asupra psihismului sau prin intermediul trupului. O asemenea concepţie poate părea şocantă pentru conştiinţa modernă, în a cărei memorie sunt încă vii nenumăratele victime ale sinistrelor procese împo​triva vrăjitoriei, din Europa secolelor al XVI-lea şi al XVTI-lea. Concepţiile şi practicile patristice n-au însă nicio legătură cu astfel de orori. Aşa cum vom vedea, demonizatul nu este socotit de Părinţi părtaş al diavolului1, ci, dimpotrivă, o victimă a răutăţii lui, care are nevoie de o atenţie şi o îngrijire cu totul speciale. Pe de altă parte, concepţia lor poate părea arhaică şi desuetă. In zilele noastre, în Occident, lucrarea demonică este fie deplin ignorată, fie subestimată de mulţi oameni, chiar dc creştini, în pofida nume​roaselor referiri la ea în Scripturi, în textele liturgi​ce, în scrierile patristice ori în vieţile sfinţilor.

Insă dacă facem abstracţie de unii factori legaţi de acea epocă, vedem că această concepţie nu pare să-şi fi pierdut întreaga valoare. In primul rând, ca şi în cazul bolilor trupeşti1, vom vedea că, şi în privinţa bolilor mintale, explica​rea lor printr-o cauză demonică în Evanghelii şi la Sfinţii Părinţi nu ţine de ignorarea cauzelor natura​le, cum se afirmă adesea, pentru că aceleaşi boli sunt explicate, după caz, printr-una sau alta dintre aceste cauze.

In al doilea rând, e de remarcat faptul că un sa​vant ilustru ca Marcel Sendrail, vorbind în calitate de medic, în lucrarea sa Histoire culturelle de la maladie2, nu se sfiieşte să facă următoarea afirmaţie: „Tradiţiile critice acreditate în zilele noastre refuză să acorde tulburărilor mintale (prezentate de Evan​ghelii drept posedări demonice) vreun caracter ocult. Rămâne de dovedit că însăşi această ipoteză este valabilă pentru orice manifestare psihopatică, fără excepţie. Pentru că, de-a lungul a două mile​nii, după cum modul raţional şi lucid de a gândi al omenirii s-a modificat, tot aşa s-au modificat şi modurile de alienare şi pervertire. Chiar dacă nu ne place lucrul acesta, totuşi istoria timpului nostru nu ne permite să negăm faptul că lumea este bântuită şi răvăşită cu violenţă de o putere malefică"3.

In al treilea rând, nu se poate nega iarăşi faptul că mulţi bolnavi mintali vorbesc despre prezenţa în ei, cel puţin în anumite momente, a unei forţe stră​ine, care-i mână, fără voia lor, la gânduri, cuvinte şi acţiuni nebuneşti; unii dintre ei o prezintă chiar ca pe o făptură demonică, care-i sileşte la purtări pli​ne de răutate, ducând până la crimă sau sinucidere. Unii psihiatri americani, impresionaţi de constan​ţa şi similitudinea acestor evocări la indivizi ieşiţi din medii socioculturale diferite, adesea atee, s-au separat în acest punct dc tradiţia naturalistă (ca​re consideră asemenea afirmaţii drept simptome ale unui delir şi, ca atare, refuză să le acorde vreo atenţie) şi au decis, cu titlu de ipoteză de lucru, să considere aceste relatări drept adevărate, altfel spus, corespunzând unei realităţi obiective.1 Unul dintre ei, recenzând, examinând şi comparând „vo​cile" auzite de pacienţii săi, a constatat că „me​sajele" nu prezentau caracterul haotic, fluctuant şi dezordonat specific unei dereglări psihice, ci pă​reau să corespundă unei intenţii bine definite, lo​gică şi coerentă în sine; în ele putea fi identificată o structură (pattern), fiinţând independent de paci​enţi.2 Desigur, dintr-un asemenea studiu - care, în pofida ipotezei sale îndrăzneţe, se menţine într-un plan pur descriptiv - nu se poate trage concluzia unei existenţe reale a puterilor demonice, aşa cum este ea concepută de tradiţia creştină. Totuşi este frapantă similitudinea dintre caracterele structurii puse în evidenţă în acest fel şi cele pe care tradiţia creştină le atribuie îndeobşte lucrării demonice, dintre care cele mai evidente sunt, după cum arată studiul citat, impulsul spre fapte obscene şi voinţa constantă de a face rău.1 De aceea, episcopul Chry-sostomos, prezentând aceste noi orientări din cer​cetarea psihiatrică, încheie astfel: „Ar fi util [...] să se reevalueze cosmologia patristică a Bisericii răsă​ritene şi să se extragă din ea un model psihologic, în care să se poată include realitatea demonilor şi efectele forţelor demonice asupra comportamentu​lui uman, atât normal, cât şi patologic"2.

In fine, Sfinţii Părinţi admit o etiologic spiri​tuală, definită în general printr-o patimă sau alta, dezvoltată în mod paroxistic. Această etiologic este foarte importantă, deoarece priveşte majoritatea nevrozelor din nosografia clasică actuală, ca şi une​le forme de psihoze. Astfel, ceea ce psihiatria mo​dernă numeşte „supravalorizare" sau „hipertrofie a eului", prezentă în cel mai mare grad în psihoza paranoică şi într-un grad mai scăzut în nevroza is​terică, de care pot fi legate cele mai multe dintre dificultăţile relaţionale - simptom prezent în ma​joritatea nevrozelor -, are în mod limpede un co​respondent în patima mândriei, aşa cum este ea descrisă de Sfinţii Părinţi. Iar ceea ce, de la Freud încoace, se numeşte îndeobşte „narcisism" pare să corespundă de asemenea acestei patimi, dar şi mai strâns legată pare să fie de o altă patimă generică, cea a „filautici" - iubirea pătimaşă de sine -, care are ca obiect principal trupul. Anxietatea şi angoasa, prezente în majoritatea psihozelor şi în toate ne​vrozele, pot fi şi ele uşor raportate la patima fri​cii şi a tristeţii, aşa cum le concepe ascetica creştină răsăriteană. Agresivitatea, care se regăseşte şi ea în cele mai multe dintre nevroze şi în unele psihoze, poată fi raportată la patima mâniei, în sensul larg pe care-1 dau Părinţii acestui termen. Astenia, simp​tom comun multor boli mintale, corespunde destul de precis unuia dintre componentele esenţiale ale akediei. Putem de asemenea sesiza un raport di​rect între nevrozele de fobie, definite în mod clasic drept „frică angoasantă", şi patima fricii. Nevroza de angoasă poate fi şi ca uşor asimilată cu patima fricii şi cu cea a tristeţii. Psihoza melancolică arc o legătură vădită cu akedia, dar mai ales cu deznădej​dea, forma extremă a patimii tristeţii.

Nosografia şi terapeutica bolilor spirituale, ela​borate de Sfinţii Părinţi, prezintă şi astăzi un marc interes.

In primul rând, ca rod al experienţei acumulate de multe generaţii de asceţi, care, pe de o parte, au explorat sufletul omenesc în cele mai tăinuite cute ale sale, ajungând la o extrem de fină şi profundă cu​noaştere a lui, şi, pe de altă parte, s-au străduit de-a lungul vieţii lor să-1 stăpânească şi să-1 preschimbe, dobândind o neasemănată iscusinţă duhovnicească. În al doilea rând, pentru că provin dintr-o cu​noaştere a naturii umane în întreaga ei complexita​te, care ţine seama de toate dimensiunile fiinţei omeneşti, de problemele pe care lc ridică existenţa ei - şi mai cu seamă sensul acesteia -, de destinul global al omului şi de relaţia sa cu Dumnezeu. Iar importanţa acestor factori în etiologia şi terapeuti​ca bolilor mintale a fost recent redescoperită de cu​rentul psihoterapiilor existenţiale. Am consacrat deja un amplu studiu bolilor spiri​tuale.2 De aceea, în studiul de faţă, ne vom limita, spre aducere-aminte, la analiza patimii akediei şi a tristeţii, a căror legături cu diversele forme de de​presie sunt evidente, atrăgând în ultimii ani atenţia unor psihiatri, sensibili la fineţea, profunzimea şi bogăţia analizelor patristice. Intr-adevăr, aceste boli au o valoare exemplară. Anxietatea şi depresia fac în lume mai mult de două sute de milioane de victime1, iar remediul su​ferinţei lor este cel mai adesea unul chimic2. Dacă unele dintre aceste suferinţe au fără îndoială o ori​gine somatică, care justifică un astfel de tratament, majoritatea însă, după cum se admite în mod gene​ral, ţin de ceea ce se numeşte în mod curent „mal de vivre"3, adică de probleme existenţiale în faţa cărora psihiatria clasică rămâne cu totul neputincioasă. Es​te limpede că aceste probleme trimit în mare parte la sfera spirituală, pe care Părinţii o au necontenit în vedere; ştiinţa lor duhovnicească în materie de ase​menea boli şi remediile propuse sunt vrednice de luat în seamă, pentru că, trecând dincolo de deose​birile de context social şi de epocă, răzbat până la​tura universală a existenţei umane, până la zbaterea dureroasă a fiecărui om de a-şi afla pacea lăuntrică, de a da un sens vieţii sale, de a-şi raporta fiinţa şi faptele la adevăratele valori; şi mulţi psihiatri şi psihologi admit că dispariţia unor astfel de valori în zilele noastre contribuie la sporirea tulburărilor mintale şi mai ales a fenomenelor de anxietate şi depresie.

Un alt scop al acestei lucrări este de a arăta cum i-au privit pe „nebuni" părinţii cei duhovniceşti, în​sufleţiţi de virtutea creştinească a iubirii. E de folos s-o ştim, pentru că purtarea lor e pilduitoare pentru felul în care s-ar cuveni să fie trataţi şi îngrijiţi bol​navii mintali astăzi, într-o lume în care, aşa cum am subliniat, stranictatea lor rămâne neliniştitoare şi trezeşte încă adesea neînţelegere şi respingere şi în care nu s-a găsit încă altă soluţie pentru ci decât izolarea de ceilalţi. Chiar în mediile spitaliceşti spe​cializate, ei nu sunt nimic altceva decât simpli paci​enţi, supuşi tratamentului medicamentos, conside​rat singurul remediu al bolii lor, adică, în fond, abandonaţi „cronicitaţii".

Grija Părinţilor - cum vedem la Sfântul Teodosie, de pildă - de a-i face pe cei bolnavi mintal să participe activ la vindecarea lor arată că-i socoteau vrednici de respect şi încredere, nu doar simpli paci​enţi, supuşi autorităţii celui care-i tratează şi depin​zând dc medicamente. Ea se arată astfel deosebit de modernă şi aminteşte prin mai multe aspecte ale sale dc experimentele „comunităţilor terapeutice", amintite mai sus. Înainte de a cerceta amănunţit diferitele etiologii recunoscute dc Sfinţii Părinţi, tratamentele folosite de ei şi temeiurile atitudinii lor faţă de nebuni şi de bolnavii mintali, am socotit necesară pentru buna lor înţelegere prezentarea fundamentelor antropo​logice ale gândirii lor, mai precis prezentarea felului în care ei concep psihismul uman şi relaţiile acestu​ia atât cu trupul, cât şi cu spiritul (nous).

Pe de altă parte, am considerat că nu putem în​cheia această lucrare fără a vorbi despre o formă cu totul particulară de nebunie, întâlnită în creşti​nismul răsăritean, chiar dacă ea ţine de asceză, şi nu dc psihopatologie, şi anume dc „nebunia pentru Hristos".

Situarea acestei nebunii simulate în scopuri du​hovniceşti alături de formele autentice de nebunie ne va ajuta să înţelegem mai bine natura şi finalita​tea unui fenomen adesea rău înţeles. Iar studierea ei va aduce în plus şi informaţii utile asupra felului în care erau priviţi în societatea bizantină nebunii şi nebunia. Situaţia, după cum vom vedea, nu era deloc idilică. In această societa​te, ca şi în multe altele, nebunul era privit ca vred​nic de dispreţ şi alungare şi primit numai dc cei sporiţi duhovniceşte; lucrul acesta ne arată că, până şi într-o societate oficial creştină, acceptarea, res​pectul şi primirea iubitoare a celuilalt aşa cum este el, cu felul lui de a fi şi neputinţele sale, sunt rodul lepădării de sine şi de patimi, care fac să biruie iu​birea dc oameni; şi primii vrednici dc această iu​bire sunt, după cuvântul Domnului, cei sărmani şi obidiţi.

„Nebunul pentru Hristos", împlinitorul unei nevoinţe nemaiîntâlnite în zilele noastre, are el însuşi valoare de pildă; căci a ales „nebunia" ca să sc facă părtaş la soarta celor săraci, umili, dispreţuiţi şi alungaţi de lume, şi mai ales a celor cu mintea rătăcită; ca, pătimind împreună cu ei, să ajungă la simţirea vie a suferinţei lor şi, stându-le alături, să-i poată ajuta mai bine, urmând astfel Apostolului, care spune: „Cu cei slabi m-am făcut slab, ca pe cei slabi să-i dobândesc; tuturor toate m-am făcut, ca, în orice chip, să mântuiesc pe unii" (I Cor. 9, 22).

O formă specială de nebunie: nebunia pentru Hristos p. 167-212:

Creştinismul răsăritean cinsteşte o mulţime de sfinţi numiţi „nebuni pentru Hristos". Cei mai cunoscuţi dintre ei în perioada bizantină la care se limitează studiul nostru sunt: Sfântul Am-mona1, cel dintâi cunoscut ca atare, care a trăit în pustia Egiptului în veacul al IV-lea; Sfânta Isidora (trecută la Domnul pe la anul 365), vieţuitoare în​tr-o mănăstire a Tabenisioţilor, cunoscută din Istoria Lausiacă a lui Paladie2; un monah al cărui nume a rămas neştiut3, vieţuitor pe la începutul veacului al V-lea în mănăstirea awci Silvan, din sudul Iudeii; nişte monahi „păscători" (boskoi), pe carc-i aminteşte Evagric Scolasticul în a sa Istorie bisericească4; Sfântul Marcu Nebunul1 (sec. V-VI) din Alexandria; Tcofil şi Maria2 din Amida (sec. al VI-lca); Pris​ais, pe care Ioan de Amida3 1-a cunoscut în vremea şederii sale în Constantinopol (sec. al VI-lea); An-tioh sau Ioan Savaitul, cunoscut din Scara Sfântului Ioan Scărarul4; Sfântul Simeon5, care a trăit la Eme-sa, în veacul al VI-lea, fără îndoială cel mai cunoscut dintre toţi, fiind cel dintâi căruia i s-a scris în în​tregime viaţa; Sfântul Andrei din Constantinopol6, care a trăit în veacul al IX-lca şi a cărui viaţă a cunos​cut o popularitate la fel de marc ca cea a lui Simeon din Emesa; Vasile cel Nou7, care a trăit la Constan​tinopol în veacul al X-lca; Ierotei8, vieţuitor în la-vra Sfântului Simeon Noul Teolog (sec. al XI-lea); Sfântul Chirii Fileotul9, contemporan cu Ierotei;Sfântul Sava cel Nou1 (fl348); Sfântul Maxim Cavsocalivitul2 (sec. alXIV-lea). Pentru caracterul său cu totul original şi uimitor, nebunia pentru Hristos a făcut obiectul multor studii3, dar considerăm că ea n-a fost întotdeauna corect interpretată şi c încă adesea greşit înţeleasă, nebunul pentru Hristos fiind, ca tip, de multe ori confundat cu tipuri înrudite şi atribuindu-se, ca specifice, trăsături comune cu alte tipuri de asceză. De aceea, ne vom strădui să limpezim aici înţelesul său profund şi cu totul deosebit.

Nebunul pentru Hristos, cel fără carte, cel simplu şi cel „nevinovat". Nebunul pentru Hristos a fost uneori, în par​te, confundat cu omul fără carte.1 In Fapte, Sfinţii Apostoli Petru şi Ioan sunt înfăţişaţi drept „oameni fără carte şi simpli" (4, 13), şi mulţi Părinţi soco​teau drept o virtute a fi şi ei aşa.2 Această preţuire a neştiinţei nu vădeşte atât o opoziţie între înţelepciunea lumească şi nebunia pentru Dumnezeu, ci mai curând arată că nu poate fi nicio părtăşie între înţelepciunea care izvorăşte de la Dumnezeu şi cea a lumii; pentru că El pierde înţelepciunea înţelepţilor şi nimiceşte ştiinţa celor învăţaţi (I Cor. 1, 19), ca​re sunt mincinoase1, pentru a dărui prin Duhul Său cunoaşterea cea adevărată celor vrednici s-o pri​mească, nu pentru înălţimea minţii lor, ci pentru curăţia şi virtuţile lor dobândite prin împlinirea po​runcilor Sale. O astfel de neştiinţă râvneşte orice ne​voitor creştin, şi de aceea nu poate fi socotită drept proprie nebunilor pentru Hristos, care de altfel nici nu şi-o atribuie, „nebunia" lor împotrivindu-se în​deajuns înţelepciunii şi ştiinţei acestei lumi. Cei nebuni pentru Hristos nu pot fi aşezaţi nici în rândul „celor simpli", foarte prezenţi în hagiografia răsăriteană2, şi n-au nimic de-a face nici cu cei pe care poporul îi numeşte „săraci cu duhul". Simplitatea de care e cu adevărat vorba aici, asemănătoare în parte sărăciei cu duhul pomenite în Fericiri (Mt. 5, 3), es​te privită în spiritualitatea Răsăritului creştin drept o virtute care se împotriveşte mulţimii cugetelor, prin care se pierd curăţia lăuntrică şi rugăciunea neîmprăştiată. Această simplitate se împotriveşte tu​turor formelor de alipire de sine, arătându-se astfel a fi legată direct de virtutea ascultării monahale.1 Ea este rodul unor îndelungi nevoinţe, numite de Pă​rinţii răsăriteni aplosis (simplificare), fiind în acelaşi timp lepădare de sine, curăţie şi unificare a puterilor sufleteşti.2 Dacă, în acest sens, nebunul pentru Hris-tos face parte dintre cei simpli, cel simplu nu este un nebun; purtările sale sunt deplin raţionale şi recu​noscute ca atare de toţi.

Nebunii pentru Hristos sunt în mod greşit confundaţi cu „nevinovaţii", care în parte sunt din​tre cei „săraci cu duhul", potrivit înţelegerii lumeşti. In Răsăritul creştin aceştia au făcut adesea obiec​tul veneraţiei populare şi Dostoicvski a zugrăvit în chip înălţător figura ideală a unui astfel de „nevino​vat", în persoana prinţului Mâşkin, în Idiotul. „Nevinovatul" sau cel „sărac cu duhul" este, în​tr-un prim înţeles, o fiinţă umană cu un intelect măr​ginit din pricina unui handicap de origine biologică sau a lipsei de educaţie în vremea copilăriei. El co​respunde tipului debil din psihologia modernă. Intr-un al doilea înţeles - tipic reprezentat de „idiotul" lui Dostoicvski -, „nevinovatul" este un om necunoscător al convenţiilor din societate, lipsit de orice complicaţie psihologică sau intelectuală în relaţiile cu ceilalţi şi în judecarea lucrurilor; de aici, pe de o parte, o sinceritate care nu c bine privită în​tr-un mediu manierat până la ipocrizie, o stângăcie în purtări, care îl fac să pară mojic şi ridicol, iar, pe de altă parte, compensând parcă slaba sa putere de judecată, o uimitoare intuiţie, care îl face deosebit de perspicace şi în stare să rostească uneori lucruri cu totul uimitoare şi premonitorii.

Nebunii pentru Hristos nu corespond niciunuia dintre aceste două tipuri de „nevinovaţi".

Nu numai că, în realitate, ei n-au niciun handi​cap intelectual, dar chiar au inteligenţa de a simula, după cum vom vedea, starea de nebunie, adaptân​d-o la împrejurările şi la ţelurile spirituale pe care le urmăresc, dând faptelor şi cuvintelor lor un înţeles pilduitor, tăinuindu-şi facerile de bine săvârşite. Pe de altă parte, sunt iscusiţi în a se împotrivi lumii, în vreme ce mulţi din cei „săraci cu duhul", numiţi de psihopatologia modernă „debili armonici", au o capacitate remarcabilă de a se adapta mediului în care trăiesc, arătându-se „ascultători, muncitori, harnici, metodici, dornici să-şi facă bine treaba, plecaţi şi supuşi". Pe de altă parate, în vreme cc „nevinovatul" de tip dostoievskian, lipsit de maniere, stângaci, sim​plu şi direct cum este, nu are din punct de vede​re psihiatric un comportament patologic, „nebunul pentru Hristos", prin actele şi vorbele sale lipsite de şir şi de noimă, sau, dimpotrivă, prin mutismul său, manifestă, din acest punct de vedere, simpto-mcle unei adevărate nebunii. Despre Marcu din Ale​xandria se spune astfel că „se învârtea ca un ieşit din minţi şi vorbea aiurea".1 Călugărul lui avva Silvan, de îndată ce întâlnea pe cineva, se pornea să râdă fă​ră niciun rost.2 José Grosdidicr de Matons, vorbind despre Sfântul Simeon, spune pe bună dreptate că: „Ceea ce te izbeşte în primul rând citindu-i viaţa es​te coerenţa şi verosimilitatea cu care sfântul îşi joacă rolul de nebun; dacă i-ai da-o unui psihiatru s-o ci​tească, ar recunoaşte foarte uşor un caz de manie specific. [...] In toate faptele şi gesturile sale poate fi recunoscut maniacul: în cuvintele sale incoerente, în familiarităţile sale excesive, în felul neglijent de a se îmbrăca, mai curând dczgolindu-se, şi mai cu seamă în schimbările bruşte de dispoziţie şi în violenţa cu care se poartă atunci când cineva îl deranjează sau se împotriveşte toanelor sale".3 La Sfântul Chirii Filco-tul sau la Sava cel Nou aflăm, în schimb, mutismul caracteristic anumitor forme de psihoză.

0
nebunie simulată: Nebunul pentru Hristos nu e nebun cu adevărat, şi aceasta este marea deosebire. El este deplin sănătos la minte.1 El numai „făţăreşte" nebunia, el alege să pară nebun, el face totul pentru ca toţi ceilalţi să-1 socotească cu adevărat nebun, rămânând însă stă​pân pe gesturile şi vorbele sale, folosite întotdeau​na cu un anume rost. In faţa celor care i-au aflat tai​na sau a celor aleşi de el, ca şi atunci când e singur, leapădă masca nebuniei, arătându-se întreg la min​te şi deplin sănătos. Atunci când nebunia pentru Hristos şi-o arată doar o dată în viaţă, purtarea sa de mai înainte ori de după aceea nu are în ea nimic patologic. Cel cu adevărat nebun, chiar dacă ajun​ge să-şi îndure nebunia sa în Hristos, nu este un adevărat nebun pentru Hristos în adevăratul înţeles al cuvântului. Pentru că cel nebun pentru Hristos nu îndură silit nebunia, ci însuşi se sileşte să se arate nebun. Singur şi-a ales condiţia de nebun şi poate s-o părăsească oricând voieşte şi să se întoarcă iarăşi la ea, când socoteşte că-i este de folos. Nu-i pen​tru el un handicap, nu-i vatămă viaţa psihică şi nu-i tulbură nici viaţa duhovnicească.2 E ca şi actorul, care rămâne el însuşi, chiar dacă-şi pune tot sufletul în rolul pe care îl are de jucat.

Că nebunul pentru Hristos doar „făţăreşte" ne​bunia se spune în toate vieţile de sfinţi. Despre Ammona, de pildă, se spune: „Bătrânul se făcea ne​bun".3 Avva Or îndeamnă şi el Ia aceasta, zicând:  „Sau fugind fugi dc oameni sau batjocoreşte lumea şi pe oameni, făcându-te pe tine nebun în multe".1 Istorisirea despre Isidora poartă acest titlu: Despre fecioara care făţărea nebunia (Peri ies upokrinomenes marian) şi începe astfel: „In această mănăstire [a Ta-bcnisioţilor] era o fecioară care făţărea nebunia şi făcea pe îndrăcită".2 Despre avva Silvan se spune că „se prefăcea nebun", „făcea pe nebunul".3 Tot aşa despre Marcu din Alexandria se spune că „sc prefă​cea a fi nebun (prospoioumenos eauton salon)"4, şi el însuşi spunea despre sine: „şi într-o bună zi mi-am zis: Acum du-te în cetate şi fă-te pe tine nebun (poieson eauton salon)"} Ioan din Efcs spune despre Teofill şi Măria că, îmbrăcându-se în veşminte de comedianţi, „în toată vremea ţopăiau şi se scălâm-băiau", adăugând că făceau aceasta „spre înşelarea celor care-i priveau".6 In Viaţa lui Simcon sc spune dc multe ori că nebunia sa era doar părută.7 Astfel: „Se prefăcea a fi în tot felul, prin purtări nebuneşti şi neruşinate [...]. Şi aici făcea pe şchiopul, aici ţopăia, aici se tara ca un olog, aici punea piedică trecătorilor, fâcându-i să cadă. Alteori, la lună nouă, făcea pe lu​naticul, aruncându-se la pământ şi zvârcolindu-se. Sau încă făcea pe predicatorul, ameninţând şi mus-trând pe cei ce-1 ascultau. Spunea că asta îi plăcea cel mai mult şi-i de cel mai mare folos pentru cel care fâţăreşte nebunia pentru numele lui Hristos".1 Şi tot aici se spune că atunci când era singur cu prietenul său Ioan „n-avea în el nici urmă de nebunie", aşa în​cât acesta spunea că nici nu-i venea să creadă „că tot el era nebunul de mai înainte".2 Nichita Stithatul scrie despre Ierotei că „adesea se prefăcea că va să verse ori să spargă oalele pe care le ducea"3, dar du​hovnicul său „îi ştia prefăcătoria".4 Despre Sfântul Chirii Fileotul se spune că „obişnuia să facă uneori pe nebunul (moropoiein) pentru Dumnezeu".5 Sfân​tul Sava cel Nou e şi el înfăţişat ca unul care „făcea pe nebunul (ton moron upokrimenos)", „făţărind ne​bunia (marian dethen upokrimenos)".6

întrebarea este pentru ce se prefăceau toţi aceşti sfinţi că sunt nebuni, fie în câte o împrejurare, fie fâcându-şi din „nebunie" o nevoinţă de-a lungul a multor ani din viaţă.

Temeiuri scripturistice: Unii proroci, prin faptele lor ieşite din comun, pot fi socotiţi drept precursori ai nebunilor pentru Hris​tos1; astfel, prorocul Isaia a mers gol şi desculţ vreme de trei ani, prevestind robia egiptenilor (Is. 20, 2-3); Iezechiel a stat culcat în faţa unei pietre încliipuind Ierusalimul împresurat, mâncând pâini coapte pe scârnă de om (Iez., cap. 4); Osea şi-a luat de femeie o desfrânată, spre a închipui necredinţa lui Israel faţă de Dumnezeu (Os., cap. 3). Aceste fapte însă, chiar dacă au o oarecare asemănare cu unele purtări ale nebunilor pentru Hristos, prin caracterul lor ciudat (chiar smintitor), simbolic şi prorocesc, se deosebesc de ele. In primul rând, sunt săvârşite într-o anume împrejurare, nu fac parte dintr-un comportament în general nebunesc, iar cel care le săvârşeşte nu este so​cotit din pricina lor nebun; în al doilea rând, scopul lor este doar acela de a şoca spiritele, trezindu-le la adevăr; în al treilea rând, ele sunt poruncite direct de Dumnezeu, spre împlinirea voii Sale şi ţin de meni​rea prorocească a celui ce le săvârşeşte2, iar nu de îm​plinirea unei ncvoinţe voite de el.

De aceea, se pare că mai curând în Noul Testa​ment avem a căuta temeiul scripturistic al nebuniei pentru Hristos. In Epistola sa către Romani şi în cea dintâi Epis​tolă către Corinteni, Sfântul Paul subliniază opoziţia radicală dintre înţelepciunea lumii şi cea a lui Dumnezeu, care face ca:

1) Ceea ce este înţelepciune în ochii lumii să fie nebunie în ochii lui Dumnezeu: „Zicând că sunt în​ţelepţi, [oamenii] au ajuns nebuni" (Rom. 1, 22); „Au n-a dovedit Dumnezeu nebună înţelepciunea acestei lumi ?" (I Cor. 1, 20); „Căci înţelepciunea lumii acesteia este nebunie înaintea lui Dumnezeu" (ICor. 3, 19).

2) Ceea ce este înţelepciune înaintea lui Dumne​zeu să fie nebunie pentru lume: „Omul firesc nu primeşte cele ale Duhului lui Dumnezeu, căci pen​tru el sunt nebunie" (I Cor. 2, 14); „Cuvântul cru​cii, pentru cei ce pier, este nebunie" (I Cor. 1, 18); „Dumnezeu a binevoit să mântuiască pe cei care cred prin nebunia propovăduirii" (I Cor. 1, 21); „Noi propovăduim pe Hristos cel răstignit, (...), pentru păgâni, nebunie" (I Cor. 1, 23); „Pentru că nebunia lui Dumnezeu este mai înţeleaptă decât în​ţelepciunea oamenilor" (I Cor. 1, 25).

3) Ceea ce este nebunie pentru lume să fie înţe​lepciune înaintea luil Dumnezeu, Care „şi-a ales pe cele nebune ale lumii" (I Cor. 1, 27).

Tocmai pentru că înţelepciunea lui Dumnezeu este nebunie pentru lume, Hristos S-a lăsat făcut nebun de oameni (In 10, 20), şi tot aşa şi Aposto​lul Pavel (Fapte 26, 24). De aceea şi Unul şi altul au slujit drept pilde de nebunie pentru Hristos de creş​tinii cei râvnitori, care voiau să meargă pe urmele învăţătorului lor, să îndure toate câte a primit El să îndure, să se facă în toate - aşadar şi în acesta - următori ai lui Hristos şi ai sfinţilor, potrivit îndem​nului Apostolului: „Fiţi următori mie, precum şi eu sunt al lui Hristos" (I Cor. 11, 1; cf. I Cor. 4, 16; Efes. 5,1; Filip. 3,17; I Tes. 1, 6; II Tes. 3, 7, 9).

Un îndemn încă şi mai puternic se arată a fi acest cuvânt al Sfântului Pavel: „Dumnezeu Şi-a ales pe cele nebune ale lumii" (I Cor. 1, 27), care pare să facă din nebunia-în-ochii-oamenilor cale aleasă de mântuire a celor plăcuţi şi chemaţi de El.

Să observăm că Apostolul Pavel se laudă cu acesta nebunie: „Noi suntem nebuni pentru Hristos" (I Cor. 4, 10) şi îndeamnă la ea, spunând: „Dacă i se pare cuiva [...] că este înţelept [...], să se facă ne​bun, ca să fie înţelept" (I Cor. 3, 18). Şi atunci cei nebuni pentru Hristos - mai bine zis „nebuni din pricina lui Hristos" (moroi dia Khriston) - sunt ci oare altceva decât creştini care au socotit acest în​demn drept poruncă, urmându-1 până şi în litera lui, pentru a putea spune împreună cu Apostolul: „Noi suntem nebuni pentru Hristos" ?

Şi totuşi considerăm că nici aceste texte scripturistice nu sunt temeiul nebuniei pentru Hristos. Pentru că nebunia de care c vorba aici face parte din întreaga răsturnare de valori săvârşită de Hris​tos, vădită în nenumărate locuri din evanghelii (mai ales la Mt. 18, 4; 20, 16; Mc. 9, 35; 10, 44; Lc. 14, 11). Nebunia aceasta are un înţeles duhov​nicesc, nu psihopatologic1, decât poate doar ca analogie. In sensul acesta, Sfântul Ioan Casian îndeamnă: „Să te faci nebun în lumea aceasta, pentru ca să devii înţelept"1; Sfântul Simeon Noul Teolog scrie: „Ucenicii oamenilor îi socotesc nebuni pe cei învăţaţi de Dumnezeu"2; iar Sfântul Antonie cel Mare spune că: „va veni vremea când oamenii au să înnebunească şi, de vor vedea pe cineva că nu-i ne​bun, se vor scula asupra lui strigându-i că-i nebun, pentru că nu-i ca ei". Or, nebunii pentru Hristos nu-s socotiţi nebuni din aceeaşi pricină pentru care Apostolul Pavel e numit de alţii nebun sau singur se numeşte aşa. Din punct de vedere psihiatric, el are un comportament perfect sănătos, în vreme ce nebunii pentru Hris​tos, aşa cum am arătat mai înainte, chiar se poartă ca cei ieşiţi din minţi sau ca posedaţii. Vom ară​ta mai jos că ci simulează nebunia pentru a îndura umilinţele de care au avut parte întotdeauna şi în tot locul cei cu minţile rătăcite.

De aceea credem că adevăratul temei scripturis-tic al nebuniei pentru Hristos se află în contextul general din care face parte formula paulină: „Noi suntem nebuni pentru Hristos", adică în întreg an​samblul acestui pasaj din Prima Epistolă către Co​rinteni (4, 9-13): „Căci mi se pare că Dumnezeu, pe noi, apostolii, nc-a arătat ca pe cei din urmă oa​meni, ca pe nişte osândiţi la moarte, fiindcă ne-am făcut privelişte lumii, şi îngerilor şi oamenilor. Noi suntem nebuni pentru Hristos; voi însă înţelepţi întru Hristos. Noi suntem slabi; voi însă sunteţi tari. Voi sunteţi măriţi, iar noi suntem de necinste ! Până în ceasul de acum flămânzim şi însetăm, sun​tem goi şi suntem bătuţi, suntem pribegi, şi ne os​tenim, lucrând cu mâinile noastre. Ocărâţi fiind, binecuvântăm. Prigoniţi fiind, răbdăm. Huliţi fi​ind, mângâiem. Am ajuns ca gunoiul lumii, ca măturătura tuturor, până astăzi".

Un alt temei poate fi socotit şi acest pasaj para​lel din cea de-a Doua Epistolă către Corinteni (6, 8-10): „Prin slavă şi necinste, prin defăimare şi laudă; ca nişte amăgitori, dar iubitori de adevăr, ca nişte necunoscuţi, deşi bine cunoscuţi; ca fiind pe pragul morţii, deşi iată că trăim; ca nişte pedepsiţi, dar nu ucişi; ca nişte întristaţi, dar pururi bucu-rându-ne; ca nişte săraci, dar pe mulţi îmbogăţind; ca unii care n-au nimic, dar toate le stăpânesc". Şi încă şi cea de-a noua fericire: „Fericiţi veţi fi voi când vă vor ocărî şi vă vor prigoni şi vor zice tot cuvântul rău împotriva voastră, minţind din prici​na Mea". Vom vedea că cei nebuni pentru Hristos râvnesc întocmai starea mărturisită prin aceste cuvinte, cu toate ale sale. De altfel, Sfântul Pavcl, în pasajele citate mai sus, foloseşte termenul moros pentru nebun; nebunii pentru Hristos îndeobşte sunt desemnaţi prin ter-

Cel dintâi rost al acestei nevointe: dobândirea smereniei: Ceea ce-1 face pe soios să simuleze nebunia este în primul rând dorinţa de a fi dispreţuit, umilit, bat​jocorit şi lovit. Lucrul acesta se vede limpede din istorisirile hagiografice. Astfel, Paladie, vorbind despre Isidora cea nebună pentru Hristos, scrie că „simula nebunia şi făcea pe îndrăcită. Celelal​te o dispreţuiau (...), şi tocmai aceasta îi era vo​ia"; făcea muncile cele mai de jos, fiind socotită „zdreanţă mănăstirii", şi îndura fără cârtire să fie „lovită sau batjocorită sau ocărâtă sau înjurată".2 Teofil şi Măria, prin scălâmbăielile şi ţopăielile lor, căutau să atragă asupra lor lovituri şi pălmuiri de la mulţimea celor din jur.3 Priscus, primind să vor​bească despre nevoinţa sa cu un frate trimis de awa Ioan de Amida, îi spune: „îndur chinuri şi lovituri, ca să am parte de viaţa cea veşnică [...]; şi mare odihnă am, că, socotindu-mă nebun, oamenii nu-mi vorbesc şi nu mă bagă în seamă"4. Antioh istoriscşte că, înştiinţându-se printr-un vis că c mare datoria păcatelor sale, „dcşetcptându-se, şi-a tâlcuit vedenia şi a zis [...]: Sărmane Antioh, c nevoie de mai multă osteneală şi necinstire. Am început deci să fac pe nebunul [...]. De aceea, văzându-mi ne​milostivii părinţi râvna, mă puneau să fac toate lu​crurile grele ale mănăstirii".1 In ceea cc-1 priveşte, pe Sfântul Simeon cel nebun pentru Hristos îl ve​dem săvârşind multe fapte nebuneşti şi de-a drep​tul smintitoarc, prin care nu credem că vrea să dea mărturie despre bunătăţile împărăţiei, care n-au ni-cio părtăşie cu cele de aici, sau să facă vădită „liber​tatea nehotărnicită" a sfinţilor2, ci doar să atragă asupra sa batjocură şi lovituri. începutul nevoinţei sale de salos descoperă limpede acest lucru: „Aflând un hoit de câine pe gunoiştea din afara cetăţii, şi-a desprins funia cu care era încins şi legând câine​le îl târa după el. Şi aşa trecând el pe lângă poarta unei şcoli, copiii au început să strige: Un călugăr nebun!, şi alergând după el îl pălmuiau. A doua zi, fiind duminică, luând nuci, a intrat Ia începu​tul slujbei în biserică şi a început să arunce cu ele, stingând lumânările. Şi sărind oamenii să-1 alunge, s-a cocoţat în amvon şi de acolo de sus arunca cu nuci în femei. Cu mare greutate scos afară, ieşind, a răsturnat mesele brutarilor, iar aceştia l-au bătut, lăsându-1 aproape mort. Când s-a văzut aşa zdrobit de lovituri, şi-a zis: Sărmane Simcon, aşa cum te afli, intrat pe mâinile ăstor oameni, cu adevărat n-ai duce-o nicio săptămână".1 Sfântul Andrei, prin purtări asemănătoare, are parte de multă chinuire: e bătut, lovit în cap cu ciomege, tras de păr, scuipat, târât pe străzi cu frânghia de gât, pălmuit, mânjit pe faţă cu sineală şi tăciuni, călcat în picioare.2 Ierotei, cel din mănăstirea Sfântului Simcon Noul Teolog, simulează nebunia sub chipul lipsei de îndemânare, cu un scop pe care ni-1 lămureşte Nichita Stitha-tul: „Dorind să-şi omoare desăvârşit trupul, ade​sea lăsa să-i cadă din mâini oalele ori vărsa mânca​rea, ca să primească ocări şi palme peste faţă. Iar de ocări se bucura ca unul care dobândise cea mai ma​rc desfătare; şi încă înseta după loviturile de bici".3 O întâmplare istorisită în Viaţa Sfântului Chirii Fi-leotul ni-1 arată pe acesta făcând pe mutul, din do​rinţa clară de a fi lovit şi aruncat în temniţă, ca să aibă acolo parte de chinuri.4 Nebunia Sfântului Sa-va cel Nou, care ia tot forma muţeniei, urmăreşte acelaşi lucru, ca oamenii să se poarte rău cu el. Şi, într-adevăr, e lovit crunt, bătut cu pietre, mânjit pe cap cu colb şi scârnă, strigându-i-sc: Piei de aici, ne-totule, ccrşetorule, nebunulc, cucuvaie rău prevestitoare, pacostea cetăţii; să-1 batem, să-1 omoram cu pietre, să-1 scoatem degrabă din hotarele noastre". Alteori, se ia de câte cineva, numai ca să fie lovit şi batjocorit; aşa, odată, trăgându-i unuia căciula din cap şi aruncând-o pe jos, acela, înfuriat peste măsu​ră, 1-a bătut până 1-a lăsat lat. Alţi nevoitori fac pe nebunii în alt fel, dar întot​deauna cu scopul de atrage asupra lor batjocură şi bătăi de la cei din jur. Astfel, Isidor simulează şi îndrăcirea, şi nebunia.2 Tot aşa, Simeon primeş​te să fie socotit îndrăcit.3 O călugăriţă din mă​năstirea lui awa Ieremia din Tebadia face pe be​ţiva4, iar Sfântul Andrei se preface beat.5 Maria, tovarăşa lui Teofil, se preface a fi desfrânată, dar şi nebună. Pe lângă nebunie, mulţi saloi, în acelaşi scop, se prefac a fi păcătoşi, lăsându-se învinuiţi fără să se apere şi îndurând să fie pe nedrept defăimaţi. Astfel, Maria, purtând veşmânt de curtezană, e învinuită de desfrânare, în vreme ce ea îşi păstra deplin curăţia. Simeon primeşte fără să se împotrivească învinuirea nedreaptă de a fi lăsat grea o copilă roabă.
Prin îndurarea necinstei, a umilinţelor şi chinuiri​lor, salos-ui caută mai întâi de toate să dobândescă adâncul smereniei. Ţelul acesta, esenţial, n-a fost însă sesizat de cei mai mulţi dintre cei care au studi​at nebunia pentru Hristos. Dar Evagrie Scolasticul, vorbind despre călugării „păscători", care se întorc în lume pentru a simula nebunia, arată lucrul acesta, spunând că astfel ci ajung pe culmea nevoinţelor, le​pădând desăvârşit slava deşartă.2 Arhimandritul So-fronie, bun cunoscător al asceticii ortodoxe, scrie în acest sens: „Ţelul «nebunului» este să fie batjocorit dc toţi. Mulţi nu pot înţelege nevoinţa aceasta şi o socotesc rătăcită; însă, în esenţă, acesta este cel mai sigur mod de a nimici slava deşartă şi de a birui cu adevărat lumea".3 Să amintim aici şi cuvântul Sfân​tului Isaac Şirul, care zice: „Cel cu adevărat smerit la cuget, când e nedreptăţit, nu se supără, nici nu se apără pentru fapta pentru care a fost nedreptăţit. Primeşte defăimările ca adevărate şi nu se îngrijeşte să-i încredinţeze pe oameni că a fost defăimat pe nedrept, ci cerc iertare. Unii au luat asupra lor de bună voie numele de curvari, nefiind aşa; alţii l-au răbdat pe cel de preacurvari, fiind departe de aces​ta, şi au primit cu lacrimi să fie împovăraţi cu rodul păcatului pc care nu I-au făcut, şi au cerut plân​gând de la cei care-i nedreptăţeau, iertare pentru nelegiuirea pc care n-au săvârşit-o, fiind încununaţi cu toată curăţia şi neprihănirea. Alţii, ca să nu fie slăviţi pentru virtutea lor, ascunsă în ei, se arătau în chip celor răniţi de păcate, deşi aveau în ei sarea dumnezeiască şi erau neclintiţi în liniştea lor".1

a) Cel nebun pentru Hristos caută smerenia pri​mind să fie batjocorit, alungat şi socotit netrebnic, lucru întru totul conform învăţăturii patristice tra​diţionale.2 Potrivit Sfântului Macarie Egipteanul, aceasta-i starea firească a creştinilor, care „sunt ca nişte oameni «care-şi poartă sângele în mâna lor» (Iov 13, 14), [...]. Ei nu cred că reprezintă ceva; sunt dispreţuiţi şi defăimaţi de toţi oamenii".3 Mulţi Părinţi spun că cel care ne necăjeşte, ne ne​dreptăţeşte sau ne batjocoreşte trebuie privit ca un doctor care ne tămăduieşte de mândrie şi sla​va deşartă.4 Zis-a un Bătrân: „De te va ispiti dracul cu slava deşartă, fa vreun lucru de necinste înaintea oamenilor. Că nimic nu-1 întristează mai mult pc drac decât primirea cu bucurie a batjocurii şi a ne​cinstirilor".5 „începutul lepădării slavei deşarte e... iubirea necinstirilor", spune Sfântul Ioan Scărarul.

Şi mai limpede spune iarăşi: „Căci Dumnezeu se bucură văzându-ne alergând spre necinstiri, ca să strâmtorăm, să lovim şi să pierdem închipuirea deşartă de sine".1 La rândul său, Sfântul loan de Gaza scrie: „Cel ce voieşte smerenia poate să tot zică: «O vreau»; dacă nu suferă necinstiri, nu poa​te s-o dobândească".2 Iar Sfântul Varsanufie zice si el: „In aceasta stă smerita cugetare: în a purta ocări şi osândiri şi toate câte a pătimit învăţătorul nos​tru Iisus". Smerenia dobândită astfel de cel nebun pentru Hristos este una cu adevărat trainică şi nesmintită, căci e necontenit călită de întâlnirea cu ceilalţi, şi la ea se ajunge mai cu greu şi se păstrează mai cu trudă decât smerenia iriimii. „In furtună se arată cârmaciul priceput, în stadion atletul, comandantul în luptă, omul cu suflet mare în necaz, iar creştinul în ispită", spune Sfântul Chirii Filcotul.4 Semnul izbăvirii de slava deşartă este a nu te mâhni pentru necinstea îndurată înaintea oamenilor5, a nu ţine minte răul de la cel ce te-a defăimat ori te-a ocărât.6 Or, potrivit celor istorisite despre ei, aşa se arată a fi cei nebuni pentru Hristos.

Aceasta este încă şi cea mai adâncă smerenie; căci şahi, prin felul de a fi şi prin faptele lor, ajung să fie socotiţi cei din urmă oameni, împlinind astfel porunca monahală: „Să te vezi pe tine cel mai de pe urmă". Dispreţuirea de sine, prin care se urmăreşte deplina dezbrăcare de omul cel vechi, ei o împlinesc printr-o marc înjosire, după cum sc vede din unele întâmplări semnificative.1

Din dezbrăcarea de omul cel vechi pe această calc aleasă de nebunii pentru Hristos răsar viaţa omului celui nou şi slava sa, aşa cum învaţă Sfântul Isaac Şirul, spunând: „Smereşte-te şi vei vedea slava lui Dumnezeu întru tine. Căci unde odrăslcştc smere​nia, acolo izvorăşte slava lui Dumnezeu. De tc vei nevoi să te faci la arătare dispreţuit de toţi oamenii, Dumnezeu tc va face să fii slăvit".2 Sfântul Chirii Fi-leotul, închis şi chinuit pentru că făcea pe mutul şi pe nebunul, zice către sine: „Nu respinge piua, că, aşa zdrobit şi călcat în picioare, frecat şi scărmănat, ţi se va lumina veşmântul"; „îndură necazurile, căci din ele sc împletesc cununile celor ce luptă"; „dacă răbdăm cu bucurie necazurile, schimbăm bleste​mul în binecuvântare"; „după cum ostenelile luptelor gătesc cununi atleţilor, tot aşa încercarea ispite​lor îl duce pe om la desăvârşire".1 Nichita Stidia-tul, istorisind faptele lui Ierotei, vorbeşte şi el de „desăvârşirea la care ajunsese îngrijindu-se să tragă folos din suferinţele şi ispitele"2 pe care singur şi le provoca, şi că pc acestea le făcea gândind că „lovi​turile îndurate de trup izbăveau omul cel lăuntric de pedepsele veacului ce va să vie".3

b) Gel nebun pentru Hristos se foloseşte de faptele sale aparent neruşinate şi smintitoare ca să-şi acopere nevoinţelc, să-şi ascundă virtuţile, să-şi tăinuiască minunile, ferindu-se astfel de slava cea de la oameni. Şi acesta este un alt chip al smereniei la care râvneşte. La Sfântul Isaac Şirul aflăm o asemenea tâlcuire: „Părinţii cei din vechime făceau unele ca acestea ca să se necinstescă şi ca să ascundă slava vieţuirii lor şi să depărteze de la ei pricinile mândriei".4

Sfântul Ammona, bunăoară, se prefăcea a fi ne​bun din smerenie, ca să nu fie judecător de pricini şi învăţător al celor care veneau să-i ceară sfat.5 Călugărul lui avva Silvan, având o mare nevoinţă sufletească şi trupească, făţăreşte nebunia, ca să-i îndepărteze pe oameni de el6 şi să trăiască neştiut

de nimeni.1 In Viaţa Sfinţilor Teofil şi Măria, cei ne​buni pentru Hristos, ni se spune că purtau astfel de veşminte, ea de curtezană, el de comediant, ca „să înşele pc cei care-i priveau, temându-se să nu fie ştiuţi cum sunt cu adevărat". De altfel, Bătrânul Procopie, care îi îndemnase la o astfel de nevoinţă, îi povăţuieşte să-şi tăinuiască câştigul dobândit prin ca.2 Despre Sfântul Simeón se spune că „se ruga să-i fie ascunsă virtutea de ochii oamenilor, ca să scape de slava lumească, care-1 duce pe om la mândrie şi părere de sine"3; şi că, „de făcea unde​va vreo minune, obişnuia să plece de acolo până ce toţi uitau de ea", „grăbindu-se să facă un lucru dc ruşine, ca aşa să-şi tăinuiască desăvârşirea sa". Ast​fel, făcând bine unui cârciumar, ca să nu fie lăudat de acela şi ca să nu se vorbească despre fapta sa, s-a strecurat, gol, în odaia unde dormea nevasta lui; şi începând femeia să strige după ajutor, cârciuma-rul 1-a aruncat pe Simeón afară împroşcându-1 cu ocări. Hagiograful său spune că, „acesta, care toată săptămâna nu gusta nicio bucăţică de pâine, mân​ca adesea carne în văzul tuturor; şi aşa îi rămânea postirea neştiută, iar carnea o mânca în faţa lor, ca să-1 socotească lacom".4 Multe dintre minunile sa​le le lucra într-un chip ce părea sucit şi prostesc, ca nimeni să nu ştie că el le-a săvârşit. Mai înainte de a istorisi una dintre ele, hagiograful spune: „Toată dorirea preaînţeleptului Simeon aceasta era: mai întâi, mântuirea sufletelor, apoi tăinuirea virtuţilor sale, ca să nu primească slavă şi cinstiri de la oameni".1 Sfârşitul său e pe măsura vieţii sa​le de nebun pentru Hristos; cunoscându-şi ceasul plecării de aici şi „nevoind ca nici după moarte să aibă parte de slava omenească, ce făcu, dar ? Se strecură sub o legătură de curmeie de viţă, şi aco​lo se stinse". Aflându-1 rudele sale „mort sub cur​meiele de viţă [...], spuseră: Acum, în fine, or să creadă toţi că într-adevăr era nebun. Că şi de murit a murit ca neoamenii".2 In Viaţa Sfântului Sava cel Nou ni se spune că, supărat din pricina cinstirii ce i se aducea3, începuse să facă din nou pe nebunul, „ca să-şi tăinuiască cât mai bine harul duhovniciei sălăşluit în el".4

Nebunii pentru Hristos îşi tăinuiesc, de altfel, cu multă grijă locul în care, noaptea, în linişte şi singurătate îşi pleacă genunchii la rugăciune.5

Pe cei duhovniceşti, care au pătruns taina suflete​lor lor, îi roagă să nu-i vădească.6 Astfel, sfinţii Teo-fil şi Măria îi spun lui Ioan din Efes, că de nu-i va socoti pe ei aşa cum se arată în ochii celorlalţi, n-o să-i mai vadă niciodată.1 Tot aşa şi Priscus, după cc îi descoperă celui trimis de avva Ioan taina nevoinţei sale, îi spune: ,Vezi să nu fii pricina plecării mele de aici [...] şi roagă-1 pe Bătrân ca, aflând acestea, să mă îngăduie aşa cum sunt şi să nu fiu văzut altfel în ochii lui".2

Iar atunci când, cu toată străduinţa lor, sc află că doar simulează nebunia şi când virtutea sufletului lor e vădită, sau când minunile săvârşite îi fac cunos​cuţi şi slăviţi de toţi, îndată fug, căutând locuri ui​tate de oameni. Astfel, Paladie istoriseşte că Sfânta Isidora, „dată pe faţă" de awa Pitirim, „nesupor​tând slava şi cinstirea surorilor şi simţindu-se îm​povărată de cuvintele lor de iertăciune, a ieşit din mănăstire şi nimeni n-a ştiut unde s-a dus sau cum a sfârşit".3 Tot aşa, călugăriţa al cărei nume nu-1 ştim, din mănăstirea lui avva Icrcmia, fiindu-i dată pe faţă sfinţenia înaintea stareţei şi a surorilor, fuge din mănăstire.4 Sava cel Nou părăseşte şi el locul unde se aşezase, de îndată ce i se află virtuţile şi oa​menii încep să i se închine ca unui sfânt.5

In unele cazuri, scopul simulării nebuniei este ispăşirea păcatelor prin căinţă, însă şi aici c vorba de o pocăinţă împlinită pe calea smereniei.

Astfel, Sfântul Marcu cel nebun pentru Hristos spune că a ales această nevoinţă pentru a răscumpăra vremea petrecută în desfrânare. „Cincispreze​ce ani m-a stăpânit duhul curviei, dar, venindu-mi în fire, mi-am zis: «Cincisprezece ani ai fost robul vrăjmaşului; de-acum, tot pe atâţia să te faci sluji​torul lui Hristos»; şi călugărindu-mă la Pempton, am rămas acolo vreme de opt ani; iar după acei opt ani, mi-am zis: Acum, mergi în oraş şi încă opt ani fâ-tc pe tine nebun pentru Hristos".1 Aici ncvoinţa nebuniei pentru Hristos se arată a fi o completa​re a vieţii călugăreşti şi chiar o depăşire a ei, du​pă cum se parc, prin umilinţele îndurate. Lucrul acesta se vede limpede din viaţa lui Antioh; acesta, înştiinţându-se în vis că are mare datorie de plătit pentru păcatele sale, merge de petrece trei ani „în mănăstire, în ascultare fără alegere, umilit şi asuprit de toţi ca un străin". Şi iarăşi aflând, tot în vis, că astfel plătise abia a zecea parte din datoria sa, şi-a zis în sine: „De-abia zece ? Când voi plăti oare tot > Sărmane Antioh ! E nevoie de mai multă osteneală şi necinstire. Am început deci să fac pe nebunul".

Cel de-al doilea rost: lepădarea de lume: Condiţia de nebun pentru Hristos se arată a fi bun meşteşug de nesocotire a „ăstei lumi". Dezvăluindu-i tovarăşului său Ioan nevoinţa sa, Sfântul Simcon spune: „Prin puterea lui Hristos îmi voi râ​de de lume".3 Cu adevărat, în vorbirea în dodii şi faptele smintitoarc ale celor nebuni pentru Hristos se arată tăgăduirea acestei lunii păcătoase şi mărun​te, lepădarea oricărei alipiri de ea. Dar, mai presus de vorbe şi de fapte, prin însăşi nevoinţa pe care şi-o aleg, nebunii pentru Hristos se leapădă desăvârşit de lume, căci ca li se face pri​cină dc însingurare, de înstrăinare - cu trupul şi cu duhul - şi de sărăcie.

Însingurarea: Avva Or socoteşte simularea nebuniei un soi de călugărie în lume: „Sau fugind, fugi dc oameni, sau batjocoreşte lumea şi pe oameni, făcându-te pe tine nebun în toată vremea". Dacă e greu de înţeles dc cc aceşti oameni iubesc noaptea singurătatea, iar în timpul zilei, dimpo​trivă, caută întâlnirea cu oamenii, să ne gândim ce noimă ar avea să fii nebun pentru Hristos de unul singur; această nevoinţă cere locuri umblate şi legă​tura cu semenii. Insă nebunia din pricina căreia sunt dispreţuiţi de toţi şi neştiuţi după adevărul fiinţei lor şi care împiedică relaţiile „fireşti" cu ceilalţi, ea cu adevărat le unelteşte desăvârşita însingurare chiar în mijlocul mulţimii.

Înstrăinarea: Alegând cel mai adesea să vieţuiască în alte lo​curi decât în cel de baştină, cei nebuni pentru Hris​tos vor astfel să se arate şi pe dinafară, străini1, aşa cum şi lăuntric sunt străini de lume; ei împlinesc ast​fel virtutea înstrăinării (xeniteia), mult lăudată de Pă​rinţi.2 In Viaţa Sfântului Sava cel Nou citim că „nu rămânea nicăieri câtuşi de puţin, ci acum se deda în singurătate contemplării celor dumnezeieşti, ori în pustie, ori în munţi, ori în peşteri, ori în vizuini de fiare, acum era văzut în vreun oraş sau sat, umblând printre mulţimile adunate la sărbători ori la târguri; aşa că, stând în toată ziua printre oameni, cu adevărat era deplin despărţit de ei, nu doar cu inima şi cu mul​ta sihăstrire, ci şi cu rătăcirea sa din loc în loc, că nimic vorbind şi aşa purtându-se, rămânea aproape neştiut de ei, părându-li-se că atunci îl văd întâia oară".

Sărăcia: In starea pe care şi-au ales-o, cei nebuni pentru Hristos trăiesc în cea mai mare sărăcie şi lepădare de sine. Fecioara Isidora poartă pc cap o cârpă în chip dc culion şi se hrăneşte cu firimiturile strânse de pe mesele pc care le spală.1 Sfântul Marcu cel nebun pentru Hristos are drept drept veşmânt o simplă pânză, iar noaptea doarme pc băncile de pc stradă.2 Călugăriţa cu nume neştiut din mănăstirea lui awa Icrcmia se îmbracă în zdrenţe.3 Sfântul Simeón îşi petrece noaptea într-o colibă, în care nu se află ni​mic altceva decât nişte curmeie de viţă".4 Sfântul Andrei Salos se îmbracă şi el în zdrenţe, hoinărind din loc în loc.5 Sfântul Sava cel Nou umblă aproape gol şi n-are nici măcar un loc unde să-şi culce ca​pul.6 André-Jean Festugière spune că Sfântul Sava a ales să umble gol din două motive: unul, pentru a îndura asprimea vremii, iar al doilea, pentru a fi ocărât de oameni pentru goliciunea sa.7

De nenumărate ori îi vedem pe aceşti nebuni pentru Hristos refuzând pomenile8 sau dându-le îndată altora. Marcu cel nebun pentru Hristos, pri​mind o mică plată pentru munca sa, păstrează a zecea parte din ea pentru hrană, iar restul îl dă unor nenorociţi cu minţile pierdute.1 Priscus, la rândul său, refuză hainele care i se dau ca să-şi ferească tru​pul de frigul iernii.2

Al treilea rost: iubirea de aproapele: Unii sfinţi au ales această nevoinţă ca să împli​nească porunca iubirii aproapelui, mai cu scamă a celor săraci şi obidiţi.

Am pus acesta la urmă, pentru că se vede numai la acei nebuni pentru Hristos care au ales să trăiască prin cetăţi şi oraşe, în vreme ce primele două le în​tâlnim la toţi.

Pentru Sfântul Simcon, pare a fi cel dintâi şi cel mai însemnat. După ce sihăstrise vreme de treizeci şi unu de ani împreună cu Ioan, într-o zi îi zice: „Ce folos mai avem noi, frate, din şederea noastră în pustie ? Să mă crezi, trebuie să plecăm dc aici, ca să-i mântuim şi pe alţii. Căci aşa cum ne aflăm, cu adevărat, numai noi ne folosim". Şi începu a-i spu​ne din Scripturi cuvinte ca acestea: „Nimeni să nu caute ale sale, ci fiecare pe ale aproapelui" (I Cor. 10, 24); şi încă: „Tututor toate m-am făcut, ca, în orice chip, să mântuiesc pe unii" (I Cor. 9, 22)".3 Şi cel ce a scris sfânta sa viaţă adaugă: „Toată do​rinţa preaînţeleptului Simeon aceasta era: mai în​tâi să mântuiască sufletele"4; „căci nu socotea pe altul mai drept decât pe acesta [Apostolul Pavcl] care, atât de cinstit de Dumnezeu şi urcat la cele înalte, n-a dispreţuit mântuirea celor de un neam cu el, amintindu-şi de Cel care a zis : «Să iubeşti pe aproapele tău ca pe tine însuţi» (Lc. 10, 27) şi Care El însuşi, fără schimbare, a binevoit să ia chip de rob pentru ca pe rob să-1 mântuiască (Filip. 2, 6 ş.u.); şi facându-se următor Stăpânului, şi-a pus su​fletul şi trupul chezaş pentru mântuirea unora". Cei care se fac nebuni pentru Hristos pentru a împlini porunca iubirii de aproapele iscodesc un soi de nebunie care să-i ajute la aceasta; nu se închid în ei, ci dimpotrivă caută întâlnirea cu semenii. Astfel, Sfântul Simeon, Sfântul Andrei şi, după părerea noastră, şi Sfântul Marcu sunt „nebuni" extrem de vioi, comunicativi, vorbăreţi.

Aceşti nebuni pentru Hristos se arată plini de milă faţă de nenorocirile şi suferinţele celor săraci, umili, batjocoriţi şi oropsiţi de oameni, ca unii care au ales să le împărtăşească soarta şi îndură neconte​nit aceleaşi necazuri. Şi, arătându-se a fi ca ei, le este uşor să şi-i apropie, să petreacă împreună cu ci, să fie îndrăgiţi şi să le câştige încrederea. Sfântul Marcu cel nebun pentru Hristos, bunăoară, sc însoţeşte cu nebunii oraşului, pe care-i hrăneşte din plata muncii sale.2 Biograful Sfântului Simeon ni-1 înfăţişează pe acesta „aşezat alături de fraţii săi de suferinţă"3; el se arată milostiv mai ales faţă de cele silite de sărăcie să desfrâneze; nepătimitor fiind, nu-şi pierde nimic din curăţie stând printre ele, iar pentru că-i „ne​bun", nu sminteşte cu aceasta pe nimeni.1 Lucra​rea sa dă iute roade: „Adesea pe cele cu viaţă rea şi desfrânate le aducea pe calea cea bună; pe une​le, prin maimuţăreli, le aducea la căsnicie legiuită; pe altele le întorcea la buna-cuviinţă momindu-lc cu bani; altora, prin chipul curăţiei sale le aducea cugete de pocăinţă, îndemnătoare la călugărie".2 Avea încă şi „o asemenea milă de îndrăciţi, că ade​sea se ducea la ei şi, făcându-se asemenea lor şi stând printre ei multă vreme, pe mulţi îi tămăduia prin rugăciunile sale".3 Iar lui loan diaconul îi spune: „Rogu-te, frate, pe nimeni, niciodată să nu nesocoteşti, şi mai cu scamă pc cei care trăiesc din mila altora. Cunoaşte prin iubirea ta că dintre aceştia, şi mai mult dintre orbi, sunt unii care s-au făcut ca soarele de curaţi prin răbdarea şi sufe​rinţele lor. Şi dintre ţăranii de pe aici, care vin des la oraş, ca să se împărtăşească, pe câţi nu i-am vă​zut strălucind mai mult ca aurul dc curăţie şi nevi​novăţie şi pentru că-şi câştigă pâinea cu sudoarea frunţii. [...] Arată-ţi iubirea de aproapele prin mi​lostenie [...]. Că spune Scriptura: «Fericit cel cc caută la sărac şi la sărman; în ziua cea rea îl va iz​băvi pe el Domnul» (Ps 40, l)".

Dar nu numai către aceşti sărmani dezmoşteniţi se îndreaptă iubirea celor nebuni pentru Hristos, ci către toţi cei aflaţi în suferinţe şi necazuri. Leonţiu ne spune că Simeon pe îndrăciţi şi pe bolnavi îi tă-măduia, pe cei necredincioşi şi pe rătăciţi îi aducea la credinţa, izbăvind pe mulţi din multe primejdii1; şi numeroase pilde de asemenea milă aflăm în Viaţa sa.

Cei nebuni pentru Hristos îşi arată adesea iubi​rea şi mila faţă de păcătoşi, pe care se silesc în tot chipul să-i întoarcă de la păcatele lor, aşa cum fac Sfinţii Simeon şi Andrei, de pildă.2 Se folosesc pentru aceasta de cuvinte şi fapte care par smin​tite, dar care, în realitate, au o noimă ascunsă şi-s bine cumpănite, înmuind inimile mai mult decât mustrarea preoţească ori îndemnul creştinesc.3 Aceste spuse şi fapte pline de tâlc pun oamenii pe gânduri şi rodesc minuni, prin puterea şi harul sfântului.4 Batjocorirea tuturor - că doar nebunia nu ţine scama de reguli ori de rang - e cel mai adesea şfichiuire mântuitoare.1 Sub masca nebu​niei, sfinţii nesocotesc rânduielile lumeşti, răpind, de pildă, din avutul unora - faptă rea şi urâtă în ochii oamenilor -, cu rostul însă dc a-i pleca pe aceia spre milostivire sau de a-i milui ei înşişi pe săraci. Sfântul Marcu cel nebun pentru Hristos, bunăoară, „înhaţă din tot ce găseşte în piaţă, ca să dea celorlalţi nebuni"2; Sfântul Simeon, tocmit de un negustor să-i vândă marfa, împarte săracilor tot cc era în prăvălie.3

Faptele de milă sunt totdeauna săvârşite cu marc smerenie, căci dc aceasta se îngrijesc ei cel mai mult. Leonţiu spune astfel despre Simeon că „nimic nu fă​cea la arătare, ci toate sub chip dc batjocură şi luare în râs"4 şi că-i plăcea „să facă pe popa, predicând şi mustrând. Că, zicea, nimic nu-i mai folositor pen​tru cei care făţăresc nebunia din dragoste pentru Hristos. Şi aşa dădea pe faţă greşelile, retezându-le, îl ameninţa pe unul cu pedepsa dumnezeiască pen​tru a-1 îndrepta, altuia îi prorocea, săvârşind toate câte voia [...]. Insă pe toate aşa le făcea, ca ei să-1 socotească îndrăcit şi având duh pitonicesc".5 Astfel, ne spune Lconţiu, Simeón „a pus capăt în mai tot oraşul obiceiului păcătos". In fine, să notăm că harisma dreptei judecăţi (diakrisis), a străvederii (diorasis) şi a prorocici (proorasis), primite de ei pentru curăţia şi smerenia inimii lor, sunt îndeobşte folosite din dragoste de aproapele şi din dorinţa de a-1 ajuta2, şi numai ara​reori din alte pricini.
Cerinţele duhovniceşti ale nebuniei pentru Hristos

Nebunia pentru Hristos se vede a fi o vieţuire cu totul ieşită din comun, hărăzită puţinor oameni. Această cale cerc împlinirea mai multor condiţii.

O chemare a lui Dumnezeu sau 0 chemare a inimii, încuviinţată de Dumnezeu: Sfinţii Teofil şi Maria sunt chemaţi să meargă pe această cale de bătrânul Procopie, care le spune că aceasta e voia lui Dumnezeu, şi ei înşişi cred că nu​mai cu ajutorul lui Dumnezeu au ajuns să îmbrace haina nebuniei.4 loan de Amida îl socoteşte pe Pris-cus „unul dintre acei săraci cu duhul, binecuvântaţi dc Domnul".5 Când Simeón îi destăinuieşte lui Ioan diaconul chemarea sa, acesta caută să-1 întoarcă de la ea, dar nu izbuteşte. Atunci, după cum scrie Leonţiu, „a înţeles că Simeon primise de la Dumne​zeu încredinţarea că nevoinţa lui c bineprimită"; şi Simeon chiar spune mai apoi: „Nu-i de la mine lucrul acesta, ci Dumnezeu mi-o porunceşte".1 Iar Sfântul Andrei începe să simuleze nebunia cu bine​cuvântarea duhovnicului său, Nichifor.

0 mare desăvârşire a vieţii duhovniceşti: Din Vieţile lor, vedem că sfinţii nebuni pentru Hristos sunt mari nevoitori. Mai întâi de toate, mănâncă puţin şi dorm pu​ţin. Despre Sfânta Isidora se spune că: „Pe acesta, niciuna din cele patru sute de surori n-a văzut mâncând în anii vieţii sale; n-a şezut la masă, nici n-a luat vreo bucată de pâine, ci se mulţumea cu firimiturile şterse de pe mese şi cu lăturile din cra-tiţc".2 Despre monahii „păscători", veniţi în lume ca să simuleze nebunia, Evagrie scrie că „Nu lu​au nimic din cele de trebuinţă până la saturare; rânduiala lor cere să sufere de foame şi de sete şi să-şi acopere trupul numai dacă îi sileşte nevoia".3 Sfântul Simcon cel nebun pentru Hristos mănâncă doar o dată pe săptămână şi ajunează mai tot tim​pul în Postul Mare. Timpul răpit somnului e dedicat rugăciunii. Leonţiu istoriseşte că Simeon „îşi petrecea noaptea ne-dormind până în zori, scăldând pământul cu lacri​mile sale".1 Teofil şi Măria, înainte de a da trupului lor odihnă, se roagă îndelung şi fac multe mătănii2, ca şi fraţii „păscători" de care vorbeşte Evagrie.3 In ceea cc-1 priveşte, Sfântul Andrei practică ziua ru​găciunea inimii, iar noaptea încă şi mai mult sc roa​gă, fie în biserici, fie în faţa uşilor lor.4

Vieţile lor ni-i arată ajunşi la o desăvârşită nepătimire. Isidora, „lovită şi batjocorită, ocărâtă şi în​jurată", pe nimeni niciodată „nu ocăra, nu cârtea şi nu-şi deschidea gura sa".5 Călugării „păscători" „mănâncă ca şi cum n-ar mânca, prin cârciumi ori pe la tarabele precupeţilor, fără să sc ruşineze nici dc loc, nici de oameni, nici de nimic altceva. Intrând adesea în băi şi stând alături de femei şi spălându-se împreună cu ele, se arată atât de stăpâni pe patimi, încât îşi supun pornirea trupească cea firească, şi nici vederea acestora, nici atingerea, nici chiar îm​brăţişările lor nu iscă în ci scurgerea seminţei".6 Si​meon şi Andrei sc arată desăvârşit nesimţitori la pri​veliştile cele mai ispititoare. Astfel, intrând odată în termele rezervate femeilor, Simeon istoriseşte că s-a aflat pe sine atunci „ca un buşcan printre buşteni, de parcă nu eram în trup şi printre trupuri. Ci cu sufletul în rugăciune stam lângă Domnul".1 In altă parte, Leonţiu istoriseşte că Sfântul Simeon „ajun​sese la o asemenea curăţie şi nepătimire, că adesea sălta şi dănţuia cu comediantele, în mijlocul circu​lui, ţinându-le de mâini, lipit de ele; şi adeseori des​frânatele acelea nu se sfiau să-1 pipăie şi să-1 mân​gâie şi să-1 ciupească de părţile care sunt mai jos de pântec. Dar monahul, ca aurul cel curat, nu se arăta nicidecum întinat de atingerile acestea".2 In Viaţa Sfântului Andrei aflăm un pasaj asemănător, care ni-I înfăţişează pc sfânt târât cu forţa într-un lupa​nar, dar rămas nesimţitor la ademeniri.3 Biograful Sfântului Simeon scrie că „acest sfânt bărbat [...] s-a înălţat la o asemenea curăţie şi nepătimire, în​cât prin cele ce erau pentru cei pătimaşi şi trupeşti murdare, vătămătoare şi piedici ale virtuţii, preacu​ratul acesta a trecut nepătat, ca un mărgăritar nea​tins de mocirlă".Ajunşi la capătul sfintelor nevoinţe şi având drept câştig nepătimirca, cei nebuni pentru Hristos intră în vederea celor tainice, arătându-sc scăldaţi în lumina dumnezeiască la vremea rugăciunii.5

Sfinţenia lor este de altfel recunoscută dc cei du​hovniceşti, care au harul deosebirii duhurilor, şi de cei cărora li se descoperă de Sus. Se cuvine să spunem că toţi aceşti saloi nu sunt începători în viaţa duhovnicească, ci, multă vreme nevoindu-se, au dobândit desăvârşirea. Astfel, de​spre călugării „păscători", Evagric spune că, mai înainte dc a se întoarce în lume, ajunseseră „la ne-pătimirc datorită virtuţilor".2 Marcu din Alexandria trăise în mănăstire vreme de opt ani.3 Antioh avea şi el mulţi ani de viaţă călugărească, ultimii trei ani petrecându-i în cea mai aspră ncvoinţă.4 Sfântul Simeon a sihăstrit vreme de treizeci şi unu de ani împreună cu Ioan în pustiul Mării Moarte. Şi de​spre el ni se spune: „şi nu ca unul necercat şi având nevoie de tutore s-a întors el în lume, ci [... ] după ce, ducând cu vitejie şi aşa cum sc cuvine sfânta lup​tă, s-a văzut purtând armura Duhului, având pute​rea de a călca peste şerpi şi scorpii (Lc. 10, 19), stingând prin rourarca Duhului Sfânt văpaia cărnii, dispreţuind plăcerile şi slava lumii ca pe ţesătură de paing, îmbrăcându-se cu nepătimirea pe dinăuntru şi pe dinafară, ca şi cu un veşmânt, [...] aşa a sărit el din pustie în lume, ca să se lupte în chipul acesta nemaiauzit cu Cel-rău".1 Biograful Sfântului Sava cel Nou scrie şi el că „nu de-a dreptul şi fără nicio pregătire şi-a început lucrarea, făţărind nebunia, ci după cc şi-a robit mădularele şi toate simţirile şi nemaiavând să îndure răscoala celor de jos împotriva celor înalte, atunci, astfel apărat, a început să-1 bat​jocorească în felul acesta pe învăţătorul cel viclean al răutăţii"; „mai întâi, fâcându-se stăpân pe sine şi smerit, şi-a tămăduit desăvârşit toată boala sufletu​lui [...], şi apoi a cutezat să alerge în stadion şi să pornească acest nou soi de luptă".2

Pe calea nebuniei pentru Hristos nu poate mer​ge cel care n-a dobândit nepătimirea (apatheia), cu​nuna tuturor nevoinţelor, vădirea curăţirii de pa​timi. Ca nu cumva mândria să-1 mâne pe această cale şi, în loc de smerenie, să-şi agonisească trufie pierzătoare. Şi iarăşi ca să treacă nesmintit prin toate câte au să i sc întâmple ducând un astfel de trai.3 Dar mai cu seamă, ca să nu-şi iasă din minţi cu adevărat şi să nu se îndrăcească; căci dc c slab cu duhul, pune stăpânire pe el dracul şi-1 face unealta lui. Patriarhul Filotei Kokkinos, cel care a scris Via​ţa Sfântului Sava cel Nou, vorbeşte de unii care „în​şelaţi fără s-o ştie, nu făceau pe nebunii, ci erau ne​buni cu adevărat, şi după vorbă, şi după purtări, şi în loc să-şi bată joc dc draci şi de lume, după cum spun Părinţii, ci înşişi s-au făcut pricină dc înşelare şi dc batjocură. Căci, ncavând supuse cugetului poftele cele necugetate ale inimii, ca să fie ţinute în frâu de partea cea mai bună, şi aşa pornind mai îna​inte de vreme pe calc, uşor le-a fost să cadă în adânc dc patimi, grăind şi făptuind cu neruşinare cele pc care nebunii le fac din pricina nebuniei".1

S-ar putea crede că aceste consideraţii contrazic afirmaţia noastră că ţelul celor nebuni pentru Hris-tos c dobândirea smereniei; căci dacă au dobândit nepătimirea, fireşte că nu sunt lipsiţi de smerenie. Ei vor să ajungă însă la „adâncul smereniei". Autorul vieţii Sfântului Priscus înfăţişează acesta calc drept cea mai bună pentru a atinge desăvârşirea.2 Eva-gric Scolasticul o socoteşte cale aleasă a ncvoinţclor, treapta cea mai înaltă, pe care puţini ajung să urce.3 Iar Sfântul Ioan Scărarul despre ea vorbeşte spu​nând că: „Celor desăvârşiţi li s-a făcut însuşire sme​rita cugetare, setea de necinstiri, foamea dc bu​nă voie dc necazuri", şi că: „înstrăinarea e prici-nuitoarea cea mai mare a acestui fel de nevoinţe. Căci numai cei cu adevărat mari pot răbda să fie batjocoriţi de ai lor". Şi iarăşi spune: „Dacă firea şi raţiunea şi chipul celei mai de pc urmă mândrii este să faţărim, de dragul slavei, virtuţi pe care nu Ie avem în noi, apoi semnul celei mai adânci smerenii este să ne înfăţişăm ca vinovaţi pentru păcate care nu sunt ale noastre, de dragul dispreţuirii".1 Awa Isaac Şirul numeşte nebunia pentru Hristos „desăvârşirea cea mai deplină".2 Arhimandritul So-fronie, la rândul său, scrie că „nebunia pentru Hris​tos este o lucrare duhovnicească, în care se vădeşte limpede urcarea pe cea de-a treia (şi cea mai înaltă) treaptă a lepădării de lume", şi anume lepădarea sla​vei deşarte.3 I. Kovalevsky o socoteşte o nevoinţă „care întrece măsura cerută de datorie" şi toate rân​duielile mănăstireşti.

Concluzie: Vedem, în cele din urmă, că nebunia pentru Hris​tos e o cale aparte de nevoinţă, prin care se împli​nesc mai cu seamă trei mari virtuţi creştine: smere​nia, lepădarea de lume şi iubirea de semeni.5 Cea dintâi, prin necinstirile de care arc parte cel care a ales să tătărească nebunia într-o lume neîndurătoare cu ne​bunii; cea de-a doua, făcându-se pe sine însuşi sărac şi vrednic de alungare; iar pe a treia uneltind-o în taină, ferit de ochii lumii, trăind printre dezmoşteniţi. Chi​pul în care se arată toţi aceşti nebuni pentru Hristos poartă semnele unor astfel de virtuţi.1

Dar lepădarea de lume prin sărăcie deplină şi înstrăinare o împlineşte orice monah, îndeosebi si​hastrul. Pe cei nesocotiţi de toţi poţi să-i iubeşti şi să-i ajuţi în taină, fără să fii nebun pentru Hristos2; de altfel, e o lucrare pe care o săvârşeau doar acei saloi trăitori prin cetăţi. Aşa încât, până la urmă, noima nebuniei lui Hristos rămâne dorirea celei mai adânci smerenii, agonisită prin necinstiri, bat​jocuri şi suferinţe necurmate, îndurate pc nedrept, numai şi numai din dragoste „pentru Hristos". 

Subiectul 8: Învăţătura creştină despre moarte şi nemurirea sufletului. Lumea care va    să vină. Eshatologia.

TDO 3, 223-255:

 Eshatologia sau viaţa viitoare - Sfârşitul vieţii pământeşti şi viaţa veşnică

Eshatologia este partea finală (cele din urmă) a existenţei creaţiei. E partea finală nu în sensul că după ea urmează sfârşitul total al existenţei, ci în sensul că această etapă finală durează veşnic, nemaifiind urmată de nici o altă etapă. După credinţa creştină, existenţa creaţiei are trei etape: cea de la creaţie până la Hristos, cea în Hristos sau determinată de Hristos până la sfârşitul formei actuale a lumii şi cea care urmează după acest sfârşit. Personal, pentru cei ce n-au cunoscut pe Hristos, ea are numai două etape: cea de la începutul existenţei lor până la moarte şi cea de după moarte (pentru cei ce au o altă credinţă); pentru ceilalţi are trei etape, întrucât chiar dacă au primit pe Hristos curând după naşterea lor după trup, prin Botez, cea dinainte de Botez e deosebită de cea în Hristos. Faza din urmă a existenţei, cea veşnică, e fericită pentru cei ce au primit pe Hristos şi au dezvoltat comuniunea cu El, fericirea ei constând în desăvârşirea comuniunii cu El; sau e nefericită, întrucât, deşi au primit-o prin Botez, ei nu au dezvoltat în cursul vieţii pământeşti comuniunea cu Hristos cel înviat, din care cauză vor fi lipsiţi de ea şi în viaţa viitoare.

Pentru această fază finală şi eternă e toată viaţa în Hristos pe pământ; pentru ea S-a întrupat, a murit pe cruce şi a înviat Hristos şi ne-a chemat şi a rămas prin conlucrarea noastră în comuniune cu noi. Pentru ea este toată iconomia dumnezeiască gândită dinainte de veci. Spre această desăvârşire finală în Dumnezeu ar fi înaintat lumea dacă nu s-ar fi produs căderea strămoşilor. Deci cu această ţintă a creat Dumnezeu lumea. Dacă n-ar exista această fază finală, ar fi zadarnică toată viata noastră pământească cu Hristos. Creştinii cred că însuşi sensul vieţii s-a "mplinit "n Hristos, întrucât El a dat posibilitatea să se ajungă la desăvârşirea finală şi la viata de veci.

Desigur şi celelalte religii cred într-o eshatologie şi prin aceasta atribuie un sens vieţii pământeşti. Dar se poate afirma că numai Hristos care a înviat ne dă o siguranţă obiectivă despre viaţa viitoare şi că numai comuniunea cu El, întrupat şi înviat ca om —comuniune cu Persoana dumnezeiască eternă, întrupată pentru vecie ca om şi intrată ca atare în relaţie intimă veşnică cu noi — este o comuniune care ne asigură ca persoane pentru veşnicie, deci ne asigură o adevărată fericire eternă, conştientă şi deplină. Pentru credinţa creştină, dar şi pentru judecata obiectivă, viaţa viitoare în care ne menţinem eterni ca persoane este decisivă pentru sensul vieţii pământeşti, întrucât ea are nu numai forma unei vieţi eterne fericite pentru cei ce au acceptat în Hristos un sens deplin al vieţii pământeşti, ci şi a unei vieţi eterne nefericite pentru cei ce n-au acceptat acest sens. 

I Eshatologia particulară

A. Moartea ca trecere de la viaţa temporală la viaţa eternă

Dacă numai eshatologia dă sens vieţii pământeşti, atunci moartea se înscrie ca un moment necesar şi plin de sens pe traiectoria vieţii începute la naştere, ea făcând să treacă viaţa noastră pământească în faza eshatologică, acolo unde se revelează sensul deplin al existenţei pământeşti. Fostul patriarh al Constantinopolei, Atenagora, a spus: "Moartea este o poartă. Cel înviat ne lasă să trecem prin moarte în viaţă. Noi suntem botezaţi în moartea Lui, ca să participăm la viaţa Lui. Viaţa noastră se îngustează treptat până ce Botezul nostru şi moartea noastră coincid. Prin crucea de viaţă dătătoare, viaţa îşi află împlinirea prin moarte. Fără moarte viaţa ar fi ireală. Ar fi o iluzie, un vis fără deşteptare”. De fapt, chiar dacă am trăi veşnic pe pământ ca persoane, viaţa noastră ar rămâne în afara sensului. Moartea este taina prin care trebuie să trecem ca să intrăm în sensul deplin al existenţei, egal cu plenitudinea ei. Chiar iadul implică dintr-un punct de vedere un sens, prin faptul că ne scoate din ceaţa ambiguă a vieţii pământeşti. în iad se ştie sigur că există un rai.

Viaţa pământească se cere după moarte ca trecere spre sensul deplin, întrucât sensul fragmentar din această viaţă se cere după sensul deplin, pe care îl dă plenitudinea vieţii în Dumnezeu. Fără moarte, înţeleasă ca poarta prin care trecem la sen-sul deplin, fragmentul de raţionalitate al vieţii pământeşti apare mai degrabă ca un nonsens şi ca inexplicabil; iar lumea, dacă trebuie să rămână mereu în acest sens fragmentar, e mai degrabă un nonsens, căci dacă nu are nimic dincolo de ea duce pe toţi oamenii la moartea definitivă. Din acest punct de vedere şi creştinismul consideră moartea ca un eveniment necesar şi universal.

În Noul Testament se spune că în Hristos suntem la "sfârşitul veacurilor" (1 Cor. 10, 11; Evr. 9, 26). Odată cu Hristos a început "sfârşitul veacurilor", pentru că aceste veacuri s-au umplut prin Hristos cel prezent în ele de arvuna vieţii eterne. Cei ce cred în El trăiesc din viaţa învierii Lui, fiind morţi întrucâtva vieţii de păcat şi veacurilor dinainte, eonului lumii acesteia. "Amin, amin, zic vouă, că cel ce aude glasul Meu şi crede Celui ce M-a trimis pe Mine are viaţă veşnică şi la judecată nu vine, ci s-a mutat din moarte la viaţă" (In. 5, 24).  Necesitatea împlinirii existenţei umane în Dumnezeu cel transcendent- în această explicaţie moartea are sens, ba chiar e un eveniment prin care viaţa îşi găseşte sensul.

Moartea este prăpastia sau puntea universală de trecere spre o alta existenţă, spre existenţa veşnică. Din rostul acesta obiectiv al ei decurge şi unul subiectiv. în general moartea dă sens şi adâncime vieţii noastre pământeşti, ajutând chiar prin aceasta la maturizarea spirituală şi la mântuirea noastră. Moartea face să se reveleze fiinţei noastre misterul ei de persoană, adâncimea existenţei sale ca persoană, importanţa existenţei sale personale. Misterul morţii şi misterul persoanei ţin împreună: unde nu se mai trăieşte moartea ca mister, toată viaţa se aplatizează. Dar şi invers, unde persoana nu se mai trăieşte ca mister, moartea încetează şi ea să mai fie sesizată ca mister.

Moartea înţeleasă ca simplă nimicire e duşmanul cel mai teribil nu al speciei, nu al naturii, în care persoana se pierde, ci al persoanei. Dar persoana, ca cel mai mare mister al realităţii, ca singura formă de trăire conştientă a realităţii de către om, ca singura realitate neînţeleasă şi care înţelege toate, sau tinde să le înţeleagă, nu se lasă nesocotită în mod grosolan de înţelegerea cea mai aplatizată a acestui fenomen ciudat al existenţei. Moartea trebuie să reprezinte un mister pe măsura misterului persoanei umane. Dacă omul ar fi constituit numai din elemente fizico-chimice, moartea nu l-ar umple de o nelinişte aşa de nepotolită şi în acelaşi timp de un fel de dor după o viaţă plenară, pe care o presimte dincolo de ea. "Nostalgia şi teama profundă, care strânge respiraţia omului în faţa misterului ei, sunt proba faptului că el nu ţine numai de suprafaţă, ci de profunzime; e proba faptului că omul nu aparţine numai cotidianului vieţii în timp, ci şi eternităţii".

Moartea ne sperie, dar ne şi atrage. "în teama sfântă pe care o naşte moartea, omul comunică cu misterul cel mai adânc al existenţei, primeşte o revelaţie". Fără moarte existenţa umană devine monotonă, nu ajunge la noutatea absolută pe care o caută prin lansarea continuă spre ceva nou. "în lumea aceasta, concepută ca izolată, finită şi suficientă sieşi, totul apare fără sens, pentru că tot ce e coruptibil, trecător, adică muritor, este sursa nonsensului acestei lumi, ca tot ce se produce în ea. Moartea este faptul cel mai profund şi cel mai semnificativ al vieţii, care ridică pe ultimul muritor deasupra cotidianului şi platitudinii. Ea singură pune în profunzime chestiunea sensului vieţii. De fapt viaţa nu are sens decât dacă moartea există. Sensul finit e legat de un sens final; dacă infinitatea plată ar domni în lumea noastră, viaţa ar fi fărăsens. Dar moartea dă sens creaţiei numai pentru că e punte spre o existenţă cu totul altfel decât cea de aici, spre o existenţă netrecătoare, ce are ca sens plenitudinea ei în Dumnezeu, adică numai pentru că marchează categoric uriaşa deosebire dintre cele două moduri de existenţă şi deci numai pentru că e o prăpastie, e un eveniment prin care se schimbă total modul existenţei de aici. O moarte ca sfârşit al unei încarnări pentru altă încarnare, într-un plan de aceeaşi esenţă trecătoare, nu dă nici un sens lumii tară sens.

În termeni teologici, moartea, fiind singura trecere de aici la Dumnezeu, arată transcendenţa lui Dumnezeu şi a vieţii noastre depline în El, ca împlinire a ei. Avem ceva de la Dumnezeu şi în viaţa noastră de aici, o arvună, cum zic Părinţii bisericeşti. Dar totuşi viaţa lui Dumnezeu şi viaţa noastră deplină în El sunt despărţite de cea de aici prin moarte. Nu există o continuitate între viaţa noastră de aici şi viaţa lui Dumnezeu sau viaţa noastră deplină în El. "Faptul că noi trebuie să murim arată deosebirea, graniţa strictă între Dumnezeu şi viaţa noastră. Desigur, Dumnezeu este prezent în viaţa noastră cu puterea Lui de viaţă. Şi totuşi viaţa lui Dumnezeu rămâne totdeauna dincolo de moarte. Intre viaţa lui Dumnezeu şi viaţa noastră este moartea... Nu se poate merge Ia Dumnezeu fără a se trece prin moarte... moartea dă ideii de Dumnezeu... o strictă transcendenţă. Moartea dărâmă toată prezumţia noastră monistă, care visează la o neîntreruptă continuitate de existenţă şi la o trecere între Dumnezeu şi viaţa noastră. Moartea e graniţa la care ne apare Domnul vieţii, Creatorul, Care singur are nemurire (1 Tim. 6, 16), Care a pus făpturile Sale sub legea devenirii şi a morţii".

De necesitatea şi universalitatea morţii ţin seama şi alte explicaţii ale ei. Ele o socotesc de asemenea ca un moment care descoperă un sens al vieţii. Două din ele explică moartea, tară Dumnezeu, şi socotesc că tocmai prin aceasta dau morţii un sens.

Una din ele consideră moartea ca un fenomen pur biologic, prin care forţele vitale concentrate într-un organism reintră în curentul naturii spre a le concentra în alte organisme. Alta consideră moartea ca o despărţire a spiritului de trup, întrucât spiritul se cere prin sine însuşi, nu prin vreo cauzalitate divină, după o viaţă neîngustată de trup. Explicaţia din urmă se ramifică în două. Una din aceste ramificaţii consideră că spiritul după despărţirea de trup se revarsă într-o esenţă spirituală panteistă. Alta, care e proprie unor religii necreştine (sau spiritismului, ale cărui raporturi cu religia sunt foarte neclare), socoteşte că spiritele duc o existenţă personală în preajma lui Dumnezeu. Deci fără ca Dumnezeu să fi avut un rol în introducerea morţii în lume, El are un rol ca ţintă spre care duce moartea. Explicaţiile care nu recunosc o existenţă personală după moarte nu văd în moarte un eveniment care ar da existenţei un sens. Ce interes, are pentru persoana umană, singura care descoperă sensul existenţei sau pentru care există un sens, faptul că există în veci o natură sau o esenţă spirituală impersonală, deci inconştientă de sens?

Explicaţia care afirmă o existenţă a spiritelor după moarte în preajma lui Dumnezeu, pe lângă faptul că nu e şi o explicaţie a originii morţii, nu poate da suficiente temeiuri pentru o existenţă fericită după moarte, întrucât Dumnezeu în această explicaţie nu este Dumnezeul comuniunii, Care Se arată ca atare în existenţa Sa treimică şi în întruparea Uneia din Persoanele treimice ca om pentru vecii vecilor, ceea ce asigură şi identitatea persoanei umane care supravieţuieşte. Totuşi, în această explicaţie, moartea nu e cu totul lipsită de sens. De aceea aderenţii diferitelor religii pot considera într-o anumită măsură moartea ca un eveniment pozitiv. Unii inşi, din Occident mai ales, influenţaţi azi de primele două explicaţii ale morţii, dar conştienţi de nonsensul cu care aceste explicaţii lasă moartea încărcată, caută să se elibereze de gândul la moarte, caută să acopere realitatea ei. Deşi afirmă că moartea e un fenomen natural, au o spaimă de moarte, recunoscând implicit că ea nu e deloc naturală pentru om. De aceea aceşti oameni fac tot ce pot pentru acoperirea mortului, pentru a nu fi tulburaţi în viata lor de sandul morţii. O casă îndoliată de evenimentul morţii nu vrea să arate nici un semn de doliu, iar mortul e dus pe ascuns la cimitir, sau la crematoriu şi făcut să dispară pe neobservate. Moartea îşi capătă sensul deplin în explicaţia creştină, care vede moartea ca un moment în dialogul etern al omului cu Dumnezeu cel personal. Pentru creştinism moartea, deşi e urmarea păcatului, a păstrat şi un sens pozitiv, întrucât în ea Hristos ne trece la comuniunea deplină cu Dumnezeu, adică la o treaptă mai înaltă în comuniunea cu El şi, prin aceasta, la treapta plenitudinii vieţii.

În creştinism moartea este luată în serios, dar fără disperare, înainte de a se produce, pentru a ne pregăti de a trece prin ea la plenitudinea comuniunii cu Dumnezeu; iar când s-a produs, pentru ca prin rugăciuni să se asigure şi mai mult celui decedat această plenitudine. Ea nu e nici bagatelizată înainte de a se produce, nici motiv de disperare când moartea s-a produs, sau de grăbită uitare a celui mort. Morţii nu sunt plânşi cu disperarea că unicul lor chip de existenţă a dispărut în neant, pentru totdeauna; ci, pentru pierderea unui ajutor în persoana lor şi la gândul că au murit nepregătiţi. De aceea, locul principal îl ţin rugăciunile pentru ei, cu ocazia morţii lor şi după aceea, odată cu regretul pierderii unui ajutor temporar. De aici vine şi obligaţia amintirii lor. De fapt, numai pentru credinţa creştină moartea are un sens, atât în ce priveşte originea, cât şi rostul căpătat de ea în Hristos. Credinţa creştină dă o explicaţie satisfăcătoare originii ei, socotind-o provenită prin ieşirea omului din comuniunea cu Dumnezeu, dar pentru ea moartea capătă un sens pozitiv în Hristos, putând fi învinsă prin restabilirea comuniunii cu Dumnezeu, prin credinţa în Hristos. 

Spaima de moarte arată că ea nu e un fenomen cu totul natural, ci că s-a produs ca un fenomen contrar naturii, ca o slăbire a comuniunii cu Dumnezeu, izvorul vieţii. Creştinismul explică această spaimă de moarte prin faptul că ea a apărut ca pedeapsă şi ca urmare a păcatului primilor oameni, pentru ieşirea lor din comuniunea cu Dumnezeu. De aceea creştinul manifestă deschis şi o teamă de durerile morţii ca despărţire a sufletului de trup, cum a manifestat şi Hristos, recunoscând astfel acest caracter nenatural al morţii, spre deosebire de cei care pe de o parte declară moartea un fenomen natural, iar pe de altă parte au o spaimă disperată de moarte, cu mult mai mare decât creştinii. Dar creştinismul oferă şi un remediu al spaimei de moarte întrucât moartea în Hristos este un mijloc de ridicare a noastră din viaţa nedeplină şi trecătoare în care ne-am coborât, la viaţa tară de moarte, la plenitudinea vieţii prin întâlnirea cu Hristos dincolo de moarte, după ce am trăit în parte cu El aici. Iar siguranţa întâlnirii cu El, a depăşirii morţii noastre, o avem în biruinţa morţii de către El prin înviere. In starea de acum nu suntem mulţumiţi nici să trăim fără să murim, căci n-avem aici plenitudinea comuniunii cu Persoana lui Hristos, dar câtă vreme suntem în păcat ne e teamă şi să murim, ca din nepregătire să nu rămânem definitiv lipsiţi de comuniune cu El. Sfântul Antonie cere pe patul de moarte lui Dumnezeu să-i mai dea puţin timp de pocăinţă. Pe măsură ce înaintează într-o viaţă curată, în comuniunea cu Hristos prin credinţă, creştinii depăşesc însă nu numai teama de durerile despărţirii sufletului de trup, ci şi teama de ceea ce va urma după aceea.

Astfel moartea a apărut ca o despărţire nefirească a sufletului de trup, ca urmare a slăbirii comuniunii omului cu Dumnezeu, izvorul puterii şi al vieţii, deci ca urmare a păcatului; despărţirea sufletului de trup, fiind urmare a slăbirii comuniunii cu Dumnezeu, duce la o desfiinţare a acestei legături dincolo de moarte. In Hristos, comuniunea cu Dumnezeu fiind restabilită, moartea rămâne ca despărţire a sufletului de trup şi prin aceasta şi creştinul trăieşte împreună cu ceilalţi oameni teama de durerile ei, dar în mod mai atenuat; iar la cei tari în credinţă, ca de exemplu martirii, ea e copleşită cu totul. În această teamă, creştinul are semnul viu al originii morţii în păcatul protopărinţilor, ale cărui urmări se păstrează până la sfârşitul lumii. Dar ea a devenit un imbold de a lupta împotriva ispitelor păcatului. Toţi rămân în trupul supus morţii, pentru trebuinţa luptei lor împotriva păcatului. Viaţa pământească este arena acestei lupte până la sfârşitul lumii, pentru ca moartea în care va sfârşi trupul pământesc să nu fie o trecere la definitivarea în starea de necomuniune cu Dumnezeu. 

Dar rămânând ca despărţire a sufletului de trup, moartea a devenit în cei uniţi cu Hristos, din trecere la o definitivare în viata de necomuniune cu Dumnezeu, trecere la plenitudinea comuniunii cu El şi deci la plenitudinea vieţii. Aceasta, pentru că cel credincios purtând pe Hristos în sine, se întăreşte din puterea Lui în sufletul său, ca să treacă prin moarte la viaţă şi ca să ridice la sfârşitul lumii trupul, pe care 1-a curăţit prin faptele sale curate, la o viaţă luminată, transfigurată, la înviere. Dobândind acest înţeles, moartea capătă nu numai ea un sens pozitiv, ci dă întregii vieţi a omului un astfel de sens. Omul se pregăteşte în cursul întregii vieţi pământeşti prin întărirea în comuniunea cu Hristos, pentru ca moartea sa să fie trecerea lui ia plenitudinea comuniunii cu Dumnezeu şi cu semenii.

Scrierile duhovniceşti vorbesc de menţinerea în amintire a morţii care ne aşteaptă, pentru ca din aceasta să luăm îndemn de a nu ne lipi prea mult de plăcerile trecătoare ale lumii. Sfântul Antonie cel Mare spune: "Moartea de o va avea omul în minte, nemurire este; iar neavând-o în minte, moarte este. Dar nu de moarte trebuie să ne temem, ci de pierderea sufletului, care este necunoştinţa lui Dumnezeu". Teodor al Edesei declară că viaţa pământească dobândeşte un sens şi se umple de un conţinut curat când omul face din ea o călătorie conştientă spre moarte şi spre cele de după ea, ca ţintă a vieţii: "Cel ce călătoreşte fără ţintă se va osteni în deşert. Ci ţine-te de lucrarea cea bună: adună-ti mintea, tine mereu ceasul din urmă al morţii înaintea ochilor, adu-ti aminte de deşertăciunea lumii, cât de înşelătoare, de neputincioasă şi fără de preţ este, cugetă la înfricoşata dare de seamă, cum o să înfăţişeze duşmănoşii purtători de catastife faptele noastre, cuvintele, gândurile pe care ei ni le-au strecurat în minte, iar noi le-am primit. Adu-ţi aminte şi de muncile iadului şi cum stau acolo închise sufletele; aminteşte-ţi şi de acea înfricoşată zi, adică de învierea cea de obşte şi de înfăţişarea înaintea lui Dumnezeu, de cea din urmă hotărâre a Judecătorului care nu greşeşte. Gândeşte-te la osânda care va pune stăpânire pe păcătoşi, la ruşine, la mustrarea conştiinţei, la scoaterea afară de la Dumnezeu şi la aruncarea în focul cel veşnic, la viermele care nu moare, la întunericul cel neluminat unde este plângerea şi scrâşnirea dinţilor". Evagrie Monahul are cam acelaşi text, dar spune despre iad: "Mută-ţi gândul şi la starea cea din iad, gândeşte-te cum se chinuiesc sufletele acolo, în ce tăcere prea amară". Prin aceasta, moartea nu e numai un sfârşit distructiv, suportat pasiv, venit din afară, ci şi un motiv de pregătire a omului pentru ea, prin acţiunea lui din lăuntru. "Aceasta poate fi ea, desigur, dacă e înţeleasă nu ca un eveniment în forma unui punct la sfârşitul vieţii..., ci ca sfârşitul desăvârşit, realizat de toată activitatea vieţii, aşa încât moartea are o prezenţă axiologică, în întregul vieţii omeneşti. Omul îşi lucrează moartea sa, ca desăvârşire a sa, prin activitatea vieţii, şi astfel moartea este prezentă în această activitate, sau în fiecare faptă liberă în care omul dispune în libertate de întregimea persoanei sale".

Cu cât omul îşi face din moarte mai mult o prezentă valorizatoare în toată viaţa lui, cu atât o transformă mai mult în trecere spre plenitudinea vieţii şi îşi umple viaţa pământească mai mult de valoare. Moartea rămâne totuşi o forţă care lucrează în om în direcţia distrugerii formei pământeşti a existenţei Iui. Dar Sfântul Pavel spune: "Dacă vieţuiţi după trup, veţi muri, iar dacă ucideţi cu Duhul faptele trupului, veţi fi vii" (Rom. 8, 13). De fapt, fiinţa noastră sporeşte pe de o parte în conţinutul spiritual, deci într-o tărie spirituală, iar până la o vreme chiar în forţa biologica, iar pe de altă parte, ea se apropie cronologic şi interior de moarte, sau moartea sporeşte în ea. Karl Rahner socoteşte că fiinţa noastră e într-o mişcare voluntară de rotunjire, de împlinire, şi moartea reprezintă punctul final al împlinirii, împlinirea aceasta însemnând luarea mea în stăpânire ca persoană de către mine însumi, eliberându-mă de stăpânirea pornirilor involuntare, legate de trup şi de lume13. Pe de altă parte, spune el, trupul slăbit scapă tot mai mult de sub puterea mea, ca să-mi scape cu totul în momentul morţii. Astfel în momentul morţii ajung ca persoană la culmea puterii ce o pot ajunge în viaţa pământească şi la totala neputinţă, ca fiinţă biologică1414. Neputinţa trupului în preajma morţii pune un "acoperământ" pe puterea culminantă la care a ajuns persoana, iar acest acoperământ aşezat de moarte asupra tăriei mele ca persoană nu-mi lasă puterea să văd în mod sigur unde voi trece prin ea: la viaţa veşnică întru fericire, sau la viaţa veşnică întru nefericire.

Ceea ce merită să fie reţinut de la Rahner e aflarea unui rost pozitiv al morţii asupra naturii umane înseşi, fapt care lipsea teologiei catolice şi protestante dinainte, care înţelegeau moartea ca simplă plată sau ispăşire juridică acordată lui Dumnezeu. Teologul anglican E. L. Mascal spune în legătură cu această nouă înţelegere a morţii, de catolicism: "Ceea ce a lipsit adeseori este recunoaşterea că moartea este un act care împlineşte persoana care moare, un act care înglobează totul şi ne angajează personal". Şi citează din alt teolog catolic, Ladislau Boros, care afirmă: "în moarte omul este confruntat cu totalitatea dinamismului său subiectiv de a fi (moartea ca totală întâlnire cu sine), intrând complet în relaţie de înrudire mondială şi pan-cosmică, şi intrând de asemenea în ceea ce e baza acestei lumi (moartea, ca prezenţă totală, faţă de lume)". Dacă fiinţa umană, zice acesta, atinge punctul culminant al vârstei adulte numai în moarte, noi putem înţelege de ce tocmai în moarte se împlineşte această predare totală de sine Tatălui, cu Care am fost reconciliaţi. "Când realitatea umană a lui Hristos a fost plantată în moarte direct în inima lumii, în cel mai profund strat al universului, în acel moment, Hristos, în umanitatea Sa corporală, a devenit adevăratul fundament ontologic al unui nou plan al mântuirii care îmbrăţişa rasa umană". "Noi vedem că la moartea lui Hristos, lumea întreagă a intrat într-o primăvară cosmică ("Primăvara dulce", se spune în "Prohodul" Bisericii ortodoxe, n.n.), al cărui seceriş va fi refacerea universului nostru în noutatea şi strălucirea de la sfârşitul timpului". Astfel pentru fiecare din noi, moartea este o întâlnire cu Hristos realizată sub semnul esenţial al bazei lumii şi al dinamismului spiritual al omului; ea "este primul act al omului complet personal şi odată împlinită este centrul mai presus de toate care permite trezirea conştiinţei, libertatea, întâlnirea cu Dumnezeu, pentru decizia finală asupra destinului final al fiecăruia".

Aceasta face posibilă înţelegerea învierii de obşte. Dar trebuie observat că această putere de refacere a întregului cosmos material prin moarte, se datoreşte faptului că prin ea se ajunge nu la un fundament material al cosmosului, ci dincolo de el, prin spiritul penetrat de Dumnezeu, care rămâne totuşi într-o legătură cu fundamentul material al cosmosului. Totuşi această înţelegere a morţii expusă de Rahner şi mai ales cea a lui Boros nu ni se pare să corespundă cu totul înţelegerii creştine, sau mai precis ortodoxe, a morţii, deşi cuprinde unele elemente demne de reţinut. Din punct de vedere ortodox se pot face câteva obiecţii faţă de ea. Mai întâi, înţelegerea morţii ca împlinire a vieţii pământeşti are nevoie de unele completări şi nuanţări, ţinându-se seama că traiectoria vieţii pământeşti şi sfârşitul ei prezintă o mare varietate. Nu toţi ajung să se ia în stăpânire pe ei înşişi, ca persoane, în mod actual. Foarte mulţi oameni nu au posibilitatea să o facă aceasta nici măcar într-un moment fulgerător de supremă conştiinţă în faţa morţii, întrucât sunt surprinşi de moarte pe neaşteptate, sau după ce au intrat într-o neputinţă a conştiinţei de a mai gândi clar la ceea ce se petrece cu ei; sau chiar la o nepăsare totală faţă de ea prin necredinţa. De aceea scrierile duhovniceşti ne recomandă să fim totdeauna pregătiţi, adică realizaţi ca persoană, stăpâni pe noi înşine în orice moment al vieţii pământeşti, chiar dacă putem adânci mereu această stare. Dar nu toţi o fac.

Totuşi, mulţi creştini luptă cât de cât pentru a nu se lăsa luaţi în stăpânire de pasiunile plăcerii, sau de orgoliu, adică de uitarea de ei înşişi, sau luptă pentru a înainta într-o oarecare măsură spre o stăpânire de ei înşişi ca persoane. Dar aceasta este în acelaşi timp o anumită silinţă de a se preda pe ei lui Dumnezeu, ceea ce echivalează cu înaintarea într-o moarte faţă de păcat, faţă de pasiunile înrobitoare. Căci numai predându-se Lui, pentru o deplină comuniune cu El în libertate, se iau cu adevărat în stăpânire şi ei. Ceea ce spunem în plus faţă de Rahner e că luarea în stăpânire de sine a omului e însoţită pe de o parte de predarea sa lui Dumnezeu, pe de alta, de refuzul ascultării de pornirile păcătoase. Dar acestea sunt două aspecte ale unei morţi în sens bun. Omul moare atât prin faptul că se predă lui Dumnezeu, cât şi prin faptul că devine insensibil la ispitele păcatului. Iar aceasta o face omul în tot cursul vieţii pământeşti, fără să ajungă însă niciodată Ia deplinătatea predării sau la sfârşitul acestui efort. Cei ce-şi trăiesc viaţa pământească astfel, odată ajunşi în faţa morţii, în măsura în care sunt conştienţi, încoronează printr-un act de supremă hotărâre luarea lor în stăpânire de către ei înşişi: renunţarea la ei înşişi şi predarea totală lui Dumnezeu.

Dacă e aşa, slăbirea trupului spre sfârşitul vieţii şi neputinţa lui totală pe care o simt apropiindu-se, nu o mai trăiesc ca pe o stare care se opune acestei dispoziţii de predare totală a lor lui Dumnezeu, ci ca pe o stare care accentuează dispoziţia lor de predare lui Dumnezeu, care e totodată o luare în stăpânire totală a sa însuşi, ca persoană; ei îşi însuşesc, adică, starea de slăbiciune şi neputinţă totală a trupului, ca pe o întregire a dispoziţiei de predare a lor lui Dumnezeu, de lăsare în voia Lui, de unire cu El, ca pe o eliberare a lor de pasiunile înrobitoare şi în primul rând de orgoliu, care pun o distanţă între ei şi Dumnezeu. Ei şi-o însuşesc benevol, ca pe o renunţare la o existenţă despărţită de Dumnezeu, ca pe un ajutor în trăirea lor deplină în unire cu Dumnezeu. În felul acesta, moartea ca despărţire a trupului de suflet şi ca descompunere a trupului acestuia îngroşat nu mai e nici ea trăită ca pedeapsă, cum zice Rahner, ci ca predare lui Dumnezeu, ca mijloc al unirii cu El, al intrării mai depline a omului în stăpânirea sa ca persoană, deşi ea îşi are originea în pedeapsa de la început. Ea rămâne şi ca amintire a păcatului pedepsit, dar şi ca mijloc de depăşire a ei ca pedeapsă.

Înţeleasă ca predare lui Dumnezeu, realizată mai mult sau mai puţin deplin în momentul final, dar mereu prezentă ca intenţie şi ca mişcare în viaţă, moartea se poate socoti predare completă a omului lui Dumnezeu în momentul morţii, chiar în creştinul luat de moarte pe neaşteptate, căci toată viaţa lui trăită ca o predare tot mai deplină lui Dumnezeu include în ea intenţia predării totale. Puterea trăirii vieţii ca predare în dezvoltare lui Dumnezeu o au creştinii din Hristos şi în Hristos, Care a trăit şi a murit într-o predare exemplară Tatălui Său, pentru unirea deplină a Sa ca om cu El. Un exemplu de imitare a lui Hristos din puterea Lui în această privinţă avem în tâlharul de la dreapta Celui răstignit, care, prin moarte, intră în rai cu Hristos, adică la unirea cu El în predarea Lui, Tatălui. Hristos a murit strigând: "Părinte, în mâinile Tale îmi dau duhul Meu" (Lc. 23, 46), după care "Şi-a dat duhul". Iar de moartea creştinilor se spune că "şi-au dat sufletul" în mâinile Domnului. Adormirea Maicii Domnului e reprezentată în iconografia Bisericii prin luarea sufletului ei în braţele lui Hristos, desigur nu fără actul de predare a ei. Cei mai mulţi dintre creştini mor în Hristos, în cursul unei vieţi de predare sau de moarte în dezvoltare lui Dumnezeu, ca să realizeze o predare completă, sau intrarea deplină în viaţă prin moartea de la sfârşit.

Iar această putere a Lui e primită în Tainele Bisericii. Prin Taine El Se sălăşluieşte în noi, ca Cel ce ne dă puterea să trăim cu El moartea faţă de păcat, moartea ca predare Iui Dumnezeu, într-o continuă dezvoltare, până la acceptarea morţii depline, ca despărţire a sufletului de trup. Moartea noastră în dezvoltare cu Hristos fiind o predare a noastră lui Dumnezeu, este totodată o viaţă spiritualizată a noastră în creştere, încât momentul morţii culminante, ca despărţire a sufletului de trup, coincide cu intrarea culminantă în plenitudinea vieţii. "Aşa şi voi, socotiţi-vă că sunteţi morţi păcatului, dar vii în Dumnezeu, în Hristos Iisus, Domnul vostru" (Rom. 10, 11). "Noi totdeauna purtăm în trup moartea lui Iisus, ca şi viaţa Lui să se arate în trupurile noastre" (2 Cor. 4, 10). "Chiar dacă omul nostru cel din afară se veştejeşte, cel din lăuntru se înnoieşte din zi în zi" (2 Cor. 4, 16).

Dacă prin Botez primim din Hristos putere pentru această moarte cu El, ca să fim totdeauna vii în El, iar această moarte-viaţă are o dezvoltare prin conlucrarea noastră, cuvintele patriarhului Atenagora, că în moarte actualizăm Botezul nostru, capătă un adânc înţeles. Moartea în care şi spre care înaintează creştinii care trăiesc în Hristos este o moarte cu Hristos şi de aceea este în acelaşi timp o înaintare în viaţă, căci Hristos în care înaintează ei este Hristos care, prin moartea cu El, ne duce la învierea cu El. "Existenţa spre moarte" (Sein zum Tode), care caracterizează, după Heidegger, existenţa omenească, este în Hristos în acelaşi timp existenţa spre plenitudinea vieţii (Sein zum Leben). în Hristos avem viaţa plenară a veacului viitor; de aceea avem în El şi moartea faţă de viaţa ştirbită şi coruptibilă a veacului acestuia. Înaintarea în şi spre acea viaţă e una cu înaintarea în şi spre moarte, sau viaţa aceea e îmbinată cu moartea, nu pentru ca moartea să o diminueze, ci ca să cureţe drumul spre ea.

Taina Mirungerii ne dă puterea să conlucrăm pentru înaintarea în această moarte cu Hristos, care e înaintare în viata cu El; Pocăinţa ne restabileşte în ea. Taina Euharistiei ni-L dă pe Hristos care acceptă, ca subiect sălăşluit în subiectul nostru, moartea noastră prin care ne trece la înviere. Taina Nunţii ne dă şi ea puterea să renunţăm la viaţa aparentă a egoismului şi să trăim viaţa de iubire a predării împreună cu un altul lui Dumnezeu, care e iubire de El. Pentru suportarea durerilor cu răbdare, într-o dispoziţie de predare lui Dumnezeu, ca să primim şi viaţa duhovnicească plenară de la El, ni se dă şi harul Maslului. Dar dacă slăbirea trupului, prin care înaintăm spre moarte, nu mai e ceva contrar întăririi noastre în Duh şi dispoziţiei noastre de predare lui Dumnezeu, moartea nu mai apare, când se apropie, ca acoperământ al intrării la Dumnezeu pentru cei ce au progresat mult în viaţa de credinţă şi de fapte după voia Lui. Trupul slăbit la maximum devine un transparent al vieţii depline ce aşteaptă pe credincioşi în Hristos. Astfel, sfinţii şi unii creştini îmbunătăţiţi primesc de la Dumnezeu anunţul datei exacte a morţii lor cu câteva zile înainte de sfârşitul lor şi, înaintea acestui sfârşit, în preajma patului lor văd îngerii. Expresia: "Fericită este moartea cuvioşilor", se referă la o stare care are loc chiar în momentul ieşirii sufletului.

Desigur, înainte de ieşirea sufletului cunoaşterea vieţii de după moarte nu e o cunoaştere deplină a ei; e o cunoaştere sub oarecare văl. Dacă moartea e o punte între ţărmurile vieţii acesteia şi ale celei viitoare, ea rămâne un mister în capătul în care sfârşeşte. Noi ştim formal că ajungem "acolo", dar cum este acel acolo nu ştim, afară de oarecare licărire a lui prin vălul vieţii noastre în trup, care începe să se sfâşie, sau a devenit din ce în ce mai diafan pentru sfinţi şi pentru creştinii îmbunătăţiţi. Moartea şi-a schimbat în Hristos nu numai rostul în ea însăşi, ci şi în experienţa celor ce o trăiesc, descoperindu-se ca poartă spre viaţă. Ea a devenit nu numai poarta necesară spre viaţa deplină, ci şi o putere a celor ce se află în Hristos, în cursul întregii vieţi pământeşti, putere prin care dobândesc viaţa deplină în Hristos. "Omul trebuie să gândească la moarte nu numai pentru că viaţa lui este viaţă spre moarte (Sein zum Tode), ci şi pentru că moartea este un mister al lui Hristos-Domnul. De când Hristos a murit pentru mântuirea lumii, de când viaţa lui Dumnezeu şi slava Lui au venit definitiv în lume prin moartea Celui răstignit, nu există un eveniment mai decisiv în lume ca această moarte. Tot ce se întâmplă în lume, trăit în afară de legătura cu ea, este trecător şi neimportant. Dar dacă ne este dat harul să murim împreună cu El, atunci întâmplarea zilnică şi banală pe care o numim moartea omului şi spre care e dus fiecare este ridicată între tainele lui Dumnezeul".

Dar nu pentru toţi oamenii moartea are acest rost pozitiv. Ea rămâne pentru unii un eveniment de spaimă, din care ei caută să scape prin uitare, sau prin efor-tul de a crea în ei o stare de indiferenţă. Ea rămâne însă ceea ce a fost de la început, o pedeapsă pentru păcat. Iar foarte mulţi oscilează între aşteptarea morţii cu speranţă sau cu teamă, întrucât nu se hotărăsc total pentru o viaţă după voia lui Dumnezeu, lipsită de ambiguităţile care slăbesc spiritul sau caracterul lor de persoană în Hristos, ca să câştige o nădejde mai fermă că prin moarte vor trece la viaţa deplină cu El, cum o avea Sfântul Apostol Pavel (Filip. 1, 21). Pentru aceştia ea nu şi-a schimbat încă cu totul rostul de pedeapsă pentru păcat, în rostul de trecere la viaţa deplină în Dumnezeu, pe care l-au dobândit cei ce vieţuiesc în Hristos.

La întrebarea de ce unii sfârşesc într-o nepăsare, mai putându-li-se da încă vreme să iasă din ea, iar alţii sfârşesc înainte de a fi dus la o orientare limpede modul vieţii lor încă foarte oscilant, sau de ce unii mor în vârsta copilăriei înainte de a-şi fi precizat direcţia modului lor de vieţuire spre Dumnezeu sau în afară de El, poate că răspunsul stă în faptul că Dumnezeu vede în aşezarea mai adâncă a sufletului lor că cele două categorii dintâi nu vor câştiga o fixitate din care nu vor mai putea ieşi; iar la prunci cunoaşte direcţia spre care s-ar mişca atunci când ajung la capacitatea deciziei personale. Dintre ceilalţi unii sunt lăsaţi să actualizeze binele de care sunt capabili în viaţa aceasta, pentru a lua cununa cea mai frumoasă pentru eforturile lor şi pentru a fi şi altora de model, iar alţii, deşi aflaţi pe un drum bun, sunt luaţi înainte de a fi terminat acest drum, pentru că sunt cunoscuţi până unde îl vor duce sau că nu-1 vor duce mai departe.

Sfârşitul fiecăruia vine atunci când e potrivit fiecăruia, fiecare, cu excepţia pruncilor, lucrând cât timp i s-a dat pentru a preciza într-un fel sau altul modul vieţuirii Iui, fie ca un mod care poate progresa foarte mult în bine, fie într-un mod în care nu poate progresa prea mult, fie într-un mod în care nu poate progresa decât în rău, sau care rămâne într-o definitivă stare de nedeterminare. Adică moartea finală vine la unii fără să fi avut timp să înainteze spre ea printr-o "moarte" treptată, pentru că se cunoştea că nu vor face uz de ea; iar la alţii, la sfârşitul unei lungi exercitări în ea, sau al unui îndelungat refuz al ei. Şi la toţi moartea finală stă într-o corespondenţă cu exercitarea sau cu refuzul de exercitare a lor într-o moarte de bunăvoie în cursul vieţii. Cei ce au refuzat-o pe aceasta, mor fără să vrea spre veşnica moarte a lor; ceilalţi mor fără teamă, spre veşnica lor viaţă.

Se poate spune că în general sunt două feluri de morţi: moartea care vine ca o supremă slăbire a fiinţei în spirit şi ca o descompunere a trupului, trăită ca un fapt pur negativ de pe urma pornirilor spre rău şi a orgoliului care desparte de Dumnezeu, şi moartea ca predare benevolă lui Dumnezeu, şi deci ca o unire cu El, venită de pe urma exercitării în moartea faţă de pornirile spre rău şi fată de tendinţa unei vieţi străine de Dumnezeu. Socotind că unirea cu Dumnezeu se trăieşte ca predarea benevolă a omului lui Dumnezeu prin moarte, accentuăm că această unire nu anulează persoana omului, căci predarea este un act voluntar personal. Unirea veşnică cu Dumnezeu are mereu în sine actul de predare al omului, sau de moarte tainică cu Hristos, pentru ca în unirea sa cu Dumnezeu să se menţină veşnic ca persoană şi în predarea totală, mereu unirea deplină.

Karl Rahner se apropie întrucâtva de această interpretare a morţii cu Hristos, ca forţa desăvârşitoare a omului, pregătită de o moarte cu Hristos în cursul întregii vieţi pământeşti. El o face aceasta, declarând că teoria scolastică a jertfei Iui Hristos ca satisfacţie juridică adusă lui Dumnezeu pentru păcatul strămoşesc este insuficientă. Căci în acest caz mântuirea noastră nu s-ar înţelege ca împlinire a noastră. Dar Rahner nu merge în înţelegerea morţii până la interpretarea ei ca predare totală lui Dumnezeu, predare pregătită printr-o moarte treptată faţă de păcat în cursul vieţii pământeşti. El vede valoarea morţii numai în ascultare. In acest sens Hristos moare în cursul întregii Sale vieţi pământeşti, sau îşi pregăteşte moartea finală printr-o moarte în dezvoltare. Dar prin aceasta Rahner rămâne numai la jumătatea drumului între teoria juridică a satisfacţiei şi cea care vede în moarte un mijloc de unire cu Dumnezeu şi deci de intrare în viaţă, de unire cu Hristos ca om, a celor ce mor cu El. înţelegerea morţii propusă de el lasă fără răspuns acea întrebare căreia el consideră că nu-i răspunde nici teoria satisfacţiei: de ce a trebuit ca ascultarea lui Hristos faţă de Tatăl să se manifeste anume în acceptarea morţii? Fapta ascultării evocă tot numai o relaţie juridică exterioară. Ea încă nu implică o unire cu Dumnezeu, pentru care e necesară renunţarea totală a creaturii la existenţa autonomă. Numai predarea totală lui Dumnezeu a omului e şi ascultare, şi unire; sau e ascultare care, având drept conţinut predarea, realizează unirea. Această ascultare ne-o cere Dumnezeu, pentru că El vrea ca noi să ne unim cu El. Căci numai în unirea cu El stă mântuirea creaturii. Unirea nu vine ca o răsplată pentru ascultare; ci chiar în conţinutul ascultării, înţeleasă ca predare, se implică unirea. Iar unirea ca consimţită de Dumnezeu e şi iubirea Lui faţă de noi; la fel, predarea din partea noastră este şi ea iubire, cum nu e ascultarea fără predare, care poate să aibă motorul în frică. Dumnezeu nu găseşte o mulţumire în ascultarea noastră din frică, ci în ascultarea unită cu iubirea, care se manifestă în predare. Iar mântuirea de care ne face parte nu e numai o eliberare a noastră de moarte, pe urma satisfacţiei ce I-o dăm prin ascultarea de El ca aflător în faţa noastră şi-I restabilim astfel onoarea jignită, ci răspunsul la voinţa noastră de unire cu El, care e unirea Lui de fapt cu noi, purtată de asemenea de iubire. Karl Rahner socoteşte că moartea a fost necesară pentru mântuire, numai pentru că în moarte ascultarea lui Hristos a mers până la capăt, iar noi trebuie să facem la fel. El pretinde că aşa înţelege moartea Sfânta Scriptură. Dar Sfântul Pavel vede în moarte prilejul de a ne uni deplin cu Hristos (Filip. 1, 23). Şi tot aşa o vedeau martirii. Astfel, ultimul resort al vieţii cu Hristos, care e totodată o moarte cu El, deci şi ultimul resort al morţii finale şi al tinderii spre viaţa veşnică, este iubirea. Din iubirea de Dumnezeu acceptă omul toată asceza sa, care sfârşeşte în moarte. Din iubirea de Dumnezeu-Tatăl, dar şi de om, a primit Fiul lui Dumnezeu moartea ca om, pentru ca noi să putem muri cu El la fel din iubire fată de Dumnezeu.

Pentru iubire, moartea nu mai e un văl impenetrabil aşezat peste viaţa de dincolo de ea; căci în iubire avem această viată încă de aici. În iubirea Sa faţă de Tatăl, care a întrecut iubirea oricărui om, moartea n-a fost pentru Hristos un văl care să acopere viaţa Lui de după moarte tot aşa de mult, cum pretinde Rahner, că o acoperă pentru noi. A fost dureroasă şi la El despărţirea sufletului de trup şi în această durere s-a manifestat o reţinere a puterii dumnezeieşti de a o copleşi; dar ea nu acoperea viaţa de după înviere până a-L face pe Iisus să Se îndoiască de ea, cum se întâmplă la cei ce nu cred ferm. Căci El a spus tâlharului de-a dreapta: "Astăzi vei fi cu Mine în rai". Numai în sensul reţinerii Tatălui, de a copleşi prin puterea dumnezeiască durerile morţii Fiului ca om, pot fi interpretate cuvintele lui Iisus: "Dumnezeule, Dumnezeule, pentru ce M-ai părăsit?". Tatăl rămâne pentru Hristos o realitate nu numai sigură, ci şi simţită, chiar în această reţinere a Lui de la copleşirea morţii prin puterea dumnezeiască. Acest strigăt îşi are şi el iconomia lui. Prin acest strigăt Iisus ne arată că din dorinţa de a Se uni ca om deplin cu Tatăl, acceptă şi durerile morţii, ca şi noi să învăţăm să acceptăm, din această dorinţă, deci din iubire faţă de Hristos, aceste dureri.

De multe ori durerile din timpul vieţii nu sunt mai mici decât cele ale morţii. Dar şi pe cele ale vieţii trebuie să le suportăm din iubire faţă de Dumnezeu.

B Nemurirea sufletului

În teologia mai veche învăţătura despre nemurirea sufletului era întemeiată pe ideea despre indestructibila lui substanţă spirituală, simplă. Dar dacă învăţătura aceasta e o învăţătură a credinţei, şi nu a filosoflei, nemurirea sufletului trebuie întemeiată pe credinţa că Dumnezeu ţine ca sufletul să fie nemuritor. Deci ea nu se întemeiază pe o indestructibilitate pe care ar avea-o sufletul în sine, chiar tară voia lui Dumnezeu. Dacă sufletul are o indestructibilitate, ea îşi are cauza în voinţa lui Dumnezeu, cea creatoare şi conservatoare, care vrea ca persoana umană să fie, prin suflet, în mod neîntrerupt dependentă de El. Dumnezeu a înzestrat sufletul cu memoria faptelor sale, cu conştiinţa despre sine, pentru ca el să regrete neîntrerupt faptele contrare lui Dumnezeu, pentru ca să ştie neîntrerupt de dependenţa lui de Dumnezeu, să laude şi să iubească neîntrerupt pe Dumnezeu. Pentru aceste motive a înzestrat Dumnezeu de la început sufletul cu harul Său, iar după întruparea Fiului Său ca om şi după învierea Lui, însuşi Acesta S-a sălăşluit în om, sau 1-a îmbrăcat pe om în Sine prin Botez. De aceea un temei important pentru nemurirea sufletului celor credincioşi este faptul că Hristos S-a sălăşluit în ei, sau că Fiul lui Dumnezeu care S-a făcut om pentru vecie a devenit casă şi haină a lor. Cum ar putea acest sălaş al lui Hristos să fie nimicit odată cu moartea? Cum s-ar putea ca Hristos, haină şi sălaş al sufletului, să rămână lipsit de un sălaş sau de un locuitor al Lui? "Căci ştim că de se va desface locuinţa noastră pământească, în cortul acesta, avem în ceruri zidire de la Dumnezeu, casă veşnică, nefăcută de mână. De aceea suspinăm în acest trup, dorind să ne îmbrăcăm întru locuinţa noastră cea din cer, dacă vom fi înveşmântaţi, dar nu goi" (2 Cor. 5, 1-2). Deci sufletul a fost creat pentru viaţa veşnică, pentru ca să poată locui în locuinţa de lumină care este Hristos, sau pentru ca Hristos să locuiască în el. Dar chiar dacă el rămâne gol de Hristos, el tot există în veci, ca să ştie pentru ce mare vrednicie a fost zidit şi să rămână veşnic într-un regret pentru lipsirea de ea, deci să rămân într-o suferinţă veşnică pentru despărţirea de Dumnezeu, în Care se afla, sau Care Se afla în el.

Unii dintre teologii protestanţi mai noi susţin că după moarte şi înainte de învierea cea de obşte nu mai există o viaţă a sufletului, că sufletul se distruge împreună cu trupul, sau se scufundă în nefiinţă, din care va fi chemat Dumnezeu, tot ca un fel de predare a noastră Lui. Cum zice Sfântul Apostol Pavel: "Nici moartea, nici viaţa (în plăceri, sau viaţa pe care nu o putem suporta)... să nu ne despartă de dragostea lui Dumnezeu, cea întru Hristos". Teza distragerii sufletului prin moarte o susţine C. Stange (în scrierile: Das Ende aller Dinge, Unsterblichkeit, Christliche und philosophische Weltanschauung), Paul Althaus (Die letzten Dinge, ed. 4, Gütersloh, 1933, Grundriss der Dogmatik, Erlangen, 1936) şi Rudolf Otto (Aufsätze das Numinöise betreffend, 1923). El afirmă de asemenea că omul întreg moare, dar disting între moarte şi inexistenţă. "Prin moarte, zice Otto, sufletul nu se scufundă în nonexistenţă, ci în moarte, adică în încetarea funcţiunilor lui vitale". Iar Althaus spune că moartea se deosebeşte de non-existenţă prin faptul că Dumnezeu va aduce prin înviere iarăşi la existenţă şi pe morţi, nu însă şi ceea ce nu există. Adică Dumnezeu îi ţine în preocuparea Sa pe cei morţi pentru a-i învia cândva. încolo ei de fapt au încetat să mai existe. Starea de moarte nu e ca o stare de somn. (Die letzten Dinge, p. 139 urm.).

Această teorie e ultima concluzie a opiniei lui Luther despre somnul în care cad sufletele după moarte, cu excepţia unora, aşteptând judecata din urmă. De la Luther au luat aceste secte şi aceşti teologi ideea că omul nu mai poate avea o viaţă numai prin suflet fără trup. Dar în general, atât luteranismul, cât şi calvinismul au păstrat convingerea general creştină că moartea e numai o despărţire a sufletului de trup, că sufletul continuă să existe şi după moarte. Sfânta Scriptură afirmă însă categoric existenţa şi lucrarea sufletului după moarte. Amintim de locul din Epistola a Il-a către Corinteni (5, 6-8): "Noi avem buna încredere şi suntem bucuroşi să nu locuim în trup, ci să ne sălăşluim la Domnul". Apoi de cea către Filipeni (1, 22). Mai amintim de Ecclesiast (12, 7): "Şi pulberea să se întoarcă în pământ, cum a fost, iar sufletul să se întoarcă la Dumnezeu care 1-a dat". Apoi, de pilda bogatului şi săracului Lazăr, în care se vede că aceştia vieţuiesc şi după moarte şi înainte de învierea cea de obşte a trupurilor, deci vieţuiesc cu sufletul (Lc. 16, 19 şi urm.). In sfârşit, de multe locuri din Apocalipsă (4, 10-11; 5, 8-14 etc.) unde se vorbeşte de cei 24 de bătrâni, care se închină Mielului; sau unde se vorbeşte de marea mulţime ce stă în faţa tronului Mielului (7, 9, 1-14); sau unde se vorbeşte de cei ce locuiesc în cer (13, 6; 14, 3; 1.4, 13; 15, 2 etc). Apoi de "sufletele celor junghiaţi pentru cuvântul Iui Dumnezeu, ce stau sub jertfelnicul din cer" (Apoc. 6, 9). Deşi Althaus, unul din reprezentanţii protestanţi ai teoriei distrugerii integrale a omului prin moarte până la judecata universală, susţine că moartea trebuie înţeleasă după toate trei aspectele ei: ca relaţie de creaţie, de mânie şi de graţie cu Dumnezeu20, teoria aceasta (ca şi cea despre somnul sufletelor până la judecata de apoi) reţine din moarte numai aspectul de pedeapsă al ei, nu şi pe cel de trecere ontologică a făpturii la Dumnezeu şi pe cel graţial, adică de scăpare de urmările păcatului. In teoria aceasta se prelungeşte doctrina protestantă despre ruinarea completă a omului prin cădere şi cea despre justificare sau mântuirea juridică. Dacă omul rămâne întreg o ruină morală în tot cursul vieţii pământeşti, nu se poate alege din el un sâmbure personal-spiritual care să fíe menţinut, ci omul întreg trebuie distrus, fiind la fel de infectat de păcat.

În concepţia ortodoxă, în care mintea şi inima omului devin încă în viaţa pământească tron şi sălaş al lui Dumnezeu, sau scânteiază ca vârful muntelui Sinai de lumina dumnezeiască, nu poate fi vorba de o asemenea distrugere. Nu vedem motivul pentru care Dumnezeu S-ar lipsi o vreme atât de îndelungată de acest tron al Său, de relaţia iubitoare cu omul credincios sau cum ar răbda Dumnezeu să fie distrus, sau să stea într-un somn atât de îndelungat, omul îndumnezeit. Moartea, cum spun oamenii înduhovniciţi, nu poate ajunge până la spiritul care s-a luminat încă de aici de razele veşniciei. Doctrina ortodoxă despre păstrarea lor decurge însă din valoarea iubirii fată de Dumnezeu, al cărei subiect este omul credincios. Dostoievsky spune prin eroul său Ştefan Trofimovici: "Nemurirea mea este necesară pentru acest singur motiv, că Dumnezeu nu va vrea să fie nedrept să stingă pentru totdeauna flacăra iubirii care s-a aprins în inima mea pentru El. Ce e mai preţios ca iubirea? Iubirea e mai presus de existenţă, iubirea este încoronarea ei. Atunci cum s-ar putea ca existenţa să nu-i fie supusă? Dacă eu am iubit pe Dumnezeu, dacă m-am bucurat de iubirea mea, se poate ca El să mă stingă pe mine şi iubirea mea şi să ne readucă la neant? Dacă Dumnezeu există, eu sunt nemuritor.

Concluzia unor teologi protestanţi despre distrugerea sufletelor prin moarte, decurge din doctrina protestantă despre nesălăşluirea lui Hristos în cei credincioşi în cursul vieţii pământeşti. Althaus spune că credinţa în nemurirea sufletului ia morţii caracterul de judecată a lui Dumnezeu22. Dar nu i-1 ia total, pentru că pe la judecată tot trece şi spiritul celui drept; numai dacă se constată străluminarea lui de către Dumnezeu, se duce la fericire. Şi în afară de aceasta, omul pământesc e pedepsit totuşi prin moarte.

Althaus argumentează teoria despre distrugerea întregului om prin moarte, cu teoria frecventă azi că omul nu are suflet indestructibil, deosebit de trup, că are o constituţie monista şi cu afirmarea că omul trebuie să-şi dea seama că viaţa viitoare se datoreşte nu naturii sufletului indestructibil, ci unui act de atotputernicie şi de milă dumnezeiască; deci omul trebuie să fie distrus complet, ca să vadă cum singur Dumnezeu îi dă din nou viaţă. El crede de asemenea că numai această teorie face din moarte un eveniment serios, aşa cum se înfăţişează de fapt conştiinţei omului, un eveniment ce nu-şi micşorează importanţa prin continuarea vieţii cu sufletul.

La primul argument răspundem că nu putem construi o învăţătură de credinţă pe o teorie filosofică, când Sfânta Scriptură şi cerinţa omului religios ne spun contrariul. La celelalte două răspundem întâi că omul păstrează conştiinţa dependenţei sale de Dumnezeu şi a seriozităţii morţii şi fără să admită că va fi distrus prin moarte. El trăieşte moartea ca pe o clipă de scufundare în nimic, deci vede posibilitatea pentru Dumnezeu ca să-1 distrugă de tot, iar dacă n-o face, aceasta se datoreşte milei Lui. In al doilea rând, că omul simte că felul vieţii ce o primeşte după moarte depinde cu totul de Dumnezeu. Dreptul simte că viaţa lui veşnică îi vine din Dumnezeu, iar păcătosul îşi dă seama că golul de viaţă din el se datoreşte depărtării lui de Dumnezeu. Dacă omul nu continuă să existe, unde e subiectul care să trăiască veşnic dependenţa de Dumnezeu? În al treilea rând, omul trăieşte această dependenţă de Dumnezeu prin faptul că viaţa de după moarte e cu totul alta decât cea de aici.

Desigur, într-un anumit sens, omul rămâne ca o bază spirituală sau personală indestructibilă chiar şi în păcătoşi. Deosebirea e numai că factorul spiritual din omul credincios, după ce şi-a întărit şi dezvoltat aici funcţiunile Iui în contact cu lumea spirituală, va primi în viaţa viitoare o împlinire neînchipuit de bogată. In cel păcătos însă, el va duce cu sine o stare atrofiată, perversă, care nu va fi nici ea lipsită de o agitaţie, de o experienţă, de o varietate. Va fi pe de o parte neputincios şi golit de toate pseudo-val orile în care a crezut aici. Dar în chinul pentru această pierdere, va fi totuşi o experienţă umană. El rămâne într-un fel în relaţie cu Dumnezeu, fie ea şi numai negativă. Astfel dreptul va fi suprarecompensat de pierderea vieţii psihic-biologice prin prisosirea vieţii spirituale, pe când păcătosul, pustiit de viaţa psihic-biologică, nu va primi nimic în schimb, dar va păstra o conştiinţă chinuită totuşi de această pustiire, nu cu totul stinsă25.

La cel drept, dispariţia trupului şi a învelişului impus de el vieţii spirituale va elibera deplin conţinuturile bogate şi funcţiile adânci ale spiritului, va aduce în actualitate toate amintirile şi va limpezi vederea spirituală şi va îmbogăţi spiritul cu cunoaşterea unor mai largi şi mai adânci dimensiuni ale realităţii, cu dimensiunile ei transcendente, fundamentale.

Dar dacă omul nu şi-a exercitat în viaţa pământească toate funcţiile spiritului, pierderea vieţii empirice nu-i va fi recompensată de o revelare a vieţii spirituale. Spiritul lui închircit, dezbrăcat de învelişul vieţii fenomenale, nu va fi în stare să se avânte spre lumea spirituală. Din tot ce a lucrat aici nu se va alege cu nimic altceva decât cu un regret, care nu poate repara nimic, că nu a întărit în sine funcţiile spiritului incoruptibil. Moartea arde în el totul, ca un foc, fără să apară nimic pe locul pârjolului (1 Cor. 3, 1-5). Acela va avea o existenţă goală de orice conţinut vrednic de atenţie şi incapabil de a-şi forma sau primi un astfel de conţinut. Deci moartea e trecerea la un plus de viaţă nu pentru simpla eliberare a spiritului de trup, ci pentru faptul că e intrare într-o comuniune mai deplină cu Hristos pentru cel ce a cultivat de aici această comuniune. De aceea pentru cel ce nu a cultivat-o, ea e trecere la o neputinţă de a mai menţine prin trup o oarecare legătură cu lumea, cu ceilalţi. Dar existenţa conştientă este şi ea ceva pozitiv. Frământarea celui din chinuri are şi ea o valoare, indicând pe om ca persoană, sau ca individ conştient.

În orice caz şi pentru unul şi pentru altul, viaţa de dincolo va fi cu totul alta, încât se poate spune că ei au pierdut forma de viaţa de aici, că aceasta a suferit o catastrofa. Dar catastrofa nu trebuie să dureze milenii, nici să se întindă la ultima ei bază personală, pentru ca omul să primească o nouă existenţă după moarte. De aceea moartea rămâne totuşi un eveniment înfricoşat. Tăria dreptului se arată tocmai în faptul că primeşte să treacă cu bărbăţie prin acest moment înfricoşat. Pe de altă parte, din cele spuse mai sus se vede că ceea ce se ridică din moarte e persoana integrală a omului; a celui drept, incomparabil mai lucidă, mai bogată, iar a celui păcătos, sărăcită, golită. În acest sens putem spune şi noi că nemurirea nu se bazează pe indestructibilitatea sufletului privit ca substanţă, ci a persoanei, adică a sufletului ca bază a persoanei umane, adică pe indestructibilitatea relaţiei dintre Dumnezeu şi om ca persoane, dat fiind că persoana e factor al acestei relaţii. Căci relaţia între Dumnezeu şi om îşi arată mai mult importanţa dacă omul nu e distrus pentru o oarecare vreme, ci menţinut neîntrerupt, dar trecut îndată după moarte prin judecată, şi răsplătit sau pedepsit cu un nou fel de viaţă, după cum a trăit pe pământ. Dacă Dumnezeu 1-a făcut pe om persoană, ca partener de relaţie, 1-a făcut pentru o relaţie veşnică şi neîntreruptă.

Numai obiectele se dezagregă. Persoanele rămân indestructibile, ca entităţi unice, originale, dar, în acelaşi timp, ca surse de necontenită noutate în atitudinile şi revelaţiile voii lor. O persoană n-o putem uita, fie că ne-a făcut bine, fie că ne-a făcut rău. Şi în ambele cazuri vrem să dureze în veci, fie pentru a se căi de răul ce ni 1-a făcut, fie pentru a ne bucura continuu de dragostea ei. Dar ceea ce la noi e numai o voinţă irealizabilă, la Dumnezeu e realitate. Pentru El, de fapt, nici o persoană cu care a stat în relaţie nu mai încetează de a exista. Dumnezeu, când 1-a făcut pe om ca persoană, i-a dat o însemnătate de partener neîncetat al Său, 1-a făcut pentru o relaţie neîntreruptă cu Sine. Aceasta se vede şi din unicitatea persoanei. Nici o persoană nu poate fi înlocuită cu alta; nu poate fi înlocuită în ceea ce poate da ea. De pierderea ei nu suferă propriu-zis ea însăşi, ci celelalte. Prin moartea unei persoane se ia şi celorlalte putinţa unei relaţii de neînlocuit. La fel pentru Dumnezeu, fiecare dispărut de tot ar însemna o relaţie de neînlocuit. Se împacă Dumnezeu cu lipsa unor relaţii de neînlocuit, după ce El le-a voit? Rabdă iubirea Lui dispariţia persoanelor spre care se îndrepta ea? Dacă o rabdă aceasta, de ce le-ar mai învia? Teoriile despre distrugerea întregului om prin moarte ascund cunoscuta neînţelegere a protestantismului privitor la valoarea persoanei umane, cunoscuta afirmare a exclusivei realităţi a lui Dumnezeu în faţa nimicniciei omeneşti. De valoarea unică a persoanei omeneşti pentru Dumnezeu ţine permanenta şi neîntrerupta existenţă a ei. Dacă iubirea lui Dumnezeu e neîntreruptă, neîntreruptă trebuie să fie şi existenţa persoanelor cărora le-o arată. Şi neîntreruperea iubirii lui Dumnezeu ţine de desăvârşirea ei. Noi putem uita, pentru că nu iubim în chip desăvârşit. Dar Dumnezeu nu uită, pentru că iubeşte desăvârşit.

O încetare a existenţei sufletelor între moarte şi judecata universală ar însemna o întrerupere e relaţiei între Dumnezeu şi aceste persoane. Dar nu ne putem închipui că Dumnezeu mai întrerupe relaţia Sa cu vreo persoană, odată ce a adus-o la existenţă. Căci altfel pentru ce a adus-o la existenţă? Iar omul de asemenea trebuie să aibă conştiinţa că Dumnezeu nu a întrerupt şi nu va întrerupe niciodată relaţia cu el, că el nu este un accident pentru Dumnezeu, ci are o valoare permanentă. în zadar încearcă aderenţii teoriei distrugerii sufletelor să susţină că Dumnezeu îi ţine şi pe morţi în legătură cu Sine prin amintirea ce le-o poartă şi prin hotărârea de a-i învia.28 O amintire despre cineva care a fost sau va fi e împreunată cu sentimentul dureros că-ţi lipseşte, şi acest sentiment îl suportă de nevoie cel ce n-are puterea să menţină în viaţă pe cel iubit. Dar Dumnezeu nu e lipsit de această putere. Dacă Dumnezeu nu mai poate uita pe cel cu care a fost în relaţie, El poate să-1 şi ţină pe acela în existenţă, pentru ca amintirea să nu fie împreunată la El cu sentimentul că acela îi lipseşte.

Dumnezeu vrea să arate şi prin aceasta că iubirea Lui rămâne în veci, chiar şi faţă de cei ce nu vor răspunde în veci iubirii Lui. Altfel ar părea de neînţeles faptul că şi ei vor fi înviaţi. Orice persoană este o realitate unică, un semn unic al imaginaţiei creatoare a lui Dumnezeu şi rămâne ca o mărturie unică a ei, ca o formă unică a revelaţiei Lui. Dumnezeu nu poate uita în veci nici o persoană şi dacă nu o poate uita, o şi menţine în existenţă. Sau dacă o poate uita pentru o vreme, o poate uita pentru veci. Teza distrugerii unor persoane pentru o vreme duce la putinţa distrugerii lor pentru veci, iar aceasta goleşte de seriozitate creaţia, întruparea Fiului lui Dumnezeu ca om, învierea şi tot planul mântuirii. în Hristos-omul, Dumnezeu a reintrat în relaţie intimă virtuală cu toţi oamenii, chiar dacă subiectiv unii din ei nu ştiu de această relaţie. Dumnezeu a afirmat, prin faţa omenească ce a dat-o Fiului Său, valoarea veşnică a tuturor feţelor omeneşti. Fără să se anuleze libertatea oamenilor ca persoane, căci aceasta i-ar face de asemenea neoameni, ei rămân toţi într-o legătură variată cu Hristos. În Hristos, Dumnezeu Şi-a legat existenţa Sa, de omenire. Sau viceversa. Interesul acesta al lui Dumnezeu pentru persoana umană ca atare nu ar fi însă deplin dacă ar distruge persoanele umane care nu au împlinit voia Lui. Sfântul loan Damaschin a spus că şi existenţa demonilor ca existenţă produsă de Dumnezeu e un bine29. Dumnezeu vrea să arate că poate tolera chiar şi existenţa persoanelor care uzează de libertatea lor într-un mod neplăcut Lui. Contrarul ar însemna o renegare a importanţei libertăţii date de El. Dar Dumnezeu nu-Şi reneagă acest dar important dat omului. El nu leagă acest dar de anumite condiţii. La urma urmelor, şi aceste fiinţe mărturisesc despre dependenţa lor faţă de Dumnezeu; şi ele sunt într-un dialog cu Dumnezeu, chiar dacă răspund negativ la chemarea Lui. Dumnezeu nu Se simte periclitat nici de existenţa oarecum autonomă a unor fiinţe alături de El.

TTDE, 195-202: XII. Lumea care va să vină ESHATOLOGIA5

1. „ Cu alte cuvinte, trei piedici stau în calea omului spre Dumnezeu: firea, păcatul şi moartea. De toate aceste trei pie​dici Domnul îi dă omului putere să se elibereze, ba, încă, chiar să se şi unească cu Sine, după ce le-a înlăturat pe toate, una după alta; pe cea a firii, prin întrupare, pe a păcatului, prin Răstignire, iar zidul cel din urmă, al morţii celei tiranice - din care a ridicat toată firea — prin înviere. Iată pentru ce zicea, Sfanţul Pavel că «duşmanul cel din urmă care va fi biruit e moartea». Şi doar nu i-arfi spus duşman (I Cor. 15, 26) dacă nu ar fi o piedică pentru viaţa cea adevărată, căci moştenitorii Dumnezeului celui fără de moarte trebuie să fie liberi de orice stricăciune «căci nestricăciunea n-o poate moşteni stricăciu​nea», după cum stă scris. Iar după învierea cea de obşte, a că​reia pricină este chiar Mântuitorul, privirea «prin oglindă» va fi lăsată la o parte ca şi «ghicitura», iar «cei curaţi cu inima vor vedea pe Dumnezeu», faţă către faţă" (I Cor. 13, 12) (N. Cabasila, Viaţa în Hristos, III, 2).

2. Moartea corporală (I Tes. 4, 13-14), „ceasul de pe ur​mă "„.plecarea " este o realitate naturală, iminentă şi implacabi​lă: „ Căci ce este viaţa noastră?... Abur sunteţi, care se arată o clipă, apoi piere" (Lc. 4, 14). Continuitatea între viaţa trupească şi viaţa veacului ce va să vină (I Tim. 4, 8) este întreruptă de moartea fizică, biologică sau „adormirea", adică întoarcerea trupului în pământul din care a fost creat şi a sufletului „ în latu​ra celor vii şi locaşurile drepţilor şi sfinţilor ". Moartea este ge​nerală, ea vine la fel şi pentru cel drept şi pentru cel păcătos, căci „pământ eşti şi în pământ te vei întoarce" (Fac. 3, 19). Adusu-mi-am aminte de proorocul care strigă: eu sunt pământ şi cenuşă; şi, iarăşi, m-am uitat în mormânt şi am văzut oase goale şi am zis: Oare, cine este împăratul sau ostaşul, bogatul sau săracul, dreptul sau păcătosul? ".

Străină este taina morţii: „Plâng şi mă tânguiesc, când gân​desc la moarte şi văd zăcând în mormânt frumuseţea noastră zidită după chipul lui Dumnezeu: desfigurată, fără mărire şi fără chip. Ce taină este aceasta, ce s-a întâmplat cu noi? De ce ne-am dat stricăciunii? De ce ne-am înjugat cu moartea? De ce am călcat poruncile lui Dumnezeu? De ce, lăsând hrana vieţii, am mâncat mâncare amară şi aducătoare de moarte? Cum ne-am înşelat, lipsindu-ne de viaţa cea dumnezeiască? " (Slujba înmor​mântării).

Pentru credinţă, moartea „a intrat în lume" din cauza pă​catului omului şi este „platapăcatului" (Rom. 6, 23; Fac. 2, 17; 3, 3; 3, 19), nefiind nici creaţia lui Dumnezeu, nici co-naturală fiinţei create. înţelepciunea afirmă cu tărie aceasta: „Dumnezeu n-a făcut moartea şi nu Se bucură de pieirea celor vii. El a zidit toate lucrurile spre viaţă şi făpturile lumii sunt izbăvite; întru ele nu este sămânţă de pieire şi moartea nu are putere asupra pământului" (1, 13-14). „Dumnezeu l-a zidit pe om spre nestri-căciune şi l-a făcut după chipul fiinţei Sale. Iar prin pizma dia​volului moartea a intrat în lume şi cei care sunt de partea lui vor ajunge s-o cunoască" (2, 23-24). în moarte, ca şi în viaţă, toţi oamenii sunt urmaşii lui Adam. După păcat, acesta pierde starea de nestricăciune, este depărtat de la comuniunea cu Dum​nezeu, nu are acces la pomul vieţii. Adam nu-L mai recunoaşte pe Dumnezeu ca Principiul vieţii; de aceea, pune femeii sale numele Eva, adică viaţă, pentru că ea era să fie mama tuturor celor vii (Fac. 3, 20).

Pentru cei care mor în nădejdea învierii, moartea omului, proprie condiţiei umane, este trecerea spre condiţia umanităţii lui Hristos, pe care a transformat-o prin moartea şi prin învie​rea Sa, deci trecerea spre o viaţă nouă. El, Care, deşi S-a înfri​coşat de moarte (Mc. 14, 33-34; Evr. 5, 7-8), a dorit-o (Lc. 23, 46), a asumat-o de bunăvoie în trupul Său şi a inversat efectele ei (Rom. 5, 15-21). Moare Hristos şi înviază Adam. De aceea, ceasul din urmă nu înseamnă o desfiinţare a persoanei, ci o separare vremelnică a naturii create. Căci faţa morţii ce părea indestructibilă a fost surpată de învierea lui Hristos. După în​vierea Sa, moartea este doar un somn (I Cor. 15, 20). Moartea nu mai este semnul condamnării; de aceea creştinul nu are fri​că de moarte, pentru că dincolo de ea, se află nădejdea învierii. Creştinii trebuie să se teamă de păcat, nu de moarte. în celebra sa Omilie de Paşti, Ioan Hrisostom spune că, prin învierea lui Hristos, s-a schimbat sensul morţii şi des​tinul existenţei noastre: „Astăzi, vreme potrivită este fărăşi să grăim acele cuvinte profetice: Unde-fi este, moarte, boldul? Unde-ţi este, iadule, biruinţa? (Os. 13, 14). Astăzi, stăpânul nostru Hristos a sfărâmat porţile cele de aramă şi a pierdut însăşi faţa morţii. Dar pentru ce vorbesc de faţa morţii? A schimbat chiar numele morţii. Acum moartea nu se mai nu​meşte moarte, ci adormire şi somn ".


5.Din cauza aceasta „a muri este un câştig", zice Sfântul Pavel (II Tim. 2, 11), are un sens pozitiv (Filip. 1, 21). Ea poate deveni un act de ascultare şi de iubire, o dorinţă vie  (Filip. 1, 23). Ignatie al Antiohiei scrie: „Există în mine o apă vie care murmură şi care zice: Vino către Tatăl... Este bine pentru mine să mor în Hristos.. Când voi fi acolo, voi fi un om " (Către Romani 1, 2; 6, 1-2). Pregătirea pentru moarte se face prin Taina Maslului, adică prin ungerea cu mir - simbolul nestricăciunii - a trupului celui bolnav, prin rugăciunea de dezlegare de păcate, prin Sfintele Daruri care se dau ca viaticum, merinde pe calea vieţii
veşnice.

6.Chipul actual al lumii.

Iisus compară plecarea Sa din lume şi a doua Sa venire cu „ceasul naşterii". „Femeia, când e să nască, se întristează, fi​indcă a sosit ceasul ei; dar, după ce a născut copilul, nu-şi mai aduce aminte de durere, de bucurie că s-a născut om în lume. Aşa şi voi, acum sunteţi trişti, dar fărăşi vă voi vedea şi se va bucura inima voastră şi bucuria voastră nimeni nu o va lua de la voi" (In. 16, 21-22). Căci, deşi Se întrupează şi locuieşte cu noi şi printre noi, Iisus Se întoarce la Tatăl. „Ceasul naşterii" este o parabolă a situaţiei actuale a Bisericii, a ucenicilor lui Iisus, o situaţie de despărţire şi de suferinţă, dar şi de aşteptare şi de speranţă. Folosind această imagine, a „ceasului naşterii", Iisus ne arată că este cu putinţă să desluşim o nădejde chiar când ne aflăm în necaz, în suferinţă, în faţa morţii. Aici, avem o me​ditaţie asupra stării acestei lumi, aşa cum este ea acum şi aşa cum ea va deveni. Apostolul Pavel I Cor. 15, 53-58; II Cor. 5, 15-17) face o comparaţie între forma istorică a creaţiei şi a vieţii umane şi forma lor eshatologică, pe care o numeşte „lumea — oikoumene — viitoare" (Evr. 2, 5), sau „viaţa — zoe — viitoare" (I Tim. 4, 8).

Judecata individuală anticipată

Credinţa într-o judecată particulară sau anticipată (II Tim. 1, 9-10), care are loc după moartea fizică, atunci când sufletul , în prezenţa lui Dumnezeu, devine responsabil de întreaga viaţă, aparţine eshatologiei ortodoxe. Această judecată este o recapitu​lare conştientă, personală, responsabilă a întregii vieţi: „ învăţă-torule, zi fratelui meu să împartă cu mine moştenirea. Iar El a zis: «Omule, cine M-a pus pe Mine judecător şi împărţitor peste voi?»" (Lc. 12, 13-14). în slujba înmormântării şi a pomenirii morţilor, există multe aluzii despre o etapă intermedfâră între moartea corporală a fiecăruia şi judecata finală. Cu toate aces​tea, o judecată anticipată a lui Hristos nu este niciodată pusă la îndoială. Cu sufletul nemuritor, omul stă în faţa veşniciei, nu cu oroarea morţii, nici cu teroarea judecăţii, ci cu nădejdea învierii. Nimeni nu va scăpa de moarte şi de judecată, care sunt ocazii imediate de a se prezenta înaintea Creatorului, Stăpânului vieţii şi al morţii, pentru răsplată: Lazăr şi bogatul (Lc. 16, 22-23), condamnatul pe cruce (Lc. 23, 43), omul avid (Mt. 16, 26).

„Astăzi sufletul se desparte de trup, mutăndu-se la lumea cea veşnică, mergând pe o cale în care niciodată n-a umblat şi la Judecătorul Cel nefăţarnic, unde stau înainte cetele îngereşti; înfricoşătoare este judecata aceea, unde toţi vom sta goi: unii ruşinaţi, iar alţii încununaţi" (Slujba înmormântării).

Judecata particulară nu este un eveniment de condamnare şi de excludere absolută. Este momentul de a discerne, în toată libertatea conştiinţei, ceea ce este constructiv, pozitiv, de ceea ce este destructiv, negativ, în viaţa credinciosului. De aceea şi efectul ei nu este la fel pentru toţi. Fiecare poartă sarcina sa (Gal. 6, 4-5) deci are o responsabilitate personală, singulară. Fiecare se luptă pentru a fi recunoscut drept înaintea lui Dumne​zeu (Gal. 5,4). Faţă în faţă cu Dumnezeu, creştinul nu se justifi​că, ci se roagă: „ Să nu intri la judecată cu robul Tău ".

9. Starea în care sufletul este despărţit de trup, este o stare provizorie, totuşi deosebită (Mărturisirea de credinţă, 1642, I, 61-62), aşa cum se arată în parabola bogatului şi a săracului Lazăr (Lc. 26, 19-31). Ceea ce fiecare a agonisit în această viaţă, fie bine, fie rău, se manifestă imediat. Aceasta, datorită faptului că oamenii sunt marcaţi de faptele lor, pentru eternitate. La ju​decata anticipată se ţine seamă anume de această legătură între credinţă şi morală, între ceea ce credem şi ceea ce facem, între felul de a crede şi felul de a vieţui, între Legea lui Dumnezeu şi libertatea personală, care se vede cel mai bine în pilda bogatului şi a săracului Lazăr. Iisus, spunând prin gura lui Avraam către bogat: „Au pe Moise şi proorocii; să asculte de ei" (Lc. 16, 29), vrea să confirme obligaţia fiecăruia să se întrebe în ce măsură este responsabil de viaţa sa proprie.

Tema raportului dintre bogat şi sărac este o tema profund es-hatologică, deoarece ea pune în evidenţă învăţătura despre Dumnezeu însuşi şi despre dreptatea acestuia în mod concret. Iisus trece pe alături de puteri şi de bogaţi, ca să-i înalţe pe cei săraci. El a stabilit o ierarhie a valorilor: despotul, egumenul, căpetenia trebuie să devină diaconi, slujitori (Lc. 22, 27). Scopul judecăţii este de a restaura ierarhia sufletelor, având ca bază iubirea, o valoare divină comună tuturor. Această iubire tre​buie să fie manifestată faţă de toţi, deoarece toţi au o umanitate comună, prin chipul lui Dumnezeu, pe care-1 poartă orice fiinţă umană, chip cu care Se identifică Hristos. Care spune: „Mie Mi-aţi făcut" (Mt. 25, 40): „Nu ne mântuim miluindpe unul; totuşi ne trimite în foc dispreţuirea unuia. Căci cuvintele: «am flămânzit şi am însetat» (Mt. 25, 35), nu s-au spus pentru o singură dată, nici pentru o singură zi, ci pentru întreaga viaţă. Domnul şi Dumne​zeul nostru a mărturisit că primeşte să fie hrănit, adăpat şi îm​brăcat şi celelalte, nu o dată, ci totdeauna şi în toţi de către slugi​le Sale" (Simeon Noul Teolog, Capete teologice, 91).

10. Caracterul acestei judecăţi deosebite este dat şi de faptul că „în starea actuală, numai o parte este unită cu lumea cereas​că, cealaltă parte aşteaptă această unire. Căci sufletele sfinţi​lor, graţie darului Duhului Sfânt şi unirii cu Acesta, se află în comuniune cu Dumnezeu încă din timpul vieţuirii lor în trup. Cât priveşte trupurile lor, nu este încă momentul; ele rămân în mormânt, supuse stricăciunii, şi nu vor deveni incoruptibile de​cât în ziua învierii generale, când, desigur, creaţia pământeas​că, văzută şi sensibilă, va fi transformată şi se va uni cu cea cerească, adică nevăzută şi mai presus de simţire" (Simeon Noul Teolog, Tratate etice, I, 5).

11. Rai şi iad. înainte de învierea trupurilor şi de reunirea lor cu sufletele, înainte de judecata generală, nici bucuria, nici condamnarea sufletelor nu sunt complete (învăţătura de credinţă, 1672, cap. XVIII). În slujba înmormântării, Biserica se roagă pentru ca cei care au murit în har să fie aşezaţi într-un loc unde nu este durere, nici întristare, nici suspin. în această stare, fiecare îşi are treapta sa deosebită. Cu ce se aseamănă judecata? Cu un om care îşi pri​veşte în oglindă faţa sa, de aproape şi permanent, care, după ce s-a privit, nu mai poate să întoarcă spatele şi să uite în ce fel arată chipul său (cf. Lc. 1, 23-24). Starea de după moarte, reflec​tă starea de har şi faţa omului de aici. Pentru cei drepţi, această oglindă se numeşte „ sânul lui Avraam ", adică familiaritatea cu Dumnezeu, latura celor vii, poporul Dumnezeului ceresc, cortu​rile drepţilor sau comuniunea sfinţilor, „raiul" făgăduit celui care s-a pocăit pe Cruce, mărturisindu-L pe Hristos (Lc. 23, 43). Pentru cei nedrepţi, această oglindă este urgia şi focul Gheenei, iadul în care este numai tăcere, adică moarte veşnică, în care nu este niciun fel de odihnă, toţi privind cu feţele în jos. Cei drepţi „se vor odihni de ostenelile lor" (Apoc. 14, 13), „vor vedea faţa Lui şi numele Lui va fi pe frunţile lor" (Apoc. 22, 4). în schimb, „ nici ziua, nici noaptea, n-au odihnă cei care se închină fiarei şi chipului ei" (Apoc. 14, 11).

12. Raiul ceresc. -paradeisos, paradisus (Lc. 23, 43; II Cor. 12, 4; Apoc. 2, 7) desemnează „ locul" în care locuieşte Dumnezeu (Fac. 3, 8) şi în care este introdus cel dintâi om: „Domnul Dumnezeu a sădit rai în Eden, spre Răsărit, şi l-a pus acolo pe
omul pe care îl zidise" (Fac. 2, 8). Rai înseamnă nu numai sfera şi comuniunea lui Dumnezeu în care se afla omul la începutul creaţiei, ci şi participarea la viaţa divină, la sfârşitul creaţiei, adică slava veşnică sau împărăţia lui Dumnezeu. „Şi îndată apus o sabie de foc ca să păzească intrarea la pomul vieţii" (Fac. 3, 24). Aceasta tiu inse anină că ei vor fi readuşi, după refacerea lor, în acelaşi rai supus simţurilor şi material. Nu în acest scop a fost păstrat el până acum; nu pen​tru aceasta nu l-a blestemat pe el Dumnezeu. Ci pentru că e tipul vieţii viitoare şi chipul veşnicei împărăţii a cerurilor. Căci dacă n-ar avea acest rol de tip, ar fi trebuit să fie blestemat, ca unul în care s-a săvârşit neascultarea lui Adam. Dar n-o face aceasta. O face însă cu tot pământul celălalt, fiindcă, precum am zis, era nestricăcios ca şi raiul şi producea de la sine toate" (Simeon Noul Teolog, Cuvântare morală, I, 2).

După acest înţeles eshatologic raiul este echivalent cu parousia, adică prezenţa în persoană a Domnului Cel proslăvit (Mt. 24, 30; 26, 64; Apoc. 1, 7). Noţiunea de rai cuprinde cei doi termeni ai tensiunii în care se află Biserica în istorie: pregus-tarea împărăţiei. („Că a fost răpit în rai şi a auzit cuvinte de nespus, pe care nu se cuvine omului să le grăiască " — II Cor. 12, 4) şi aşteptarea făgăduinţelor („astăzi vei fi cu Mine în rai" - Lc. 23, 43). Raiul este o stare de biruinţă. „Celui care va bi​rui, îi voi da să mănânce din pomul vieţii, care este în raiul lui Dumnezeu" (Apoc. 2, 7). De altfel, Biserica se roagă ca toţii membrii ei „cetăţeni ai raiului". Iadul, hades (kolasis), infernus (Mt. 11, 23; 16, 18; Lc. 10, 15; 16, 23; FA. 2, 27, 31; Apoc. 1, 18; 6, 8; 20, 13, 14). Doctrina învierii morţilor nu este cunoscută de religia iudaică, după care orice om coboară după moarte în Hades, sheol, locul de întâlnire a tuturor morţilor (Iov 30, 23), un loc sub pământ, plin de întuneric şi de umbră unde nu există nici amintirea, nici lauda lui Dumnezeu (Ps. 6, 5; 88, 4-6; Iov 3, 13-19). în acest sens iadul este un loc unde morţii, drepţii şi păcătoşii duc o viaţa de restricţie. în alt sens, gheena este locul de pedeapsă pentru cei respinşi. Iadul este încremenirea într-o stare de separare şi de necomunicare eternă cu Dumnezeu, datorită păcatului care este o forţă de dezbinare şi de ură: „Noaptea care vine (In. 9, 4) este, după cuvântul Domnului, încremenirea totală a întunericului viitor sau, în alt chip, antihristul, care este şi se numeşte noapte şi întuneric; sau fărăşi, în înţeles moral, este nepăsarea conti​nuă care, ca o noapte fără lună, scufundă sufletul în somnul nesimţirii. Căci, precum noaptea îi face pe toţi să doarmă şi este chipul morţii prin amorţirea ce o aduce, aşa noaptea întuneri​cului viitor îi face pe păcătoşi morţi şi nesimţitori, prin ameţea​la durerilor" (Grigorie Sinaitul, Capete în acrostih, 38-39). Un anumit limbaj simbolic: întunericul cel din afară (Mt. 22, 13), pedepsele corporale (Mt. 25, 30), în focul veşnic (Mt. 25, 41), în gheena focului (Mt. 10, 28; Mc. 9, 45), vrea să subli​nieze destinul infernal al păcătosului, ajuns la termenul ultim şi inevitabil al responsabilităţii. Comparat cu „iezerul de foc" (Apoc. 20, 10, 14, 15), iadul înseamnă torturi şi flăcări. Iadul este această „a doua moarte" (Apoc. 2, 11), bascularea sufletu​lui într-o lume abstractă, indiferentă şi necunoscută, consecinţă a unei libertăţi pervertite. Iadul este dovadă a libertăţii umane înrăite. De aici, sufocarea sufletului în individualitatea sa nega​tivă, în lepădarea sa de Dumnezeu sau în refuzul său definit de a fi primit dragostea lui Dumnezeu. Iadul este răul pur, câtă vreme în viaţa pământească răul este amestecat. Iadul presupune un păcat continuu faţă de dragoste: „Iar eu zic că cei chinuiţi în ghe​enă vor fi biciuiţi de biciul iubirii. Şi ce chin mai amarnic şi mai cumplit este decât chinul dragostei ! Adică cei care simt că au greşit faţă de dragoste suferă acolo un chin mai mare decât orice chin, fie el cât de înfricoşător. Căci tristeţea întipărită în inimă de păcatul faţă de dragoste e mai ascuţită decât orice chin.

E nebunie să socotească cineva că păcătoşii se lipsesc în gheenă de dragostea lui Dumnezeu. Dragostea este odrasla cu​noştinţei adevărului, care, după mărturisirea de obşte, s-a dat tuturor. Dar dragostea lucrează prin puterea ei în două feluri: pe păcătoşi îi chinuieşte, cum se întâmplă şi aici unui prieten, din partea prietenului; iar pe cei care au păzit cele cuvenite îi veseleşte. Şi aceasta este, după judecata mea, părerea de rău sau chinul din gheenă. Dragostea îmbată însă sufletele fiilor de sus, cu desfătarea ei" (Isaac Şirul, Capete despre nevoinţă, cap. Lxxxrv).

15. Basileia - acum şi aici: Folosind parabola „cerului nou şi pământului nou" (Apoc. 21, 1-5), Apostolul Ioan descrie împărăţia lui Dumnezeu, com​parată cu „ cetatea sfântă, noul Ierusalim ", care se pogoară de la Dumnezeu, plină de lumina slavei Sale, Cel Care o iradiază fi​ind Mielul lui Dumnezeu însuşi (cf. Apoc. 21, 10, 22-23). Cu ajutorul ei autorul ne prezintă chipul lumii care va să vină, pe care Dumnezeu o pregăteşte încă de acum. Parabola aceasta ne ajută să dezminţim o anumită interpretare nebiblică a Apocalip-sei, interpretare potrivit căreia lumea creată se termină şi se pierde într-un cataclism apocaliptic, la un anumit termen ce ar putea fi calculat. Or, vorbind de „ cer nou şi pământ nou ", Apo-calipsa nu face nicio aluzie la destinul apocaliptic al creaţiei şi nici la data venirii Fiului (cf. Mt. 24); dimpotrivă, ne descoperă o nouă realitate, o lume transfigurată prin „revelaţia" -apokalypsis, revelatio (Rom. 8, 18-22) - definitivă a Creatoru​lui în ea. „ Cetatea sfântă " nu este o nouă creaţie, ci una înnoită, care va înlocui lumea „ veche", cu limitele şi cu suferinţele ei, şi care începe acum: „Priveşte, Eu fac toate lucrurile noi" (Apoc. 21,5).

Există nu numai o trecere eshatologică a acestei lumi spre viaţa veşnică, ci şi o venire istorică a împărăţiei, aici şi acum (Lc. 17, 21 ). Dimensiunea eshatologică a lucrării lui Hris​tos este evidentă în tot ceea ce El face. împărăţia a fost inaugu​rată cu întruparea Sa, manifestată în minunile şi, mai ales, în învierea Sa. Vechea creaţie s-a dus, cea nouă este acum, aici (II Cor. 5, 17). Există temei în teologia patristică pentru a susţine că cererea „Să vină împărăţia Ta", din rugăciunea Tatăl nostru, se referă la Duhul Sfânt. Deoarece Biserica pelerină primeşte ca arvună prezenţa Duhului Sfânt, împărăţia este printre noi, sfârşi​tul (eschaton) este, deja, accesibil lumii. Speranţă plină de bucu​rie, împărăţia este deja prezentă şi lucrează în lume. Duhul Sfânt este Cel Care leagă Biserica actuală, nu numai de comunitatea istorică a Apostolilor, ci şi de adunarea Mielului la sfârşitul tim​pului, când El va strânge vulturii în jurul trupului Său (Mt. 24, 28; Lc. 17, 37). Astfel, Biserica este sacrament al împărăţiei. La sfârşitul timpului , pentru ca împărăţia să fie deplină, Fiul Omului va reveni „cu putere multă şi slavă" (Lc. 21, 27) ca să recapituleze întreaga creaţie de la început, în Dumnezeu (Efes 1, 10), detronând puterile răului. Atunci El va şedea pe tronul slavei Sale (Mt. 25, 31), iar Dumnezeu va fi „totul în toţi" (I Cor. 15, 28).

Aşadar, va fi „un pământ nou şi un cer nou" (Apoc. 21, 1), o „ridicare" sau o „răsturnare" a creaţiei de acum, în forma ei istorică, cronologică şi numai după trecerea acesteia, forma ei eshatologică va apărea. Astfel, istoria şi creaţia aşteaptă „ziua a opta", care prefigurează timpul eshatologic, veşnicia, „catastasa" care urmează timpului: „în cea dintâi zi a săptămâ​nii, noi săvârşim rugăciunile noastre rămânând în picioare, dar nu toţi cunosc raţiunea acestei atitudini. Căci, nu numai pentru că, înviaţi cu Hristos şi căutând cele de sus, noi ne amintim prin aceasta, în ziua consacrată învierii, stând în picioare în timpul rugăciunii, de harul care ne-a fost dat, ci şi pentru că această zi apare a fi, într-un sens, imaginea veacului care va veni" (V asile cel Mare, Despre Duhul Sfânt, XXII, 66).

18. Ultimul obstacol: Antihristul

Nimeni nu poate prezice „sfârşitul" - telos, finis (Mt. 24, 6; Mc. 13, 7), deoarece viaţa viitoare nu este o continuare, în sens cronologic, a timpului istoric. Iisus refuză să dezvăluie data când va avea loc sfârşitul (Mt. 24, 26). Parousia adică a doua Sa venire, va fi o mare surpriză, căci „de ziua şi de ceasul acela nimeni nu ştie, nici îngerii din ceruri, nici Fiul, ci numai Tatăl (Mt. 24, 36). Este neştiut şi neprevăzut, ca şi ceasul când furul va veni (Lc. 12, 39). Totuşi, Iisus vesteşte semnele venirii Sale şi ale sfârşitului veacului acestuia (Mt. 24, 3-51; Mc. 13, 4-37; Lc. 21, 7-38). Unele din aceste semne pot fi recunoscute deja în istorie de pildă, distrugerea Templului şi a oraşului Ierusalim, despre care a vorbit Iisus zicând: „ Piatră pe piatră nu va rămâ​ne" (Mt. 24. 2). In anul 70, împăratul roman Titus va dărâma oraşul şi va incendia templul reconstruit de Irod. Alte semne se vor arăta în apariţia de prooroci şi de hristoşi farşi care-i vor înşela pe mulţi, anunţând unele evenimente ultime, care în reali​tate nu au nicio semnificaţie şi niciun raport cu venirea a doua a lui Hristos (Lc. 21, 8). în această perioadă pre-eshatologică, se observă o agravare a nedreptăţii în lume (Mt. 24, 12), războa​iele şi cutremurele de pământ şi suferinţele se înmulţesc (Lc. 21, 9-11), se accentuează persecutarea celor care cred în nume​le lui Hristos (Mc. 13, 9; Lc. 21, 12). în acest act de confrunta​re, mulţi vor cădea(Mt. 24, 10), prin negarea credjnţei (I Tim. 4, 1-2). De aceea se pune întrebarea: „dar când va veni Fiul Omu​lui, va găsi El credinţă pe pământ?" (Lc. 18, 8). în schimb, Evanghelia va fi propovăduită în toată lumea (Mt. 24, 14) şi tot Israelul va fi mântuit (Rom. 11, 25-29).

19.
Cel care precede sfârşitul este antihristul (I In. 2, 18-22; 4, 3; II In. 7), „omul fărădelegii, fiul pierzării, potrivnicul" (II Tes. 2, 1-10), fiara (Apoc. 13, 1-18), care-i va atrage pe mulţi la idolatrie. Distrugerea satanei şi a puterilor adverse lui Dumnezeu - Fiul Omului S-a arătat tocmai „ ca să strice lucrurile diavolului" (I In. 3, 8), pe care, în cele din urmă îl va desfiinţa cu “arătarea venirii Sale " (II Tes. 2, 8) - dispariţia răului din isto-
rie încetarea suferinţei Bisericii pe pământ, toate acestea sunt
semne apocaliptice care premerg a doua venire a lui Iisus. Totuşi, făgăduinţele eshatologice, adică instaurarea împărăţiei lui Hristos, Care şade de-a dreapta Tatălui pe tronul autorităţii divi​ne (Mt. 25, 31) şi Care Se manifestă în plenitudinea slavei Sale pentru a conduce universul spre destinul său veşnic (Evr. 12, 2) sunt în contradicţie cu ameninţările şi cu prezicerile pe care le vehiculează sectele apocaliptice. Stăpânul vine în ziua în care nu este aşteptat şi în ceasul care nu se ştie (Lc. 12, 46).

20.
Biserica a admis Apocalipsa în canonul Biblic, totuşi, a respins interpretarea acesteia ca bază pentru calcule cronologice despre veacul eshatologic. Cartea Apocalipsa, ultima carte a Noului Testament, scrisă de Evanghelistul Ioan în Patmos, către
anul 96, este adresată celor şapte Biserici din Asia Mică. El descrie, aici, situaţia politică în care se află cititorii săi, insistând asupra persecuţiilor credincioşilor, dezlănţuite de tiranul care are puteri universale. Cartea denunţă imperiile acestei lumi, care
„fac război sfinţilor" (Apoc. 13, 7). Apocalipsa este influenţată de profeţiile lui Daniel; de aceea este uşor să se înţeleagă de ce Roma este comparată cu Babilon (Dan. 17 şi 18), iar fiara sau dragonul, cu puterea totalitară romană. De altfel, Apocalipsa
abundă în simboluri, cifre, a căror interpretare nu este simplă, putând avea sensuri diferite. De pildă, cele 12 triburi ale lui Israel (7, 4) reprezintă poporul lui Dumnezeu, dar simbolizează şi
totalitatea, toată omenirea. Numărul 666 (Apoc. 13, 18) poate fi simbolul împăratului Nero, care incendiază Roma, dând apoi răspunderea pe seama creştinilor.

La sfârşitul veacurilor, diavolul se va folosi de „antihrist" (Apoc. 13, 2; II Tes. 2, 9) pentru a domina o scurtă vreme, după care va fi judecat şi nimicit în mod definitiv. Perioada lui „ anti​hrist" este o ultimă sforţare a diavolului de a devia creaţia de la ţinta ei şi de a deruta atenţia Bisericii de la judecata lui Hristos şi de la aşteptarea împărăţiei lui Dumnezeu. De altfel, perfidia diavolului stă în aceea că-L ascunde pe Dumnezeu ca judecător, printr-o imitare în sens invers a ceea ce face Dumnezeu. In acest fel, diavolul creează iadul.

21. Toate acestea pun la grea încercare tăria credinţei şi statornicia în rugăciune: „Foc am venit să aduc pe pământ" (Lc.12, 49). Este o perioadă de purificare dureroasă, dar necesară.
Actul de purificare este comparat cu procesul dintre doi adversari: stăpânul care vine în ziua când nu este aşteptat şi în ceasul de neprevăzut şi slujitorul care nu s-a pregătit de această venire (Lc. 12, 42-49). Cât priveşte cunoaşterea vremii, creştinii trebu​ie să exercite acelaşi discernământ cu care prevăd timpul, căci ei au capacitatea să cunoască şi sensul şi consecinţele a ceea ce fac (Lc. 12, 54-57). Purificarea prin încercări este radicală. De ace​ea, înainte de a fi adus în faţa Judecătorului, creştinul trebuie să se împace cu adversarul său (Lc. 12, 58). Toţi cei care rămân fideli în Hristos speră că vor participa la făgăduinţele împărăţiei, ca împăraţi şi ca preoţi (Apoc. 5, 10). Iar speranţa eshatologică presupune o căutare intensă şi volunta​ră a bunurilor făgăduite (Mt. 6, 33), o răscumpărare activă a timpului istoric (Mt. 24, 45), nu o „ aşteptare înfricoşată a jude​căţii" (Evr. 10, 27). Creştinii trăiesc cu nădejdea vie şi fermă în mântuirea viitoare (I Pt. 1, 3-4). „Vegheaţi, dar, în tot timpul" (Lc. 21, 36). Curajul de a mărturisi este ultimul dar al creştinu​lui: „Nu te teme, turmă mică, pentru că Tatăl vostru a binevoit să vă dea vouă împărăţia " (Lc. 12, 32).

22. „Căutaţi în primul rând împărăţia" - Basileia tou Theou, regnum Dei (Mt. 6, 33). Creştinii nu pot spune că n-au văzut semne ale împărăţiei, de vreme ce Biserica văzută este, în planul şi în lucrarea lui Hristos şi a Duhului Sfânt, sacramentul şi instrumentul împărăţiei. Creştinii ştiu că „ Dumnezeu vrea ca toţi să fie mântuiţi" (I Tim. 2, 4), deoarece „totul este posibil" la El (Mt. 19, 26). De aceea, Dumnezeu îi şi avertizează pe creştini de responsabilitatea lor ultimă, de realitatea morţii eterne, iadul. Căci, „precum părga chinurilor veşnice e ascunsă în sufletele păcătoşilor, aşa şi arvunele bunătăţilor lucrează prin Duhul şi se dăruiesc în inimile drepţilor. Căci, împărăţia cerurilor este vieţuirea virtuoasă, precum chinurile, deprinderea patimilor" (Grigorie Sinaitul, Capete în acrostih, 38-39).

„ Cu cât cineva, arătând zel şi credinţă, s-a făcut părtaş la slava Duhului Sfânt şi şi-a împodobit sufletul cu fapte bune, pe atât se va învrednici, ca, în ziua (judecăţii), şi trupul să-i fie slăvit. Pentru că bunul pe care-l depozitează cineva înlăuntrul său acum, se va proiecta atunci în afară, aşa, după cum rodul ce se află în timp de iarnă în inima copacului se arată vara în afară, precum s-a zis mai înainte. Deci, după cum chipul cel divin al Duhului imprimat încă de acum înlăuntrul sfinţilor, va da şi trupului acestora chip dumnezeiesc şi ceresc, tot aşa şi vălul duhului celui lumesc, care acoperă sufletul celor păcă​toşi, urăţit de patimi, va arăta şi trupul lor întunecat şi plin de toată ruşinea ". (Macarie Egipteanul, Cuvânt despre libertatea minţii, 25).

Jean Claude Larchet: Tradiţia Ortodoxă despre viaţa de după moarte, Sophia, 2007.
Cuvânt înainte, 5-12 şi Originea şi înţelesul duhovnicesc al morţii, 13-38:

Cuvânt înainte

Mare este taina morţii! După cum au spus mai toţi filo​sofii, e singurul lucru de neocolit din viaţa noastră, şi to​tuşi nu ştim ce este cu adevărat şi unde ne duce. Sfintele Scripturi spun despre moarte că vine pe neaş​teptate („Nu ştiţi ziua, nici ceasul" - Mt. 25, 13), că pricina ei e păcatul dintâi (Rom. 5, 12); încă vestesc învierea morţilor şi viaţa ce va să fie a împărăţiei, dar nu spun ni​mic despre răstimpul dintre moartea omului şi Judecata din urmă. Din istorisirea învierii fiului văduvei din Nain (Lc. 7, 11-6) şi cea a lui Lazăr (In. 11, 1-43), înviaţi de Domnul, nu aflăm nimic despre ce s-a petrecut cu ei până să se întoarcă la viaţă. Aşadar, e limpede că Dumnezeu n-a îngăduit morţilor să le descopere celor vii tainele lu​mii de dincolo, pentru că n-a socotit a fi lucrul acesta de folos spre mântuire. însuşi Domnul spune în pildă că le e de-ajuns că „au pe Moise şi pe proroci; să asculte de ei" (Lc. 16, 29). De aici însă nu trebuie să înţelegem că Dum​nezeu porunceşte să nu ne punem întrebări despre viaţa de dincolo. în primele două cazuri citate, tăcerea evangheliştilor se explică prin faptul că esenţială aici este în​vierea celor doi, cu rostul de a preînchipui învierea de ob​şte, la sfârşitul veacurilor, şi de a vădi puterea lui Dumne​zeu de a o săvârşi; iar cât priveşte pilda cu bogatul nemi​lostiv, Sfinţii Părinţi1  (1 Sf. Ioan Gură de Aur, Omilii la Lazăr, IV, 3: „diavolul ar însă​mânţa dogme rele cu multă înlesnire. Că ar putea să arate de multe ori năluci sau să-i insufle pe unii a se preface morţi [...], iar după aceea se arăta în chip de înviaţi din morţi, şi prin aceia să bage tot ce vrea în ca​pul celor amăgiţi [...] şi dracul cel spurcat ar urzi mii de viclenii şi mul​tă amăgire ar aduce în viaţa noastră. Sf. Teofilact al Bulgariei, Tălcuire la Evanghelia de la Luca, XVI: „Că morţi a învia şi diavolul s-ar fi meşteşugit după nălucire, şi prin aceasta ar fi amăgit pe cei fără de so​coteală, semănând dogme pentru cei vrednici de iad dogme pe măsura răutăţii lor") arată că diavolii s-ar folosi în chip viclean de asemenea prilejuri, ca să-i înşele pe oameni cu mărturii amăgitoare; fíe lucrarea dracului, fie mintea tul​burată de boală i-ar fi făcut pe mulţi să se dea drept morţi întorşi la viaţă, iar oamenii ar fi avut parte mai mult de tulburare şi amăgire, decât de folos". Astfel, prin cuvinte​le „au pe Moise şi pe proroci; să asculte de ei", Domnul nu porunceşte să nu iscodim soarta omului după moarte, ci ne îndeamnă ca pentru aceasta să cercetăm Scripturile3 .

2
învăţătura Părinţilor se arată o dată mai mult a fi adevărată dacă ne gândim, pe de o parte, la tulburarea iscată de textele publicate de Dr. Moody şi discipolii săi, cuprinzând mărturii cel mai adesea con​tradictorii referitoare la experienţele trăite la limita dintre viaţă şi moarte, iar pe de altă parte, la tulburările mintale şi manifestările de​monice care însoţesc spiritismul şi celelalte practici oculte prin care, chipurile, morţii pot să se arate şi să comunice cu cei vii.

3
Cf. Sf. Ioan Gură de Aur. Omilii la Lazăr, IV, 3: „Chiar dacă mort ar învia şi dacă înger din cer s-ar pogorî, Scripturile sunt mai vrednice de crezare decât oricine [...] Să nu cerem, dar, a auzi de la morţi ceea ce Scripturile ne învaţă cu mult mai limpede în fiecare zi [...] Dumnezeu învăţându-ne să socotim dumnezeieştile Scripturi mai vrednice de crezare decât orice, fiindcă ne-a arătat în ele lucruri cu mult mai mari decât învierea unor morţi"; Sf. Teofilact al Bulgariei, Tălcuire la Evanghelia de la Luca, XVI: „nimic nu ne foloseşte aşa de mult precum cercarea Scripturilor cea cu de-adinsul [...]. Când Scripturile sănătos se cearcă, nu e loc de amăgire; că acestea sunt fă​clie şi lumină [...]. Deci acestora se cuvine să credem, şi să nu căutăm învieri ale morţilor" şi să luăm aminte la cuvintele prorocilor, la mărturia şi în​văţătura sfinţilor, din care aflăm tot ce ne este de trebuin​ţă spre mântuire.

Într-adevăr, prin scrutare profundă şi prin tâlcuire du​hovnicească, multe texte din Sfânta Scriptură, îndeosebi pilda despre săracul Lazăr şi bogatul nemilostiv (Lc. 16, 19-31), ne pun la îndemână învăţături nepreţuite în aceas​tă privinţă . în Cuvintele de folos ale sfinţilor celor bă​trâni şi în Vieţile sfinţilor - pe care neîndoios îi putem pune în rândul prorocilor, căci au grăit insuflaţi de Ace​laşi Duh - aflăm multe istorisiri, vedenii şi descoperiri minunate legate de soarta şi starea sufletelor după moarte. Tâlcuirile Sfinţilor Părinţi, la rândul lor, ne luminează şi ne limpezesc deopotrivă cuvintele Scripturii şi ale marilor bărbaţi duhovniceşti. Avem încă şi pe Maica noastră, Bi​serica, cu slujba de înmormântare şi parastasele înţelept rânduite (mai cu seamă într-a treia, a noua şi a patruzecea zi de la petrecerea din această lume), cu rugăciunile pen​tru răposaţi, toate faceri ale Părinţilor insuflaţi de Sfântul Duh. Din ele se vede limpede felul în care Biserica pri​veşte moartea fie când fiii ei se află pe patul morţii, fie când clipa morţii a sosit, şi apoi în toată cealaltă vreme; vedem iarăşi cum se grijeşte şi se cinsteşte trupul ce se pune în groapă, şi cum se cugetă soarta sufletului pornit pe calea veşniciei. Toate aceste învăţături ale Tradiţiei se află presărate ici şi colo şi nu sunt întotdeauna cu totul limpezi. Însă odată adunate laolaltă, puse cap la cap şi bine orânduite, ele oferă imaginea limpede a învăţăturii creştine despre viaţa de după moarte5. Să fie oare un lucru necuvenit a dezvălui în întreaga ei amploare şi amănunţime această reprezentare? Oare puţi​nătatea cuvintelor Sfintei Scripturi în această privinţă este un îndemn la a nu iscodi taina, păstrând tăcerea?

Tăcerea Scripturii însă îşi are rostul ei; în felul acesta ne învaţă că se cuvine să credem chiar şi cele pe care nu le vedem cu ochii noştri, că e de trebuinţă să ne gătim de moarte şi de lumea de dincolo, iar nu să cunoaştem ce şi cum sunt ele, lucru greu câtă vreme noi suntem în trup şi aici, pe pământ, iar vieţuirea aceea va fi cu totul alta6. Pe de altă parte, Părinţii care, insuflaţi şi mânaţi de Duhul cel Sfânt, au socotit a fi lucru bun să le vestească şi să le tâlcuiască oamenilor oarecari descoperiri minunate despre cealaltă lume, au rupt tăcerea tot cu rost ziditor, dând ast​fel semne celor care aveau folos din ele. Nu e lipsită de înţelepciune cercetarea semnelor timpului (Mt. 16, 3) şi a

5. Prima sinteză de anvergură a epocii modeme în această privinţă a realizat-o episcopul rus Ignatie Briancianinov, recent canonizat, în lucrarea sa Slavo o smerti (Cuvânt despre moarte), în Opere comple​te, Sankt Petersburg, 1886, p. 69-183 (în lb. rusă). Bine cunoscuta scriere a Arhim. Serafim Rose (The Soul after Death, Platina, 1980) se foloseşte mult de ea, însă ca răspuns la tezele Dr. Moody (vezi mai jos). O excelentă sinteză a fost realizată recent de Mitropolitul Hiero-theos Vlachos, E zoe meta ton thanato, Levadia, 1994 (în greacă); tr. engl. Life after Death, Levadia, 1996. (Toate aceste cărţi sunt traduse în lb. rom. - n. tr.)

6 Vezi Sf. Isaac Şirul, Cuvinte despre sfintele nevoinle, 30: "Scriptura nu ne-a tâlcuit ce sunt lucrurile veacului viitor [...] bunătă​ţile viitoare sunt de necuprins şi nu au vreo asemănare oarecare cu cele de aici".

nevoilor oamenilor, şi potrivirea învăţăturilor Bisericii la ele. Nu că ea s-ar schimba o dată cu vremurile, ci unul şi acelaşi adevăr, neştirbit, se rosteşte altfel şi altfel, mai lu​minos ori mai umbrit, dezvăluindu-i-se altă şi altă latură. Dintotdeauna omul s-a întrebat ce-i dincolo de moarte, şi filosofiile toate şi toate religiile s-au străduit în van să-i dea un răspuns. Tăcerea creştinismului în această privinţă este ea însăşi, într-un chip cu totul nou, un răspuns şi o mare învăţătură. Creştinismul cere de la oameni o credinţă infinit mai profundă şi mai spiritualizată, _care nu are nevoie de minuni şi semne, celor însă care cer semne (Mt. 12, 39; Mc. 8, 12), adeseori li se dau, fie pentru a fi aduşi la credin​ţă, fie pentru a se întări în ea.

Marele succes pe care-1 au astăzi cărţile în care se isto​risesc experienţe-limită sau post-mortem, oferind conclu​zii ce se pretind adevărate învăţăminte (ca cele ale Dr. R. Moody şi E. Kubler-Ross), nu este expresia unei curiozi​tăţi nesănătoase, ci dezvăluie o reală şi îndreptăţită neli​nişte a omului, legată de ieşirea sa din viaţă şi de ce se în​tâmplă cu el după moarte. E bine oare ca creştinismul să lase autorilor profani, sectelor ori religiilor necreştine dreptul de a da învăţături legate de moarte şi viaţa de dincolo, îngăduind astfel lar​ga răspândire a unor credinţe cu totul fanteziste pe aceas​tă temă? E bine oare să lăcătuiască, fără o pricină temei​nică7, comoara de învăţături pe această temă, dobândită de-a lungul timpului?

7 Părinţii spun întotdeauna că necunoaşterea ceasului morţii e cu totul întemeiată, dar nu vorbesc tot aşa despre neştiinţa în legătură cu viaţa de dincolo, ci doar că ea nu poate fi înţeleasă de om în starea lui de-acum (vezi Sf. Isaac Şirul, loc. cit.). Sf. Ioan Gură de Aur arată că, de altfel, o asemenea cunoaştere nu aduce nimic esenţial celui ce cre de, şi nu poate convinge pe cel lipsit de credinţă (Omilii la pilda de​spre săracul Lazăr şi bogatul nemilostiv, IV, 3).

Credem că în această privinţă, ca şi în altele, nu e de​loc binevenită tăcerea jenată a teologilor creştini, intimi​daţi în faţa materialismului şi scientismului modern, care propovăduiesc, sperând să fie bine priviţi de agnostici, „demitologizarea" religiei noastre, în numele unei credin​ţe pe care o doresc cât mai pură, dar care cel mai adesea devine abstractă şi ireală. în felul acesta îi îndepărtează pe oameni de Biserică, lăsându-i pradă sectelor ori religiilor care nu se sfiesc să-şi clameze credinţa. Ne place ori nu, răspunsul pe care o religie îl dă interogaţiilor legate de moarte a fost mai întotdeauna unul dintre motivele pentru care oamenii aderă la ea. Iar aceasta nu doar pentru că omul caută în religie sprijin şi mângâiere în faţa morţii , ci pentru că moartea este fără nici o îndoială marea sa problemă, iar de soluţia dată acestei probleme depinde în​suşi sensul existenţei sale.

Marele răsunet pe care l-au avut în America autori creş​tini - ca Părintele Serafim Rose9 - care au replicat la di​fuzarea de false învăţături despre moarte şi lumea de din​colo, prin prezentarea învăţăturilor Tradiţiei noastre, arată calea ce trebuie urmată de pastorala şi cateheza creştină. În scrierea de faţă, înfăţişăm învăţătura pe această te​mă a Tradiţiei creştine ortodoxe, care în unele puncte este mult diferită de cea catolică ori protestantă. între tradiţia

8 Această motivaţie a fost luată în râs de Nietzsche, constituind unul dintre principalele sale puncte de atac în critica religiei. Ea însă este cu totul îndreptăţită atâta vreme cât nu este exclusivă şi lasă loc şi altor motivaţii, mai profunde şi de natură pozitivă.

9
The Soul after Death, Platina, 1980.
răsăriteană şi cea apuseană există deosebiri încă din vea​cul al V-lea, dar ele s-au accentuat după veacul al XH-lea, când Apusul, potrivit expresiei istoricului J. Le Goff, „a inventat Purgatoriul"10. însă, la rădăcinile sale, tradiţia la​tină este în perfect acord cu tradiţia răsăriteană. De aceea, cu toate că vom cita mai mult din Părinţii răsăriteni, nu vor lipsi din această lucrare nici mărturiile ori învăţăturile Părinţilor şi hagiografilor latini din vechime. Nădăjduim ca în felul acesta să facem mai bine cunos​cute chiar ortodocşilor învăţăturile propriei lor Tradiţii, risipite prin mulţimea de scrieri ale Părinţilor şi pentru aceasta adesea neştiute11. Dorim totodată să le descope​rim catolicilor şi protestanţilor învăţături ale Bisericii pe care le ignoră sau care au ieşit de multă vreme din sfera credinţei lor, dar care aparţin bogatului tezaur al vechii Tradiţii creştine care, în principiu, aparţine - sau ar trebui să aparţină - tuturor. Mai înainte de a intra în subiectul nostru, credem că e necesar să mai'facem o ultimă precizare: pentru a înfăţişa lumea de dincolo, Părinţii se folosesc de un limbaj simbo​lic. Aceasta pentru că, aşa cum am arătat mai sus, e vorba de o realitate existenţială imposibil de experiat în veacul de acum şi deci cu neputinţă de redat ca atare. Astfel, potrivit

Vezi .1. Le Goff, La Naissance du Purgatoire, Paris, 1981. 11 De pildă, atunci când D. R. Wheeler, autorul bine-cunoscutei scrieri Journey to the Other side, a cerut reprezentanţilor diferitelor grupări religioase să-şi expună poziţia lor cât priveşte starea sufle​tului după moarte, a primit din partea eparhiei greco-ortodoxe din Statele Unite uimitorul răspuns că Ortodoxia nu are o idee foarte precisă despre viaţa de dincolo. Aşa se face că învăţătura Bisericii Ortodoxe pe această temă, deşi - după cum vom vedea - foarte bo​gată, lipseşte din cartea sa.
principiilor simbolismului, cele ce nu se văd şi duhovni​ceşti se închipuie prin cele ce se văd în această lume. Mai cu seamă atunci când auzim de loc şi durată, nu trebuie să ne luăm după literă, ci să le cugetăm duhovniceşte, pentru că e vorba, iarăşi, de stări ce nu cunosc nici timp, nici loc. Mai bine zis, de lucruri ce aparţin unui tărâm şi curgeri a timpului de neajuns pentru firea pământească.

Să nu uităm lucrul acesta când vom vedea iadul şi ra​iul, împărăţia cerească şi gheena înfăţişate ca locuri anu​me, iar vieţuirea de acolo asemănată cu desfătările ori chinurile de aici, de pe pământ, sau, iarăşi, când vremea vieţuirii de după moarte se va împărţi şi se va număra în zile.

Originea şi înţelesul duhovnicesc al morţii

1. Nu Dumnezeu e pricina morţii. Pricina dintâi a morţii: păcatul strămoşesc: Sfinţii Părinţi. În Sfânta Scriptură stă scris limpede: „nu Dumnezeu a făcut moartea, nici că Se bucură de nimici​rea celor vii. El a făcut toate lucrurile pentru ca ele să vie​ze, făpturile lumii sunt mântuitoare, în ele nu-i otravă de pieire" (înţ. Sol. 1, 13-14). Realitatea morţii este de natu​ră negativă: moartea există doar prin pierderea vieţii; ea face parte dintre relele care există numai întrucât lipseşte sau a fost pierdut binele. Or, lumea creată de Dumnezeu a fost toată desăvârşit bună, iar viaţa i-a fost dăruită omului ca un mare bine. Era însă omul nemuritor? Mulţi Părinţi spun că da2, considerând că moartea era deplin străină de firea lui; alţii
1
Sf. Vasile cel Mare, Dumnezeu nu este autorul relelor, 7; Sf. Maxim Mărturisitorul, Răspunsuri către Talasie, 42; Sf. Grigorie Pa-lama, 150 de capete despre cunoştinţa naturală, despre cunoaşterea lui Dumnezeu, despre viaţa morală şi despre făptuire, 47, 51; Omilii, XXXI, PG, 151, 396B.

2
A se vedea: Sf. Atanasie cel mare, Cuvânt împotriva elinilor, 2 şi 3; Sf. Vasile cel Mare, Dumnezeu nu este autorul relelor, 7, PG 31, 344C; Sf. Grigorie de Nyssa, Marele cuvânt catehetic, 5, 6, 8; VIII, 4-5; Despre facerea omului, IV, PG 44, 136D; XVII; 188B; Despre feciorie, XII, 2; Omilii la Sfintele Paşti sau la învierea lui Hristos, I, 4; Sf. Ioan Damaschin, Dogmatica, II, 12; Sf. Ioan Gură de Aur, Omilii la statui, XI, 2.

însă se feresc să facă această afirmaţie3. întemeindu-se pe cuvintele din Facere (2, 7), unde stă scris: „Domnul Dum​nezeu 1-a zidit pe om din ţărână luată din pământ", şi do​rind să facă distincţie între creat şi necreat, unii dintre Pă​rinţi cred că la origine trupul omului, potrivit naturii sale, era o frământătură supusă schimbării, stricăcioasă şi mu​ritoare. „Omul este după fire muritor, ca unul ce a fost fă​cut din cele ce nu sunt", spune Sfântul Atanasie cel Ma​re4, adăugând că firea celor dintâi oameni era „stricăcioa​să"5. Aşadar, unii Părinţi preferă să spună, în chip mai nu​anţat, că omul a fost creat „spre nestricare"6 sau că „firea omenească fusese zidită ca să nu moară"7 sau că ţinea de natura lui să aibă „dorul continuu după veşnicia divină" ; ei vorbesc şi de „făgăduinţa" nestricăciunii şi a nemuri​rii9, care n-au fost de la început un câştig sigur şi perpe​tuu al omului, aşa cum s-ar fi întâmplat dacă ele ar fi fost însuşiri proprii naturii sale.

3
De pildă, Sf. Ioan Gură de Aur spune, pe de o parte, că în Rai „nu era trupul omului aşa stricăcios şi pieritor" (Omilii la statui, XI, 2), dar, pe de altă parte, că acolo omul era „înveşmântat în trup muritor", însă nu era supus „nevoilor trupeşti" (Omilii la Facere, XVII, 7).

4
Tratat despre întruparea Cuvântului, I, IV.

5
Ibidem, V.

6
După cuvântul din înţ. Sol. 2, 23, citat de Sf. Atanasie cel mare, Tratat despre întruparea Cuvântului, V.

7
Sf. Grigorie de Nyssa, Marele cuvânt catehetic, 8; Omilii la Fe​riciri, III, 5.

8
Sf. Grigorie de Nyssa, Marele cuvânt catehetic,5; Sf. Atanasie cel Mare, Cuvânt împotriva elinilor, 2; Sf. Grigorie Palama, 150 de capete despre cunoştinţa naturala, despre cunoaşterea lui Dumne​zeu, despre viaţa morală şi despre făptuire, 47.

9
Cf. Sf. Atanasie cel Mare, Tratat despre întruparea Cuvântului, III, 4; Sf. Maxim Mărturisitorul, Ambigua, 10, PG 91, 1156D.

Toţi Sfinţii Părinţi sunt însă de acord că nestricăciunea şi nemurirea celui dintâi om se datorau numai şi numai harului dumnezeiesc. Pentru că, după cum spune Cartea Facerii, îndată ce 1-a frământat din ţărână, Dumnezeu „a suflat asupra lui suflare de viaţă şi s-a făcut omul întru su​flet viu" (Fac. 2, 7). Iar Părinţii socotesc această suflare deopotrivă sufletul omului şi Duhul dumnezeiesc10. Pă​trunse de energiile dumnezeieşti, trupul şi sufletul lui Adam au căpătat însuşiri mai presus de fire. Sfântul Grigorie Pa-lama spune că harul dumnezeiesc „împlinea cu bogăţia binefacerilor sale neajurîsurile firii noastre"11. Harul făcea "trupul nestricăcios şi nemuritor12. Sfântul Atănasie cel Mare zice şi el că omul trăia o „viaţă [...] cu adevărat ne​muritoare", având „harul Celui ce i 1-a dat şi puterea pro​prie a Cuvântului"13; iar în altă parte arată că: „fiind după fire stricăcioşi, (oamenii) ar fi scăpat de ceea ce sunt după fire"14, „datorită Cuvântului care era cu ei", din pricina Că​ruia „stricăciunea cea după fire nu s-ar fi apropiat de ei"15. Dar pentru că omul a fost creat liber, ţinea de voia lui să păstreze harul primit şi astfel să stăruie în starea de nestricăciune şi nemurire dăruită de el sau, dimpotrivă, respingându-1, să cadă din această stare16. Aşadar, atunci când Sfinţii Părinţi spun că omul a fost creat nestricăcios şi ne​muritor, aceasta nu înseamnă că era cu neputinţă ca el să cunoască stricăciunea şi moartea, ci că ar fi putut prin ha​rul lui Dumnezeu şi prin libera sa alegere să n-aibă parte de ele. Pentru ca nestricăciunea şi nemurirea să-i devină pururea proprii, trebuia ca omul să păzească harul dumne​zeiesc, stăruind în unirea cu Dumnezeu şi ascultând de porunca ce-i fusese dată tocmai în acest scop (cf. Fac. 2, 16-17"). Astfel, Sfântul Grigorie Palama scrie: „Dacă omul ar fi ascultat de porunca dată lui la început, stăruind în harul ce-i fusese dat, ar fi avut parte astfel de desăvâr​şita unire cu Dumnezeu şi ar fi devenit veşnic ca Dumne​zeu, îmbrăcându-se cu nemurirea"19.

în felul acesta înţelegem de ce Părinţii spun adeseori că la început, mai înainte de a păcătui, omul nu era nici muritor, nici nemuritor. Sfântul Teofil al Antiohiei scrie în acest sens: „Dar îmi vei spune: A fost făcut omul, prin fire, muritor? Nu! Atunci, nemuritor? Nici asta n-o spun! Dar poate mă vei întreba: Nu era nimic din acestea? Nici asta n-o spun. Prin fire, omul n-a fost făcut nici muritor, nici nemuritor. Dacă l-ar fi făcut dintru început nemuri​tor, l-ar fi făcut Dumnezeu; şi iarăşi, dacă l-ar fi făcut mu​ritor, s-ar fi crezut că Dumnegeju este pricina morţii lui. Aşadar, nu 1-a făcut nici nemuritor, nici muritor^ ci, după cum am spus mai înainte, capabil şi de una şi de alta. Dacă omul înclina spre nemurireTpăzmd porunca lui Dumnezeu, avea să primească de la Dumnezeu ca plată nemurirea şi avea să ajungă dumnezeu; şi iarăşi, dacă se îndrepta spre faptele morţii, neascultând de Dumnezeu, el însuşi avea să fie pricina morţii sale, că Dumnezeu 1-a făcut pe om li-ber, cu voinţă liberă" . La rândul său, Sfântul Atanasie cel Mare spune şi el: „Ştiind că libertatea de alegere a oa​menilor poate înclina în amândouă părţile, (Dumnezeu) a voit să le asigure de mai înainte harul dat lor prin lege. Căci, aşezându-i în raiul Său, le-a dat lor lege. Aceasta pen​tru ca, dacă vor păstra (ce au primit) şi vor rămâne buni, să aibă [...] făgăduinţa nestricăciunii [...]. Iar dacă vor căl​ca porunca şi, întorcându-se, se vor face răi, să ştie că vor avea să sufere în moarte stricăciunea cea după fire şi nu vor mai vieţui în rai, ci murind vor rămâne în afara lui, în moarte şi stricăciune" . Sfântul Grigorie Palama socoteş​te chiar că porunca i-a fost dată omului tocmai ca să se poată feri de stricăciune şi moarte, păstrându-şi totodată libertatea de a alege22; el subliniază faptul că a fi muritor
ori nemuritor, stricăcios ori nestricăcios ţinea în fapt dc alegerea omului23, pentru că Dumnezeu 1-a creat liber să-şi hotărască destinul2 . Originea şi cauza morţii trebuie aşadar căutate, potrivit Sfinţilor Părinţi, numai şi numai în voia omului, în greşita folosire a libertăţii sale, în păcatul săvârşit în rai25. învăţă​tura lor urmează cuvântului Sfântului Apostol Pavel, care spune: „printr-un om a intrat păcatul în lume - şi, prin pă​cat, moartea" (Rom. 5, 12; cf. 1 Cor. 15, 21). Astfel, Sfân​tul Teofîl al Antiohiei scrie: „(aşa s-a întâmplat) cu cel din​tâi zidit: neascultarea i-a adus izgonirea din rai; [...] din pricina neascultării, omul [...] la sfârşit a fost doborât de moarte"26. Tot aşa spune şi Sfântul Maxim Mărturisitorul: „Moartea cea după fire a adus-o în Adam povârnirea voii libere"27. La întrebarea: „De unde toate neputinţele, bolile şi celelalte rele din care ne vine moartea?", Sfântul Grigorie Palama răspunde: „Din neascultarea noastră de povaţa dumnezeiască, din călcarea poruncii lui Dumnezeu, din cel dintâi păcat săvârşit în rai. Bolile, slăbiciunile, multele şi împovărătoarele încercări de tot felul, păcatul le-a născut. Din pricina lui ne-am îmbrăcat în veşmântul de piele al acestui trup pieritor, ros de boli şi suferinţe, şi-am fost mu​taţi în lumea aceasta nestatornică şi trecătoare şi osândiţi la o viaţă pândită de multe rele şi nenorociri. Iar boala în care păcatul a împins tot neamul omenesc e-o cale necăjicioasă şi povâmită, la capătul căreia ne-aşteaptă moartea"28.

Plecându-şi urechea la şoapta Celui-rău şi dorind să fie „ca nişte dumnezei" (Fac. 3, 5), adică voind să fie dumnezei în afară de Dumnezeu, Adam şi Eva s-au lipsit ei înşişi de harul dumnezeiesc, pierzând pe dată darurile sale, prin care erau, în chip minunat, mai presus de fire29. „Călcarea porun​cii - scrie Sfântul Atanasie cel Mare - i-a întors pe ei la sta​rea cea după fire"30, adică la ţărâna din care au fost plămă​diţi31 (Fac. 2, 7), aşa cum îi spune Dumnezeu lui Adam: „te vei întoarce în pământul din care eşti luat; căci pământ eşti şi în pământ te vei întoarce" (Fac. 3, 19).

Aşadar, Părinţii răsăriteni, spre deosebire de mulţi Pă​rinţi latini, nu socotesc relele pe care le-au avut de îndurat Adam şi Eva în urma păcatului drept o pedeapsă a lui Dumnezeu. Ele sunt mai curând urmări, aşa-zicând, fireşti ale lipsirii lor de bunăvoie de comuniunea cu Dum​nezeu prin care se făceau părtaşi ai însuşirilor dumneze​ieşti. Despărţindu-se de Bine, au lăsat relele să pătrundă în firea omenească3"; mai bine zis, depărtându-se şi lip-sindu-se de Viaţă, şi-au agonisit moartea. Sfântul Grigo-rie de Nyssa scrie în acest sens: „După ce a părăsit binele, omul s-a afundat în rele tot mai adânc. De acum, depărta​rea de viaţă a adus moartea, retragerea luminii, întuneri​cul, lipsa virtuţii, răutatea, pe scurt, întreg şirul de forme ale binelui a fost înlocuit de relele contrare lor"33. Tot el spune că: „în chip viclean, Vrăjmaşul a vârât răutatea în sufletul omului, reuşind pe această cale să stingă şi să slă​bească puterea binefacerii dumnezeieşti a harului, în locul lui sălăşluindu-se îndată tocmai contrariul lui. Iar contra​riul vieţii e moartea"34. Tot aşa spune şi Sfântul Vasile cel Mare: „Moartea este urmarea firească a păcatului; pe mă​sură ce te depărtezi de Dumnezeu, Cel ce este însăşi via​ţa, te apropii de moarte, căci moartea este lipsa vieţii. în-depărtându-se de Dumnezeu, Adam a căzut pradă mor​ţii"35. La rândul său, Sfântul Maxim Mărturisitorul scrie: „Nevrând primul om să se hrănească (cu Cel ce este Pâi​nea Care dă viaţă), pe drept cuvânt a căzut din viaţa dum​nezeiască şi a dobândit o alta, născătoare de moarte"36. 

Moartea s-a abătut mai întâi asupra sufletului omului, care, despărţit de Dumnezeu şi lipsit de viaţa dumnezeiască, ajunge pătimitor, stricăcios şi pieritor37. Apoi, de la suflet trece la trup. După tâlcuirea Sfântului Atanasie cel Mare38, despre această îndoită moarte, sufletească şi trupească, vor​beşte Dumnezeu atunci când le spune primilor oameni: „în ziua în care vei mânca din el (din pomul cunoştinţei binelui şi răului), cu moarte vei muri!" (Fac. 2, 17). Sfântul Grigo-rie Palama spune şi mai limpede: „Moartea ivită în suflet din pricina neascultării, n-a stricat numai sufletul[...], ci a adus şi asupra trupului necaz şi pătimire, 1-a făcut stricăcios şi rob al morţii. Căci murind omul lăuntric prin călcarea po​runcii, atunci aude Adam cel pământesc cuvântul: „pământ eşti şi în pământ te vei întoarce" (Fac. 3, 19)39. 

Urmând învăţătura Sfintelor Scripturi, Părinţii spun că relele abătute asupra firii omeneşti în urma păcatului -moartea în primul rând - s-au întins la toţi urmaşii lui Adam40, pentru că el era cu adevărat arhetip, începătură şi rădăcină a tot neamul omenesc, pe care îl cuprindea întreg în sine41. Mulţi Părinţi spun că transmiterea acestor rele se face prin naşterile cele după trup42, fiind aşadar inevitabilă43. De aceea, toţi oamenii se nasc pătimitori, strică-cioşi şi muritori, şi nimeni nu poate scăpa de această soar​tă,' pe care Sfântul Maxim Mărturisitorul o numeşte când „lege a păcatului"44, pentru că a fost instituită de păcat, când „lege a firii"45, pentru că îi este proprie firii ome​neşti căzute. Se cuvine să amintim aici cuvântul Sfântului Apostol Pavel: „printr-un om a intrat păcatul în lume - şi, prin păcat, moartea" şi „moartea a trecut în toţi oamenii prin aceea că toţi au păcătuit" (Rom. 5, 12).

2. Cele două feţe ale morţii

a. Faţa cea bună

Moartea sufletească este cu totul rea; ea nu are nimic bun. Moartea trupească însă are unele foloase pentru starea de cădere instituită de păcatul strămoşesc. Astfel, Sfântul Ioan Gură de Aur scrie: „Chiar dacă păcatul a adus moar​tea pe acest pământ, Dumnezeu o pune în slujba noastră, ca să ne fie de folos"46; moartea e mai curând „o bineface​re decât o pedeapsă" şi arată din partea lui Dumnezeu mai degrabă „purtare de grijă decât mânie"47. într-adevăr, dacă omul mort sufleteşte n-ar fi murit şi cu trupul, ar fi avut parte de necazuri mari şi nenumărate.

Mai întâi de toate, obişnuinţa cu starea sa păcătoasă l-ar fi făcut delăsător, în vreme ce ameninţat de moarte şi neştiind când îi va suna ceasul, începe să cugete la mărgini​rea acestei vieţi şi să se gătească pentru viaţa ce va să fie, cu vie simţire duhovnicească şi neîntârziată căinţă.

Apoi, nemurirea l-ar fi împins la trufie, iar înşelătoarea făgăduinţă a Ispititorului: „Veţi fi ca dumnezei", i-ar fi pă​rut a fi deplin adevărată. Fiind însă silit să se întoarcă în pământul din care a fost luat, cunoaşte micimea, slăbiciu​nea şi nimicnicia de care are parte făptura lipsită de harul lui Dumnezeu, şi se smereşte 8.

Dacă n-ar fi moartea, după cum spune Sfântul Ioan Gură de Aur, „ar fi nespus de iubite trupurile şi cea mai mare par​te dintre oameni nu s-ar mai îngriji de nimic altceva decât de "trupuri, făcându-se încă şi mai trupeşti şi mai îngroşaţi"49. Mai mult încă: lipsa morţii ar fi înveşnicit căderea omu​lui. Astfel, Sfântul Vasile cel Mare spune că Dumnezeu „n-a împiedicat destrămarea noastră, pentru ca să nu ră​mânem pururi neputincioşi şi slabi"50.

Acestea sunt foloasele morţii cât priveşte trupul. Căci, după cum spune Sfântul Ioan Gură de Aur, -nu trebuie să ne tânguim că trupul putrezeşte, ci „atunci ar trebui să plângem, când trupul ar rămâne pentru totdeauna în aceas​tă nenorocită stare de acum"51. însă „moartea nu nimi​ceşte numai trupul, ci şi stricăciunea lui"; moartea în​seamnă „nimicirea pe vecie a stricăciunii"52. îngăduind moartea, Dumnezeu pregăteşte astfel în chip proniator restaurarea prin Hristos a stării din rai şi chiar a unei

stări mai înalte, în care omul va fi pururi nestricăcios şi nepieritor53, căci, după cuvântul Domnului, grăuntele trebuie să moară ca să aducă roadă (cf. In 12, 24; 1 Cor. 15, 35-44).

Dar moartea trupului e folositoare şi pentiu suflet. Mulţi Sfinţi Părinţi spun că moartea a împiedicat „răul să fie nemuritor"54. O dată cu moartea, moare şi păca​tul. Sfântul loan Gură de Aur arată cum, prin înţelep​ciunea lui Dumnezeu, odrasla îşi ucide maica, căci: „moar​tea s-a născut din păcat, dar a mâncat păcatul"55. Sfân​tul Maxim Mărturisitorul, la rândul său, spune că pen​tru omul căzut moartea este o formă de eliberare provi​denţială şi că, paradoxal, ea contribuie la menţinerea lui ca om, pentru că altfel „puterea sufletului s-ar fi mişcat veşnic în chip potrivnic firii, ceea ce ar fi însemnat nu doar cel mai mare rău şi pierderea vădită a calităţii de om, ci încă şi negarea limpede a bunătăţii dumneze​ieşti"56. Tot el spune că Dumnezeu a îngăduit moartea, „socotind că nu e bine ca omul, care şi-a înrăit voia li​beră, să aibă o fire nemuritoare"57.

Pe scurt, după cum spune Sfântul Maxim Mărturisitorul: „Sfârşitul vieţii acesteia de aici socotesc că nu e drept să se numească moarte, ci izbăvire de moarte şi despărţire de stri​căciune şi slobozire din robie şi încetarea tulburării şi opri​rea războaielor şi risipirea întunericului şi odihna de osteneli şi liniştirea fierberii şi acoperirea ruşinii şi scăparea de patimi şi nimicirea păcatului şi, ca să spun pe scurt, hotarul tu​turor relelor"58.

Chiar dacă moartea ca lege a firii s-a ivit în lume prin pă​catul celui dintâi om, chiar dacă moartea fiecărui om în par​te e şi ea legată într-un fel sau altul de un rău oarecare -boală, mină trupească, ucideri, războaie, furia naturii - şi chiar dacă Dumnezeu, ţinând scama de libertatea omului, cu toate nenorocitele ei urmări, o lasă să secere în voie, totuşi clipa morţii El singur o hotărăşte prin pronia Sa. Părinţii spun că omul moare atunci când clipa îi este prielnică pentru mântuire, potrivit atotştiinţei lui Dumnezeu. Sfântul Maxim arată că Dumnezeu îi dă omului să trăiască atâta cât îi trebu​ie ca să străbată calea până la El59. Aşa putem înţelege de ce unii mor dintr-un lucru de nimic, în timp ce alţii, suferind de boli grave şi trecând prin mari primejdii, scapă totuşi cu via​ţă. In altă ordine de idei, Sfântul Ioan Gură de Aur spune că nu trebuie să ne întristăm nici de moartea celui „rău şi supus patimilor", pentru că ea taie şirul păcatelor sale, nici a celui „bun şi virtuos", pentru că astfel este „luat mai înainte ca răul să-i strice sufletul şi mutat în locul în care virtutea îi este pusă la adăpost şi în care nu mai are a se teme de vreo schimbare a lui în rău"60.

Sfinţii Părinţi spun cu toţii limpede că pentru drepţi „moartea este o binefacere"61, pentru că-i urcă la o viaţă cu mult mai bună . Lucrul acesta este adevărat mai cu seamă după întruparea mântuitoare a lui Hristos, şi Părinţii îl lea​gă numaidecât de ea63. Vom reveni la acest subiect la mo​mentul cuvenit, înfăţişând aici doar felul în care moartea era privită mai înainte ca Hristos să-i schimbe rostul şi noi​ma, sau cum o vede cel care nu vrea să ştie de Hristos.

b. Faţa cea rea

Cu toată această fină tâlcuire a rostului morţii, Părinţii şi întreaga Tradiţie o socotesc un rău până ce n-a venit Hristos s-o preschimbe. Sfântul Apostol Pavel o numeşte „vrăjmaş" (1 Cor. 15, 26).

Moartea este un îndoit rău: născută din păcat, ea naşte la rându-i păcatul64. Într-adevăr, după ce primul om a păcătuit, de îndată ce se iveşte moartea, ea intră sub stăpânirea diavolului (cf. Evr. 2, 14). Pe de o parte, prin ea îşi arată ura faţă de neamul ome​nesc şi răspândeşte relele în întreaga zidire; pe de alta, se fo​loseşte de ea - ca de toate celelalte patimi fireşti şi nevino​vate, îndeosebi plăcerea şi durerea65 - pentru a-1 împinge pe om în păcat şi în patimi nefireşti şi vrednice de pedeapsă. Cu acest înţeles vorbeşte Sfântul Apostol Pavel despre „cei pe care frica morţii îi ţinea în robie toată viaţa" (Evr. 2, 15) şi din pricina căreia toţi au păcătuit (cf. Rom. 5, 12) . Mulţi Părinţi răsăriteni au preluat această idee67. Astfel, Teodor de Mopsuestia scrie că, „ajungând muritori, am dobândit o şi mai mare înclinare spre păcat"; împlinirea nevoilor trupului îl mâna spre patimi cu neputinţă de ocolit pe omul care vo​ia să-şi păstreze cu orice preţ viaţa aceasta vremelnică68. Aflăm aceeaşi idee la ucenicul său, Teodoret al Cirului. Spunând că „făpturile muritoare sunt negreşit roabe ale pati​milor fireşti, îndurând frica, robia plăcerii, durerea, mânia şi supărarea"69, el arată cum omul căzut cade pradă patimilor celor rele, socotind că astfel va scăpa de moarte: „Toţi cei ieşiţi din Adam au firea muritoare şi multe nevoi; ca să-şi ducă traiul au nevoie de hrană, apă, veşminte, case şi tot fe​lul de meşteşuguri. Adesea însă, lăcomindu-se, întrece mă​sura şi cade în păcat. Aşadar, Dumnezeiescul Apostol spune că, păcătuind Adam şi ajungând muritor prin păcat, moartea şi păcatul au intrat în neamul omenesc şi s-au întins la toţi oamenii, moartea silindu-i pe toţi să păcătuiască (cf. Rom. 5, 12)" . Căci omul îşi adună bani şi avuţie, ca să scape de să​răcie şi boală, şi aşa se face iubitor de avere, lacom şi zgâr​cit, îşi hrăneşte peste măsură trupul şi-1 dezmiardă în tot felul, ca să-1 ţină în putere, ajungând lacom, desfrânat şi iubi​tor de sine. Se face stăpân peste lucruri şi oameni, crezând că numai aşa e cu adevărat viu şi puternic, şi iată-1 pornit spre mânie. Iar străduindu-se în tot chipul să fie cunoscut de toţi şi amintirea lui să nu se stingă, devine mândru şi iubitor de slavă deşartă71.

Aceeaşi idee o aflăm şi la alţi Sfinţi Părinţi. Astfel, Sfân​tul Ioan Gură de Aur spune că frica de moarte îi tiranizează72 într-atât pe oameni, încât ar face orice ca să scape de ea . Sfântul loan Damaschin, la rândul său, zice că „moartea îl ţine pe om în robie prin mijlocirea păcatului"74. Ace​eaşi idee o aflăm Ia Sfântul Grigorie Palama75. Sfântul Ma​xim Mărturisitorul însă o reliefează în mod deosebit. Ast​fel, spune el, „păcatul strămoşesc stăpâneşte asupra tuturor făpturilor prin frica de moarte"76. Rod al păcatului, moar​tea îl împinge pe om în păcat. Mai limpede spus, Satana şi demonii săi pun stăpânire pe latura pătimitoare a omului, ivită în urma păcatului strămoşesc, şi se folosesc de afectele lui fireşti şi nepăcătoase pentru a semăna patimile77. Or, între afectele fireşti şi nepăcătoase stă şi sila de moarte, pe care diavolul se sileşte s-o schimbe în groază de moarte 8. înfricoşat de moarte, omul se aruncă în vâltoarea păcatelor, amăgindu-se cu gândul că flacăra plăcerilor îl va feri de frigul morţii. Aşa ajunge moartea - alături de plăcere şi durere - să stăpânească şi să tiranizeze nu doar trupul, ci şi sufletul omului, făcându-1 să voiască şi să aleagă răul80.

Sila firească de moarte devine frică de moarte, şi de aici spaima, neliniştea, melancolia, scârba de această via​ţă care cu moarte se sfârşeşte, deznădejdea şi cel mai ma​re rău, ura de Dumnezeu şi răzvrătirea împotriva Lui. Din silă faţă de moarte, omul refuză s-o accepte, alipindu-se tot mai pătimaş de viaţă - dar nu de viaţa cea adevărată, ci de viaţa acestei lumi. Şi cu cât se alipeşte mai mult de înşelătoarele bunuri pământeşti, cu atât mai mult se revol​tă împotriva morţii, care-1 lipseşte de ele81.

3. Biruinţa lui Hristos asupra morţii

Prin lucrarea Sa mântuitoare, Hristos 1-a izbăvit pe om de moarte şi i-a dăruit viaţă veşnică. Căci, spun Părinţii, pentru aceasta S-a şi întrupat. „Cu mult temei ar putea spune cel care cunoaşte mai adânc învăţătura creştină, că nu naşterea (lui Hristos) e pricina morţii Sale, ci că, dim​potrivă, din cauza morţii a primit Dumnezeu să Se nască. Nu de aceea s-a supus naşterii trupeşti Cel veşnic viu, pen​tru că ar fi dorit viaţă, ci pentru că voia să ne cheme pe noi iarăşi de la moarte la viaţă"82.

Pentru noi, Hristos primeşte de bunăvoie moartea -căci nu-i era supus prin fire, ca Cel născut în chip fecio​relnic, iar nu din sămânţă bărbătească, prin care păcatul strămoşesc trece la fiecare om83; şi, rămânând neatins de stricăciune - căci era Dumnezeu Cuvântul84 şi în El firea omenească era strâns unită cu firea dumnezeiască care lucra în ea1 -, Hristos înviază. Şi înviind, ne izbăveşte de veşnicia morţii şi a stricăciunii şi ne dăruieşte puterea de a învia şi noi la sfârşitul veacurilor, când trupurile noastre înnoite şi de-a pururi nestricăcioase vor fi înălţate la viaţa cea fericită, lipsită de suferinţă şi nemăcinată de timp86.

Având aceeaşi fire ca a tuturor oamenilor - lipsită însă de păcat -, în trupul Său înviat şi slăvit izbăveşte de stricăciune şi înviază tot trupul omenesc . Moartea lui Hristos este „omorârea morţii" , iar în​vierea Sa, biruinţa şi înstăpânirea pentru totdeauna a Vieţii celei veşnice şi nestricăcioase. în slujbele de la înviere şi din săptămânile ce urmează, Biserica Ortodo​xă nu osteneşte să cânte tară încetare: „Hristos a înviat din morţi, cu moartea pe moarte călcând şi celor din mor​minte viaţă dăruindu-le".

Biruinţa lui Hristos asupra morţii este o realitate fizică, nu doar spirituală. Hristos, în mod real şi obiectiv, a nimi​cit moartea şi a înviat cu propria Sa omenitate spre folo​sul întregii umanităţi; nu este vorba aici doar de o viziune subiectivă a credinţei noastre, aşa cum au afirmat în ulti​mele decenii unii teologi aşa-zişi creştini, care pretindeau că astfel „demitologizează" creştinismul. Cuvintele Apos​tolului Pavel sunt foarte limpezi: „Dacă Hristos n-a învi​at, zadarnică este credinţa" noastră! (1 Cor. 15, 17). Creş​tinii ortodocşi, de la înviere până la înălţare, se salută ros​tind: „Hristos a înviat!", la care se răspunde cu încredin​ţarea: adevărat a înviat!" Biruinţa lui Hristos este însă, desigur, şi o izbândă du​hovnicească. Prin moartea Sa, Hristos a omorât păcatul şi a şters păcatele tuturor oamenilor.

Hristos surpă puterea diavolului89 de a-i stăpâni pe oa​meni prin frica morţii mai înainte chiar de a muri, în tim​pul sfintelor Sale patimi, pe cruce, când moartea-i sta în faţă şi diavolul se silea să aducă asupra Lui ispita prin du​rere90, adică să-i insufle teama de moarte, să-L ducă la deznădejde, să-L facă să respingă voia lui Dumnezeu, adică să Se lepede de El şi să Se răzvrătească împotriva Lui. Nici una din săgeţile diavolului nu-L atinge însă pe Hristos, Care-şi pleacă voinţa Sa omenească înaintea voinţei dumnezeieşti, iar biruinţa Sa se face câştig al celor care se unesc cu El şi se împărtăşesc de harul Său91.

Suferinţele lui Hristos din Ghetsimani, când S-a tulburat şi S-a mâhnit şi S-a întristat cu duhul, sunt punctul culmi​nant al înfruntării morţii, cu care ne-a mântuit pe noi. în rugăciunea Sa cu sudori de sânge ni se dezvăluie calea de urmat la vreme de încercare. Ispita de a cădea pradă fricii, pe care o mărturiseşte rostind: „Părintele Meu, de este cu putinţă, treacă de la Mine paharul acesta!", o respinge prin supunerea voii Sale omeneşti voii dumnezeieşti a Tatălui: „Insă nu precum voiesc Eu, ci precum voieşti Tu" (Mt. 26, 39)92. Biruind pentru noi, Hristos ne dăruieşte puterea de a birui şi noi, de ne vom uni cu El. Căci după cum voia Sa omenească era sprijinită şi întărită de firea Lui dumneze​iască, cu care firea Sa omenească era unită în El93, tot aşa slăbiciunea noastră omenească capătă sprijin şi tărie din unirea noastră cu Hristos, prin împărtăşirea de harul Duhu​lui Sfânt dăruit de El.

Biruinţa lui Hristos asupra morţii este aşadar biruire a morţii şi stricăciunii ca fenomene fizice; totodată, ea este şi biruire a păcatului şi patimilor pe care le naşte şi le sporeş​te spectrul morţii. Puterea ei nu se va face vădită doar la sfârşitul veacurilor, la învierea de obşte; iar în veacul de acum nu e doar temei al nădejdii şi credinţei noastre (cf. 1 Cor. 15, 17), ci iradiază cu adevărat în viaţa noastră, scoţându-ne din robia Celui-rău, a păcatului şi a morţii. Prin harul Botezului, creştinul moare şi învie duhovniceşte cu Hristos, adică moare omul cel vechi, al păcatului, şi se naş​te omul cel nou, de sub har (cf. 2 Cor. 5, 17).

Sfintele Scripturi ne înfăţişează biruirea morţii de către Hristos drept biminţă asupra păcatului nu doar pentru că moartea este rodul şi pecetea păcatului, ci şi pentru că ea este un necurmat izvor de păcătuire, ţepuşă cu care diavolul îl mână pe om la păcat, laţ cu care-1 ţine în robia păcatului. Sfântul Pavel spune că Hristos S-a făcut părtaş firii ome​neşti, „ca să surpe prin moartea Sa pe cel care are stăpânirea morţii, adică pe diavolul, şi să izbăvească pe acei pe care fri​ca morţii îi ţinea în robie toată viaţa" (Evr. 2, 14-15)94. Aşadar, Hristos 1-a biruit în felul acesta şi pe diavol, care prin viclenia lui a făcut să intre moartea în firea ome​nească şi se foloseşte de ea ca să-1 înspăimânte pe om şi să-1 împingă la păcat95. Moartea, spun Părinţii, a fost îngăduită de Dumnezeu doar pentru ca răul şi starea de păcătoşenie a omului să nu se înveşnicească. Dar prin Hristos, iarăşi zic, se nimiceşte moartea, pentru ca starea de muritor a omului să nu fie fără sfârşit şi nici moartea lui veşnică. Că nu era după gândul lui Dumnezeu ca cel zidit spre viaţă să piară şi nu se cuvenea ca „răutatea Şarpelui să fie mai puternică de​cât voia Lui"96.

Prin lucrarea mântuitoare a lui Hristos osânda morţii veşnice a fost strămutată. „Acum - scrie Sfântul Atanasie cel Mare - nu mai murim ca nişte osândiţi, ci aşteptăm ca nişte ridicaţi din moarte învierea de obşte a tuturor, pe care o va arăta la timpul cuvenit Dumnezeu, Cel care a lucrat-o şi ne-a dat-o în dar" . Va mai fi încă moarte până la învie​rea de obşte, la sfârşitul veacurilor, dar ea nu mai domneş​te peste cei uniţi cu Hristos prin Sfintele Taine şi prin îm​plinirea dumnezeieştilor Sale porunci. Trupurile încă mor, dar moartea nu mai e nimicire, ci somn şi odihnă98. Iar cât priveşte sufletele, ea nu mai are asupra lor nici o putere, nu le mai stăpâneşte şi nu le mai stârneşte teamă, arun-cându-le în păcat. De aceea, cu adevărat creştinul este în​că de aici şi încă de acum izbăvit de moarte. Sfântul Ata-nasie cel Mare spune: „Despre faptul că moartea a fost ni​micită şi crucea a adus biruinţă asupra ei şi că ea nu mai are nici o putere, ci e ea însăşi moartă cu adevărat, ne dă o dovadă şi un temei vădit de credinţă şi aceea că toţi uceni​cii Lui au dispreţuit-o şi toţi pornesc spre ea şi nu se mai tem de ea, ci o calcă în picioare, ca moartă [...] înainte ca oamenii să creadă în Hristos, văd moartea ca înfricoşătoa​re şi se tem de ea. Dar după ce se mută la credinţa în El şi la învăţătura Lui, dispreţuiesc atât de mult moartea [...], râd de ea, batjocorind-o cu cuvintele scrise mai înainte împotriva ei de Apostol: „Unde îţi este, moarte, boldul tău? Unde îţi este, moarte, biruinţa?" (1 Cor. 15 , 55)99. în acelaşi sens, Sfântul Ioan Gură de Aur spune şi el: „Moartea nu mai este un lucru de temut. A ajuns să fie călcată în picioare, ca ceva vrednic de dispreţ, un lucru cu totul rău şi josnic, un nimic. [...] Odinioară, oamenii îşi duceau viaţa în frică de moarte, erau robi ai ei. Astăzi, dimpotrivă, au ieşit de sub tirania ei şi râd de acest strigoi care-i îngrozea pe strămoşii lor"100. „înviind Hristos, cea care ne înspăimânta mai înainte cu chipul ei înfricoşător, acum e dispreţuită. învierea Lui face neputincioasă vicle​nia diavolului; prin ea nesocotim moartea, ne ridicăm dea​supra acestei vieţi, şi noi, cei îmbrăcaţi în trup, avem parte de slava puterilor celor netrupeşti"101.

Hristos schimbă rostul morţii. Astfel, Sfântul Ioan Gură de Aur spune că, în chip minunat: „însăşi moartea ne-a făcut nemuritori" ; „cel mai mare dintre rele, neno​rocirea care ne păştea, moartea adusă de diavol peste lu​me, Dumnezeu a întors-o spre slava şi lauda noastră"103. „Ştiţi doar câtă frică stârnea moartea mai înainte! Văzând aşadar cât e de dispreţuită astăzi, daţi slavă lui Dumne​zeu, Cel care a adus o asemenea minunată schimbare. Cu​noscând puterea ei de odinioară şi văzând-o acum cât de slabă este, să-i mulţumim lui Hristos, Care a nimicit-o. Altădată, ea era cea nespus de puternică, iar noi cu totul slabi. Acum însă nimic nu întrece tăria noastră. Vedeţi ce minunată schimbare s-a lucrat? Vedeţi cum Dumnezeu a făcut slabe pe cele tari şi tari pe cele slabe, arătându-Şi marea Lui putere şi printr-o lucrare şi prin cealaltă?!"104

Mnartea_rm rpai arp. puterea de a-1 stăpâni pe om, nu mai e stingere deplină, ci se face început al vieţii celei ne-stricăcioase. După cum spune Sfântul Maxim Mărturisito​rul, Hristos a făcut din moarte „începutul prefacerii spre nestricăciune"105. în această lume căzută, moartea arc ros​tul bun de a ne trece la viaţa nepieritoare , şi doar păşind pesTeprigul ei ajungem în lumea de dincolo, unde vom ăveâ~părte, trup şi suflet, de un alt fel de vieţuire, scoasă dmjngustimile de aici107. Prin lucrarea mântuitoare a lui .Hristos, prin porţile morţii nu coborâm în cele mai de jos ale pământului, unde părea că sufletele sunt osândite să zacă pe vecie, ci, dacă suntem vrednici, ne înălţăm la via-ţa cerească şi intrăm în împărăţie ', unde va fi desăvârşi​ta dăruire a bunătăţilor dumnezeieşti. Moartea nu mai este un lucru tară rost, care_ne aruncă în nefiinţă, cijmfapt so-lemn şi minunat, început al vieţii celei adevărate, plena​re109 şi cu mult mai bune110; ea nu mai înseamnă decădere şi desfiinţare, ci, dimpotrivă, înălţare la un belşug de fiin​ţă. „Diavolul a adus moartea spre pierzarea noastră, ca să ne întoarcă în pământ şi să ne taie orice nădejde de mân​tuire, însă venind Hristos şi luând-o asupra Sa, a pres​chimbat-o cu totul"111, spune Sfântul Ioan Gură de Aur.

Prin harul lui Hristos, creştinul nu se mai teme de moarte şi chiar o doreşte - însă nu de dragul ei, ci pentru că prin ea trece la viaţa cea bună şi adevărată_care-l apropie de Dumnezeu. Drept pildă, Părinţii ni-i dau pe muce​nici, care mergeau la moarte cu bucurie112. Fără s-o caute cu orice preţ - de altfel nici nu-i este îngăduit -, creştinul primeşte moartea iară împotrivire, întâmpinând-o cu cre​dinţă şi nădejde în Dumnezeu.

S-ar putea spune că o asemenea atitudine nu este nouă, că o aflăm încă din platonism şi stoicism. Semnificaţia ei însă este alta. Pe de o parte, după cum remarcă Jean Daniélou, spre deosebire de adepţii platonismului, creştinul nu caută „eliberarea sufletului din temniţa trupului ci eliberarea deopotrivă a sufletului şi a trupului din robia cărnii . Iar de stoici se deosebeşte prin faptul că biruinţa asupra morţii nu este, ca la aceştia, simpla dominare inte​lectuală şi psihologică a reprezentărilor noastre despre moarte care produc frică. Pe de altă parte, pentru creştin moartea înseamnă a vieţui cu Hristos la .dreapta Tatălui. Aşa cum spune Sfântul Ignatie Teoforul: „Mai bine-mi este să mor în Hristos Iisus„ decât să împărătesc marginile pământului. Pe Acela îl caut Care a murit pentru noij pe Acela îl_vreau, Care a înviat pentru noi şi ne e aproape. Nu-1 daţi lumii pe cel care voieşte să fie al lui Dumnezeu, nici nu-1 amăgiţi cu materia! Lăsaţi-mă să primesc lumină curată! Ajungând acolo, voi fi om! [...] Vă scriu fiind viu şi dorind să mor. Dorinţa mea a fost răstignită şi nu este în mine foc, care să iubească materia, ci apă vie, care susură în mine şi-mi spune dinlăuntrul meu: Vino la Tatăl!"114. Acelaşi lucru ni-1 spune şi Sfântul Grigorie de Nyssa, vorbind despre moartea surorii lui, Sfânta Macrina: „Pe măsură ce i se apropia sorocul, văzând par​că şi mai limpede frumuseţea Mirelui, se grăbea să ajungă mai iute la Cel iubit"115.

Rugăciunea rostită de Sfânta Macrina pe patul de moar​te, înmănunchind parcă toate cele spuse mai sus, e o potri​vită încheiere pentru capitolul de faţă: „Tu, Doamne, în dar ne-ai dezlegat pe noi de frica morţii. Tu ai pus înce-putul vieţii celei adevărate şi sfârşitul vieţii de acum. Tu pentru o vreme odihneşti trupurile noastre cu somnul mor​ţii, şi iarăşi ne deştepţi pe noi cu trâmbiţa cea de pe urma" ICor. 15, 52). Tu dai ţărânii ca pe un zălog trupul de lut pe care cu mâna Ta l-ai plămădit şi aduci la viaţă iarăşi pe cel dat ţărânii, şjjn dar schimbi în nestricăciune trupul nos​tru cel putrezitor şi groaznic la vedere. Tu ne-ai izbăvit pe noi din blestem şi păcat, însuţi făcându-Te pentru dragos​tea noastră blestem şi păcat. Tu ai zdrobit capul balauru​lui (Ps. 73, 15) care, pentru neascultare, 1-a înghiţit pe om. Tu ne-ai deschis nouă calea spre înviere şi zdrobind porţi​le iadului ai surpat pe cel ce are stăpânirea morţii, adică pe diavolul".
Subiectul 9: Împărăţia lui Dumnezeu-Basileia. Recapitularea (anakephaleiosis) tuturor (ta panta) în Hristos.
TTDE (2009), 399-420:
1. „Lumea ce va să vină" începe cu întoar​cerea - parousia. adventus (Mt. 24, 3; I Cor. 15. 23: 11 Pt. 3, 4), adică venirea lui Hristos în plină slava pe norii cerului (Mt. 24, 30), ca să com​pleteze istoria mântuirii cu „ultimele evenimente". din „zilele din urmă" - eschatos (F.A. 2, 17). Cu manifestarea ei plină dc mărire, la slărşilul acestei lumi. se deschide o perspectivă infinită a Împă​răţiei Iui Dumnezeu sau „ziua Domnului", care. după Bamaba (Epistola 15* 9). este „ziua a opta " ziua veşniciei. începutul unei lumi înnoite, care urmează zilei a şaptea, simbolul acelui „mtlent-um " în care lisus va împăraţi cu drepţii. De altfel. Ziua Domnului indică şi „Ziua Judecăţii' (Mt. 12, 36), momentul final al tensiunii dinlrc Hristos şi puterile răului (I Tes, 5,2; Hvr. 10, 25; ApocJ, 10); „Noaptea e pe sfârşite; ziua este aproape" (Rom. 13, 12). De ce întârzie Hristos să vină şi să împlinească făgăduinţa mesianică? El aşteaptă încă pocăinţa oamenilor (II Pt. 3, 9).

2. În Tradiţia ortodoxă nu s-a insistat prea mult asupra evenimentelor „Zilei Domnului", când Dumnezeu îi va aduna pe cei vii şi pe cei morţi, prin lisus Hristos şi cu El (I Tes. 4, 13. 18). Ac​centul a fost pus pe proslăvirea Fiului, Care va intra „în slava mare" pe care a avui-o din veş​nicie, împreună cu Tatăl (In. 17, 5). „A Lui este slava, acum şt în ziua veacului" (II Pt. 3, 18). Hristos cshaiologic esie lisus chenotic. Care S-a întrupau a luai chip dc rob (Filip. 2. 7), Care nu are alt semn decât semnul lui Iona - Mt. 12,40). Acelaşi Fiu al Omului, Care a petrecut trei zile în inima pământului, este înălţat la dreapta Tatălui: „Iată. vad cerurile descinse şi pe Fiul Omului stând de-a dreapta lui Dumnezeu" (F.A. 7. 56). Hristos Cel înviat. Cel întâi născul din morţi, Doinnul împăraţilor pământului. Panto​cratorul, Cel Care arc cheile morţii şi ale iadului este asemenea cu Fiul Omului (cf. A poc 1, 5. 8. 13.18). Hristos S-a înălţat cu trupul şi va veni cu ci; „Dacă cineva va spune că Hristos va părăsi acum trupul Său sfânt, că Dumnezeirea Sa este-dezbră-cată de trupul Său şt că El va veni fără ceea ce Şi-a asumat, acela nu va vedea slava apariţiei Sale" (Grigoric de Nazianz. Scrisori teologice, l, 25, Irad, cit., p. 47).

3. Manifestarea plină de slavă a Fiului înseam​nă şi glorificarea celor ai Săi (I Tes. 5, 9-10; II Tes. I, 12), care reprezintă moştenirea Sa - klero-nomia (Mt, 21, 38; Mc. 12, 7; Col. 3, 24; iivr. 9, 15, PS. 3, 8; 27, 12). Fiul i-a dobândii pe cei bo​tezaţi într-un mod direct, devenind o comunitate de moştenitori", o comuniune speci​fică. Aceasta proslăvire a comuniunii sfinţilor are loc într-un context cosmic. Căci toată creaţia su​pusă legii păcatului şi in aşteptare să fie răs​cumpărată (Rom. 8. 20-21) va fi înviată şi trans​figurată. Cei blânzi vor primi ca moştenire acest pământ înnoit (Ml. 5, 5).  Cât priveşte „ziua Domnului1, ziua dc în​toarcere a Fiului Omului. Pavel insistă asupra ca​pacităţii credinţei de a discerne semnele venirii: „Iar despre ani şi despre vremuri, fraţilor, nu aveţi nevoie să Ml scriem, căci singuri ftiţi bine că ziua Domnului vine aşa, ca un fur noaptea/1 (I Tes. 5. 1-2). „Să nu vă amăgească nimeni, cu nici un chip Căci ziua Domnului nu xa sosi până ce. mai intâu nu va veni leţtădarea de credinţă şi nu se va da pe faţă omul nelegiuirii, fiul pierzării, potrivnicul - inălţându-se mai presus de tot ce se numeşte Dumnezeu sau e lăcui pentru închinare, incăt să se aşeze el in Biserica lut Dumnezeu şi pe sute să se dea drept dumnezeu" (II Ies. 2, 1-4).

A- învierea trupurilor

Parotisia, adică venirea în slavă a Fiului, este instiţită dc învierea morţilor, care va precede jude​cata finală şi transfigurarea veşnică. O înviere a tu​turor - a drepţilor şi a păcătoşilor (F.A. 24, 15), aşa cum se arată în vi/iunca lui lezechtcl (37, l-A). Toţi cei din morminte (In. 5T 28) sc vor bucura dc învierea lui Hrislos, Care a învins puterile morţii (I Cor. 2, 8). „învierea trupurilor" (Crezul apos​tolici, adică refacerea unităţii trupului şi a sufle​tului pentru a primi, astfel, răsplata definitivii şi mirarea vieţii corporale în slava cerească, este universală. Nimeni nu este exclus dc la această înviere, indiferent dc meritele lui, după cum a arătat Sfântul loan Hrisostom. Prin aceasta, ni​meni nu e în afara Împărăţiei, numai că se poate vorbi de „mic" şi de „mare" în împărăţia ce​rurilor (Mt. 5, 19). Ca articol de credinţă. învierea morţilor a fost introdusă în Simbolul ortodox de la Constantinopol, sub forma unei Făgăduinţe şi aştep​tări: „Aştept învierea morţilor şi viaţa veacttlut ce va să vină." Pentru Apostoli, argumentul în​vierii morţilor se bazează pe realitatea hristologică; Voia Celui Ce M-a trimis aceasta este: să nu pierd nimic din tot ce Mi-a dat să-i inviez in ziua de apoi"  In 6, 39), „Pentru că. de credem că lisus a murit şi a înviat, tot aşa (credem) că Dum​nezeu, pe cei adormiţi intru lisus, ii va aduce im-preună cu El Căci aceasta vă spunem, după cuvântul Domnului, că noi. cei vii. care vom fi rămas până la venirea Domnului, nu \om lua înainte celor adormiţi, pentru că însuşi Domnul, intru poruncă, la glasul arhanghelului şi intru trâm​biţa lut Dumnezeu, Se va pogori din cer, şi cei morţi Intru llristos vor invta întâi După aceea, noi, cei vii, care vom fi rămas, vom fi răpiţi, impreună cu ei. in nori, ca să întâmpinăm pe Domnul in văzduh, şi aşa. Pururea vom fi cu Domnul" (I fes. 4, 14-17,1 Cor. 15 12-14, 20). De aceea, pentru a dezminţi ideca că Învierea lui 1 Irislos ar fi un mit sau o superstiţie. Apostolii recurg Ia proba .Martorilor învierii" (Mt, 2, 9-17; In. 20, 19-25; F.A. 1, 22; 2. 32). Teologia poslapostolică foloseşte ca argument mimiuile săvârşite dc lisus, pe care le considera o anticipare a învierii. În​vierea trupului este deci anticipată in minunile Şale. mai ales, în cele asupra morţilor. 1:1 anunţă Învierea Sa (Mc. 10, 34), având ca ilustrare sem​nul lui lona (Ml. 12, 39-40). Învierea lui Adam este anticipată in învierea lui Lazăr. Învierea tru​purilor stă numai in puterea tui Dumnezeu.
4. Care esle realitatea trupului înviat ţinând scama de dualitatea naturii umane: trup-sullet? După Origcn, trupul va trece în nefiinţă, sufletele şi fiinţele spintuale revenind la starea lor dinainte de intrarea în trup. Biserica mărturiseşte insă cre​dinţa în învierea şi în veşnicia trupurilor, transfigurate prin harul îndumnezeitor (1 Tes, 4, 14-17». În învăţătura despre învierea morţilor, creştinismul răsăritean a vrui să pună în valoare ideea că moartea nu este o pierdere sau o desfiinţare a per​soanei şi a personalităţii omului, ci o trecere spic o unică exislen|ă cu Dumnezeu spre veşnicie Trupul sc va strica pentru a învia nestneăcios. In acest sens, condiţia naturală a trupului sc păs​trează, dar corupţia în sens dc disoluţie a dispărut. De asemenea, uillelul există ca substanţă diferită şi este nemurilor dar el participă la slava lui Dum​nezeu împreună cu trupul Mai bine zis, trupul este înglobat dc sulletul spiritualizat» iar acesta eslc covârşit de energiile divine nccrcalc Esle vorba dc 0 „făptură nouă " (II Cor 5, 17), de un „trup duhovnicesc" înviat: „Aşa este şi invierea morţilor: se seamănă trupul intru stricăciune, inviază intru nestricăcîune; se seamănă intru necinste. inviază intru slavă: se seamănă întru slăbi​ciune, inviază intru putere, se seamănă trup firesc, inviază trup duhovnicesc" (I Cor. 15, 42-44), Toţi vor învia cu unicitatea  lor proprie data de Creator, nu ca spirite dezcarnate sau reîncarnate. Aceasta înseamnă că Adam dacă n-ar fi păcătuit, n-ar fi fost supus morţii trupeşti.

5. Una din cele mai populare credinţe in evla​via ortodoxă, învierea morţilor, arată că trupul uman, creaţia materială şi fizică, are un rol esenţial in istoria mântuirii. Dc aceea, creştinii cugetă nu numai la nemurirea sullctului, la puterile cereşti nemuritoare. Există spe​ranţa dc răscumpărare pentru trup şi pentru suflet care nu stă pe o idee vagă despre nemurire. Cre​dinţa tn învierea trupurilor este inseparabilă de credinţa in învierea iui Hristos, a umanităţii Sale deplin glorificate.

 6. Teologia răsăriteană a insistat asupra în​vierii impurilor şi pentru a păstra unitalca fiinţei umane în dualitatea trup-suflet, aceasta contra ideii de eternitate şi de necesitate a materiei, în starea ei de creatură. Astfel, teologia vorbeşte despre moartea fizică, corporali, care nu înseamnă dispariţia persoanei, ci dezagregarea şi imprăştierea materiei părţii ei corporale, căci şi trupul este consacrat lui Dumnezeu, aparţine lui Hristos (1 Cor. 6, 16-20). El este sămânţa care trebuie să moară pentru ca fiinţa umană să îmbrace o stare noua, de transfigurare. De aceea, Biserica Orto​doxa, considerând trupul ca parte integrantă a per​soanei, nu practică incinerarea (incinerarea a fost introdusă de cei care negau învierea trupurilor. Dar arderea trupurilor nu împiedică învierea lor), în actul învierii, sufletul şi trupul sunt reunite pen​tru eternitate într-o umanitate cshalologică, pătrun​să de energia duhului ncstricăeim. umanitate Iară caracter carnal şi sexual (Ioan Damaschin. Despre credinţa ortodoxă, IV, XXVII), „căci carnea şi sângele nu vor moşteni împărăţia lui Dumnezeu (ICor. 15.50).

7. Care va fi strălucirea de pe urmă a zidirii? „Dar chiar cănd va fi reînnoită, zidirea nu va

fi iarăşi cum a fost adusă de Dumnezeu la exis​tenţa, la început, să nu fie, căci se seamănă trup sufletesc (1 Cor. 15t 44). cum s-a spus. şi nu se ridică un trup cum era cel al primului om creat înainte de neascultare, adică material şi sensibil şi schimbăcios. Având lipsă de hrană materială, ci se scoală trup întreg înduhovnteit şi neschimhăcios, cum era al Stăpăntdui ¡1 Dumnezeului nostru după înviere, adică al Celui de al doilea Adam şi al Celui întâi-născut din morţi, deci cu mult deosebit de acela. In acelaşi fel întreaga zidire se va face „ la un semn al lui Dumnezeu, nu cum a fost creată, materială şi supusă simţurilor, ci va fi prefăcută, la naşterea din nou, într-o locuinţă nematerială şi duhovnicească mai presus de toată simţirea" (Simeon Noul Teolog. Cuvântări morale, I, 5. in „Filocalia", vol 6, pg. 139). „învierea este refacerea firii în aşa fel că întrece starea ei din paradis. Superio​ritatea aceasta constă ttt neschimhahilitatca uni-versală a tuturor. în special, îtt negrăita ittdumne-zeire după har a sfinţilor” (Maxim Mărturisitorul, Răspunsuri către Talasie, 54» 22, în „Filocalia -vol. 2, p. 253). „Fericitul Moise a arătat, prtn slava Duhului care lumina prin faţa lui şi la care nici un om nu putea căuta, felul cumr la învierea drepţilor  se vor slăvi trupurile sfinţilor cu slava de care se învrednicesc sufletele credincioase ale sfinţilor încă de acum. întru omul dinlăuntru. „Căci. noi, zice. cu faţa descoperită, adică întru omul dinlăuntru, oglindim slava Domnului,  (11 Cor. 3. 18)... Slava cu care se îmbogăţesc su​fletele sfinţilor, cum s-a zis, încă de aici, aceea va acoperi şi va îmbrăca trupurile goale la înviere şi le va face să fie răpite la cer. Şi atunci^se vor odih​ni cu trupul şi cu sufletul neîncetat in împărăţia lui Dumnezeu" (Simcon Mclufrustul, Parafrază ia Macarie Egipteanul, M-3, „Filocalia", voi. 5, p. 330-331). „După cum Trupul Domnului, atunci când S-a suit pe munte, a fost slăvit şt S-a trans​format în strălucire divină şi într-o lumină ne​mărginită, la fel vor fi slăx ite trupurile sfinţilor şi w străluci Şi. dufki cum slava cea dinlăuntru a lui Hristos /-ii acoperit Trupul şi (pcestaf a strălu​cit, la fel. şi in cazul sfinţilor, puterea lui Hristos care este în lăuntrul lor. in ziua aceea se va re\ăr-sa in afară peste trupurile lor Pentru că. incă de pe acum. ei participă cu mintea lor la fiinţa şi na​tura Lul Că s-a scris: «Cel Care sfinţeşte şi cei care se sfinţesc dtntr- Unul sunt ţtofi/» (Evr. 2, 11). Şi: «Slava pe care Slt-at dat-o. Eu le-am dat-o lor» (In. 17, 22). Şi, după cum dintr-un singur fac se aprind multe făclii (iar acestea siutt ta feti. in mod firesc, trupurile sfinţilor, fiind mădulare ale lui Hristos, devin de aceeaşi (natură) ca şi a tui Hristos " (Macarie Fgipteanul, Omilia XV, 38).

B. Judecata ultimă: 8. „ Care iarăşi va să vină să judece viii şi morţii".  Tot aşa şi Hristos după ce a fost adus o dată Jertfă ca să ridice păcatele multora, a doua oară fără de păcat Se %v arăta celor care cu stă​ruinţă ¡1 aşteaptă spre mântuire" (Hvr. 9, 28). Iisus Hristos, Domnul înviat din mormânt şi înălţat la cer, va veni din nou (F.A. 1. 11:1 Tes. 4. 16-17). la sfărţitul timpului. În ziua judecăţii, ziua Domnului", Cum îi va fi răscumpărat pe toţi, toţi aparţin lui Hristos. Ei sunt sub domnia (basileia lui Hristos, nu sub altă autoritate  Cor 15. 27). Basikia este baza libertăţii copiilor lui Dumnezeu, faţă de orice putere pământească.

Judecaţii (krisis) este confruntarea istoriei şi a omului cu dreptatea lui Dumnezeu, la sfârşitul veacurilor, cand întreaga lume \ a fi adusă sub au​toritatea supremă a lui Dumnc/cu (c£ Fvr. 4. 13 >. Judecata este actul final al lui lisus Hristos. adică „sfârşitul", când Domnul va preda împărăţia lui Dumnezeu şi Tatălui, când va desfiinţa orice dom​nie şi orice stăpânire » orice putere, căci El tre​buie să împărătească până ce-i va pune pe toţi vrăjma>ii Săi sub picioarele Sale. Vrăjmaşul cel din urmă care va fi nimicit este moartea. Căci toate le-a supus sub picioarele Lui „Iar când toate vor ft supuse Lui. atunci şi Fiul însuşi Se va su​pune Celui Ce I-a supus Lui toate, ca Dumnezeu să fie totul în toţi" (I Cor. 15. 24-28).

9. Două Duminici de la începutul postului Paştelui (Duminica înfricoşatei judecăţi - texte biblice: 1 Cor. 8. 8-9; Mt 25. 31-46; şi cea a căderii lui Adam şi a izgonirii din rai - texte bi​blice: Rom. 13. 11-14; 4; Ml. 6. 14-21), ne aduc aminte că există o judecată, ultimă, răscumpărătoare în care Dreptul Judecător (II Tim 5, 6-8), duce la capăt dreptatea Sa (II Pt. 3. 8-9; II Cor. 3. 7-11). Deosebind stea de stea (I Cor. 15,41). adică, dând sfinţilor şi drepţilor răsplata pe care o aşteap​tă, iar celor păcătoşi, pedeapsa pe care o merită. Nu există scăpare de  această judecată. Ea este despărţirea ultimă nu numai între om şi Dumne​zeu, dar şi între oameni: „ Va despărţi pe unii de alţii, precum desparte păstorul oile de capre. Şi pune oile de-a dreapta Sa, iar caprele de-a stân​ga11. (Mt. 25, 32-33). Evanghelistul Mt. (25, 31-46), care descrie pe larg ziua judecăţii ultime, arată că Iisus vorbeşte aici de El Însuşi, anunţând că va veni în slava Sa, va lua loc pe scaunul de slavă ca să-i judece pe ei [i Iară distincţie, înconjurat dc îngerii Săi, separându-i pc cei aleşi, care au lacul fapte bune. dc cei respinşi. O explicaţie este sub​limată: in măsura in care „aţi făcut unuia din cei mai mici fraţi ai Mei, Mie Mi-aţi făcut". Hristos intră în scenă nu numai ca judecător, ci şi ca Cel căruia i s-a refuzat dragostea. Ceea ce facem pen​tru alţii porneşte nu numai din altruism, din com​pasiune naturală, ci şi din fnptul câ-L iubim pc Dumnezeu in apmapele nostru. Mântuirea veşnică a fiecăruia din noi depinde de ceea ce am Jăcut celor mai mici surori şi fraţi ai noştri, cu care se identifică Hristos, „Iar oricine vă va da să beţi un pahar de apă in numele Meu. fiindcă sunteţi uce​nici ai lui Hristos. adevărat vâ spun untă că nu-şi va pierde răsplata sa. Dar cine va sminti pe unul din aceştia nuci. care cred in Mine, ar fi mai bine pentru el să i se lege o piatră de moară şi să fie aruncat in mare" (Mc. 9. 41-42). 

10. Judecata aparţine Fiului Omului (In. 5. 22; 27-30), Care-i asociază pe prietenii Săi: „ Voi, care Mi-aţi urmat Mie. veţi şedea ii vot pe douăspre​zece tronuri, judecând cele douăsprezece senunţit ale tui Israel" (Mt. 19,28). Această afirmaţie va fi preluată dc autorul Apocalipsci, caic pune accen​tul pc mulţimea cc se prezintă înaintea tronului lui Dumnezeu, aducând laudă, adorare şi mulţu​mire  Celui Ce şade pe tron " (cf Apoc. 4. 9-10; 7,9-17).

Condiţiile judecăţii sunt drepte şi eficiente, după cum cei botezaţi şi consacraţi au fost fideli Fui şi prietenilor Fui sau nu au (ost (Mt. 25. 31-46), după măsura credinţei* a nădejdii şi a iubirii. Există, totuşi, o mângâiere: FI judecă, nu Tatăl (In, 5, 22), FI Care ştie totul despre condiţia ihiiu-lui [„purtând trup şi vieţuind in lume"), din pro​pria experienţă, FI Care S-a confruntat cu insi​nuările şi cu vanităţile diavolului. El însuşi a re​cunoscut cursul istorici şi caracterul amestecat al vieţii pământeşti, în care separarea dintre grâu şi neghină nu este posibilă. Totuşi, Iii Se arată in​flexibil cu „sluga vicleană " şi „netrebnică" (Mt. 25, 26-30), deoarece Kl csfe drept (cf. ML 13, 40: 5, 29-30; Lc. 13, 24). El nu-i poate trece cu ve​derea, mai ales. pc cei care au fost inumani şi ne​drepţi faţă de cei săraci şi blânzi, fiindcă FI însuşi S-a identificat cu aceştia. „Mie Mi-aţi făcut" (Mt. 25, 40)- Cei care au trişat cu dreptatea nu vor moşteni Împărăţia lui Dumnezeu (1 Cor. 6, 9-10). Cel care s-a compromis cu păcatul nu poate să scape de mânia lui Dumnezeu (Col 3, 5-6). Ce​rerea bogatului nemilosliv de a fi iertat n-a fost auzită şi împlinită (I.c. 16, 24-31). Tocmai de aceea, la judecată vor fi prezenţi cei care s-au bu​curat, în această viată, de laptele bune ale altora, pentru a le aduce „mulţumirea" lor. Acest act de mulţumire * euharistie - face parte din „răsplata" cc s-a pregătit celor drepţi.

11, Judecata nu este ziua răzbunării, ci ziua răsplătirii, când fiecare va da seamă de lucrul ce i s-a încredinţat (cf. Mc. 13, 34). liste un act de dreptate, dc aceea fiecare va fi judecai după conşti​inţa şi după legea sa (In. 6,45). Pentru unii, jude​cata va fi un act de binecuvântare şi de mulţu​mire; pentru alţii, va lî un act de separare şi de izolare: „Prietene, cum ai intrat aicifara haină de nuntit?. „Legaţi-l de picioare şi aruncaţi-l in întu​nericul cel din afară. Acolo va fi plângerea şi scrâşnirea dinţilor" (Mt. 22, 12-13). Mântuitorul vorbeşte de „multe locaşuri ale Tatălui" (In. 14, 2): „N-a Înţeles prin multele lo​caşuri deosebiri de locuri, ci trepte de daruri. Căci, precum fiecare se bucură de soarele văzut, după curăţia puterii văzătoare şi primitoare, şi precum un sfeşnic ce luminează într-o casă răs​pândeşte raze diferite, fură ca lumina lui să se împartă între multe sfeşnice, aşa şi în veacul viitor toţi drepţii se sălăşluiesc într-o singură patrie, fură să se împartă, dar fiecare e luminat de unicul Soare înţelegător şi înţeles pe măsura lui, ca de un singur văzduh şi loc şi scaun şi vedere şi chip... Fiecare se veseleşte in lăuntrul său după harul dat lui, după măsura lui. dar una este vederea cea dinlăuntru a tuturor, şi alta le este bucuria. Şi. în afară de ce/e două mari cete nu este vreo alta de mijloc. înţeleg prin una pe cea de sus, iar prin cealaltă pe cea de jos; iar ta mijlocul lor, mul​ţimea felurită a răsplătirilor. Iar dacă acesta este adevărul, precum este şi de fapt, ce e mai nebuneşte şi mai prosteşte decât a spune ceea ce spun unii: «îmi ajunge să scap de gheenă, nu mai am grijă că nu intru în împă​răţie». Căci a scăpa de gheenă e una cu a intra în împărăţie. Precum, a cădea din aceasta înseamnă a intra în gheenă. Fără îndoială, nu ne-a învăţat Scriptura trei locuri Dar ce? «Când va veni Fiul Omului întru slava Sa, va aşeza oile la dreapta Sa şi caprele la stânga Sa» (Ml. 25, 31). N-a spus trei cete, ci două; una de-a dreapta şi alta de-a stân​ga. Şi a despărţit hotarele sălaşurilor diferite ale lor, zicând că unii adică păcătoşii, vor merge la osândă veşnica, tar drepţii vor străluci ca soarele in viaţa veşnică (Mt. 25, 46) iarăşi: «Vor veni de la răsărituri şi de la apusurt şi se vor odihni in şanurile lui Avraam intru împărăţia cerurilor fiii împărăţiei; tar ceilalţi vor fi scoşi in întunericul cel mai din afară, unde va fi plânsul şi scrăşnirea dinţilor» (Mt. 8, 11)» ceea ce e mai înfricoşător decât orice foc". (Isaac Sirul, Cuvântul LVI „Filocalia". vol. 10, pp. 284-285).

La judecata ultimă, starea fiecăruia are un caracter proporţional, potrivii cu măsura în care s-a deschis faţă de alţii: „În măsura în care aţi fă​cut... În măsura în care nu aţi făcut", liste vorba de proporţia iniţiativei, a libertăţii, a răspunderii personale, fără de care nici harul lui Dunmezeu nu lucrează. „Cum mă voi înfăţişa înaintea Domnu​lui!" (Mih. 6,6). Cine are curajul să intre la jude​cată prevalându-se de meritele sale? Şi« totuşi, creştinii aşteaptă judecata, cu încredere absolută in iertarea lui Dumnezeu. Căci taina judecăţii vii​toare este taina lui Dumnezeu „ îmblânzit de însăşi milostivirea Sa ", a unui Dumnezeu .. Care nu ţine mime răul" şi Care nu „ingăduie ca făptura să fie înghiţită de pieire". Este un Dumnezeu milostiv tuturor (Rom. 11, 32), Care „pe cel din urmă mi-luieşte şi pe cel dintâi mângâie; acestuia plăteşte şi aceluia dăruieşte". In cele din urmă, va birui iertarea lui Dumnezeu: „Nimic nu egalează şi nu întrece mila lui Dumnezeu. De aceea cel care dez-năilăjduieşte este propriul său duşman de moarte " (loan Sinaitul, Scara* V, 23). Cei „de-a stânga", ruşinaţi, aşteaptă un ultim gest al milei lui Dum​nezeu; cei „de-a dreapta", drepţii, în mijlocul cosmosului transparent căci „lumea veşnică" este nu numai pentru umani tale, ci şi pentru creaţie sunt invitaţi, în haină de nuntă, la ospăţul împă​răţiei cereşti. „Cei care au câştigat dragostea desăvârşită faţă de Dumnezeu şi şi-au înălţat aripile sufletului prin virtuţi se răpesc în nori şi la judecată nu vin Iar cei cure n-au câştigat cu totul desăvârşirea, ci au păcate şi fapte hune laolaltă, vin la locul ju​decăţii şt acolo, dacă se Ingreuie cumpăna celor hune. se vor izhăvi de munci" (Diadoh al Foticeei. Cuvânt ascetic. 100, „Filocalia" voi. I, pp 389-390).

12. Crezul de la Niccea se încheia eu această declaraţie finală ”împărăţia lut Dumnezeu nu va lua sfârşit". Iisus Hristos vine ca un Mesia unic. Care aduce pe pământ împărăţia lui Dumnezeu (Mt. 3, 2; 4, 17). A vorbii despre împărăţie tot timpul, în Predica dc pe Munte şi, mai ales, în parabole (Mt, cap.5-7), unde o compară cu sămânţa de muştar, cu aluatul, perla, banul pierdut comoara, nunta, banchetul, casa Tatălui, via. Semnele împărăţiei sunt cele dc la Cina cea ultimă, cu Apostolii: „Ca să mâncaţi şt să heţt la masa Mea in fmpărăţia Mea fi să şedeţi pe tronuri fudecând cefe douăsprezece seminţii ale lui Israel..

13. Spre deosebire de Origen, care susţine că stabilitatea mişcării e dată odată cu aducerea în existenţă a lucrurilor, Părinţii răsariteni spun că mişcarea temporală nu are sensul unui cerc, ca mişcare ciclică, fizică si biologică, ci pe acela de stabilitate în eternitate, a devenirii voite de Dum​nezeu. Pentru sfinţi, ca şi pentru îngeri, veşnicia înseamnă „permanenţă in sfinţenie" (Sfântul Vasile, Despre Duhul Sfânt. XVI, 38, p. 379). 
14. O altă perspectivă în care s-a dezvoltat această Învăţătură este aceea a sabatismului. unul din subiectele preferate ule spiritualităţii isihasic. Fsle vorba dc odihna sfinţilor, despre care vor​beşte Apocalipsa  (Apoc. 14. 13). În veacul acesta nu avem nici sâm​băta adevărată, nici ziua a opta. in sens de opnre deplină din mişcarea patimilor şi a virtuţilor, in cursul vieţii pământeşti, se pot primi, anticipat, tainele desăvârşim, iar ziua a opta (Duminica) sc dă prin ieşirea din mormânt. Aceasta este veşnica existenţă în care se „sabatizează”, se odihnesc sufletele sfinţilor, primind încetarea a toată mişcarea, prin arătarea şi împărtăşirea Celui pe Care l-au căutat Sfinţii sc ostenesc în Dumnezeu, pentru că Dumnezeu Se odihneşte în sfinţii Săi in felul acesta, „sabatul" cshalologic înseamnă odihna de lucrarea natuialâ pentru a face loc lucrării dumnezeieşti, adică o înaintare infinită in contemplarea slavei Iui Dum​nezeu: 
15. În aşteptarea „lumii care vine", creştinul se întreabă:„ Ce vom da în schimb Domnului pentru toate câte ne-a dat nouă? " „ Căci n-a mântuit ca prin Moise un popor din Egipt şi din robia lui Faraon, desparţind marea, ci, mai mult, a izbăvit întreaga omenire de stricăciunea morţii şi de sub robia crudului tiran, a păcatului. Nu duce cu forţa spre virtute, nici nu acoperă cu pământ, nici nu arde cu foc şi nici nu porunceşte să fie loviţi cu pietre cei păcătoşi, ci convinge, prin blândeţe şi îndelungă răbdare, ca oamenii să aleagă virtutea, să lupte prin necazuri pentru Ca să se bucure şi de roadele ei Altădată, cei care păcâtuiuu erau pedepsiţi, dar stăruiau în păcat şi păcatul le era socotit de Dumnezeu; acum. insă, oamenii aleg pentru credinţă şi pentru virtute asupriri, torturări şi moarte. Slavă Ţie. Hristoase, Cuvinte al lui Dumne​zeu, înţelepciune. Putere şi Dumnezeule atotpu​ternic! Ce-Ţi vom da noi. neputincioşii, în schim​bul tuturor acestora? Căci toate sunt ale Tale şi nu ceri de la noi nimic altceva decăţ să ne mân-tuim; dar şi pe aceasta o dai şi din pricina nespu​sei Tale bunătăţi eşti chiar recunoscător celor care o primesc. Mulţumesc Ţie Celui Ce ue-ai dat existenţa. Celui Ce ne-ai dăruit o fericită existen​ţă. Celui Ce ne-ai adus, prin negrăita Ta bună​voinţă, iarăşi la aceasta stare pe noi. cei căzuţi din ea!" (Ioan Darnasehin. Dogmatica. IV, 4).

C. Rugăciunile Bisericii pentru cei morţi: 16. Rugăciunile pentru cei morţi şi sacrificiile aduse pentru curăţirea păcatelor sunt cunoscute şi practicate în Vechiul Testament (11 Mac 12, 42-46). Iov aduce arderi de tot pentru păcatele fiilor săi (Iov 1, 5). tn Biserică, pomenirea liturgică a ce​lor morţi, milosteniile în numele lor: liturghii, po​meni, parastase au în vedere o „fericită speranţă":

a) Dumnezeu nu predestinează şi nu trimite pe nimeni în iad. Nu vrea ca cineva să piară, ci ca toţi să ajungă la pocăinţa (I Pt. 3. 9). Există însă păcate împotriva Duhului Stant care nu se iartă nici pc pământ, nici în ceruri (Mt. 12. 31). Fără iubire nu există viaţă veşnică: ..Cine nu-l iubeşte pe fratele său rămâne În moarte" (llii. 3. 14, 15).

b) Timpul de mântuire. ..timpul favorabil" de pregătire  este viaţa aceasta, aici şi acum (II Cor. 6. 2). Nimeni nu se mântuieşte în iad, pentru că „nu morţii Te vor lăuda pe Tine,  nici toţi cei care se pogoară in iad, ci noi, cei vii" (Slujba înmormântării). După judecata particu​lară, o adevărată reconvertiré, ea decizie personală şi colaborare voluntară, nu mai este posibilă. In iad nu este pocăinţă: „Ceea ce este moartea pentru oameni, aceea este căderea pentru îngeri; căci după cădere nu mai există pentru ei o convertire. Nici pentru oameni, după moarte" (Ioan Damas-chin, Dogmatica 11,4).

c) Pomenirea liturgică a morţiilor şi milosteni​ile in numele lor sunt pătrunse de o speranţă fermă şi favorabilă, Iiiserica celor vii se roagă pentru toii cei care au adormit în „nădejdea învierii şi a vieţii de veci cu încredinţarea că există o schim​bare posibilă, nu în sensul de tămăduire şi curăţire a firii. Aşadar, Biserica nu îi consideră pentru tot​deauna condamnaţi, chiar pc cei foarte păcătoşi (Ps. 117, 18), dar ca nu face speculaţii în ce pri​veşte modul în care se face această schimbare. Ea se roagă pentru ca cel care in credinţă a adormit să fie socotit drept, prin credinţă şi prin har!

d) Biserica se roagă cu speranţă şi cu îndrăz​neală (1 Ies. 4, 13-17; in. 5, 24-30). mai ales, pen​tru cei care nu au reuşit sâ termine pocăinţa în​cepută. Aşteptarea celor care au murit în credinţa are un caracter aciiv. in sensul că sufletele lor nu pot sâ nu fie receptive la rugăciunile şi la milos​teniile săvârşite de cei vii în numele lor. Această rugăciune nu csle bazată pe meritele celor vii şi nici nu are intenţia de a recompensa credinţa lor. In rugăciunile ci. Biserica îi încredinţează pc cei ai Săi iubirii fară de margini a lui Dumnezeu şi se roagă.

c) Tradiţia răsăriteană insistă asupra coborârii la iad a lui Hristos cu sullctul Său îndumnezeit, a cărei pomenire se lace în Sâmbăta Patimilor: ..Împărăţit-a iadul peste neamul omenesc, dar n-a ră​mas în veci; că Tu. Puternice, fiind pus in groapă, cu palma cea începătoare de viaţii ai rupt încu​ietorile morţii şi ai propovăduit celor care dormeau acolo din veac izbăvirea cea nemincinoasâ. făcându-Te, Mântuitorule, cel dintâi sculat din morţi". „Odinioară, dintru nefiinţă (neant) m-ai zidit şi cu chipul Tău cel dumnezeiesc m-ai cinstit Dar din cauza călcării poruncii Tale m-ai întors în pământ, din care am fost luat, Ridtcându-mă acum la asemănarea Ta, ca sa-mi recapăt fru​museţea cea dintâi'1. (Slujba înmormântării, în Molitfeltnic. ed. 1984, p. 201).

17. Aşadar, între înviere şi a doua venire, porţile iadului, ca şi ale raiului, sunt în mâinile lui Dum​nezeu. De aceea, nimeni nu e condamnat pentru veşnicie înainte de judecata ultimă.

18. Etapele succesive ale petrecerii sufletului după judecata pariiculară au fost exprimate prin vămile dincolo de mormânt. Cele 22 de trepte de examinare a sufletului de Ia ieşirea din viaţa cor​porală, la primirea sentinţei, corespund cu diverse forme ale păcatului. Tema aceasta, reprezentată iconografic în frescele de Ia Voroneţ. a fost dez​voltată, în special, de teologii ruşi (ca Antonie Amfitcatrov- Teologia dogmatică. Atena, 1858; şi Macarie lîulgakov - Teologia dogmatică ortodoxă. Paris. 1860). Colecţiile dc canoane (Manuel Malaxa. 1651) dau amănunte despre petrecerea sufletului după moarte (trei zile rămâne încă pe pământ), de drumul spre cer pentru a vedea locul sfinţilor (care durează nouă zile), de rolul îngerilor care arata raiul şi iaduL până la a patru/ceea zi, când sufletul primeşte sentinţa. Zilele în care se fac slujbele de parastas coincid cu aceste momente principale.

Într-adevăr, unele elemente din care este com​pusă această credinţă sunt menţinute de Tradiţie. De pildă, rolul Îngerilor in judecata sufletelor (Chiril al Alexandriei, l.Efrem Sirul, loan Posti​torul), ideea de balanţă pe care sc cântăresc faptele bune şi rele (Ioan Damaschin). Cu toate acestea, capitolul despre vămile văzduhului nu arc un ca​racter dogmatic obligatoriu. El redă, în mod sim​bolic, credinţa profundă că sufletul care sc află în afară de timp, însoţit de îngerul său. recapitulează şi valorifică în mod conştient şi just viaţa sa. Conştiinţa astfel luminată examinează orice pă​cat, cunoscut şi necunoscuL pentru care sufletul îşi asumă întreaga răspundere - iertarea sau con​damnarea. Acest proces dc judecată începe aici (In. 5, 24; 9,39; 12, 31), iar după moartea trupului, sufletul devine deplin conştient de viaţa sa.
19. Rugăciunea de iertare. Panihida. 

D. Diferenţe confesionale cu privire la eshatologie
20. Milenarismul (sau hiliasmul) Este o credinţă după care Hristos va reveni, în slava, pe pământ şi va domni cu slinţii Săi timp dc o mie de ani {mileniu, de unde şi numele de milenarism), satana liind legat în acest timp. Printre grupurile care propun această inter​pretare a „mileniului" se află şi Adventiştii de ziua şaptea. De origine baptistă, această denomi-naţiune a fost intemeiată în secolul XTX, în Statele Unite ale Americii, de către William Miller, care a fixat şi  anunţat întoarcerea lui Hristos pe pământ in unul 1843. Biserica nu a dat nici un credit acestor calcule milenariste şi apocaliptice, deoarece acestea suni dezminţite dc învăţătura biblică despre venirea a doua a hii Hristos. Pentru exegeza ortodoxă. îm​părăţia dc mii de ani este o exprimare simbolică obişnuita în scrierile biblice. Faţă de viziunile milcnanste şi apocaliptice sc pot face unele pre​cizări:

a) Există o diferenţă radicală intre cshatologic - ansamblu de evenimente, parte integrantă din iconomia mântuirii - şi miturile apocaliptice, care sunt utopii milenaristicc şi mesianisme istorice. Aceasta nu înseamnă că Biserica nu propovă​duiesc apocalipsa. adică. Revelaţia sau mani​festarea plină dc slavă a lui Dumnezeu, şi că nu aşteaptă făgăduinţa ^Ierusalimului ceresc", adică, „ un cer nou şt un pământ nou " (Apoc. 21. I).

h) Când lisus Hristos vorbeşte de viaţi. HI Se referă* adesea, la viaţa veşnică (cf. In. 3, 36: 5. 24; 6, 40, 54). Aceasta nu înseamnă că „viaţa după moarte" se află undeva, dincolo de realităţile pă​mânteşti şi de timpul istoric. Viaţa veşnică începe aici şi acum. Pătrunde bucuriile şi suferinţele, lup​tele şi speranţele acestei vieţi (Eilip. 3, 20). Aceas​tă viaţă cerească nu este însă închisă în limitele is​torici şi ale timpului, ci a rupt frontierele aceslora şi a suipat zidul morţii,

c) Sectele apocaliptice - cu pretinsele lor pre​ziceri despre un sfârşit al lumii in anul 2000, un sfârşii în dezordine, precedat de catastrofe cos​mice - creează confuzii grave, nu numai de ordin clic. ei ţi social, in chip special, ele întreţin un pesimism etic şi o indiferenţă iresponsabilă faţa de catastrofa nucleară, care trebuie şi să fie combătute cu toată tăria.

În epoca modernă, s-a vorbit destul despre eternitatea iadului. Sc voia, astfel, o revenire la credinţa in apocatastază. susţinută de Origen. Evagrie. Didim, Grigonc de Nyssa. Apocataslaza este o speculaţie origenistă despre sfârşitul istorici, potrivit căreia creaturile raţionale, atât oamenii ale căror suflete, preexistente trupurilor, au fost condamnate, după păcal. să trăiască în (rup. cât şi îngerii şi demonii, care au fost create la început ca inteligenţe pure, apoi osândite să ia forma actuală, vor fi. in m din urmă. restabilite în forma lor ori​ginară, în perspectiva unei mântuiri universale Această restabilire in forma primordială, dc inte​ligenţe pure. se face in clape succesive, după puri​ficarea demonilor şi a celor condamnaţi prin focul iadului, graţie harului lui Hristos, Care nu ar îngă​dui pieirca veşnică a creaţiei Sale şi nici pedepsele eterne. Astfel că pedeapsa iadului trebuie să aibă un slârşi cred unii. Oamenii. îngerii şi demonii vor rvdeveni ceea ce au fost, adică, inteligenţe puie

Consecinţele acestei doctrine sunt radicale: lip​sa oricărui proces dc sfinţire, dispariţia judecăţii de apoi şi chiar mântuirea diavolului (Origen. De principiis, III. 6. 5). Deşi i-a atras pc unii teologi din pcruuda patristici (Grigorie de Nyssa şi Didim cel Orb) prin optimismul ei cosmic, apocatastaza concepţia ongenistă despre restaurarea uni\-eixală la stărşilul timpului, prinlro întoarcere necesară la starea cea dintâi, inclusiv, iertarea gratuită a tutu​ror şi convertirea diavolului - a fost condamnată la al V-leu Sinod ecumenic (Constantinopol. 553) Această condamnare arc in vedere radicalismul etic al Evangheliilor, care au fost date anume pen​tru a schimba viaţa creştinilor aici şi acum. Viaţa în Hristos. iransformarca prin întâlnirea cu Hristm. arc loc aici; de aceea flecare trebuie să coboare în piaţă, aşteptându-l pe stăpân să-1 tocmească, să lucreze in via sa. Toţi sunt angajaţi, dar vor li răs​plătiţi după dreptatea lui Dumnezeu. De aceea. „mulţi sunt chemaţi, dar puţini aleşi" (Ml. 20, 16). Apocatastaza, ca universalitate a mântuirii nediferenţialc. contrastează cu această orientare etică a evangheliilor: „Ce semeni aici culegi acolo". Modul dc viaţă dc aici marchează per​soana şi destinul ei veşnic: „După roade/e lor ii veţi cunoaşte. Au doară culeg oamenii struguri din spini şi smochine dtn mărăcini. Aşa că orice pom bun face roade bune, iar pomul ràtt face roade rele. Nu poate pom htm să facă roade rete, nici pom rău să facă roade bune Iar orice pom cure nu face roadă hună se taie si se aruncă In foc. De aceea, după roadele lor ii veti cunoaşte9' (Ml. 7, 16-20).

Purgatoriul: Noţiunea dc purgatoriu apare in teologia scolastică în secolul XII. in actele papei lnochentieal IV-lea. în 1254. Ca articol dc credinţă este men​ţionat la Conciliile din Lyon (1274) şi Florenţa (1439) şi formulat la Concliliul din Trident (1553). Purgatoriul este înţeles ca o stare de curăţire sau purificare prin suferinţă, pentru cei care. in mo​mentul morţii- sunt mântuiţi şi în stare de har, dar nu au plătit încă datoria totală de pedeapsă pentru păcate, neliind deci pregătiţi sulîeient pentru ve​derea lui Dumnezeu Purgatoriul este imaginat ca un al treilea loc, alături de iad şi de rai, un loc pu​rificator de trecere printr-un foc material, fizic, creat, un infern temporar şi provizoriu, în care suferinţa are valoare de ispăşire. Purgatoriului suni destinaţi cei care au săvârşit păcate venialc (nu de moarte) şi Ic-au mărturisit, dar pentru care nu au „ satisfăcut *\ în timpul vieţii, penitenţa corespun​zătoare. Ideea este că păcatul, chiar mărturisit, irn-plîefl o condamnare temporară şi că actele de peni​tenţă in această viaţă nu sunt suficiente. Pedepsele de ispăşire nesatistâcutc aici vor (i reluate în pur​gatoriu prin trecerea printr-un fiic purificator. Chi​nurile din purgatoriu au. deci. o valoare expiatorie.

În Evul Mediu, credinţa în purgatoriu, care este prezentată in categorii legalisticc, s-a dez​voltat paralel cu ideea că £i serica arc putere asu​pra sullclclor care sc allâ in purgatoriu. Fa numără greşelile şi „meritele" fiecărui membru al său. putând si facă o distribuire a meritelor în favoarea celor care au nevoie. Pentru cei vii. ea poate uşura sau scurta pedepsele purgatoriului printr-un sis​tem de indulgenţe de care dispune autoritatea sa​cerdotală. Biserica poate face o mijlocire specială pe lângă Dumnezeu, în vederea iertării pedepselor temporare, datorate pentru păcatele deja şterse prin iertarea divină. Teologia catolică de azi înţelege articolul dc credinţă despre ..indulgenţe" ca pailc din doctrina despre „comuniunea sfinţilor'. De amintit că, în primele secole, s-a practicat iertarea totală sau parţială a penitenţei publice, care putea să tic impusă pentru anumite greşeli grave.

Cele două Biserici, Ortodoxă şi Romano-Catolică, sunt în deplin acord asupra existenţei unei judecăţi particulare, care introduce sullctele intr-o stare dc aşteptare şi devenire. Această stare, dc bucurie sau de suferinţă, nu este nici perfectă, nici definitivă. Sullctele după moarte nu au fericire completă înaintea judecăţii generale şi a învierii morţilor. Nici drepţii sau sfinţii nu sc bucură de o desăvârşire. Dar judecata particulară, personală, nu hotărăşte o penitenţă şi nu este nicidecum con​trară rugăciunii de mijlocire pentru cei răposaţi, de unde. caracterul legitim al Liturghiei pentru morţi* practică folosită de ambele Biserici.

Tradiţia ortodoxă nu a acceptă insă credinţa in purgatoriu, din cauza nefondării ei teologice şi sacramentale, căci această teorie ar anula judecata particulară şi ar minimaliza efectul Tainei Mărturisirii păcatelor Tradiţia acceptă ulcea de vindecare şi de purificare după moarte, dar a refuzat să atribuie suferinţelor din cealaltă viaţă o valoare de ispăşire. Ideca de purgatoriu nu are, apoi. un temei biblic explicit (textul invocat -1 Cor. 3,13-15 - nu justifică o asemenea doctrină). În plus, ideea de dreptate, de merit şi de indulgente, pe care se sprijină această credinţă, ţine mai mult de un sistem penilcnţial juridic, in contradicţie totală cu ideea de dreptate biblică. Este adevărat că Mărturisirile de credinţa din secolul XVII (Petru Movilă - 1642; şi Dositei al Ierusalimului - 1672) vorbesc despre un timp şi o stare intermediară, care se trăieşte între judecata particulară, de după moartea fiecăruia, şi judecata ultimă, colectivă, de după învierea de obşte. Ele nu Împărtăşesc însă ideea unui loc material de pu​rificare a sufletelor, în vederea ispăşirii pedepselor temporare nesatislacutc în viată. Aşadar, starea de odihnă şi de suferinţă a sufletelor după judecata particulară, deşi imperfectă, este reală. Sufletele din iad nu pot repara greşeli sau plăti datorii. Se poate vorbi numai de o stare de receptivitate a su​fletelor după moarte, în urma rugăciunilor Bise​ricii şi a iubirii manifestate a semenilor.

■ Biserica Romano-Catolică învaţă doctrina de​spre purgatoriu, deşi aceasta nu se găseşte, explicit. în Biblie. Cei care mor în har, dar curăţiţi imperfect, deşi asiguraţi de fericirea eternă, suferă totuşi de o purificare finală numită purgatoriu, ea, astfel, să obţină sfinţenia necesară să intre în rai, care constă în vederea fericită a lui Dumnezeu. Biserica romano-catolică recomandă indulgenţele în favoarea celor care au de ispăşit greşeli în pur​gatoriu. Desigur, purificarea celor aleşi sc de​osebeşte 'J- orânduirea celor condamnaţi la iad. 
• „Indulgenţa” este iertarea pedepsei tempo​rare datorate păcatelor a căror pedeapsă eternă a fost ştearsă prin pocăinţă. Căci păcatul presupune şi o pedeapsă temporară, care poate fi ştearsă după moarte. Biserica de|ine un tezaur de merite, din supraabundenţa de satisfacţii şi de merite ale lui Ilristos şi ale sfinţilor, pe care-l poale transfera sub anumite condiţii celor care, vii sau morţi, n-au sa​lt s lacul pedepsele temporare ale păcatelor. Tradiţia ortodoxă cunoaşte numai practica cinstirii marti​rilor şi sfinţilor şi a Liturghiei de mulţumire pentru slava lor. In temeiul comuniunii ce există intre membrii Bisericii, comuniune care se exprimă cel mai bine în Taina Euharistiei, martirii şt sfinţii se roagă pentru ceilalţi membri ai Bisericii văzute. Dar „comuniunea sfinţilor" nu constă în acest transfer de merite pe baza unor indulgenţe.

• Pentru ortodocşi, iadul este respingerea omu​lui '. a nu se lăsa iubit de Dumnezeu, de aceea el este responsabil după moarte. La nu face deosebire in​tre iadul veşnic şi un purgatoriu „temporar". Bise​rica se roagă pentru toţi creştinii. Pentru protes​tanţi, iadul, sheol, este o realitate biblică, pe care lisus o evocă numai în parabolele Sale, care sunt naraţiuni simbolice. Dumnezeu este Cel Care asi​gura mântuirea oamenilor orice ar face aceştia. Dumnezeu este judecător. Cei care cred in exis​tenţa iadului presupun că Dumnezeu îi predes​tinează pe unii la condamnare, iar pe alţii, la feri​cire eternă. Pentru protestanţi, ideea de purgatoriu este un nonsens.

Subiectul 10: Chipul înnoit al lumii. Parusia sau a doua venire a Domnului.

TDO 3, 260 270: B Chipul înnoit al lumii şi modul trecerii chipului ei actual, în cel înnoit
1. Venirea lui Hristos, cauza prefacerii lumii şi a învierii morţilor: Evenimentele cuprinse în acest titlu sunt învăluite în cel mai adânc mister. Ele au caracter apofatic-pnevmatic. Prin ele se transcende planul existenţei imanente. Ele se vor petrece oarecum simultan. Lumea se va preface cu iuţeală de fulger. în acelaşi timp vor ieşi din sânul pământului transfigurat trupurile morţilor pnevmatizate şi trupurile vii se vor preface în trupuri înviate. Simultan va avea loc a doua venire a Domnului. Propriu-zis lumina trupului Lui înviat va preface chipul acesta al lumii şi va fi cauza învierii morţilor. De aceea ziua în care au loc toate acestea se numeşte ziua Domnului. Cuvântul Sfântului Apostol Petru, că stihiile lumii vor arde (2 Pt. 3, 10), este el însuşi învăluit în mister. El poate să însemne că lumea cea nouă e anticipată de o descompunere a lumii actuale, dovedind că chipul lumii acesteia, care s-a adaptat vieţii de după cădere a oamenilor, trebuie să treacă printr-o adevărată descompunere pentru a se înnoi, aşa cum omul trebuie să treacă prin moarte pentru acelaşi motiv188. Dar acest act de consumare care precede apariţia chipului nou al lumii trebuie să se producă cu iuţeală de fulger, căci Sfântul Apostol Pavel spune că cei vii se vor preface într-o clipă (1 Cor. 15, 52), deci într-o clipă va trebui să se petreacă şi prefacerea lumii şi învierea morţilor. Desfacerea chipului actual al lumii va fi în acelaşi timp apariţia ei într-un chip nou, efect care nu e propriu focului material. Arderea aceasta fulgerătoare are o cauză superioară şi are ca scop curăţirea lumii de zgura răului şi o punere a ei într-o stare de transparentă spirituală. Dar poate că arderea e o îmbinare de cauze superioară şi naturală.

Această prefacere a lumii are cauza oricum în apropierea Domnului de lume. Ea poate să fie exclusiv efectul luminii şi al "focului" spiritual al trupului Domnului. Dar acesta poate provoca şi un foc material. In cântările de la Duminica Tomii se spune că coasta sau osul Domnului era de foc şi Dumnezeu apără pe Toma de simţirea lui. El poate fi simţit de aceea ca foc mai ales de cei răi. Cu atât mai mult iradiază foc din ochii Domnului189. În orice caz Domnul este cauza ultimă a consumării lumii vechi şi a apariţiei celei noi. Lumea creată e cuprinsă potenţial în Persoana dumnezeiască neîntrupată. Cea transfigurată e cuprinsă în Persoana Cuvântului întrupat şi înviat în trup. Prin aceasta se afirmă superioritatea de putere a persoanei faţă de natură şi dependenţa celei din urmă de prima. Din cuvintele şi din faţa oricărei persoane iradiază o putere superioară care se datoreşte spiritului. Cu atât mai mult iradiază o putere din persoana Domnului. Dacă lumea a fost creată prin cuvânt, acum e transformată prin lumina feţei, a ochilor în care S-a îmbrăcat Dumnezeu, pentru ca materia ei să fie făcută după chipul materiei trupului înviat. Iar daca trupurile au fost însufleţite la început prin suflarea lui Dumnezeu cel neîntrupat, ele învie acum prin iradierea puterii întregi a trupului Său înviat, care e Duhul Lui. "Căci nu e neputincios Cel ce a constituit la început trupul din ţărâna pământului, ca, odată desfăcut şi întors în pământul din care s-a luat, după hotărârea Creatorului, să-1 învie iarăşi"190. Sfântul Simeon Noul Teolog spune însă pe de o parte că lumea se va preface "la un semn al lui Dumnezeu", pe de alta, că se va preface "arsă de focul dumnezeiesc", deci nu de un foc material, natural191.

Venind Domnul, pe de o parte arde chipul învârtoşat al lumii, pe de alta o înnoieşte, adaptând-o trupului Său înviat şi trupurilor celor noi ale oamenilor, a căror înviere tot apropierea trupului Său înviat o va produce, prin puterea ce va iradia din el.

Solidaritatea între apariţia chipului nou al lumii şi apariţia trupurilor înviate o afirmă Sfântul Simeon Noul Teolog astfel: "Trupurile oamenilor nu trebuie să învie şi să devină nestricăcioase înainte de înnoirea tuturor făpturilor. Şi precum prima dată s-a zidit lumea nestricăcioasă şi pe urmă s-a plăsmuit omul, la fel trebuie să se facă zidirea nestricăcioasă, ca împreună cu ea să se înnoiască şi să se facă nestricăcioase şi trupurile oamenilor, ca să se facă iarăşi duhovniceşti şi nemuritoare şi să locuiască într-o locuinţă nestricăcioasă, veşnică şi duhovnicească"192. Chipul actual al lumii este adaptat necesităţilor de hrană; în el materia e într-o prefacere necontenită. E un chip stăpânit de legile desfacerii şi recompunerii. E un chip pe care lumea 1-a luat din pricina oamenilor, nu invers. De aceea zidirea aşteaptă descoperirea fiilor lui Dumnezeu, pentru ca să-şi arate şi ea adevăratul chip (Rom. 8, 19). In chipul înnoit va domni numai "mişcarea stabilă" a unei uniri tot mai mari.

De aceea când trupurile oamenilor se vor preface, eliberându-se de coruptibilitate, se va preface, în solidaritate cu ele, şi chipul lumii. Iar cum trupurile înviate vor fi ca trupul înviat al lui Hristos, acest trup sau Duhul prezent în el în chip copleşitor, e propriu-zis forţa, aluatul care va preface după asemănarea lui lumea întreagă. De aceea, se poate spune că a doua venire a Domnului în trupul cel înviat coincide cu prefacerea lumii şi învierea morţilor, pricinuindu-le simultan. Când El va vrea să intre în solidaritate deplină pnevmatic-corporală - nu simplu şi nedeplin duhovnicească ca acum - cu lumea aceasta, ea se va preface după chipul Lui193. Deci reintrarea deplină pnevmatic-corporală a lui Hristos în solidaritate cu lumea, e o reintrare prin Duhul, de Care e plin trupul Lui înviat. Acesta va fi evenimentul Cincizecimii universale şi de supremă putere. Apariţia lui Hristos şi prefacerea lumii înseamnă o ridicare a lumii într-o stare transfigurată de Duhul care este în Hristos, sau o extensiune deplină a Duhului, de Care este plin El, asupra lumii. Duhul nu va mai lucra atunci în mod ascuns în lume, ca acum, ci îşi va arăta efectul lucrării şi la vedere. Strălucirea de pe Tabor se va extinde asupra lumii întregi. Lumea va fi atunci Taborul generalizat. Viaţa dumnezeiască din trupul lui Hristos va umple lumea întreagă. Dar aceasta nu va fi fiinţa divină, ci lumina şi slava ce pornesc din ea ca plinătatea energiilor necreate. Prin aceasta zidirea întreagă devine pnevmatică, incoruptibilă, îndumnezeită, transparentă, deşi pentru a se face capabilă de o astfel de înnoire trebuie să moară forma actuală a lumii, după cum trebuie să se strice forma actuală a trupului pentru a învia într-o formă capabilă de a fi vas deplin al Duhului dumnezeiesc. Aceasta va da o frumuseţe neînchipuită lumii.

2. Caracterul pnevmatizat al lumii înnoite şi transparenţa lui Hristos prin toate: Fără să dispară material, lumea va fi atât de scăldată în spiritualitate, încât nu spiritul va fi văzut prin materie, ci materia prin spirit, cum zice undeva Sfântul Grigorie Palama. Subiectele se vor experia reciproc în mod nemijlocit, pline de o spiritualitate care copleşeşte materia, aşa cum se experiază doi oameni într-o desăvârşită comuniune, privindu-se ochi în ochi şi uitând de existenta realităţii materiale. Aceasta va face ca subiectele să nu-şi mai fíe exterioare, ci reciproc interioare. În fond însăşi materia lucrurilor şi trupurilor în forma lor actuală e lumină. Lumina lor materială va fi penetrată şi copleşită atunci de lumina imaterială, necreată, făcând ca separările individuale să fie copleşite şi să-şi piardă ascuţimea. Sfântul Simeon Noul Teolog zice: "Toată zidirea (cum am spus în multe părţi), împreună cu paradisul, după ce se va înnoi şi va deveni întreagă duhovnicească, va deveni o locuinţă nematerială, nestricăcioasă, neschimbabilă, veşnică şi înţelegătoare. Şi cerul va fi neasemănat mai strălucitor şi mai luminos decât cel ce se vede acum, ca un altul nou. Şi pământul va primi o frumuseţe negrăită şi nouă şi un chip neveştejit de verdeaţă. Sau va fi îmbrăcat cu flori luminoase şi foarte variate şi duhovniceşti în care, cum zice cuvântul dumnezeiesc, locuieşte dreptatea. Şi soarele va străluci de şapte ori mai mult şi lumea, îndoit de cum străluceşte soarele acum, iar stelele vor fi asemenea cu soarele de acum... Şi întreaga lume aceasta va fi mai presus de orice cuvânt, ca una ce întrece orice înţelegere. Dar fiindcă e duhovnicească şi dumnezeiască, se uneşte cu lumea inteligibilă şi devine un alt paradis inteligibil şi un Ierusalim ceresc, fiindcă a devenit asemenea cu cele cereşti şi s-a unit cu ele"194.

Sfântul Simeon Noul Teolog îndrăzneşte de aceea să numească acea lume: "imateriala, spirituală şi suprasensibilă", nu "materială şi sensibilă", "mai presus de simţurile noastre", pentru a putea fi o locuinţă adecvată pentru trupul "în întregime spiritual şi inalterabil"195. Misterul acelei lumi şi al acelor corpuri materiale dar pnevmatizate, Sfântul Simeón îl descrie în termeni paradoxali. Numai copleşirea naturii prin subiectivitatea persoanelor umplute de iubirea dumnezeiască supremă poate să deschidă o oarecare înţelegere a acestei stări. "Nu e vorba de un pământ sensibil - căci cum l-ar putea moşteni drepţii care vor vieţui cu totul spiritual! (Ps. 36, 29) - ci de un pământ cu totul spiritual şi nematerial, pentru că având acum corpuri necorporale şi devenite mai presus de simţuri şi fiind cei circumscrişi necircumscrişi în cele necircumscrise, vor avea o locuinţa potrivită cu slava lor"196. Sfântul Simeon compară aceste corpuri cu ale îngerilor, care pe de o parte sunt corporali şi circumscrişi în comparaţie cu natura nematerială şi necorporală a Dumnezeirii, pe de alta, în comparaţie cu a noastră, sunt necorporali, insesizabili cu simţurile, invizibili197. Rezultă din cele spuse de Sfântul Simeon şi de alţi Părinţi o gradaţie de materialitate, de corporalitate şi de sensibilitate în lumea creată, în treptele şi în stadiile ei. Lumea nouă şi trupul nostru înviat ating un grad maxim de imaterialitate şi de spiritualitate prin îndumnezeirea după har, păstrând totuşi materialitatea şi sensibilitatea după natură şi făcându-se toate acestea medii de maximă transparenţă a sufletului pnevmatizat, a Dumnezeirii. Aşa cum faţa omului şi chiar trupul lui întreg sunt o materie spiritualizată în comparaţie cu cea a corpurilor animalelor, care şi ele sunt pe o treaptă de materie însufleţită, faţa de minerale, la fel în starea de înviere lumea întreagă şi trupurile omeneşti vor atinge o nouă şi supremă treaptă de spiritualitate. Dar ea rămâne totuşi materie, aşa cum o sticlă rămâne totuşi sticlă şi razele solare ce trec prin ea primesc prin ea o anumită frumuseţe şi un mod nou de a se face sensibile, dată fiind capacitatea sticlei de a se face un mediu special al transmiterii acelor raze. "Căci noi devenim asemenea îngerilor, nu prin natură, ci prin vrednicie"198. Materia transfigurată, în starea de înviere, tot materie rămâne.

Toată lumina aceea, care va umple lumea şi o va copleşi, va iradia din trupul lui Hristos. Oceanul acelei lumini, ca lumină dumnezeiască, va copleşi creaţia întreagă. Sfântul Simeon Noul Teolog socoteşte că chiar şi soarele şi stelele vor fi copleşite la un loc cu toate formele lumii, dar nu desfiinţate, de Hristos, Soarele dreptăţii, de lumina ce va iradia din trupul Lui. Căci lumina aceea nu va preface numai lumea într-o realitate luminoasă, ci va fi şi conţinutul ei permanent. Lumina feţei lui Hristos, în mod special, ca lumina acelei Persoane, Care ca Dumnezeu desăvârşit S-a arătat ca om desăvârşit, va copleşi toate luminile din afară. Chiar din persoana umană vine toată lumina câta luminează lucrurile din jur de un sens şi dă existenţei persoanelor apropiate un sens sporit. Din faţa umană a lui Hristos, care e mediul prin care iradiază înţelegerea şi bunătatea nesfârşită ale Persoanei dumnezeieşti, se va răspândi peste toate şi peste toţi cei ce şi-au deschis inima ca să vadă şi sa simtă, lumina care le va copleşi pe toate, sau le va descoperi sensul deplin al existenţei. De aceea ziua în care va apărea acel Soare, va fi "ziua Domnului" prin excelenţă, ziua luminii neînserate. El însuşi va fi acea zi, pentru că El este lumina ei. Toate vor umbla în lumina lui Hristos (Apoc. 21, 24). însuşi soarele material va fi acoperit de strălucirea Stăpânului (Mt. 24, 29), aşa cum acum lucrurile văzute se estompează în faţa soarelui şi nu se mai văd. Şi stelele înseşi se vor acoperi (Is. 24, 4), se vor înfăşură ca o carte, adică vor face loc strălucirii Făcătorului. Şi numai El va fi ziuă şi Dumnezeu totodată, El care acum e invizibil tuturor ochilor. El, Care locuieşte în lumina neapropiată (1 Tim. 6, 16), Se va revela atunci tuturor cum este, va copleşi atunci toate lucrurile cu lumina Sa proprie şi va deveni pentru sfinţii Săi "ziua bucuriei eterne, neapuse şi fără sfârşit"199.

Propriu-zis însăşi această apariţie a Domnului va fi şi o judecată ca punere în lumina lui Dumnezeu a tuturor celor ce au trăit în comuniunea cu Domnul, cu toate faptele, gândurile şi cuvintele lor din trecut, dar purificate de tot ce a fost nedesăvârşit în ele; totuşi, şi ca lăsare în întuneric a celor ce n-au trăit în lumina comuniunii cu el pe pământ. Nimic nu va mai fi acoperit nici în unii, nici în alţii, orice acoperire a binelui şi a răului va înceta. Cei ce au harul lui Dumnezeu în ei şi conlucrează cu El pe pământ, plecând de aici, "harul le devine ziua judecăţii dumnezeieşti care luminează continuu pe cel curăţit şi îl face să se cunoască cum este el cu adevărat şi care sunt în amănunt faptele lui, atât faptele materiale, cât şi cele spirituale"200. Faţa luminoasă a lui Hristos va lumina pe toţi şi pe toate. Lucrurile nu vor mai apărea ca independente de persoane, ci ca un conţinut comun al lor, ca un mediu de manifestare a iubirii lui Hristos şi a persoanelor îngereşti şi omeneşti într-un pan-personalism al comuniunii desăvârşite. Dimpotrivă, judecata aceea, pentru cei aflaţi într-o incapacitate de comuniune, nu va consta într-o aducere a lor în faţa lui Dumnezeu, ci într-o lăsare şi scufundare a lor în întunericul individualităţilor lor. Acea zi a bucuriei eterne "va fi absolut inaccesibilă şi invizibilă pentru cei nepăsători şi pentru păcătoşii ca mine. De fapt, pentru că aceia nu s-au străduit în cursul vieţii prezente să vadă lumina slavei Lui prin curăţie şi să o sălăşluiască întreagă în ei, El va fi pe drept cuvânt inaccesibil lor şi în viitor"201. Fiind închişi în ei înşişi, nu se vorbeşte de o parte a lumii rezervată celor răi, deci neluminată de Soarele dumnezeiesc. Ca lume obiectivă, lumea aceasta nu poate rămâne în nici o parte a ei neluminată. Dar nu pot fi luminate fără voia lor subiectele care s-au obişnuit să se închidă oricărei comuniuni. Ele vor rămâne închise ermetic în temniţa fiinţei lor, în întunericul eu-ului lor pustiu, "în întunericul cel mai din afară" de lume şi de oameni, căci nici lumea nu poate fi văzută cu adevărat în afara comuniunii.

3. Frumuseţea şi incoruptibilitatea lumii înnoite: Lumea devenită un mediu desăvârşit, un organ transparent al dumnezeirii, îşi va descoperi în acelaşi timp frumuseţile ei nebănuite. Ea se descoperă în parte încă de pe acum ca frumoasă celor ce folosind harul primit prin Tainele Bisericii se înduhovnicesc şi-şi purifică vederea şi văd lucrurile şi persoanele în mod curat. Lumea îşi va descoperi însă atunci deplin frumuseţea nu numai pentru că va fi poleită de o lumină mai presus de orice lumină, dar şi pentru că lumina aceea va face arătate toate frumuseţile ei ţinute sub întuneric de patimile omeneşti şi de tulburarea introdusă în ea de aceste patimi. De-abia atunci se vor descoperi deplin sensurile adânci ale lumii şi se vor pune în lumină trăsăturile minunate ale ei. Lumea inteligibilă cu care se va uni cea sensibilă nu e decât lumea de idei şi de forme după care ultima a fost făcută, încât unirea acelora cu ea le va face transparente. Lumea întreagă va fi străvezie pentru sensurile ei şi pentru armoniile acestor sensuri care duc în infinitul dumnezeiesc, mai deplin decât orice operă de artă actuală. Propriu-zis toate operele de artă geniale, create în istorie, nu sunt decât palide presimţiri a ceea ce va fi lumea întreagă atunci. Lumea întreagă cu componentele ei va depăşi atunci starea de obiect opac. Sfântul Simeon vorbeşte de flori spirituale şi numeşte lumea întreagă duhovnicească şi inteligibilă, nemaifiind o lume de obiecte exterioare persoanelor. O cântare deplin însuşită de o persoană şi îndelung trăită a devenit un conţinut sufletesc, îmbogăţind, sensibilizând şi punând în vibraţie viaţa sufletească a ei. La fel, orice operă de artă deplin asimilată de spiritul cuiva. Dar atunci lumea întreagă va deveni incomparabil mai deplin o uriaşă operă de artă şi un conţinut sufletesc de nebănuită frumuseţe pentru fiecare. E poate unul din străvezii, fiind adunaţi în acele locaşuri dumnezeieşti şi în acele locuri de odihnă, împărăţia cerurilor seamănă întreagă cu un cămin unic şi aşa va apărea tuturor drepţilor; de peste tot nu se va vedea decât împăratul universului; El va fi prezent fiecăruia şi fiecare îi va fi prezent. El va iradia în fiecare, şi fiecare va iradia în El"202. Pe de altă parte, deşi în locul amintit Sfântul Simeon afirmă că judecata se face deja prin însăşi punerea în lumină a celor ce s-au făcut capabili de comuniune şi de lăsarea în întuneric a celor ce nu s-au făcut capabili de ea, totuşi el vorbeşte în alt loc şi de o judecată propriu-zisă a tuturor, la sfârşit203. Despre această judecată rămâne să vorbim mai încolo. Aci vom stărui puţin asupra frumuseţii în care vor fi puse toate prin lumina dumnezeiască răspândită peste toate sensurile caracterului ei de lume spirituală. Odată cu aceasta va deveni un conţinut sufletesc cu adevărat frumos toată creaţia artistică ce a pus în evidenţă frumuseţile lumii pe pământ, în care nu a fost nimic care să ispitească la păcat, ci a revelat puritatea lumii şi a persoanelor, adică natura lor autentică, luminată de Dumnezeu.

Lumea, dacă ne rămâne obiect, ne este întrucâtva o lume exterioară, care se desăvârşeşte însă prin operele de artă. In viaţa de veci însă lumea va înceta de a fi obiect folositor pentru trupul nostru, devenind conţinut sufletesc prin frumuseţe. Lumea va deveni atunci de o mare frumuseţe, căci va fi curată, pentru că trupurile incoruptibile nu vor mai avea nevoie de ea pentru consum şi oamenii nu se vor mai lupta plini de griji pentru a-şi procura cele necesare din ea. Frumuseţea condiţionează şi exprimă astfel cea mai înaltă revelaţie a spiritului personal, a legăturii intime a spiritului cu realitatea într-o comuniune cu alte subiecte. Cât spirit curat este într-o cântare, într-o poezie, atâta frumuseţe e în ea şi în această măsură poate deveni conţinut sufletesc şi uşurează comuniunea intimă între persoane. Lumea cea nouă nu va avea în ea nimic din simplul obiect exterior, nimic impus, nimic care să incite la luptă şi la patimă, ci se va revela ca mijloc de iubire curată şi de manifestare a lui Dumnezeu cel personal, ca mijloc de comuniune între oameni şi Dumnezeu şi între oamenii înşişi, având lumea deplin asimilată subiectiv şi interpersonal în frumuseţea ei pură. Lumea întreagă va fi atunci conţinut sufletesc într-o mare măsură. Prin aceasta ea va fi veşnic nouă. Căci pe măsură ce vom spori în capacitatea cunoaşterii lui Dumnezeu, vom vedea tot mai mult prin frumuseţea ei bogăţia Lui şi-L vom lăuda, cunoscându-ne în acelaşi timp în toată bogăţia noastră indefinită pe noi înşine. Serghie Bulgakov socoteşte că doxologia necontenită ce o înalţă îngerii lui Dumnezeu e artă creatoare şi toată creaţia oamenilor de pe pământ e rază din activitatea lor artistică. îngerii laudă neîncetat pe Dumnezeu, pentru că ei cunosc cu uimire noi taine din Dumnezeu şi se împărtăşesc de lumina Lui204. Fiinţelor umane li s-a dat să contemple frumuseţea dumnezeiască în formele materiale, spiritualizându-le pe acestea, facându-le transparente. Dar acum, datorită slăbirii spiritului lor în urma păcatului, ele numai arareori surprind frumuseţea ascunsă în cuvinte, în forme, în sunete şi o pot prinde în realizări artistice, cu toate că şi ele şi toată zidirea sunt chemate să laude împreună pe Dumnezeu, cunoscând prin lume şi revelând frumuseţea Lui negrăită. Dar atâta cât surprind în formă nestrâmbată de ispita impură spre păcat, este un reflex din frumuseţea ce iradiază din izvorul dumnezeiesc al frumuseţii, uneori prin lumea îngerească205. "Frumuseţea în lume este pentru noi scara sensibilă între cer şi pământ. Lumina albă a Soarelui dumnezeiesc fiind transcendentă culorii, sau incoloră, ca una ce este mai presus de culoare, implică în sine toate culorile, toată plenitudinea şi bogăţia formelor şi culorilor. Aceste forme şi culori îmbracă lumea în frumuseţe, contemplată creator în arta imaginativă. Arta fixează în imagini lumeşti aceste viziuni spirituale ale ordinii cereşti, vede în natură ceea ce este mai presus de natură"206. Prin toate combinaţiile de culori, de imagini, de sunete armonioase, de cuvinte, se redau raţiunile armoniilor frumuseţii dumnezeieşti inepuizabile.

Dar dacă chipul actual al lumii e străbătut cu anevoie de lumina divină, ca să dea lucrurilor şi persoanelor din ea strălucirea frumuseţii dumnezeieşti, lumea cea nouă va fi de o frumuseţe neînchipuită prin efectul ce-1 va produce în ea revărsarea îmbelşugată a luminii dumnezeieşti. Totul va fi negrăit de frumos, pentru că totul va avea o semnificaţie spiritual adâncă, va reflecta în mod clar Spiritul infinit ce va străbate toate. Şi frumuseţea aceea, fiind aşa de vădită şi de necontenit nouă, nu va putea să nu fie necontenit admirată, cântată, ceea ce va face ca atunci oamenii, ca şi îngerii, să laude neîncetat pe Dumnezeu, izvorul frumuseţii.

Lumea va fi astfel o construcţie de obiecte, un ansamblu de opere de artă de profundă semnificaţie şi bogăţie spirituală, un necontenit mediu de revelare a realităţilor spiritului, spre comunicarea spiritualităţii care transpare prin el, va fi ca o expresie familiară a sa, ca un mijloc şi ca un conţinut intim al vieţii sale sufleteşti, un organ intim al vieţii spirituale obşteşti, al comuniunii cu Dumnezeu şi cu semenii. Fiecare o va absorbi spiritual deplin în sine şi fiecăruia îi va fi întreagă desăvârşit familiară şi totuşi inepuizabilă ca mediu de manifestare a plenitudinii Duhului dumnezeiesc. Lumea va fi deplin personificată de fiecare, va fi corpul comun al tuturor; fiecare va moşteni întreg pământul. Sfântul Simeon Noul Teolog spune că din pricina păcatului încă n-a moştenit pământul nici un om, nici nu i-a devenit întreg locuinţă, nici nu a stăpânit în el decât preţ de un pas. Căci toţi ne-am făcut şi suntem şi vom fi străini şi trecători în el, toţi ne simţim oarecum străini în el, cum arată Scriptura. Când însă se vor uni deplin toate cele pământeşti cu cele cereşti, atunci drepţii vor moşteni pământul care se va înnoi, pe care îl moştenesc cei blânzi, pe care-i fericeşte Domnul"207. Spiritul omului nu se va mai simţi străin de lumea văzută, căci va fi şi ea spiritualizată şi nu va fi trecător, ci veşnic în această lume.

De spiritualitatea acelui chip al lumii ţine şi nestricăciunea. Aceasta de asemenea e solidară cu nestricăciunea trupurilor înviate. Dacă trupurile înviate nu beau şi nu mănâncă, nu primesc şi nu elimină nici o materie şi deci nu se corup208, substanţa lumii va trebui să fie corespunzătoare lor. Sfântul Maxim Mărturisitorul spune că prezenta coruptibilitate a substanţei se datoreşte păcatului209. Lumea va putea să aibă în viaţa viitoare o altă formă de existentă şi o altă mişcare. Şi omul se poate hrăni altfel din ea: se poate hrăni cu energia ei iradiantă şi de viaţă dătătoare. Iar viaţa şi mişcarea ei pot fi necontenit revelatorii, ajutând la sporirea tuturor în comuniune. E o viaţă şi o mişcare prin care ea va rămâne totuşi aceeaşi, cum este cântarea ce o cântăm, cuvântul ce-1 rostim, care ne devin tot mai intime, ne revelează alte şi alte frumuseţi şi sensuri, ne hrănesc prin puterea lor spirituală nu numai sufletul, ci şi trupul. Va fi o mişcare pe verticala spirituală, pe liniile convergenţelor spirituale şi a asimilării tot mai depline a materiei de către spirit210. Indefinitele feţe ale realităţii nu trebuie să se succeadă prin dispariţia altora şi altora, ci să coexiste, revelând în ele înseşi alte şi alte adâncimi şi complexităţi spre contemplare, spre asimilare interioară comună tot mai accentuată. Nu va fi în ea tristeţea morţii şi a trecutului care înghite totdeauna feţele realităţii.

Subiectul 11: Învierea morţilor. Natura trupurilor înviate.

TDO 3, 271-290: 

C Natura trupurilor înviate: în solidaritate cu lumea înnoită vor fi, cum s-a spus, trupurile înviate. Metodiu din Olimp a pus învierea trupurilor în solidaritate cu înnoirea lumii, pe baza argumentului că Dumnezeu n-a creat nimic în zadar. Moartea trupurilor şi sfârşitul chipului actual al creaţiei se datorează păcatului, care a intrat în ele, şi au scopul ca trupul omenesc şi substanţa lumii să se cureţe de îngroşările de pe urma păcatului, prin moarte, pentru a fi readuse în existenţă curate şi spiritualizate, subţiate. Sfântul Simeon Noul Teolog dezvoltă aceeaşi idee: "Aşa cum o unealtă de aramă învechită, pătată şi scoasă din întrebuinţare prin rugină, este predată de meşter focului şi acesta o face ca nouă după ce a topit-o, la fel şi creaţia, pentru că s-a învechit şi a fost murdărită de păcatele noastre, va fi dizolvată în foc şi preschimbată pentru a deveni strălucitoare şi cu totul nouă, fără nici o asemănare cu cea văzută acum". Dar această refacere a creaţiei se efectuează pentru a corespunde frumuseţii oamenilor înviaţi. Sfântul Simeon o întemeiază aceasta pe cuvintele Sfântului Apostol Pavel: "Socotesc că suferinţele timpului de faţă nu pot sta în cumpănă cu slava viitoare ce se va arăta în noi", la care adaugă: "Căci aşteptarea nerăbdătoare a zidirii năzuieşte spre descoperirea slavei fiilor lui Dumnezeu" (Rom. 8, 18-19). Pornind de la aceste cuvinte, Sfântul Simeon spune: "El înţelege prin nerăbdare, aşteptarea, dorinţa puternică, iar, prin descoperire, arătarea în ziua învierii; căci în ziua aceea, datorită venirii lui Hristos-Dumnezeu, fiii lui Dumnezeu trebuie să se facă arătaţi în frumuseţea lor şi în tot ceea ce sunt (1 In. 3, 2). Căci s-a scris: "Drepţii vor străluci atunci ca soarele" (Mt. 13, 43)".

Faţă de cei ce spuneau că oamenii vor fi ca îngerii şi deci nu vor mai primi trupurile, Metodiu de Olimp observă că Dumnezeu a avut un scop când a creat pe oameni ca oameni, şi pe îngeri ca îngeri. Ar fi injurios pentru Dumnezeu să cugetăm că pe urmă S-a răzgândit şi schimbă pe oameni în îngeri. Fiecare îşi ţine în veci locul lui213. Deci omul va învia cu trupul.

Dar dacă e greu de determinat chipul lumii celei noi, şi mai greu e de determinat chipul trupurilor înviate. Ne aflăm mereu în faţa unei ordini pnevmatice, apofatice. Sfântul Apostol Pavel dă numai şase determinări generale ale acestor trupuri, opuse altor şase ale trupurilor actuale. Dacă trupurile de acum sunt slabe, naturale sau psihice, stricăcioase, muritoare, pământeşti şi acoperite de necinste, acelea vor fi pline de putere, duhovniceşti, nestricăcioase, nemuritoare, cereşti şi îmbrăcate în slavă (1 Cor. 15, 42-52). Dar fiecare din aceste determinări cuprinde o bogăţie de înţelesuri greu de determinat în amănunte. În primul rând trebuie să precizăm că numirea de "trup duhovnicesc" nu trebuie înţeleasă în sensul unui trup care nu mai are decât "forma" (|_iopcpr|) din viaţa aceasta, nu şi substanţa.

1. Diferite teorii insuficiente despre trupurile înviate: Teoria aceasta, atribuită de Metodiu din Olimp lui Origen214, a fost respinsă de cel dintâi cu argumentul că "forma" nu se poate despărţi de "carne", ci se strică cu ea; apoi cu acela că tocmai din această cauză "forma" care ar învia n-ar mai fi "forma" din viata aceasta, ci altă "formă". Sau cu acela că dacă forma aceasta ţine de suflet, după despărţirea de trup nu se mai poate vorbi propriu-zis de o înviere. Atunci Hristos nu mai e "primul născut din morţi"215. Metodiu mai atribuie lui Origen ideea că sufletul are prin fire acea "formă", ca organ care îşi va forma sau se va dezvolta într-un trup eteric, foarte fin215a. Astăzi unii teologi contestă că Origen ar fi avut cu adevărat asemenea idei. Dar fapt e că Origen susţinea mai degrabă că din suflet chiar se va ridica la sfârşit un trup nou. Aceasta înseamnă că învierii propriu-zise a trupurilor i se opune teoria că sufletul, având în fire o putere de modelare, "forma corporeitatis", îşi va modela la înviere un trup nou, deosebit cu totul de cel din viaţa aceasta215b. Faţă de asemenea teorii, pe baza afirmaţiilor Părinţilor, trebuie să se afirme că trupurile înviate vor avea şi un conţinut material, nu numai o formă, ci anume ceva din conţinutul material avut pe pământ, fie măcar o cât de mică parte din materia care a trecut prin ele în viaţă216; deci ele vor fi experiate de cei înviaţi ca înseşi trupurile pe care le-au avut pe pământ, identice cu acelea217. Căci părinţii spun că sufletele vor trebui să se bucure sau să sufere împreună cu trupurile ce le-au avut pentru faptele lor bune sau rele. Altfel se slăbeşte raţiunea învierii.

Se înţelege că această identitate de formă şi întrucâtva de substanţă implică şi o identitate personală. Fiecare om înviat îşi va avea trupul propriu cu caracterele lui personale. Ea nu va fi numai o identitate de specie, în sensul că trupurile înviate vor fi în general omeneşti, dar nu se vor deosebi prin caracteristici personale.Teologii catolici vorbesc în acest sens de o identitate specifică şi individuală, sau mai precis numerică218. Dar s-a menţionat înainte că trupurile înviate vor avea un caracter pnevmatic. Ele nu-şi vor fi tot aşa de exterioare şi nu vor avea caracterul unor obiecte tot aşa de învârtoşate ca trupurile pământeşti. învăţătura despre trupul Domnului, care după înviere intra prin uşile încuiate şi pe care, mai ales, mâncându-1 îl primim toţi în noi, fără a înceta să fie trupul Domnului şi nu al nostru, ascunde un adevăr de ordin mai general. Trupurile înviate vor fi pnevmatizate, materia va fi copleşită de Duh. Prin aceasta ele vor înceta oarecum să fie impenetrabile şi impenetrante. Noile cunoştinţe despre materie ca energie nu pot înlesni înţelegerea unei astfel de calităţi a lor. Totuşi trebuie să ne ferim de preciziuni prea insistente în această privinţă, ca să nu riscăm să cădem tot într-un fel de naturalism. Căci nu dispunem în viaţa aceasta de categorii capabile să redea adecvat starea trupurilor de după înviere. De aceea, numai cu titlul de aproximaţii ale minţii redăm şi preciziunile pe care le încearcă N. Lossky. "Membrii împărăţiei lui Dumnezeu - zice N. Lossky -, neaflându-se în nici un raport de luptă întreolaltă, nu săvârşesc nici un fel de acte de repulsie în spaţiu, prin urmare nu au trupuri materiale; trupurile lor transfigurate constau numai din manifestări luminoase, sonore, calorice etc., care nu se exclud una pe alta, nu se disting în mod egoist, ci sunt capabile de o reciprocă penetraţie"219. Materia - zice el - a devenit groasă, impenetrabilă, numai în urma căderii în păcat, numai pentru a servi egoismului exclusivist. încetând păcatul, va înceta şi starea de impenetrabilitate a trupurilor220. Dar reciproca penetraţie a trupurilor înviate nu va avea nici o urmă din scăderile reciprocei penetraţii pământeşti. "Ea e direct opusă oricărui desfrâu; ea este străbătută de curăţie şi prospeţime, ca un sărut nevinovat de copil"221.

Ideea acestei universale penetraţii a trupurilor înviate îngăduie lui Lossky să vorbească de un "trup universal" după înviere. Prin penetraţia reciprocă, membrii împărăţiei lui Dumnezeu "dobândesc o unitate concretă de existenţă". "înţelepciunea divina lucrează soborniceşte. împărăţia frumuseţii desăvârşite zideşte chiar trupurile oamenilor astfel că ele, devenind întrepătrunse, nu mai au în ele tendinţa unei stăpâniri unipersonale, ci slujesc tuturor, împlinindu-se unul pe altul şi făcându-se întreguri universale care sunt organe ale atotcuprinzătoarei întregimi a împărăţiei lui Dumnezeu"222. în felul acesta, "devenim toţi un trup al lui Hristos", după cuvântul Sfântului Grigorie de Nyssa. Mai precis, Lossky afirmă că trupul fiecăruia va fi universal ca al lui Hristos, fiind oarecum purtătorul trupurilor tuturor şi al lumii întregi. Prin teoria aceasta Lossky poate explica două lucruri: întâi, cum tot ce a trecut prin trupul unuia în viaţă se va afla iarăşi în trupul acesta universal, dar nu în mod egoist223. Al doilea, cum fiecare e părtaş de toată fericirea tuturor şi se împărtăşeşte de viaţa întreagă a împărăţiri cerurilor. "Fiind părtaşi de viaţa lui Dumnezeu, ei posedă o putere de atenţie atotcuprinzătoare, de amintire atotcuprinzătoare etc... şi iau parte la viaţa întregii lumi, dat fiind că întreaga lume, întrucât se conservă binele în ea, slujeşte lor ca un astfel de trup"224. "în împărăţia lui Dumnezeu e depăşită chiar moartea în sensul larg al cuvântului, moartea în forma uitării, condiţionată de despărţiri... Membrii împărăţiei lui Dumnezeu, aflându-se în strânsă legătură cu toată lumea, stau mai presus de despărţirile ei. De aceea, în memoria lor se realizează o înviere a întregului trecut în toată deplinătatea lui şi, prin urmare, cu conştiinţa absolutei lui valori. Această restabilire a legăturii indisolubile este o înviere mai adâncă decât restabilirea trupului şi a nemuririi lui"225.

Desigur, trupurile înviate fiind pnevmatice, socotim şi noi că sunt mai presus de impenetrabilitatea naturală a trupurilor pământeşti. Dar aplicarea teoriei penetrabilităţii, opusă impenetrabilităţii pământeşti, ni se pare că are şi ea ceva de ordinul naturii. în afară de aceea Lossky pare să supună trupurile înviate altor două categorii naturale, opuse dar nu superioare categoriilor naturale ale trupurilor pământeşti:

1) El pare să destrame trupul înviat, în manifestări luminoase, odorante, sonore, calorice, care sunt şi ele naturale şi în plus nu pun în relief unitatea proprie a fiecărui trup. Dar ştim că trupul înviat al Domnului a putut fi şi văzut şi pipăit ca întreg şi cunoscut ca trup personal al Lui, ceea ce arată că şi-a păstrat unitatea şi caracterele lui personale.

2) Lasă impresia că insul, facându-se purtătorul trupului universal, nu mai are experienţa trupului personal propriu, nici a trupurilor celorlalţi ca trupuri distincte şi că realitatea specifică a fiecăruia e destrămată şi înecată în trupul universal.

Lossky ţine, e drept, să afirme că deşi fiecare membru al împărăţiei cerurilor e posesorul trupului universal, aceasta nu înseamnă că locuitorii cerului "nu au trupuri individuale deosebite unul de altul", că îşi "pierd existenţa personală individuală"; în împărăţia lui Dumnezeu se păstrează şi se realizează şi în trup în chip desăvârşit caracterul autentic individual al fiecărui om. Ambele lucruri le afirmă împreună cu Sfântul Grigorie de Nyssa (Despre sunet şi înviere, P.G., 46, col. 157), sau cu Erigena Scotus. Dar cel din urmă, deşi declară că la sfârşit "toată făptura se uneşte cu Creatorul şi va fi una în El", "iară pierderea sau amestecarea de fiinţă şi substanţă", are totuşi un mod de exprimare care nu e lipsit de serioase ambiguităţi226. Desigur Lossky face bine că foloseşte acest limbaj paradoxal. Dar tocmai prin necesitatea de a folosi acest limbaj arată că starea şi relaţia trupurilor înviate nu pot fi precizate în categoriile noastre. Nici chiar folosirea îmbinărilor paradoxale nu ne fereşte de pericolul de a cădea într-o imagistică naturală. Trebuie să ne mulţumim deci cu declaraţii foarte generale, prin care să reţinem numai ceea ce e strict necesar din starea şi relaţia trupurilor de după înviere şi să înlăturăm o înţelegere naturală a ei.

2. întregimea personală a trupurilor înviate şi unirea între ele: Aşa de exemplu trebuie să ne ferim de a accentua prea mult că trupurile înviate nu pot consta decât numai din manifestări luminoase, sonore, odorante, calorice etc. în acest caz s-ar amesteca cu totul întreolaltă. Fiecare trup înviat este o unitate specifică, o subzistenţă unitară, deşi pe de altă parte nu sunt cu totul juxtapuse şi separate ca trupurile pământeşti. Unitatea lui specifică trebuie să corespundă cu unitatea specifică a sufletului omenesc. Unitatea aceasta integrală şi specifică a trupului trebuie să se simtă în orice manifestări luminoase, sonore ale lui. Aşa cum fiecare celulă sau mădular rămâne ireductibil în organism, dar toate sunt în comuniune interioară, aşa vor fi şi trupurile. Pe de o parte trupurile trebuie să fie atât de unite între ele, încât fiecare ins să poată experia legătura cu toţi, să se bucure de viaţa, cunoştinţa, fericirea tuturor. Dar în acelaşi timp fiecare trebuie să aibă simţirea că trupul său e deosebit de al celorlalţi, să guste fericirea întregului în alt chip decât toţi, într-o formă proprie, fără să-i fie în alt fel străine formele celorlalţi de gustarea fericirii227. De asemenea, fiecare trebuie să experieze în comuniunea universală pe fiecare ca ceea ce este el, neconfundat în ceilalţi. Trupul universal nu poate însemna o înecare a trupurilor personale în unul. Există chiar în lumea aceasta o interpenetrare a persoanelor, dar nici una nu se confundă cu alta. Eu am definiţia mea ontologică, dar nu sunt despărţit de ceilalţi, de lume. Eu sunt în alţii, ei în mine. Chiar în comuniune, unităţile se interpenetrează. Eu sunt în lume, lumea în mine, dar eu rămân eu însumi. Chiar dacă se foloseşte expresia de "trup universal", în acest "trup universal" eu disting trupul meu de trupurile celorlalţi şi trupul meu unic este altfel al meu decât al celorlalţi. Fiecare persoană rămâne un unicum nu numai în sufletul, ci şi în trupul ei, în cea mai strânsă comuniune. Unde ar mai fi frumuseţea dacă fiecare ar avea totul ca fiecare? Bardiaeff vede în împărăţia cerurilor o subiectivizare a obiectivului. Florensky vede, dimpotrivă, gheena într-o înecare în subiectivism, într-o slăbire extremă a relaţiei cu realitatea obiectivă, ca tu. Adevărul se pare că stă într-o sinteză a acestor doua stări şi în această sinteză se poate exprima şi relaţia între trupurile înviate sau între trupul personal şi cel universal. Trupurile tuturor vor fi trăite de fiecare membru al împărăţiei cerurilor ca nişte conţinuturi ale sale, ca unite cu trupul său, dar nu identice cu trupul său, nu ca un trup universal propriu în mod indistinct. Subiectivizând fiecare întreaga realitate a semenilor, nu o confundă cu sinea proprie. Căci în acelaşi timp în acest trup universal fiecare îşi distinge trupul personal, ca expresia vizibilă a şinei sale, de trupurile celorlalţi, ca expresii ale şinei unor semeni în suprema comuniune. Acesta e aspectul de obiectivitate. Va fi o desăvârşire şi o universalizare a relaţiei de iubire între eu şi tu, în care, pe de o parte, fiecare se simte reprezentând şi purtând întregul dual, neexistând decât ca parte a acestui întreg, pe de alta distinge sinea proprie de sinea celuilalt, eu şi tu rămânem eu şi tu. Sufletele merg încă în lumea aceasta mai departe în unificarea lor prin iubire decât trupurile. Pe acestea le simţim nu numai ca un mediu de comunicare, ci şi ca un obstacol în calea deplinei unificări. Acolo se va putea face o unire tot aşa de strânsă şi prin trupuri, fără ca ele să-şi piardă existenţa individuală. Va fi o unire mai mult prin iradieri, prin energii, dar nu prin substanţa. "Cel iubit, spune Sfântul Ioan Gură de Aur, este pentru cel ce iubeşte ceea ce este el însuşi pentru sine. însuşirea iubirii este de aşa natură, că cel ce iubeşte cu cel iubit nu mai par ca formează două persoane separate, ci un singur om". Dar Sfântul Ioan Gură de Aur nu zice: "nu mai sunt două persoane", ci "nu mai par două persoane". Iar Florensky, de la care am luat acest citat, continuă: "Despărţirea între prieteni este numai una grosolan fizică, numai pentru vederea în sensul cel mai exterior al cuvântului". De aceea, în cântarea de la 30 ianuarie, închinată celor Trei Ierarhi, se spune despre ei, care trăiau în diferite locuri, că erau "trupeşte despărţiţi, dar duhovniceşte uniţi". "Dar, în viaţa de obşte, chiar trupul devine unul"228. Dar cuvântul "uniţi" e altceva decât "confundaţi". Ei rămâneau ca "prieteni" doi, nu au devenit unul.

Realizarea iubirii desăvârşite şi egale cu toţi, prin comunicarea deplină cu toţi, prin cunoaşterea deplină a tainelor tuturor, prin încălzirea de iubirea şi înţelegerea deplină a tuturor, prin dispariţia tuturor bănuielilor şi a judecăţilor ascunse, aceasta e împărăţia cerurilor. Dar membrii ei totuşi se simt şi se ştiu "mulţi". Ce slabă, ce insuficientă e iubirea sau prietenia de pe pământ, împiedicată de atâtea reticenţe, de atâtea îndoieli! Şi totuşi, ea e mângâiere cerească în viaţa noastră, alungând întunericul greu al simţământului de singurătate, de bucată ruptă şi gata să se scufunde în oceanul întunecat al singurătăţii fără fund, în lipsa oricărei legături cu marea realitate obiectivă a uscatului care stă tare, dar străin de tine. Unitatea tuturor în trupul universal şi distincţia lor se susţin prin moartea şi învierea tainică, sau ca iubire desăvârşita, întru totul liberă, sau spirituală şi curată, asemenea celei a îngerilor, nu prin legea firii sau a sexului, care e numai o frântură din aceea şi un mijloc de pregătire spre aceea229. Iubirea şi prietenia cerească constituie o transparenţă şi o comunicare perfectă, neîmpiedicată de trupuri, ca aici, dar totuşi realizându-se în forma ei desăvârşită şi prin trupuri, cum şi prin ele se realizează iubirea imperfectă pământească. Căci şi prin trupuri deosebite, dar în comunicare, se cunosc ca persoane deosebite cei ce se iubesc. In organismul comuniunii universale eu îmi deosebesc trupul meu ca mediu de sesizare a trupurilor celorlalţi, pe care le disting ca mediu de manifestare a lor. In cer are loc o pnevmatizare a trupurilor şi a relaţiilor dintre ele, nu o confuzie a lor într-un "trup universal" uniformizat. In marea lumină a tuturor se vor distinge luminile trupurilor şi sufletelor deosebite, mai bine zis, ale persoanelor unice în sufletul şi trupul lor de lumină.

Căci trupurile înviate vor fi de lumină, dar nu iară o structură interioară, nu ca nişte manifestări inconsistente. Dacă trupul înviat ar fi o simplă manifestare luminoasă inconsistentă, aşa ar trebui să fie şi lumea înnoită. Dar nu aceasta e învăţătura creştină. Lumea va fi luminoasă, dar va avea o bogăţie structurală pnevmatizată a lumii de acum. Lumea de acum e şi ea o lumină, cum arată şi numele ei (lumen). Dar cât de complexă este această lumină, din cât de variate şi multiple forme nu ţâşneşte ea ca o unitate! Tot aşa în veacul viitor complexa structură luminoasă a acestei lumi nu va fi dizolvată, ci potenţată la maximum prin lumina Duhului. Concepţia Sfinţilor Părinţi e că lumea şi trupurile vor fi restaurate tocmai fiindcă Dumnezeu le-a făcut bune şi nu revine asupra hotărârii cu privire la existenţa lor230. Trupul e numit de unii sfinţi "fratele nostru", iar Serafim de Sarov îl numeşte "prietenul nostru"231. În cântările de la înmormântare trupul e numit "frumuseţea noastră cea după chipul lui Dumnezeu", sau "chipul slavei negrăite a lui Dumnezeu". Sfântul Grigorie de Nyssa numeşte trupul "colaborator", sau parte constitutivă a omului, fără de care omul nu e om232. Dar e colaborator al omului individual, nu al unui om colectiv.

3. Misterul materiei înduhovnicite: Misterul trupului înviat şi al universului restaurat e misterul materiei înduhovnicite. Dar materia nu e o uniformitate monotonă, ci e organizată în unităţi legate între ele prin "raţiunile" lor. Iar trupul omului este tot aşa de mult destinat eternităţii în unicitatea lui, ca şi sufletul lui, ca şi persoana lui. Prin Duhul Sfânt se transfigurează trupul individual al Domnului pe Tabor, anticipând starea lui de după înviere şi de la a doua venire233. Prin Duhul Sfânt extins în trupurile înviate, vor fi şi ele după chipul trupului lui Hristos, dar nu se vor confunda, nici cu el, nici între ele. "Fie ca şi noi, zice Teofan Kerameus, după şase zile, adică după trecerea acestei lumi zidite în şase zile, să ne ridicăm pe muntele mai presus de ceruri, unde e petrecerea sfinţilor şi să vedem harul fulgurant al Dumnezeirii şi să fim acoperiţi de norul Duhului şi să cunoaştem mai clar şi mai curat taina Treimii"234. Precum se vede, mereu se vorbeşte despre sfinţi la plural. Trupurile înviate rămân neschimbate după fiinţă, dar vor fi înduhovnicite. Se va schimba din stricăcios în nestricăcios, şi se va ridica din smerenie la înălţimea strălucirii. Dar nu vor înceta de a fi trupuri, nici nu va ieşi trupul din starea naturală proprie. Se va ridica însă din muritor în nemuritor. "Seamănă-se, zice, în stricăciune, se ridică în nestricăciune; seamănă-se în necinste, se ridică întru slavă; seamănă-se întru slăbiciune, se ridică în putere; seamănă-se trup sufletesc, se ridică trup duhovnicesc". Chiar şi trupurile de acum ale drepţilor sunt duhovniceşti prin lucrarea Duhului sălăşluit în ele235. Dar atunci vor fi mai subţiri şi mai uşoare, ca să poată umbla şi prin aer, şi mai duhovniceşti. Cuvântătorii de Dumnezeu spun că Duhul va rămâne necontenit în trupul lor. Dar noi nu putem înţelege acum misterul materiei "nduhovnicite. În orice caz ea va fi ridicat prin Duhul la un nou plan al existen ei, care se va deosebi de materia "nsufle it a trupului nostru p mântesc cu mult mai mult decât se deosebe te acesta de materia neânsufleţit. Dar nimeni nu poate descrie taina şi funcţiile trupului "nduhovnicit. Nimeni nu poate descrie sensibilitatea lui spiritual , capacitatea lui de expresie, de extraordinar fine e de sesizare. 
4. Bogăţia de viaţă şi sfinţenia ei, de caracter diferenţiat personal în trupul înviat: Spre această stare de sfinţenie, de înduhovnicire, se ridică întrucâtva încă în viaţa aceasta ascetul, sfântul. De aceea nimeni ca el nu înţelege valoarea, frumuseţea trupului, marea lui semnificaţie, pentru că el experiază un trup curat de tot ce este senzaţie violenta, pentru că manifestă prin el cea mai fină delicateţe în sesizarea stărilor spirituale ale celorlalţi oameni şi ale sale proprii237. De asemenea nimeni nu vede şi nu experiază ca el lumea, ca pe o minune nesfârşit de nuanţată şi de bogată a lui Dumnezeu238. Sfântul Grigorie de Nyssa spune că trupul înviat va lepăda unele funcţii actuale, necesare vieţii pământeşti, şi va primi unele duhovniceşti. Şi deşi se fereşte de precizări, totuşi dă unele indicaţii despre însuşirile lepădate şi cele primite. "Aşadar nu trupul e cauza pornirilor rele, ci voia liberă, abătându-se de agilitate şi o materie îmbătrânită, greoaie, sclerozată. Sau vedem cum materia tânără devine bătrâna mai ales în organisme. Materia universului înviat şi a trupurilor înviate va fi o energie veşnic tânără, diafană, transparent perfect şi de mare fineţe al frumuseţilor stărilor şi mişcărilor spirituale, fără a înceta să aibă capacitatea unor forme şi o consistenţă. Formele vor fi expresia cea mai fină a stărilor spirituale, iar consistenţa va fi plină de elasticitate, pentru a folosi tot nişte termeni din lumea de acum. Universul prefăcut va avea astfel o frumuseţe negrăită de mare fineţe şi adâncime expresivă şi trupurile, la fel, dacă frumuseţea sensibilă constă în transparenţa infinitei complexităţi a spiritului prin formele materiei, în transfigurarea materiei de către bogăţia infinită a dimensiunilor spiritului. De aceea, unii gânditori creştini spun că fericirea veşnică va consta în frumuseţe.

Creştinismul crede în orice caz într-o veşnicie a materiei, a unei materii nestingherit transfigurată de puterea şi bogăţia infinită a vieţii spirituale şi de energiile divine. Creştinismul admite un fel de materialism mistic, cunoaşte o sfântă materie. Căci sfânt este trupul Domnului prin a cărui primire se sfinţesc şi trupurile noastre. Sensibilitatea violentă, săracă şi grosolană a plăcerilor carnale va fi convertită în sensibilitatea de fine şi pure trăiri ale descoperirii frumuseţilor comuniunii la scopul de trebuinţă la pofta celor absurde. Deci să nu fíe blamat... trupul care, transformat prin a doua facere într-unui mai dumnezeiesc, va înfrumuseţa sufletul. Căci moartea curăţindu-1 de cele de prisos şi nefolositoare, se va putea bucura de viaţa de veci. Căci nu cele spre care e destoinic acum îi vor fi de folos în viaţa de după aceasta, ci constituţia trupului va fi proprie şi adecvată gustării vieţii aceleia, fiind apt să participe la acele bunătăţi... Când fierul trebuie prelucrat în ceva mai subţire, focul curăţind masa lui cu grijă, fierul depune tot ce e pământesc şi nefolositor, ceea ce meşterii acestei arte numesc zgură... Să transportăm ideea aceasta şi la ceea ce gândim noi... De pildă, să punem în loc de masă, pofta care lucrează în toate în chip natural. Iar în loc de zgura ei, cele spre care pofta are acum pornirile, adică plăcerile, bogăţiile, iubirile de slavă, puterea, mâniile, mândriile şi cele asemenea. Pe toate acestea le curăţă moartea. Golindu-se şi curăţindu-se de ele, pofta se va întoarce cu lucrarea spre Cel singur vrednic de poftit, de dorit şi de iubit, nestingând deloc aceste pasiuni sădite în noi în chip firesc, ci întorcându-le spre participarea la bunătăţile nemateriale"239.

Sfântul Grigorie de Nyssa consideră învierea ca o restabilire în acea stare (noi am zice poate ca o restabilire în starea la care ar fi ajuns omul dacă n-ar fi păcătuit) şi acea stare o consideră liberă nu numai de patimi şi de boli, ci şi de diferenţa de vârstă, întrucât, dacă n-ar fi intervenit moartea, n-ar fi intervenit nici îmbătrânirea: "Trebuie sa cugetăm întâi care e scopul dogmei învierii şi de ce ni s-a spus şi încredinţat aceasta, de Sfânta Scriptură. Dacă am vrea să o cuprindem aceasta într-o definiţie, am spune că învierea este restabilirea în starea străveche a firii noastre. Dar în prima viaţă, al cărei făcător a fost Dumnezeu, nu era nici bătrâneţe, precum se pare, nici copilărie, nici pătimirile din multele feluri de boli, nici altul din necazurile trupeşti (că nu se cuvenea să le creeze pe acestea Dumnezeu)... Acestea toate au intrat în noi deodată cu intrarea răului. Deci nu va avea nici o nevoie viata fără răutate să fie în accidentele provenite din pricina ei. Firea noastră devenită pătimaşă, a fost prinsă în chip necesar în consecinţele unei vieţi pătimaşe, dar, revenind iarăşi la fericirea nepătimitoare, nu va mai fi robită de cele ce urmează răutăţii"240. Recunoscând neputinţa de a spune ceva sigur despre calităţile trupurilor după înviere, Sfântul Grigorie spune totuşi: "Prefacerea va schimba toate într-o stare mai dumnezeiască, dar nu e uşor să ne închipuim cum va înflori iarăşi chipul (etSog), bunătăţile ce ne sunt rânduite după nădejde fiind crezute mai presus de ochi, de ureche şi de cugetare. Poate că dacă ar zice cineva că chipul după care se va cunoaşte flecare este calitatea moravurilor fiecăruia, nu va greşi cu totul. Căci, precum acum o oarecare transformare a elementelor din noi produce deosebirile trăsăturilor în fiecare..., atunci forma fiecăruia nu va fi produsul acestor elemente, ci se va datora însuşirilor răutăţii sau ale virtuţii, ale căror amestecare face ca chipul să aibă trăsăturile acestea sau acelea"241.

Dacă oamenii se deosebesc acum şi din pricini exterioare "naturale", independente de voia lor, atunci se vor deosebi exclusiv din motive morale, voluntare, spirituale. Acesta e un sens al covârşirii naturii prin spirit. Deosebirile acestea îi disting ca persoane nuanţate spiritual. Celelalte îi disting datorită împrejurărilor exterioare şi pasiunilor inferioare, nelibere. Acelea îi disting ca indivizi care se opun, nu ca persoane, în care se exprimă spiritul în comuniune. Dacă patimile îndeamnă pe oameni să se mascheze, bunătatea îi face deplin sinceri, deci neuniformizaţi. Cu atât mai mult omul ceresc primeşte caracteristici proprii prin spirit. Dacă azi deosebirile de natură pot acoperi în mare măsură deosebirile de ordin moral, încât să nu poţi cunoaşte din înfăţişările oamenilor stările lor morale întrucât şi acestea pierd din ponderea lor, atunci aceste stări se vor reflecta aşa de mult în înfăţişările lor, încât exteriorul va fi copleşit de spiritualitatea interioara, foarte adâncă, foarte nuanţată; aceasta îi va face pe oameni să se vadă cu tot interiorul lor exprimat în exterior; nici un echivoc, nici o disimulare nu va fi posibilă şi voită. "Precum deci în viaţa prezentă dispoziţia inimii devine formă (|_iopcpr|) şi chipul (eiSoc;) omului oglindeşte pofta dinlăuntru, aşa socotesc că firea prefăcându-se în ceva mai dumnezeiesc, omul se modelează prin moravuri, nefiind într-un fel şi apărând în altul, ci ca ceea ce este ca aceea se şi cunoaşte, ca de pildă castul, dreptul, blândul, curatul, iubitorul-de-Dumnezeu; şi între aceştia iarăşi cel ce are toate bunătăţile, sau e împodobit numai cu una, sau se află în cele mai multe, sau e cu lipsuri în aceasta, dar covârşeşte prin alta"242.

Sfântul Maxim Mărturisitorul socoteşte că sfântul, deci cu atât mai mult omul ceresc, se caracterizează prin îndumnezeirea trupului, prin depăşirea oricărei dualităţi, sau contrarietăţi între suflet şi trup, datorită Duhului care le înduhovniceşte şi îndumnezeieşte pe amândouă. Trupul e organul perfect al sufletului şi acesta, al Duhului. Amândouă sunt stăpânite de afecţiunea faţă de Dumnezeu243. Comentând o expresie a Sfântului Grigorie de Nazianz, că sfinţii se ridică peste doimea materiei şi a formei trupului, materia întreagă devenind "formă", adică expresia spiritualităţii copleşite de Dumnezeu, Sfântul Maxim zice: "Eu cred că el spune că sfinţii se ridică peste doimea materială pentru unitatea gândită în Treime, deoarece se ridică peste materie şi formă, din care constau trupurile, sau că străbat carnea şi materia înrudindu-se cu Dumnezeu şi învrednicindu-se să se amestece cu lumina preacurată; adică ei leapădă afecţiunea trupului faţă de materie sau toată familiaritatea naturală a fiinţei sensibile faţă de cele sensibile, fiind stăpâniţi sincer numai de dorinţa dumnezeiască, pentru unitatea gândită în Treime. Căci cunoscând că sufletul se află la mijloc între Dumnezeu şi materie şi că are puteri unificatoare spre amândouă, adică mintea spre Dumnezeu şi sensibilitatea spre materie, s-au scuturat cu totul de sensibilitatea pentru cele sensibile - în dispoziţia loc activă -şi şi-au unit sufletul în chip negrăit numai cu Dumnezeu". Şi-au unit şi pofta şi iuţimea, cu mintea ce tinde spre Dumnezeu244. Sfântul Grigorie de Nyssa socoteşte că şi deosebirile amintite între trupuri vor ţine numai până la o vreme, pe urmă se va produce o identitate între ele (o |-ioy£V£ia). Nu ştim până unde socoteşte Sfântul Grigorie că merge această identitate. Deosebirea între forma trupurilor, atâta cât mai subzistă o vreme, s-ar datora, după el, unui rest de răutate care ar mai rămâne în ei. Dar credem că el nu exclude o anumită deosebire întemeiată pe varietatea infinită a actului creator al lui Dumnezeu, şi care de aceea nu dispare cu totul niciodată. Fiecare reflectă altfel chiar plenitudinea fericirii. Şi bucuria unuia de altul se explică tocmai prin faptul că fiecare vede în celălalt ceea ce nu e în sine, o formă unică, ca expresie a unicităţii lui spirituale.

Interpretând în mod just viziunea Sfântului Grigorie de Nyssa, Bulgakov afirmă pe drept cuvânt că nu va dispărea nici chipul bărbătesc, nici chipul femeiesc al naturii umane, deşi va dispărea pofta trupească legată de ele. Cuvântul Mântuitorului că oamenii vor fi atunci ca îngerii (Mt. 22, 23-30; Lc. 20, 34-36) se referă numai la încetarea poftei şi a căsătoriei, dar nu la încetarea chipului bărbătesc şi femeiesc, precum ne arată pilda Domnul Iisus Hristos şi a Maicii Sale. Chiar dacă socotim neîntemeiată ideea lui Bulgakov că deosebirea dintre sexe se bazează pe deosebirea între persoanele Sfintei Treimi (Bulgakov vede elementul bărbătesc ca ipostaziere a adevărului în Logos, iar pe cel femeiesc ca ipostaziere a frumuseţii în Duhul Sfânt), cele două modalităţi ale omului reprezintă şi îşi au desigur un temei spiritual adânc şi sunt legate de firea lui, de unitatea duală a omului, de faptul că omul e întreg numai în doi, şi anume în doi principial deosebiţi, bărbat şi femeie. De aceea, departe de a dispărea, această deosebire e chemată "la deplina dezvoltare, luminare, înveşnicire". Atât chipul bărbătesc cât şi cei femeiesc se vor ridica la feciorie, ca starea în care 1-a gândit Dumnezeu pe om si din care el a căzut prin păcat. "Fecioria este libertatea de sex, totuşi cu păstrarea naturii bărbăteşti şi femeieşti. Nu se poate admite că fiii învierii se vor arăta în viaţa lor nemuritoare lipsiţi de propria personalitate, încetând de a fi ei înşişi. Căci învierea este restabilirea şi înveşnicirea stării originare a omului, dar eliberată de desfigurarea păcatului şi de ştirbirea adusă de el în trup. Dar principiul bărbătesc şi femeiesc nu se epuizează în deosebirea trupească, de sex, ci se întinde şi în fiinţa spirituală a persoanei căreia îi dă calitatea lui... Astfel starea de înviere nu poate fi considerată ca o golire totală de principiul bărbătesc şi femeiesc şi ca o înlocuire a lui cu vreo stare intermediară, indeterminată; aceasta ar fi egală cu o sărăcire şi simplificare a naturii omeneşti. Desigur, trupul înviat se eliberează de ceea ce e legat de viaţa sexului trupesc (cum arată aceasta şi unii Părinţi, ca de pildă Grigorie de Nyssa). Dar omul există, atât spiritual cât şi trupeşte, în două chipuri; această bi-unitate se exprimă în dualitatea însuşirilor lui, care se unesc într-o unitate. In viaţa pământească această unire e legată de viaţa sexului şi a naşterii de prunci... Dar dacă în veacul viitor omul se eliberează de sex şi încetează înmulţirea, oare mai rămâne ceva din relaţia reciproca între natura bărbăteasca şi femeiască?... Fără îndoială că rămâne, şi ea constă în iubirea care leagă şi împlineşte reciproc, după chipul lui Hristos şi al Bisericii, natura bărbătească şi femeiască... Nu se poate admite că în acea viaţă se va pierde ceva din relaţiile de iubire existente în viaţa aceasta; tot ce e vrednic de înveşnicire va apărea în toată puterea sa. Dar vor apărea şi noi şi nesfârşit mai dezvoltate posibilităţi de iubire şi prietenie, pentru că numai în veacul învierii neamul omenesc va exista în toată întregimea sa şi nu ca acum, în succesiunea generaţiilor ce se completează una pe alta; întregul neam omenesc va deveni o singură familie şi comuniune prietenească simultană în Dumnezeu"245.

În aceasta vor fi oamenii ca îngerii, că se vor iubi cu o iubire cu totul spirituală, personală, eliberată de sila naturii, de pofta sexului, Dar se va păstra întreaga varietate a persoanelor, aşa cum şi îngerii reprezintă ca persoane modalităţi spirituale deosebite. Dând unirea şi varietatea între îngeri ca model al unirii şi varietăţii viitoare a oamenilor, Bulgakov zice: "Soborul îngerilor, având ca temelie iubirea către Dumnezeu şi viaţa în Dumnezeu, se întăreşte prin dragostea personală reciprocă ce se hrăneşte prin reciproca contemplare iubitoare a individualităţilor, a însuşirilor personale ale fiecărui înger... Lumea cerească se zideşte prin iubire, este un imn al iubirii. In multifelurimea acestei iubiri nu rămâne neobservată şi neiubită nici o însuşire ontologică, nici o rază a pliromei lumii îngereşti, totul vede şi iubeşte atotcuprinzătoarea iubire"246.

5. Trupurile înviate ale păcătoşilor: Acestea se referă la trupurile înviate întru slavă. Alta va fi starea trupurilor înviate ale păcătoşilor. Vor fi şi ele incoruptibile, însă în acelaşi timp capabile să simtă chinurile. Vor avea şi ele o neputrezire în sens rău, ca o carne veşnic vie. Unii teologi, mai ales dintre catolici, cred că ele nu se vor înălţa în văzduh, ci vor rămâne pe pământ în semn de dispreţ247. Dar Sfântul Ioan Damaschin spune că "focul veşnic nu va fi material, ca cel cunoscut de noi"248. Ne e greu să admitem ca Dumnezeu foloseşte creaţia Sa ca mijloc de chinuire veşnică. Noi am încercat mai înainte să arătăm că "lumea" în care trăiesc păcătoşii este o slăbire halucinantă a lumii, o acoperire a ei în întunericul total individualist, în care s-au scufundat ei. Desigur că această desfigurare halucinantă a lumii trebuie să aibă şi o anumită legătură cu realitatea ei materială, odată ce trupurile înseşi ale păcătoşilor, ca trupuri înviate, având o consistenţă materială, nu poate fi lipsită de orice bază materială externă. Pe de altă parte, aceste trupuri fiind şi ele incoruptibile şi lipsite de nevoia consumării, trebuie să aibă un fel de subţirime spirituală. Dar ea trebuie să fie în acelaşi timp o spiritualitate întunecată şi, odată cu aceasta, o foarte accentuată expresivitate a răutăţii şi tristeţii din sufletele lor însingurate şi chinuite de demoni. în acelaşi timp lipsa de comunicativitate le dă o anumită încremenire, neavând dorinţa cunoaşterii creaţiei extinse şi înrădăcinate în adâncimile infinite ale lui Dumnezeu. Sfera materială în care sunt plasate ele poate să fie, în aceste condiţii, constituită aproape numai din materia spiritualizată în mod tenebros a trupurilor lor, dintr-un fel de legături între purtătorii lor şi între demoni, constituind împreună un fel de lume de umbre, într-un fel reală, într-alt fel ireală, cu dimensiuni mai degrabă halucinante decât reale. Aceasta poate face ca nici locuitorii acestei lumi să nu vadă lumea de lumină şi de supremă realitate a drepţilor, socotind-o ireală şi uitând de cei ce se află în ea, precum nici drepţii, să nu vadă lumea subiectiv halucinantă şi oarecum ireală a celor din ea şi pe aceştia înşişi.

Sfântul Simeon Noul Teolog întreabă: "Dumnezeu fiind infinit şi necuprins, unde va fi locul celor ce cad din împărăţia Lui? "249. Ei vor şti de lume numai din amintire, dar nici amintirea nu le-o mai redă aşa cum a fost. Ei vor şti de o lume strâmbată şi întinată după poftele lor. Ei vor vedea numai o lume umbrită de poftele lor, de nălucirile lor. Nici pe ei nu se vor vedea faţa către faţă, sau aşa cum sunt în realitate, ci vor vedea numai măştile celorlalţi în parte adoptate de către aceia, în parte proiectate de către ei; vor şti doar că şi ceilalţi se chinuiesc în acelaşi întuneric ca şi ei, împrejurul lor, mai bine zis în altfel de năluciri ale lumii şi în chinuri corespunzătoare pasiunilor lor speciale. Fiecare va avea o lume individuală a lui. Nu va fi o lume unitară, ca să susţină o unitate între ei. Se vor vedea unii pe alţii mai mult ca nişte umbre goale de conţinutul lumii reale, neprogresând în cunoaşterea ei şi în îmbogăţirea lor spirituală întreolaltă şi în contact cu lumea reală. în Sfânta Scriptură credinciosul cere adesea lui Dumnezeu să nu-1 depărteze de la faţa Lui, de maximă şi infinită existenţă, în legătură cu care stă şi e luminată toată lumea; sau să-i facă parte de lumina feţei Lui, căci în această lumină va avea parte de toate (Ps. 4, 6; 26, 1; 35, 9; 44, 5; 104, 4; 15. 2, 5; 60, 19; Mih. 7, 8; Avac. 3, 4; In. 8, 12; Col. 1, 12; 1 Tes. 5, 5;1 Tim. 6, 16; Apoc. 21, 24; 22, 5; P5. 13,4etc). De aceea nu se poate spune de trupurile păcătoşilor că vor forma şi ele o unitate, că vor fi şi păcătoşii un "trup universal". între cei răi, ca egoişti, nu este aceeaşi unitate ca între cei ce se iubesc. Sau cel puţin nu vor fi uniţi lăuntric între ei, ci într-un mod silnic, fiecare simţind efluviile răutăţii celorlalţi care pe de o parte îi înrudesc, pe de alta îi ţin întorşi unul de la altul. Numai prin iubire sunt unite real persoanele şi numai în iubire sunt într-o legătură reală cu lumea. Şi numai în iubire se realizează deplin şi are loc plinătatea existenţei. "Drept axiomă a iubirii se arată că eu-ul nu e singular, nu e monadic, ci dual, syzigic, relaţional, se cunoaşte şi se are pe sine numai în legătură cu partenerul său, în dualitate... El află pentru sine loc în existenţă, se afirmă în ea şi se întăreşte definitiv în ea numai în syzigie (în viaţa perechii), ţinându-se de mână cu altul. Prin această metafizică ţinere de mână, el iese din ceaţa semiexistenţei, găseşte puterea sa şi realitatea sa în lume. în taina ei, persoana are nevoie să se vadă, să se cunoască şi să se iubească pe sine în oglinda duhovnicească a altuia"250.

Desigur e o taină neînţeleasă de noi faptul că pe de o parte trupurile păcătoşilor se resimt şi ele de învierea lui Hristos, înviind şi ele, pe de alta, nu se împărtăşesc de slava trupului înviat al Domnului. Teologul rus Nesmelov a încercat să explice învierea trupurilor păcătoşilor prin aceea ca Domnul, înviind natura omenească pe care a luat-o, a făcut veşnica natura general-omenească, dat fiind ca natura Lui înviată n-a constituit un ipostas omenesc separat. înviind El, învierea a devenit "o lege" pentru toţi, aşa cum murind Adam, moartea a devenit o lege pentru toţi. "Dacă Hristos ar fi fost numai un om ideal de sfânt, Fiu al lui Dumnezeu după har, nu după fiinţă, învierea Lui ar fi avut un caracter individual, de minune, care, asemenea luării lui Ilie la cer, ar fi mărturisit doar despre milostivirea exclusivă a lui Dumnezeu faţă de El, dar în nici un fel nu ar fi influenţat destinul întregii omeniri"251. "Drept temei al minunii învierii ar fi servit atunci, evident, nu demnitatea firii omeneşti, ci demnitatea morală personală a acestor drepţi asupra cărora s-ar fi săvârşit minunea"252.

în baza unităţii Ipostasului dumnezeiesc al lui Hristos "natura omenească a primit în El o demnitate pe care ea însăşi prin sine nu o are şi nu o poate avea; ea a devenit trupul propriu al lui Dumnezeu". Iar înviind-o, a facut-o "trupul Său veşnic"253. El a luat natura omenească nu în sens individual, ci "general-omenesc ea este întru totul identică cu natura purtătorilor ei. Astfel, primind-o prin actul învierii Sale în unire veşnică cu Sine, eo ipsoEl face părtaş de veşnicie tot neamul omenesc în deplinătatea compoziţiei lui... După învierea lui Hristos din morţi, fiecare om este purtătorul naturii veşnice, nu pentru că el însuşi prin sine este trup al lui Hristos, ci pentru că fiecare om poartă aceeaşi natură pe care Hristos a facut-natură veşnică; aşa că după natura sa umană, ca unul ce e de o fiinţă cu Hristos, fiecare om este inevitabil membru al trupului veşnic al lui Hristos"254. "în lumina acestei învăţături, pentru noi e clar că păcătoşii vor învia nu pentru a primi răsplata pentru viaţa lor de păcat, ci, invers, ei primesc răsplata pentru viaţa lor de păcat pentru că vor învia inevitabil din morţi. Iar învierea lor este inevitabilă pentru că indiferent de viaţa lor păcătoasă - în virtutea învierii lui Hristos ei sunt totuşi beneficiari ai naturii veşnice şi trebuie să aparţină neapărat veşniciei"255. "Astfel Hristos este începătura neamului, cauzatorul, izvorul "vieţii veşnice" a omenirii, în acelaşi fel cum este în raport cu viaţa naturală, vremelnică, strămoşul Adam. Ceea ce a fost odinioară actul creaţiei omului, adică principiul şi cauza existenţei omeneşti îndeobşte, aceea a devenit învierea lui Hristos, adică principiul şi cauza "vieţii veşnice" în cer, în alte condiţii de existenţă"256.

S-ar putea spune deci că toţi vor învia prin unitatea naturii lor umane cu a lui Hristos. Dar nu toţi vor învia spre fericire, întrucât fericirea este o problemă de decizie personală a fiecăruia pentru comuniunea cu Hristos. Hristos nu are în Sine toate persoanele umane, ci toată natura umană. Dacă ar avea în Sine toate persoanele, El ar fi o pluralitate de persoane şi o pluralitate de libertăţi. Dar atunci n-a mai fi persoane umane în afara lui Hristos. în unitatea de natură cu Hristos avem bază pentru comuniunea uşoară cu El, dar nu avem mântuirea noastră decisă fără noi. Chiar şi păcătoşii învie în baza unităţii de natură cu Hristos, ca să poată contempla veşnic putinţa ce au avut-o de a se mântui, dar pe care nu au folosit-o datorită libertăţii lor care a refuzat comuniunea a cărei bază li s-a dat. Sfântul Chiril din Alexandria spune acelaşi lucru: "Raţiunea învierii trece asupra tuturor pentru învierea Mântuitorului, Care ridică cu Sine toată firea omului, dar nu va folosi cu nimic pe cei iubitori de păcat. Căci ei vor fi duşi la iad primind învierea numai pentru a fi pedepsiţi. Dar ea va folosi mult celor ce s-au exercitat în viaţa aleasă, căci vor primi învierea pentru împărtăşirea de bunătăţile cele mai presus de minte". La fel, însuşirea de a fi proprie lui Hristos se extinde la toţi, buni şi răi, dar nu e pentru toţi aceeaşi, ci celor ce cred.
Subiectul 12: Judecata universală sau obştească şi viaţa veşnică.

TDO 3, 290-310:

D Judecata universală: Judecata universală este pusă de Sfânta Scriptura şi de Sfinţii Părinţi în strânsă legătură cu sfârşitul sau cu înnoirea lumii şi cu învierea morţilor, care sunt şi ele simultane cu venirea lui Hristos, sau cauzate de ea. Unii Părinţi văd judecata chiar în faptul că cei ce s-au format după chipul lui Hristos vor trece prin înviere la comuniunea deplină cu El, iar ceilalţi, în "veşnicul exil"; cei dintâi, "la o veşnică privire a feţei lui Hristos, ceilalţi, la veşnica privire a feţei diavolului"259. Pe de altă parte Sfânta Scriptura şi Sfinţii Părinţi vorbesc de o judecată pe care o va face Hristos îndată după a doua venire a Lui şi după învierea morţilor, într-o atmosfera de mare solemnitate. Conform unor texte din Vechiul Testament (Dan. 7, 9-10) şi din Noul Testament (Mt. 25, 31-46; Apoc. 20, 11), Hristos va face judecata şezând pe tron. După Apocalipsă, însăşi judecata aceasta provoacă sfârşitul lumii. Daniel vorbeşte de scaune, iar pe unul din aceste scaune şade Cel vechi de zile. Cineva, "ca un Fiu al omului", vine înaintea Celui vechi de zile şi primeşte de la El stăpânirea (Dan. 7, 9-14).

Sfântul Maxim Mărturisitorul şi Sfântul Simeon Metafrastul vorbesc şi ei de scaune şi de îngerii care înconjoară pe Hristos ca judecător. între afirmarea că însăşi arătarea lui Hristos la sfârşitul lumii înseamnă o judecată care alege pe cei trimişi la fericire de cei trimişi ia chinurile veşnice, şi între descrierea acestei judecaţi ca un act solemn deosebit, de supremă autoritate, nu-i o contrazicere. Lumina veşnică de care se vor împărtăşi cei buni e o privire şi o chemare adresată fiecăruia din ei de Hristos, precum în El învierea le este pricina de înrudire adevărata şi de cele ce provin din ea257. Hristos ne are pe toţi, întrucât S-a făcut om ca toţi; toţi suntem ai Săi. In aceasta sta poate pricina învierii tuturor. Nimic omenesc nu poate dispărea pe veci, căci nimic al lui Hristos nu poate dispărea. Dar împărtăşirea de fericire depinde de voinţa personală a fiecăruia. Căci "toţi îi vor fi proprii (oîkeioc;), întrucât sunt oameni ca şi El; tuturor le e comună însuşirea de a-I fi proprii, atât celor ce-L cunosc, cât şi celor ce nu-L cunosc pe El. Căci S-a făcut om, nu dăruindu-Se unora, iar altora nu, ci îndurându-Se de toată firea căzută"258. Deci ceea ce depinde de El - învierea - o dăruieşte tuturor, fericirea însă depinde de aderarea voluntară a fiecăruia la El. Incoruptibilitatea întregii materii va depinde de puterea unui act conservator veşnic al lui Dumnezeu. Întunericul în care sunt lăsaţi ceilalţi e o întoarcere a fetei Lui de la fiecare, sau o închidere a ei de la aceştia, datorită lor înşişi. In acelaşi timp cel ce experiază îndreptarea feţei lui Hristos spre el ca o lumina veşnică, sau veşnic inepuizabilă, se vede pe sine însuşi în tot ce găseşte Hristos bun în el, dar şi pe toţi ceilalţi care sunt învăluiţi şi ei în aceeaşi lumină. La fel se vede fiecare din cei scufundaţi în întuneric, în toată urâţenia imprimată de ei în fiinţa sa şi pe toţi cei lăsaţi ca şi el în aceeaşi situaţie. De aceea experienţa aceasta a solidarităţii în lumină, în care sunt trimişi unii pe baza unor fapte bune asemănătoare ce şi le-au făcut unii altora, sau a solidarităţii în întuneric, în care sunt trimişi alţii pe baza unor fapte rele asemănătoare pe care le-au făcut altora, e trăită ca o judecare solidară a lor pentru rezultatul la care au ajuns în dezvoltarea sau desfigurarea umanităţii lor în cursul vieţii. Acestea sunt cărţile ce se vor deschide (Dan. 7, 10; Apoc. 20, 12), care sunt înseşi vieţile oamenilor; sau "cartea vieţii" care e tezaurul de viată ce şi l-au câştigat în Hristos cei drepţi.

Pe de altă parte, simţirea de către toţi a pecetluirii destinului lor pentru eternitate, fără nici o posibilitate de schimbări, se traduce ca experienţa autorităţii supreme a Celui ce judecă de pe un tron împărătesc foarte înalt. Scaunul Lui e nu numai mare, ci "alb", căci e scaunul din care se hotărăsc judecăţile nepătate de nici un interes, de nici o linguşire, de nici o mituire. Autoritatea copleşitoare ce iradiază din faţa Judecătorului e aşa de mare, că "de faţa Lui a fugit tot pământul şi tot cerul; şi loc nu s-a aflat lor" (Apoc. 20, 11). Pământul şi cerul pur şi simplu nu se mai văd de autoritatea ce iradiază din aceasta faţă şi care-i ţine pe toţi concentraţi în privirea ei. Parcă nu mai e decât ea; sau de fapt totul s-a inclus în ea. Numai faţa aceasta, numai Persoana aceasta o văd toti căci numai de ea simt că atârnă existenta lor în veci. Iar cei răi nu mai văd nimic, nici măcar această faţă, ci totul e un gol abisal şi întunecos în faţa lor. De aceea Sfântul Maxim Mărturisitorul spune că odată cu faţa lui Hristos se va întoarce de la cei răi şi creaţia întreagă, nemaifiind înaintea lor decât întunericul golului total, "întunericul cei mai dinafară", "prăpastia imensă şi neînchipuită"260.

Daniel vorbeşte de "un râu de foc ce curge ieşind înaintea Judecătorului" (Dan. 9, 10), de care Simeon Metafrastul spune că va consuma pe toţi cei fără de lege, cum spune şi psalmistul: "Foc înaintea Lui va merge şi va arde împrejur pe vrăjmaşii Lui; strălucit-au fulgerele Lui lumii şi s-a clătit pământul; munţii ca ceara s-au topit de faţa Domnului a tot pământul; vestit-au cerurile dreptatea Lui şi au văzut noroadele slava Lui" (Ps. 96, 3-6). Totul va fi copleşit de slava feţei lui Hristos. Dar aceasta va apărea celor ce nu L-au cunoscut ca foc consumator, iar celor drepţi, ca lumină iubitoare a toate acoperitoare. Tot Daniel vorbeşte de mii de mii de îngeri ce-i slujesc Lui şi de întunericuri de întunericuri (Dan. 7, 10; Mt. 25, 31). Prin aceasta se accentuează şi mai mult autoritatea copleşitoare a Judecătorului, interesul infinit cu care se aşteaptă de toată creaţia acest act de supremă revelare a viitorului ei şi semnul desfăşurării ei în timp şi frica nemăsurată a celor ce aşteaptă decizia lui Hristos cu privire la veşnica lor existenţă. "întunericuri de întunericuri" pot să fie duhurile rele, duşmănoase, care aşteaptă această judecată, căci şi ele au interes mare să ştie la ce osândă vor fi trimise şi câţi dintre oameni le vor ţine tovărăşie în această osândă. Ei simt prezenţa lui Dumnezeu, dar ca foc, nu ca slavă, şi mărimea întunecimii produsă de ei nu-i lasă nici pe cei destinaţi întunericului să vadă slava lui Hristos. Astfel, la focul durerii pricinuite de întoarcerea feţei lui Hristos de la ei şi pentru cei ce au refuzat lumina comuniunii pe pământ şi la întunericul halucinant pus, de cei răi peste lume, se adaugă focul şi întunericul îngerilor răi. Căci, spune Sfântul Maxim Mărturisitorul, "râu de foc curge în faţa Lui, când se vor arăta prezente tartarul şi prăpastia fără fund şi neînchipuită şi întunericul cel mai dinafară şi viermele cel neadormit şi peste toţi va pluti frica pentru sfârşitul tuturor celor aşteptate; şi când vor sta îngerii mâniei fulgerând din ei focul osândei, având în privire foc şi emiţând foc spre pedepsirea a toată nelegiuirea. Iar pe lângă aceştia toată zidirea cea cerească şi pământească, câtă e în îngeri şi în puterile mai presus de îngeri şi câtă e în oameni, stă de faţă cu cutremur, aşteptând înfricoşata descoperire a judecăţii dumnezeieşti. De către toţi aceştia se vor citi faptele noastre ale tuturor şi se va face dezgolirea celor ascunse, când toţi îşi vor cunoaşte reciproc păcatele, cum îşi citeşte fiecare fără greşeală cartea conştiinţei sale"261.

Criteriul judecăţii va fi practicarea sau nepracticarea iubirii de oameni, care-şi are temelia fermă în vederea lui Dumnezeu prin om, în înrădăcinarea lui în Dumnezeu, în înţelegerea semenului ca chip al lui Dumnezeu. Prin aceasta însuşi cel ce iubeşte se realizează ca chip al lui Dumnezeu, ca om adevărat. Căci el, iubind pe alţii, conlucrează cu Dumnezeu şi se uneşte cu Dumnezeu în lucrarea Lui, iar prin aceasta se actualizează el însuşi deplin ca om. Diferitele forme sau trepte statornice ale iubirii sunt virtuţile. Prin acestea omul dă chip uman lui Dumnezeu în sine, adică lui Hristos, Care a dat mai mult decât oricine chip uman lui Dumnezeu în Sine. De aceea, Dumnezeu Tatăl dă lui Hristos sa facă judecata oamenilor (Dan. 7, 12), pentru ca Hristos însuşi să constate în ce măsură cei examinaţi au chipul Lui întipărit în ei, sau făcut asemenea Lui şi au realizat prin aceasta omul adevărat în ei, ceea ce nu s-a putut face fără trăirea lor în comuniune cu El.

După Sfântul Maxim, se va scufunda în întuneric cel ce a iubit cele urâte, cel ce n-a voit să vadă slava lui Dumnezeu în lume; au căzut în abisul golului cei ce au iubit deşertăciunea mândriei, şi nu smerenia cunoscătoare a celor înalte şi cu adevărat existente; vor plânge cei ce au râs de toate cele serioase, vor fi roşi în adâncul sufletului de viermele neadormit cei ce au urât pe fraţi, i-au pizmuit, înşelat, calomniat, minţit, îndepărtat de la împărtăşirea de cele trebuincioase vieţii şi de la calea care duce la viaţa adevărată; şi-au strâmbat inima cei ce n-au avut în ei sinceritatea iubirii262. Hristos îi va socoti în chipul Lui pe cei ce au iubit pe oameni ca El, pe cei ce L-au iubit în oameni pe El, căci aceasta le-a dat puterea să iubească. El ne va cerceta în ce măsură am lucrat ca El, identifîcându-ne cu El, precum S-a identificat El cu oamenii. In mod special Hristos ne-a asigurat de identificarea Sa cu cei obidiţi şi va cerceta întrucât L-am iubit în aceştia. El a declarat că la fericirea de veci, care stă în comuniunea desăvârşită cu Dumnezeu şi cu semenii şi, prin aceasta, în împărtăşirea de infinita plenitudine spirituală a totului, va trece cel ce a plecat de aici în tensiunea după această comuniune, cel ce a văzut în semenul cel mai obidit valoarea lui nesfârşită, faţa de adâncimi nesfârşite a lui Dumnezeu oglindindu-se în acela şi ţinându-1 legat de Sine, şi a cinstit acest chip, această oglindă a lui Dumnezeu, căutând să-1 scape de neajunsurile şi de umilinţele aruncate asupra lui de nepăsarea păcătoasă a semenilor săi, de chipul acestei lumi ce poartă urmările păcatului, de ignoranţa şi de slăbiciunile lui proprii ei. Cine iubeşte cu adevărat pe om vede în el întrucâtva pe Cel ce îl transcende pe om, vede pe Dumnezeu în care îşi are omul temeiul şi izvorul puterii sale de cunoaştere şi de iubire. Şi iubeşte cu adevărat pe om ca om, cel ce iubeşte pe cel dispreţuit şi nesocotit de toţi; aceluia i s-a revelat suprema valoare ascunsă a omului. Cel ce dă atenţie numai celor aflaţi în situaţii bune, îi respectă nu pentru că sunt oameni, ci pentru vreun interes propriu, nu iubeşte pe om ca om, spre deosebire de cel ce se apleacă cu dragoste spre semenii săi obidiţi şi în situaţii grele. Pe de altă parte, în mod deosebit omul obidit îşi descoperă sub razele de atenţie ale semenului său umanitatea lui profundă şi deci pe Dumnezeu în el. Ceilalţi se îngâmfă şi mai mult de cinstirile ce li se dau, acoperindu-şi umanitatea autentică şi pe Dumnezeu în ei şi lăsând nerealizată comuniunea. Apoi, în omul care strigă cu glas sau fără glas, dar în mod sfâşietor după ajutor, sau în ochii lui stinşi de durere, strigă sau priveşte Hristos însuşi în chip mai pătrunzător spre inima semenilor, pentru că suferinţa ca sensibilitate mai ascuţită umană e un mediu mai adecvat al revelării lui Dumnezeu, Care urmăreşte şi El trezirea sensibilităţii umane. Cei împovăraţi şi îndureraţi ne sunt astfel un ajutor cu mult mai eficient dat de Hristos pentru intrarea în relaţie cu El, pentru trezirea noastră.

De aceea cu deosebire în aplecarea cu dragoste spre cei necăjiţi avem o vedere cu mult mai clara a lui Dumnezeu, o pregustare a privirii adâncimilor divine din împărăţia cerurilor prin semenii noştri. Cine şi-a deschis prin efortul faptelor de dragoste o cât de mică geana spre infinitul spiritual care i se deschide cu deosebire în comuniunea cu semenul său necăjit, aceluia i se va deschide larg poarta spre universul spiritual infinit, la Judecata din urmă. Cine iubeşte pe aceştia iubeşte pe Domnul, Care S-a smerit ca cel din urmă om; el face lucrarea Domnului, sau lucrarea Domnului se face prin el. Dumnezeu S-a făcut om numai ca să poată fi iubit El însuşi ca un om şi să arate în pilda Sa cum trebuie să iubească omul pe semenii săi. El vrea să-L iubim ca om, cerându-ne iubirea şi ne arată cum trebuie să iubim. El intră în relaţie de iubire cu noi şi întăreşte relaţiile de iubire între noi, facându-Se El însuşi adresat şi subiect uman şi divin concret al iubirii. El ne întăreşte iubirea, atrăgându-ne la iubire prin faţa celui în suferinţă şi ne dă puterea să iubim ca Cel ce-1 iubeşte pe acela în chip pilduitor. El uşurează iubirea noastră, trezind mila pe care a sădit-o în mod natural în fiinţa noastră. "Prin Hristos şi în Hristos noi primim capacitatea de a iubi pe aproapele nostru: "Poruncă nouă vă dau vouă, să vă iubiţi unii pe alţii"... Dar porunca nouă a iubirii se referă şi la o iubire nouă, conform comunităţii noastre, nu în Adam (ea se referă la porunca Vechiului Testament), ci în Hristos, şi aceasta o dovedesc întrebările lui Hristos la înfricoşata judecată, când se va face arătată atotumanitatea Lui"263.

Eu-ul divin care Se manifestă prin umanitatea lui Hristos, Care S-a făcut şi eu-ul uman, are o lărgime, o complexitate divină, o adâncime infinită, prin care-Şi manifestă caracterul Lui de model şi de temei al tuturor ipostasurilor omeneşti şi ca izvor al puterii lor de iubire, manifestându-Se totuşi omeneşte. Fiecare din noi va iubi pe Hristos deplin numai când va iubi pe orice om, căci neiubind un om, nu iubeşti o rază a lui Hristos, a Ipostasului divin în arătare omenească, mai bine zis atotomenească. De aceea umanitatea lui Hristos nu e a unui ipostas omenesc, ci a Ipostasului divin, deci nu e organul de manifestare al unui eu particular, deci particulară si ea, ci organul de manifestare a Eu-lui divin, modelul originar şi făcătorul şi susţinătorul tuturor eu-urilor omeneşti; ea e deci o umanitate capabilă să redea şi să înfăţişeze universalitatea umană, o umanitate care se cere iubită în toate persoanele şi ne dă puterea să le iubim pe toate. Noi poate nu vedem acum în semenul nostru pe Hristos, sau în Hristos pe semenul nostru. Aceasta o ştim deocamdată poate numai prin credinţă. Dar faptul acesta ni se va face revelat ia Judecata din urmă. In Hristos vom vedea atunci chipul fiecărui om; în fiecare om vom vedea o raza a feţei lui Hristos. Atunci vom vedea că neiubind un om, pe Hristos nu L-am iubit în acel om şi n-am lăsat pe Hristos sa-1 iubească în noi. O pildă avem în raportul dintre chipul unui părinte şi copiii lui. Chipul părintelui cuprinde chipurile tuturor copiilor săi, şi chipul fiecărui copil reprezintă o rază din chipul părintelui, sau specificul întreg al feţei părintelui în acea rază. Cine nu iubeşte chipul unui copil, nu iubeşte în întregime pe părintele lui şi nu urmează pilda părintelui lui. Hristos socoteşte ca referite la Sine toate faptele de iubire sau de neiubire adresate oamenilor, aşa cum noi referim la noi înşine toate cinstirile sau necinstirile adresate mamei noastre, sau fraţilor noştri, sau copiilor noştri. Sfântul Grigorie Palama, observând că Domnul n-a spus şi de cei răpitori ai bunurilor cuvenite săracilor, că vor fi aşezaţi de-a stânga şi trimişi în gheena, ci numai de cei ce n-au dat din ale lor celor lipsiţi, spune că aceia nici nu se vor mai înfăţişa la o cercetare, ci vor fi osândiţi de la început, ca unii ce nici în viaţa aceasta nu s-au înfăţişat niciodată lui Dumnezeu: "Deci răpitorii şi cei nedrepţi nici nu vor învia spre înfăţişare la judecată, spre nemijlocită osândă şi condamnare mai mare, fiindcă nici ei nu s-au înfăţişat niciodată deloc lui Dumnezeu din tot sufletul "264.

Mult stăruie Sfinţii Părinţi asupra descoperirii complete a tuturor faptelor şi gândurilor fiecăruia la acea judecată, în faţa tuturor oamenilor şi îngerilor. Ziua aceea va fi ziua descoperirii depline a adevărului, cu privire la toţi, în faţa fiecăruia. Nici un echivoc nu va mai plana atunci în sufletul oamenilor, nu numai în ceea ce priveşte starea lor, dar şi a tuturor oamenilor. Mai ales în privinţa din urmă se va face lumină în suflet, căci starea proprie se va cunoaşte în mare măsură de la judecata particulară. Răul va fi deplin demascat şi binele, ieşit de sub acoperământ. Orice echivoc va înceta. Regimul pomului cunoştinţei binelui şi răului îşi va fi încheiat stăpânirea ambiguă asupra lumii; nu va mai umbri sufletul omenesc şi planul divin din istoria lumii, pentru că nimeni nu se va mai hrăni din el, minciuna lui fiind dată pe faţa. Fiecare om va cunoaşte urmările de după moarte ale faptelor sale şi va fi judecat şi pentru ele şi fiecare va cunoaşte antecedentele faptelor sale bune şi rele în comportarea înaintaşilor săi şi va cunoaşte just faptele şi valoarea tuturor. Astfel Judecata din urmă va fi şi o revelare supremă a planului divin în istorie, a contribuţiei aduse de oameni pentru a-1 realiza sau împiedica. Aceasta va arăta că omul a avut o responsabilitate şi pentru desfăşurarea creaţiei de după el în timp, nu numai pentru semenii lui imediaţi. Pilda rea sau bună a fiecăruia a avut repercusiuni asupra lumii întregi. Dar aceasta va arăta că fiecare a trebuit să se angajeze, în măsura posibilităţilor lui, şi direct în viaţa istoriei, susţinând de exemplu credinţa mântuitoare, ideile de dreptate, de frăţietate între oameni. Pe de altă parte judecata universală va scoate nu numai toate măştile individuale de pe oameni (grandilocvente, făţarnice etc), ci şi multe măşti de care a fost acoperită istoria ca întreg, sau diferite epoci şi evenimente din cursul ei. "Dacă planul divin, care e ordinea însăşi, a fost acoperit de obscuritate în timp, va trebui ca Dumnezeu să aibă ora Sa pentru a-1 face să strălucească... Această apariţie a planului divin ieşind în sfârşit din ascunsul în care a fost acoperit, pentru a se dezvălui fiecărei priviri înţelegătoare, va fi însăşi judecata.

Judecata din urmă, văzută de sus şi în marea lumină a raţiunii şi a credinţei, este chiar aceasta: e planul înţelepciunii divine revelându-se deodată înaintea adunării universale a tuturor fiinţelor create..., e revelaţia eclatantă, înfăţişarea fulgurantă a întregii ordini şi a tuturor armoniilor pianului divin, dezvăluindu-se într-o claritate triumfătoare înaintea minţilor pentru a-L privi şi pentru a găsi, chiar în această privire, absolvirea sau condamnarea lor, triumful sau eşecul lor, umilirea sau slăvirea lor"265.

Cei păcătoşi vor fi descoperiţi în toată starea lor ruşinoasă. Cât suntem pe pământ ne putem acoperi în măsură mai mare sau mai mică, pentru că aproapele mai are îndoială asupra calităţii noastre, sau pentru că, dacă unul ne cunoaşte o faptă urâtă, ceilalţi nu ne-o cunosc. Atunci toţi ni le vom cunoaşte. Dar toţi cei ce au făcut binele se vor bucura deplin de recunoştinţa cu care vor fi întâmpinaţi de toţi cei asupra cărora s-a repercutat binele făcut de ei. Tot binele şi tot răul făcute în lume nu vor apărea ca entităţi abstracte, ci imprimate în starea oamenilor şi în recunoştinţa sau în mustrarea cu care se vor întâmpina unii pe alţii. Căci pe toţi îi vom vedea şi îi vom recunoaşte la Judecata din urmă, cu urmele faptelor noastre în ei şi cu răspunsul lor de recunoştinţă sau de mustrare pentru faptele noastre. Ii vom vedea şi îi vom recunoaşte chiar pe cei asupra cărora s-au repercutat indirect faptele noastre bune sau rele. "Să nu socotească cineva că nu va recunoaşte nici unul pe nici unul la acea înfricoşată judecata şi adunare. Fiecare va recunoaşte pe aproapele lui, nu după chipul trupului, ci după privirea pătrunzătoare a sufletului266. Iar Sfântul Ioan Gură de Aur zice: "Nu vom cunoaşte numai pe cunoscuţi acolo, ci vom privi şi pe cei care n-au ajuns niciodată la vederea noastră"267. Sfântul Vasile cel Mare zice şi el: "Stând de-jur-împrejurul tău, cei nedreptăţiţi de tine vor striga către tine, căci oriunde ţi-ai întoarce ochii vei vedea chipurile faptelor tale rele. Aici orfanii, dincolo văduvele, acolo săracii doborâţi de tine, slujitorii pe care i-ai azvârlit, vecinii pe care i-ai supărat. Din toate părţile toţi îi vor scoate celui ce a făcut rele la vedere şi la suprafaţa conştiinţei toate relele făcute, toate refuzurile de dialoguri frăţeşti cu fapta şi motivele pentru care de acum va fi lăsat într-o însingurare înspăimântătoare şi definitivă. Apoi va urma însăşi această părăsire totală şi definitivă de către toţi; tăcerea şi singurătatea eternă îl vor înconjura ca un ocean; va urma ieşirea lui din orice dialog, din orice comunicare pentru totdeauna. Nu va mai putea apela la nimeni, nu va mai avea ocazia să răspundă nimănui. Se va scufunda în întunericul cel mai dinafară. Neputinţa dialogului va face inutilă şi rugăciunea pentru ei. Cât timp s-a mişcat între oamenii care nu-1 cunoşteau, a mai putut înjgheba un dialog cu cineva, pentru că nu i se cunoştea de toţi nesinceritatea învârtoşată. Acum cade în singurătatea părăsirii şi uitării de către toţi, în extrema opusă sobornicitaţii. In aceasta constă iadul. Cât sunt oamenii pe pământ, e un târg unde-şi poate procura fiecare mântuirea, unul dând, altul primind, în vederea ei, rugăciuni şi fapte bune, deci prin apeluri şi răspunsuri, într-un vast şi multiplu dialog purtat între mulţi oameni şi între ei şi Dumnezeu, dând şi primind nu numai oamenii între ei, ci şi Dumnezeu, şi de aceea folosindu-se însutit toţi care dau şi primesc. "Terminându-se târgul, nu mai este negustorie de bunuri. Căci unde mai sunt atunci săracii? Unde, liturghisitorii, unde, psalmodiile? Unde, facerile de bine? Pentru că înainte de ceasul acela ne putem ajuta unul pe altul şi putem oferi iubitorului-de-suflet-Dumnezeu manifestările iubirii de fraţi. Căci primeşte completările lipsurilor făcute celor ce au plecat pe neaşteptate şi nepregătiţi şi le socoteşte ca faptele lor"269.

Lumea ne e dată în faza de construcţie morală şi spirituală, cât suntem pe pământ, pentru ca să participăm toţi la această construire. Dar când s-a sfârşit, nu mai poate participa nici unul la această construire. Căci totul e terminat. Nu mai avem inegalităţi de nivelat, nedreptăţi de îndreptat, frăţietate de realizat. Acolo ne vom bucura de fericirea perfectei comuniuni. Chiar şi pentru îngeri judecata aceea va însemna o descoperire a planului dumnezeiesc cu privire la lume, aşteptată cu frică şi cutremur270. Iar, întrucât această cunoaştere a tuturor de către fiecare şi a fiecăruia de către toţi înseamnă şi o apreciere, ea implică şi o participare a fiecăruia la judecata tuturor. Dar fiindcă cei drepţi vor fi absolviţi în această judecată, ei nu vor fi judecaţi propriu-zis, adică nu vor fi osândiţi, dar vor osândi împreună cu Dumnezeu pe toţi cei vrednici de osândă şi vor aprecia cu laudă pe cei ce au făcut binele. Aşa se înţelege probabil participarea apostolilor la judecată (Mt. 19, 28; Lc. 22, 30), care trebuie extinsă la toţi drepţii (1 Cor. 6, 2)271. Nu putem şti dacă îngerii aşteaptă cu frică acea judecată şi pentru alt motiv decât acela al descoperirii planului de mântuire al lui Dumnezeu. Bulgakov afirmă ca şi ei vor fi judecaţi, după cum şi-au îndeplinit slujba de a îndemna pe oamenii daţi în grija lor la săvârşirea binelui şi la evitarea răului; ba, întemeindu-se pe locul din 1 Cor. 6, 3, afirmă că vor fi judecaţi chiar şi de oameni. Dar Sfântul Maxim Mărturisitorul, care vorbeşte de această frică a îngerilor, aminteşte numai de o judecare a oamenilor272. Frica îngerilor e motivată probabil de măreţia acestui act, ca şi de faptul ca mulţi îi vor pierde acum definitiv pe oamenii afiliaţi care le-au fost daţi în grijă. îngerii poate cunosc şi înainte de judecată mai bine decât oamenii încredinţaţi grijii lor cele ascunse ale lor şi le ţin mai bine minte273. Dar nu cunosc toţi gândurile şi faptele tuturor oamenilor, ci numai pe ale unora. De aceea aşteaptă şi ei cu cutremur marea revelaţie asupra creaţiei şi urmările ei274. Căci revelaţia aceea nu va avea numai un caracter teoretic, arătând doar cum a voit Dumnezeu să devină creaţia şi ce au făcut oamenii din ea, ci va avea drept urmare apariţia unor chipuri noi ale realităţii. Hristos intră prin a doua venire şi prin judecata Sa într-o nouă relaţie cu zidirea, descoperindu-Şi măreţia pe care nu Şi-o descoperise deplin înainte. Aceasta va fi o nouă revelaţie a slavei la care a ridicat omenitatea şi totodată o mai deplină arătare a lui Dumnezeu prin omenitate.

Faptul că Hristos judecă lumea ca om e o nouă cinste în care se arată omul, dar şi o nouă îndumnezeire a omului. In înfăţişarea lui, de supremă cinste, se va arăta ce ar fi trebuit să devină omul, iar în faptul că trebuie să-i judece pe oameni, contradicţia în care s-au aşezat, sau distanţa la care au rămas faţă de ţinta la care voia Dumnezeu ca ei să ajungă. In Hristos-Judecătorul oamenii vor vedea într-o nouă lumină umanitatea Lui, dar şi pe Dumnezeu într-o nouă descoperire. Iar precum întruparea a constituit şi pentru îngeri o nouă revelare a lui Dumnezeu prin apropierea Lui de făpturi, prin ieşirea din transcendenţa Lui, inaccesibilă într-un anumit sens, aşa va constitui şi venirea Domnului întru slavă şi arătarea Lui ca Judecător şi pentru îngeri o nouă revelare a lui Dumnezeu şi, totodată, o nouă reliefare a măreţiei omului.
E Viaţa de veci: 1) însă suprema apropiere a lui Dumnezeu de oameni, deci suprema revelare a lui Dumnezeu în Iisus Hristos, ca şi suprema slavă a omenităţii lui Iisus Hristos şi a tuturor drepţilor se arată în starea la care suntem ridicaţi noi prin judecată. Aceasta o aşteaptă şi îngerii cu frică şi cu cutremur. Dar slava aceasta se va revela tot mai mult în vecii vecilor. Sfântul Maxim Mărturisitorul zice: "Fericit este deci cel ce L-a prefăcut în sine, prin înţelepciune, pe Dumnezeu, om. Căci după ce a împlinit înfăptuirea acestei taine, primeşte prefacerea sa în Dumnezeu prin har, iar acest lucru nu va înceta de a se săvârşi pururea. Pentru că Cel ce lucrează aceasta în cei vrednici, fiind nehotărnicit după fiinţă, are nehotărnicită şi puterea care lucrează aceasta, ba întrece chiar orice nehotărnicire275. Sfântul Grigorie de Nyssa a numit întinderea necontenită a sufletelor de la unirea cu Dumnezeu, la mai multă unire, epectază. "Exista o realitate necreată şi creatoare a existenţelor, care e pururea ceea ce este; aceasta fiind pururea egală cu ea însăşi, este superioară oricărei augmentări şi oricărei diminuări şi nu poate primi nici un surplus de bine. Dar deosebit de ea există realitatea adusă la existenţă prin creaţie, care e pururea întoarsă spre cauza primă şi e conservată în bine prin participarea la acea cauză primă, care o cuprinde în aşa fel, că ea se creează pururea, crescând prin augmentarea în bine, astfel că nu se mai vede în ea nici limită, şi o augmentare a ei în bine nu va fi circumscrisă printr-un sfârşit, ci binele actual, chiar dacă pare a fi cel mai mare şi desăvârşit posibil, nu e niciodată decât începutul unui bine superior şi mai mare. Astfel se verifică cuvântul apostolului că prin întinderea spre ceea ce este înainte, lucrurile ce păreau înainte desăvârşite se uită. Dar realitatea mereu mai mare şi care se arată ca un bine superior, atrage la sine afecţiunea celor ce participă şi-i opreşte să privească spre trecut, înlăturând amintirea bunurilor inferioare, prin gustarea bunurilor mai eminente"276.

Bunul de care se împărtăşeşte actual lărgeşte fiinţa omului, facând-o capabilă de participarea la bunuri şi mai mari şi trezindu-i o nouă sete. Aceasta vine pe de o parte din faptul că omul ca spirit nu poate fi nici el limitat, cum nu poate fi Dumnezeu. "Dar diferenţa esenţială este că Dumnezeu este infinit în act, pe când sufletul este infinit în devenire"277. Pe de alta parte, epectază se explică din faptul că Dumnezeu după fiinţă este inaccesibil, rămâne mereu transcendent, stimulând mereu întinderea după el. Oricât înaintează creatura spre El, ea nu-L poate cuprinde niciodată după fiinţă, pentru că nu poate deveni niciodată infinita în act278. Dar e o mare deosebire între elanul de aici spre plinătatea dumnezeiască şi elanul din viaţa viitoare. Aici elanul e împiedicat, e strâmtorat de necesităţile trupeşti, de neputinţa minţii de a cunoaşte direct realităţile cereşti. "Ziua a opta" va reda toată libertatea acestui elan, şi chiar această libertate deplină va fi o experiere descoperită a lui Dumnezeu cel atotliber şi izvor al libertăţii. "Ea va aboli toate determinările şi limitările temporare şi va împiedica energia vitală să se disperseze şi să se cheltuiască în naştere şi moarte, pentru că e viaţă eternă, etern prezentă, luminată de viaţa eternă"279. Noi suntem încă robi, pentru că mai păcătuim, sau pentru că nu ne-am eliberat încă de urmările păcatului. Noi trebuie să suportăm cele ale primului Adam, înainte de a ajunge să primim deplin libertatea Celui de al doilea, care ca Cel fără de păcat, e liber şi de aceea nu a fost supus nici morţii, ci a primit-o pentru noi de bună voie, deschizând şi pentru noi calea spre libertate şi spre deplina împreună-împărtăşire de El280. . Libertatea deplină la care vom ajunge va fi deschiderea nestrâmtorată a subiectului nostru spre infinit. Şi în această deschidere nestrâmtorată spre infinit, care se opune experienţei răului, se revelează însăşi natura libertăţii.

Libertatea după sfârşitul timpului este revenirea la libertatea chipului dumnezeiesc în om, care, neîngustat de urmările păcatului, se va realiza definitiv atunci. "Ea se caracterizează prin absenţa sexualităţii, prin imortalitate, prin incoruptibilitate, prin libertate spirituală, prin libertatea cugetului, în sfârşit prin libertatea înţelegerii"281. Urmările păcatului "au creat diviziunea şi antagonismul între suflet şi corp, între trecut şi viitor, între simţuri şi minte"282. Elanul libertăţii, elanul spiritului spre creşterea fără sfârşit, care e una cu erosul divin neînfrânt de păcat, îşi regăseşte forţa în viaţa viitoare prin contactul cu infinitul. Eliberarea aceasta are, după Sfântul Grigorie de Nyssa, trei aspecte: a) Primul aspect al eliberării e înlăturarea divizării între trup şi suflet. Sufletul purificat străbate un trup devenit uşor şi liber, nesupus trebuinţelor şi afectelor. Aceasta intimitate a sufletului cu trupul transfigurează în compusul uman dorinţa, tensiunea şi energia. Prin nepătimirea desăvârşită, omul devine egal cu îngerii. "Nepătimirea nu constă aci, ca la Platon şi Plotin, dintr-o renunţare la corp, ci într-o sublimare a pasiunilor unui corp care-şi găseşte semnificaţia sa originară de instrument şi transparent al spiritului"283. "Cuvântul nu poate să vrea ca viaţa drepţilor sa fie sfâşiată de un dualism. Ci când zidul răului va fi doborât, sufletul şi trupul se vor uni într-o armonie superioară. Dacă Dumnezeirea este simpla, fără compoziţie şi formă, omul de asemenea trebuie, prin această împăcare în sine, să se întoarcă la bine, sa redevină simplu şi curat, pentru ca să devină cu adevărat unul. Astfel, interiorul ascuns devine acelaşi cu exteriorul văzut, şi exteriorul văzut, cu interiorul ascuns"284. Transparenţa aceasta fizică va coincide însă cu o puritate morală şi cu sinceritatea deplină faţă de semeni. In această transparenţă se va cunoaşte omul pe sine aşa cum este şi se va arăta altora aşa cum este. Iluzionarea şi ipocrizia vor dispărea.

b) "Al doilea aspect al acestei eliberări este unificarea trecutului şi viitorului, adică a amintirii şi speranţei. Conştiinţa temporală era mereu sfâşiată prin dorinţă, pe de o parte, şi prin regret, remuşcări, pe de altă parte"285. Acolo, conştiinţa eliberată de aceasta continuă nesatisfacere "lasă în urmă dorinţa... pentru că posedă tot ce spera; ocupată astfel deplin în bucuria de binele obţinut, ea exclude amintirea din mintea ei "286. "Datorită purităţii dobândite, sufletul intră în raport strâns cu Dumnezeu, cu mediul său propriu. El nu mai are trebuinţă de mişcarea dorinţei... Cel ce locuieşte în întuneric încearcă nostalgia luminii. Dar, pentru cel ce intră în lumină, bucuria urmează dorinţei"287. "Devenit asemenea lui Dumnezeu... Care nu cunoaşte dorinţa pentru că nici un bine nu-I lipseşte, sufletul... părăseşte mişcarea şi chiar dorinţa, care n-are loc decât când lucrul dorit nu e prezent"288. Această dorinţă pământească se transformă "în mişcarea şi lucrarea iubirii, conformându-se obiectului etern prins şi găsit"289. "Această unificare a dinamismului eu-ului într-un etern prezent, în care fuzionează şi se identifică trecutul şi prezentul, amintirea şi speranţa, este eternă prezenţă în Dumnezeu, Care posedă ceea ce voieşte şi voieşte ceea ce posedă"290.

c) Prin această dublă unificare, sufletul atinge unitatea profundă a simţurilor şi a înţelegerii. Cunoştinţa şi iubirea devin una. A-L simţi şi a-L cunoaşte pe Dumnezeu vor fi unul si acelaşi lucru. Unificarea întregului dinamism uman în iubirea necontenit sporită ne revelează aspectul cel mai profund al spiritului ca libertate. Căci libertatea e posibilitatea infinită a spiritului curat, mereu reînnoit, de a depăşi necontenit finitudinea sa. Libertatea este urcuşul continuu spre Dumnezeu, originea infinită şi necondiţionată a spiritului uman. Libertatea este pe de o parte modul de realizare al naturii noastre, pe de alta, este în esenţa ei experienţă a infinitului. Aceasta pentru că natura umană este în acelaşi timp finită şi infinita. Este finitul deschis infinitului. Este finită când stă nemişcată în sine, şi este infinită în mişcarea ei spre Dumnezeu, prin libertate. "Natura îngerilor şi a sufletelor, zice Sfântul Grigorie de Nyssa, nu cunoaşte limita şi nimic nu o împiedică să progreseze la infinit"291. Urmează de aici că natura nu e ceva terminat, ci, datorită libertăţii, ceva în curs de a se face, o capacitate dinamică nesfârşită. "Creatura nu e în bine decât prin participare; ea nu a început numai odată să existe, ci în fiecare moment se observă cum începe, din cauza creşterii ei perpetue"292. Natura umană şi asemănarea ei cu Dumnezeu sunt de aceea una, căci amândouă înseamnă elanul spre infinit. Prin elanul sădit în ea natura umană e făcută pentru infinit. "Virtutea are un singur hotar: lipsa de hotar. Cum ar ajunge deci cineva la marginea căutată, când nu află o margine? "293. Chiar faptul că natura umană e făcută să participe la Dumnezeu, şi Dumnezeu nu are sfârşit, arată că ea, prin dorinţă, sau în creşterea ei, nu are un sfârşit. "De aceea, Binele fiind infinit în natura lui, participarea la el va fi şi ea, în mod necesar, infinită în mişcarea ei, deci capabilă să se lărgească la infinit"294. Deci pe drept cuvânt natura umană trebuie definită ca tensiune infinită. "A voi să tindă mereu spre o desăvârşire mai mare, e desăvârşirea însăşi a firii umane"295. Ea are în acelaşi timp experienţa infinitului şi a finitului, adică în fiecare clipă există o distanţă infinită între capacitatea noastră de infinit şi existenta noastră realizată. Mereu avem conştiinţa ambelor acestor lucruri. Căci distanţa parcursă de noi, oricât ar fi de mare, rămâne minimă în raport cu infinitul. Natura umană călătoreşte veşnic pe distanţa dintre finit şi infinit, dar e lansată prin dorinţă şi printr-un fel de experienţă înaintea finitudinii sale în lăuntrul infinitului, fără să cuprindă însăşi esenţa lui. Ceea ce ea a obţinut nu e niciodată totul, dar e începutul totului, "mereu începutul infinitului"296. "Condiţia acestor experienţe ale infinitului e recunoaşterea deosebirii neconfundate între natura divină, infinită în act, şi natura umană, infinită în potentă"297, dar în acelaşi timp trăirea unei neseparări, a unei participări a naturii umane la cea divină, a unei uniri neamestecate. Dacă esenţa omului e să fie infinitul în devenire, fuziunea sa cu infinitul ar distruge această esenţă, care nu e plenitudinea în sine, sau infinitul în act, ci participarea la plenitudinea divină ca deosebită de ea.

În calitatea lui de creatură a lui Dumnezeu, omul e deosebit de Creator, dar şi unit cu El, întrucât e chipul creat al modelului necreat şi întrucât, ca să poată creşte liber în Dumnezeu, a fost făcut schimbabil, pe când Dumnezeu e neschimbabil298. Natura umană trebuie să se realizeze deci prin mişcarea sa liberă, urmându-şi direcţia autentică. Mişcarea aceasta liberă spre sursa ei, căutată ca scop, îi dă semnificaţia adevărată. In această mişcare creatura îşi învinge mereu fînitudinea, adică limita atinsă. Dar dacă sufletul nu obţine niciodată plenitudinea, ci e mereu în mers spre ea, nu cumva aceasta face cu neputinţă fericirea? Dacă eu-ul nu parvine niciodată să se experieze ca realizat, ci e mereu în curs de realizare, nu produce aceasta o disperare? Sfântul Grigorie de Nyssa afirmă, dimpotrivă, că tocmai acest urcuş neîncetat, care e o creaţie continuă, alungă monotonia şi disperarea. Acest urcuş neîncetat întreţine o fericire continuă, care se opune saturării origeniste, care a făcut sufletele să iasă plictisite din starea de fericire de la început şi care ar putea să le facă să repete mereu această ieşire după ce au ajuns din nou în ea. Sfântul Maxim Mărturisitorul aduce precizări noi în întemeierea faptului că mişcarea în viaţa viitoare nu va implica nici o plictiseală. El spune că în acea viaţă nu va mai fi nici un "interval" (diastază) între făptură şi Creator299. Dacă ea se mişcă totuşi la nesfârşit în Dumnezeu, această mişcare e o "mişcare stabilă"300. Ea e în acelaşi timp o gustare a plenitudinii dumnezeieşti, dar experienţa acestei plenitudini, fiind o experienţă a infinităţii, întreţine mereu o voinţă de şi mai deplină cuprindere a lui Dumnezeu. "Eternitatea, departe de a fi uniformitate statică, este în chip minunat mereu reînnoită în experienţa spiritului, un început absolut"301. "Cel ce urcă nu se opreşte niciodată, mergând din începuturi în începuturi, prin începuturi care nu au sfârşit"302. Dar fiecare început are dintr-un anumit punct de vedere în sine totul. Viaţa viitoare va fi o duminică fără sfârşit, sau paradisul regăsit şi eshatologia inaugurată, clipa aurorii cu al ei minunat "deodată" şi lumina fără asfinţit a zilei a opta în care Dumnezeu va fi totul în toate.
Aceasta arată că sfârşitul sau viaţa de veci nu este o simplă revenire la început, o revenire la un punct de unde poate reîncepe ciclul temporal, ci o înaintare în acelaşi infinit. El nu înseamnă o înaintare într-un timp linear nesfârşit, căci stă la sfârşitul timpului, ci într-o infinitate gustată mereu, dar care nu satură niciodată. Dacă viaţa viitoare e o mişcare, ea nu e o "mişcare transformatoare" a fiinţelor, zice Sfântul Maxim Mărturisitorul, ci o mişcare stabilă sau o stabilitate mobilă, o mişcare care le menţine veşnic în ceea ce sunt şi în Cel ce este, întărindu-le şi crescându-le totodată. Căci e o mişcare nemijlocită în jurul primei lor cauze nemişcate, de care împărtăşindu-se tot mai mult nu se pot corupe. "Deci până ce firea se află în lume în chip temporal, e supusă mişcării transformatoare, din pricina stabilităţii mărginite a lumii şi a coruperii prin alterare în cursul timpului. Dar ajunsă în Dumnezeu, va avea, datorită monadei naturale a Celui în care a ajuns, o stabilitate pururea în mişcare şi o identică mişcare stabilă, săvârşită etern în jurul aceluiaşi Unu şi Singurul. E ceea ce numeşte Scriptura sălăşluirea statornică şi nemijlocită a celor create, în jurul primei lor cauze"303. Ea se mişcă veşnic fără alterare, se mişcă stabil în jurul lui Dumnezeu, netrecând de la El la altceva, pentru că El nu are un hotar. Nemărginirea Dumnezeirii, sau a vieţii ei, care se face viaţă a celui ajuns în Dumnezeu, asigură stabilitatea eternă a aceluia, tocmai întrucât se poate mişca şi se mişcă etern în jurul Lui, sau în El, bucurându-se fără saturare de iubirea Lui nemărginită. Identitatea infinită a lui Dumnezeu, în jurul Căruia se mişcă şi de Care se împărtăşeşte nemijlocit făptura, înlătură timpul. Căci "timpul e o mişcare circumscrisă" de o graniţă, la care făptura îşi află sfârşitul, într-o lume care e şi ea un spaţiu, sau un conţinut mărginit304. Dar existenţa mai presus de timp a făpturii nu e ca veşnicia Celui ce e mereu acelaşi. Ea e mişcare în jurul Celui veşnic şi nu e nemişcată ca Acela; "stabilitatea" ei se datoreşte "mişcării" în jurul Lui. Făptura nu are prin sine veşnicia, ci numai ca o participare la Cel veşnic. De aceea, veşnicia pătrunde în temporalitatea ei, sau stabilitatea în mişcarea ei, pe măsură ce ea înaintează în Dumnezeu. Dar deplina existenţă mai presus de timp a ei vine la sfârşitul existenţei ei în timp şi niciodată nu ajunge la fel cu existenţa infinit mai presus de timp a lui Dumnezeu. în veşnicia ei se păstrează rezultatul timpului şi ea se mişcă mai departe spre veşnicia lui Dumnezeu, care nu vine din timp şi nu se mişcă spre altceva.

Aceasta se vede nu numai în simbolizarea acelei existenţe prin Duminica ce stă la sfârşitul ciclul temporal al săptămânii, sau al timpului, dar şi la începutul lui, ci şi în simbolizarea ei prin Cincizecime, ca început al vieţii veşnice în Duhul Sfânt, redat deplin făpturii şi ca sfârşitul deplin al timpului sau al săptămânii de săptămâni, de când a început viaţa cea nouă a creaturii prin învierea Domnului; sau, ca sfârşitul lui cinci înzecit sau al întregii vieţi orientate prin cele cinci simţuri spre lumea văzută. "Căci El este şi Cincizecimea, ca început şi sfârşit al lucrurilor şi ca Raţiune, în care se cuprind toate prin fire. Căci dacă Cincizecimea cade după perioada unei săptămâni de săptămâni, ea este o zecime încincită. Dar aceasta înseamnă că natura celor create, care după raţiunea sa e încincită din pricina simţurilor, după străbaterea naturală a timpului şi a veacurilor se va sălăşlui în Dumnezeu, Cel unul după fire, nemaiavând nici o margine, căci în Dumnezeu nu este nici un interval"305. "Taina Cincizecimii este deci unirea nemijlocită a celor providenţiaţi cu Providenţa, adică unirea cu Cuvântul prin lucrare Providenţei, unire în care nu se mai arată nici timp, nici devenire"306. Dar ajunsă din mişcarea temporală în veşnicia unirii cu Dumnezeu cel fără hotar, făptura va continua totuşi să se mişte în El, dar într-o mişcare stabilă, care nu o transformă, ci o îndumnezeieşte la nesfârşit. Sfântul Maxim Mărturisitorul a apărat în chip magistral, în opera sa "Ambigua", valoarea mişcării temporale a creaţiei spre Dumnezeu în timp, împotriva lui Origen, care socotea mişcarea ca o cădere a sufletelor din "pliroma" iniţială, în timp ce Sfântul Maxim o socotea sădită de Dumnezeu în creatură şi ca manifestare a dorului acesteia spre El şi a atracţiei exercitate de El asupra ei.

Dar tot Sfântul Maxim a afirmat în aceeaşi scriere că mişcarea stabilă a creaturii în Dumnezeu în viaţa viitoare, nu e un efort al ei, ci un dar inepuizabil al lui Dumnezeu, ca îndumnezeire fără sfârşit a ei din partea lui Dumnezeu. Iar amândouă aceste mişcări Sfântul Maxim le-a înţeles ca o creştere a iubirii între Dumnezeu şi om, ca şi între oamenii înşişi în Dumnezeu. In viaţa pământească iubirea este o expresie a unui efort al omului care dezvoltă o potentă sădită de Dumnezeu în el, în viaţa viitoare ea este experienţa unui har al lui Dumnezeu mai presus de puterile omului. E odihna omului în bucuria iubirii nemărginite a lui Dumnezeu faţă de el. Iubirea trebuie să ajungă odată la o stare în care sufletul se odihneşte în ea; dar odihna aceasta nu e monotonă, ci mereu nouă, mereu surprinzătoare, deşi mereu aceeaşi. Pentru că Cel iubitor e nesfârşit în darurile Sale. Şi omul e ajutat să crească în bucuria de aceste daruri mereu noi, mereu sporite, dar ale aceleiaşi iubiri, ale Aceluiaşi Iubitor. Numai o persoană supremă poate da această bucurie mereu nouă şi care e totodată odihnă şi aceeaşi odihnă. Natura, sau te plictiseşte prin monotonia ei, sau îţi cere un continuu efort de a o organiza. Iţi cere un efort care de la o vreme te oboseşte. Şi ea nu dăruieşte de la sine, ci trebuie mereu cucerită. Dacă n-ar veni odihna de la persoană, şi în ultimă analiză de la Persoana suprema, omul ar rămâne mereu neîmplinit în setea lui de iubire, manifestată în dăruirea benevolă a Aceluia. Dacă iubirea aceasta ar fi finită, omul nici nu s-ar odihni statornic, nici nu s-ar mişca statornic în ea, ci sau ar coborî din ea plictisit, sau ar trece mai departe, sau ar amorţi în descurajarea imposibilităţii de a găsi undeva iubirea deplină. Iubirea care odihneşte veşnic trebuie să fie infinită, apofatică, ca să ne putem mişca şi odihni veşnic în ea307. "Ziua a opta nesfârşită, zi a luminii neapuse simbolizată prin duminică, semnifica tocmai această stabilitate sau odihnă veşnică în iubirea infinită a lui Dumnezeu. Ziua a opta şi prima este prezenţa (parusia) atotluminoasă a lui Dumnezeu, venită după oprirea celor ce se mişcă; a lui Dumnezeu, Care Se sălăşluieşte, după dreptate, întreg în fiinţa întreagă a celor ce s-au folosit bine prin voinţă de raţiunea existenţei, şi Care singur le dăruieşte veşnica existenţă bună prin participarea la Sine, întrucât El singur este în mod propriu şi există pururea şi e bun"308.

2) Dar mişcarea se va putea opri nu numai în veşnica odihnă fericită în iubirea infinită a lui Dumnezeu, ci şi într-o stare contrară ce nu va putea fi nici ea depăşită. Pe cei răi mişcarea îi va face să se oprească într-o "veşnică existenţa nefericită"309, care va fi pecetluită prin Judecata din urmă. Dacă "veşnica existenţă fericită" vine din prezenta lui Dumnezeu cel ce este cu adevărat, "veşnica existenţa nefericită" vine din absenţa Celui ce este, deci înseamnă o înspăimântătoare împuţinare de existenţă. La Judecata din urmă se va arăta că e posibilă şi o astfel de existenţă. Acest minus suprem va fi demascat ca răul extrem în toată goliciunea lui, negându-i-se la Judecata orice aparenţă de bine, orice iluzie de consistenţă, înlăturându-se orice echivoc obiectiv şi subiectiv despre o existenţă satisfăcătoare a lui. Răul va apărea atunci ca totală desfigurare a existenţei în cei stăpâniţi de el, în totala lui lipsă de lumină şi în tot vidul lui de conţinut. Dar aceasta va constitui pentru subiectele extreme ale răului suprema suferinţă, desigur o suferinţă care constituie în acelaşi timp elementul lor, nefiind capabile de o altă stare. Va fi şi aceasta o revelaţie culminantă310, Golul răului se va arăta în deplinătatea lui. Dar aceasta va însemna o definitivă înfrângere a lui, după ce a fost lăsat să epuizeze toate măştile binelui pentru eventuala lui biruinţă. Răul se demască atunci când a ajuns la disperare, când vede că nu mai are nici un rost să se disimuleze, ştiind că nu mai are pe cine să câştige prin înşelăciune. Starea lui demascată e în acelaşi timp una de cumplita răutate şi de totală nenorocire provocată de o întoarcere a întregii zidiri de la cei dominaţi de el, cauzată de refuzul total al lor de a mai avea vreo legătură cu ceea ce există consistent. Căci zidirea însăşi e refuzată de această suprema răutate, ca şi Dumnezeu311. Viaţa celor din iad nu va fi luminată de zâmbetul feţei lui Dumnezeu, căci ei sunt incapabili să privească la ea. Un întuneric deplin al singurătăţii şi al necunoaşterii şi nerecunoaşterii aspectului spiritual şi fundamental al celor ce există se va aşterne peste ei şi o totală lipsă de încredere în bine şi de nădejde de a li se mai schimba soarta, prin sensibilitatea faţă de bine, va domni peste ei. Au intrat şi ei într-o neputinţă de a se mai schimba. Taina chinurilor veşnice echivalează cu taina îmbolnăvirii iremediabile, mai bine zis a morţii veşnice a celor ce ajung în ele312. E taina învârtoşării extreme a făpturii în trăsăturile răului, în urma practicării lui. Dumnezeu şi semenii nu mai sunt trăiţi ca uitându-se la ei şi vorbind cu ei, pentru că ei nu mai pot să se uite la aceia şi în aceia, şi nu se mai pot afla în dialog cu aceia. Non-voinţa continuă de comunicare a devenit neputinţa totală şi definitivă de comunicare, rămânând în acelaşi timp non-voinţă. Starea aceasta e în acelaşi timp o pedeapsă şi o stare voită.

Chiar dacă află în timp vreo anumită satisfacţie în această închidere, în secret, eu-ul suferă în această exclusivă autoafirmare. Ea devine chinuitoare la maximum când se prelungeşte la nesfârşit. Chiar în timp, daca ar fi totală şi s-ar prelungi prea mult, ea ar echivala cu moartea. In ea omul ar pierde graiul; el nu s-ar mai putea exprima pe sine, n-ar mai afla în această situaţie de închidere totală în sine cuvântul care sa-1 mântuiască. "Aici se arată sensul mai adânc al afirmaţiei că eu-ul există obiectiv numai în Cuvânt"313. "Raţiunea este, ca organ al primirii cuvântului, ochiul spiritual al omului... şi precum surzenia urechii este semnul închiderii fiziologice, aşa iraţionalitatea nebuniei este expresia închiderii spirituale. Dar aceasta este închiderea eu-ului în faţa lui tu… Legătura între raţiune şi cuvânt o cunoaştem de mult de la filozofii greci şi de la Părinţii răsăriteni, la care logos înseamnă deodată şi raţiune şi cuvânt. Ca şi la Sfinţii Părinţi, la Ebner, legătura între raţiune şi Cuvânt este atotcuprinzătoare: cuvântul este expresia raţiunii şi prin rostul lui de întreţinere a comuniunii este expresia relaţiei eu-ului cu tu. Dar prin aceasta s-a pus în relief un nou înţeles al raţiunii, corespunzător acestui aspect al cuvântului: raţiunea e nu numai organul căutător de sensuri, ci şi căutător de comuniune, care, de altfel, cuprinde în el însuşi sensul adevărat al existenţei. Raţiunea corespunde, în amândouă sensurile, cuvântului; ea e cuvântul întreg. Şi desigur că între aceste două sensuri e o strânsă legătură. Creatura raţională caută înţelesuri pentru a le comunica; în comunicare îşi află existenţa ei supremul înţeles. înţelesurile tălmăcesc comuniunea, şi comuniunea se face în ambianţa înţelesurilor. Ziua a opta va fi ziua luminii neînserate, pentru că va fi ziua luminii înţelesurilor nesfârşite întreţinute de comuniunea nesfârşită; iadul, dimpotrivă, va fi locul întunericului veşnic al lipsei de orice înţeles, pentru că e al lipsei de orice comuniune. Omul este făcut după chipul Cuvântului dumnezeiesc, al Raţiunii divine, atât în înţelesul de fiinţă raţională, cât şi în înţelesul de fiinţă cuvântătoare. Căci acestea nu există una fără alta. Omul vorbeşte totdeauna răspunzând; el vorbeşte pentru că trebuie să răspundă altuia, pentru că înţelege ce-i spune altul şi pentru că poate să-i dea un răspuns înţeles aceluia. Şi el faptuieşte, adeverind cuvintele sale de răspuns. Prin aceasta devine om şi el şi-i ajută şi pe ceilalţi să se desăvârşească în această calitate, sensibilizându-se pe sine şi sensibilizând pe ceilalţi. El vorbeşte şi faptuieşte. pentru că trebuie să dea corp trebuinţei de a răspunde. Oamenii se află prin fiinţa lor puşi în necesitatea de a răspunde pentru a se actualiza ca oameni şi a face şi pe ceilalţi să se actualizeze ca oameni. Copilul învaţă să vorbească şi să săvârşească faptele aşteptate, pentru că trebuie sa răspundă mamei. Dar şi ea îl învaţă să vorbească şi să săvârşească faptele cuvenite dintr-o răspundere faţă de forul suprem care-i vorbeşte, Dumnezeu. Oamenii au fost creaţi cu necesitatea de a răspunde, şi prin aceasta răspund Cuvântului dumnezeiesc. Ei raţionează pentru că trebuie să actualizeze umanitatea lor în cuvinte şi în fapte, răspunzând cu un sens, răspunzând drept; pentru că Raţiunea dumnezeiască şi Cuvântul dumnezeiesc i-a făcut raţionali şi cuvântători, i-a pus în legătura indisolubilă a vorbirii şi a făptuirii raţionale în comuniune.

Prin păcat omul a căzut deodată din raţionalitatea adevărată şi din exerciţiul cuvântării iubitoare a comunităţii depline cu semenul său, pentru că s-a slăbit în el legătura cu Raţiunea, cu Cuvântul dumnezeiesc, răspunderea ascuţită faţă de Acela. Cine nu mai trăieşte deplin responsabilitatea faţă de Dumnezeu, nu o mai trăieşte nici faţă de semenul său; şi invers. In raţiunea lui au intrat trăsături de perversitate, cuvântul a devenit adeseori mincinos, mijloc de aparentă comuniune, nu de comuniune adevărată. Raţiunea a căutat sensuri în plăceri egoiste, nu în comuniune: a devenit egoistă, exprimându-se în cuvinte nesincere, în fapte contrare altora, care nu mai căutau şi nu mai realizau comuniunea reală, pentru că omul îşi ascundea prin ele planurile egoiste ce nu mai putea fi de folos altora ci urmăreau răul lor. Cuvântul dumnezeiesc care sădeşte în noi trebuinţa cuvântului ca răspuns la apelul Lui, Raţiunea supremă care ne-a înzestrat cu raţiune pentru a putea vorbi cu înţeles, pentru a restabili în om cuvântul şi raţiunea, S-a făcut El însuşi om care răspunde lui Dumnezeu şi oamenilor cu înţeles la toate apelurile lor, spre a fi de model fraţilor Săi întru umanitate, ca să se ajute şi ei unii pe alţii prin cuvintele şi faptele lor cu înţeles şi să se dezvolte ca oameni deplini şi adevăraţi. Dar Cuvântul si Raţiunea fiind persoană e şi izvorâtor de fapte, deci face pe om izvor de fapte drepte, prin care se dezvolta pe sine cum se cuvine şi sensibilizează umanitatea din alţii, prin iubirea ce le-o arată. Căci aceasta e persoana: izvor de fapte şi de cuvinte iubitoare pentru alţii. Numai aşa devine om adevărat subiectul lor cât şi cel cărora li se adresează. Fiul lui Dumnezeu facându-Se om, S-a făcut şi izvor direct de fapte iubitoare şi de cuvinte transmutatoare de cunoştinţă la nivelul nostru, dovedindu-Se El însuşi omul adevărat şi sensibilizând în veci umanitatea celorlalţi.

Căderea din cuvântul drept, revelator al unei realităţi adevărate, şi din fapta iubitoare şi, cu aceasta, din legătura cu Hristos, Cuvântul dumnezeiesc şi omenesc iubitor şi cu Subiectul faptei desăvârşitoare de om, - este în iad totală. Iar aceasta înseamnă că în iad e totală căderea din lumina sensurilor şi a comuniunii, ca şi din chipul omului autentic, cel după modelul lui Dumnezeu. E o cădere din legătura cu Cuvântul care-1 obligă la răspunsuri cu cuvântul şi cu fapta. Şi din Raţiunea care-i ţine în faţa raţiunii sensurile realităţii adevărate. E o depărtare totală de la faţa Cuvântului şi a Raţiunii. Iar această totală cădere din sensuri şi din comuniune echivalează cu nebunia, cu refuzul realităţii pe care o înlocuieşte sau o strâmbă cu produsele halucinaţiei sale, iar aceasta e un izvor de chin nemărginit. Pentru că simultan cei ce păţesc aceasta sunt într-o temere continuă de o realitate strâmbată halucinant. De câte ori nu vedem pe unii, pe care o susceptibilitate bolnăvicioasă, întreţinută de un orgoliu nemăsurat, îi face să se chinuiască în faţa noastră de temeri şi de bănuieli imaginate, neacceptându-ne în nici o atitudine faţă de ei, nici de îngăduinţa, nici de înţelegere, nici de indiferenţă, nici de atenţie, nici de vorbire, nici de tăcere, reduşi la o neputinţă chinuitoare şi reducându-ne şi pe noi la neputinţa de a-i ajuta, în această necontenită roadere a lor de către ei înşişi. Noncomuniunea şi non-raţionalitatea lor nu-i o desfiinţare a comuniunii şi a raţiunii prin muţenie şi întuneric, ci o pervertire a lor: raţiunea le serveşte de chin, nonsensul vieţii lor stă în dezorganizarea haotică a sensurilor, auzirea cuvintelor altora e un motiv de tot felul de bănuieli, non-comuniunea stă în comunicarea fără efect a acestei nevindecabile lipse de sens şi în agăţarea de cuvintele altora şi de existenţa lor pentru a se chinui şi mai mult, strâmbând tot ce li se comunică, reducând la efecte rele toate legăturile lor cu ceilalţi. Dar cazurile şi situaţiile acestea cunoscute pe pământ sunt numai o parte din non-comuniunea şi non-raţionalitatea iadului. In aceste cazuri numai unul e nebun şi poate nu cu totul. Ceilalţi sunt sănătoşi, dar neputincioşi de a-1 ajuta, miloşi şi dornici măcar în parte de a-i comunica o putere. In iad însă toţi sunt într-o nebunie lucidă totală, adică deplin orbi şi surzi faţă de ceilalţi, sau cu o privire şi cu o auzire perversă, comunicându-şi neputinţa de comunicare, strâmbând orice comunicare într-o comunicare lipsită de putinţa reală a comunicării, plângând şi scrâşnind din dinţi cu disperare, fiecare lângă zidurile surde, plângătoare şi scrâşnind din dinţi şi ele, pe care le constituie făpturile celorlalţi; plângând şi scrâşnind din dinţi pentru neputinţa comunicării şi pentru răutatea ce şi-o comunică totuşi prin aceasta, răutate pe care fiecare o simte în ceilalţi fată de el, mărită halucinant. Căci văd în toti fata satanei. Chinul în care se află este din această cauză un "vierme neadormit".

Dimpotrivă, cei din rai sunt readunaţi în Cuvântul, prin Care şi după chipul Căruia au fost făcuţi, devenind la maximum asemenea Lui (Ef.l, 10). Precum Acela e Raţiunea tuturor raţiunilor, sau Sensul în care se văd luminate sensurile tuturor, dar în acelaşi timp Unul, din unitatea Treimii ca Dumnezeire a cărei viaţă e iubirea fără sfârşit, aşa cei ridicaţi în El poartă în forma cea mai luminoasă pecetea Lui, nesăturându-se de contemplarea sensurilor fără sfârşit în El şi de comuniunea iubitoare, căci participă prin El la iubirea Sfintei Treimi. Într-un fel oarecare nici în iad nu mai e timp, pentru că nu se mai experiază în el nimic nou, pentru că unde nu e dialog şi nu mai e speranţă, nu mai e istorie. Dar eternitatea de acolo e un chin nesfârşit, e eternitatea tragicului fără ieşire, prăpastia fără fund a disperării, eternitatea întunericului, a haosului de nesfârşite împletiri absurde de nonsensuri, eternitatea pierderii şi înlănţuirii în această stare disperată a unui labirint fără ieşire şi fără noutate. Cu o plasticitate de mare conţinut spiritual a descris cele două stări ale veşniciei Sfântul Chirii din Alexandria:

"Drepţii dănţuiesc, păcătoşii sunt legaţi. Drepţii cântă, păcătoşii se tânguiesc... Drepţii au cântarea, păcătoşii, prăpastia. Drepţii în şanurile lui Avraam, păcătoşii în torentele de foc ale lui Veliar. Drepţii în odihnă, păcătoşii în osândă, Drepţii se răcoresc, păcătoşii ard. Drepţii se veselesc, păcătoşii se usucă de întristare... Pe drepţi îi va desfăta vederea lui Dumnezeu, pe păcătoşi îi va întrista vederea focului. Drepţii în cămara de nuntă, păcătoşii în haosul infinit. Drepţii în lumini, păcătoşii în întunecimea furtunii. Drepţii cu îngerii, păcătoşii cu demonii... Drepţii în mijlocul luminii, păcătoşii în mijlocul întunericului. Drepţii mângâiaţi de Mângâietorul, păcătoşii chinuiţi de demoni. Drepţii în faţa tronului Stăpânului, păcătoşii în faţa întunericului chinuitor. Drepţii văd pururea faţa lui Hristos, păcătoşii stau pururea în faţa diavolului... Drepţii sunt iniţiaţi de îngeri, păcătoşii de demoni... Drepţii în cer, păcătoşii în abis"'315.
DEE, 309-315: “şi viaţa veacului ce va să vie” – trăsătura fundamental eshatologică a teologiei ortodoxe 
Potrivit schemei tradiţionale a dogmaticii, fixată de ma​nualele occidentale, cele mai multe dogmatici ortodoxe sfâr​şesc cu un capitol care tratează despre „lucrurile ultime". Astfel, în Dogmatica mitropolitului Makari, învăţăturii despre Taine îi urmează capitolul final: „Dumnezeu Judecătorul şi Răsplătitorul", care sfârşeşte cu tratarea judecăţii universale a lumii1. Modelului Dogmaticii mitropolitului Makari îi ur​mează Teologia Dogmatică Ortodoxă a părintelui Nikolai Malinovski, care, după învăţătura despre Taine, se încheie cu partea IV: Despre Dumnezeu ca împlinitor al scopului Său cu privire la întreaga lume şi la neamul omenesc2. în Dogmatica lui Christos Andrutsos, învăţăturii despre Taine îi urmează partea III: „Desăvârşirea mântuirii (Eshatologia)"3. Iar în Te​ologia Dogmatică Ortodoxă a lui Dumitru Stăniloae — pentru a numi în final un exemplu important — învăţăturii despre Taine îi urmează partea VI, „Eshatologia sau viaţa viitoare"1», care încheie cartea. Prin aceasta capitolele eshatologice ale dogmaticilor amin​tite sunt în general ample. Ele abordează adevărurile de cre​dinţă tratate în Occident în secţiunea privitoare la învăţătura „despre lucrurile ultime": judecata particulară; învăţătura despre locul de curăţire (cel mai adesea e criticată aici învăţă​tura despre purgatoriu), învăţătura despre judecata din urmă, despre învierea morţilor, sfârşitul lumii, despre treptele chi​nurilor iadului şi treptele fericirii, despre trupurile înviate, în parte şi învăţătura despre antihrist, respingerea hiliasmului ş.a. O particularitate a Dogmaticii mitropolitului Makari constă în aceea că în această parte ultimă el tratează — fără să fundamenteze inteligent acest loc neobişnuit al expunerii — despre cultul sfinţilor, icoanelor şi moaştelor.

În cartea sa Mileniul bizantin, Hans-Georg Beck vorbea despre faptul că prin împărăţia cerurilor „bizantinul mediu îşi imagina viaţa în lumea de dincolo", şi că, dimpotrivă, mis​tica bizantină şi monahismul bizantin vedeau împărăţia ceru​rilor prezente încă de aici în cunoaşterea Sfintei Treimi şi în trăirea duhovnicească. „Despre ce fel de lume de dincolo era vorba se vorbeşte însă rar, în aluzii mai mult decât sărăcă​cioase"6. În această privinţă, eshatologia futuristă a dogmaticilor nu este cea care corespunde cel mai bine experienţei ecleziale or​todoxe. Acesteia din urmă îi corespunde, dimpotrivă, mai ales o eshatologie prezenteistă. Desigur, în sensul pe care l-am văzut deja la cunoaşterea lui Dumnezeu, potrivit căreia împli​nirea parţială încă de „acum" reaprinde şi ţine trează dorinţa mereu reînnoită după o împlinire tot mai profundă şi mai desăvârşită. De aceasta ne vom ocupa pe scurt în continuare.

Înainte însă trebuie reţinut faptul că şi în Biserica Ortodo​xă au existat mereu răbufniri ale conştiinţei de a trăi în epoci apocaliptice şi ale unei stări de spirit fundamental apocalipti​ce, de care se leagă o puternică eshatologie futuristă. într-o convorbire, Ioan Miroliubov, conducătorul ('nastanik) comu​nităţii din Riga a „vechilor credincioşi" fără preoţi, mi-a suge​rat în mod convingător faptul că apariţia „rascolului" în Bise​rica Ortodoxă Rusă în secolul XVII? n-ar fi fost de conceput numai plecând de la problemele de reformă bisericească şi de cult, fără atmosfera apocaliptică deosebit de intensă pe atunci8. Într-o lumină apocaliptică au văzut mulţi ortodocşi domnia lui Petru cel Mare şi evenimentele revoluţiei din octombrie. Mai cu seamă stăpânirea înspăimântătoare ce a urmat acesteia din urmă a fost văzută de mulţi ruşi ca un eve​niment apocaliptic.

Totuşi, accentul pe prezent predomină. în acest sens însă, eshatologia e mai puţin o parte specială a teologiei dogmati​ce, cât mai degrabă o constantă care străbate ca un fir roşu întreaga teologie ortodoxă. Despre aceasta — iar nu despre capitolul eshatologic care corespunde în mare măsură celui din dogmaticile occidentale, cu excepţia purgatoriului — va fi vorba ca încheiere în cele ce urmează. În conferinţa sa deja de mai multe ori citată, ţinută în 1975 la Friedewald, episcopul Ioannis Ziziulas a vorbit despre redescoperirea perspectivei eshatologice prin lucrările lui Johannes Weiss şi Albert Schweitzer. Această perspectivă es-hatologică, absentă în manualele dogmatice, e dominantă în Dumnezeiasca Liturghie. „Liturghia ortodoxă e atât de pă​trunsă de eshatologie, că ne întrebăm cum a fost în general cu putinţă ca teologi care trăiesc în Biserica Ortodoxă să poată scrie manuale de teologie dogmatică fără să se refere vreoda​tă la valoarea şi locul eshatologiei?". Ioannis Zizioulas trimite aici pe drept cuvânt la faptul că Dumnezeiasca Liturghie înce​pe cu proclamarea „împărăţiei Tatălui şi a Fiului şi a Duhului Sfânt". Şi în întreaga ei structură este o „icoană a Eshatonului".

Despre toate acestea a fost deja vorba10. Iar scopul acestei secţiuni nu este acela de a scrie un nou capitol eshatologic. Un astfel de capitol dogmaticile de şcoală îl aveau şi, totuşi, teologia mai nouă, orientată spre experienţa Bisericii, acuză lipsa perspectivei eshatologice. Scopul acestei secţiuni este numai acela de a ne referi la felul în care teologia ortodoxă în ansamblul ei, şi nu numai în partea ei finală, în care este vor​ba „despre lucrurile din urmă", poartă o amprentă eshatolo-gică. Astfel, în teologia ortodoxă actuală eshatologia nu este o temă specifică. Totuşi, în teologia ortodoxă în general, dar în​deosebi în cea orientată spre experienţa eclezială, se observă tendinţa eshatologică fundamentală a teologiei ortodoxe.

Tocmai în tratarea cultului divin, în special a dumnezeieş​tii Liturghii, ne-a devenit limpede cât de puternic accentuea​ză teologia mai nouă orientată spre experienţa eclezială accentul eshatologic al Euharistiei; cum anume trimite la faptul că în anamneză e pomenit şi viitorul şi cum acest lucru pune într-o lumină specială şi anamneză trecutului. „Toate cele ce s-au făcut pentru noi"11, Biserica Ortodoxă le pomeneşte din perspectiva viitorului, cufundate în lumina eshatonului. Pe lângă aceasta, teologia ortodoxă mai nouă accentuează dimensiunea cosmic-eshatologică, restabilirea şi restaurarea cosmosului realizate anticipat prin sfinţirea şi folosirea daru​rilor creaţiei pentru Sfintele Taine. Eshatologic e cultul divin şi prin aceea că, potrivit înţelegerii ortodoxe, în el se desfiin​ţează graniţa dintre cer şi pământ, pentru că „în biserica sla​vei Tale stând, în cer ni se pare a sta"12.Amprentă eshatologică are şi hristologia ortodoxă, care pleacă de la experienţa Celui ce vine. Acest lucru a devenit limpede îndeosebi în icoana lui Hristos „Spas v silach" [Dom​nul între puterile îngereşti], care îl arată pe Hristos drept Cel ce vine. Apoi, pentru a numi şi acest exemplu, această viziune es​hatologică apare şi în afirmaţiile teologiei ortodoxe mai noi cu privire la lucrarea Duhului Sfânt în sfinţi. Trebuie amintit că, pentru părintele Pavel Florenski, moaştele sfinţilor sunt o arvună a darului eshatologic al desăvârşirii sau că, de exem​plu, Pavel Florenski e de părere că în sfinţi se face văzut Du​hul Sfânt1*. „Viaţa asemenea îngerilor" a monahilor este de asemenea orientată fundamental eshatologic şi, prin aceasta, într-o anumită privinţă, e pe bună dreptate „străină lumii". Dacă misticul se învredniceşte în cele din urmă să vadă lumi​na taborică, şi prin aceasta pe Dumnezeu însuşi în energiile Sale, atunci pentru el cerul e deja prezent aievea încă de aici, în viaţa sa pământească. Fiindcă în înţelegerea ortodoxă „mai mult" peste aceasta nu există. Fiinţa lui Dumnezeu n-o cu​noaşte nimeni, nici serafimii, care sunt în cea mai mare apro​piere de El şi totuşi îşi acoperă feţele.

„Eshatologică", în concepţia părintelui Georges Florovsky, e şi lucrarea socială a creştinilor de „schimbare a lumii". Părintele Florovsky vorbeşte de o „eshatologie a transformării", ale cărei efecte vor dăinui şi la Judecata de Apoi. Şi pentru el „o anticipare reală a eshatonului e deja accesibilă. Altfel biru​inţa lui Hristos ar fi în zadar". Accesibilitatea anticipării reale a eshatonului se poate ve​dea şi în sfera temelor eshatologice tradiţionale. Nu numai futuristică, ci şi deja prezentă este şi nădejdea învierii creşti​nilor ortodocşi. în Pogorârea la iad a lui Hristos, adică în moartea şi învierea Sa, e anticipată învierea lui Adam şi prin aceasta învierea întregii umanităţi16. în Psaltirea Chludov pic​tată cu miniaturi datând din timpul disputelor iconoclaste, icoana învierii devenită tradiţională în Biserica Ortodoxă, respectiv reprezentarea Pogorârii la iad, unde Hristos îl smul​ge pe Adam din iad, nici măcar nu mai este numită „învierea lui Hristos" — ca de obicei —, ci „învierea lui Adam"1?. Cântă​rile învierii, care se cântă în toate duminicile, exprimă acelaşi lucru şi fac din nădejdea învierii, a cărei împlinire e deja an​ticipată în învierea lui Adam, o experienţă vie. Un exemplu l-ar putea oferi condacul duminicii glasului 5: „Până la iad Te-ai pogorât, Mântuitorul meu, şi porţile lui zdrobindu-le ca un Atotputernic, ai înviat împreună cu Tine pe cei morţi ca un Ziditor şi boldul morţii zdro-bindu-1, Hristoase, L-ai mântuit pe Adam din blestem, Iubitorule de oameni. Pentru aceasta toţi strigăm Ţie: mântuieşte-ne pe noi, Doamne!"18

O eshatologie prezenteistă e nemijlocit experiabilă pentru credinciosul ortodox şi în rugăciunea pentru „veşnica pome​nire" de către Dumnezeu a celor adormiţi. Mijlocirea pentru cei adormiţi este scumpă creştinilor ortodocşi fiind adeseori un motiv esenţial pentru participarea la cultul divin. Slujbele dumnezeieşti pentru cei adormiţi, pentru care credincioşii or​todocşi pot ruga un preot, aşa-numitele panihide, sfârşesc cu strigarea de trei ori cântată a corului: „Veşnica pomenireî"1^. în acest strigăt vibrează, desigur, şi hotărârea celor îndureraţi de a nu voi să-i uite pe cei adormiţi. Propriu-zis însă este vor​ba de „veşnica pomenire" de către Dumnezeu, care înseamnă „definitivarea existenţei, nemurirea şi viaţa veşnică"20. în acest strigăt este vorba de învierea viitoare. Dar ea are loc deja în prezent, în „veşnica pomenire" de către Dumnezeu, care nu este doar viitoare, ci şi pururea prezentă.

în „veşnica pomenire" de către Dumnezeu e deja prezentă mântuirea viitoare aşteptată. Acest lucru oferă eshatologiei ortodoxe o dimensiune de bucurie — chiar dacă în permanen​ţă legată de frica înaintea sfinţeniei lui Dumnezeu. Manualele dogmatice, şi numai ele, învaţă ce-i drept Judecata de apoi şi, legat de aceasta, chinurile veşnice ale iadului. Dar această învăţătură nu devine independentă de bucuria eshatologică şi conduce uneori mai degrabă la speranţa ocazional exprimată în teologia ortodoxă, şi desigur respinsă adeseori, în mântu​irea tuturor, aşa-numita apokatastasis panton, „restaurare a tuturor". Sinodul V Ecumenic a condamnat într-adevăr, atri​buind-o lui Origen, învăţătura despre apocatastază. Această învăţătură a fost susţinută însă de mai mulţi Sfinţi Părinţi, îndeosebi de Sfântul Grigorie al Nyssei21. Părintele Georges Florovsky, care vedea periclitată în învăţătura despre apoca​tastază libertatea umană, care, în concepţia sa, este şi liber​tatea deciziei împotriva lui Dumnezeu, a fost nevoit să se ri​dice în acest punct contra „elenismului" Sfântului Grigorie al Nyssei, deşi altminteri el cerea tocmai revenirea la elenismul Părinţilor greci22.

Diferită, mai deschisă în această chestiune, e poziţia lui Vladimir Lossky. Acesta nu riscă să facă afirmaţii pozitive în direcţia unei învăţături a apocatastazei. Modul însă în care el lasă deschisă această posibilitate, fără să o înveţe explicit, arată cum anume a fost păstrată aici trăsătura apofatică a teologiei ortodoxe, care în reprezentanţii ei cei mai buni n-a pretins niciodată că ştie „totul": „în Parusie şi împlinirea eshatologică a istoriei, întreg universul creat va ajunge la unirea desăvârşită cu Dum​nezeu. Această unire se va realiza, sau mai bine zis se va descoperi, în mod diferit în fiecare din persoanele umane care au dobândit harul Duhului Sfânt înăuntrul Bisericii. Dar limitele Bisericii dincolo de moarte şi po​sibilităţile mântuirii pentru cei care n-au cunoscut lu​mina în această viaţă rămân pentru noi o taină a milos​tivirii dumnezeieşti, pe care nu îndrăznim să ne bizu​im, dar pe care nici n-o putem limita după măsurile noastre omeneşti".
Subiectul 13: Locul Ortodoxiei în comunitatea ecumenică. Una Sancta Catholica.

TTDE, 237-242:
1. Când spunem Biserica Ortodoxă sau Ortoxia, înţelegem un ansamblu de Biserici locale are, din punel de vedere dogmatic, mărturisesc (ceeaşi credinţă apostolică, din pune! dc vedere llurgic, toate folosesc ritul bizantin celebrat în imba proprie poporului respectiv, iar din punel le vedere al organizării, sunt autonome şi autoce-ile, adică au conducători indigeni şi sinod pro​priu, fără dependenţa canonică de alta Biserică lo​cală. În situaţia actuală, Patriarhul ecumenic de Constantinopol, ca primus inter pares (primul Inlrc egali) în ierarhia ortodoxă, exprimă unitatea Bisericilor locale şi coordonează relaţiile inlcr-orlodoxe, în consultare şi în consens cu primaţii acestor Biserici. Arhiepiscopul de Constantinopol nu are drept de jurisdicţie asupra Bisericilor locale, fiind ales de un sinod local grec. Noul calendar gregorian a fost adoptat în 1924 de majoritatea Bisericilor ortodoxe, in afară de cele din Ierusalim, Rusia, Serbia şi Muntele Athos. Cele mai vechi Biserici au rangul de patriarhie; Constantinopol (Istanbul), Alexandria (Alexan​dria). Antiohia (Damasc). Ierusalim (Ierusalim). Rusia (Moscova), Georgia (Tbilisi). Serbia (Bel​grad), România (Bucureşti), Bulgaria (Sofia), cele​lalte sunt autocefale şi autonome Urecia (Atena). Cypru (Nicosia), Polonia (Varşovia), Cehia şi Slo​vacia (Praga), Albania (Tirana), Finlanda (Kuopio). Bisericile Ortodoxe din America (New-York) şi din Japonia (Tokio) sunt recunoscute ca auto​cefale doar de Patriarhia Moscovei, din 1970 vezi: „ Ortodoxia in lume * în Vestitorul Ortodo​xiei, octombrie 1995, pp.15-16). In cuprinsul dias-porei ortodoxe occidentale există episcopii şi mi​tropolii organizate, din motive politice, separat de Bisericile autocefale respective deci considerate necanonice sau schismatice. De asemenea, multe comunităţi ortodoxe au adaptat cultul bizantin pen​tru a corespunde unei Ortodoxii de cultură occi​dentală (Vezi: Maxime Kovalesky, Orlhodoxie ct Occident. Surcsnes, Les ed. de Tancre. 1994.}

2. Bisericile Ortodoxe Orientale (sau necalcedoniene) s-au organizat separat după Sinodul ecumenic de la Caleedon(45I)* păstrând o hristologie de tendinţă monofizită. In urma conver​saţiilor rccenle, teologii au recunoscut că ambele Biserici răsăritene au o hrisiologie comună. Aces​tea suni: Biserica Coptă (Cairo), Siriană (Damasc), li:diană (Kotlayam, Kcrala. India). Armeană, cu două eatolicosate: litchimtadzin (Armenia) şi Cilicia (Beirut), Etiopiană(Addis-Ahcha). Biserica Ortodoxă crede că Tradiţia comună a primului mileniu, confirmata de cele şapte sinoade ecumenice (325-787), constituie inima - şi para​digma - ecumenică a creştinismului universal Această Tradiţie constilulivă n-a fost distrusă sau alterată de cultura şi de praelica diversă în care s-a păstrat şi interpretat de-a lungul secolelor, prin in​termediul Bisericilor locale. Biserica Ortodoxă răsăriteană recunoaşte polifonia Bisericilor locale, autonome şi autocefale, care se exprimă, in mate​rie de credinţă şi de organizare, prin sistemul sino​dal (conciliar). În ciuda faptului că a fost separată geografic de Occident, din cauza factorilor politici (liniile de demarcaţie impuse de Imperiile: roman, otoman, auslro-ungar, sovietic), Biserica Ortodoxă din Răsărit poartă memoria „comuniunii in diver​sitate", în doctrină şi cult. în organizare polifonică dcsccntrali/ală şi în sistemul sinodal.

3. Potrivit unei scheme arbitrare, folosite de teologul rus convertit la catolicism, Vladimir Soloviev (1853-1900), spiritul Ortodoxiei esle influenţat de teologia ioaneică, în timp ce catolicismul reproduce influenţa petrină, iar protestantismul poartă caracterul paulin. În general însă, Orto​doxia refuză să se considere „una" din confesiu​nile creştine şi să identifice doctrina sa cu vreun grup confesional istoric. Biserica este catolică nu​mai dacă mărturiseşte doctrina ortodoxă, ade​vărată deci conformă cu regula apostolică. Orto​doxia implică sensul teologic al catolicităţii. în ceea ce priveşte metoda teologică.  Adevărul este însăşi comuniunea în Duhul Sfânt. Ortodoxia unei învăţături nu poale fi determinată pe baz;i unor criterii exterioare. Desigur, Ortodoxia are un conţinut şi acesta poate fi identificat în Sfânta Scriptură, în Tradiţie, în texte dogmatice, dar nu​mai conştiinţa Bisericii, care este organul Duhului Sfânt este cea care conferă autoritate acestor texte Biserica arc evidenţa ei interioară, de aeeea expe​rienţa Bisericii anticipează şi confirma unele noi formulări ale doctrinei. Ortodoxia a fost întotdeauna preocupată să menţină această integritate intre responsabilitatea pastorală şi cea teologică. între dogmatică şi spi​ritualitate, între credinţă şi etică. Teologii or​todocşi dc influenţă rusă şi de limbă slavonă preferă să traducă Ortodoxia eu pravoslavie (cult adevărat), dc unde înclinarea lor spre liturghie, pietate şi iconografie, mai puţin deci spre siste​matizarea doctrinei, care sc observă în teologia greacă şi română.

De asemenea. Ortodoxia na încercat o „ie​rarhie a adevărurilor'1, adică o separare intre doc​trine fum la mentale şi articole secundare, deoarece pentru ea dogmatica formea/ă. de altfel, un întreg inseparabil dc viaţa liturgică şi spirituală, ca şi dc organizarea canonică şi dc viata pastorală.

Ortodoxia n-a cunoscut criza creştinismului occidental care a produs Reforma, con​troversa despre autoritatea în Biserică. Ea nu şi-a pus problema „papa sau sinodul", deoarece prin​cipiul conciliar a fost acceptat ca un principiu eclcziologic. Sinodul ecumenic nu este o autoritate magistrală independentă, in sinod, episcopii re​prezintă în mod colegial Bisericile locale res​pective, de aceea autoritatea Sinodului ecumenic stă şi cade cu consimţământul acestor Biserici. Din această ccleziologîc a comuniunii Bisericilor locale decurge şi respectul faţă de jurisdicţia bi​sericească locală: nu există episcop care să aibă ju​risdicţie universală, principiul autonomiei şi autocefaliei fiind respectat în administrarea Bisericii locale, fie episcopie, fie mitropolie, Cezaropapismul, de care e acuzată Ortodoxia, este de fapt o deformaţie ecleziologică tardivă, apărută în Rusia, începând cu Petru cel Mare, până la izbucnirea revoluţiei bolşevice (1721 -1917).

4. Spre deosebire de teologia occidentală care se limitează la accepţia geografică a catolicităţii, în sensul de universalitate, Ortodoxia ar fi reţinut sensul acesteia, de plenitudine în comuniune cu Hristos. Catolicitatea ar fi, mai degrabă, o formă a Bisericii-instituţie, care presupune conştiinţa întregului, contrar separatismului individualist. E vorba de o dimensiune interioară, verticală, nu una concretă, orizontală. De aceea şi „creştinismul Bisericii constă în desăvârşirea plenitudinii sale lăuntrice, a sobornicităţii interne, nu în extindere spaţială, geografică şi numerică. În acest sens. teologul George Florovsky scrie: ..Catolicitatea este o concepţie cantitativă sau geografică. Ea nu depinde în niciun fel de răspândirea universală a creştinilor. Universalitatea Bisericii este o consecinţă sau o manifestare, dar nu cauza sau temelia catolicităţii ei. Extinderea universală sau universalitatea Bisericii este numai un semn văzut, unul care nu este absolut necesar. Concepţia de catolicitate nu poate fi măsurată prin extinderea ei universală, universalitatea nu o exprimi în mod exact".
5. Pentarhia (tgr. penta + arhe = cinci căpetenii) este sistemul celor cinci patriarhate locale din Biserica veche: Roma, Constantinopol, Ale​xandria, Antiohia şi Ierusalim. Această ordine a fost fixată în canonul 36 al Sinodului VI ecumenic (680), care, de altfel, confirmă canonul 3 al Sinodului II ecumenic (381), şi canonul 28 al Sinodului al IV-lea ecumenic (451): „Reînnoind rânduielile date de către cei o sută cincizeci de părinţi care s-au adunat în de-Dumnezeu-păzita cetate imperială (Constantinopol) şi de către cei şase sute treizeci, a acelora care s-au întâlnit la Calcedon, noi proclamăm că tronul de Constantinopol se bucură de privilegii egale cu tronul Romei celei vechi, iar in chestiunile bisericeşti, să fie cinstit in mod egal cu acesta, fiind al doilea după acesta din urmă. După care vine imediat tronul marii cetăţi a Alexandriei, apoi acela al Antiohiei. Iar după acesta, scaunul cetăţii Ierusalimu​lui". Episcopul de Roma se află în această poziţie de cap , nu în virtutea vreunei succesiuni petrine (succesor al Apostolului Petru) care l-ar separa de ceilalţi episcopi (toţi in succesiunea Apostolilor), ci ca primus Inter pares. De altfel, fiecare primat (ca patriarh al Bisericii locale) a avut o jurisdicţie limitată şi o responsabilitate locală şi n-a îndeplinit funcţii cu caracter ecumenic în mod ordinar, ei numai în cazuri extraordinare (sinoade ecumenice), şi atunci, ca membru al co​legiului episcopal universal.
6. În decursul istoriei, unitatea şi integritatea Bisericii apostolice, răspândită de la Ierusalim în toată lumea, mai ales, după ce creştinismul a fost recunoscut ca religie permisă în Imperiul roman printr-un al împăratului Constantin cel Mare din anul 313, au fost destabilizate din cauze multiple: dispute teologice între şcoli şi teologi. Introverse între centrele bisericeşti regionale, divergenţe culturale şi sociale, presiunea factorilor mitici. Cea mai importantă ruptură în corpul creştinătăţii s-a produs în secolele XI-XIII, prin separarea (schisma) şi întreruperea comuniunii euharistice dintre partea apuseană (cu centrul la Roma) şi partea răsăriteană (cu centrul la Constantinopol), Bisericii ecumenice. La originea schismei se află două concepţii ireconciliabile despre autoritatea în Biserică.

A. Ortodoxia şi Catolicismul latin

7. Ruptura de comuniune între Occident şi Orient are istoria ei. Pe scurt:

•33-313 constituie perioada Bisericii primare [În care se formează doctrina ortodoxă, prin inter​mediul teologiei, al culturii şi al spiritualităţii ră​săritene;

* 313 - Edictul din Milan, care acceptă creştinismul în Imperiul roman;

■ 325-787 prezintă perioada sinoadelor ecu​menice, care au formulat doctrine trinitare şi hristologice;
* Sinodul al II-lea de Ia Niceea. în 787, este ultimul înainte de separare;

* In 800, se constituie Imperiul creştin din Oc​cident, fondat de împăratul Carol cel Marc, care devine proiectorul Romei;

* în 863, Roma nu recunoaşte validitatea ale​gerii lui Fotie, ca patriarh de Constantinopol;

* în 867 Constantinopolul î1 excomunică pe papă; schisma dintre papa Nicolae 1 şi patriarhul Iulie;

* în 1052 patriarhul de Constantinopol, Mihail Cerularie, se ridică împotriva creştinilor de rit la​tin, stabiliţi în Constantinopol;

* în 1054, Roma îl excomunică;

* In 1204, a patra cruciadă intră în Constan​tinopol şi devastează bisericile ortodoxe. Roma numeşte aici o ierarhie latină paralelă;

* In 1229, Inchiziţia, tribunalul ecleziastic, îm​potriva ereziilor şi a ereticilor.

• In 1317, Martin Luther scrie şi publică cele „95 de teze", în care denunţă vânzarea indul​genţelor pentru a obţine iertarea păcatelor;

• în 1521 Luther este excomunicat, dar spri​jinit de principii germani care voiau să confişte averile Bisericii. Astfel, ia naştere Reforma.
8.Schisma are istoria şi motivele ei:

• Din veacul VIII, Orientul e confruntat cu expansiunea islamului şi cu invaziile arabilor.

• Participarea Occidentului la sinoadele ecu​menice, toate ţinute în Orient. în limba şi în me​diul grecesc, este paleativă. Actele Sinodului dc la Niceea (787), privind doclrina icoanelor reprezen-tându-L pe Ilristos şi pe sfinţi, suni traduse în la​tină cu erori grave, asllcl că orientalii apar ca ido​latri. Orientul şi Occidentul nu folosesc aceeaşi limbă, chiar pentru textele biblice.

• Confruntarea dintre vechiul imperiu romano-bizantin şi noul imperiu romano-german se răs​frânge asupra Bisericilor. Autoritatea Romei, sus​ţinută de Carol cel Mare, încoronat în 800 de papa Leon al III-lea, ia proporţii.
• Criza sistemului conciliar în discuţiile despre unire de la Ferrara-Florenţa (1439).

Raţiunile schismei dintre Roma şi Constan​tinopol sunt:

a) Voinţa Romei (sub tutela lui Carol cel Mare. care fusese încoronat de papă ea împărat în Occi​dent) de a transforma primatul ei regional într-o putere juridică asupra Bisericii întregi. În 1870. Roma a arătat că vrea să supună şi să conducă Biserica în totalitatea ei.

b) Doctrina despre Treime, adică, problema purcederii Duhului Sfânt, deoarece catolicii adau​gă Ia Crezul din 381 formula Filioque. Împotriva acestei poziţii, patri​arhul Fotie va spune: Duhul purcede din Tatăl singur".

c) După ruptura de comuniune dintre episcopul Romei şi patriarhul Constantinopolului, în 1054, după eşecul conciliilor de unire dintre Occident şi Orient, din secolele XIII şi XV, creştinismul occidental a formulat un sistem de dogme compacte cu ajutorul teologiei scolastice. Conciliul din Trident (1545-1563) face prima expunere a acestui sis​tem, contra Reformei protestante. Între timp, în numele „dezvoltării dogmatice", catolicismul a formulat noi dogme de credinţă, pe care Biserica Ortodoxă, în virtutea principiului conciliantăţii. Nu le-a acceptat. Aşa se face că încă din sec. IX au circulat în Răsărit liste cu „inovaţiile latine" sau „dogmele papale. În Enciclica sa către patriarhii orientali (867), Fotie menţionează, printre altele, despre Filioque, folosirea azimei la Euharistic şi despre celibatul preoţilor. La cererea lui Fotie, episcopul Leon de Ohrida prepară o scrisoare către episcopul Ioan de Trani, în care enumera obiceiurile introduse de latini, care contravin tradiţiei apostolice: folosirea azimei ca materie pentru Euharistie, mâncarea de came şi suprimarea lui „aliluia" în Postul mare, postul de sâmbătă. După actul de excomunicare din 1054, patriarhul Mîhail Cerularie, într-o scri​soare către patriarhul Petru de Antiohia. men​ţionează, ca erori latine: adaosul „Filioque", celi​batul, absenţa venerării sfinţilor şi se întreabă de ce numele papei mai este păstrat în diptice. În răspunsul său, patriarhul antiohian face o diferenţă între învăţăturile esenţiale, unanime şi obliga​torii, şi tradiţiile diverse, locale (azima), ceea ce înseamnă că el acceptă o unitate în diversitate.

9. Una din concluziile Conciliului Vatican II (1962-1965) este aceea că cele două Biserici Apuseană şi Răsăriteană, au în comun doctrine de credinţă, instituţii sacre şi tradiţii canonice esenţiale, care facilitează dialogul teologic în vedere unităţii în comuniune. Există, totuşi, divergenţe majore, vechi şi noi, care fac imposibilă imediat comuniune reciprocă şi celebrarea la Liturghia ci hristică. Conciliul n-a făcut nicio concesie în ceea ce priveşte concepţia latină despre modelul dc mutat a Bisericii universale, adică, „întoarcerea la adevărata Biserică şi la comuniunea cu scaunul Sfântului Petru".
a) Papa vorbeşte de Bisericile din Orient cu înţelegerea că acestea au păstrat după schismă] (1054) „legături obiective dc comuniune care le prinde dc Biserica catolică, dar care, acum, se| găsesc într-o comuniune deficitară, căreia îi lipseş​te ceva esenţial. În general, papa califică Bisericile după „gradul de comuniune cu episcopul de Ro​ma". În funcţie dc acest criteriu, este determinat nu numai gradul dc eclezialitate, ci şi numărul mijloacelor de mântuire de care dispun Bisericile şi comunităţile separate. 

b) Papa afirmă că structurile de unitate care existau inatnte de despărţire sunt un patrimoniu de experienţă care orientează calea noastră către comuniunea deplină. Prin „structură de unitate", papa nu înţelege instituţia Sinodului ecumenic, care a asigurat unitatea vă​zută a Bisericii universale, locul Bisericii Romei fiind la linie cu celelalte centre patriarhale, având doar o „întâietate de onoare", din cauza capitalei imperiului. Papa reafirmă câ pri​matul episcopului de Roma este o condiţie sine qua non a unităţii creştinilor. 

c) Papa enumeră, apoi, temele ce trebuie dezbătute pentru a ajunge la un adevărat con​sensos de credinţă.
10. Având în vedere aceste divergenţe dog​matice şi teze controversate, care este situaţia co​muniunii euharistice între cele două Biserici? Partea romano-catolică a făcut cunoscută poziţia ei. În mod explicit, după care Bisericile Ortodoxe, deşi separate de Scaunul lui Petru, rămân unite cu Biserica catolică prin succesiunea apostolică şi prin Euhanstie validă, deci pot fi numite „Biserici particulare”. Dar comuniunea cu Biserica universală. exprimată prin dependenţa de episcopul de Roma, ca element constitutiv, lipseşte acestor Bi​serici particulare, respective, Bisericilor Ortodoxe. Din cauza aceasta, Bisericile Ortodoxe sunt „rănite”, adică imperfecte şi incomplete, în condiţia lor de neaparteneţă canonică la episcopul de Roma (Catehism catolic nr. 1399).

11. Protestantismul este o categorie confesio​nală multiplă, deoarece numeroase confesiuni, cu​rente, mişcări, organizaţii au derivat din Reforma protestantă. Cea mai compactă comuniune confesională este cea lutherană. 

12. Principiile fundamentale (unele de nuan​ţă anticatolici) ale protestantismului sunt

a) Doar eu singur - Credinciosul se găseşte faţă în faţă cu Dumnezeu. Dumnezeu Se adresează  direct, nu prin intermediul unei doctrine în​văţate de Biserică. Biserica nu e mijlocitoarea în​tre Dumnezeu şi om sau canalul prin care Dum​nezeu Se face cunoscut şi administrează graţia Sa. Omul dispune de o libertate suverană dc a inter​preta cuvântul lui Dumnezeu, adică, examenul liber, de unde, un aspect individualist al credinţei. Credinciosul trebuie să şi dea socoteală în mod per​sonal de credinţa sa.

b) Scriptura singură. - Dumnezeu, prin Duhul Său, ii vorbeşte direct omului prin Biblic. Scriptura c singura rclcrinţi. Sarcina esenţială a Bisericii este dc a facilita lectura Bibliei >i trăirea mesajului biblic. Predicarea Bibliei este o condiţie pentru Biserică. Biserica nu poate funcţiona fără cuvânt şi predică, citit şi predicat.

c) Sola gratia. - Dumnezeu îl măntuieşte pe om din dragoste, prin graţie, fără să ţină cont de faptele lui. Calvin a predicat doctrina predestinaţiei: Dumnezeu singur măntuieşte. (soteriologică pasivă).

d) Biserica invizibilă.  cei cunoscuţi numai de Dumnezeu. Aceste principii sunt traduse în doctrine şi teze teologice: # Teza principală: justificarea numai prin credinţiă. Natura Răscumpărării constă in justi​ficarea oamenilor pnn credinţa în Iisus Hristos. Graţie acestei justificări gratuite, oamenii care erau înainte păcătoşi, acum sunt socotiţi “drepţi" în faţa lui Dumnezeu. Biblia este cuvântul lui Dumnezeu, are au​toritate supremă şi se interpretează prin sine insuşi; Respingerea tradiţiilor şi a credinţelor nebiblice;  Biserica este o comunitate de credincioşi care posedă „preoţia universală". Se respinge, astfel, ideea catolică despre preoţie-instituţie ierarhică, menită şi administrată mântuirea prin Taine etc;

14. O ramură confesională a protestan​tismului este calvinismul (Doctrina lui Jean Cal-vin) s-a format în jurul unui principiu teologic cen​tral: suveranitatea lui Dumnezeu în acordarea harului, de unde, teza despre alegerea sau predes​tinarea în sens restrâns. Un Sinod din Dori (1618) rezumă calvinismul astfel: • suveranitatea lui Dumnezeu, adică alegerea necondiţionată a celor aleşi sau predestinaţia ab​solută, prin graţia electivă suverană divină; • răscumpărarea limitată la cei aleşi; • harul este irezistibil în chemarea efectivă; • perseverenţa în har a sfinţilor; • căderea totală şi culpabilitatea omului. Calvin respinge multe idei ale lui Luther. Des​pre Cină, Calvin învăţa că Trupul lui Hristos „este in ceruri, nu aici adică, este vorba de prezenţa Duhului in inima credinciosului, nu de prezenţa Iui Hristos cu Trupul în clementele euharistice. Biserica veche cunoaşte patru oficii: pas​tor, doctor, diacon şi prezbiter sau bătrân. Hristos înviat este capul Bisericii, pe care o călăuzeşte prin cuvânt şi prin Duh. Biserica este condusă de prezbiteri, care nu suni investiţi cu puterea au​torităţii. Cultul constă în predicare şi în ascultarea cuvântului lui Dumnezeu.

15. Biserica Ortodoxă se află azi in dialog teo​logic cu multe confesiuni protestante: cu Biserica Anglicană, cu cea Luterană, cu cea Reformată. Subiectele de dialog variază, dar principiul de lu​cru este comun: “În întâlnirea ortodocşilor cu protestanţii trebuie să ridice problema în ce fel unitatea şi identitatea ontologică a Bisericii poate fi exprimată fără un criteriu permanent, şi văzut in mijlocul diversităţilor infinite şi chiar al contra​dicţiilor, în credinţa şi în structura Bisericii, create de schimbarea istorică.
Subiectul 14: Teze eclesiologice cu implicaţii ecumenice.

TTDE, 250-257:

XXIX. Teze eclezioiogice cu implicaţii ecumenice

Ecumenismul, căutând să identifice în mod conciliai calea şi modelul unităţii văzute, istorice, a creştinilor separaţi din raţiuni teologice şi din motive netcologice, este. în fond. o problemă ccle-ziologică. Logica ecumcnismului stă in restau​rarea unităţii vizibile a tuturor creştinilor într-o „comunitate conciliară”, reclamată de viziunea Noului Testament despre Hristos cosmic şi despre catolicitatea Bisericii Lui.
1. Viziunea unităţii văzute, istorice: Pentru ortodocşi, unitatea creştină este concepută ca o comuniune (koinonia) concretă, de Biserici locale, unite prin mărturisirile credinţei apostolice transmise în Tradiţie, în Biserici, în celebrarea Euharistiei în amintirea lui Iisus Hristos, care slujesc împreună simţirea şi transformarea lumii. 
 Ortodoxia crede că Biserica nedespărţită a primului mileniu constituie un punct de referinţă crucial al refacerii unităţii creştinilor separaţi de istorie. Desigur, va trebui să se ţină seama şi de experienţa particulară a Bisericilor de-a lungul secolelor de separare; experienţă care nu este totdeauna unilaterală, antiecumenică. Chiar in stare de diviziune, Bisericile au dat multe semne  de universalitate. De pildă, Biserica Romei, venerată ca fiind de origine apostolică, a fost recunoscută ca având un primat dc onoare în rândul celorlalte Biserici. Marile centre patriarhale, inclusiv Ro​ma, au promovat practica Sinoadelor ecumenice, încercând a rezolva problemele de credinţă, deşi fiecare provincie avea libertate în ce priveşte tradiţiile liturgice şi regulile canonice. Împotriva acestei practici, şi fară consensul Bisericii Răsăritene, Conciliul episcopilor romano-catolici de la Vatican, din 1870, a atribuit episcopului de Ro​ma dreptul de jurisdicţie universală şi facultatea de a nu greşi în materie de credinţă.

În rândul Bisericilor Ortodoxe, după separarea Orientului de Occident, în 1054, Patriarhia de Constantinopol are un rol ecumenic onorific, dar, ea este o Biserică locală deci Iară drept de jurisdicţie asupra altor Biserici locale, care sunt autonome, autocefale şi interdependente. De altfel, patriarhul ecumenic este ales dc un sinod local, nu de un sinod panortodox. Rolul lui dc etnarh, adică de responsabil pentru naţiunile creştine din Imperiul otoman, a încetat o dată cu destrămarea imperiului şi cu formarea statelor naţionale. Într-un document teologic despre unitatea văzută a Bisericii, poziţia ortodoxă a fost expri​mată astfel: „Unitatea Bisericii este unitatea in Hristos, prin Duhul, cu Dumnezeu Treimea, Bi​serica este Trupul lui Hristos şi, după cum nu există decăt un singur trup. Biserica este deci această mare taină în care Hristos îi uneşte cu Sute prin Sfântul Duh pe toţi aceia pe care i-a ales Dumnezeu. Toate generaţiile care s-au suc​cedat de la Adam şi Eva până azi şi până la creştinătatea care trăieşte astăzi nu formează decăt o mică parte a acestei realităţi, care îm​brăţişează toate epocile şi uneşte cerul cu pămân​tul. Astfel, unitatea Bisericii înseamnă a fi unit cu această mare şi tainică realitate transcendenţiei. Aceasta este Biserica ce se manifestă in pleni​tudinea ei universală (catolică) în fiecare Biserică locală. Nu trebuie să vedem în Biserica locală un element al acestei alte realităţi care se numeşte Biserica universală care indică adesea adunarea tuturor Bisericilor locale.
Unitatea Bisericilor nu este deci doar un arti​col de credinţă pe care îl mărturisim in Simbol; ci, o cunoaştem şi în Biserica focală, sub forma co​munităţii euhuristice conduse de episcop, cu pre​oţii şi diaconii săi. Făgăduinţele şi asigurările din cuvântarea şi rugăciunea lui Hristos, reproduse de Sfântul Ioan (13. 31-17, 27jr inclusiv făgă​duinţa că «atunci când va veni Duhul adevărului vă va descoperi adevărul întreg» (16. 13). S-au împlinit la Cincizecime. Hristos a venit in Duhul şt i-a adunat pe toţi care credeau în Ei pentru a forma Trupul Luir Biserica. Astfel, Cincizecimea este totodată ziua naşterii Bisericii şi experienţa permanentă de-a lungul istoriei, pe care au fii-cut-o cei care de atunci se alătură comuniunii acelora care sunt iluminaţi şi preamăriţi în Hris​tos. Astfel, rugăciunea lui Hristos pentru unitate (In. cap 17) s-a împlinit şi este pe cale de a se îm​plini, iar adevărul este gata să se descopere.Ester de asemenea, o unitate care se va îm​plini şi se va manifesta atunci când Hristos va apărea in toată mărirea Sa. Biserica va fi atunci fară pată. fară păcat, complet unită cu capul tru​pului. Hristos. şi va avea parte de viaţa lui Dum​nezeu - Treime. «Pentru ca să fie una, precum Noi suntem una» (In. 17, 2). Această unitate în Dumnezeu Treime, cu Hristos în noi şi noi in Hris​tos, Hristos în Tatăl şi Tatăl in Fiul prin Duhul este, ca realitate eshatologică, criteriul şi norma Bisericii de astăzi.
2. VESTIGIA ECCLESIA: Sunt semne tangibile ale apostolici taţii şi ale catolicităţti, păstrate in forme variate şi în structuri particulare. De pildă» recunoaşterea Sinoadelor ecumenice sau păstrarea unor crezuri de origine apostolică sau patristica. Crezul atanasian Quicumque Vuit. care apare în Occident in sec. V-VI. firi să aibă vreo legătură cu Stantul Ala-naşte, devine, din secolul XIII, al treilea Simbol de credinţă creştină, iniţial acceptat şi de luterani (Car​ica de Concordie, 15X0) şi de anglicani.

Pentru Bisericile ieşite din Reforma protes​tantă, autoritatea suverană în materie de credinţă, doctrină fi morală, este Biblia, cuvântul unic al lui Dumnezeu: Sola Scriptura. Solus Christus (există o poziţie radicală (reformaţi radicali), după care cuvântul scris (Biblia) are un sens unilateral deci e opus Tradiţiei. Poziţia moderată acceptă Tradiţia nescrisă doar ca un criteriu auxiliar al cre​dinţei apostolice, împreună cu Scriptura, dar nu ca un criteriu indispensabil. Pentru grupurile fundamentaliste. Biblia este singura autoritate, în sensul de respectare a textului literal, în timp ce grupurile pietiste pun accent pe mărturia interioară a Duhu​lui Sfânt în inima şi în conştiinţa creştinului.

Unitatea de credinţă înseamnă, pentru Biseri​cile protestante, păstrarea identităţii confesionale cât mai aproape de originea ei istorică. Consensul universal în credinţă ar fi o abstracţie, nu o reali​tate istorică. Ideea de consens nu s-ar găsi nici în Noul Testament, nici în istoria Bisericii, care dă mărturie de o „diversitate reconciliată". Când e vorba de poziţii filozofice şi de decizii politice (“status confessionts"). Biserica continuă să se bazeze numai pe mesajul Scripturii (Exemplu Biserica mărturisitoare din Germania, Declaraţia de la Barmen).

După al II-lea Conciliu de la Vatican (Encicli​ca Dvt Verhum, noiembrie, 1962), teologia cato​lică afirmă că Tradiţia nu e un alt izvor al Re​velaţiei, independent de Scriptură, Tradiţia orală precede scrierile Noului Testament. Depozitul apostolic include atât Biblia creştină, cât şi Tra​diţia nescrisă, căci ambele provin dintr-o sursă unică: Iius Hristos. Tradiţia care preexista Noului Testa​ment este asumată. înglobată şi transmisa prin Tradiţia Bisericii (constitutiva) şi prin tradiţiile bisericeşti.
De asemenea, Consiliul foloseşte noţiunea de „ierarhia adevărurilor” şi repetă decizia Conciliu​lui Vatican I: suveranul pontif, când se ex​primă „ex cathedra”, exercităţii personale, de aceea interpretările oficiale ale Scripturii şi ale Tradiţiei devin obligatorii prin credinţă. Se ştie că Biserica Vechi-catolicilor s-a constituit în 1889 din cauza refuzului acestei dogme. Ortodocşii au respectat totdeauna autoritatea conciliară a episcopilor.

 Papa Ioan-Paul al II-lea, în scopul de a apăra credinţa Bisericii catolice contra erorilor formulate de teologi, a adăugat la canonul 750 din Dreptul canonic (respectiv canonul 51K din Codul canoanelor Bisericilor orientale), un paragraf cu privire la punctele de doctrină, de credinţă sau de morală pe care magisterul Bisericii le propune definiţie: „Cel care respinge aceste puncte, el trebuie să fie ţinute ca definiţie se opune deci doctrinei Bisericii Catolice.

3. „Limitele” Bisericii: În ceea ce priveşte problema „limitelor Bisericii” ecleziologia:
- ortodoxă: are drept criteriu limitele canonice stricte ale corpului eclezial ortodox, adică identifică Biserica universală cu Biserica Ortodoxă; ar fi deci, exclusivă. Totuşi, unii teologi acceptă ideea despre limitele harismatice ale Bisericii şi cred că există o eclezialitate în afară de Biserica Ortodoxă.

- romano-catolică: au un criteriu flexibil despre limitele canonice ale Bisericii: catolicii recunosc eclezialitatea Bisericilor neromane. Acolo unde e Duhul acolo e Biserica şi invers. Biserica universală e mai largă decât cea romană, nu-i exclusivă.
- protestantă: poate fi socotită ca deschisă, concepând o Biserică fără limite canonice, ar fi deci arbitrară, indiferentă. În ceea ce priveşte recunoaşterea reciprocă a validităţii Tainelor:

Protestanţii - nu au nici un obstacol in a recunoaşte Tainele în afară de Biserică;

- după ortodocşi, Hristos prin opera Sa de răscumpărare este sursa, izvorul harului, iar Duhul Sfânt este Cel Care dăruieşte şi introduce harul în viaţa credinciosului.
 - după teologia scolastică, de origine augustiniană, Hristos este şi sursa şi dătătorul harului, Duhul Sfânt fiind socotit numai ca Cel Care activează harul dat deja în credincios. Din cauza universalităţii operei lui Hristos, înseamnă că harul e în mod automat acordat tuturor, indiferent de legătura lor cu Biserica, în care devine activ prin har. Adică e acordat şi celor în afară de Biserica romano-catolică, chiar ereticilor şi schismaticilor. De aceea Tainele săvârşite în afară de Biserică sunt nu numai reale, ci şi valide, deoarece le lipseşte numai eficacitatea harului divin, care e acordat de Duhul Sfânt pentru zidirea credinciosului.

Ortodocşii nu neagă universalitatea operei răscumpărătoare a lui Hristos, dar susţin că harul e împărtăşit de Duhul Sfânt numai în trupul istoric al Bisericii. Hristos devine Trup în Biserică prin Du​hul Sfânt. Biserica Ortodoxă recunoaşte, în anumite cazuri, existenţa tainelor în afară de Biserică. Iar nu le conferă validitate şi eficacitate. Prin iconomie, recunoaşte, chiar validitatea Tainelor făcute în afară de alte Biserici, ale celor care se unesc cu Biserica Ortodoxă, dar menţine totuşi ca regulă acrivia.
O nouă interpretare a concepţiei patristice des​pre lucrarea Duhului Sfânt în relaţie cu limitele Bisericii ar putea să ducă la o concepţie mai flexibilă a noţiunii de „limitele Bisericii” şi la o poziţie mai deschisă despre recunoaşterea Tainelor. Canonul 66 Cartagina vorbeşte de restaurarea comuniunii cu cei din afară de Biserică, cu scopul de a sluji Biserica, precum şi de a contribui la pocăinţa şi la mântuirea celor din afară. „Agnosticismul ecleziologic” impus de teologii ruşi în discuţiile ecumenice din trecut, este azi criticat (Mitropolitul John of Pergamon).

4. Iconomia ca tipologie ecumenică: Sinodul VI ecumenic (can. 102) recomandă două metode de exercitare a autorităţii canonice: metoda tradiţională, a observării stricte a canoa​nelor, a practicii, a dispensei (oikonomia): „Dacă ne​voia timpului împiedică stricta observare a legii -akribeia, ea nu restrânge deloc limitele condesciadenţei-olkononiia" (Sinodul VI, can. 37). Patriarhul Fotie consideră iconomia con​sistentă cu spiritul Ortodoxiei, mai ales pentru raţiuni de circumstanţă şi în cazuri concrete, per​sonale, în care este în joc nu numai binele general al Bisericii, ci şi mântuirea persoanei, în rândul celor care s-au despărţit de Biserică, Vasile cel Mare face deosebire între „erezie”, „schismă” şi „adunări ilegale”, de aceea şi modul de reprimire în Biserică e diferit. Pentru eretici, să se urmeze exact prevederea canoanelor - rebotezarea. pentru ceilalţi se pot face „concesiuni” la primirea Bote​zului. Există cazuri extreme care admit indulgenţă: ereticii care se pocăiesc înainte de a pleca din viaţă trebuie să fie primiţi, dacă arată căinţă adevărată.
În cursul istoriei, s-au ivit situaţii în care au​toritatea bisericească a fost nevoită să apere doc​trina de credinţă şi drepturile Bisericii, fapt care a dus la excluderea membrilor căzuţi în erezie, prin excomunicare. Dar pentru raţiuni utile Bisericii, mai ales când austeritatea punea în pericol mân​tuirea însăşi în cazuri personale sau deschiderea misionară şi compasiunea pastorală, atunci acrivia a alternat cu iconomia. În conversaţiile ecume​nice, acrivia şi iconomia au fost sugerate ca două atitudini posibile faţă de validitatea Tainelor, în special, a Hirotoniei, în afară de limitele canonice ale Bisericii.
Canonul 7 al Sinodului II ecumenic, reluat şi completat de canonul 95 al Sinodului VI ecumenic, menţionează două categorii de eretici şi de schis​matici, faţă de care Biserica procedează diferit, când este vorba de primirea lor la Ortodoxie: unii sunt acceptaţi ca botezaţi valid, prin repudierea în scris a ereziei lor şi prin săvârşirea tainei Mirungerii (arieni, macedoneni, sabatieni, novaţieni, letradiţi, apolinarieni, culihieni, dioscoriţi, severieni); alţii sunt primiţi ca nebotezaţi, urmând să fie apoi catehizaţi, exorcizaţi şi, în fine, luminaţi (eunomieni, manihei, valentinieni, marcioniţi, etc). Criteriul acestei analize a fost regula de credinţă apostolică, de la care nu există dispensă. Sfântul Vasile cel Mare recoman​dă să fie primiţi ereticii care se pocăiesc în momentul morţii, nu fără discernământ, ci examinând dacă ei arată o convertire adevărată (Can. 5). Papa Ştefan confirmă tradiţia romană de a nu repeta Botezul săvârşit de eretici, aceasta îm​potriva opiniei episcopului Ciprian de Cartagina; iar, în anul 314, Conciliul din Arles. contra donatiştilor, recunoaşte validitatea Botezului con​ferit, în numele Sfintei Treimi, de un eretic.
A 4-a Conferinţă Panortodoxă (Chambesy) fixase, printre temele pentru viitorul Sinod ortodox. „Iconomahi in Biserica Ortodoxă, dar propunerea a fost abandonată dc către cea conferinţă preconciliară (1976). Problema primirii la Ortodoxie a celor de alte religii şi conicul rămâne ambiguă. 

Receptarea Tradiţiei este o operaţie conci​liară, episcopală şi eclezială în acelaşi timp. De​sigur, există o distincţie canonică între partici​parea episcopatului şi cea a laicilor Fpiscopul are datoria să „inveţe cu credincioşii: cuvântul ade​vărului" (11 Tini. 2, 15). Episcopul este chemat, prin hirotonia sa. să dea mărturie de tradiţia apos​tolică, din perioada de zidire a Bisericii, care constitue elementul de continuitate şi de unitate în Biserica istorică, el face aceasta deoarece, în vir​tutea succesiunii apostolice în care a fost hiro​tonit, deţine „o anumită harismă a adevărului". Autoritatea de a în​văţa ţine deci de răspunderea sa episcopală.

Episcopul nu învaţă însă în gol şi în mod izo​lat, ca şi când credinţa şi viaţa Bisericii n-ar avea criteriile şi principiile ei. Mai intâi, fiecare episcop exercită autoritatea sa in solidum (Ciprian, Dc Eccl. Cath. Unit., 5), în mod colegial. Apoi, laicii, prin mărturisirea lor, prin cultul şi prin experienţa lor actuală, sunt implicaţi în istoria acceptării Tra​diţiei în succesiunea apostolică. Nu numai conţi​nutul mărturisirii de credinţă, ci şi fidelitatea cor​pului Bisericii este un element component al succesiunii apostolice. Nu numai episcopii, ci şi martirii, în chip special, mărturi​sitorii, sunt cei care asigură continuitatea Bisericii în succesiunea Apostolilor, Iar aceasta participare a laicilor la formarea unui consens în materie de credinţa nu este o simplă chestiune sociologică, la care este reclamată de principiul sacramental şi pnevmatologic. Căci Duhul Slant este Cel Care antre​nează Biserica în ascultare liberă faţă de Iisus Hristos şi lucrează în trupul acesteia. 

Problema principală este aceea deci dacă această comunitate de laici există şi dacă ea este acceptat sau negată să participe la acest dialog. În prac​tică, participarea comunităţii laicilor la receptarea Tradiţiei nu este deloc uşoară. Recent, Bisericile Ortodoxe au încercat să considere cu mat mult spirit critic unele aspecte ale tradiţiei canonice, şi anume, acelea care nu mai au o semnificaţie ma​joră pentru spiritualitatea de azi. Argumentul negativ folosit a fost acesta: poporul credincios nu este suficient pregătit penttru o operaţie de acest gen. Din prudenţă pastorală exagerată se atribuie poporului un rol exclusiv conservator, confundat cu tradiţionalismul. Un model de dialog între autoritate şi comuni​tate este I.iturghia. În cultul liturgic nu există parte care dă şi parte care primeşte, parte care decide şi parte care ascultă, ci toţi concelebrează. fiecare aducând. în această concelebrare, un dar particular, după starea şi vocaţia proprii.

5. Uniatismul: Uniatismul sau chemarea Bisericilor Ortodoxe la întoarcerea la Roma şi la supunerea faţă de episcopul de Roma rămăne şi astăzi un obstacol important pentru ecumenism. Sinoadele din Lyon (1274) şi Florenţa (1438), care au promovat aceas​tă metodă, au eşuat. Şi aici e o problemă de metodă: Dacă papa dezgroapă apelurile unioniste, pe care le îmbracă într-un limbaj nou, de ce, atunci, ortdocşii n-ar relua „răspunsurile" din trecut? este o soluţie: aceea de a accepta rezultatele dialogurilor bilaterale, ca, de pildă, Documentul de la Balamand din 1993, în care se arată că e posibilă o unitate fără uniatism. 

6. Folosirea ritului bizantin: Această interpretare ritualistă a Ortodoxiei, re​dusă la ritul oriental (deşi sunt recunoscute valorile ei specifice: liturghia bizantină, spiritualitatea, monahismul, concilianta tea locală), se găseşte în toate documentele recente ale papei Ioan-Paul al II-lea. Pa​pa îi invită pe creştinii orientali uniţi cu Roma să rămână fideli acestei tradiţii. Or, tradiţia răsăriteană este o tradiţie eclezială în care ritualul, cultul, lex orandi. nu se pot separa de doctrina şi de structura unei Biserici, Ortodoxia nu poate ti limitată la un rit liturgic. Cine recu​noaşte tradiţia răsăriteană trebuie să recunoască şi autoritatea eclezială care o garantează. Apoi. Biserica Ortodoxă a existat înainte de tradiţia litur​gică şi canonică bizantină şi nu se poate confunda eu ca. Prin validarea exclusivă a ritului, luat în mod independent de doctrina şi dc autoritatea Bi​sericii, sc deschide calea prozelitismului.

O conferinţă ortodoxă despre înnoirea în cult se exprima astfel: „Una din consecinţele căderii marxismului aleist a fost ocazia ce s-a oferit diferitelor comu​nităţi religioase să facă prozelitism în mod des​chis. Această libertate este uneori, folosită îm potriva ortodocşilor în cadrul «noii evanghelizări a Europei». Un exemplu este folosirea «ritului bizantin» în scopul de a face prozelitism. Oamenii sunt conduşi să creadă că. din moment ce ritul liturgic rămâne ace/aşi. recunoaşterea tutei alte autorităţi bisericeşti este secundară. Poporul este ispitit de avantajele materiale ale legăturilor cu Occidentul, ca sa creadă că esenţa Ortodoxiei este păstrată in rit. Trebuie să se ştie că Ortodoxia nu se identifi​că cu un ”rit", fie acesta bizantin sau răsă​ritean. Ortodoxia există mult mat înainte ca aceste rituri sa fi luat fiinţă, a supravieţuit în ca​tacombe fără preoţi şi fără rituri şi va continua sà existe după dispariţia ritului bizantin. Ortodoxia este o realitate mult mai profundă şi integrală, din care nu se poate detaşa Liturghia. in timp ce e respinsă viaţa pe care aceasta e bazată Ortodocşii trebuie să adâncească semnificaţia existenţială a rugăciunii ti a comunităţii, aşa înaintaţii lor au fost forţaţi să facă atunci fiind părăsiţi de ierarhi după unirea de la Br Litovsk. ei au format fraternităţi intemeiali spiritul de conciliaritate ".
Subiectul 15:  „ SOBORNICITATEA DESCHISĂ” CA TIPOLOGIE ECUMENICĂ

Viziunea  creatoare a Părintelui Profesor Dumitru Stăniloae

În multe cercuri bisericeşti, ortodoxe cât şi ne-ortodoxe, este răspândită ideea că mişcarea ecumenică s-ar fi născut din interiorul lumii protestante, ca un rezultat al situaţiei sale interne şi în urma unui efort de a găsi soluţii la problemele existenţiale la care trebuiau să facă faţă, cu privire la viaţa cotidiană şi la mărturie. Din această cauză mulţi ortodocşi sunt surprinşi de prezenţa ortodoxă în mişcarea ecumenică, şi de participarea activă a Bisericii Ortodoxe la Consiliul mondial al Bisericilor. În acelaşi timp nu puţini protestanţi, nefamiliarizaţi cu creştinătatea răsăriteană, sunt tentaţi să-i considere pe ortodocşi ca aparţinând unei “lumi” şi culturi diferite, străine preocupărilor mişcării ecumenice, şi care constituie, adesea, un obstacol în calea unităţii creştine.
 

Încercând schiţarea unei cronologii a prezenţei ortodoxe, autorul citat scrie că istoria mişcării ecumenice şi în special a Consiliului Mondial al Bisericilor, este strâns legată de Biserica Ortodoxă. Prima propunere concretă, “fără precedent în istoria Bisericii” 
,  pentru stabilirea unei “koinonia de biserici”, a fost făcută de Patriarhia Ecumenică, care în binecunoscuta enciclică din anul 1920 în care odată cu apelul de a se renunţa la prozelitism, se accentua convingerea că iubirea va face posibilă cooperarea Bisericilor, şi chiar constituirea unei ligi - koinonia a acestora, după exemplul Ligii Naţiunilor, dar modelul să fie cel nou-testamentar. 

Văzută dintr-o perspectivă ortodoxă, fondarea Consiliului Mondial al Bisericilor odată cu prima adunare ţinută la Amsterdam în anul 1948, poate fi considerată într-un fel ca împlinirea unei propuneri făcută de Constantinopol cu 28 de ani în urmă, cu atât mai mult cu cât modele de cooperare proiectate atunci au devenit bază pentru colaborare, cel puţin pentru primul deceniu de viaţă şi activitate al Consiliului. Este adevărat că la adunarea inaugurală dintre ortodocşi au participat doar delegaţi ai  Patriarhiei ecumenice, ai  Bisericii din Cipru, Grecia şi ai Episcopiei Ortodoxe Române din Statele Unite ale Americii. Celelalte Biserici Ortodoxe, deşi participaseră la mişcarea ecumenică între anii 1920-1938 ( cu excepţia Bisericii din Rusia, care se confrunta cu marile necazuri cauzate de revoluţia bolşevică) nu au luat parte la adunare, ca rezultat al recomandărilor conferinţei de la Moscova ţinută doar cu o lună înainte, unde se decisese neparticiparea, nu din motive teologice sau ecclesiologice, ci din cauza “războiului rece” . S-a reuşit depăşirea situaţiei, şi între anii 1961 şi 1965 toate Bisericile ortodoxe autocefale şi autonome au devenit membre ale Consiliului.

Prezenţa ortodoxă a reprezentat şi reprezintă foarte mult pentru mişcarea ecumenică. Biserica Ortodoxă a participat activ la unitatea “Faith and Order”, mărturisind “credinţa Apostolilor” ; “Life and Work” s-a îmbogăţit prin conceptele morale şi sociale promovate; a accentuat semnificaţia şi rolul cultului, şi mai ales al Euharistiei în viaţa Bisericii; a dat expresie experienţei asceticii şi misticii prezente în viaţa corpului ecclesial; a avut şi are o contribuţie unică la continuarea dezbaterilor despre unitatea văzută.  Dar, în acelaşi timp, Ortodoxia însăşi s-a îmbogăţit, atât din punct de vedere teologic, cât şi  al dragostei creştine şi al solidarităţii umane. Consiliul a dezvoltat multe programe şi a pus în mişcare resurse în multe părţi ale lumii, în domeniile diakoniei, educaţiei teologice şi dialogului între biserici, teologii ortodocşi reuşind astfel să studieze în cele mai bune centre universitare din lume.

Dacă avem în vedere cele de mai sus nu poate decât să ne surprindă faptul că un grup de “ucenici” pretind că Părintele Profesor Dumitru Stăniloae ar fi declarat, cu puţin înainte de trecerea sa din această lume, că ecumenismul  ar fi : “pan-erezia timpului nostru”. Chiar dacă ar fi adevărată, această afirmaţie, cu siguranţă ruptă din context, este cel puţin prezentată în mod evident tendenţios, şi, în nici un caz, nu poate rămâne ca o amprentă pe întreaga operă a celui mai cunoscut teolog român, cu atât mai mult cu cât  munca de traducere din opera sa în diferite limbi continuă, iar propagarea unei astfel de declaraţii ar afecta enorm procesul receptării operei sale de către ne-ortodocşi. Numele său este deja înscris în dipticele “pelerinilor ecumenici” împreună cu alţi mari pionieri ai mişcării pentru unitate din secolul nostru. În consecinţă este foarte necesară examinarea atitudinii sale faţă de “ceilalţi”. Tema fiind foarte sensibilă şi de mare actualitate, vom prefera, adesea, parafrazărilor redarea cuvintelor Părintelui.

Într-un studiu intitulat: Mişcarea ecumenică şi unitatea creştină în stadiul actual  Părintele precizează de la început: ”Mişcarea ecumenică s-a născut dintr-o nelinişte şi nemulţumire a conştiinţei creştine contemporane, care se vede confruntată cu două fenomene îngrijorătoare ale creştinătăţii de azi: a) cu modul nesatisfăcător în care răspunde năzuinţelor şi frământărilor umanităţii moderne şi b) cu dureroasa fărâmiţare din sânul său propriu. Ea a luat fiinţă dintr-un sentiment de vinovăţie al formaţiunilor creştine pentru cele două neajunsuri amintite şi din voinţa de a le vindeca. De aceea nu se poate să nu se vadă în apariţia şi acţiunea ei lucrarea lui Dumnezeu”.


1. Fundamentele biblice ale Bisericii universale

În precedentul studiu citat Părintele aduce în discuţie comentariile făcute de Adunarea de la New-Delhi punctelor cuprinse în declaraţie, considerate elemente constitutive ale viitoarei unităţi bisericeşti: a)”Numai în Hristos”, b)”În fiecare loc”, c) “Sunt botezaţi în Hristos”, d)”Conduşi(aduşi) de Sfântul Duh într-o deplină comuniune”, e) “Aceeaşi credinţă apostolică”, f) “Frâng aceeaşi pâine”, g) “Uniţi în rugăciune”, h)”Slujitorul şi membrii recunoscuţi de toţi”, i) “În toate locurile şi timpurile” .

 Plecând de aici considerăm că este relevant, pentru scopul prezentării de faţă, să se structureze materialului conform succesiunii din Faptele Apostolilor 2,42. După ce istoriseşte evenimentul întemeierii Bisericii, Sfântul Evanghelist Luca ne spune că primii creştini :  “stăruiau în învăţătura Apostolilor- te didahe ton Apostolon, doctrina Apostolorum- şi în părtăşie- te koinonia, communicatione-, în frângerea pâinii- te klasei ton arton, fractionis panis - şi în rugăciuni- tais proseuhais, orationibus ” (F.Ap.2,42). Dacă este considerată corectă afirmaţia potrivit căreia orice Biserică locală, ar trebui să se identifice prin constituţia sa cu Biserica universală- sau altfel spus că toţi cei convertiţi ulterior celor trei mii din Ierusalim, s-au alăturat de fapt acestora din urmă, Biserica fiind Trupul lui Hristos care se extinde neîncetat, pentru a-i cuprinde pe toţi oamenii şi în mod actual nu doar virtual, ca toţi să trăiască plenar comuniunea cu Sfânta Treime—se va deduce faptul că cele patru elemente menţionate sunt premisele fundamentale pentru orice concluzie teologică rezultată din dialogurile ecumenice. Mărturisirea comună a învăţăturii Apostolilor,  trăirea plenară a vieţii de comuniune-koinonia,  împărtăşirea din acelaşi Potir, rugăciuni pentru “unirea tuturor” formează o simfonie în care se exprimă identitatea şi integritatea Bisericii. 

A. Învăţătura Apostolilor - infinitus progresus in idem


Sintagma învăţătura Apostolilor se referă la realitatea istorică, dinamică a credinţei creştine, revelate de Mântuitorul, statornicită prin mărturia normativă a Sfintei Scripturi şi a Sfintei Tradiţii , explicată, transmisă şi proclamată în şi prin Biserică sub  asistenţă  Sfântului Duh. De fapt “dialogul viu al Bisericii cu Hristos se poartă în mod principal prin Sfânta Scriptură şi prin Sfânta Tradiţie”, Sfânta Tradiţie fiind “permanentizarea” acestui dialog. Biserica Ortodoxă este cunoscută ca o Biserică a Tradiţiei, deoarece a păstrat cu fidelitate conţinutul kerygmei apostolice şi practica sacramentală apostolică în întregimea lor. După cum se ştie, problemele apar atunci când diverse confesiuni sau grupări creştine îşi arogă, adesea în exclusivitate, exact această fidelitate deplină faţă de “începuturi”, susţin că s-au întors şi sunt în conformitate cu perioada primară a Bisericii, când exista o” unitate în diversitate”. Comentând documentul :”Scripură şi Tradiţie” al comisiei “Faith and Order” a Consiliului Ecumenic al Bisericilor, Părintele Stăniloae arată că autorii -teologi protestanţi şi anglicani- reduc diversitatea tradiţiilor deosebite ale diferitelor Biserici actuale la acea diversitate de tradiţii existente chiar în Sfânta Scriptură-există însă pericolul subminării unităţii Revelaţiei divine după acceptarea canonului,n.n.-, de aceea “căutarea unităţii între diferitele tradiţii ale Bisericii va trebui să-şi însuşească unitatea Evangheliei, aşa cum o reflectă pluralitatea diferitelor mărturii biblice”. Mai mult, se consideră că : ”varietatea de gândire în interiorul Bibliei reflectă diversitatea acţiunilor lui Dumnezeu în diferite situaţii istorice şi diversitatea răspunsurilor umane la acţiunile lui Dumnezeu”, prin urmare “este important ca cercetătorul să nu se ataşeze la o singură cugetare biblică, chiar dacă i se pare centrală. Căci aceasta l-ar conduce la o neînţelegere  a acestei varietăţi şi a acestei  bogăţii”. Părintele Stăniloae vede în această  recomandare adreasată nu doar exegeţilor, ci şi Bisericilor, posibilitatea apropierii ecumenice, deosebirile actuale dintre Biserici datorându-se faptului că au adoptat unilateral unele sau altele dintre afirmaţiile Sfintei Scripturi, nesocotindu-le pe celelalte la fel de importante, respectarea acestei recomandări deschizând calea spre sobornicitate -considerăm  că avem aici o concepţie hermeneutică deschisă şi o  maximă disponibilitate pentru dialog. Imaginile şi simbolurile folosite în Sfânta Scriptură au dus la bogăţia sensurilor. Dacă limbajul acestor imagini şi simboluri e transpus într-unul conceptual “se riscă să li se îngusteze  prea mult sensul” şi prin aceasta să le şi “falsifice”, se precizează în documentul citat (p.61). Părintele Stăniloae îşi continuă comentariul arătând că orice simbol sau imagine spune mai mult decât se poate exprima prin concepte, având ceva indefinit, “de aceea, trebuie folosite alte imagini sau o pluralitate de cuvinte prin care să se exprime cu aproximaţie , sau să se sugereze bogatul lui conţinut imposibil de definit exact . Pentru că imaginea sau simbolul, fiind un termen luat din ordinea materială, exprimă ceva din ordinea spirituală, sau şi din ordinea spirituală, imposibil de definit exact. Recunoscând acest principiu ermineutic, numeroasele grupuri de teologi protestanţi şi anglicani, care au pregătit documentul, şi însăşi Comisia “Credinţă şi Constituţie” proclamă insuficienţa interpretării pur literale, lăudată mult timp în Occident ca singura exegeză “ştiinţifică” şi recunosc valoarea vechii interpretări patristice spirituale, dispreţuită până de curând de exegeza “ştiinţifică” pur literală”. Un alt principiu ermineutic recunoscut de documentul în discuţie ar fi :”nici o parte nu-şi descoperă sensul ei decât pe fundalul ansamblului iar relaţia unui pasaj cu ansamblul textului revelează semnificaţii noi care nu ies la iveală dacă pasajul este privit izolat” (p.62).

Adoptarea unor sensuri unilaterale s-a manifestat de la început în creştinism. Erezia este de fapt alegerea oarecum arbitrară a unui aspect din unitatea complexă sau dialectică a două sau mai multe aspecte şi negarea celorlalte, sărăcindu-se astfel realităţile teologice bogate şi complexe. Dar în timp ce în Răsărit, cu excepţia ereziilor hristologice, toate celelalte s-au resorbit până la urmă în Biserică, atât datorită ajutorului dat de Imperiu bizantin, cât mai ales faptului că ”Biserica nu s-a plasat pe o altă poziţie unilaterală şi contradictorie faţă de poziţia unilaterală a unei erezii sau a alteia, ci s-a menţinut pe o poziţie de largă îmbrăţişare a tuturor aspectelor credinţei”, în Apus, dacă Roma a ales pentru legitimarea autorităţii sale textele scripturistice care păreau să cuprindă ideea unui primat al Sf.Ap.Petru, reformatorii le-au ales, pentru legitimarea respingerii oricărei structuri în Biserică, pe acelea care vorbesc despre preoţia generală, viaţa comunităţii primare, varietatea slujirilor, nesocotindu-le pe cele care vorbesc despre preoţia slujitoare, Sfintele Taine şi celelalte aspecte controversate ulterior. ”Protestului anticatolic dintr-o parte îi răspundea antireforma din cealaltă. S-a pierdut astfel orientarea după “complexitatea suplă, echilibrată a realităţii exprimată de Evanghelie, şi a unei vieţi bogate şi autentice”, dominând “un spirit de alternative dure, tranşante, obişnuit cu simplificările unui raţionalism simplist, inferior”.                                                                                                                                                                                                         

În continuare Părintele Stăniloae găseşte de cuviinţă să prezinte spiritul Ortodoxiei care nu s-ar caracteriza prin tendinţa spre confruntare
, ci dimpotrivă, spre  îmbrăţişarea învăţăturii în integralitatea sa, de aceea “în setea  după învăţătura şi viaţa creştină complexă” creştinii occidentali se întâlnesc cu Ortodoxia, mulţi considerând că “unitatea creştinismului nu se poate realiza în afara Ortodoxiei, că nu se poate realiza decât sub semnul Ortodoxiei, sub semnul revenirii la plenitudinea iniţială”. Din cauza acestei afirmaţii autorul nu poate fi acuzat de exclusivism sau de idealizarea realităţii, deoarece imediat se pronunţă critic în legătură cu modul actualizării valenţelor Ortodoxiei  pe planul spiritualităţii şi al eficienţei în viaţa credincioşilor, pledând pentru îmbogăţirea sobornicităţii ortodoxe şi cu valorile pe care le-au actualizat mai mult creştinii occidentali.Găseşte chiar scuzabilă accentuarea unităţii în catolicism, întrucât în Răsărit nu s-ar mai fi trăit cu toată intensitatea unitatea creştină sub forma superioară a comunităţii universale între Bisericile locale.Însă, pe de altă parte, afirmarea juridic-centralistă a unităţii creştinismului, i-a determinat pe ortodocşi să accentueze independenţa Bisericii lor locale decât formele de menţinere a unităţii lor-ajungându-se la situaţii penibile cum este cea a calendarului(n.n.), iar după apariţia protestantismului “a preluat în practică de la catolicism un fel de anti-reformă, accentuând Tradiţia în dauna Sfintei Scripturi şi importanţa actelor obiective ale Tainelor şi a ierarhiei în dauna trăirii personale şi în comuniunea legăturii cu Dumnezeu”.Această analiză lucidă trebuie să constituie un îndemn pentru  ortodocşi  să fie într-adevăr dreptmăritori şi drept-făptuitori-Ortodoxia înseamnă implicit ortopraxie, iar pentru ceilalţi să-şi reanalizeze aspectele credinţei care nu mai sunt în concordanţă cu perioada primară. Totodată transpare deschiderea spre dialog,  refuzul de a emite judecăţi apriorice, dorinţa de a valoriza tendinţele de apropiere de învăţătura autentică a Bisericii. 

În acest sens considerăm că este important să se analizeze, un studiu publicat când Părintele împlinea venerabila vârstă de optzeci de ani.De la început se arată că în pofida faptului că manualele de Dogmatică ortodoxă prezintă justificarea luterană ca un act prin care omul este asigurat că păcatele lui  sunt iertate, fără a fi şterse ( simul justus et peccator), sau fără a se produce vreo schimbare în fiinţa lui ( actus forensis), din studiile teologilor protestanţi din epoca mai recentă şi chiar din textele din opera lui Luther pe care se bazează, se poate constata că “justificarea este înţeleasă de Luther adeseori ca un act care produce o viaţă nouă în fiinţa omului”. Este citat teologul Peter Stuhmacher care suţine că : “Justitia Dei înseamnă pentru Luther actul creator-eficient al graţiei lui Dumnezeu care justifică, şi nu o însuşire a lui Dumnezeu”. Viaţa nouă, despre care vorbeşte Luther, este,după teologul citat, rezultatul sintezei între cele două concepţii despre dreptatea lui Dumnezeu relativă la om :”dreptatea ca un atribut al lui Dumnzeu , care se manifestă faţă de om conform comportării omului, şi dreptatea care iartă pe om şi produce în el o viaţă nouă prin mila Lui sau prin graţie”. Chiar dacă teologii luterani nu ajung întotdeauna la concluzia, la care a ajuns uneori Luther,că dreptatea lui Dumnezeu îl poate face pe om după chipul Lui , dându-i posibilitatea colaborării cu El pentru a înainta în asemănarea cu El, spunând că numai Dumnezeu este activ în noua viaţă a omului, “Luther ţine cu putere să considere justificarea ca un act creator şi prin aceasta e înlăturată orice posibilitate de a concepe credinţa şi prin aceasta justificarea şi ca o operă a omului”, de aceea “este o bucurie pentru noi să constatăm în această afirmaţie că chiar credinţa este considerată implicit ca o putere produsă în om de Dumnezeu şi nu ca ceva care nu aduce nici o schimbare în viaţa omului “.Iar dacă omul devine subiect al acestei noi puteri, însemnă că participă, colaborează. Karl Barth însuşi recunoaşte acest fapt, întrucât nu afirmă că omul nu are nici o responsabilitate în opera mântuirii sale: “În explicarea justificării “numai prin credinţă”, noi am admis că trebuie spus clar şi aceasta : că noi în credinţă avem de-a face şi cu o imitaţie a lui Hristos. Că credinţa ca atitudine umană, cum rezultă din întrebuinţarea dublă a cuvântului pistis, este o imitaţie a lui Dumnezeu, o analogie cu lucrarea şi cu comportarea lui Dumnezeu, noi am menţionat adesea . Ea este o încredere a omului, care dă răspunsul corespunzător şi potrivit fidelităţii lui Dumnezeu care se revelează ca eficientă în judecata Lui. Dar ea este în special şi în concret şi o imitaţie a lui Hristos, o asemănare cu activitatea şi cu comportarea lui Hristos”. Părintele Stăniloae citează apoi din opera ascetului din Gaza secolului al VI-lea,Varsanufie, şi spune , în mod surprinzător , că : “în acest pasaj, sensul imitării coincide în chip uimitor cu ceea ce zice Barth” chiar dacă Varsanufie este mai explicit şi mai concret . Şi prezentarea paralelă continuă cu Moltmann şi Varsanufie. Dacă Moltmann declară că după Luther “drumul spre Dumnezeu este umilinţa”,Varsanufie zice: “Dumnezeu a ales întotdeauna pe cei smeriţi (ICor.1,27). Să ai smerenie şi Dumnezeu îţi va veni în ajutor”, “deci se poate spune că Părinţii răsăriteni, ca şi Luther au înţeles că smerenia nu înseamnă că noi nu avem nici un rol în mântuirea noastră, ci ea este conştiinţa că dacă putem face vreun bine, aceasta ne vine din puterea pe care ne-o dă Dumnezeu…”. Mai mult, un alt teolog luteran, E.Jungel, consideră necerare pentru menţinerea legăturii cu Hristos prin justificare, nu numai iubirea, ci şi faptele bune. După aceaste fapte va fi omul justificat, acestea nemaifiind în Hristos fapte ale Legii, deci ale fricii, ci ale libertăţii şi ale bucuriei, deci au un caracter cu mult mai interior. Se revine apoi la Jurgen Moltmann, care vorbeşte de un adevărat dialog între Dumnezeu şi om, omul fiind înălţat de Dumnezeu la demnitatea unui partener în acest dialog.”Cuvântului  (lui Dumnezeu) îi corespunde răspunsul (omului), făgăduinţei, speranţa, Evangheliei, credinţa şi graţiei divine, mulţumirea omului”;  “Prin Scriptură vorbeşte nu numai Dumnezeu oamenilor, ci vorbesc şi oamenii lui Dumnezeu”.   

Dar “îmbinarea dintre darul lui Dumnezeu şi folosirea lui activă de către noi este exprimată şi în toate rugăciunile şi cântările cultului divin luteran “, exemplificându-se prin câteva citate din care s-ar putea desprinde următoarele: -posibilitatea şi necesitatea pocăinţei                       

-chiar dacă e activat cu ajutorul lui Dumnezeu, acest ajutor nu anulează lucrarea omului; -omul justificat nu rămâne încărcat de păcate,Dumnezeu neputând să i le ierte, cum se spune în “Dogmaticile noastre de şcoală”, dimpotrivă el cere să i se ierte toate păcatele săvârşite, pe care ar fi putut să nu le săvârşească; -necesitatea manifestării credinţei prin fapte bune, “un om se cunoaşte din fapte” - “an Werken wird erkannt ein Mann”; --folosirea expresiei “acoperă păcatele noastre”nu poate însemna că ar putea rămâne neatinse,  dimpotrivă se exprimă credinţa că Hristos le ia şi le poartă El Însuşi; -viaţa nouă dobândită de omul justificat , manifestată prin fapte bune, nu poate fi înţeleasă, având ca subiect numai pe Dumnezeu , omul rămânând doar un simplu spectator, deoarece aceasta ar însemna să se admită “un dualism ireconciliabil în interiorul omului şi în raporturile lui cu alţii “, şi prin urmare crredinciosul nu I-ar mai cere lui Dumnezeu să-l scape de deznădejde, să-l umple de bucurie, de iubire faţă de alţii, să-l vindece de ceea ce e necuvenit în pornirile lui şi să-i  întărească puterile.

Cu toate acestea este criticată tendinţa de a acorda o importanţă uneori exclusivă cuvântului, care provine dintr-un fel de dispreţ al trupului, considerându-se cuvântul ca o manifestare directă şi exclusivă a spiritului. Se pierde astfel şi legătura indisolobilă dintre cuvânt şi Taină, aşa cum o reliefează Sf.Ev.Luca : “… ei, auzind acestea, au fost pătrunşi la inimă şi au zis către Petru şi ceilalţi apostoli :Bărbaţi fraţi, ce să facem? Iar Petru le-a zis :Pocăiţi-vă, şi să se boteze fiecare dintre voi în numele lui Iisus Hristos, spre iertarea păcatelor voastre, şi veţi primi darul Sfântului Duh ( F.Ap.2,37,38)- Mărturisire, Botez, Mirungere. În acest sens A.Schmemann remarca: “Prin Taină, noi devenim părtaşi Aceluia Care vine şi rămâne cu noi în Cuvânt : destinaţia Bisericii constă în a binevesti pe Acela. Cuvântul consideră Taina ca fiind împlinirea sa, căci în Taină Hristos Cuvântul devine viaţa noastră.Cuvântul adună Biserica pentrz a se întrupa în ea. Prin ruperea Cuvântului de Taină, Taina este ameninţată să fie înţeleasă ca magie, iar Cuvântul fără Taină este ameninţat să fie redus la doctrină.” De fapt “fiecare sacrament este un mijloc corporal prin care Hristos ne Transmite printr-un gest o putere provenită din trupul Său înviat.”

Părintele Stăniloae nu a ignorat nici tendinţele de apropiere de învăţătura ortodoxă manifestată de unii telogi romano-catolici. Într-o conferinţă
 remarca cu satisfacţie pasul pozitiv din referatul teologului J.M.Garrigues prin care se ajunsese la a se considera acceptabilă pentru Biserica romano-catolică formula lui Bolotov potrivit căreia :”Duhul Sfânt purcede de la unicul Tată întrucât El naşte pe unicul Fiu”. Garriguez  modifică formularea : “Duhul care din Tatăl şi din Fiul purcede” - qui ex Patre Filioque procedit  propunând : “Duhul care purcede din Tatăl şi de la Fiul” - qui ex Patre et a Filio procedit. Se afirmă astfel o distincţie între Tatăl şi Fiul în actul purcederii Sfântului Duh, în timp ce învăţătura despre “Filioque” duce la confundarea Tatălui şi a Fiului în substanţa comună, după interpretarea provenită de la Anselm de Canterbury şi Toma d’Aquino, conform căreia Duhul purcede de la Tatăl şi de la Fiul ca dintr-un principiu- tamquam ex uno principio. Totodată foloseşte pentru relaţia Fiului numai cu Tatăl cuvântul originare, iar pentru relaţia Duhului cu Tatăl prin Fiul, pe cel de purcedere, ca echivalenţi ai termenilor greceşti ekporeuetai şi proeisi, folosiţi de Părinţi: ”Derivându-şi originea de la Unicul Tată care naşte pe Unicul Fiu, Duhul purcede de la Tatăl ca origine prin Fiul Său” - ek monou tou Patros, ton Monoghene ghennontos  ekporeuomenon, ek autou kai apo tou Yiou proeisi ; ex unico Patre generante Unicum Filium, ortus ex Patre et a Filio procedit.” Această formulă explicitează pasul pozitiv real pe care Părintele Garrigues îl face spre întâlnirea cu învăţătura din Răsărit. Dar socotim că ar fi bine să nu se mai folosească pentru relaţia Duhului cu Fiul cuvântul “purcede” care poate da naştere la ideea confundării acestei relaţii cu cea a purcederii Duhului din Tatăl. Ci să se folosească pentru relaţia cu Tatăl cuvântul “purcedere”, iar pentru relaţia cu Fiul, cuvântul “ieşire”, însoţit de alţi termeni ca “strălucire”, “arătare”, cum au fost folosiţi de unii Părinţi din Răsărit”.

Aceeaşi încercare de valorizare o întâlnim şi în legătură cu învăţătura despre energiile dumnezeieşti necreate. Dacă Sf.Grigorie Palama a fost una din cele mai hulite figuri răsăritene din partea istoricilor catolici, mai recent-arată Părintele Stăniloae-“mai ales după afirmarea puternică a doctrinei energiilor necreate de către  Vladimir Lossky, în “Essai sur la Theologie mystique de l’Eglise orientale”şi a studiului lui J.Meyendorff - “A study of Gregory Palamas”,  - este cunoscută şi foarte valoroasa contribuţie a Părintelui Stăniloae însuşi (n.n) -  nu numai teologii ortodocşi au valorificat pe multe planuri doctrina energiilor necreate, ci chiar şi printre teologii catolici se observă o atitudine mai pozitivă faţă de această doctrină. Revista “Istina” în editorialul citat zice : “Pentru anumiţi teologi catolici palamismul oferă chiar azi principiul de bază al unei teologii nescolastice,atât de căutate”.O astfel de atitudine care găseşte simpatii printre teologii catolici cei mai cunoscuţi a fost remarcabil sintetizată de părintele Halleaux în articolul “Palamisme et scolastique” , care acceptă ca punct de plecare indiscutabil şi de autoritate teza lui Meyendorff, sau: “Teza după care doctrina patristică a îndumnezeirii creştinului implică distincţia palamită între esenţa şi energiile divine se impune din ce în ce mai mult ca o evidenţă” (p.259).

Scriind  despre Apropierea doctrinară a Bisericilor prin deschiderea lor spre lume, Părintele Stăniloae remarca : “ Catolicismul a început să nu mai considere natura umană închisă în graniţele strâmte şi de nemişcat, ci ca o natură mobilă, capabilă de devoltare, de desăvârşire indefinită, de realizare a unor relaţii interumane tot mai înalte. În legătură cu aceasta a început să vadă şi natura cosmică pe de o parte într-un proces de evoluţie, pe de alta înzestrată cu elasticitate şi posibilitate indefinită de modelare şi combinare. Drept urmare, ideea de Dumnezeu a încetat şi ea să mai fie o idee statică. Prin aceasta antropologia catolică se apropie de cea ortodoxă, iar ideea catolică despre Dumnezeu de cea palamită despre energiile divine”. 

De asemenea, subliniază faptul că “un teolog catolic, Georg Koepgen, a pus cel mai bine în relief baza trinitară a spiritualităţii creştine, iar odată cu aceasta, şi faptul că această spiritualitate a fost păstrată cel mai bine în Biserica răsăriteană, pentru că aceasta singură a păstrat în modul cel mai nealterat învăţătura biblică despre Sfânta Treime şi locul central al acesteia în evlavia creştină”. Conciliul II Vatican, eveniment istoric pentru Biserica romano-catolică, cu implicaţii majore în viaţa creştină l-a preocupat mult pe Părintele Stăniloae, chiar dacă nu a putut participa, şi nici măcar semna studiile respective cu numele său, ci folosind pseudonimul Pr. Barbu Gr. Ionescu.

Poate este superfluu să amintim satisfacţia cu care Părintele a scris despre: Posibilitatea reconcilierii dogmatice între Biserica Ortodoxă şi Vechile Biserici Orientale. În studiul citat afirmă de la început : “despărţirea Vechilor Biserici Orientale de Biserica Universală în secolul al V-lea d.Hr., a avut cauza într-o neînţelegere terminologică referitoare la doctrina despre persoana lui Iisus Hristos şi în tensiunile de ordin naţional, politic şi social dintre Imperiul bizantin şi populaţiile de la răsăritul lui. Pe de o parte, acest eveniment dureros trebuie regretat pentru toate urmările nefericite pe care le-a avut pentru creştinismul răsăritean în ansamblul lui. Dar, pe de altă parte, trebuie să semnalăm cu mulţumire că despărţirea nu s-a adâncit mai departe, ci a rămas până azi o despărţire de suprafaţă, o neînţelegere pe chestiuni de termeni nu o despărţire în credinţă.”Biserica ortodoxă Română, scrie în continuare  Părintele Stăniloae, a recunoscut ortodoxia armenilor. Sinodul de la Bucureşti califica, la 15 mai 1891, acuzaţiile de monofizitism aduse armenilor de Eutimie Zigabenul în secolul al XII-lea ca invenţii izvorâte din ură. Sunt amintiţi şi teologii români: Dimitrie Dan, I.Rămureanu, N Chiţescu, Liviu Stan, care din diverse perspective au apărat ortodoxia Bisericilor Vechi Orientale, în pofida unor diferenţe aproape neglijabile. Mai mult  Biserica noastră a avut relaţii prieteneşti cu Biserica Armeană, mulţi armeni vieţuind de secole în România.


Este evocată apoi consfătuirea de la Aarhus ( Danemarca- august 1964) unde într-o formă “mai argumentată şi într-un consens mai larg” s-a manifestat convingerea că principala divergenţă dogmatică, cea hristologică, rezidă de fapt într-o chestiune de terminologie. În referatul său J.Mayendorff afirma: “Noi toţi credem că o unire [între ortodocşi şi necalcedonieni] este posibilă, întrucât suntem de acord că atât în trecutul îndepărtat cât şi în cel apropiat deosebirea între noi a constat mai mult în terminologie decât în teologia însăşi.” Opinia a fost împărtăşită şi de I.Karmiris şi I.Romanides. Din păcate la aceeaşi consfătuire s-a exprimat din partea unor teologi necalcedonieni opinia că Biserica Ortodoxă ar fi nestoriană! 


Speranţele exprimate de Părintele Stăniloae cu privire la posibilitatea apropierii doctrinare fapt ce ar face posibilă intercomuniunea, neexistânt probleme privind koinonia între membrii celor două biserici, au fost îndreptăţite, deoarece dialogul a continuat fructuos. De exemplu Comisia mixtă de dialog teologic între Bisericile Ortodoxe şi cele Orientale ( reunită la Mănăstirea Amba Bishoi, Egipt, iunie 1989 şi apoi la Centrul ortodox de la Chambesy, Elveţia, în septembrie 1990) a adoptat o declaraţie comună referitoare la hristologia ortodoxă. Astfel, ambele familii de Biserici mărturisesc:


- O ousia în trei hypostases sau trei prosopon


- Logosul, consubstanţial cu Tatăl după dumnezeire, S-a întrupat de la Duhul Sfânt şi din Fecioara Maria- Theotokos, şi a devenit om, consubstanţial cu noi după umanitate, afară de păcat. Adevărat om şi adevărat Dumnezeu, perfect în divinitate şi perfect în omenitate. Deoarece Cel care S-a născut din Maria e în acelaşi timp deplin Dumnezeu şi deplin om, pe Maria o numim Theotokos.


- O persoană compusă- synthetos a lui Hristos, nu înseamnă că s-au unit o persoană umană şi una divină, ci că persoana- hypostasis, persoana a două a Treimii, a asumat firea umană creată, şi a unit-o cu firea divină necreată, ca să constituie o fiinţă divino-umană, naturile fiind deosebite una de alta, inseparabile şi fără confuzie, cunoscute astfel numai prin contemplaţie- theoria : Persoană compusă înseamnă unitate compusă.


- Hypostasul Logosului existent înainte de întrupare nu e compus. Persoana- prosopon unică teandrică este ipostasul etern care a asumat natura umană. Physis şi hypostasis nu trebuie să fie confundate şi folosite una pentru cealaltă. Hypostasis înseamnă fie persoană fără natură, fie persoană cu natură, deoarece o ipostază fără natură nu există.  
 - A doua persoană fiind Dumnezeu S-a făcut om. Misterul unirii ipostatice (personale) constă în unirea divinului, cu toate proprietăţile şi funcţiile divine necreate, cu natura umană creată cu toate proprietăţile şi funcţiile acesteia, inclusiv voinţa şi energia naturală. Logosul întrupat este deci subiectul voinţei şi acţiunii lui Iisus Hristos.

- Nu separăm nici nu împărţim natura umană în Hristos de natura Sa divină (nestorienii), nici nu credem că natura umană a fost absorbită de cea divină şi a încetat să existe (eutihienii).
- Unirea ipostatică operează fără confuzie- asyngchytos, fără schimbare- atreptos , fără separare- achoristos, fără împărţire- achiairetos. Cei care vorbesc de cele două naturi în Hristos nu neagă unirea lor indivizibilă. Cei care vorbesc de o natură divino-umană unită în Hristos nu neagă prezenţa divinului şi umanului în Hristos, fără schimbare şi fără confuzie.  Comisia mixtă s-a întâlnit din nou la Chambesy, noiembrie 1993, pentru a recomanda o procedură de restaurare a comuniunii depline între Bisericile respective.

L-au preocupat mult şi relaţiile Bisericii Ortodoxe cu cea Anglicană. Tratativele dintre delegaţia Bisericii Ortodoxe Române şi delegaţia Bisericii Anglicane din 1935 au avut loc în vederea recunoaşterii şi din partea Bisericii noastre a hirotoniilor anglicane. Această recunoaştere se obţinuse din partea Patriarhiei de Constantinopol încă din 1922, iar după un an şi din partea Patriarhiei Ierusalimului şi Bisericii din Cipru. Biserica noastră a arătat de la început o anumită prudenţă, cerând, în anul 1925, “ca Biserica anglicană să-şi precizeze ea însăşi doctrina despre Sfintele Taine şi în special despre cea a hirotoniei : o consideră ea Taină sau nu ?”. Reticenţa manifestată, care a ajuns să fie numită  “teza română ”,  a fost îndreptăţită, nu numai dacă avem  în vedere  situaţia actuală din Biserica anglicană, dar era vorba despre preeminenţa doctrinei. Nu putea fi recunoscută ca validă o Taină, fără a cunoaşte  învăţătura  despre ea . Consecventă acestui principiu, delegaţia română prezentă la Conferinţa episcopatului anglican de la Lambeth - unde se dorea oferirea unui răspuns la întrebarea ortodocşilor români, pentru a se obţine recunoaşterea hirotoniilor din partea tuturor Bisericilor Ortodoxe, şi chiar o comuniune sacramentală- a insistat ca anglicanii să  dea răspunsuri mai aprofundate privitor la doctrină, poziţie însuşită de întreaga delegaţie ortodoxă, în frunte cu patriarhul Macarie al Alexandriei.

 
Recunoaşterea hirotoniilor  era una limitată, deoarece nu ar fi însemnat  în nici un caz intercomuniunea, decât în cazul ajungeri la deplina unitate de credinţă, pentru care- observa Părintele Stăniloae- va fi necesară şi o evoluţie fericită în sânul Bisericii anglicane, în sensul unificării în acest spirit a tuturor curentelor ce se mai manifestă încă în ea, dintre care unele sunt foarte apropiate de Reformă. Din păcate această evoluţie n-a avut loc, dimpotrivă, în noiembrie 1992 forurile deliberative au admis hirotonirea femeilor, fapt ce a dus la stagnarea dialogului, chiar dacă foarte bunele relaţii anterioare se repercutează pozitiv, (prin burse- este cunoscută bursa “Michael Ramsey”, în memoria unuia dintre cei mai mari susţinători ai bunelor relaţii cu ortodocşii-  schimburi de studenţi, şi altele) . Tratativele de la Bucureşti şi rezultatele obţinute au constituit un pas important spre apropierea celor două Biserici şi au descoperit vocaţia ecumenică a Bisericii noastre reprezentate de teologi cu largă deschidere, dar şi cu maximă circumspecţie faţă de tot ce înseamnă  tendinţă de relativizare a doctrinei şi implicit a succesiunii din Faptele Apostolilor 2,42. 

A. Biserica deplină: Chiar dacă nu poate fi de acord cu mitropolitul Platon, care considera că toate confesiunile sunt despărţăminte egale ale aceleiaşi unice Biserici, Părintele Stăniloae spune totuşi că  “s-au format într-o anumită legătură cu Biserica deplină şi există într-o anumită legătură cu ea, dar nu se împărtăşesc de lumina şi de puterea deplină a soarelui Hristos. Într-un fel deci Biserica cuprinde toate confesiunile despărţite de ea, întrucât ele nu s-au putut despărţi deplin de Tradiţia prezentă în ea. În altfel, Biserica în sensul deplin al cuvântului este numai cea ortodoxă. Într-un fel creaţia întreagă se află obiectiv încadrată în razele aceluiaşi Logos preincarnaţional, deci în faza Bisericii dinainte de Hristos, chemată să devină Biserica lui Hristos. Obiectiv şi subiectiv întreaga omenire de diferite credinţe cunoaşte într-o oarecare măsură pe Logosul  preincarnaţional. O anumită biserică subzistă şi azi în afară de creştinism, întrucât există încă legături ontologice ale forţelor umane între ele şi cu Logosul dumnezeiesc”, de fapt ”Duhul Sfânt nu e absent din nici o făptură şi mai ales din cele ce s-au învrednicit de raţiune. El o susţine în existenţă pe fiecare… .Căci se întâmplă să aflăm şi dintre barbari şi nomazi mulţi care duc o viaţă de fapte bune şi resping legile sălbatice care stăpâneau odată în ei. Astfel se poate spune în chip general că în toţi este Duhul Sfânt”( Sf.Maxim Mărturisitorul, Răspunsuri către Talasie,15). “Cu atât mai mult există această biserică în celelalte formaţiuni creştine, dată fiind legătura lor prin credinţă cu Hristos, Logosul întrupat, şi dat fiind că au în parte o credinţă comună în Hristos cu Biserica ortodoxă, Biserica deplină”. 

Cu toate că celelalte confesiuni creştine sunt numite “biserici nedepline”, unele mai aproape de deplinătate, altele mai îndepărtate, este folosit totuşi termenul   “biserică”, datorită credinţei lor în parte comune, cu Biserica deplină. Mai mult punând întrebarea dacă în situaţia de nedeplinătate bisericească, celelalte confesiuni pot oferi posibilitatea mântuirii, Părintele răspunde : “În diferite confesiuni creştine sunt mulţi credincioşi a căror viaţă creştină nu s-a redus la formulele doctrinare oficiale ale confesiunilor lor. Tradiţia veche creştină a fost mai tare decăt inovaţiile  de doctrină aduse de întemeietorii lor şi susţinute în mod oficial până azi de acele formaţiuni şi de teologii lor. În catolicism de exemplu se practică până azi Tainele însoţite de convingerea credincioşilor că prin ele se unesc intim şi nemijlocit cu Hristos, deci că Hristos este lucrător în sânul Bisericii, deşi teoria teologică a dat lui Hristos un locţiitor şi concepe mântuirea adusă de Hristos ca înfăptuită prin simpla satisfacţie dată de El lui Dumnezeu, pe Golgota, sau declară că harul primit în Taine este o graţie creată, nu o lucrare izvorâtoare din dumnezeirea necreată a lui Hristos şi ca prelungire a ei în fiinţa credincioşilor”. Totuşi, deşi : “credincioşii diferitelor confesiuni creştine s-au pomenit fără voia lor în cadrul acelor denominaţiuni cu credinţe despre un Hristos care nu e prezent cu toată eficienţa Lui mântuitoare în sânul lor, participarea lor nedeplină la Hristos, şi aceasta în mare măsură fără vina lor, poate avea ca urmare o participare nedeplină la El şi în viaţa viitoare, conform cuvântului Mîntuitorului :”În casa Tatălui Meu multe locaşuri sunt…”. Vina esenţială o au ereziarhii, care nu au aprofundat credinţa moştenită, ci fiind dominaţi de patima trufiei au contribuit  la lucrarea demonică de sfâşiere a creştinismului.

În concluzie am putea spune că se face distincţia clară între cei născuţi în familii aparţinând diferitelor denominaţiuni, şi ereziarhii şi credincioşii de rând care au părăsit Biserica deplină din diferite interese, sau poate din ignoranţă, care este însă un mare păcat, şi se apreciează că Mişcarea ecumenică, în încercarea sa de restabilire a unităţii Bisericii, “trebuie să tindă spre cea mai intimă prezenţă a lui Hristos întreg în sânul credincioşilor. Dar gradul celei mai intime prezenţe lucrătoare a lui Hristos în sânul ei, îl mărturiseşte şi îl experiază Biserica ortodoxă, care a păstrat tradiţia de viaţă a Bisericii primare”.

B. Koinonia- caracteristica primordială a Bisericii: Într-un amplu şi interesant studiu despre koinonia intitulat : Growing together towards a full koinonia, semnat de  arhiepiscopul  Aram Keshishian se arată de la început că aceasta aparţine fiinţei Bisericii, Biserica fiind sancta communio. Termenul koinonia provine din limba greacă , koinos însemnând “comun”, iar koinoo “a pune împreună. Koinonia se referă la acţiunea de a avea ceva în comun, a împărtăşi, a participa la o realitate comună, a activa împreună. Echivalentul latin este communio.

Avându-şi rădăcinile în Vechiul Testament -legământul dintre Dumnezeu şi poporul său era expresia angajamentului reciproc (Ieremia 24,7), în Noul Testament koinonia este fundamentală pentru înţelegerea realităţii Bisericii atingând diferite concepte de bază cum ar fi : viaţa împreună ( F.Ap.2,44,47), a fi într-o inimă şi într-un cuget (4,32), a avea toate în comun ( 2,44)… . Koinonia se referă la “trupul lui Hristos”(ICor.12),”a fi în” şi “a rămâne în” Hristos (In.14,20,23; I In. 3,19-24). Alte imagini ale Bisericii ca : “poporul lui Dumnezeu”, “templu”al Sfântului Duh şi “mireasă” sunt expresii variate ale koinoniei . Astfel koinonia înseamnă atât participarea poporului lui Dumnezeu la viaţa Sfintei Treimi, cât şi comuniunea din cadrul  poporului care constituie koinonia. În continuare sunt evidenţiate mai multe trăsături caracteristice ale koinoniei pe care le  redăm rezumativ :

-koinonia nu este doar o realitate hristologică sau pnevmatologică, ci  viaţa de comuniune a Sfintei Treimi este prototipul şi sursa sa. De fapt Biserica este icoana koinoniei intratrinitare. 

-koinonia nu este o realizare omenească, este un dar al Sfântului Duh. Este”împărtăşirea Sfântului Duh”( IICor.13,13). Koinonia cu Hristos este koinonia în Duhul Sfânt. Koinonia este o realitate dată în Hristos o dată pentru totdeauna, o realitate trăită în trupul lui Hristos. 

-Botezul este temeiul koinoniei şi sursa unităţii sale. Prin Botez, oamenii sunt încorporaţi koinoniei Sfintei Treimi ( Rom.6,4-11). Botezul este unire “cu Hristos”(Rom.6,8), încorporare “în Hristos”( Gal.3,27) şi existenţă “în Hristos” (IPt.5,14). Prin Botez creştinii sunt uniţi cu Hristos, unul cu altul şi cu Biserica din toate timpurile şi locurile. Botezul are o semnificaţie ecclesiologică deoarece crează şi susţine koinonia.
-koinonia este stabilită prin Botez şi susţinută de Euharistie. Euharistia este suprema manifestare a koinoniei. Prin Euharistie Biserica devine koinonia. 

-ca şi concept koinonia ţine împreună dimensiunea verticală, sursa dumnezeiască, cu cea orizontală, adunarea văzută a poporului lui Dumnezeu.

-koinonia nu este niciodată  parţială sau incompletă, ci îmbrăţişează plenitudinea Bisericii, în toate aspectele, dimensiunile şi manifestările sale. Implică integralitate, plinătate şi sobornicitate. O Biserică locală nu este o parte a koinoniei , este manifestarea sa deplină într-un loc anume. În ea este prezentă Biserica cea una, sfântă, sobornicească şi apostolească. Catolicitatea koinoniei nu se referă doar la extensiunea sa geografică, ci şi la diversitatea bisericilor locale şi la participarea lor la unica koinonia.

-koinonia înseamnă  integritate şi fidelitate faţă de o tradiţie ecumenică ce aparţine tuturor într-o diversitate de expresie;
-koinonia este o realitate concretă. Biserica este o koinonia în fiecare şi în toate locurile şi timpurile. Se manifestă atât local cât şi universal. Biserica este o koinonia conciliară de biserici locale, fără un centru geografic sau administrativ.

-chiar dacă este o realitate prezentă aici şi acum, koinonia are şi o dimensiune eshatologică, doar în eshaton se va realiza plenar (ICor.9,23;I In. 3,2). Prin urmare, koinonia este o realitate care se dezvoltă mereu.

Teologia contemporană se referă la koinonia atunci când foloseşte expresia”ecclesiologia comuniunii”, aceasta devenind o temă centrală şi o abordare aproape ireversibilă pentru orice ecclesiologie. A fost un corectiv la Vatican II pentru o înţelegere “piramidală” a Bisericii, şi este o perspectivă ecumenică de bază în dialogurile bilaterale. După diferite stadii cum ar fi : “chemarea la unitate”- “call to unity”, “căutând unitatea”- “seeking unity”, “modele ale unităţii”- “models of unity”, “natura unităţii”- “nature of unity”,  “făcând paşi spre unitate”- “taking steps towards unity”,  la Canberra s-a declarat : “Unitatea Bisericii la care suntem chemaţi este o koinonia”, afirmaţie dezvoltată astfel :”Koinonia este dată şi exprimată în mărturisirea comună a credinţei apostolice; într-o viaţă sacramentală comună inaugurată printr-un Botez şi celebrată împreună printr-o comuniune euharistică; în viaţa comunitară în care credincioşii şi slujitorii se recunosc reciproc şi sunt împăcaţi; şi într-o misiune comună mărturusind Evanghelia harului lui Dumnezeu pentru tot poporul şi slujind întreaga creaţie.”- se poate observa că s-a schimbat parţial succesiunea din Faptele Apostolilor 2,42.

În continuarea studiului în discuţie autorul tratează despre : koinonia credinţei  koinonia euharistică şi  koinonia  conciliară, o biserică locală menţinându-şi ecclesialitatea şi catolicitatea -sobornicitatea, în relaţie conciliară cu celelalte biserici locale. Communio ecclesiarum exprimă natura reală a Bisericii. De fapt Biserica universală nu este  o organizaţie mondială, ci o koinonia de biserici locale unite în mod real.


C. Frângerea pâinii - Taina unităţii ecclesiale
Sfânta Euharistie a constituit de la început centrul cultului creştin, prezenţa reală a Domnului Iisus Hristos, fiind reliefată prin înseşi cuvintele de instituire:”Acesta este Trupul Meu”,”Acesta este Sângele Meu”. La Cina cea de Taină, Mântuitorul a trăit mistic anticipat Jertfa Sa de a doua zi. Apostolii s-au împărtăşit atunci prima dată, acesta rămânând modul desărşitei uniri cu Hristos. Cei doi ucenici au mers spre Emaus împreună cu Iisus Cel înviat, dar, cu toate că le-a vorbit, le-a explicat sensul slujirii mesianice, nu L-au recunoscut decât după ce s-au împărtăşit : “…luând pâinea a binecuvântat şi frângând, le-a dat. Şi s-au deschis ochii lor şi L-au cunoscut ; dar El li S-a făcut nevăzut”(Lc.24,30-31). Cei doi Îl căutau pe Hristos istoric şi dintr-o dată li Se descoperă Cel euharistic. 

Caracterul anamnetic, de jertfă şi de taină al Euharistiei a fost înţeles de creştini de la început, aşa cum reiese din cuvintele Sf.Ap.Pavel :”Fiiindcă de câte ori veţi mânca pâinea aceasta şi veţi bea paharul acesta, moartea Domnului vestiţi până când El va veni. Astfel, oricine va mânca pâinea sau va bea paharul Domnului cu nevrednicie, vinovat va fi faţă de Trupul şi de Sângele Domnului. Să se cerceteze omul pe sine şi aşa să mănânce din Pâine şi să bea din Pahar. Căci cel ce mănâncă şi bea cu nevrednicie, vinovat va fi faţă de Trupul şi Sângele Domnului. Să se cerceteze omul pe sine şi aşa să mănânce din Pâine şi să bea din Pahar. Căci cel ce mănâncă şi bea cu nevrednicie, osândă îşi mănâncă şi bea, nesocotind Trupul [şi Sângele] Domnului.Pentru aceasta sunt mulţi dintre voi neputincioşi şi bolnavi şi mulţi au murit”(I Cor.11,26-30).

Ne împărtăşim cu Trupul şi Sângele Domnului, cu firea Sa umană pe care Şi-a asumat-o din Preacurata Fecioara Maria, şi pe care a îndumnezeit-o prin întrupare, viaţa de ascultare, patimi, răstignire - pe Cruce, Trupul Său se frânge, iar sângele Său se varsă în semn de compasiune şi de solidaritate cu umanitatea noastră frântă - , moarte, înviere şi înălţare. Dar în momentul zămislirii - când Fecioara a rostit acel fiat - firea Sa dumnezeiască S-a unit cu cea omenească în mod neîmpărţit şi nedespărţit, neamestecat şi neschimbat , deci firea Sa dumnezeiască nu se mai desparte niciodată de cea omenească - dimpotrivă, El S-a înălţat la ceruri cu firea Sa umană în care ne-a cuprins virtual pe toţi, fiind şi Noul Adam - şi cum cele două naturi nu pot exista de sine, ci sunt ipostaziate de o sigură persoana, cea a Fiului lui Dumnezeu, înţelegem că în Sfânta Euharistie este prezentă mistic-sacramental şi firea  dumnezeiască a Mântuitorului, de aceea o numim: dumnezeiasca Euharistie, şi Persoana cea unică, de aceea mărturisim că ne împărtăşim cu Hristos, ne unim cu El. De aceea spune Sf.Ap.Petru : “Cu dumnezeiasca Lui putere ne-a dăruit toate cele ce sunt spre viaţă şi evlavie, făcându-ne să-L cunoaştem pe Cel Ce ne-a chemat prin propria lui slavă şi prin vîrtutea Sa, prin care ne-a dăruit preţioase şi foarte mari făgăduinţe pentru ca, scăpaţi fiind voi de stricăciunea poftei care e în lume, să deveniţi părtaşi ai firii celei dumnezeieşti - ghenesthe theias koinonoi physeos,  efficiamini divinae consortes naturae”(IIPt.1,3-4).

Euharistia este sursa şi suprema manifestare a koinoniei. Baza koinoniei noastre în Sfânta Treime este mărturisirea comună a credinţei Apostolilor, koinonia euharistică avându-şi temeiul în koinonia credinţei. Numai cei botezaţi, care împărtăşesc aceeaşi credinţă ca membrii ai aceleiaşi adunări euharistice sunt invitaţi să participe împreună la Masa Domnului. În Biserica primară Euharistia nu era considerată drept mijloc de restaurare a unităţii sfărâmate, ci era semnul unei reale unităţi în credinţă, aceasta pentru  că natura ei este aceea de cuminecare sacramentală cu Cuvântul predicat.

Placide Deseille, urmându-l pe Sf.Chiril al Alexandriei, subliniază caracterul sobornicesc al încorporării noastre în Hristos :”Din moment ce fiecare creştin se identifică mistic cu Trupul slăvit al lui Hristos, prin energia Sfântului Duh de care este pătruns atunci când devine părtaş al Trupului euharistic, putem conchide că toţi credincioşii devin, prin această împărtăşire, “co-trupeşti”(cf.Ef.3,6). Şi fiindcă sufletul fiecărui credincios, cu toate însuşirile sale, este pătruns de nergiile dumnezeieşti, se va statornici între toţi cei care împărtăşesc această viaţă o “unire duhovnicească”, înţeleasă într-un sens extrem de realist.”Amestecându-se” cu omul, Focul dumnezeiesc îl face pe acesta să biruie limitele sale individuale şi, paradoxal, îl face să acceadă la plinătatea vieţii sale personale, determinându-l să se lepede de preamărirea individualităţii sale, după pilda Persoanelor Dumnezeieşti”. Citează apoi din opera Sf.Chiril :”Pentru ca să ne îndreptăm spre unitatea cu Dumnezeu şi totodată între noi toţi, şi să fim amestecaţi laolaltă, rămânând în acelaşi timp indivizi deosebiţi prin sufletele şi trupurile noastre-unitate în diversitate !n.n.-, Fiul unic a rânduit, prin propria înţelepciune şi prin povaţa Tatălui, o cale. Dăruindu-le credincioşilor harul îndumnezeitor într-un singur Trup, şi anume al Său, prin cuminecare mistică, I-a făcut un singur Trup cu Sine, dar şi între ei . Cine oare i-ar putea despărţi şi îndepărta de această uniune fizică pe cei care sunt lipiţi de Hristos la a fi un singur Trup cu El? Căci dacă împărtăşim cu toţii o unică pâine, formăm cu toţii un singur Trup. Iar Hristos,cu adevărat, nu poate fi împărţit. De aceea Biserica se numeşte şi ea Trup al lui Hristos, iar noi mădulare ale ei (cf.ICor.12,27). … Cu toate că, luaţi separat suntem mulţi, şi că, în fiecare, Hristos face să locuiască Duhul, al Tatălui şi al Său, cu toate acestea, Duhul este unul şi nedespărţit, Cel Care adună în El duhurile fiecăruia, cu toate deosebirile existenţei individuale, şi le face pe toate să apară ca făcând o singură fiinţă cu El Însuşi….”. În continuare după ce citează din mai mulţi Părinţi ai Bisericii, teologul catolic, convertit la Ortodoxie, desprinde câteva concluzii importante :”În toate[textele citate], Sfânta Euharistie, împărtăşania cu Trupul şi Sângele sfinţite ale Domnului, apare ca mijlocul predilect de a le încredinţa creştinilor, trupului şi sufletului lor, viaţa cea veşnică şi îndumnezeitoare pe care Dumnezeu, în marea Sa milă, a dorit să le-o dăruiască. Ea constituie astfel şi Sfânta Taină a unităţii ecclesiale : cum fiecare credincios face un singur Trup şi un singur Duh cu Hristos, toţi se topesc în unitate. Învăţătura aceasta se situează deplin pe linia ecclesiologiei euharistice a Părinţilor veacului al II-lea şi al III-lea. Fiecare Biserică locală, adică fiecare grup de creştini care se adună în acelaşi loc în jurul preotului lor legiuit, pentru a săvârţi Sfânta Euharistie, nu ete doar o parte a Bisericii universale, ci se identifică complet cu ea, o face prezentă în plinătatea ei, în acel loc, îndată ce rămâne în întregime fidelă credinţei propovăduite de această Biserică.

Aşa se explică de ce noţiunile de “intercomuniune” şi “ospitalitate euharistică” au fost necunoscute Bisericii vechi, care nu le-ar fi putut găsi vreun înţeles. …Se poate observa cât de important era pentru Părinţi, atunci când apăreau neînţelegeri între Biserici, să identifice exact natura acestora. Era vorba de chestiuni de importanţă minoră, sau de tradiţii deosebite, dar autentice? Atunci menţinerea sau restabilirea comuniunii se impunea, fără ca vreuna dintre părţi s-o poată constrânge pe cealaltă să se plece în faţa dorinţelor sale sub ameninţarea rupturii. Dar atunci când era vorba, dimpotrivă, de chestiuni care vizau esenţa credinţei şi a Tradiţiei apostolice? În acest caz, atâta vreme cât neînţelegerile dăinuiau, separaţia rămânea cea mai dureroasă, dar, în acelaşi timp, cea mai urgentă dintre necesităţi, nu numai în numele adevărului, ci şi în cel al adevăratei iubiri de Dumnezeu şi de aproapele. Pentru Sfinţii Părinţi, tezaurul de credinţă este indivizibil, nu este cu putinţă să deosebeşti părţi fundamentale şi părţi de importanţă mai mică, asupra cărora se poate negocia. Pentru ei, întregul adevăr revelat de Dumnezeu are o importanţă de nepreţuit”. Dacă fiecare Taină este un eveniment în Biserică, pentru Biserică şi prin Biserică, Euharistia este Taina Bisericii, deoarece constituie, manifestă şi dă expresie esenţei Bisericii, care este locul vizibil al Împărăţiei lui Dumnezeu, Basileia. 

Din nefericire, există încă obstacole serioase în calea deplinei koinoni. Pentru multe Biserici koinonia euharistică este expresia supremei unităţi în credinţă în timp ce pentru altele este posibilă, totuşi, atunci când există deja o comuniune “parţială”, sau un acord teologic. Există, de asemenea, biserici care încurajează “comuniunea euharistică provizorie”- “interim eucharistic communion”, “comuniune progresivă”-“progressive communion”, sau “ospitalitate eucharistică”- “eucharistic hospitality” ca mijloace de a-i pregăti pe credincioşi pentru comuniunea euharistică deplină. Expresia “ospitalitate euharistică” a apărut în contextul mişcării ecumenice moderne pentru a desemna posibilitatea participării la “Cina Domnului” în condiţiile divizării existente între creştini. Mulţi cred că aceasta este posibilă fie în sine, fie ca măsură intermediară care să conducă la  unitate desăvârşită. 

Abordând problema “ospitalităţii euharistice”, Mitropolitul Paulos Mar Gregorios arată că pentru un ortodox apar două întrebări: Cine este această gazdă atât de ospitalieră ? Ce şi cui oferă această gazdă? Sfânta Euharistie este jertfa de mulţumire oferită lui Dumnezeu de către Biserică pentru toată creaţia, de aceea nu poate apare problema ospitalităţii. A oferi comuniune celor care nu sunt în comuniune, ar însemna a percepe Sfânta Euharistie ca un ospăţ oferit de Biserică, la care poate invita oaspeţi în plus. Dar Biserica se oferă pe sine lui Dumnezeu prin Trupul şi Sângele Domnului, de aceea nu poate fi vorba de ospitalitate în administrarea Sfintelor Taine. Mai mult termenul “ospitalitate” devine chiar ofensiv, deoarece bisericile care nu oferă acest gen de ospitalitate pot fi catalogate drept neospitaliere.  Ortodoxia poate aplica doar principiul oikonomiei , care permite autorităţilor canonice să facă excepţii din motive pastorale şi misionare. Dar nici “ospitalitatea euharistică”,  nici intercomuniunea nu au nici o relevanţă pentru un ortodox .

În ceea ce priveşte intercomuniunea lucrurile sunt clarificate în teologia românească. Părintele Profesor Ion Bria oferă în capitolul: Unitate şi intercomuniune, din teza de doctorat intitulată: Aspecte dogmatice ale unirii Bisericilor o foarte utilă prezentare a problematicii, arătând că din punct de vedere al condiţionării dogmatice, s-au formulat patru concepţii despre intercomuniune: 

a) Concepţia “totală” (ortodoxă), după care între Biserici nu poate să existe decât “comuniune totală”, deplină (după terminologia de la Lund, 1952), ceea ce implică unitatea de doctrină şi unitatea de slujire sacramentală. Deci unirea trebuie înţeleasă ca unitate totală într-o singură Biserică văzută; b) Concepţia “ministerială” sau a slujirii (anglicană), care pune accentu pe unitatea preoţiei hirotonite. Numai Biserica aceea care păstrează succesiunea istorică a episcopatului are o preoţie capabilă să celebreze valid Euharistia; c) Concepţia “doctrinară” (luterană), care accentuează credinţa în doctrina euharistică, condiţia intercomuniunii fiind unitatea de credinţă în prezenţa reală, deci un consens doctrinar asupra Euharistiei; d) Concepţia “deschisă”(reformată), conform căreia Hristos este Domnul şi săvârşitorul Cinei, adică El invită pe toţi şi de aceea nici o doctrină sau disciplină nu poate să-i împiedice pe creştini să primească darul oferit de El gratuit.

Părintele Stăniloae a scris un studiu în care  intercomuniunea este calificată drept un “produs al unui spirit de tranzacţie, conceptul intercomuniunii cuprinde în sine mai întâi o gravă contradicţie logică şi reală. Nu o coincidentia oppositorum, prin care e constituită orice unitate de bogată complexitate, ci o non-coincidentia oppositorum în care contrariile se anulează pur şi simplu, în care negaţia face imposibilă afirmaţia sau îi reduce considerabil deplinătatea”, după ce cu câţiva ani înainte luase o poziţie radicală faţă de un act care ar fi putut avea repercusiuni greu de prevăzut : “intercomuniunea” dintre patriarhul ecumenic şi papă cu ocazia vizitei de la Roma în octombrie 1967.

La producerea acestui ipotetic eveniment ar fi contribuit substanţial Prof. M.Afanassieff de la Institutul Sf.Serghie din Paris, prin aşa-zisa teorie a ecclesiologiei euharistice opusă ecclesiologiei universaliste. El afirmă că, după ecclesiologia universalistă, este imposibil  de realizat o unire a bisericilor, pentru că în afară de Biserica cea unică universală, care cuprinde tot ce este Biserica, nu mai există vreo Biserică, calitatea de Biserică universală arogându-şi-o în exclusivitate atât Biserica Romano -Catolică, cât şi cea Ortodoxă. De aici imposibilitatea realizării unirii. Dar după teoria lui Afanassieff, “nu există o Biserică Universală, o Biserică întinsă pretutindeni, din care să facă parte toate Bisericile locale. Apartenenţa la o Biserică Universală nu e necesară unei Biserici locale, pentru a fi Biserică deplină. Orice comuniune în care se săvârşeşte Euharistia şi are ca centru un episcop este Biserica deplină, indiferent dacă se află în comuniune cu alte comunităţi care săvârşesc şi ele Euharistia şi au ca centru un episcop”.Avem aici un exemplu concludent pentru pericolul reprezentat de folosirea jumătăţilor de adevăr. Într-adevăr, în concepţia ortodoxă, nu poate fi vorba de o apartenenţă jurisdicţională a bisericilor locale faţă de Biserica Universală, sau mai degrabă universalistă-cum este Biserica Romano-catolică, dar aceasta nu înseamnă că nu trebuie să fie în unitate de credinţă, în relaţii frăţeşti, în unitate de cult în general, pentru a putea fi şi în comuniune euharistică. Biserica este redusă la o monadă ecclesială închisă în sine. De fapt ecclesiologia euharistică oscilează între catolicism care reduce ecclesiologia la o unitate închisă şi protestantism care supradimensionează rolul bisericilor locale fără a fi într-o relaţie strânsă de comuniune bazată pe adevăr şi iubire, cu celelalte Biserici sau cu Biserica universală. După ce expune în continuare teoria lui Afanassieff, şi îi arată carenţele, Părintele Stăniloae o califică drept o:  “pledoarie “dogmatică” şi “istorică” pentru intrarea Bisericii Ortodoxe în comuniune cu Biserica Romei, cu ocolirea discuţiei punctelor dogmatice deosebitoare, cu minimalizarea acestor diferenţe, pentru ca, creând în conştiinţa ortodocşilor intraţi în comuniune cu Roma, această atitudine relativistă faţă de diferenţele dogmatice  între Biserica Ortodoxă şi cea Catolică, să se ajungă treptat ca ortodocşii să accepte ulterior şi învăţăturile dogmatice ale Romei, “dându-i prin iubire mai mult decât prin drept”. Cât de gravă a considerat Părintele Stăniloae această teorie, putem deduce şi din faptul că o menţionează din nou, după mulţi ani, într-o carte despre Sfânta Liturghie, subliniind faptul  că Liturghia nu începe cu Euharistia , ci abia după ce preotul spune: “Să ne iubim unii pe alţii…”, şi se rosteşte Crezul, deci se realizează comuniunea de iubire şi de credinţă, se ajunge la prefacerea cinstitelor daruri şi apoi la împărtăşirea din acelaşi Potir. În studiul citat este criticată şi poziţia lui A.Schmemann, care “pornind de la baza ecclesiologiei euharistice, contrară ecclesiologiei juridic-universaliste şi centraliste a Romei, a ajuns pănă la urmă să recunoască în fond primatul papal în sensul lui aproape deplin”.

Părintele Stăniloae a urmărit şi a scris în mod amănunţit despre vizitele reciproce întreprinse de papa Paul al VI-lea şi de patriarhul Atenagora (iulie, respectiv octombrie 1967). Se pare că papa a făcut primul vizita din cauza opoziţiei ortodocşilor conservatori. Îngrijorarea începuse deja cu puţin înainte de vizita papei, când patriarhul ecumenic declara: “Noi suntem în unitate cu Biserica Romei şi în numele lui Hristos noi căută să stabilim intercomuniunea…”. Nu a fost o expresie protocolară, ştiindu-se că afirmase adesea că după ce se va crea o atmosferă de mare iubire-prin intercomuniune, n.n., teologia va rezolva cu mai multă uşurinţă problema diferenţelor dogmatice, în sensul acesta cristalizându-se o adevărată “doctrină Atenagora”. Pregătindu-şi viziata la Roma patriarhul Atenagora anunţa că intenţionează, ca în acord cu toate Bisericile Ortodoxe, să convoace un mare sinod, pentru a putea duce la Roma un acord al întregii Ortodoxii în problema dialogului cu Biserica Romano-Catolică. Totodată a hotărât să-i viziteze pe Întâistătătorii Bisericilor Ortodoxe autocefale în toamna anului 1967. Întâlnirile de la Belgrad, Bucureşti şi Sofia, ca şi declaraţiile anterioare ale patriarhului Moscovei şi mitropolitului Leningradului, l-au determinat pe patriarh să înţeleagă că din moment ce Roma nu a renunţat le vechile sale pretenţii, “premisele unui dialog, “pe picior de egalitate”, aşa cum îl înţelege Biserica Ortodoxă şi cum s-a hotărât şi la cea de a treia Conferinţă Panortodoxă de la Rodos nu sunt încă create şi, ca atare, începerea unui astfel de dialog teologic nu este încă cu putinţă”, şi prin urmare cu atât mai puţin intercomuniunea. Chiar dacă la Roma se făcuseră pregătiri pentru o “misă de comuniune”, “fermitatea întâlnită de Patriarhul Atenagora la Belgrad, Bucureşti -Părintele Stăniloae a avut  în acest sens un rol foarte important n.n.- şi Sofia, a determinat scoaterea în ultima clipă, din această misă a părţii referitoare la consacrare şi împărtăşire”. Patriarhul şi-a exprimat dorinţa de a se realiza comuniunea euharistica, dar a precizat patru puncte neglijate anterior : 

a) dialogul iubirii trebuie continuat, b) acesta va trebui urmat de un dialog teologic, c) nu se ştie cât de lung va fi drumul până la unitate, d) comuniunea se va realiza abia odată cu unitatea în credinţă. Tema a fost reluată într-un articol în care tonul este la fel de categoric: “Vaticanul a inventat o altă tactică: el nu mai doreşte un dialog teologic cu ortodocşii, ci propune realizarea unei comuniuni euharistice şi prin aceasta o comuniune în toate Tainele cu ortodocşii, cele două Biserici rămânând mai departe Biserici diferite şi distincte din punct de vedere dogmatic”, scopul final fiind, de fapt, acceptarea primatului papal. În concluzie vom spune că în tensiunea actuală, creată de divergenţe doctrinare ireconciliabile, împărtăşirea din acelaşi Potir - care înseamnă cuminecarea sacramentală cu Cuvântul mărturisit - nu poate deveni  un mijloc pentru refacerea unităţii, dar rămâne o mare speranţă, ca semn al existenţei unităţii de credinţă şi al vieţii de comuniune desăvârşite. 

D. Rugăciuni  -pentru unitate : perspectiva profetică: “Înainte de toate vă îndemn să faceţi cereri, rugăciuni, mijlociri, mulţumiri  pentru toţi oamenii”( ITim.2,1; cf.F.Ap.1,14)
Rugăciunea are “un mare rol unificator”. În studiul intitulat: Rugăciunile pentru alţii şi sobornicitatea Bisericii, cu un conţinut deosebit de frumos, Părintele Stăniloae afirmă că sobornicitatea  este: “opusul singurătăţii” şi de aici deduce marea temă a răspunderii prin care “o persoană experiază legătura în care se află cu cealaltă, legătură care nu depinde nici de voinţa sa, nici de voinţa celeilalte, ci de structura dialogică imprimată în fiecare persoană”. Responsabilitatea creştinului faţă de semeni, răspunsul la cererea lor este obligatorie, de fapt, datorită răspunsului la revendicarea lui Dumnezeu: “Cine dintre noi refuză să răspundă lui Dumnezeu cât timp trăieşte pe pământ, va răspunde în faţa judecăţii lui Dumnezeu din viaţa viitoare… pentru semenii săi, pentru care, nevoind să răspundă în viaţa aceasta, a voit să scape şi de responsabilitatea faţă de Dumnezeu”. 

Aproapele nostru este orice om, cu atât mai mult unul care se numeşte creştin. Scandalul provocat de creştini nu se datorează “unităţii în diversitate”, poate nici chiar dezbinărilor în sine, ci urii manifestate atât de des (cf.I In.4,20,21). Legătura dialogică între persoane, sau răspunderea unora faţă de celelalte înaintea lui Dumnezeu trebuie să se manifeste prin rugăciune şi fapte bune. Şi pentru a rămâne deschişi şi disponibili pentru dialogul cu “ceilalţi”, asemenea Părintelui Stăniloae, am putea spune că în rugăciune şi în fapte bune se pot întâlni  toţi credincioşii creştini. Ei se pot ruga împreună 
 în special pentru unitate - se organizează adesea astfel de întâlniri, şi, de fapt , scria Lukas Vischer,  dimensiunea locală a rugăciunii de mijlocire constituie piatra de temelie a pregătirii noastre pentru solidaritate mutuală, ar fi necinstit să ne rugăm pentru biserici în general, dacă nu ne referim în primul rând la cele vecine cu noi. Pot  face împreună fapte bune - există diverse fundaţii şi asociaţii cu scop caritativ în care sunt angajaţi şi ortodocşi şi creştini aparţinând diverselor confesiuni sau denominaţiuni. Deci se pot uni  pe plan local în efortul de-a alina suferinţele de tot felul. S-ar realiza astfel o oarecare comuniune, un cadru propice pentru cunoaştere şi respect reciproc, o experienţă ecclesială profetică în mişcare spre unitate deschisă tuturor. Bineînţeles că această colaborare practică interconfesională nu trebuie să fie confundată cu ecumenismul propriu-zis, adică cu dialogul teologic în vederea restaurării unităţii văzute între Biserici pe linie istorică, dogmatică şi sacramentală. Mărturia creştină comună, publică crează doar ambianţa dialogului teologic. Bisericile ortodoxe au reacţionat contra unei versiuni exclusiviste, socio-politice a ecumenismului.

 2. Sobornicitatea - universalitatea creştină în formă de koinonia 
Scriind despre Sobornicitatea generală a Bisericii, Părintele Stăniloae se referă la : a) Sobornicitatea ca unitate a persoanelor în varietate complementară şi, b) Sobornicitatea ca comuniune şi plenitudine în Duhul Sfânt. Dar în primul rând cum se explică termenul sobornicitate? Traducătorii slavi ai Crezului niceo-constantinopolitan au redat termenul grec catholike prin sobornaia, cuvânt care derivă din verbul sobirati (a aduna la un loc, a reuni, a forma o unitate), iar acesta din radicalul sobor (adunare, grupare la un loc). Biserica este sobornicească deoarece are misiunea de a aduna într-o unitate, de a uni într-un tot întreaga lume. “A trăi în Biserica sobornicescă înseamnă a trăi în sobornicitate, adică în unitate internă de credinţă şi în unitate externă de fapte şi manifestări, a trăi după rânduiala întregului care înlătură izolarea şi rămânerea în afara acestui întreg. Pentru a exprima trăirea în sobornicitate slavii au cuvântul “sobornost” care arată tocmai împărtăşirea din sobornicitate” - se ştie, însă, că slavofilii au promovat ideea de “sobornost” ca unitate şi comunitarism sub forma unui  catolicism voalat. 

Numind Biserica “sobornicească” - precizează Părintele Stăniloae - sensul este mai apropiat de  cel al apelativului “catolică”, deoarece se exprimă “modul sinodal de păstrare a învăţăturii Bisericii la nivel episcopal, dar şi modul general comunitar al practicării învăţăturii. Toată Biserica este un Sinod permanent, o comuniune [koinonia], o convergenţă şi o conlucrare permanentă a tuturor membrilor ei, căci numai în această stare se păstrează şi se valorifică bunurile ei spirituale. În timpul nostru această sinodalitate generală e redată prin ideea de comuniune,[koinonia] care implică pe aceea de complementaritate”. Într-un studiu anterior menţiona cele trei accepţiuni mai cunoscute ale termenului sobornicitate : cea romano-catolică-  universalitate, cea anglicană-integritatea doctrinei, din perspectivă ortodoxă se accentuează ”sensul participării active a tuturor credincioşilor la bunurile spirituale ale lui Hristos în duhul deplinei comuniuni, aceasta constituind însăşi Biserica în calitate de organism sau de trup al lui Hristos . Sensul ortodox nu exclude, ci le include pe celelalte două : această comuniune ar îmbogăţii cu atât mai mult pe fiecare, cu cât ar cuprinde mai mulţi membri, dacă e posibil pe toţi creştinii şi pe toţi oamenii”. 
Însuşirea de a fi sobornicească arată de ce natură este unitatea Bisericii , aceasta fiind “realizată şi menţinută prin  convergenţa, comuniunea, complementaritatea unanimă a membrilor ei, nu printr-o simplă alăturare sau printr-o contopire a tuturor într-un tot uniform. Deci sinodalitatea sau sobornicitatea implică sensul Bisericii ca întreg organic-spiritual şi prin aceasta se apropie de înţelesul adevărat al termenului “catolică”, fără să-l exprime direct. Adică sinodalitatea sau sobornicitatea exprimă poziţia şi lucrarea complementară a membrilor Bisericii, ca într-un corp adevărat, şi nu cauza ei, cum o exprimă termenul  “catolică”. O redare directă a sensului termenului ”catolicitate” ne-ar oferi-o termenul de “întregime”- holon  sau de plenitudine”.    

 “Sobornicitatea  trebuie să fie nu numai o teorie, ci şi o practică. Sobornicitatea trebuie să fie de fapt o trăire a credinţei într-o comuniune vie; ea e universalitatea creştină în formă de comuniune [koinonia1”. Trebuie să cuprindă totul valorizat prin trăire, fiind şi “unitatea atotcuprinzătoare a învăţăturii creştine trăite de comunitatea universală şi liberă a creştinilor”. Mai mult sobornicitatea este văzută ca “soborul a toată lumea, în care toţi creştinii îşi aduc înţelegerea întregii realităţi divine revelate şi a întregii realităţi umane văzute  în lumina revelaţiei integrale, pentru a o împărtăşi tuturor şi pentru ca fiecare să se împărtăşească de înţelegerea tuturor. Soborul sufletelor trebuie să realizeze sau să valorifice soborul sau sobornicitatea ideilor, o armonie a tuturor înţelegerilor şi a înţelegerii de către toţi a tuturor  aspectelor realităţii divine şi umane revelate. Evanghelia în totalitatea cuprinsului ei reflectă înţelegerea întregii realităţi umane şi Biserica menţinându-o  are în principiu această înţelegere universală în formă de comuniune-[koinonia] sau de sobor”. Deşi spune că în principiu Ortodoxia păstrează totalitatea învăţăturii creştine -“Biserica Ortodoxă, păstrând şi practicând până azi Tradiţia apostolică, a păstrat şi practicat până azi Revelaţia integrală în Hristos prin Duhul Sfânt. Prin Tradiţie, credincioşii Bisericii Ortodoxe se bucură de toată lucrarea mântuitoare a lui Hristos în cadrul ei, sau de comuniunea cu Hristos în integritatea Lui” - totuşi, la actualizarea contemporană a acesteia, la înţelegerea ei tot mai concretă, mai amănunţită, mai adâncită şi mai vie, corespunzător cu nivelul intelectual general al fiecărui timp, “sunt chemaţi să-şi aducă o contribuţie şi tradiţiile altor formaţiuni creştine, chiar dacă ele au reţinut aspecte mai puţine sau au accentuat prea exclusiv pe unele din totalitatea realităţii spirituale divino-umane a creştinismului”. Prin urmare se pune în acelaşi timp problema depăşiri de către toţi a diversităţii modurilor în care se revelează Dumnezeu şi în care Îl înţelegem în unitatea integrală a Sa, cea mai presus de toate aceste moduri diverse de revelare. Dumnezeu face uz, pentru a se face cunoscut, de acte, cuvinte şi imagini mereu diferite, prin toate Se revelează, dar fiinţa Sa rămâne mereu incognoscibilă. De aceea  “nu trebuie să ne ataşăm la nici unul şi nici la toate la un loc ca la ultima realitate, cum spun Bonhoefer şi Congar, căci toate sunt numai penultimele. …Mai mult trebuie să admitem şi moduri noi de a exprima pe Dumnezeu, mai bine-zis legătura noastră cu El.Aceasta înseamnă recunoaşterea tuturor modurilor creştine de exprimare de până acum a lui Dumnezeu ca având o valoare, dar şi o anumită conştiinţă a nedeplinătăţii, a relativităţii lor. Amândouă aceste atitudini ale conştiinţei creştine ne pot ajuta să înaintăm pe drumul unităţii dintre creştini”. 

Dar sobornicitatea nu este numai cuprinderea tuturor modurilor de revelare şi de exprimare a lui Dumnezeu şi a tuturor modurilor de înţelegere şi a răspunsurilor mereu mai aprofundate, ci şi “o deschidere mereu mai înţelegătoare şi mai cuprinzătoare spre Dumnezeu cel mai presus de ele, o înaintare continuă în bogăţia Lui spirituală infinită. …Sobornicitatea aceasta deschisă, transparentă şi continuu depăşită implică însă şi un anumit pluralism teologic sau de înţelegere în Dumnezeu (având în vedere că orice înţelegere sau efort de înţelegere în Dumnezeu chiar a credinciosului celui mai modest, este o teologie) a tuturor înţelegerilor altora, ca cuprinse în misterul apofatic al lui Dumnezeu. Duhul sobornicesc al cuiva implică un anumit pluralism, întrucât, înţelegând misterul apofatic al lui Dumnezeu în care sunt cuprinse toate, are o deschidere şi pentru cel ce nu are aceeaşi largă înţelegere ca el a tuturor aspectelor realităţii,  ştiind că şi înţelegerea mai îngustă a lui  sesizează tot ceva din Dumnezeu. …Aşa se produce o înţelegere simfonică a tuturor, în care înţelegerile lor se interpenetrează, comunică între ele, fără să se unuformizeze. Iar prin aceasta se realizează o înţelegere comună mai corespunzătoare a realităţii divine mereu mai presus de orice înţelegere comună realizată. …În această sobornicitate sau universalitate deschisă, transparentă şi într-o continuă mişcare de depăşire în sens vertical şi orizontal, primesc o valoare nu numai chipurile şi formele din Biserică, sau din lumea creştină, ci toate ale lumii” -dimensiunea cosmică a creştinismului.   

Dacă ar fi să rezumăm sensul conceptului sobornicitate deschisă credem că am putea spune că ar fi : cunoaşterea, înţelegerea, trăirea-experierea, mărturisirea şi valorificarea şi actualizarea credinţei Apostolilor în integralitatea sa, la care sunt chemaţi toţi creştinii-uniţi după fiinţă, dar diverşi după persoane, familie, neam şi tradiţii, fiind prinşi în ţesătura dialogică între ei înşişi şi între ei şi Dumnezeu - într-o comuniune-koinonia ce poate deveni tot mai accentuată, pe măsură ce ei tind ca toată viaţa lor să se desfăşoare “potrivit întregului”-conform plenitudinii ( kata-potrivit, conform; holon-întregului, secundum totum, quia per totum est, “exprimă o totalitate care nu este geografică, orizontală, cantitativă, opusă oricărei fragmentări a dogmei.  Acolo unde este Hristos Iisus, acolo este Biserica universală, arată această unitate a plinătăţii care nu depinde nicidecum de condiţii istorice, spaţiale şi cantitative”. - acesta ar fi sensul catolicităţii Bisericii).  Aceasta deoarece “Biserica este un întreg organic, un organism sau un corp spiritual, o plenitudine care are totul, iar acest tot, această plenitudine e prezentă şi eficientă în fiecare din mădularele ei, din actele ei, din părţile ei. Înţelesul acesta al Bisericii precizează înţelesul ei de “corp” al lui Hristos. …Biserica are pe Hristos întreg cu toate darurile Lui mântuitoare şi îndumnezeitoare şi fiecare Biserică locală şi chiar fiecare credincios Îl are întreg, dar numai întrucât rămâne în “întregul“ corpului. Aşa cum în orice celulă a unui corp e corpul întreg cu lucrarea lui, cu specificul lui, aşa este în orice mădular sau parte a ei Biserica întreagă şi prin aceasta Hristos întreg, dar numai întrucât respectivul mădular, sau respectiva parte a ei rămâne în Biserică. Mădularele nu sunt uniformizate prin aceasta, ci sunt complementare, datorită faptului că viaţa corpului întreg, sau Hristos însuşi prin Duhul Sfânt e prezent în mod activ în toate”. De aceea, “în loc să dezvolte un concept al adevărul universal înţeles din punct de geografic sau cultural, Tradiţia ortodoxă a susţinut universalitatea-catholicity sau adevărul “potrivit întregului” - “according to the whole”, exprimate în fiecare comunitate euharistică locală. Aceasta se datorează lucrării Sfântului Duh, Cel care ne călăuzeşte mereu spre deplinătatea adevărului. Prin urmare, catolicitatea credinţei apostolice este experiată şi exprimată de fiecare comunitate de credinţă locală în contextul său specific. …Puterea Evangheliei prin credinţa apostolică cea unică, ne poate face receptivi la nevoile variate în cadrul aceluiaşi context sau între diferite contexte. Astfel catolicitatea credinţei apostolice nu este pusă în pericol sau compromisă când Biserica răspunde diferitelor situaţii. Dimpotrivă, Biserica trăieşte şi împlineşte credinţa apostolică cu adevărat când arată compasiune şi devotament pentru lumea lui Dumnezeu în diferite epoci şi locuri”. 

Sobornicitatea este deschisă tuturor, dar intră numai cei care renunţă la accentuarea excesivă a unor părţi din credinţa Apostolilor şi doresc să trăiască “potrivit întregului”, în Biserica deplină, Biserica Ortodoxă. Fapt posibil de realizat deoarece ”o tradiţie nu poate dura permanent când e în ea o nedeplinătate, o insuficienţă, pentru că generaţiile următoare îşi dau seama de această nedeplinătate şi caută să o depăşească, sau cel puţin să o întregească printr-o concepţie mai cuprinzătoare, printr-un mod de viaţă lipsit de nedeplinătatea de care suferea cel de până atunci”. 

Deschiderea aceasta ecumenică nu poate duce nicidecum la relativizarea învăţăturii de credinţă, fiindcă “ecumenismul nu înseamnă a trece peste diferenţele doctrinare, o eliminare a lor sau o minimalizare a lor, deoarece legea vitală a Creştinismului în general este păstrarea unităţii şi integrităţii sale doctrinare”, sobornicitatea deschisă nu înseamnă, în nici un caz, o ”Dogmatică creştină deschisă”.

A. Uniatismul - cea mai gravă contra - mărturie pentru  koinonia locală şi universală

Este important să nu fie uitată pregătirea de istoric a Părintelui Stăniloae. În câteva studii incriminează, cu o virulenţă uşor de înţeles, acţiunile Romei combinate cu cele ale Vienei, care au dus la dezbinarea religioasă a românilor din Ardeal .Am spus că uniatismul este cel mai grav atentat la adresa koinoniei deoarece a dus la distrugerea unei străvechi comuniuni de credinţă, de limbă, de cult şi de cultură, sau cum spune Părintele: “Spre deosebire de toate religiile şi de toate confesiunile creştine, uniatismul nu s-a născut dintr-o aderare a unor mase de oameni la o concepţie religioasă deosebită de cea pe care au avut-o înainte, care să răspundă unor noi trebuinţe  sufleteşti şi să aducă schimbare în viaţa lor spirituală. El a fost rezultatul unei îndelungi acţiuni de violentare a conştiinţei religioase a poporului”, de fapt a fost rodul unei întreite silnicii : silnicia unei asupriri sociale şi economice; silnicia administrativ-militară exercitată de un stat absolutist; silnicia unei confesiuni creştine care stimula silnicia statului şi se sprijinea pe ea. Se dezvolă apoi, folosindu-se metodologia unui istoric , aspectele principale ale temei : începuturile uniaţiei şi falsurile de documente care însoţesc originea ei, lupta poporului din Transilvania pentru a rămânea în Biserica strămoşească şi persecuţiile neîntrerupte suportate din cauza aceasta, lupta românilor uniţi pentru unitatea în credinţă cu românii ortodocşi şi dorinţa după reîntregirea Bisericii strămoşeşti.

Într-un alt studiu, intitulat : Problema uniatismului în perspectivă ecumenică, scria: “Unica atitudine creştină şi ecumenică în problema uniatismului este ca şi o parte şi alta să uităm trecutul dureros şi să renunţăm la tendinţa de a-l menţine şi resuscita; iar concomitent cu aceasta să înaintăm pe calea pregătirii unei unităţi între Biserica Ortodoxă şi Catolică pe bază de iubire, spre o unitate pe care Ortodoxia o înţelege ca o comuniune între aceste două Biserici  şi între ierarhii lor, în condiţii de deplină egalitate, desigur după înfăptuirea unităţii de credinţă”. Din concluzii spicuim: - problema uniatismului nu se mai pune azi ca o problemă oarecare, în ea însăşi, ci ca problemă a sincerităţii ecumenice, a sincerităţii iubirii în raporturile dintre Biserica Romano-catolică şi Biserica Ortodoxă; - uniatismul trebuie considerat ca un semn al lipsei de iubire, iar decizia pentru el ca o decizie împotriva iubirii şi a Duhului Sfânt, pentru că uniatismul constituie ipostasul viu al contestării unei Biserici de către altă Biserică soră şi pentru că uniatismul devine contestarea acţiunii evidente a Duhuluzi Sfânt manifestate în viaţa celeilalte Biserici surori; - uniatismul este în plus o minciună, pentru că ascunde celor ce sunt atraşi la uniatism caracterul prozelitist al acestei acţiuni; - atât timp cât Biserica Romano-catolică este decisă să promoveze uniatismul, va continua să fie socotită decisă pentru contestarea Bisericii Ortodoxe şi nu va putea manifesta o atitudine de iubire frăţească sinceră faţă de Ortodoxie;
- chiar dacă între protestanţi şi ortodocşi există diferenţe cu mult mai mari decât între ortodocşi şi catolici, ortodocşii şi protestanţi progresează în apropierea lor, deoarece între ei nu există un zid de despărţire cum există între Biserica Romano-catolică şi cea Ortodoxă, ca semn al contestării, zidul reprezentat de uniatism”.

La fel de tranşant se exprimă Părintele atunci când afirmă că: “exerciţiul libertăţii religioase nu are nevoie să se manifeste în acţiunea unei Biserici în paguba altor Biserici, care e “de prost gust” mai ales în această epocă de ecumenism, când pe de altă parte se vorbeşte de frăţietatea creştină şi de valorile pe care le deţine orice Biserică. Caracterul unui “prozelitism de prost gust”, care n-are nimic din vibraţia unui misionarism religios, a unei propovăduiri a lui Hristos, celor ce nu-L cunosc, este în primul rând uniatismul, ca atragere a creştinilor orientali la recunoaşterea primatulti papal, fără nici o modificare a vieţii lor religioase, numai cu scopul extinderii zonei de influenţă politică a Vaticanului, slăbind o venerabilă Biserică “soră” şi dezmembrând grav unitatea unui popor sau altul”. Din păcate, în pofida discuţiilor de la Balamand (iunie 1993) -unde se concluzionase că uniatismul nu se înscrie printre modelele de unire -poziţia papalităţii nu s-a schimbat. Comentând unirea de la Brest (1596) papa Ioan-Paul II, face din nou elogiul uniatismului :

 “Unii văd în existenţa Bisericilor Orientale catolice o dificultate pentru ecumenism. Interpretând din nou unirea de la Brest, ne întrebăm care este sensul acetui eveniment…Bisericile Orientale catolice pot să aducă o contribuţie foarte importantă la ecumenism…Biserica greco-catolică din Ucraina dă slavă lui Dumnezeu…pentru fidelitatea ei eroică faţă de succesorul lui Petru…Ea înţelege că această fidelitate o aşează pe calea angajamentului pentru unirea tuturor Bisericilor”. A aminti suferinţele membrilor Bisericilor greco-catolice, în temniţele comuniste este o datorie de memorie pentru toţi. Dar a-i cinsti pe cei ce n-au acceptat subordonarea faţă de Roma, şi au suferit  pentru păstrarea integrităţii Bisericii Ortodoxe, este şi aceasta o datorie ecumenică. Vorbind pentru întreaga Ortodoxie, actualul patriarh ecumenic, arată că tezele apărate de episcopul Romei în enciclicele recente sunt în ruptură totală cu tradiţia orientală: “Am putut să constat cu surprindere că în enciclica papală Lumen Orientale, s-a făcut efortul de a se pune pe picior de egalitate comunităţile din Orient şi vechile Biserici Ortodoxe, acelea care anume perpetuează fără întrerupere tradiţia autentică a primului mileniu creştin. Aceasta înseamnă că regimul în neregulă al uniatismului, acceptat numai după principiul iconomiei ecclesiale şi numai în mod provizoriu, a fost considerat de Biserica Romei drept o amnistie totală acordată acestuia, cu alte cuvinte: ca o situaţie regularizată definitiv, şi deci ca un model ecclesial legitim, ceea ce evident, noi nu vom accepta niciodată, cu toată dispoziţia noastră pacifică neschimbată şi voinţa noastră de reconciliere după spiritul Evangheliei”. Totuşi calea ecumenică, la sfârşitul războiului rece ( 1945-1989) este redeschisă în alţi termeni decât în trecut. Actualul episcop al Romei s-a pronunţat recent în legătură cu tradiţia ortodoxă ( Lumen Orientale, 1995)  şi cu relaţiile cu Bisericile Orientale ( Ut Unum Sint, 1995). Aceste noi declaraţii nu modifică ecclesiologia catolică, după care Biserica Orientului este “rănită” în  lipsa  unei  comuniuni depline cu succesorul lui Petru. Papa apreciază totuşi doctrinele şi proprii Orientului. El este conştient de chestiunile misiologice şi ecumenice pe care le ridică  doctrina primatului papal. Mai mult, într-un capitol din enciclica Ut Unum Sint el invită Bisericile să re-examineze problema autorităţii episcopului de Roma în slujirea - ministerium unităţii Bisericii universale, fapt fără precedent în istorie. Se speră găsirea unei soluţii în privinţa uniatismului, speranţe ce se nasc şi datorită vizitei Papei Ioan Paul al II-lea în România ( 7-9 mai 1999). Modul desfăşurării vizitei a subliniat încă o dată vocaţia ecumenică a românilor, deschiderea lor, virtutea iertării şi uitării unui trecut dureros.

În concluzie Biserica Ortodoxă nu este o confesiune, deoarece nu se fundamentează pe vreo mărturisire de credinţă ulterioară epocii apostolice, ci este Biserica  Una Sancta.  Prin urmare nici teologia ortodoxă nu poate fi o teologie confesională, ci o teologie ecumenică, adică are ce să transmită oricărei confesiuni deoarece a păstrat întregul tezaur al credinţei apostolice, deoarece este Biserica deplină. Această deplinătate va fi simţită şi de “ceilalţi”, şi vor fi atraşi de ea - se cunosc cazurile atâtor teologi sau credincioşi obişnuiţi care au reuşit ca prin studiu şi aleasă viaţă duhovnicească să primească darul lui Dumnezeu şi să îmbrăţişeze credinţa ortodoxă-  şi în măsura în care creştinii ortodocşi îşi vor cunoaşte, înţelege, trăi-experia şi mărturisi această revărsare ecumenică a credinţei lor, urmând modelul sfinţilor, şi nu doar declarativ, formal, adeseori fariseic. 
Sobornicitatea deschisă are o perspectivă profetică, deoarece insistă asupra însemnătăţii unităţii creştinilor pentru reconcilierea lumii, fapt realizabil în măsura trecerii lui Hristos pascal în viaţa umană sub “forma Bisericii” depline,  întru El nemaifiind  nici iudeu, nici elin, nici rob , nici liber, nici parte bărbătească, nici parte femeiască, ci toţi devenind una ( Gal.3,28). 

Subiectul 16: PATERNITATEA LUI DUMNEZEU ŞI DARUL FILIAŢIEI ADOPTIVE BAPTISMALE - πνευ̃μα  υίοθεσία, spiritum adoptionis filiorum (Romani 8, 15)
„Numai un Dumnezeu, Care este Tată şi Fiu, explică toată paternitatea şi filiaţia pământească”, spune Sfântul Dionisie Areopagitul, dezvoltând o afirmaţie a Sfântului Pavel (cf. Ef. 3, 14)
. 

  „Dumnezeu este iubire” (I Ioan 4, 8, 16). Pe temeiul acestui text revelat, părintele Stăniloae afirmă că Sfânta Treime „este o iubire fără de început şi urmăreşte o extindere a iubirii”
. Dumnezeu Sfânta Treime, „structura supreme iubiri”
, creează din iubire, cu iubire şi pentru iubire. Creaţia este consecinţa revărsării iubirii intratrinitare de la Tatăl, prin Fiul, în Duhul Sfânt.

În contribuţia de faţă se va trata mai puţin despre iubirea intratrinitară, care este apofatică, şi mai mult despre reflectarea acestei iubiri în procesul filiaţiei adoptive baptismale, precum şi despre răspunsul smerit al omului la iubirea jertfelnică a lui Dumnezeu, exprimat prin moarte martirică şi prin înfierea de copii abandonaţi.   
I. Paternitatea lui Dumnezeu şi filiaţia adoptivă a omului - temeiuri scripturistice

a. Paternitatea lui Dumnezeu:  Dumnezeu a fost perceput ca Tată de-a lungul întregii istorii a creştinismului. Mântuitorul ne-a învăţat rugăciunea „Tatăl nostru”. În Predica de pe Munte, cuvântul Tată apare de şaisprezece ori, primul articol al Crezului apostolic Îl numeşte pe Dumnezeu Tată, iar tradiţia şi spiritualitatea cuprind referinţe despre paternitatea lui Dumnezeu şi despre filiaţia adoptivă a omului, care în loc sa fie limitată, ca în  Vechiul Testament, la poporul evreu sau, ca în teologia creştină, la cei renăscuţi prin Botez, sau la cei aleşi, sfera de cuprindere era extinsă la toţi oamenii. Într-adevăr, ontologia omului este iconică, omul fiind  “eikon Eikonos”, creat după chipul Chipului Tatălui
. Prin urmare nu doar unii, ci toţi oamenii sunt fii ai lui Dumnezeu în mod virtual, iar în mod actual, prin darul asumat al înfierii baptismale.  


În Sfânta Scriptură există trei sensuri în care Dumnezeu este numit Tată:


a) Într-un fel special este numit Tatăl lui Iisus Hristos, relaţia Sa cu Tatăl fiind unică, având aceeaşi fiinţă cu El din eternitate. Nimeni nu este fiu al lui Dumnezeu în sensul în care este Iisus Hristos -  Monogenes, Unigenitus. El este Fiul şi Dumnezeu este Tatăl Său, aşa cum nu mai este Tatăl altcuiva. Când le vorbeşte ucenicilor, Domnul Hristos Îl numeşte pe Dumnezeu „Tatăl vostru”, iar când vorbeşte despre Dumnezeu Îl numeşte „Tatăl Meu”, dar niciodată nu-L numeşte pe Dumnezeu împreună cu ucenicii, „Tatăl nostru” 
. Iisus Hristos are “slava Unuia-Născut din Tatăl – doxan hos monogenous para Patros”(In. 1,14) şi Îl face cunoscut pe Tatăl, „Fiul Cel Unul-Născut, Care este în sânul Tatălui, El L-a făcut cunoscut - monogenes theos ho on eis ton kolpon tou patros, ekeinos exegesato” (în originalul grecesc: Dumnezeu Unul-Născut - monogenes theos). Acest adevăr este exprimat şi liturgic: “Unule Născut Fiule şi Cuvântul lui Dumnezeu…”. Din iubire, Tatăl Îl dăruieşte lumii pe Unul-Născut Fiul Său „ton hyion ton monogene edoken” (Ioan 3, 16), iar lipsa răspunsului la iubirea lui Dumnezeu, prin necredinţa în Fiul Cel Unul-Născut, are consecinţe foarte grave (cf. Ioan 3, 18)


b) Dumnezeu este numit Tatăl celor renăscuţi şi înfiaţi prin Botez, al celor mântuiţi, care se disting astfel de ceilalţi oameni. În acest sens, Mântuitorul Îl numeşte pe Dumnezeu Tatăl celor ce Îl urmează, iar Sfântul Apostol Pavel le spunea romanilor: „n-aţi primit un duh al robiei ca din nou să vă temeţi, ci Duhul înfierii L-aţi primit, prin care strigăm:Avva!Părinte!”(Romani 8, 15).


c) Dumnezeu este numit Tatăl oamenilor în general, omul fiind creat după chipul lui Dumnezeu. El iubeşte mai presus decât cel mai iubitor tată, chiar şi atunci când cei iubiţi nu-I răspund cu dragoste filială. Nu toţi oamenii sunt fiii lui Dumnezeu, în aceeaşi măsura în care Dumnezeu este Tatăl tuturor oamenilor, deoarece nu ajung la asemănarea cu El prin iubire şi ascultare. 


În Evanghelia după Ioan,  cuvântul „Tatăl” este mai frecvent decât expresia sinonimă „Tatăl Meu”, „Căci Tatăl Îl iubeşte pe Fiul (…)”(In. 5, 20) (cf. Mt. 11, 27; 24, 36; 28, 32; Mc. 13, 32; Lc. 10, 22, singurele locuri din sinoptici). Dar sunt câteva locuri în care cuvântul „Tatăl” nu este folosit cu referire clară la Fiul. Cea mai cunoscută referinţă este Ioan 4, 21-23: „(…)  se vor închina Tatălui în duh şi în adevăr că astfel sunt închinătorii pe care Tatăl îi caută”. Se pune întrebarea dacă Dumnezeu este desemnat aici a fi Tatăl universal, sau doar, în mod special, al celor care I se închină? Contextul nu clarifică problema. Oricum, nicăieri în textele evanghelice cuvântul „Tatăl” nu poate fi mai bine înţeles ca având o referinţă universală. 


În Ioan 14, 8, când Sfântul Apostol Filip cere: „Doamne arată-ni-L nouă pe Tatăl”, Domnul îi răspunde: „Cel ce M-a văzut pe Mine L-a văzut pe Tatăl” (v. 9). Prin urmare, „Tatăl”  la care se referă Filip este Acelaşi cu Cel numit de Mântuitorul: „Tatăl Meu”
.

Există şi pasaje în care Dumnezeu este numit în mod direct Tatăl altora, nu doar al lui Iisus Hristos. În Predica de pe Munte (Mt. 5, 6, 7), Mântuitorul Îl numeşte pe Dumnezeu de şaisprezece ori Tată al celor cărora I se adresează. Nu se poate spune, în mod peremptoriu, că  Domnul Iisus Hristos afirmă aici universalitatea absolută a paternităţii lui Dumnezeu. Ni se spune că predica era adresată ucenicilor (Mt. 5, 1). Chiar dacă erau prezente şi “mulţimile”care erau “uimite de învăţăturile Lui”(Mt. 7, 28), nu înseamnă explicit că predica le-a fost adresată şi lor, cu atât mai mult cu cât nu este evident că paternitatea universală a lui Dumnezeu era un concept familiar pentru evrei. Cel mai probabil, Dumnezeu era văzut ca Tată al evreilor, al poporului ales, dar nicăieri nu este numit Tată al tuturor oamenilor. Mai pot fi analizate textele: Mt. 10, 20; 13, 43; 18, 14 şi 23, 9. În legătură cu primele trei, se spune clar că au fost adresate ucenicilor, dar cel de al patrulea “mulţimilor şi ucenicilor” (23, 1). Este singurul loc de acest fel din prima Evanghelie. Dar, oricum, nu se adresează fariseilor şi cărturarilor. Doar fariseii se credeau fii ai lui Dumnezeu, cărturarii şi păcătoşii erau excluşi. Mântuitorul îi exclude pe cărturari şi pe farisei, deoarece se credeau perfecţi, şi-i avertizează că păcătoşii care se pocăiesc vor avea acces în Împărăţia Sa. În Marcu 11, 25, Mântuitorul Se adresează ucenicilor, asemenea şi în: Lc. 6, 36; 11, 2, 13; 12, 30, 32. În Evanghelia a IV-a există un singur loc în care apare expresia „Tatăl vostru”(In. 20, 17). Prin urmare, nu găsim o aserţiune clară privind universalitatea paternităţii lui Dumnezeu. 


Aceeaşi concluzie s-ar putea desprinde şi din analizarea celorlalte cărţi ale Noului Testament
. În general, atunci când Dumnezeu este numit Tată, se face referire fie la Hristos, fie la ucenicii Săi. În binecuvântarea adresată de Sfântul Apostol Pavel : „Har vouă şi pace de la Dumnezeu, Tatăl nostru”(Rm. 1, 7), referirea se face la cel ce scrie şi la persoanele cărora le este adresată epistola. Sunt câteva locuri scripturistice în care Dumnezeu este numit Tată în mod nedefinit. În Efeseni 2, 18, Sfântul Apostol Pavel scrie : „Că prin El  şi unii şi alţii într-un singur Duh avem calea deschisă spre Tatăl”, referirea fiind la creştinii proveniţi dintre neamuri şi dintre iudei, nu la toţi oamenii. Aceeaşi situaţie, dacă analizăm  I Cor. 8, 6; Efes. 5, 20; 6, 23; Col. 1, 1-3; 3, 17; I Tes. 1, 1; II Tim. 1, 2 ; Tit 1, 4 ; Iacob 3, 9; I Pt. 1, 2, 17; I In. 1, 2 , 3 ; 2, 1, 13, 15, 16, 22, 23, 24; 3, 1; Iuda 1. Edificator este textul din I In. 3, 1: „Vedeţi ce fel de iubire ne-a dăruit nouă Tatăl, ca noi să ne numim fii ai lui Dumnezeu; şi suntem!”.


Atenţie specială necesită textul din Efeseni 4, 6: „Un singur Dumnezeu şi Tată al tuturor”, deoarece pare a fi aproape de afirmarea paternităţii universale a lui Dumnezeu. Dar aici Sfântul Apostol Pavel vorbeşte despre trupul lui Hristos, Biserica, cea care are un singur Domn, o singură credinţă, un singur Botez, un singur Dumnezeu şi Tată al tuturor. În aceeaşi epistolă citim:  „Pentru aceasta îmi plec genunchii înaintea Tatălui Domnului nostru Iisus Hristos, din care orice neam [tot neamul] în cer şi pe pământ îşi trage numele ”(Efes. 3, 14-15). În primul rând, aici este un joc de cuvinte între pater – tată şi patria, paternitas – descendenţă dintr-un strămoş (tată) comun, comunitate, familie, trib, castă, naţiune, rasă
, iar prin cuvântul pasa – orice, toată,  se face referire la universalitate
. Chiar dacă s-ar putea presupune că afirmaţia se limitează la familiile de credincioşi, totuşi avem aici cea mai clară afirmaţie a paternităţii universale a lui Dumnezeu. Mai mult, în Efeseni 3, 6 citim : „(…) păgânii sunt împreună-moştenitori şi mădulare ale aceluiaşi trup şi împreună părtaşi ai făgăduinţei întru Hristos Iisus”. Se înţelege că nu este exclusă renaşterea şi adopţia prin Botez, când omul devine propriu-zis fiu şi moştenitor al Împărăţiei lui Dumnezeu, nu doar generic ca până atunci. 


 În concluzie, cu excepţia afirmaţiei din Ioan 4, 21, 23, Mântuitorul nu susţine nicăieri universalitatea paternităţii lui Dumnezeu, nu pentru că nu ar fi de fapt, ci pentru că discuţia apare într-un context etic. Adresându-Se fariseilor, Mântuitorul nu-L numeşte pe Dumnezeu Tatăl lor, mai mult, în Ioan 8, 42, 44 le spune: „Dacă Dumnezeu ar fi Tatăl vostru, M-aţi iubi pe Mine, fiindcă Eu de la Dumnezeu am ieşit şi am venit. (...) Voi sunteţi din tatăl vostru diavolul şi poftele tatălui vostru vreţi să le faceţi. El de la început a fost ucigător de oameni şi nu a rămas întru adevăr, pentru că adevăr nu este întru el. Când el grăieşte minciuna, dintr-ale lui grăieşte, fiindcă el mincinos este şi tatăl minciunii”. Este evident caracterul etic al acestor afirmaţii. „Ucigătorul de oameni” nu poate fi tatăl oamenilor care-i fac voia, decât într-un sens etic. Dacă Dumnezeu este Tată iubitor- Pilda fiului risipitor (cf. Lc. 15) ne vorbeşte atât de clar şi de impresionant despre acest adevăr – şi-Şi împlineşte la superlativ toate cele ce decurg din această calitate, omul, în general, nu-şi realizează vocaţia  filiaţiei adoptive. Poate de aceea găsim atât de puţine indicii scripturistice despre universalitatea paternităţii divine, iar cele care evidenţiază filiaţia adoptivă a omului o restrâng la cei „născuţi din nou” (cf. In. 3, 3) şi care îşi iubesc vrăjmaşii (cf. Mt. 5, 45). 

b. Πνευ̃μα  υίοθεσία, spiritum adoptionis filiorum (Rm. 8, 15) - filiaţia adoptivă baptismală a omului: O primă referinţă nou-testamentară la tema în analiză este Matei 5, 9: „Fericiţi făcătorii de pace că aceia fiii lui Dumnezeu se vor chema”. Cu siguranţă, nu se afirmă aici universalitatea calităţii oamenilor de fii ai lui Dumnezeu. Şi în continuarea Predicii de pe Munte, această filiaţie are un pronunţat caracter etic: „Iubiţi pe vrăjmaşii voştri, binecuvântaţi pe cei ce vă blesteamă, faceţi bine celor ce vă urăsc şi rugaţi-vă pentru cei ce vă vatămă şi vă prigonesc, ca să fiţi- geneste [deveniţi] fiii Tatălui vostru Celui din ceruri” (Mt. 5, 44-45; cf. Lc. 6, 35). Cuvintele sunt adresate ucenicilor care numai prin asemănarea cu Dumnezeu se vor putea numi fii ai lui Dumnezeu. Mântuitorul face distincţie clară între  „fiii împărăţiei” şi „fiii celui-rău” (cf. Mt. 13, 38), iar „fii ai lui Dumnezeu, fiind fii ai învierii” (cf. Lc. 20, 36) vor putea ajunge doar cei „ce se vor învrednici să dobândească veacul acela şi învierea din morţi ”(Lc. 20, 35)
.


Tot o aplicare restrictivă a calităţii de fii ai lui Dumnezeu este şi în textul în care ni se spune despre Caiafa că a zis, “nu de la sine”(cf. In. 11, 51), ci fiind arhiereu în anul când a fost răstignit Mântuitorul, a profeţit că Iisus avea să moară pentru tot neamul şi pentru ca să adune „întru una pe fii lui Dumnezeu cei împrăştiaţi” (cf. In. 11, 52). Din prologul Evangheliei a IV-a aflăm că filiaţia se inaugurează prin credinţă, prin disponibilitatea de a-L primi pe Hristos, Logos-ul întrupat în istorie: „Dar celor câţi L-au primit, care cred întru numele Lui, le-a dat putere să devină fii ai lui Dumnezeu”. În Luca 3, 38, la sfârşitul genealogiei ascendente, referinţa la Adam ca fiind fiul lui Dumnezeu, este făcută doar pentru a completa şirul. Adam, neavând un tată pământesc, întrucât a fost creat de Dumnezeu.  


Caracterul pnevmatic al filiaţiei  adoptive este explicit în Romani 8, 14-16: „Fiindcă toţi câţi sunt mânaţi [călăuziţi] de Duhul lui Dumnezeu, aceia sunt fii ai lui Dumnezeu – hyioi Theou. Pentru că n-aţi primit un duh al robiei ca din nou să vă temeţi, ci Duhul înfierii – Πνευ̃μα υίοθεσία, Spiritum adoptionis filiorum - L-aţi primit, prin care strigăm: Ava!Părinte! Însuşi Duhul mărturiseşte împreună cu duhul nostru că suntem fii ai lui Dumnezeu – tekna Theou”. Se poate considera că distincţia clară între filiaţia generică a tuturor oamenilor şi cea a creştinilor apare în versetul următor: „Iar dacă suntem fii - tekna, suntem şi moştenitori – kleronomoi, heredes – moştenitori ai lui Dumnezeu şi împreună-moştenitori – synkleronomoi, coheredes cu Hristos, dacă într-adevăr pătimim împreună – sympaschomen, compatimur, cu El pentru ca împreună cu El să ne şi slăvim – syndoxasthomen, conglorificemur”. Prin urmare, filiaţia adoptivă se dăruieşte omului la Botez şi trebuie asumată cu toate riscurile inerente. Suntem fii dacă pătimim cu Hristos mai înainte de a ne bucura cu El în slava Împărăţiei Sale. 


Din aceeaşi epistolă aflăm că înfierea este mai întâi pentru israeliţi: „(…) ale cărora sunt înfierea şi slava şi legămintele şi darea Legii şi închinarea şi făgăduinţele”(Rm. 9, 4), ei fiind cei dintâi chemaţi, dar întâietatea lor este doar o chestiune cronologică, deoarece: „(…) nu toţi cei din Israel sunt Israel, nici pentru că sunt urmaşii lui Avraam sunt toţi fii, ci numai cei din Isaac - a zis - se vor numi urmaşii tăi. Aceasta înseamnă: nu copiii trupului sunt copii ai lui Dumnezeu, urmaşi sunt socotiţi copiii făgăduinţei; căci ai făgăduinţei este cuvântul acesta: la vremea aceasta voi veni şi Sara va avea un fiu” (Rm. 9, 6-9; cf. Facere 17, 21); cf. Gal. 4, 28: „Iar noi, fraţilor, potrivit lui Isaac suntem fii ai făgăduinţei”. Accentul cade pe iubire, asumare, făgăduinţă, comuniune permanentă. „(…) pe noi, cei pe care ne-a chemat, nu numai dintre iudei, ci şi dintre păgâni, aşa cum şi zice la Osea: Chema-voi popor al Meu pe cel care nu era poporul Meu şi iubită pe cea care nu era iubită. Şi va fi că-n chiar locul unde li s-a zis: Nu voi sunteţi poporul Meu!, acolo ei se vor chema fii ai Dumnezeul celui viu. Iar Isaia strigă cu privire la Israel:Chiar dacă numărul fiilor lui Israel ar fi ca nisipul mării, doar rămăşiţa se va mântui”(Rm. 9, 24-27).


În  II Corinteni 6, 17-18, Sfântul Apostol Pavel citează din Vechiul Testament: „De aceea ieşiţi din mijlocul lor şi osebiţi-vă, zice Domnul, şi de nimic necurat să nu vă atingeţi şi Eu vă voi primi pe voi. Şi vă voi fi vouă Tată şi voi Îmi veţi fi Mie fii şi fiice, zice Domnul Atotţiitorul”, iar în Galateni 3, 26-28, subliniază criteriul credinţei pentru dobândirea calităţii de fii ai lui Dumnezeu, precum şi egalitatea celor renăscuţi din apă şi din Duh: „Fiindcă toţi suntem fii ai lui Dumnezeu prin credinţa în Hristos Iisus. Căci câţi în Hristos v-aţi botezat, în Hristos v-aţi îmbrăcat. Nu mai este iudeu, nici elin; nu mai este rob, nici liber; nu mai este parte bărbătească şi parte femeiască; pentru că voi toţi una sunteţi în Hristos Iisus”. Şi în Galateni 4, 4-7 statutul de fiu al lui Dumnezeu se aplică doar creştinilor: „Dar când a venit plinirea vremii, Dumnezeu L-a trimis pe Fiul Său, născut din femeie, născut sub Lege, ca pe cei de sub Lege să-I răscumpere, ca să dobândim înfierea. Şi pentru că sunteţi fii, Dumnezeu L-a trimis în inimile voastre pe Duhul Fiului Său care strigă: Avva, Părinte! În felul acesta nu mai eşti rob, ci fiu; iar dacă eşti fiu, eşti şi moştenitor al lui Dumnezeu, prin Iisus Hristos” (cf. Efes. 5, 1; Filip. 2, 15; Evr. 2, 10, 13, 14 şi 12, 5-8).


 O analiză mai detaliată ar necesita  textul din Faptele Apostolilor 17, 28, 29 unde Sfântul Apostol Pavel afirmă înrudirea omului cu Dumnezeu. Dacă la Platon înrudirea omului cu Divinitatea se fundamentează pe legătura sufletului cu Ideile, în Sfânta Scriptură accentul cade pe omul ca eikon tou Theou. În Septuaginta se întâlnesc cuvintele syngenia  şi syngenes
, dar mai mult în sensul de relaţii, rude,
 asemenea în Noul Testament
, cu excepţia Faptelor Apostolilor 17, 29 unde Sfântul Apostol Pavel îl citează pe anticul Aratus din Cilicia (sec. III î.Hr.), Phenomenes, 5: „Că neam al lui suntem şi noi - Tou gar kai genos esmen”; în contextul poemului, pronumele demonstrativ relativ masculin tou se referă la Zeus, care este invocat din primul vers: „Ek Dios archomestha”. În scrierile pauline, termenul syngenes apare doar în Epistola către Romani, înţelesul fiind clar în 9, 3: „de dragul fraţilor mei cei de un neam cu mine după trup  – hyper ton adelphon mou ton syngenon mou kata sarka”. 



 
Syngeneia creştină are alte fundamente, se distinge clar de înrudirea din platonism şi din stoicism, unde se presupune conaturalitatea. În creştinism vorbim despre înfiere, posibilă datorită întrupării Fiului lui Dumnezeu şi despre îndumnezeire prin care se întâlnesc dragostea lui Dumnezeu şi dragostea omului . 


c. Syngeneia  în Duhul Sfânt şi în Adevăr: Dacă Sfinţii evanghelişti Matei şi Luca ne prezintă genealogia
 după trup a Domnului nostru Iisus Hristos, spunându-ne cum S-a născut din om, din Fecioară, Cel ce Se născuse din Tatăl „mai înainte de toţi vecii”, Sfântul Apostol şi Evanghelist Ioan ne spune cum se poate naşte omul de la Dumnezeu. Este atât de impresionant a se gândi cât de delicat lucrează Dumnezeu cu omul; nu e nimic forţat, uluitor, artificial în această lucrare. Mai întâi omul, Fecioara, primeşte să nască pe Dumnezeu după trup, pentru ca apoi Dumnezeu să-l nască pe om din apă şi din Duh; mai întâi omul, Iosif, Îl adoptă
 pe Fiul lui Dumnezeu făcut Om, pentru ca apoi omul sfinţit prin Botez să fie înfiat de Dumnezeu; mai întâi El vine la noi în modul cel mai delicat şi mai gingaş imaginabil, ca prunc nevinovat într-o iesle din Betleem, pentru ca noi să putem cât mai firesc să ne apropiem de El şi primindu-l, să fim primiţi noi înşine de Dumnezeu. „(...) celor câţi L-au primit (pe Hristos), care cred în Numele Lui, le-a dat putere – exousian ca să se facă fii ai lui Dumnezeu – tekna Theou genesthai, care nu din sânge, nici din dorinţă trupească, nici din dorinţă bărbătească, ci de la Dumnezeu s-au născut – ek Theou egennethesan” (In. 1, 12-13). 




Taina acestei naşteri din Dumnezeu o dezvăluie Mântuitorul Însuşi lui Nicodim
: „Adevărat, adevărat zic ţie: De nu se va naşte cineva de Sus, nu va putea să vadă Împărăţia lui Dumnezeu”(In. 3, 3). Întrucît Nicodim a fost contrariat de o astfel de afirmaţie, Mântuitorul îi explică: „De nu se va naşte cineva din apă şi din Duh nu va putea să intre în Împărăţia lui Dumnezeu”(In. 3, 5). Naşterea „de la (sau: din) Dumnezeu” din prologul Evangheliei a IV-a (1, 13) este numită în capitolul al III-lea, naştere „de Sus” (v. 3 şi 7), naştere „din apă şi din Duh”(v. 5) sau naştere „din Duh(ul)” (v. 6 şi 8). În această lucrare minunată, Dumnezeu este Cel care naşte şi noi suntem cei care ne naştem
. Sfântul Apostol Iacob ne spune că: „Părintele luminilor... după voia Sa ne-a născut prin cuvântul adevărului, ca să fim începătură făpturilor Lui” (1, 17-18). Sfinţii Apostoli Petru şi Pavel se referă, de asemenea, la această naştere dumnezeiască
: „Binecuvântat fie Dumnezeu şi Tatăl Domnului nostru Iisus Hristos Care, după mare mila Sa, prin Învierea lui Iisus din morţi, ne-a născut – anagennesan  din nou, spre nădejde vie (...)”(I Pt. 1, 3); „Fiind născuţi a doua oară – anagegennemenoi nu din sămânţă stricăcioasă, ci din nestricăcioasă, prin cuvântul lui Dumnezeu cel viu şi care rămâne în veac”(I Pt. 1, 23) şi „(…) ne-a mântuit, nu din faptele cele întru îndreptare, săvârşite de noi, ci după a lui îndurare, prin baia naşterii celei de a doua – dia loutrou palingenesias şi prin înnoirea Duhului Sfânt” (Tit 3, 5).




Naşterea din nou, naşterea de la Dumnezeu are loc prin baia Botezului. Mântuitorul nu S-a botezat pentru a Se curăţa El, ci pentru a sfinţi apele, pentru a uni puterea vivificatoare a Duhul Sfânt, Domnul de viaţă făcătorul, cu apa. Prin Sfânta Taină a Botezului, din apa consacrată prin venirea – parousia Duhului Sfânt, omul se naşte din nou, ca o minunată făptură purtând pecetea darurilor duhovniceşti. De aceea, slăvindu-L pe Dumnezeu Creatorul şi anticipând ceea ce se va petrece cu cel ce vine spre luminare, preotul se minunează şi zice: „Mare eşti Doamne şi minunate sunt lucrurile Tale, nici un cuvânt nu este de ajuns spre lauda minunilor Tale!”.  Înrudirea – syngeneia omului cu Dumnezeu nu este o metaforă, ci o realitate profundă ce se datorează Întrupării Fiului lui Dumnezeu, Arhetipul omului. El S-a făcut frate cu noi, iar noi devenim fraţi cu El prin Botez, prin urmare, Tatăl Său devine şi Tatăl nostru – singura rugăciune pe care ne-a învăţat-o Însuşi Domnul este adresată Tatălui, iar Maica Sa devine şi Maica noastră. 


Botezul Domnului are profunde semnificaţii pentru Botezul nostru. După cum s-a subliniat deja, prin intrarea Sa în Iordan, Fiul lui Dumnezeu înomenit uneşte în mod deplin puterile vivificatoare ale Duhului Sfânt cu apa, făcând posibil Botezul „din apă şi din Duh”. Prin consacrare, apa baptismală face posibilă naşterea din nou, naşterea de sus, de fapt omul se naşte din nou, este re-creat, devină făptură nouă. Săvârşitorul se roagă: „Tu Stăpâne a toate arată apa aceasta, apă de izbăvire, apă de sfinţire, curăţire trupului şi sufletului, dezlegare legăturilor, iertare păcatelor, luminare sufletului, baie de-a doua naştere, înnoirea duhului, har de înfiere (s.n), îmbrăcăminte de nestricăciune, izvor de viaţă”
. Îmbrăcămintea de nestricăciune, haina de lumină a lui Hristos, pe care ne-o conferă Duhul Sfânt, are ca urmare firească înfierea, dobândirii intimităţii cu Tatăl, Cel care spune la Botezul fiecărui om: „Acesta este fiul Meu cel iubit” (cf.Mt. 3, 17). 
Prin prezenţa Duhului Sfânt asupra lui Iisus la Iordan este reliefată şi consubstanţialitatea treimică. Este important de subliniat că Sfântul Marcu, dar şi Sfântul Matei şi Sfântul Luca notează că prezenţa Duhului este evidentă la ieşirea lui Iisus din apă, deci nu în timpul botezului de la Sfântul Ioan, deoarece Iisus nu a primit atunci Duhul Sfânt.


 După întreita afundare omul cere: „Dă-mi mie haină luminosă, Cel ce Te îmbraci cu lumina ca şi cu o haină!”, apoi are loc Mirungerea, numită şi Cincizecimea personală, şi numai după aceea se cântă: „Câţi în Hristos v-aţi botezat în Hristos v-aţi şi îmbrăcat”, deoarece Duhul Sfânt este Cel care ne hristomorfizează. Părintele Stăniloae subliniază faptul că „toate expresiile Sfântului Apostol Pavel despre moartea, învierea, prefacerea omului, sădirea şi îmbrăcarea lui în Hristos, ca evenimente etic-ontologice sunt amintite în rânduiala Botezului (…). Prin această participare la Hristos cel răstignit şi înviat, cei botezaţi iau chipul [forma] lui Hristos, sau devin împreună purtători ai chipului [formei] lui Hristos - symmorphoi. Chipul [forma] lor cel [cea] nou[ă] e chipul [forma] lui Hristos imprimat[ă] în ei şi prin aceasta în Biserică” 
. 

Într-adevăr, textul slujbei Tainei Sfântului Botez face distincţie clară între chip-eikon şi formă-morphe (şi verbul derivat). În rugăciunea pe care preotul o rosteşte în taină, înainte de sfinţirea apei, el se roagă Preasfintei Treimi (ecfonisul este „(…) preasfânt numele Tău, al Tatălui şi al Fiului şi al Sfântului Duh”  - omul fiind „imago Trinitatis”) rostind cuvintele: „Şi fă să ia chip [formă] Hristosul Tău în acesta ce se va naşte din nou…”
 (textul original este : “Kai morphoson sou ton Christon, en to mellonti anagennasthai…)”
. Omul nu ia chipul lui Hristos la Botez, deoarece este prin creaţie după chipul Chipului Tatălui, ci atunci i se restaurază chipul şi primeşte forma, frumuseţea, splendoarea lui Hristos, asemănarea reală cu El, haina Sa de lumină, pe care însă nu o păstrează imaculată, ci trebuie să o cureţe prin Pocăinţă şi Euharistie.

 Omul se cufundă în apa Botezului ca o „materie fără înfăţişare şi fără formă” - hyle aneidos kai amorphos şi iese „purtând forma” frumoasă a lui Hristos
. „Suntem modelaţi şi imprimaţi şi viaţa noastră amorfă şi nedefinită primeşte o formă şi o definire”
. „Prin Botez, Mirungere, Euharistie şi restul vieţii spirituale ne încorporăm în Hristos, primim existenţa creştină, adică hristocentrică şi hristomorfă, precum şi forma şi viaţa corespunzătoare”, în acest mod, „Tatăl găseşte pe feţele noastre însăşi forma - morphen - formam Fiului” Său şi „recunoaşte în noi mădularele Celui Unul Născut al Său”
. „Natura omului ia forma, cu alte cuvinte constituţia şi funcţiile naturii umane îndumnezeite a lui Hristos”
.

Înfierea, esenţa Botezului, este un fapt real deoarece la Botez, Hristos Domnul se sălăşluieşte tainic întru noi şi, prin urmare, ne conferă chiar frumuseţea Sa, însăşi haina Sa de lumină, de aceea putem spune că actul înfierii este firesc, din moment ce devenim ca Fiul cel Unul Născut. Ieşit din baia Botezului, neofitul poate să-I ceară lui Dumnezeu: „Dă-mi mie haină luminoasă, Cel Ce Te îmbraci cu lumina ca şi cu o haină”, întrucât, aşa cum spune Sfântul Apostol Pavel: „(…) v-aţi dezbrăcat de omul cel vechi laolaltă cu faptele lui, şi v-aţi îmbrăcat cu cel nou, care spre cunoaştere se reînnoieşte după chipul - kat’eikona, secundum imaginem - Celui Ce l-a zidit.” (Col. 3, 10) (aici „chipul” este echivalentul lui „eikon” deoarece se referă la crearea omului). Ştim că Adam nu era gol înainte de păcat, ci avea un veşmânt de slavă, cu atât mai mult cel ce trăieşte „viaţa în Hristos”: „Trupul  omenesc al lui Hristos străluceşte de frumuseţea spirituală a purităţii, bunătăţii şi înţelepciunii nesfârşite a lui Dumnezeu, care restabileşte şi înalţă minunata spiritualitate umană. Iar această strălucire se răspândeşte din Hristos şi peste sufletele şi trupurile celor uniţi cu El, formând Biserica (s.n.)”
. În acest sens Sfântul Grigorie de Nyssa scrie atât de frumos şi de clar: „Acela [Mirele- Hristos] Şi-a făcut Biserica trup şi, prin adăugirea celor ce se mântuiesc, o zideşte pe ea în iubire, până ce vom ajunge toţi la bărbatul desăvârşit, la măsura vârstei plinirii lui Hristos (cf. Ef. 4, 13).  Dacă, aşadar, Biserica e trupul - soma  lui Hristos, iar Cap - kephale al trupului e Hristos, Care formează - morphon  faţa Bisericii - tes Ekklesias to prosopon  cu propria Sa înfăţişare - to idio charakteri, prietenilor Mirelui, privind la aceasta, le-a fost răpită inima - ekardiothesan, pentru că văd în ea mai limpede pe Cel nevăzut”
. 

Dacă forma dumnezeiască se referă la „veşmântul” lui Hristos, cel botezat îl primeşte şi el, nu în sensul unei autonomii umane sau într-unul panteist. Hristos Se sălăşluieşte în cel botezat, şi implicit îi dă forma Sa, la strălucire ajunge pe măsură ce împlineşte poruncile, oricum procesul conformării noastre Trupului Lui Hristos celui îndumnezeit, plin de energiile dumnezeieşti necreate, nu are sfârşit, nici aici, nici în Împărăţia Sa. 

Syngeneia primită prin Botez se desăvârşeşte prin Sfânta Taină a Euharistiei. Sfântul Atanasie cel Mare, apelând la un raţionament simplu, ne spune că putem să-L primim pe Duhul Sfânt, care nu S-a întrupat, deoarece El este de o fiinţă cu Fiul care S-a întrupat, a devenit şi Om adevărat: „prin sângele Său, care este de felul nostru – homogenous, noi putem primi Duhul Sfânt care nu este de acelaşi fel cu noi – to me homogenes hemin Pneuma”
. Ideea este exprimată şi în alte contexte: „Căci prin înrudirea Lui cu noi după trup – dia ten pros to soma autou syngeneian, am devenit şi noi temple ale lui Dumnezeu şi ne-am făcut fii ai lui Dumnezeu, aşa încât se aduce închinare Domnului şi în noi, şi cei ce ne privesc, vestesc – cum zice Apostolul (cf. I Cor. 14, 25) – că «Dumnezeu este cu adevărat în aceştia ». E ceea ce spune şi Ioan în Evanghelie: «Iar celor câţi L-au primit pe El, le-a dat lor putere să se facă fii ai lui Dumnezeu» (In. 1, 12). Iar în epistolă scrie: «Întru aceasta cunoaştem că rămâne întru noi, din Duhul Lui, din Care ne-a dat nouă»
; „(…) toţi am fost eliberaţi pentru înrudirea trupului (etimologic, cărnii, n.n.) – kata ten syngeneian tes sarkos”
.

Duhul Sfânt, Sfinţitorul, Cel care consacră apa Botezului, mirul şi cinstitele daruri, ni-L face prezent pe Hristos în intimitatea fiinţei noastre, prin Sfintele Taine ale Botezului, Mirungerii şi Euharistiei. Potrivit Sfântului Apostol Pavel, Hristos trăieşte în creştini: „Hristos este Cel Ce trăieşte în mine” (Gal. 2, 20); „…Hristos este în voi” (Rm. 8, 10; II Cor. 13, 5); „Hristos Cel dintru voi…”(Col. 1, 27); „Hristos, totul întru toţi”(Col. 3, 11). El se sălăşluieşte în inimile lor: „Hristos să Se sălăşluiască prin credinţă în inimile voastre”(Efes. 3, 17). În concluzie, syngeneia cu Tatăl, prin Fiul, în Duhul Sfânt, prin care înţelegem înfierea şi comuniunea tot mai accentuată cu Sfânta Treime, se realizează prin Sfintele Taine, în ambianţa ecclesială şi are un caracter epectasic, „din slavă în slavă” (cf. II Cor. 3, 18).

II. Actualizarea harului înfierii baptismal 

Sfântul Simeon Noul Teolog a accentuat cel mai bine importanţa actualizării harului baptismal. În contexte diferite le spune celor cărora le-a adresat scrierile sale, dar şi nouă tuturor, să nu se mulţumească cu faptul că au fost botezaţi în pruncie şi îi îndeamnă să stăruie pentru a primi „darul lacrimilor”, care devine “botezul lacrimilor”. Acest “al doilea botez” reînnoieşte harul primit prin Sfânta Taină a Botezului, face vie din nou în fiecare om care doreşte o viaţă în Hristos, starea iniţială  sine macula, pierdută prin păcatele de tot felul, care fac inoperant harul baptismal. Dumnezeu este  sfânt prin fiinţa Sa, de aceea nu  poate avea tangenţă cu păcătosul cât timp nu intervine metanoia. “Al doilea botez”, cel al lacrimilor, înseamnă reactualizarea darurilor primite prin Sfânta Taină a Botezului,  naştere din nou- anagennesis, înfiere- hyiothesia, fraţi ai lui Hristos, consacrare prin prezenţa Duhului Sfânt, primirea veşmântului dumnezeiesc, adică a lui Hristos Însuşi. Datorită importanţei sale, tema aceasta i-a preocupat, începând cu Părinţii pustiei, aproape pe toţi Sfinţii Părinţi
. 

Când vorbeşte despre “Botezul în Duhul Sfânt”- To Baptisma en to Pneumati Haghio, Sfânul Simeon se referă în primul rând la harul înnoitor al Botezului sacramental. Nu este vorba, prin urmare, de două botezuri, ci de unul singur, care ar fi însă nedeplin dacă s-ar săvârşi fără prezenţa simţită a Duhului Sfânt. Aceeaşi lucrare a Duhului Sfânt face din botezul cu apă o sfântă taină, care la rândul său face posibilă reânnoirea treptată a “chipului”. Referindu-se la cuvintele: “…cei ce nu din sânge, nici din voie trupească, nici din vrere bărbătească, ci de la Dumnezeu s-au născut”(In.1,13), Sfântul Simeon ne spune: “Naştere numeşte aici schimbarea duhovnicească- pneumatiken alloiosin care se lucrează şi se vede în botezul Duhului Sfânt, precum Însuşi Domnul Cel nemincinos spune: «Ioan a botezat cu apă, dar voi veţi fi botezaţi în Duhul Sfânt»
(F.Ap.1,5; 11,16). Aşadar cei botezaţi în Acesta ca într-o lumină se fac lumină şi cunosc pe Cel Care  i-a născut; căci Îl şi văd” 
. “Botezul în Duhul Sfânt”, adică experierea deplină a harului baptismal, pune în lumina indisolubila legătură între orthopraxia (sau chiar theopraxia) şi theognosia. Dumnezeu Se face cunoscut în măsura şi pe măsură ce Hristos aflat tainic în om de la Botez, devine tot mai simţit  datorită lucrării sinergice a hristificării sau hristomorfizării, lucrare ce aparţine Sfântului Duh şi omului.

a. Moartea martirică , ca deplină asumare şi actualizare, prin iubire şi ascultare, a calităţii de fiu adoptiv al lui Dumnezeu: Împreună cu toate discuţiile referitoare la Botez în general şi la recunoaşterea reciprocă a acestuia în special, trebuie să se accentueze re-trăirea experienţei baptismale, atunci când moartea martirică este iminentă. Într-un excelent studiu
, la care vom face referire în continuare, profesorul Gordon Lathrop afirmă de la început că unul dintre înţelesurile Botezului creştin şi a formei comune a practicării sale în întreaga lume, poate fi descoperit în locuri surprinzătoare. De exemplu într-o referinţă indirectă dintr-un text istoric clasic al Bisericii, care nu este despre Botez, dar care reflectă indirect practica baptismală sau foloseşte descrieri baptismale. Uneori surpriza unei asemenea descoperiri şi caracterul contextului său pot dezvălui cu claritate importanţa majoră a modelului de baza al Botezului
.

Astfel, în prima jumătate a secolului al II-lea, Sfântul Ignatie, episcop al Antiohiei, pe drumul spre proces şi martiriu, a scris o impresionantă epistolă creştinilor din Roma, oraşul unde urma să moară. A scris nu despre Botez, ci despre moartea sa iminenta: „«Stăpânitorul veacului acestuia»
 vrea să mă răpească şi să strice gândurile mele despre Dumnezeu. Nimeni, dar, dintre cei de faţă să nu-l ajute! Mai bine fiţi cu mine, adică cu Dumnezeu! Să nu căutaţi să vorbiţi despre Iisus Hristos, dar să doriţi lumea. (...) Dorinţa -eros mea a fost răstignită şi nu mai este în mine nici un foc, care să iubească materia - pyr philoulon, ci «apă vie»
, care grăieşte în mine şi-mi spune dinlăuntrul meu: «Vino la Tatal!». Nu mă desfătez de hrana cea stricăcioasă, nici de plăcerile vieţii acesteia. Vreau pâinea lui Dumnezeu, care este trupul lui Iisus Hristos, Cel din sămânţa lui David
, iar băutură vreau sângele Lui, care este dragoste - agape nestricăcioasă”
.

Prin acest text impresionant îşi anunţă Sfântul Ignatie martiriul ce îl aşteaptă şi pe care îl doreşte. „Apa vie” care grăieşte semnifică consacrarea prin prezenţa Duhului Sfânt, Cel care ni-L face prezent pe Hristos, Logos-ul, Cuvântul lui Dumnezeu. „Apa vie este Duhul lui Dumnezeu revărsat înlăuntrul său (In. 4,14; 7,37-39; 19,34). Duhul Sfânt ne hristomorfizează, ne aşează în intimitatea lui Hristos, Cel care îi spune sfântului: „Vino la Tatăl!”. Este deosebit de impresionant cum harul baptismal este experiat din nou în mod plenar. Botezul nu a fost un act formal, ci este un proces continuu de sesizare a prezenţei nemijlocite a Sfintei Treimi. Sfântul Ignatie se referă la elementele centrale ale comunităţii creştine: cuvântul Domnului, apa naşterii din nou în trupul lui Hristos, agapa euharistică. Bineînţeles că aceste cuvinte – apa, vorbire, pâine, carne, băutură, sânge, dragoste – au înţelesuri multiple, ce includ înţelesuri religioase multiple. Dar aici, în scrierea sa adresată altei biserici, o adunare ce se remarca prin exact aceste elemente folosite împreună, principalele lor înţelesuri liturgice nu puteau fi departe de înţelesul urmărit de Sfântul Ignatie. El dorea să convingă Biserica din Roma că el, într-adevăr, alesese să bea paharul pe care şi Hristos îl băuse, să fie botezat cu Botezul cu care Domnul său a fost botezat (cf. Mc. 10,38-39). Prin aceasta doreşte să prevină eforturile acestei biserici de a-l salva. Într-adevăr, a zis despre el că, dacă este capabil să moară, mărturisind credinţa creştină, el va fi “cuvânt al Domnului” rostit pentru ca alţii să audă, nu doar un alt “strigăt” pierdut în istoria plină de nevoi a lumii
: 

„La nimic nu-mi vor folosi desfătările lumii, nici împărăţiile veacului acestuia. «Mai bine-mi este să mor»
 în Hristos Iisus decât să împărăţesc marginile pământului. Pe Acela Îl caut, Care a murit pentru noi; pe Acela Îl vreau, Care a înviat pentru noi. Naşterea mea îmi este aproape. Iertaţi-mă fraţilor! Să nu mă impiedicaţi să trăiesc, nevoind ca eu să mor! Nu-l daţi lumii pe cel care voieşte să fie al lui Dumnezeu, nici nu-l amăgiţi cu materia! Lăsaţi-mă să primesc lumina cea curată! Ajungând acolo, voi fi om deplin! Îngăduiţi-mi să fiu următor al patimilor Dumnezeului meu!”
.

 Se folosesc aici analogii baptismale pregnante: moartea sa va fi o naştere, o iluminare, o participare la pătimirile lui Hristos. Nu ar trebui să fie o surpriză faptul că Botezul şi Euharistia puteau fi utilizate în Biserica veche ca metafore pentru mărturisirea prin suferinţă în faţa lumii, şi ca surse pentru astfel de fapte, pentru că aveau deja acest înţeles în Evanghelia după Sfântul Evanghelist Marcu şi s-a continuat astfel şi în Biserica martirilor
. Într-un timp al cruzimii şi opresiunii, distanţa dintre mâncarea pâinii Domnului în comunitate şi a fi “măcinat ca grâul” în arenă, nu era mare
. 

Sfântul Ignatie este pe cale să devină martir, un proces pe care el îl vede ca reflectând faptul de a deveni creştin şi totodată om deplin
. Propovăduirea şi convertirea, apa grăitoare, agapa: aceasta a fost probabil rânduiala - ordo prin care cineva devenea creştin în Antiohia
. Acestă rânduială - ordo era disponibilă reamintirii, „iar şi iar”, fiind co-extensivă întregii vieţi mărturisitoare creştine autentice, nu repetând Botezul, ci ascultând “glasul” său şi acţionând conform chemării sale.  

b. Adopţia şi paternitatea / maternitatea duhovnicească, ca replică smerită la darul dumnezeiesc al propriei înfieri baptismale

1. Exemple de adopţie în Sfânta Scriptură


Practica adoptării de copii este prezentă în Vechiul Testament. S-au identificat mai multe cazuri: a) Din Geneză 15, 2-3 aflăm că Avraam, neavând copii, intenţionează să îl desemneze pe Eliezer, slujitorul său, drept moştenitor. Întrucât în vechiul Orient Mijlociu, doar rudele, în mod obişnuit fiii, puteau moşteni, foarte probabil că Avraam l-a înfiat pe Eliezer. Acest pasaj  este edificator pentru practica cuplurilor sterile din epocă, de a adopta un copil, câteodată un sclav, pentru a-i sluji în timpul vieţii şi ulterior, pentru a se ocupa de înmormântare şi a le ţine doliul. În schimb, cel adoptat devenea moştenitor. Dacă în familia respectivă survenea o naştere, copilul natural era moştenitorul principal, iar celălalt secundar. 

b) În Geneză 16, 2 se arată că, fiind stearpă, Sara s-a hotărât să permită legătura dintre Agar, slujitoarea sa, şi Avraam, soţul său. La fel va proceda şi Rahela cu soţul său Iacob (30, 3). Ambele sperau ca astfel să aibă copii. Cuvintele „vei dobândi copii” trimit la intenţia lor de a adopta copiii rezultaţi din respectiva legătură, iar cuvintele „va naşte pe genunchii mei ” ( 30, 3; cf. 50, 23) pot trimite la un fel de ceremonie de adopţie. Mai puţin probabilă este varianta conform căreia Rahela a asistat la naşterea Bilhăi pentru a se tămădui de sterilitatea sa, practică întâlnită astăzi la unii arabi.
 

c) Se susţine de către unii exegeţi faptul că Iacob ar fi fost adoptat de Laban, care nu avea fii (Geneză 29, 31). Acesta l-a făcut moştenitor şi i-a dat pe fiica sa de soţie. Dar Biblia nu vorbeşte despre adopţie, ci îl prezintă pe Iacob în calitate de angajat al lui Laban. 

d) Cu puţin înainte de a muri, Iacob, amintind de promisiunea lui Dumnezeu de a-i da Canaanul, îi spune fiului său Iosif că cei doi fii ai săi, care i se născuseră în Egipt, vor fi ai lui, precum Ruben şi Simeon. S-a făcut observaţia că este vorba de nepoţi de la fiu şi s-a făcut analogia cu adoptio mortis causa, adopţia implicând de fapt moştenirea.

 e) Geneza 50, 23:  „Şi a văzut Iosif pe urmaşii lui Efraim până la al treilea neam. De asemenea şi copiii lui Machir, fiul lui Manase, s-au născut pe genunchii lui Iosif ”, expresia sugerează un ceremonial de adopţie.

f) În Ieşire 2, 10 se atestă înfierea lui Moise de către fiica lui Faraon. 

g) Sora născută „afară din casă” din Levitic 18, 9 poate însemna o soră adoptată, o soră provenită dintr-o legătură extra-conjugală, sau dintr-o altă căsătorie a mamei.

 h) Judecători 11,1 sq.. Din moment ce  Ieftae era fiul nelegitim al lui Galaad, se poate vorbi de recunoaşterea lui, nu de adopţie. 

i) Rut 4, 16-17. Aparent aici ar fi vorba de înfierea lui Obed de către Noemina. Dar scopul căsătoriei lui Booz cu Rut a fost păstrarea numelui soţului ei decedat (v. 10). Adoptarea lui Obed de către Noemina ar fi afectat acest scop. Textul spune că Noemina i-a  devenit doică, nu mamă. Cuvintele femeilor (v. 14) se referă la faptul că Noemina a devenit bunică. 

j) Estera 2, 7. Mardoheu a adoptat pe Hadasa (Estera), verişoara sa orfană.

k) Neemia 7, 63. Din acest text se poate deduce adoptarea în cadrul familiei lui Barzilai.      

l) I Paralipomena 2, 35-41. Întrucât robul Iarha s-a căsătorit cu fiica stăpânului său, cu siguranţă a fost eliberat şi cumva adoptat de stăpânul său, deoarece, altfel, descendenţii săi nu ar fi putut să apară în genealogia iudaică. 

m) S-ar putea considera a fi un fel de adopţie postumă desemnarea primului fiu născut dintr-o căsătorie de levirat drept A fiul lui B (adică a celui decedat), păstrând astfel numele celui decedat (cf. Geneză 38, 8-9 ; Deut. 25, 6, Rut 4), şi, probabil, moştenindu-i averea. 


În concluzie, din pasajele biblice la care tocmai s-a făcut referire, se poate deduce că, din cele mai probabile cazuri de adopţie, două (a şi d) datează din perioada patriarhală, una (f) reflectă o practică egipteană iar cealaltă (j) practica evreilor persani în perioada exilică sau post-exilică. Sunt sărace sursele pentru atestarea practicii adopţiei în perioada pre-exilică. Conştiinţa tribală a evreilor se pare că nu favoriza crearea unor familii artificiale, iar poligamia aproape că excludea necesitatea adopţiei. Pentru perioada post-exilică nu avem informaţii despre practicarea adopţiei.

1.1. Adopţia ca metaforă: a) Dumnezeu şi Israel: Relaţia dintre Dumnezeu şi Israel este adesea asimilată cu cea dintre tată şi fiu (cf. Ieşire 4, 22; Deut. 8, 5; 14, 1). Poate avea sensul filiaţiei adoptive, de exemplu în Ieremia 3, 19: „Eu Mi-am zis: Cum să te pun pe tine în numărul fiilor şi să-ţi dau ţara cea plăcută, care este moştenirea cea mai frumoasă a mulţimii poporului? Dar iarăşi Mi-am zis: Tu Mă vei numi Tată al tău şi nu te vei mai depărta de Mine”; Osea 11, 1, 3, 4: „Când Israel era tânăr, Eu îl iubeam, şi din Egipt am chemat pe fiul Meu .(…) Şi Eu învăţam pe cei din Efraim să meargă în picioare şi-i luam în braţe, dar ei n-au înţeles, cu toate că Eu îi îngrijeam ca pe copii, îi iubeam cu dragoste părintească, cu iubire fără margini”. 
  b) Dumnezeu şi regele: Ideea că regele este fiul lui Dumnezeu apare în surse de origine canaanită şi din Orientul Apropiat. Pentru Israel, care a împrumutat instituţia monarhiei de la vecini (I Regi 8), această ideea nu putea fi acceptată în sensul literal, prin urmare referinţele biblice la rege ca la fiul lui Dumnezeu, au sensul de filiaţie adoptivă. Ps. 2, 7-8: „Domnul a zis către Mine: Fiul meu eşti Tu, Eu astăzi te-am născut! Cere de la Mine şi-Ţi voi da neamurile moştenirea Ta şi stăpânirea Ta, marginile pământului”. Chiar dacă este un psalm mesianic, are şi o referinţă la David, expresia „Eu astăzi te-am născut! Cere de la Mine şi-Ţi voi da neamurile moştenirea Ta şi stăpânirea Ta, marginile pământului” exprimând ideea adopţiei ca o nouă naştere, precum şi primirea moştenirii. I Paralipomena 28, 6: „Şi Mi-a zis:Solomon, fiul tău, va zidi locaşul Meu şi curţile Mele, pentru că Mi l-am ales pe el de fiu şi Eu îi voi fi lui Tată. Şi voi întări domnia lui pe veci, dacă va fi tare în împlinirea poruncilor Mele şi a aşezămintelor Mele, ca până astăzi”. Idei similare găsim şi în: II Regi 17, 7; Ps. 89, 27 sq.; I Paralipomena 22, 10; 28, 6.   

1.2. Rânduiala la înfierea de copii: Molitfelnicul conţine şi o slujbă specială ce se săvârşeşte în biserică pentru părinţii adoptivi şi copil. Aceştia ţin lumânări aprinse, ca la Botez. După binecuvântare, rugăciuni începătoare, psalm, troparul şi condacul hramului bisericii, preotul rosteşte două rugăciuni de mare frumuseţe. Se subliniază mai întâi înfierea primită prin înomenirea Fiului lui Dumnezeu, ca temei al adopţiei în curs, apoi se cere să fie întăriţi în dragostea lor, să-şi împlinească promisiunile pentru ca astfel să se învrednicească de Împărăţia lui Dumnezeu:

„Doamne, Dumnezeu nostru, Cel ce prin iubitul Tău Prunc, Domnul nostru Iisus Hristos, ne-ai numit pe noi fii ai lui Dumnezeu, cu primirea de fiu şi cu darul atotputernicului şi Sfântului Tău Duh, zicând: Eu voi fi Lui Tată, şi Acela va fi Mie Fiu, Însuţi, Iubitorule de oameni Împărate, caută din sfântul Tău locaş spre robii Tăi aceştia (N), şi pe cei pe care firea i-a născut despărţiţi unul de altul după trup, pe aceştia Însuţi îi uneşte în tată şi fiu prin Sfântul Tău Duh; întăreşte-i în dragostea Ta; leagă-i pe ei cu binecuvântarea Ta; înalţă-i pe ei întru slava Ta; întăreşte-i pe ei în credinţa Ta, păzindu-i pururea ca să nu se lepede de cele ce au ieşit din gura lor, şi fii mijlocitor făgăduinţei lor ca dragostea pe care întru Tine au mărturisit-o să o păzească nestricată şi nemincinoasă, până la sfârşitul vieţii lor, vieţuind ei întru Tine, Cel ce eşti singurul Dumnezeu viu şi adevărat, şi învrednicindu-se de moştenirea împărăţiei Tale (...)”. În cea de a doua rugăciune se face distincţie între rudenia după trup, în Adam, şi înrudirea după har datorată Domnului Iisus Hristos, şi se cere ca cei implicaţi să-şi păzească împreună supunerea cea fiască datorată lui Dumnezeu: „Stăpâne, Doamne, Cel ce eşti făcătorul a toată făptura, Care întru Adam cel dintâi ai rânduit rudenia firească după trup, iar întru Iisus Hristos, Fiul Tău cel iubit şi Dumnezeul nostru, ne-ai arătat şi pe noi a fi rudenia Ta după har, Ţie, Celui ce ştii toate, îşi pleacă aceştia capetele ca nişte robi ai Tăi, cerând binecuvântarea care de la Tine vine, şi prin legătura cea întru Tine se mărturisesc unul pe altul tată şi fiu. Pentru aceasta, cu smerenie Te rugăm, pe Tine, Doamne, ajută lor să dobândească cele ce nădăjduiesc şi să păzească starea cea cuviincioasă între ei şi supunerea cea fiască faţă de Tine, vieţuind după vrednicie (...)”
. 

Existenţa acestei rânduieli presupune faptul că Biserica a încurajat şi a binecuvântat mereu adopţiile. Este superfluu să subliniem relevanţa practică, socială a doctrinei despre înfierea baptismală şi a corelativei practici a adopţiei. În România sunt astăzi peste 75.000 de copii în grija statului
.  

2. Paternitatea / maternitatea duhovnicească: Ca temei pentru paternitatea / maternitatea duhovnicească redem cuvintele Sfântului Apostol Pavel adresate galatenilor: „O, copiii mei, pentru care sufăr iarăşi durerile naşterii până ce Hristos va lua chip- [formă] în voi”- tekna mou, ous palin odino mehris ou morphothe Hristos en hymin (Gal. 4, 19). Pentru ca să devină posibilă viaţa în Hristos, El trebuie să ia formă  în om. Trebuie, într-un anumit sens, să Se întrupeze din nou în fiecare, idee curentă în mistica creştină
. Această metaforă, care se bazează pe dezvoltarea copilului în pântecele mamei, sugerează faptul că Hristos trebuie să ajungă la o deplină dezvoltare, maturitate în cel credincios, datorită apartenenţei la comunitatea eclesială. Acesta este un proces care nu se sfârşeşte niciodată, fiind atât dar cât şi datorie, Dumnezeu revendicând darul oferit, realizându-se astfel relaţia Dăruitor – dar – cel ce primeşte darul, acesta din urmă, adică credinciosul, devenind la rândul lui dăruitor: „…toată viaţa noastră lui Hristos Dumnezeu să o dăruim - parasometha”. 

Părintele Profesor Vasile Mihoc identifică în versetul 19 din Galateni 4, al treilea aspect al metaforei  maternităţii, după  dragostea şi grija pentru ei, şi accentuarea faptului că naşterea se face în dureri 
:  „formarea chipului lui Hristos în credincioşi este un proces lent şi continuu în care Apostolul are un rol de neînlocuit. Sfântul Pavel spune că el suferă „iarăşi” durerile naşterii „până ce Hristos va lua formă în voi”. Verbul morphousthai (forma pasivă de la morphoo) înseamnă „a fi modelat”, „a primi o formă determinată”. Expresia mechris ou din Galateni 4, 19b indică nu numai momentul împlinirii acestui proces de creştere duhovnicească, ci şi durata sau continuitatea lui şi de aceea putem traduce această expresie prin „atâta timp cât”
. Se poate face o distincţie între privilegiul şi marea răspundere a paternităţii duhovniceşti pe care o are ierarhia bisericească şi chemarea şi responsabilitatea paternităţii / maternităţii duhovniceşti pe care o au monahii (nehirotoniţi) şi monahiile  precum şi naşii de Botez şi Cununie. De fapt, episcopul este chemat să aibă, pentru a se asemăna cu Dumnezeu, dragoste desăvârşită faţă de credincioşii din eparhia sa, paternă (autoritate, rigoare) şi maternă (iubire jertfelnică) în acelaşi timp. A nu se uita că episcopul poartă engolpionul cu Maica Domnului, semn evident al responsabilităţii de a naşte din nou „din apă şi din Duh” pe credincioşi prin săvârşirea Sfintei Taine a Botezului. Prin delegaţie din partea episcopului şi preotul săvîrşeşte Sfânta Taină a Botezului, prin urmare împărtăşeşte responsabilitatea episcopului. 

În concluzie am putea afirma că Dumnezeu a creat lumea din iubire, cu iubire şi pentru iubire, iar înfierea baptismală este premisa îndumnezeirii omului. Totodată, moartea martirică şi adopţia de copii constituie semne sigure ale depăşirii biologicului, ale accentuării consangvinităţii noastre mistice prin Euharistie, ale iubirii necondiţionate asemenea celei pe care Dumnezeu Unul în Treime o are pentru întreaga Sa făptură.

La seminarul de dogmatică am vorbit câteva ore pe marginea subiectelor. În plus, am mai tratat problema hirotonirii femeilor (dar şi diferenţa dintre eshatologia futuristă şi cea prezenteistă de la sb 11, din DEE). Orientativ, mai departe, redăm două studii culese de pe internet. Sper să vă ajute la ceva. Mai importante sunt subiectele: 1, 14, 15.

Au existat femei in randul clerului? Http://www.crestinortodox.ro/diverse/au-existat-femei-randul-clerului-96537.html)

Scopul acestei prezentari este de a raspunde la intrebarea daca au existat femei in randul clerului superior sau inferior din timpul primelor patru secole crestine.  Dupa cum stim din textele neo-testamentare si dupa cum sustine toata traditia patristica, Mantuitorul Hristos Si-a ales cei 12 Apostoli din randurile ucenicilor barbati. Cu toate acestea, pe tot parcursul activitatii Sale misionare, Mantuitorul a fost urmat si de numeroase femei, care-I slujeau sau Ii puneau la dispozitie o parte din averile lor. După Cincizecime, Sfintii Apostoli au numit diaconi, episcopi si preoti. Se poate ca functia de slujire, pe care o indeplineau de bunavoie femeile ce-L urmau pe Hristos, sa fi fost deja recunoscuta ca o functie clericala pe parcursul primului secol. Un text din epistola catre Romani 16, 1-2 face referire la „diaconita" (διακονος) Febe si pare sa confirme existenta diaconatului feminin in jurul anilor 60 d. Hr. Trebuie de asemenea mentionat faptul ca, in primele decenii ale Bisericii crestine (anii 40-60) cele trei trepte ale clerului, precum si functiile lor, nu erau clar si universal definite. De aceea, denumirea de Apostol este folosita pentru a desemna si pe misionarii evanghelizatori, iar numele de preot putea sa-i desemneze si pe episcopi. Cat despre alte femei mentionate in scrierile epistolare ale Sfantului Apostol Pavel, printre care Priscila (Rom 16, 3), Maria (Rom 16, 6), Trifana, Trifosa, Persida (Rom. 16, 7), despre care se spune ca „s-au ostenit intru Domnul", credem ca ele ar fi putut ajuta si chiar invata (evangheliza) in comunitatile lor, fara sa aiba insa o functie sacerdotala aparte. Scrierile neo-testamentare vorbesc de asemenea despre o categorie aparte de femei, „vaduvele", categorie ce va continua sa existe pe tot parcursul epocii Bisericii primare. In urma analizei mai multor texte scripturistice si patristice, putem presupune ca aceasta „breasla" a vaduvelor a aparut din necesitatea simtita de catre crestini de a se ocupa de femeile ramase vaduve, urmand astfel unei vechi traditii iudaice. Legislatia imperiala prevedea ca, dupa moartea sotului, vaduva impreuna cu toata zestrea ei treceau sub protectia unui fiu sau a unui frate, care avea obligatia de a-i purta de grija. Prin urmare, vaduvele erau ferite de saracie, cel putin in mod teoretic[1]. De aceea s-a ajuns la alegerea altor criterii decat cele financiare, care sa permita unei femei intrarea in ordinul vaduvelor. In primul rand, vaduvele trebuiau sa fie femei in varsta, mai batrane de 60 de ani, respectabile, care puteau sa ajute Biserica in diverse moduri, prin slujirea bolnavilor, prin asistenta femeilor s.a.m.d. Cu timpul, aceste femei, care initial fusesera „grupate" spre a primi ajutorul comunitatilor crestine, au inceput sa joace un rol activ in Biserica. Pentru ca serviciile lor sa nu dea nastere la suspiciuni si la critici, li s-a cerut vaduvelor sa duca o viata din ce in ce mai sfanta. Aceste cerinte, care vor fi repetate pe tot parcursul istoriei Bisericii primare, au fost initial formulate in epistola Sfantului Apostol Pavel catre Timotei: „Sa fie inscrisa intre vaduve cea care nu are mai putin de saizeci de ani si a fost femeia unui singur barbat; daca are marturie de fapte bune, daca a crescut copii, daca a fost primitoare de straini, daca a spalat picioarele sfintilor, daca a venit in ajutorul celor stramtorati, daca s-a tinut staruitor de tot ce este lucru bun." (1 Tim 5, 9-10). Mai mult decat atat, se obisnuia selectarea celor mai pioase vaduve, care urmau sa faca parte dintr-un „ordin" al vaduvelor. In functie de regiunea si de epoca istorica, vaduvele care faceau parte din acest „ordin" erau „numite", deci investite printr-o ceremonie aparte, ce poate fi comparata cu cea a intrarii in monahism. Consideram chiar ca ordinul vaduvelor a reprezentat o prima etapa inaintea aparitiei monahismului feminin. In Epistola Sfantului Policarp al Smirnei catre Filipeni se vorbeste despre „fecioarele numite vaduve". Aceasta categorie de femei trebuie sa fi fost constituita din tinere femei care decideau sa nu se casatoreasca, intocmai cum vaduvele intrate in „ordin" erau obligate sa renunte la a incheia noi mariaje. Asadar, aceste fecioare asemanate cu vaduvele au fost precursoarele monahismului feminin. Faptul ca vaduvele nu erau „sfintite" este confirmat de anumite scrieri patristice, dintre care amintim „Traditia apostolica", din secolul al III-lea, care afirma explicit:  „ Cand este instituita o vaduva, ea nu este hirotoita, ci numai este desemnata prin acest titlu. (...) Vaduva sa fie instituita numai prin cuvant si sa se alature celorlalte vaduve. Dar ea nu va primi punerea mainilor, intrucat ea nu ofera nici un sacrificiu si nu are functie liturgica. Iar hirotonirea se face pentru clerici, in vederea serviciului liturgic. Vaduva este instituita pentru rugaciune, care este comuna tuturor."[2] Acelasi lucru este afirmat in „Canoanele bisericesti ale apostolilor", un text realizat in Egipt spre mijlocul secolului al IV-lea:  „Sa nu fie hirotonite vaduvele care sunt instituite; (...) sa nu fie hirotonite, ci numai sa se spuna o rugaciune pentru ele, caci hirotonia este pentru barbati. Slujirea vaduvelor este importanta prin ceea ce le impune: rugaciunea frecventa, slujirea bolnavilor si postirea frecventa."[3]  Si „Constitutiile apostolice", alcatuite spre sfarsitul secolului al IV-lea, confirma faptul ca vaduvele nu sunt hirotonite. Cu toate acestea, a existat in Biserica primara o categorie de femei care primeau hirotonia (sau hirotesia - dupa alte texte), si anume diaconitele. Roger Gryson, autorul lucrarii „Le ministère des femmes dans l'église ancienne", considera ca diaconatul feminin a existat numai in cadrul Bisericii rasaritene, deoarece el este mentionat in texte de origine siriana, monofizita sau antiohiana, in vreme ce in textele de origine egipteana, alexandrina sau romana nu se face pomenire despre hirotonia femeilor (decat cel mult intr-un sens polemic). Ca si in ceea ce priveste celelalte functii ecleziastice, si pentru crearea diaconatului feminin s-a avut in vedere un motiv practic: slujirea si ajutarea preotului la botezul femeilor. Principala functie a diaconitei era ajutarea preotului care savarsea botezul femeilor, dupa cum aflam, de exemplu, din „Didascalia celor 12 Apostoli": „ daca botezi tu insuti, sau daca poruncesti diaconilor sau preotilor de a boteza, o femeie diacon sa unga femeile (care se boteaza), dupa cum am spus. Dar cel care rosteste invocarea numelui divin asupra ei in apa sa fie un barbat."[4] Aceeasi idee este preluata mai tarziu in „Constitutiile apostolice", care stipuleaza: „Diaconita nu binecuvanteaza, dupa cum nu face nici una dintre actiunile specifice preotilor sau diaconilor; ea pazeste numai portile si asista preotii la administrarea botezului, din motive de decenta."[5] Spre deosebire de Canoanele Sinodului de la Niceea, care afirmau ca diaconitele nu fac parte din cler, „Constitutiile Apostolice" vorbesc despre hirotonirea diaconitelor, prin rugaciunea urmatoare:  „Dumnezeule vesnic, Parinte al Domnului nostru Iisus Hristos, Creator al barbatului si al femeii, Tu care ai umplut de Duhul Tau pe Miriam, Debora, Ana si Holda, Tu care nu Te-ai rusinat de a face sa se nasca Fiul Tau unic dintr-o femeie, Tu care ai numit in Cortul marturiei si in Templu pazitoare ale sfintelor Tale porti, coboara acum privirea Ta asupra servitoarei Tale, aleasa pentru diaconat. Da-i ei Duhul Tau cel Sfant si curateste-o de toata murdaria trupului si a sufletului, pentru ca ea sa implineasca cu demnitate slujirea care i-a fost data, spre salva Ta si spre marirea Hristosului Tau, impreuna cu care esti binecuvantat si preamarit, impreuna cu Sfantul Duh, in vecii vecilor. Amin."[6] In ceea ce priveste pozitia ocupata de diaconita in cadrul clerului, R. Gryson considera ca:  „pozitia diaconitei in sanul ierarhiei bisericesti este incerta si imprecis fixata: asemanarea de nume si similitudinea cel putin partiala a functiilor invitau in mod natural la asocierea ei cu diaconii, dar pe de alta parte, se ezita a se acorda astfel femeilor intaietate fata de barbati, (astfel incat) in alte enumerari, diaconita este mentionata dupa membrii masculini ai clerului."[7] Concluzionand, putem spune ca in Biserica primelor patru secole crestine, in partea de rasarit a Imperiului Roman, s-a practicat hirotonirea femeii ca diacon, functie ce nu avea insa nici o incarcatura sacramentala, nici una pedagogica. Diaconitele constituiau un personal auxiliar, menit sa ajute clerul masculin in practicarea misiunii sale fata de femei. Un rol mai important decat al diaconitelor par sa fi jucat vaduvele, aceste femei alese si numite spre practicarea ascezei si a rugaciunii, carora, in timp, li s-au adaugat fecioarele consacrate, ambele categorii fiind, in cele din urma, integrate in cadrul monahismului feminin. In continuare voi incerca sa arat de ce monahismul feminin mi se pare o slujire mult mai importanta pentru femeie decat diaconatul primelor secole. Noul Testament si Traditia Bisericii nu fac nici o mentiune cu privire la dorinta Mantuitorului Hristos de a le acorda femeilor functia sacerdotala. Cu toate acestea, misiunea lor in lume pare sa fie alta, si anume misiunea profetica. Functia profetica este indeplinita de femei pe tot parcursul Noului Testament. Conform profetiei lui Isaia, Sfanta Fecioara Maria a fost un semn dat poporului: „Domnul meu va va da un semn: Iata, Fecioara va lua in pantece si va naste Fiu si vor chema numele Lui Emanuel." (Is 7, 14). Sfanta Fecioara apare asadar ca un semn profetic dat lumii intregi. In continuare, o alta femeie devine „semn": verisoara Sfintei Maria, Sfanta Elisabeta, este si ea insarcinata, prin mila lui Dumnezeu. (Lc 1, 36) Vazand-o pe Sfanta Fecioara Maria insarcinata, Elisabeta incepe a profeti (Lc 1, 41-42), la fel si batrana vaduva Ana de la Templul din Ierusalim (Lc 2, 36-38).
Exemplul desavarsit al aspectului profetic al misiunii femeii il constituie episodul ungerii cu mir a picioarelor si a capului Domnului Iisus Hristos de catre Maria din Betania (Mt 26, 6-13). Comentand acest episod, Georgette Blaquière in lucrarea sa „La grace d'être femme", afirma:  „Maria din Betania patrunde misterul cailor lui Dumnezeu. Ea stie intr-un mod ascuns ca ceasul lui Iisus a venit, ceea ce ea accepta si proclama prin acest act misterios, a carei profunzime nu o intelege poate nici ea insasi. Ea sparge vasul pretios de alabastru plin de parfum. Tot asa, trupul lui Iisus va fi zdrobit prin moarte, pentru a se putea raspandi parfumul „care umple casa" (In 12, 3), aceasta „buna mireasma a lui Hristos" (Efes 5, 2; 2 Cor 2, 15), care, dupa Sfantul Apostol Pavel, ii va umple pe crestini, marcati ei insisi de ungerea mesianica si regala a botezului. Apoi ea unge trupul lui Iisus cu toata tandretea inimii ei, iar El recunoaste si accepta acest gest ca anticipare a ungerii funerare si profetie a Patimilor."[8] 

In continuare, Hristos pare sa uneasca sacrificiul Sau mantuitor cu gestul profetic al acestei femei. Dupa cum, vorbind la Cina cea de Taina despre Sfanta Euharistie care se va face „spre pomenirea Mea" (Lc 22, 19), tot astfel in acest moment el spune ca gestul femeii va fi anuntat in toata lumea „spre pomenirea ei" (Mt 26, 13). Imaginea preotului ce se auto-sacrifica si a profetului care anunta sacrificiul preotului sunt astfel unite pentru totdeauna.
In alta ordine de idei, femeia ipostaziaza natura umana intr-un mod care o predispune spre functia profetica. Daca barbatul este elementul activ, care-L cauta pe Dumnezeu, care se lupta cu El pentru a-I „smulge" o binecuvantare (Fc 32, 25-28), femeia primeste cu pace si in deplina ascultare revelarea lui Dumnezeu. In timp ce dreptul Iosif se framanta intre credinta si necredinta (Mt 1, 21), Sfanta Fecioara afirma cu incredere : „Fie mie dupa cuvantul tau!" (Lc 1, 38). De asemenea, in timp ce lui Nicodim i se cere sa caute adevarul misterului lui Iisus (In 3, 9-10), Hristos se reveleaza dintr-o data femeii samaritence (In 4, 26). In timp ce aproape toti Apostolii L-au parasit pe Hristos Rastignit (Mc 14, 50), femeile raman fidele la picioarele Crucii (In 19, 25). Femeia este prin insasi structura ei semn: ea Il primeste pe Dumnezeu fara lupta, fara indoiala, fara frica. Ea este receptacolul acestui Dumnezeu care se reveleaza, ea este raspunsul firii umane la caracterul catafatic al divinitatii. Barbatul insa este cel care-L cauta mereu pe Dumnezeu, este cel care stie ca Dumnezeu este apofatic, este mereu ascuns si dornic de a fi descoperit. De aceea femeia este semn, functia sa este profetica, caci cu usurinta ea Il reveleaza pe Dumnezeu. Barbatul este preot si rege, caci el se sacrifica si se autoconduce spre gasirea lui Dumnezeu Care se ascunde, Care se vrea cucerit. Uneori, pierdut fiind pe acest drum al cautarii, barbatul are nevoie de „semnul" femeii pentru a regasi drumul spre Hristos (In 20, 17-18; Apoc 12, 1). Femeia este chemata de catre Mantuitorul Hristos la aceasta slujire a ascultarii, a primirii si a trairii revelatiei, dupa cum ne invata episodul cu Marta si Maria (Lc 10, 38-42). Maria a recunoscut din nou partea cea buna, partea care se potriveste structurii ei feminine si care nu a fost luata de la ea. Daca slujirea diaconiei sau cea de conducere a comunitatilor crestine au fost „luate" de la femeie, ele nefiind justificate decat de conjunctura istorica, misiunea profetica va ramane specifica femeii pana la sfarsit.
In viata de zi cu zi, femeia este semn si profet prin trairea sa in credinta, prin ascultarea de Hristos, prin nadejdea in implinirea cuvintelor Lui. De aceea cred ca viata fecioreasca a femeii exprimata prin monahism, precum si viata casta in casatorie sunt mai mult decat cai spre perfectiune (asa cum sunt pentru barbat), ele sunt un semn, care simbolizeaza credinta in viata viitoare, cand umanitatea, ca o fecioara inteleapta sau ca o mireasa fidela, se va uni cu Mirele Hristos. Tot in cadrul slujirii profetice este inclusa si slujirea invatatoreasca. Slujirea invatatoreasca a femeii a fost simbolizata in scrierile evanghelice prin mai multe personaje biblice: Sfanta Fecioara Maria dezvaluie tainele mantuirii in imnul sau cuprins in Evanghelia dupa Lc 1, 46-55; la fel, proorocita Ana la Templu (Lc 2, 36-38); femeia samariteanca anunta vestea sosirii lui Mesia in tot orasul ei (In 4, 39), iar femeile mironosite vestesc Invierea Domnului Apostolilor (In 20, 17-18). In scrierile ne-evanghelice, numarul femeilor care vestesc Evanghelia (lucreaza in Domnul) se mareste: Priscila impreuna cu sotul ei, Acvila, Iunia si sotul ei, Andronicus, Trifena si Trifosa, Persida (Rom cap. 16), si poate multe altele din cadrul comunitatilor pauline. Despre unele dintre aceste femei (Maria, Priscila, Trifena si Trifosa, Persida), Sfantul Apostol Pavel spune ca au „lucrat" (ekopiasen) in Domnul sau in Hristos, sau chiar ca se numara printre apostoli (Iunia). In scrierile pauline, termenul de apostol inseamna „misionar", „evanghelizator", iar cu un sens mai restrans se referea probabil la cei care L-au vazut pe Hristos fie in timpul vietii, fie dupa inviere si care propovaduiau Evanghelia. Din contra, expresia „cei doisprezece" se referea in mod explicit la cei doisprezece Apostoli alesi de Hristos, care au primit primii Sfantul Duh la Cincizecime. Cat despre termenul „a lucra" (kopian), el desemneaza in epistolele pauline, in majoritatea cazurilor, actiunea de predicare a Evangheliei. In Epistola I catre Timotei, se spune despre preotii care conduc comunitatea ca, aceia dintre ei care se ocupa cu lucrarea predicarii, merita o dubla onoare (1 Tim 5, 17). Intelegem de aici ca harisma predicarii era deosebita de slujirea sacerdotala sau de conducere. Ea era privita ca un dar al Duhului Sfant dat crestinului dupa botez. Este posibil ca predicatorii sa fi primit si un fel de hirotesire spre a li se recunoaste harisma invatatoreasca. Cu toate acestea, expresia „punerea mainilor", care presupunea transmiterea unui har sfintitor cu valoare sacramentala, nu este niciodata folosita prin raport la o femeie, ci numai in legatura cu barbati. De asemenea, nu se spune despre nici o femeie ca ar fi botezat, ca ar fi primit marturisirea pacatelor cuiva, ca ar fi frant painea, sau ca ar fi hirotonit pe cineva. Deducem din cele spuse pana aici ca slujirea invatatoreasca si/sau profetica reprezenta o harisma speciala, pe care puteau sa o primeasca si femeile, insa ea nu avea nici o incarcatura sacramentala. Pe de alta parte, femeilor li se cerea sa exercite aceasta slujire in buna cuviinta, dand dovada de respectul cuvenit barbatilor/sotilor. In urma unei analize atente a controversatului text din Epistola I catre Corinteni , in care se recomanda femeilor sa taca in biserica, credem ca sensul acestor afirmatii pauline poate fi redat in felul urmator: „Sotiile (in anumite manuscrise: voastre) sa taca (sa nu se agite (FAp 12, 17), sa faca liniste (FAp 15, 12; Luca 18, 39), sa nu replice (Luca 20, 26), sa nu se certe, sa nu se dea in spectacol) in biserica (in adunarea de cult; 1 Cor 14, 19), caci nu le este permis sa vorbeasca (sa se adreseze - 1 Cor 14, 3, 6, 28, sa se certe) (altor barbati/cu alti barbati), ci sa fie supuse (sub controlul - 1 Cor 14, 32, autoritatea - Rom 8, 20; Rom 10, 3) (in anumite manuscrise: sotilor lor), dupa cum spune si legea. Dar daca vor sa invete (pe altii - Mat 28, 19, sa dea lectii) (alt manuscris: manthanein - sa invete ceva) , acasa sa intrebe ( sa ridice o problema - Lc 6, 9, sa se certe, sa lanseze o disputa - Lc 2, 46) cu propriii lor soti (iar nu cu alti barbati), caci este rusinos pentru o femeie sa vorbeasca (sa se adreseze, sa se certe) in biserica (altor/ cu alti barbati)." Tinand cont de intregul context al acestei epistole, consideram ca femeile din Corint aveau tendinta de a se da in spectacol in timpul slujbelor, rugandu-se si profetind cu capul descoperit (1 Cor 11, 3-16) si certandu-se cu barbatii altor femei despre diverse subiecte (1 Cor 11, 18). De aceea, Sfantul Apostol Pavel le cere in primul rand sa-si acopere capul, pentru ca in cadrul slujbei, atunci cand se roaga si profetesc, sa nu se puna in evidenta slava barbatului (care este femeia si care trebuie sa se ascunda - katakalupteai), ci numai slava lui Dumnezeu (care este barbatul si care trebuie sa fie vizibil). In al doilea rand, el le cere sotiilor sa nu intre in discutii cu alti barbati si, in general, sa nu faca tulburare in timpul slujbei.
Faptul ca porunca data femeii (sotiei) de a tacea (de a nu se certa cu alti barbati) nu are valoarea unei interdictii generale de a se exprima in cadrul cultului este demonstrat atat de capitolul citat anterior (cap. 11, 5), cat si de afirmatia din versetul 31 conform careia: „toti pot sa profeteasca". Intrucat harul se da tuturor la botez, darurile Duhului sunt general-valabile, atat pentru barbati, cat si pentru femei. De altfel, credem ca recomandarile anterioare, facute celor care vorbesc in limbi si profetilor, erau valabile si pentru femeile care aveau acele harisme.
Ceea ce-l preocupa aici pe Apostol nu este statutul femeii in cadrul institutiei bisericesti, ci comportamentul ei in cadrul slujbelor. El vrea asadar ca slavirea lui Dumnezeu sa se faca in deplina disciplina, cu calm, fara dispute si sa se respecte buna-cuviinta (1 Cor 14, 40). Dupa aceasta prezentare a situatiei si a rolului femeii in Biserica primara putem concluziona prin a afirma ca femeia era perceputa ca impreuna-mostenitoare cu barbatul a Imparatiei Cerurilor (1 Pt 3, 7). In urma botezului, femeile puteau primi diverse harisme, intocmai ca si barbatii. Dintre acestea, cea mai frecventa era cea a profetiei (FAp 21, 8-9) si cea a apostolatului (a evanghelizarii). Ca si multe dintre celelalte harisme, si acestea au disparut dupa primul secol, astfel incat, incepand din secolul al doilea, nu se mai intalnesc femei misionare sau profetese. De asemenea, femeile primisera in anumite regiuni hirotonirea (hirotesirea) ca diaconita, spre a fi de ajutor preotilor la savarsirea botezului femeilor, insa aceasta slujire nu avea incarcatura sacramentala. De altfel, nicaieri in Noul Testament nu se vorbeste despre acordarea unei slujiri sacramentale femeii si nici despre femei care sa fi avut dreptul de a boteza, de a savarsi frangerea painii, de a savarsi Taina Sfantului Maslu sau de a hirotoni. 
Femeile apar insa in ipostaza de patroane, de „sponsori" ai Bisericii, atunci cand ele pun la dispozitia comunitatilor crestine casele sau veniturile lor. Aceasta este mai mult o functie administrativa; atunci cand sunt alesi conducatori spirituali ai comunitatilor crestine, ei sunt barbati si sunt numiti episcopi. Slujirea ideala a femeii ramane cea profetica, manifestata dupa primul secol prin viata monahala si prin viata casta in cadrul casatoriei crestine.
Prof. Drd. Cristina Socosan

Hirotonia femeii si pozitia ortodoxa (http://www.crestinortodox.ro/editoriale/hirotonia-femeii-pozitia-ortodoxa-70111.html)
Hirotonia femeii in toate treptele ierarhice este astazi tot mai discutata in lumea protestanta mai ales, facand parte din ordinea de zi a multor intruniri bisericesti-teologice internationale. In Biserica Ortodoxa, dar si in cea Romano-Catolica, aceasta problema nu se pune decat la nivelul discutiilor, nicidecum la recunoasterea valabilitatii ei. Una dintre Bisericile care aduce tot mai asiduu in discutie aceasta problema este cea anglicana, unde pana mai ieri, aproape ca nici nu se intrezarea aceasta posibilitate, cu toate ca Biserica Ortodoxa a recunoscut, la un moment dat, in urma unui dialog amplu, validitatea hirotoniei anglicane.

Problema hirotoniei femeii este lansata, se pare, de cercurile feministe occidentale, dar mai nou nici noi nu suntem feriti de provocarea ce ni se face. Daca vorbim despre feminism, trebuie facuta precizarea ca in ultimii ani in Occident s-a manifestat un feminism agresiv, in care femeia se vrea barbat, dar si un feminism moderat, exprimat si la nivelul Ortodoxiei, cu o alta perspectiva de abordare a fenomenului.

Ortodoxia se confrunta cu acest curent, care vine dinspre partea ei feminina, dar departe de a revendica hirotonia pentru sine. Pune insa problema reasezarii valorice a barbatului si a femeii. Este o conceptie care nu tine sa dovedeasca, in mod neaparat, egalitatea femeii cu barbatul, pentru ca o spune, de altfel, Sfantul Apostol Pavel: "in Hristos nu mai este nici rob, nici liber ... nici parte barbateasca, nici parte femeiasca", ci tine sa precizeze ca trebuie numai revizuita viziunea asupra persoanei-femeie. Nu trebuie sa existe o discriminare pe baza sexului, caci sexul nu este esenta, ci numai o relatie.

Daca citim indrumarile sau rugaciunile din Molitfelnic, referitoare la anumite momente din viata femeii (rugaciunea la 8 zile de la nastere, la 40 de zile, la punerea numelui copilului), "vom gasi o atmosfera - spun sustinatoarele curentului - care dezice teologia Mantuitorului si asaza femeia intr-un context antic, atribuidu-i raul de care sufera omenirea, intocmai ca in Levitic sau in cartile sapientiale ale Vechiului Testament. Femeia este considerata necurata, intinata: "spala-i intinaciunea sufletului si a trupului" sau "spala-i toata murdaria trupului si a sufletului, la sfarsitul acestor 40 de zile si o fa vrednica de a se impartasi cu Prea Curatele Tale Taine". De asemenea, exista canoane care opresc femeia chiar sa intre in biserica, sa sarute icoanele si sa se impartaseasca la vremea necuratiei lunare. Nu cumva - se intreaba aceleasi - toate acestea izvorasc dintr-o necunoastere a realitatilor bilogice? Pentru ca, de vreme ce aceasta perioada biologica lunara este pusa in legatura cu creatia (sau procreatia), deci natural si nicidecum nu este un pacat, de ce sa fie femeia oprita de la impartasanie sau de la intrarea in Biserica?

Teologic, s-ar putea raspunde ca aceasta necuratie lunara, pe care-o suporta numai femeia, este o consecinta a caderii in pacat, pentru ca, altfel, oamenii s-ar fi inmultit prin cuvant, dupa o afirmatie a Sfantului Ioan Gura de Aur. Sa nu uitam ca si barbatului i se interzice de catre aceeasi autoritate - canoanele - sa se impartaseasca la anumite perioade (de pilda, cand e ispitit in vis). Si acest fapt ar putea fi considerat tot "natural". Si tot pe aceeasi cale ar trebui sa admitem si ca "purismul iudaic a lasat urme adanci in constiinta crestina". Doar ca acest purism izvora din aceeasi Revelatie, din care izvoraste cel al Legii Noi. Oricum, trebuie sa admitem ca, femeie sau barbat, fiecare este chipul lui Dumnezeu.

In conceptia iudaica, femeia isi justifica existenta numai prin nasterea de prunci, iar aceasta a fost preluata si de crestinism, cu precizarea, insa, ca "barbatul prin femeia sa se mantuieste" (I Tim. 2, 9-15), dupa cum si reciproca este tot atat de valabila.

Ni se mai spune ca maternitatea tine de natura, si nu de persoana si, ca urmare, femeia nu trebuie vazuta ca un animal reproducator, ci trebuie vazuta in integritatea creatiei, nu separat. Problema femeii nu trebuie pusa izolat, caci ar conduce la o discriminare intre masculin si feminin. Barbatul este barbat numai in raport cu femeia. Fara femeie, barbatul nu s-ar putea identifica.

Feminismul lupta pentru o egalitate a sexelor, dar pana aici n-ar fi nimic gresit. Gresit este ca se lupta pentru o egalitate pana la anularea oricaror deosebiri intre sexe, atat a celor naturale, cat si celor sociale. Este o lupta pentru desfiintarea patriarhatului si pentru feminizarea intregii societati, pentru totala libertate sexuala, o stradanie nefireasca de a crea omul androgin. "Revolutionarele" nu mai admit legarea feminitatii exclusiv de barbat (aici este observabila distanta fata de partea moderata, ortodoxa), voind nivelate particularitatile sexelor. Femeile pot imbratisa orice fel de profesii, considerate pana mai ieri barbatesti, cu libertatea de a se darui conform inclinatiilor - homosexual ori heterosexual. Obiectivul, in fine, este omul barbat-femeie (androgin), in realitate irealizabil, pentru ca o armonie reala nu poate exista fara existenta unei polaritati. Altfel vorbim de o armonie cu ce?

Ortodoxia recunoaste femeii calitatea ei speciala de nascatoare, purtatoare de viata. Promisiunea de mantuire a fost facuta femeii si tot ea a primit Vestea cea Buna; o femeie a fost cea care a vazut prima pe Hristos cel inviat: "Nasterea dovedeste harisma oricarei femei de a-L zamisli pe Dumnezeu in sufletele sfasiate.

In Ortodoxie se vorbeste clar de o egalitate a femeii cu barbatul, dar numai in plan harismatic. Sfantul Clement Alexandrinul spunea: "Dumnezeu l-a creat pe om barbat si femeie; omul este Hristos, iar femeia este Biserica". Si tot el spunea: "puterea barbatului si a femeii este una singura si aceeasi putere ... o aceeasi linie de conduita".

Nimeni nu le poate socoti pe femei mai prejos barbatilor nici macar din punct de vedere duhovnicesc, fiind chiar capabile sa dea indrumari pana si monahilor, in aceleasi conditii ca si barbatii. Ca urmare, poate foarte bine o femeie sa devina maica duhovniceasca si aceasta o dovedeste existenta unui Matericon in Ortodoxie, compus pe la anul 1200 de un calugar Isaia. In afara de puterea sfintitoare in Biserica, rezervata numai episcopului sau preotului, maicile aveau aceleasi prerogative si datorii precum preotii in randul monahilor. Adica li se permitea sa propovaduiasca cuvantul adevarului, sa raspandeasca invatatura Bisericii. Sa nu uitam de cele "intocmai cu Apostolii", Sfanta Elena, Sfanta Nina s. a., pentru cei care s-ar grabi sa obiecteze prin cuvantul Sfantului Pavel: "femeia sa taca in Biserica". Multe dintre ele, prin insasi viata lor, constituie un exemplu de traire in Dumnezeu, aratand ca teologia, din punctul acesta de vedere, nu este rezervata exclusiv barbatilor. Dar de aici si pana a afirma hirotonia femeii este inca un drum lung.

Insa, in ce priveste hirotonia femeilor, in Ortodoxie nici nu se pune in dicutie, aceasta pentru ca este vorba, in primul rand, de o diferenta de conceptie in ceea ce priveste taina hirotoniei, la noi preotia avand caracter exclusiv sacramental si conferindu-i slujitorului posibilitatea (prin har) de a sfinti, a invata si a conduce, pe cand in Protestantism, se pune accent pe latura invatatoreasca a ei, in sensul ca cel ordinat, adica delegat de comunitate, are dreptul de a invata pe ceilalti, dar nu in maniera in care aceasta latura are aplicabilitate in Ortodoxie. In Protestantism fiecare are dreptul la cuvant, drept izvorat din acela de a interpreta Scriptura (in afara Bisericii).

In Ortodoxie nu se pune problema "ordinatiei", a delegatiei din partea comunitatii, a unei preotii care nu deriva din succesiunea apostolica neintrerupta. In Biserica Ortodoxa, caracterul haric al preotiei se pastreaza in mod neintrerupt de la Apostoli pana la sfarsitul veacurilor, pe cand in Protestantism, de vreme ce delegatia nu o mai dau Apostolii, de la Hristos, dispare caracterul de taina al hirotoniei. Aceasta a trebuit suplinita cu o autoritate si anume aceea a predicarii cuvantului; Liturghia insasi a devenit numai una a cuvantului, slujirea a devenit numai una sociala si atunci s-a putut pune lejer problema hirotoniei femeii. De ce sa nu poata fi femeia pastor, cand responsabilitatea nu mai este decat una a cuvantului, identificata cu cea de ordin spiritual, iar pe de alta parte, una sociala identificata cu latura conducatoare si invatatoare?

Foarte bine sesiza Paul Evdochimov: "Participarea la productia economica introduce femeia in comunitatea masculina... Meseria ii da independenta... Femeia contracteaza rapid bolile barbatului: seductia si atractia placerii. Aceeasi formatie profesionala falsifica natura feminina... Nevoia de egalitate face femeia agresiva". Toate acestea in defavoarea naturii, prin agravarea sau alterarea ei. Si asa cum femeile isi revendica acum, in spiritul feminismului, dreptul la orice fel de profesie, asa cum pot fi foarte bine manageri, scriitori, avocati, tot asa ar putea fi si pastori, de vreme ce aceasta, repetam, nu implica decat o responsabilitate a cuvantului sau sociala.

Teologul citat anterior mai spunea ca "problema preotiei femeii isi afla solutie in planul foarte precis al harismelor. Maica Domnului nu are nimic dintr-un episcop. Sacerdotiul functional este o functie masculina: episcopul atesta validitatea Sfintelor Taine si are puterea de a le savarsi; el are harisma de a veghea la pastrarea puritatii traditiei si de a exercita puterea pastorala. Or, slujirea femeii nu se implineste prin functii, ci prin firea, prin natura ei". Ea este Eva-viata, cea care da viata, salveaza, ocroteste creatia.

Intreaga argumentatie a celor ce sustin hirotonia femeii se bazeaza pe conceptia primatului naturii asupra persoanei, afirmandu-se ca Fiul lui Dumnezeu prin actul intruparii, asuma natura umana, mai presus de distinctia barbat femeie. De aici logica simplista: impartasind aceeasi natura umana, femeia trebuie sa fie partasa intregii activitati umane, inclusiv la preotie.

Hristos, spunem noi, si-a asumat intreaga natura - este adevarat - dar ipostatic, in chip barbatesc si in acest sens, preotul il reprezinta iconic pe Hristos, Biserica - Trupul lui Hristos - reflectand lucrarea Duhului Sfant care a sfintit pe Fecioara Maria, vasul indumnezeit din care S-a intrupat Darul suprem.

In iconomia mantuirii sunt doua realitati fundamentale: Fiul intrupat al lui Dumnezeu si Fecioara Maria din care Se intrupeaza si care naste pe Iisus Hristos. Altfel spus, cele doua realitati sunt: Arhiereul si Biserica. Acestea trebuie sa fie arhetipul cuplului barbat-femeie. Barbatul trebuie sa exprime preotia sacerdotala si functionala, iar femeia pe cea universala: "in imparatie toate functiunile inceteaza in fata lui Hristos, Unicul Preot. Hristos savarseste Liturghia cereasca, dar in fruntea poporului, a preotiei universale ramane Theotokos - Nascatoarea de Dumnezeu -, caci ea exprima aceasta preotie in calitatea sa de esse a imparatiei insesi".

Iata deci care ar putea fi argumentele pentru care nu poate beneficia de o preotie harica, sacerdotala, functionala. De altfel, insusi Sfantul Apostol Pavel ne spune: "Femeile voastre sa taca in Biserica (la acest aspect al preotiei se refera), caci nu le este ingaduit sa vorbeasca, ci sa se supuna... iar daca voiesc sa invete ceva, sa intrebe acasa pe barbatii lor" (I Cor. 14, 34-35) sau "femeile sa se supuna barbatilor lor ca Domnului, pentru ca barbatul este cap femeii, precum si Hristos este cap Bisericii, Trupul Sau, al carui Mantuitor El este" (Efes. 5, 21-23; Colos. 3, 18). Si iarasi: "Nu ingaduiesc femeii nici sa invete pe altul, nici sa stapaneasca pe barbat, ci sa stea linistita. Caci Adam a fost zidit mai intai, apoi Eva... Dar ea se va mantui prin nasterea de fii, daca va starui, cu intelepciune, in credinta, in iubire si in sfintenie" (I Tim. 2, 10-15).

Aparent aceste texte ar intra in contradictie cu egalitatea proclamata in alt loc de acelasi Apostol (Gal. 3, 28), dar la o privire mai atenta, se observa ca i se interzice femeii "sa invete" in Biserica, ceea ce s-ar traduce prin interdictia de a-si manifesta latura invatatoreasca, cat si cea conducatoare, din moment ce nu i se permite sa stapaneasca pe barbat. Ca urmare, interpretarea ne duce la concluzia ca ea nu ar avea voie sa predice in Biserica sau sa dea indemnuri, dar isi poate dezvolta preotia universala prin nasterea de fii - cele casatorite - sau pot deveni maici duhovnicesti prin unirea cu Hristos (monahismul). Amandoua sunt slujiri deopotriva de utile. In fine, esenta indemnurilor Sfantului Apostol Pavel nu este neaparat anularea femeii de la slujirea in Biserica, ci se are in vedere progresul ei duhovnicesc, fapt pentru care ii sunt aratate caile. Ei nu ii este interzis sa cunoasca, ci doar sa iasa in evidenta. Se constata ca Apostolul permite ca ea sa intrebe si ar fi anormal ca, daca afla, sa nu spuna mai departe (cu referire la invatatura), adica sa nu propovaduiasca pe Hristos cel inviat. Numai ca nu o poate face de la altar, ci numai "acasa", in familie. Cu alte cuvinte, preotia ei se face cu copii. Atunci cand Apostolul vorbeste de supunerea ei "ca Domnului", nu o face excluzand de la aceasta pe barbat. Deopotriva si el trebuie sa se supuna Domnului.

Hirotonia femeii nu are temei biblic. Daca ar exista un astfel de temei, atunci Miriam, sora lui Aaron, ar fi jucat poate un rol important; Elisabeta, mama Sfantului Ioan Botezatorul, dar mai cu seama Fecioara Maria, "cea aleasa intre femei", n-a fost nici Apostol, n-a facut parte nici din randul celor saptezeci, nici diaconita nu a fost, ci a ramas la vocatia ei de Mama si Fecioara dar si ocrotitoare a vietii.

Asadar, putem concluziona, rezumand doctrina si traditia Bisericii:

1. Mantuitorul a ales pentru slujirea Evangheliei numai barbati si pe ei i-a trimis la propovaduire, neincredintand o atare misiune nici macar mamei Sale.

2. Practica neadmiterii femeii la altar se mai bazeaza pe interdictia categorica a Apostolului: "sa taca in Biserica" si "si sa-nu invete pe altul". Paradoxul este ca tocmai aceasta latura in Protestantism este accentuata.

3. Istoria Bisericii mentioneaza numai pe barbati slujitori ai Tainelor, desi traditia ei ne aminteste si de existenta diaconitelor. Este un lucru stabilit ca slujirea lor era numai una sociala.

4. In Biserica femeia si-a avut intotdeauna slujirea ei ca mama, educatoare, profesoara. Iar cele care au simtit o chemare speciala, au imbratisat monahismul, dar niciodata cu pretentia de slujire sacerdotala. 

5. Un argument hotarator este acela ca, in Biserica noastra, femeile n-au dorit niciodata o asemenea responsabilitate.

Pretentia hirotonirii femeilor si aplicarea ei in viata unor confesiuni nu fac decat sa creeze dezorientare, tulburare si chiar separare, pentru ca o astfel de problema, venita din partea cercurilor feministe, creeaza piedici de netrecut in calea unirii Bisericilor.

Pentru final, fac din nou apel la cuvintele marelui teolog Paul Evdochimov: "Aceasta lume, prea masculina, in care harisma femeii nu joaca nici un rol, in care femeia se masculinizeaza, este din ce in ce mai mult o lume fara Dumnezeu, fiindca este fara Maica Theotokos si Dumnezeu nu se poate naste aici. Este simptomatic ca in aceasta ambianta, desfranarea copiilor, incestul si Homosexualitatea se afirma deschis", iar Giradoux, in Sodoma si Gomora, spunea: "vremea in care femeia nu mai stie sa iubeasca si sa se daruiasca este sfarsitul lumii".

Pr. dr. Ioan Moldoveanu

